
Sunt binecuvântat să fi găsit 
cea mai perfectă oază de pe pământ, 
un loc de adăpost și de căldură, 
şi de nemărginită bucurie. 
Se numește familia mea: 
Alicky, Layla, Ezra și Jude. 


Această carte este pentru ei, 
cu dragoste, întotdeauna. 

2153 î.HR. — EGIPT, 
DEȘERTUL DE VEST 


Luaseră cu ei un măcelar în pustiunle îndepărtate ale 
deshret-ului, care folosi mai degrabă un cuțit de măcelănie, și nu 
unul ceremonial, ca să le despice gâtlejunle. 

Cu această unealtă feroce, cioplită din cremene galbenă, 
ascuțită ca o lamă și lungă cât un antebraţ, măcelarul trecu de 
la preot la preot, apăsând cu pricepere lama în unghiul moale 
dintre gât și claviculă. Cu ochii lucindu-le de la atâta shepen și 
shedeh pe care le băuseră ca să le amorţească durerea și cu 
capetele rase, licărindu-le de picături de apă sfințită, fiecare 
bărbat se ruga lui Ra-Atum, implorându-l să îl treacă în 
siguranță prin Tunelul celor Două Adevăruri în Câmpiile 
Binecuvântate ale lui Iaru. După care, măcelarul le dădea 
capetele pe spate, cu ochii spre cerul care vestea ivirea zonlor 
și, dintr-o singură rotire fermă a încheicturii, le cresta gâtleju- 
rile de la o ureche la cealaltă. 

— Să pășşească pe căile frumoase, să treacă de bolta cerească! 
scandau preoții rămași. Să stea la masă cu Osiris în fiecare zi! 

Împroşcat cu sânge pe braţe și pe tors, măcelarul îl culca 
pe fiecare bărbat la pământ, trecând la următorul preot şi 
repetând gestul, șirul de cadavre crescând pe măsură ce își 
făcea treaba cu o privire goală și o eficienţă brutală. 

De pe o dună apropiată, Imti-Khentika, Marele Preot al 
lui lunu, Primul Preot al lui Ra-Atum, Cel Ma: Mare Dintre 

Profeți, privea în jos, către măcel. Simţea o durere imensă 
pentru moartea atâtor bărbați pe care ajunsese să-i considere 
frații săi. Dar simţea şi satisfacție pentru că își îndepliniseră 
misiunea, iar fiecare dintre ei știuse de la bun început ce avea 
să se întâmple, astfel ca nimeni să nu audă vreo vorbă despre 
ce făcuseră. | 

În spate, spre est, simţi primele raze de căldură ale soare- 
lui-răsare, Ra-Atum, care se înfățișa precum Khepri, aducând 
lumină și viață în lume. Se răsuci, dându-și la o parte gluga din 
piele de leopard, și, întinzându-și braţele, recită: 


O, Atum, tu care ai luat fiinţă pe muntele creahei 
Cu o flacără precum cea a Păsări Benu pe altarul Benben de la Tunu! 


Ridică o mână cu degetele răsfirate ca şi cum ar fi vrut să 
apuce dunga roșiatică, îngustă, ce se strecura pe deasupra nisi- 
purilor, la orizont. Apoi, răsucindu-se din nou, privi în direcție 
opusă, înspre vest, către peretele care se întindea dinspre nord 
spre sud, pe o distanță de o sută de khet, precum o cortină 
imensă căzută peste marginea pământului. 

Undeva la baza acelor stânci, în umbrele dense pe care 
lumina răsăritului nu le alungase încă, se afla Poarta Divină: 
re-en west, Gura lui Osiris. Nu se vedea de unde stătea el. Și 
probabil ar fi fost la fel și pentru un trecător care s-ar fi aflat 
exact în faţa ei, deoarece chiar el, Imti, rostise descântecul care 
o închisese și o ascunsese, și doar cei care ştiau să privească 
puteau să o vadă. Așa reuşise refugiul strămoșilor lor, wehat er- 
djeru ta, oaza de la capătul lumii, să își păstreze secretele de-a 
lungul șirului nesfârșit de ani, și doar câțiva aleși știau de 
existența ei. Nu degeaba era numită și wehat seshtat — Oaza 
Ascunsă. Încărcătura lor avea să fie în siguranţă acolo. Nimeni 
nu avea să o găsească. Se putea odihni în pace până aveau să 
vină vremuri mai liniștite. 

Imti își trecu privirea pe deasupra stâncilor, dând din cap 
ca și când ar fi fost de acord cu totul, apoi se uită către turla 

încovoiată de piatră care ţâșnea din dune la vreo opt khet de 
peretele stâncii. Era o formaţiune uimitoare chiar și de la această 
distanță, dominând peisajul din jur: un turn curbat din piatră 
neagră care se înclina în afară și în sus, atingând o înălțime de 
aproape 20 de meh-nswt, ca o seceră vastă care spinteca supra- 
faţa deșertului sau, mai degrabă, ca piciorul unui scarabeu 
gigantic care se târa prin nisip. 

„Oare câți călători, se întrebă Imti, trecuseră pe lângă san- 
tinela aceea singuratică fără să își dea seama de semnificația 
ei? Foarte puțini, sau poate chiar nici unul, îşi răspunse tot el, 
căci acestea erau tărâmurile deșarte, tărâmurile moarte, terito- 
riul lui Set, unde cei care își preţuiau viaţa nu se încumetau să 
pătrundă. Doar cei care ştiau de lucrurile uitate s-ar fi aven- 
turat atât de departe în pustietatea fierbinte. Doar aici încăr- 
cătura lor ar fi fost cu adevărat în siguranță, departe de cei 
care i-ar fi folosit greşit putenile-i groaznice. Da, se gândi Imi, 
în pofida ororilor călătoriei lor, hotărârea de a o aduce spre 
vest fusese cea corectă. Cu siguranță.“ 

Cu patru luni în urmă, decizia fusese luată de un consiliu 
secret format din cei mai influenți oameni din ţară: regina 
Neith, prinţul Merenre, taty Userkef, generalul Rehu și el, 
Imti-Khentika, Cel Mai Mare Dintre Profeți. 

Numai nisu însuși, Lordul Celor Două Tărâmuni, Nefer- 
ka-re-Pepi, nu fusese prezent şi nici nu fusese informat despre 
decizia consiliului. Cândva, Pepi fusese un conducător măreț, 
egalul lui Khasekhemwy şi al lui Djoser, și al lui Khufu. Acum, 
în anul 93 al domniei sale, de trei ori durata unei vieţi normale 
de om, puterea şi autoritatea sa slăbiseră. Peste tot în ţară, 
guvernatorii își alcătuiseră propriile armate și se războiau între 
ei. La nord și la sud, cele Nouă Arcuri pustiau graniţele. În trei 
din ultimii patru ani, apele nu se revărsaseră, iar recoltele nu 
se pârguiseră. 

Kemet se dezintegra și toată lumea se aștepta doar ca lucru- 
rile să meargă din rău în mai rău. Pepi putea să fie fiul lui Ra, 
dar, în aceste momente de criză, alții trebuiau să preia 

controlul şi să ia deciziile de stat în locul lui. În consecință, 
consiliul hotărâse: pentru propria protecție și pentru siguranţa 
tuturor, îner-en sedyet trebuia dus de la lunu, unde era adăpostit 
și purtat prin câmpiile de nisip spre siguranța Oazei Ascunse, 
de unde venise de la bun început. 

Și pe umerii lui Imti-Khentika, Marele Preot al lui lunu, 
căzuse responsabilitatea de a conduce această expediție. 

— Du-l peste apele șerpuitoare, du-l cu barca spre partea de 
est a raiului! 

Un nou val de scandări se ridică de dedesubt, în timp ce 
încă un gâtlej fu tăiat, încă un trup fu aşezat pe pământ. Deja 
15 zăceau pe jos, jumătate din numărul lor. 

— O, Ra, lasă-l să vină la tine! strigă Imt alăturându-se 
corului. Du-l pe drumurile sacre, dă-i viaţă veșnică! 

Privi cum măcelarul trecu la următorul bărbat din șir, în 
aer răsunând șuieratul traheei despicate. Apoi, pe când cuțitul 
reteză din nou, Imti îşi întoarse privirea înspre deșert, amin- 
tindu-și coșmarul călătoriei pe care tocmai o făcuseră. 

80 dintre ei porniseră la începutul anotimpului peret, când 
căldura era cea mai blândă. Cu încărcătura învelită în straturi 
protectoare de pânză şi legată de o sanie de lemn, o apucaseră 
către sud, mai întâi cu corabia înspre Zawty, apoi pe uscat, 
spre oaza din Kenem. Aici se odihniseră o săptămână înainte 
să înceapă ultima și cea mai înfricoşătoare parte a călătoriei 
lor — 40 de eru prin pustietățile arzătoare, neumblate ale 
deshret-ului, către marile stânci și Oaza Ascunsă. 

Șapte săptămâni durase această ultimă parte, cele mai 
urâte săptămâni pe care le trăise Imti, mai groaznice decât 
și-ar fi imaginat vreodată. Înainte să parcurgă nici jumătate 
din drum, boii le muriseră și trebuiseră să preia toată încăr- 
cătura, câte 20 odată, înjugați ca niște cirezi de boi, cu umerii 
sângerându-le din cauza funiilor saniei, cu picioarele arse de 
nisipul încins. În fiecare zi, înaintau tot mai lent, încetiniți 
de dune înalte și furtuni de nisip orbitoare, dar mai ales din 

pricina căldurii care, chiar și în acel anotimp cică răcoros, îi 
pârjolise din zori până la apus, ca și cum aerul ar fi luat foc. 

Setea, boala și epuizarea le redusese necruţător numărul, 
iar când li se terminase şi apa, iar destinația lor tot nu se între- 
zărea, se temuse că misiunea lor era sortită eșecului. Totuși, se 
târâseră în continuare, tăcuți, încăpăţânați, fiecare dintre ei 
pierdut în lumea sa plină de chinuri, până în cea de-a patru- 
zecea zi de la ieșirea din Kenem, când zeii le răsplătiseră 
perseverența cu priveliștea pentru care se rugaseră atât de 
mult: o dungă roșiatică, ștearsă de-a lungul orizontului vestic, 
delimitând marile stânci și vestind finalul călătonei lor. 

Chiar și atunci, le trebuiră încă trei zile ca să ajungă la 
Gura lui Osiris şi să treacă prin ea, înspre trecătoarea plină de 
copaci a oazei, moment în care doar 30 dintre ei mai 
rămăseseră în picioare. Își încredințară povara templului din 
inima oazei, se îmbăiaseră în izvoarele sfinte și apoi, devreme 
în această dimineaţă, după ce rostiseră descântecele de închi- 
dere și tăinuire, după ce aruncaseră Cele Două Blesteme, o 
luaseră înapoi spre deşert și începuse măcelul. 

Un zdrăngănit puternic îl trezi pe Îmti din reveria lui. 
Măcelarul, care era mut, își lovea mânerul cuțitului de o stâncă 
pentru a-i atrage atenția. 

28 de cadavre zăceau pe nisip, lângă el. Mai rămăseseră 
doar ei doi în viață. Sosise sfârșitul. 

— Dua-i-nak netjer seni- zise Imti coborând de pe dună și 
punându-și mâna pe umărul plin de sânge al măcelarului. Îţi 
mulțumesc, frate. 

O pauză, apoi: 

— Vei bea shepen? 

Măcelarul clătină din cap și, înainte să se întoarcă şt să 
îngenuncheze înaintea lui, îi înmână cuțitul, indicându-i ușor 
cu două degete lui Imti unde anume pe gât trebuia să taie. 
Lama era mai grea decât își imaginase Imt, mai dificil de con- 
trolat și avu nevoie de toată puterea sa ca să o ndice la gâtul 

măcelarului și să spintece carnea. Tăie cât putu de adânc, iar 
sângele îi țâșni într-o explozie arcuită pe nisip. 

— O, Ra, deschide-i uşile cerului, gâfâi el lăsându-i trupul 
pe pământ. Lasă-l să vină la tine şi să trăiască veşnic. 

Îi aranjă braţele pe lângă trup şi, sărutându-l pe frunte, se 
târi înapoi în vârful dunei, picioarele adâncindu-i-se în nisip 
aproape până la genunchi, cu degetele încă încleștate pe cuțit. 

Soarele aproape că răsărise de tot, doar partea sa de jos 
mai atingea orizontul; chiar şi la acea oră timpurie, căldura sa 
făcea ca aerul să se distorsioneze şi să pulseze. Imti îl privi cu 
ochii mijiți, ca și când ar fi calculat de cât timp mai avea nevoie 
ca să se ridice de tot, după care se întoarse spre vest, către turla 
de piatră și stâncile negre din spatele ei. Trecu un minut, apoi 
două, după aceea trei. Apoi, își ridică braţele spre cer și strigă: 


O, Khepri, o, Khepri, 

Ra-Atum la răsănt, 

Ochü tă văd totul! 

Păzeşte iner-en sedjet, 

Tine-l la pieptul tău! 

Fie ca răufăcătorii să fie striviți de fălcile lui Sobek 
Si înghițit de șarpele Apep, 

Ca să se odihească în pace și linişte, 

În spatele re-en wesir, în we-hat sehstat! 


Se întoarse încă o dată spre soare, își azvârh pielea de 
leopard de pe cap şi, luptându-se din nou cu greutatea cuți- 
tului, și-l trecu peste fiecare dintre încheieturi. 

Era bătrân — peste 60 de ani —, iar puterea i se scurgea lent, 
ochii i se încețoșau, iar mintea i se întuneca într-o succesiune 
de imagini neclare. O văzu pe fata cu ochii verzi din satul în 
care copilărise (cât de mult o iubise), scaunul său vechi din 
nuiele din vârful Turnului lui Seshat din lunu, unde obișnuia 
să stea noaptea pentru a observa mișcarea stelelor, mormântul 
pe care și-l făcuse în Necropola Profeţilor, care nu avea să-i 

adăpostească vreodată corpul, deşi cel puțin povestea lui 
rămăsese pentru a-i înscrie numele în eternitate. 

Imaginile se învârteau, întrețesându-se, îmbinându-se şi sepa- 
rându-se, și fragmentându-se tot mai mult, până când dispă- 
rură de tot şi rămase doar deșertul, cerul, soarele şi, de undeva 
din apropiere, o bătaie ușoară de aripi. Inițial, crezu că era un 
vultur care dădea târcoale cadavrelor, dar sunetul era prea 
delicat pentru o creatură atât de mare. Privi amețit în jur și 
văzu cu stupoare lângă el, în vârful dunei, o pasăre micuță, cu 
pieptul galben, o codobatură care se uita la el cu capul aplecat 
într-o parte. Ce căuta acolo, în mijlocul deşertului, nu știa nici 
el, însă zâmbi așa slăbit cum era, căci oare marele Benu nu se 
arătase prima dată sub forma unei-codobaturi, chemând zorii 
creației cocoțat pe marea stâncă Benben? Acum, la încheiere, 
i se confirma că misiunea lor fusese binecuvântată. 

— Fie ca el să pășească pe căile frumoase, murmură. Fie ca 
el să străbată... 

Dar nici nu termină fraza, că picioarele slabite îl lăsară, iar 
el căzu cu faţa în nisip, mort. Codobatura ţopăi câteva clipe, 
apoi zbură pe umărul lui. Ridicându-și capul spre soare, 
incepu să cânte. 


NOIEMBRIE 1986 — PisTa KUKESI, 
NORD-ESTUL ALBANIEI 


Rușii întârziaseră la întâlnire, ceea ce însemna că pier- 
duseră fereastra meteorologică. Noni groși se îndreptau spre 
est, pe deasupra Munţilor Sar, întunecând cerul după-amiezii 
târzii. În momentul în care limuzina parcă în sfârșit în fața 
porților aeroportului, cădeau deja primii fulgi de nea şi, în'cele 
două minute de care vehiculul avu nevoie ca să accelereze 
înspre avionul Antonov AN-24 care aștepta, și să se oprească 
lângă scara de îmbarcare din partea din spate a avionului, 
fulgii cădeau deja în vârtejuri, îmbrăcând pământul în alb. 


ÎN a ee ea aa Paul Sussman 

- Verfluchte Schafe! murmură Reiter trăgând din țigară și uitân- 
du-se pe geamul cabinei la furtuna care se înteţea. Schwanzlut- 
schende Russen. Ruşi sugători de pute! 

Uşa cabinei se deschise în spatele său și apăru un bărbat 
înalt, cu pielea închisă la culoare, într-un costum care părea 
scump. Avea părul dat cu gel spre spate şi mirosea puternic a 
aftershave. 

— Au ajuns, spuse el, în engleză. Porneşte motoarele. 

Ușa se închise din nou. Reiter mai trase un fum, apoi 
începu să butoneze bordul, degetele lui groase și pătate de 
nicotină mișcându-se cu o dexteritate neașteptată peste pano- 
urile de instrumente aflate înaintea și deasupra lui. 

— Schwanzlutschende Agypter, scuipă el printre dinți. Egipteni 
sugăton de puţe. 

În dreapta lui, copilotul chicoti. Era mai tânăr decât 
Reiter, blond, arătos, mai puţin cicatricea care-i brăzda bărbia 
paralel cu buza inferioară. 

— Oriunde te duci, emani lumină și bunăvoință, Kurt, zise 
el răsucindu-se în scaun și privind pe fereastra laterală a 
cabinei. Cum poate un singur om să ofere atâta dragoste, 
mă întreb? 

Reiter mormăi, dar nu-i răspunse. În spatele lor, naviga- 
torul se uita peste fişele de zbor. 

— Credeţi că o să putem decola? întrebă el. Nu arată prea bine. 

Reiter ridică din umeri în timp ce degetele lui continuau să 
danseze peste panounile de instrumente. 

— Depinde cât se fâțâie Omar Sharif pe acolo. Alte cinci- 
sprezece minute și pista va fi acoperită. 

— Dacă nu? 

— Dacă nu, o să ne petrecem noaptea în văgăuna asta 
mizerabilă, uitată de Dumnezeu. Deci să sperăm că Omar îşi 
pune patinele la vreme. 

Apăsă butonul de pornire. Cu un pocnet și un cârâit, cele 
două propulsoare turbo gemene Ivchenko explodară la viață, 

elicele despicând aerul încărcat de zăpadă grea, iar fuselajul 
tremurând în jurul lor. 

— Cât e ceasul, Rudi? 

Copilotul se uită la ceas, un Rolex Explorer din oţel, puțin 
cam ponosit. 

— Aproape cinci. 

— Au timp până la și zece, după care opresc din nou 
motoarele, spuse Reiter lăsându-se într-o parte și stingându-și 
tigara într-o scrumieră de pe podea. Până la și zece. Atât. 

Copilotul se răsuci și mai mult și își întinse gâtul, privind 
cum bărbatul la costum cobora scara de îmbarcare ținând 
strâns un sac de voiaj din piele, burdușit. Un alt bărbat îl urmă, 
îmbrăcat cu un palton gros și cu fular. Uşa din spate a limu- 
zinei se deschise în faţa lor, iar bărbatul la costum dispăru 
înăuntru, însoțitorul lui oprindu-se la baza scării. 

— Deci, care-i treaba, Kurt? întrebă copilotul, încă privind 
afară. Droguri? Arme? 

Reiter își mai aprinse o țigară și apoi își roti capul, poc- 
nindu-și vertebrele. 

— Nu știu, nu mă interesează. Îl luăm pe Omar din 
Miinchen, îl aducem aici, el își face treaba, după care îl ducem 
la Khartoum. Fără întrebăn. 

— La ultima treabă la care n-am pus întrebăn, un nemernic 
era să-mi cresteze o a doua gură, murmură copilotul atingân- 
du-și cicatricea de sub buza de jos. Sper doar că ne plătesc bine. 

Aruncă o privire peste umăr, după care se uită din nou pe 
geam, urmărind cum capota lmuzinei dispăru încet sub o 
carapace groasă de zăpadă. Trecură cinci minute, ușa mașinii 
se deschise din nou și bărbatul în costum ieși. Fără sacul de 
voiaj. În locul lui, ținea acum o servietă mare de metal, destul 
de grea, după cum se chinuia cu ea. l-o dădu însoțitorului său, 
o alta îi fu înmânată lui și amândoi își târșâiră picioarele pe 
scara de îmbarcare, spre avion. După câteva chpe, se întoarseră 
la mașină și luară încă două serviete înainte să se suie din nou 
în Antonov. Pentru o fracțiune de secundă, copilotul zăn o 

persoană în limuzină, învelită în ceea ce părea a fi un palton 
negru, lung până la glezne, înainte ca o mână să apuce portiera, 
să o închidă cu un trosnet şi vehiculul să demareze în forță. 

— OK, au terminat, zise el răsucindu-se. Închide ușa, Jerry. 

În timp ce navigatorul se întorcea în cabină, ca să tragă 
scara și să închidă uşa, cei doi piloți își puseră căștile şi făcură 
ultimele verificări. În spatele lor, egipteanul la costum se arătă 
în ușa carlingii, cu capul și umerii acoperiți de zăpadă. 

— Vremea nu ne va împiedica să decolăm. 

Era mai degrabă o afirmație decât o întrebare. 

— Lăsă-mă pe mine să decid asta, mârâi Reiter cu ţigara 
între dinți. Dacă vântul este prea puternic pe pistă, oprim 
motoarele și așteptăm să treacă. 

— Domnul Girgis ne aşteaptă în Khartoum în seara asta, 
spuse egipteanul. Vom decola conform planului. 

— Dacă prietenii tăi ruși n-ar fi întârziat, n-ar fi fost nici o 
problemă, se răsti Reiter. Acum, întoarce-te la locul tău. Jerry, 
pune-le centurile! 

Se aplecă şi dădu drumul la frâne, împinse ușor maneta de 
control, apoi pe cele de accelerație. Zgomotul motorului se 
transformă într-un răget, pe măsură ce creștea în ture. Avionul 
incepu să se miște. 

— Vremea nu trebuie să ne împiedice să decolăm, se auzi 
vocea egipteanului din spatele lor, din cabină. Domnul Girgis 
ne aşteaptă în Khartoum, în seara asta! 

— Du-te dracului, arăboiule, murmură Reiter ducând avionul 
la capătul pistei cenușii și virând. 

Navigatorul se întoarse, închise ușa carlingii și se aşeză 
cuplându-și centura. 

— Ce zici? întrebă el făcând semn cu capul înspre fereastră, 
către vijelia care se înteţea. 

Reiter trase doar de maneta de accelerație, se uită o chpă 
la ninsoarea care cădea în spirale, apoi, cu un „La naiba!“ 
mormăit, împinse din nou manșa, iar cu cealaltă mână apucă 
maneta de control. 


Oaza ascunsă 21 
— Țineţi-vă bine, băieți, spuse el. O să se lase cu hopun. 
Avionul prinse rapid viteză, izbindu-se şi clătinându-se pe 

suprafața cenușie, denivelată. Picioarele lui Reiter se luptau cu 

pedalele de direcție în vreme ce se chinuia să țină piept vân- 
tului de travers care biciuia acum aerodromul. La 80 de 
noduri, vârful avionului Antonov se ridică doar ca să coboare 
din nou şi, cum se apropiau tot mai mult de capătul pistei, 
navigatorul urlă la Reiter să anuleze zborul. Pilotul îl ignoră, 
ținând avionul ferm, accelerând până la 90 de noduri, apoi 

100, apoi 110. În ultimul moment, când indicatorul de viteză 

arăta 115 noduri, iar capătul pistei dispăru sub ei, pilotul trase 

brusc maneta de control către piept. Vârful avionului țâşni în 
sus, roțile izbindu-i-se de iarbă înainte să se ridice leneș în aer. 

— Isuse Hristoase, răcni navigatorul. Nebunule... 

Reiter chicoti și îşi aprinse o altă țigară, ridicând avionul 
prin nori, apoi deasupra lor, spre cerul senin. 

— Ușurel, spuse el. 


Alimentară din nou în Benghazi, pe coasta de nord a 
Africii, înainte să o apuce spre sud-est, prin Sahara, navigând 
la 5000 de metri, cu avionul pe pilot automat, cu deșertul 
argintiu-închis dedesubt, strălucind în lumina lunii ca și cum 
ar fi fost turnat din cositor. După 90 de minute de zbor, îimpărțiră 
un termos de cafea călduță și ceva sendvișuri. O oră mai 
târziu, deschiseră o sticlă de vodcă, iar navigatorul întredes- 
chise ușa carlingii și aruncă un ochi în cabina din spatele lor. 

— Dorm, zise el închizând ușa. Amândoi. Rupți. 

— Poate că ar trebui să ne uităm într-una dintre servietele 
alea, spuse copilotul trăgând o dușcă de vodcă și pasându-i 
sticla lui Reiter. Cât timp dorm. o 

— Nu e o idee bună, rosti navigatorul. Sunt înarmați. Cel 
puțin, Omar. L-am zărit sub jachetă, când îi puneam centura. 
Un Glock, cred, sau un Browning. N-am văzut prea bine. 

Copilotul clătină din cap. 

— Am un presentiment rău legat de asta. De la bun început. 
Un presentiment foarte rău. 

Se ridică, își întinse picioarele și merse în spatele carlingii, 
unde scoase o geantă de umăr din dulăpior. Se așeză pe scaun 
ȘI începu să scotocească prin ea. 

- Vrei să-mi fotografiezi puţa? întrebă Reiter în vreme ce 
copilotul scoase o cameră foto. 

— Îmi pare rău, Kurt, nu am un obiectiv destul de mare. 

Navigatorul se aplecă în faţă. 

— Leica? întrebă el. 

Copilotul dădu din cap. 

— M6. L-am cumpărat acum câteva săptămâni. Mă gândeam 
să fotografiez Khartoumul. N-am mai fost niciodată pe acolo. 

Reiter pufni cu dispreţ, luând o duşcă bună de vodcă, 
pasându-i apoi sticla peste umăr navigatorului. Copilotul își 
făcea de lucru cu camera foto, răsucind-o pe toate părțile. 
© — O mai știi pe puicuţa aia cu care mi-o trăgeam? 

— Aia cu fundu” mare? întrebă navigatorul. 

Copilotul rânji, bălăbănind camera. 

— l-am făcut niște poze înainte să plecăm. 

Reiter se întoarse spre el, brusc interesat. 

— Ce fel de poze? 

— Cam artistice, zise copilotul. 

— Ce înseamnă asta? 

— Stii tu, Kurt, artistice. 

— Ba nu ştiu, la naiba! 

— Artistice. Cu gust. Ciorapi, jartiere, picioarele în jurul 
gâtului, o banană în... 

Reiter făcu ochii mari, iar gura i se strâmbă de plăcere. În 
spatele lor, navigatorul rânji și începu să cânte melodia celor 
de la Queen, Fat Bottomed Girls. Copilotul i se alătură, apoi 
Reiter, cântând toți trei la unison, țipând refrenul, bătând 
ritmul pe braţele scaunelor. Îl cântară o dată, de două ori și 
tocmai îl începeau a treia oară când Reiter tăcu brusc, se aplecă 
inainte și privi pe fereastra carlingii. Copilotul și navigatorul 

mai continuară câteva versuri, după care tăcură și ei când își 
dădură seama că Reiter nu mai cânta cu ei. 

— Ce e? întrebă navigatorul. 

Reiter făcu doar un semn cu capul înainte, spre ceea ce 
părea un munte vast, îndepărtat, chiar pe direcția lor de zbor — 
o masă de umbre densă, bulbucată, care se ndica din deșert 
înspre cer, întinzându-se de la un capăt al acestuia la celălalt. 
Deși nu puteau fi siguri, părea să se îndrepte spre ei. 

— Ce-i aia? întrebă navigatorul? Ceaţă? 

Reiter nu zise nimic, doar își miji ochii către întunericul ce 
continua să se îndrepte spre ei. 

— Furtună de nisip, spuse el în cele din urmă. 

— Dumnezeule mare! fluieră copilotul. Ia te uită! 

Reiter apucă manșa și începu să tragă de ea. 

— Trebuie să urcăm. 

Se ndicară la 5500 de metri, apoi la 6000, în timp ce fur- 
tuna înainta neclintită în direcția lor, devorând pământul, 
distrugându-l. 

— La naiba, se mișcă repede, zise Reiter. 

Urcară și mai mult, până la plafonul practic, la aproape 
7000 de metri. Peretele de umbre era acum suficient de 
aproape pentru a-i desluşi conturul, falduri și talazuni imense 
de praf încreţindu-se și îmbinându-se, rostogolindu-se tăcute 
la orizont. Avionul începu să să tremure și să se zguduie. 

— Nu cred că reuşim să ne ndicăm deasupra, spuse copilotul. 

Avionul se zgâlțâia tot mai tare, un sâsâit slab pătrunzând 
în carlingă, în vreme ce nisipul și pietrişul începură să lovească 
ferestrele și fuselajul. 

— Dacă ajunge la motor... 

— ... suntem terminați, murmură Reiter terminând fraza 
copilotului. Trebuie să ne întoarcem și să încercăm să o ocôlim. 

Furtuna părea a se înteți. Ca și când le-ar fi știut intențiile, 
nerăbdătoare să-i prindă înainte să vireze, furtuna îi potopi ca 
un val de maree, înghițind distanţa dintre ei. Reiter începu să 
încline avionul pentru a vira, fruntea schpindu-i de la sudoare. 

— Dacă am putea să-l întoarcem, ar trebui să... 

Îl întrerupse o pocnitură puternică de afară, la tribord. 
Avionul viră brusc în aceeași directie și începu rostogolirea cu 
botul în jos, pe panoul principal luminile de avertizare aprin- 
zându-se ca un pom de Crăciun. | 

— Hristoase! ţipă navigatorul. Isuse Hristoase! 

Reiter se lupta să stabilizeze avionul pe măsură ce cădeau 
tot mai repede, carlinga răsucindu-se la aproape 40 de grade 
pe o parte. Echipamentul căzu din dulăpiorul din spatele lor, 
iar sticla de vodcă abandonată se învârti pe podea și se zdrobi 
de peretele de la tribord. 

— Foc la motorul de la tribord, ţipă copilotul uitându-se pe 
geam în spate. La naiba, e un foc mare, Kurt! 

— La dracu”, la dracu”, la dracu”! șuieră Reiter. 

— Pierdem combustibil. Pierdem ulei. Altitudine șase mii 
cinci sute și scade. Indicatorul de poziţie... Dumnezeule, a 
luat-o razna! 

— Închide-l și adu stingătorul! urlă Reiter. Jerry, trebuie să 
ştiu unde suntem! Rapid. 

În vreme ce navigatorul încerca să-și dea seama de locaţia 
lor, iar copilotul apăsa furios pe butoane, Reiter continua să se 
lupte cu manetele de control, iar avionul continua să piardă 
altitudine, căzând în cercuri ample, furtuna apropiindu-se tot 
mai mult, apărând și dispărând de la fereastra carlingii, ca o 
stâncă enormă. 

— Șase mii de metri, ţipă copilotul. Cinci mii șapte sute... 
șase sute... cinci sute. Trebuie să-i ridici botul și să întorci, Kurt! 

— Zi-mi ceva ce nu știu! Se simţea panică în vocea lui. Jerry? 

— Douăzeci şi trei de grade şi treizeci de minute nord, 
ţipă navigatorul. Douăzeci și cinci de grade și optsprezece 
minute est. 

— Unde-i cel mai apropiat aerodrom? 

— Despre ce naiba vorbeşti? Suntem în mijlocul Saharei! 
Nu există aerodromuri! Dakhla e la trei sute cincizeci de kilo- 
metri distanţă, Kufra e... 

Ușa cabinei se deschise brusc și egipteanul la costum se 
împletici în carlingă, apucându-se zdravăn de scaunul naviga- 
torului, în timp ce avionul se zguduia. 

— Ce se întâmplă? strigă el. Spuneți-mi ce se întâmplă! 

— La naiba! urlă Reiter. Întoarce-te la locul tău, nebunul... 

Nu reuși să termine fraza pentru că, în chpa aceea, furtuna 
ţâșni și îi învălui, azvârlind Antonovul în sus și în Jos ca şi când 
ar fi fost făcut din plută. Egipteanul fu trântit cu faţa în brațul 
scaunului lui Reiter, crăpându-și capul, iar motorul de la 
babord bolborosi, tuși și muri. 

— Trimite un SOS! ppă Reiter. 

— Nu! răcni egipteanul atingându-și cu mâna ţeasta făcută 
țăndăni. Fără radio. Am stabilit că... 

— Fă-o, Rudi! 

Copilotul pornise deja radioul. 

— Ajutor, ajutor! Victor Papa Charlie Mike Tango patru 
șapte trei. Ajutor, ajutor! Ambele motoare moarte. Poziţia... 

Navigatorul repetă coordonatele GPS, iar copilotul le 
transmise prin microfon, trimițând mesajul de nenumărate on 
în vreme ce Reiter se chinuia cu manetele de control. Fără 
energie și cu furtuna lovindu-i din toate părțile, era o luptă 
zadarnică și continuară să plonjeze, acul altimetrului învârtin- 
du-se întruna în sens invers acelor de ceasornic, arătând sub 
3000 de metri, apoi 4000, 3000, 2000. Afară, vântul urla tot 
mai tare, turbulenţele fiind tot mai violente pe măsură ce 
plonjau în inima vârtejului. 

— Ne prăbușim, ţipă Reiter când coborâră sub 1500 de 
metri. Pune-i centura lui Omar. 

Navigatorul întinse scaunul rabatabil din spatele scaunului 
copilotului și îl săltă pe pasagerul lor plin de sânge pe el, 
punându-i centura înainte să se arunce înapoi în scaunul lui. 

— Estana! îi strigă egipteanul slăbit însoțitorului său din 
cabină. Ehna hanoaa! Fchahd! 

Erau la mai puțin de 1000 de metri. Reiter lăsă în jos 
flapsunile de aterizare şi activă eleroanele aripilor în încercarea 
disperată de a încetini viteza. 

— Trenul de aterizare? urlă copilotul cu vocea înăbușită 
de vânt și de zgomotul pietrișului care se lovea de fuselajul 
avionului. 

— Nu pot să risc! urlă Reiter. Dacă dăm de stânci, o să ne 
rostogolim peste cap. 

— Şanse? 

— Undeva sub zero. 

Trăgea în continuare de manșă, bărbatul din cabină scan- 
dând Allah-u-Akhbar, copilotul şi navigatorul privind cu o fas- 
cinație disperată cum acul altimetrului cobora vijelos ultimele 
câteva sute de metri. 

— Dacă scăpăm, trebuie să ne arăţi pozele alea, Rudi! pupă 
Reiter în ultimul moment. Ai înţeles? Vreau să văd sânii și 
fundul femeii ăleia! 

Altimetrul ajunse la zero. Reiter trase pentru ultima oară 
de manșă, pentru că, dacă botul ar fi reacționat ca prin minune 
şi s-ar fi ridicat, chiar dacă aveau să se lovească de pământ cu 
400 de kilometri pe oră, măcar fuzelajul să preia cât mai uni- 
form forța de impact. Se auzi o bufnitură feroce, nimicitoare: 
impactul îl smulse pe egiptean din scaun și-l zdrobi mai întâi 
de tavanul carlingii, apoi de peretele din spate, iar gâtul îi 
trosni ca o crenguţă. Se înălţară, coborâră din nou, luminile 
din carlingă fiind stinse, iar fereastra de la babord explodă 
înspre interior, retezându-i jumătate din față lui Reiter, ca un 
bisturiu. 'Țipetele lui isterice erau acoperite de urletul puternic 
al furtunii, un nor sufocant de nisip și pietriş revărsându-se 
prin deschizătura ferestrei sparte. 

Alunecară 1000 de metri pe un teren plat, izbindu-se și 
hurducându-se, dar oarecum în lime dreaptă. Apoi, botul avi- 
onului se lovi de un obstacol nevăzut şi începură să se răsu- 
cească, Antonovul de 14 tone rotindu-se ca o frunză purtată de 
vânt. Un extinctor fu smuls de la locul lui și se ciocni direct 

de coastele navigatorului, sfărâmându-le ca şi cum ar fi fost din 
porțelan; ușa dulăpiorului de pe perete zbură din ţâțâni și îl 
izbi pe Reiter în ceafă, făcându-l terci. Se învârtiră întruna, 
fără vreun indiciu al vitezei sau al direcției în întunericul 
înăbușitor al carlingii, totul învârtindu-se într-o singură ima- 
gine caleidoscopică înceţoșată. După ceea ce păru o veşnicie, 
dar se prea poate să fi fost doar câteva secunde, avionul începu 
să încetinească, rotațiile sale fiind tot mai lente pe măsură ce 
suprafaţa deşertului se freca de partea infenoară a avionului, 
oprindu-l în sfârșit, înclinându-l într-un unghi precar, ca și 
când ar fi atârnat pe marginea unei pante abrupte, cu botul 
îndreptat în sus. 

Pentru o clipă, totul rămase nemișcat, furtuna continuând 
să lovească în fuzelaj şi geamuri, putoarea caustică a metalului 
supraîncălzit inundând carlinga. Apoi, amețit, copilotul se 
mişcă în scaun. 

— Kurt? strigă el. Jerry? 

Nici un răspuns. Își întinse mâna, degetele lui atingând 
ceva călduț și moale, după care începu a-și desface centurile. 
Simți cum avionul se înclină. Se opri, aşteptă, apoi continuă să 
bâjbâie, dându-și la o parte curelele și ridicându-se din scaun. 
Avionul se înclină din nou, botul lui balansându-se în sus, apoi 
în Jos. Copilotul îngheţă locului, încercând să își dea seama ce 
se întâmplă, uitându-se la întunericul de afară. Avionul alu- 
necă din nou înainte. Cu un mormăit, apoi un scârțâit, botul 
începu să i se ridice și, de data aceasta, nu se mai opri, ajungând 
aproape vertical, pe măsură ce începu să alunece pe spate. Se 
agăță de ceva, se opri, începu să alunece din nou, după care 
plonjă cu coada înainte. Furtuna dispăru, iar prin geamuri se 
putură zări imagini fugitive de pereți de stâncă umbroși de 
ambele părți, ca și când ar fi căzut într-un defileu sau teva 
de genul acesta. Avionul ricoșă de ceva și se rostogoli până 
când, cu un scârțâit asurzitor, se ciocni cu burta de o masă 
densă de copaci. Pentru câteva clipe, singurele sunete care se 
auziră fură pocnetul și șuieratul metalului deformat. Apoi, 

treptat, alte zgomote începură să se contopească: foșnetul 
frunzelor, clhpocitul îndepărtat al unei ape şi, mai slab la 
început, dar devenind tot mai puternic, până umplu noaptea, 
ciripitul înspăimântat al păsărilor. 

— Kurt? gemu o voce dintre rămășițe. Jerry? 


WASHINGTON. CLĂDIREA PENTAGONULUI. 
ACEEAȘI SEARĂ. 


— Vă mulţumesc că ați venit. Îmi cer scuze că v-am adus 
aici din scurt, dar... s-a întâmplat ceva. 

Cel care vorbea trase adânc din țigară, făcând vânt cu cea- 
laltă mână, ca să împrăștie fumul, și privindu-i atent pe cei 
şapte bărbați și o femeie adunaţi în jurul mesei din fața lui. 
Apartamentul nu avea ferestre, era sumar mobilat, banal, la fel 
ca sutele de birouri din catacombele aglomerate ale Pentago- 
nului, singura caracteristică distinctivă fiind o hartă a Africii și 
a Orientului Mijlociu care acoperea aproape în întregime unul 
dintre pereți. Aceasta și faptul că singura lumină din cameră 
provenea de la o lampă de birou uzată, așezată pe podea, în 
fața hărți, astfel încât, chiar dacă harta în sine era luminată, 
toate celelalte lucruri din cameră, inclusiv persoanele de acolo, 
erau în semiintuneric. 

— Cu patruzeci de minute în urmă, continuă cel care vor- 
bea cu voce joasă, guturală, una dintre stapile noastre a recep- 
ționat un mesaj SOS de undeva de deasupra Saharei. 

Își vâri mâna în buzunar și scoase un indicator cu laser, 
îndreptându-și privirea spre hartă. Un punct roșu intermitent 
se ivi în mijlocul Măr Mediterane. 

— A fost trimis cam de aici. 

Punctul roşu alunecă pe hartă, oprindu-se în sud-vestul 
Egiptului, aproape de intersecţia graniţelor cu Libia și Sudan, 
deasupra cuvintelor Hadabat al fuf al Kabir (podișul Gilf Kebir). 

— Mesajul a venit de la un avion. Un Antonov înregistrat în 
insulele Cayman, indicativul de apel VP-CMT 473. Făcu o 
pauză, apoi adăugă: Era un apel prin care se cerea ajutor. 

Se auzi un foșnet stingher pe scaune și un „Dumnezeule 
mare“ murmurat. 

— Ce ştim? întrebă unul dintre ascultători, un bărbat solid 
şi chel. 

Vorbitorul trase pentru ultima dată din țigară, după care o 
stinse într-o scrumieră de pe masă. 

— Momentan, nu prea multe, răspunse el. Vă spun ce ştim. 

Vorbi vreo cinci minute, trasând linii cu indicatorul pe 
hartă — Albania, Benghazi, înapoi în podișul Gilf Kebir —, 
uitându-se din când în când peste un teanc de documente din 
faţa lui. Îşi aprinse o altă ţigară, apoi încă ună, fumând ţigară 
după țigară, până când aerul din încăpere deveni tot mai dens 
și mai irespirabil. Când termină, toți începură să vorbească în 
același timp, vocile lor combinându-se într-o cacofonie con- 
fuză, printre care se auziră anumite cuvinte și jumătăți de 
propoziție — „Știam că e o nebunie“, „Saddam“, „Al Treilea 
Război Mondial“, „Iran-Contra“, „La naiba, ce catastrofă“, 
„Un cadou pentru Khomeini“ —, dar fără să se înţeleagă 
ceva anume. 

Numai femeia rămase tăcută, lovind gânditoare cu stiloul 
în masă, înainte să se ridice, să se îndrepte spre hartă și să o 
privească. Era suplă, părul ei tuns scurt strălucind în lumina 
lămpii. 

— Trebuie să-l găsim, zise ea. 

Chiar dacă vocea îi era blândă și abia se auzea în vacarmul 
de argumente și contraargumente masculine, avea o forță 
profundă, un aer de autoritate care cerea atenție. Ceilalți vor- 
bitori conteniră până se lăsă tăcerea în încăpere. $ 

— Trebuie să-l găsim, repetă ea. Înainte să o facă altcineva. 
Presupun că SOS-ul a fost transmis pe o frecvenţă deschisă. 

Vorbitorul îi confirmă. 

— Atunci, ar trebui să trecem la treabă. 

— Şi cum anume propui să facem asta? întrebă bărbatul 
solid și chel. Să-l sunăm pe Mubarak? Să dăm un anunţ în ziar? 
Avea un ton sarcastic, arțăgos. Femeia nu răspunse provocări. 

— Ne adaptăm, improvizăm, rosti ea uitându-se în contin- 
uare la hartă, cu spatele la cameră. Imagini din satelit, exerciții 
militare, contacte locale. NASA are o unitate de cercetare în 
zona aceea. Ne folosim de tot ce putem, cum putem. Dar eşti 
de acord, Bill? 

Bărbatul murmură ceva, însă nu îi răspunse. Nimeni altci- 
neva nu mai vorbi. 

— În regulă, atunci, spuse primul vorbitor punându-și indi- 
catorul cu laser înapoi în buzunar şi aranjând hârtiile din fața 
lui. Ne adaptăm, improvizăm. 

Își aprinse o altă țigară. 

— Şi ar fi bine s-o facem rapid. Înainte ca treaba asta să 
devină un dezastru și mai mare. 

Îşi luă hârtiile și ieși cu pași mari din cameră, urmat de 
restul grupului. Doar femeia rămase acolo, cu o mână la gât și 
cu cealaltă pe hartă. 

— Gilf Kebir, murmură ea punând un deget pe hartă și 
ținându-l acolo câteva momente înainte să apese cu talpa 
piciorului întrerupătorul lămpii. | 

Încăperea se scufundă în întuneric. 


PATRU LUNI MAI TÂRZIU, PARIS 


Îl aşteptau pe Kanunin în apartamentul lui de la hotel, 
când se întoarse de la clubul de noapte. În clipa în care păși pe 
ușă, îi doborâră bodyguardul cu o singură împușcătură 
amortizată în tâmplă și îl puseră la pământ cu un pumn, pal- 
tonul lui negru, de piele, lung până la glezne răsucindu-se în 
jurul lui. Una din prostituate începu să pipe și o împușcară și pe 
ea cu un glonț dum-dum de 9 milimetri în urechea dreaptă, 
toată partea stângă a capului ei explodând ca o coajă de ou. 

Fluturară pistolul prin faţa celeilalte însoțitoare, dându-i de 
înţeles că, dacă avea să scoată vreun cuvânt, acelaşi lucru avea 
să i se întâmple și ei, apoi îl forțară pe Kanunin să se întindă pe 
burtă și îi traseră capul în spate, spre tavan. Acesta nu se zbătu 
deloc, știa cine erau indivizii, ştia că nu avea nici un sens. 

— Fă-o odată, tuși el. 

Închise ochii şi aşteptă glonţul. În schimb, auzi un foșnet 
de hârtie urmat de senzația unui lucru — a mai multor lucruri — 
care îi răpăiră pe faţă. Deschise ochii din nou. Deasupra lui 
atârna gura unei pungi de hârtie din care cădea un șir de rul- 
menți de mărimea boabelor de mazăre. 

pui O = FE | 

Îi traseră capul şi mai spre spate, apăsându-i un genunchi 
la baza șirei spinării, mâini uriaşe ținându-l de frunte și de 
tâmple. 

— Domnul Girgis te invită să cinezi cu dânsul. 

Alte mâini îl prinseră de gură ca nişte gheare, împingându-i 
ca o pârghie maxilarul, deschizându-i-l, punga apropiindu-se 
tot mai mult de faţa lui, pentru ca rulmenții să-i ajungă direct 
în gură. Se zbătu și se zvârcol, țipetele lui fiind doar un 
murmur mut, dar mâinile îl ținură bine, până când punga i se 
goli în gură, iar el se zbătu tot mai puțin, până când, într-un 
final, se opri. Îi lăsară corpul pe podea, oţelul prelhingându-i-se 
printre buzele-i însângerate, îi traseră un glonț în cap să fie 
siguri și, fără ca măcar să se uite la prostituata care stătea ghe- 
muită la perete, plecară. Intraseră deja în trafic, când hotelul 
răsună de țipetele stridente ale femeii. 


DESERTUL DE VEST, ÎNTRE GILF KEBIR ȘI 
OAZA DAKHLA — ÎN PREZENT o 


Erau ultimii beduini care încă făceau marea călătorie 
dintre Kufra şi Dakhla, o călătorie dus-întors de 1400 de 
kilometri prin deşertul pustiu. Folosind doar cămile pentru 

transport, duceau cu ei ulei de palmier, broderii și lucruri din 
argint și din piele, și se întorceau cu curmale, dude uscate, 
țigări și coca-cola. 

Din punct de vedere economic, călătoria nu avea nici un 
sens, dar nu era vorba de economie. Era mai degrabă vorba de 
tradiție, de a păstra vii obiceiurile de demult, urmând rutele 
vechi ale caravanelor pe care le străbătuseră strămoşii lor și 
strămoșii acestora înainte de ei, supraviețuind acolo unde nimeni 
altcineva nu ar fi putut supravieţui, orientându-se acolo unde 
nimeni altcineva nu s-ar fi putut orienta. Erau oameni duri, 
mândri, beduini Kufra, Sanusi, descendenţi ai lui Banu Sulaim. 
Deşertul era casa lor, călătorind prin el toată viaţa. Chiar dacă, 
din punct de vedere economic, nu avea nici un sens. 

Această călătone însă fusese grea chiar și după standardele 
dure ale Saharei, unde nici o călătorie nu era ușoară. Călătoria 
dinspre Kufra, spre sud-est, către Gilf Kebir și trecătoarea 
al-Agapa — ruta directă spre est i-ar fi dus prin Marea Mare de 
Nisip pe care nici măcar beduinii nu îndrăzneau s-o traverseze — 
se desfășurase fără prea mari evenimente. 

Apoi, la capătul estic al trecătorii, descoperiseră că fântâna 
arteziană unde își umpleau de obicei burdufurile secase, lăsân- 
du-i cu foarte puţină apă pentru următorii 300 de kilometri. 
Era o problemă, dar nu un dezastru și își continuară drumul 
spre nord-est, către Dakhla, fără să se alarmeze prea tare. 
Totuși, două zile mai târziu și alte trei zile distanță până la 
destinația finală, îi lovise o feroce furtună de nisip, temuta 
khamsin. Obhgați să stea locului timp de 48 de ore până se opri, 
proviziile lor de apă aproape că se epuizaseră. 

Acum, furtuna trecuse şi se puseră din nou în mișcare, 
forțându-se să parcurgă distanța rămasă înainte să rămână de 
tot fără apă, cămilele lor înaintând prin deșert aproape la trap, 
mânate de strigătele lor: „hut, hut!“ și „yalla, yalla!“ 

Atât de înverșunați erau beduinu să își încheie cât mai 
repede călătoria, încât mai mult ca sigur că nu ar fi observat 
cadavrul dacă nu le-ar fi ieșit direct în cale. Rigad ca o statuie, 

ieșea dintr-o dună de la talie în sus, cu gura deschisă, cu un 
braţ întins ca și cum le-ar fi cerut ajutorul. Călărețul-şef țipă, 
iar ceilalți încetiniră şi se opriră, culcându-și cămilele în nisip 
și descălecând, după care se adunară în jurul cadavrului să-l 
privească mai bine, șapte la număr, cu shaal-urile înfășurate în 
jurul capetelor şi feţelor, ca să-i protejeze de soare, de li se ve- 
deau doar ochii. Era cadavrul unui bărbat, fără îndoială, per- 
fect conservat în îmbrățișarea deshidratantă a deșertului, cu 
pielea uscată și întinsă, de consistenţa unui pergament, cu 
ochii uscați în orbite ca niște pepite stafidite. 

— Probabil că furtuna l-a descopenit, spuse unul dintre 
călători, badawi, un beduin arab cu o voce aspră și gravă ca 
însuși deșertul. 

La semnul liderului lor, trei dintre ei îngenuncheară și se 
puseră să dezgroape cadavrul, eliberându-l din duna care îl 
ţinea prizonier. Hainele sale — cizme, pantaloni, cămașă cu 
mâneci lungi — erau toate zdrenţuite ca și cum ar fi avut parte 
de o călătorie anevoioasă. Într-una din mâini încă ţinea un 
termos de plastic, gol, fără capac, cu urme de dinți pe mar- 
gine, de parcă, în disperarea sa, bărbatul ar fi încercat să mes- 
tece plasticul, străduindu-se în zadar să soarbă și ultimul strop 
de umezeală rămas. 

— Soldat? întrebă unul dintre beduini îndoielnic. Din război? 

Liderul dădu din cap, lăsându-se pe vine și lovind ușor ca- 
dranul zgâniat al Rolexului Explorer aflat la încheietura mâinii 
stângi a cadavrului. 

— Mai recent, spuse el. Amrekanee. American. 

Nu folosea cuvântul pentru a se referi la un membru al 
națiunii respective, ci pentru a se refen la orice om cu înfățișare 
occidentală, cineva care nu era arab. 

— Ce căuta aici? se miră altul. i 

Liderul ridică din umeri și, rostogolhnd cadavrul pe burtă, 
îi luă rucsacul de pânză de pe umeri şi îl deschise, scoțând din 
el o hartă, un portofel, o cameră foto, două lumini de aver- 
tzare, niște provizii de urgenţă și, în cele din urmă, o batistă 

împachetată. O desfăcu, dând la iveală un obelisc în miniatură, 
din argilă, lucrat grosolan şi nu mai lung decât degetul său. Îl 
privi chiorâș, întorcându-l pe toate părțile, examinând sim- 
bolul ciudat cu care era încrustată fiecare faţetă: un fel de cruce, 


brațul său superior îngustându-se tot mai mult, din vârful său 
atârnând o linie curbă, subțire, ca un fel de coadă. Nu însemna 
nimic pentru el, așa că îl împachetă din nou și-l puse deoparte, 
după care își îndreptă atenția spre portofel. Înăuntru era un 
buletin cu fotografia unui tânăr blond, cu o cicatrice paralelă 
cu buza inferioară. Nici unul dintre beduini nu putu citi ce 
scria pe buletin, așa că, după ce se uită la el o chpă, liderul îl 
puse înapoi în rucsac, împreună cu celelalte obiecte. Începu să 
pipăie buzunarele bărbatului și scoase o busolă și un recipient 
de plastic cu o rolă de film uzată. Le puse și pe acestea în 
rucsac, înainte să-i dea jos ceasul de la mână și să-l pună în 
buzunarul propriei dellaba. Apoi, se ridică în picioare. 

— Să mergem, zise el azvârlind rucsacul pe umăr și întor- 
cându-se spre cămile. 

— N-ar trebui să-l îngropăm? întrebă unul dintre bărbați. 


1 ac: NI RR RI RER ORE 
— Deșertul îl va îngropa, veni replica. Noi trebuie să plecăm. 
Coborâră și ei duna și urcară pe cămile, lovindu-le ca să se 

ridice. În vreme ce se îndepărtau, ultimul călăreț — un bărbat 

scund, ridat și cu pielea plină de urme de vărsat — se răsuci în 
șa şi privi înapoi la cadavrul care rămânea în urma lor. Când 
din acesta nu se mai zări decât o umflătură neclară pe deşertul 
altminteri plat, dibui printre faldurile geballa sale și scoase un 
telefon mobil. Cu un ochi la călăreți din faţa lui, ca să se 
asigure că nimeni nu-l privea, apăsă tastatura cu degetul lui 
mare noduros. Nu avea semnal şi, după ce se strădui câteva 
minute, renunță și își vâri telefonul înapoi în buzunar. 

— Hut-hut! ţipă el lovind cu călcâiele coastele tremurânde 
ale cămilei. Yalla, yalla! 


CALIFORNIA, PARCUL NAȚIONAL YOSEMITE 


Era un perete de stâncă vertical, de 500 de metn, care se 
ridica deasupra văii Merced ca un talaz din saten cenușiu, iar 
Freya Hannen se afla la doar 50 de metri de vârful lui, când 
dădu peste cuibul de viespi. 

Călcă într-un mic buzunar de piatră aproape de vârful 
celei de-a zecea lungimi de coardă și, întinzându-se după o 
surplombă, pipăi pe lângă rădăcinile unui jneapăn bătrân, 
lovind din greşeală cuibul de viespi, iar un roi de insecte erupse 
de sub arbust şi începură să roiască furioase în jurul ei. 

Viespile erau frica ei cea mai mare încă de când o înţepase 
una în gură, pe când era copil. Era o teamă ndicolă, având în 
vedere că își câştiga traiul cățărându-se pe unii dintre cei mai 
periculoși pereți de stâncă, dar, la o adică, groaza este rareori 
rațională. Sora ei, Alex, se temea de ace și de injecții, iar ea, 
Freya, de viespi. 

Îngheţă, stomacul i se strânse și începu să respire preci- 
pitat, aerul din jurul ei fiind plin de viespi agitate. Apoi, una o 
înțepă în braţ. Incapabilă să se controleze, își smulse mâna de 

pe cornișă și căzu ca o scândură, coarda fâlfâind sălbatic, 
pădurea de ponderosa aflată la 450 de metri dedesubt părând 
să se îndrepte spre ea rapid. Pentru o clipă, se legănă, atârnând 
în mâna și piciorul drepte, membrele ei stângi fâlfâind în 
spațiu, carabinele şi nucile zornâind pe ham. Apoi, strângând 
din dinți și încercând să ignore senzația de arsură din braţ, își 
făcu vânt înapoi pe perete și se prinse de un colț de stâncă, 
apăsându-se în granitul cald ca în braţele protectoare ale unui 
iubit. Rămase așa pentru ceea ce i se păru o veșnicie, cu ochii 
închiși, luptându-se cu imboldul de a țipa, așteptând ca roiul 
de viespi să se liniștească şi să se risipească, apoi se duse rapid 
înspre dreapta, pe sub cornișă, şi continuă să urce pe lângă un 
pin pipernicit care ieșea din stâncă precum un braţ veștejit. Se 
ancoră acolo şi se lăsă pe spate, gâfâind. 

— La naiba, rosti ea printre gâfâituni. Și apoi, fără vreun 
motiv anume, spuse: Alex. 

Trecuseră 11 ore de când primise telefonul. Era în aparta- 
mentul ei din San Francisco când sunase, puțin după miezul 
nopți și total din senin, după atâția ani. Odată, la începutul 
carierei sale de alpinistă, își pierduse priza și căzuse de pe o 
stâncă de 200 de metni, plonjând vertiginos în spațiul deschis, 
inainte ca frânghia să-și înceteze derularea și să o susțină. Așa 
se simţise și când primise telefonul: un sentiment ametitor de 
uimire și îndoială, ca și când ar fi căzut de la mare înălțime, 
urmat de smucitura bruscă, dezgustătoare a conștientizării. 

După aceea, rămăsese pe întuneric, zgomotele nocturne 
de la barurile şi cafenelele din North Beach pătrunzând pe 
fereastra deschisă. Apoi, intrase pe internet și își rezervase 
un bilet înainte să arunce la repezeală nişte echipament 
într-un rucsac, să încuie apartamentul și să demareze în forță 
pe uzatul ei Triumph Bonneville. Trei ore mai târziu, era deja 
în Yosemite; două ore după aceea, odată cu primele pete 
rozalii care se distingeau deasupra Sierrei Nevada, la baza 
Liberty Cap, era deja gata să-și înceapă ascensiunea. 

Așa proceda mereu în perioadele zbuciumate, atunci când 
trebuia să-și lhmpezească gândurile — se cățăra. Deșertunle 
erau pentru Alex spații vaste, aride, pusti, lipsite de viață şi de 
sunet. Munţii şi stâncile erau pentru Freya privelişti înalte, ver- 
ticale, printre care se putea cățăra spre cer, forțându-și mintea 
și trupul să-și atingă limitele. Era imposibil de explicat celor 
care nu făcuseră asta niciodată; îi era imposibil să-și explice 
până și sieși. Cel mai bine reușise să o facă într-un interviu 
pentru, culmea, Playboy: „Când sunt acolo sus, pur și simplu 
mă simt mai vie, spusese ea. De parcă în tot restul timpului 
sunt pe jumătate adormită“. Acum, mai mult decât niciodată, 
avea nevoie de liniștea și de claritatea pe care i le aduceau 
căţăratul. Gonind spre est, pe autostrada 120, către Yosemite, 
primul ei impuls fusese să se caţere la liber pe un traseu extrem 
de dificil, ca o pedeapsă: Freerider de pe El-Capitan, poate, 
sau Astroman de pe Washington Column. 

După aceea, începu să se gândească la Liberty Cap și, cu 
cât se gândea mai mult, cu atât ideea i se părea mai atrăgătoare. 

Nu era o alegere tocmai potrivită. Anumite porțiuni erau 
asistate, ceea ce presupunea echipament suplimentar, negân- 
du-i astfel puritatea absolută a unei cățărăni la liber; tehnic, nu 
era chiar atât de dificilă, nu după standardele ei, ceea ce 
însemna că nu avea să se forţeze chiar atât de mult cum ar fi 
vrut, nu dincolo de hmita extremă. 

Pe de altă parte, era unul dintre pereții înalți din Yosemite 
pe care nu încercase niciodată să-i escaladeze. Mai important 
era faptul că era probabil singurul perete care, în această 
perioadă din an, nu avea să fie plin de alpiniști, ceea ce i-ar fi 
asigurat pace și solitudine absolute — nimeni care să stea de 
vorbă cu ea, nimeni care să încerce să-i facă poze, nici un 
amator care să-i stea în cale şi să o încetinească. Doar ea, 
stânca și liniştea. 

Stând acum pe cornișă, cu soarele de miazăzi încălzindu-i 
faţa, cu braţul încă usturând-o de la împunsătura viespii, luă o 
înghițitură din sticla de apă din rucsac și privi în Jos, la stânca 

escaladată. În afară de vreo două secțiuni asistate, nu fusese 
prea greu. Probabil că unui alpinist cu mai puțină experiență 
i-ar fi luat vreo două zile să ajungă în vârf, înnoptând pe o 
cornişă pe la jumătatea drumului. Ea avea să o facă în mai 
puțin de jumătate din timpul acela. Cel mult opt ore. 

Totuşi, nu putea să înlăture un setiment vag de dezamăgire 
pentru că nu o provocase mai mult, că nu o adusese la limita 
aceea năvalnică, asfixiantă, la care ajungea doar prin eforturi 
fizice şi mintale totale. Dar, pe de altă parte, priveliștea de 
acolo, de sus, era atât de incredibilă, iar sentimentul de izolare 
atât de perfect, încât putea să ignore faptul că ascensiunea nu 
o solicitase prea mult. „Da, gândi ea, în circumstanţele date, 
Liberty Cap este exact ce-mi trebuie.“ Ținându-se de frânghie, 
își întinse picioarele — lungi, bronzate, puternice — masându-și 
mușchii, îndreptându-și vârful pantofilor ei de alpinism Ana- 
sazi, ca să-și întindă picioarele și glezele. Apoi, se ridică și se 
răsuci, după care privi stânca de deasupra ei, gata să-și înceapă 
cea de-a unsprezecea și ultima etapă, alți 50 de metri până 
în vârf. 

— Allez! murmură ea frecându-și mâinile cu cretă din săcu- 
lețul de la brâu. Allez, apoi, îndemnată parcă de asemănarea 
dintre cuvinte, rosti iarăși: Alex, vocea ei pierzându-se în 
bubuitul cascadei Nevada de sub ea. 

Mai târziu, după ce își termină escaladarea și se întoarse la 
motocicleta ei, dădu peste niște tipi pe care îi cunoștea, șobo- 
lani de stâncă la fel ca ea, unul dintre ei destul de arătos, deși 
era ultimul lucru la care îi stătea mintea atunci. Vorbiră puțin, 
timp în care Freya își descrise ascensiunea. 

— Åi urcat singură pe Liberty Gap? 

— Isuse, impresionant! 

Ea le-o reteză, explhcându-le că avea un avion de prins. 

— Te duci într-un loc frumos? întrebă tipul arătos. 

Își dădu motocicleta jos de pe cric și încălecă. 

— În Egipt, spuse ea pornind motorul și turându-l. 

— La cățărat? 

Băgă motocicleta în viteză. 

— La înmormântarea surorii mele. 

Și demară în forţă, părul ei blond fluturând în urmă 
precum o flacără. 


CAIRO — HOTELUL MARRIOTT 


Flin Brodie își aranjă ochelarii de citit și privi publicul: 
15 tunști americani mai în vârstă, risipiţi pe câte unul dintre 
cele aproximativ 50 de scaune din faţa lui, nici unul nepărând 
prea interesat. Începu cu o glumă curajoasă, cum că se bucura 
că reușiseră să-și găsească toți un loc, ceea ce o făcu pe prie- 
tena lui, Margot, ghid turistic, să râdă în hohote, dar ascultă- 
torii răspunseră cu niște priviri goale. 

„O, Doamne, se gândi el în timp ce-și scormonea agitat prin 
buzunarul hainei de catifea. O să fie una dintr-alea.“ 

Încercă din nou, explicând cum munca sa de ani de zile ca 
arheolog în deșertul vestic îl obișnuise cu spațiile largi, pustii. 
Din nou, nimeni nu gustă gluma, ba chiar și râsetul lui Margot 
păru forțat. Renunţă și, apăsând un buton de pe laptopul lui, 
ca să deschidă prezentarea PowerPoint — o imagine a crestelor 
dunelor care se retrag din Marea Mare de Nisip —, fu pe 
punctul de a-și începe prezentarea, când ușa laterală a săli se 
deschise. Un bărbat obez — extrem de obez —, într-o jachetă 
crem și cu papion își vâri capul înăuntru. 

— Îmi permiteți? 

Vocea îi era ciudat de subțire, aproape feminină, accentul — 
american, sudist. 

Flin îi aruncă o privire lui Margot, iar aceasta ridică din 
umeri ca și când ar fi spus „de ce nu?“, făcându-i semn omului 
să intre. Nou-venitul închise ușa și se așeză pe cel mai apropiat 
scaun, scoțând o batistă și tamponându-și fruntea. Flin îl lăsă 
câteva clipe să-şi revină, apoi își drese vocea și începu să 
vorbească, accentul lut fund englezesc, dicția — precisă și clară. 

— Cu zece mii de ani în urmă, Sahara era un loc mult mai 
ospitalier decât acum, le zise el. Imaginile făcute de naveta 
spațială Columbia ne arată că fâșia de nisip Selima avea o topo- 
grafie fluvială vastă — de fapt, contururile unor sisteme de 
lacuri şi râuri mult mai vechi. Peisajul semăna mai degrabă cu 
savana din Africa subsahaniană a zilelor noastre. 

Următorul diapozitiv: Parcul Naţional Serengeti din Tanzania. 

— Au existat lacuri, râuri, păduri, pajiști, animale și plante 
sălbatice din abundență: gazele, girafe, zebre, elefanți, hipo- 
potami. Și era prielnic şi pentru oameni — vânăton-culegătoni 
nomazi, cea mai mare parte din ei, deşi există dovezi și ale 
unor așezări permanente din perioada paleoliticului mijlociu 
ȘI superior. 

— Vorbiți mai tare! 

Atenţonarea venise din partea unei femei din spatele sălii, 
cu un aparat auditiv care îi atârna de ureche ca un scai de plastic. 

„Pentru numele lui Dumnezeu, de ce ai sta în spate dacă și 
așa nu auzi bine?“ gândi Flin. 

— Îmi pare rău, vorbi el mai tare. E mai bine aşa? 

Femeia flutură un baston în semn că da. 

— Mai multe așezări paleolitice permanente, repetă el 
încercând să reia de unde rămăsese. Podișul Gilf Kebir din 
partea sud-vestică a Egiptului — o regiune muntoasă de aproxi- 
mativ aceeași dimensiune ca Elveția — este cu precădere bogat 
în astfel de rămășițe din această perioadă, atât materiale... 

Urmară niște diapozitive cu stânci portocalii, înalte, o 
piatră de măcinat și o colecție de unelte din cremene. 

— ... cât și votive, şi artistice. Poate că unu dintre voi cunosc 
filmul Pacientul englez, în care au apărut picturile murale preis- 
torice din așa-numită Peşteră a Înotătorilor descoperită în 
1933 de exploratorul maghiar Ladislaus Almâsy, în Wadi 
Sura, în partea de vest a Gilfului. 

Apăru o poză a peșterii: nişte siluete roşii, stilizate, cu cape- 
tele ca niște bulbi și membrele ca niște bețe, părând să înoate 
Și să se scufunde în pereții de calcar neregulați. 

— A văzut cineva filmul? 

Murmure generale de negatie îl convinseră să nu mai facă 
scurta recenzie a filmului pe care o strecura de obicei în 
prezentarea lui. În schimb, continuă să vorbească: 

— Aproape de finalul ultimei ere glaciare, zise el, cam în 
timpul holocenului mijlociu, în jurul anului 7000 î.Hr., acest 
peisaj asemănător savanei a trecut printr-o schimbare drama- 
tică. Pe măsură ce fâșuile glaciare nordice s-au retras, peisajul a 
devenit and, câmpiile înverzite și rețeaua de râuri cedând 
locul deșertului pe care îl vedem azi. Oamenii de aici au fost 
forțați să migreze înspre est, spre valea Nilului... 

Puse un diapozitiv panoramic cu Nilul. 

— ... unde s-au dezvoltat diverse culturi predinastice — 
Tasian, Badarian, Nagada — care, în cele din urmă, au fuzionat 
pentru a forma un stat unitar. Egiptul faraonilor. 

Unul dintre ascultători, observă Flin, un bărbat cu urechi 
clăpăuge și cu o șapcă New York Mets, începea deja să ați- 
pească. Și nici măcar nu terminase introducerea. Pentru 
Dumnezeu, avea nevoie de o băutură. 

— Am călătorit şi am făcut săpături în Sahara mai mult de 
un deceniu, continuă el trecându-și o mână prin părul negru și 
încâlcit. În principal la situri din şi de pe lângă Gilf Kebir. În 
această expunere, aș dori să propun trei teorii bazate pe munca 
mea. Trei teorii destul de controversate. 

Sublinie „controversate“, căutând un semn de interes din 
partea auditoriului. Nimic. Nici o reacție. Ar fi putut la fel de 
bine să vorbească despre agricultură. Ba probabil că ar fi avut 
mai mult succes. Dumnezeule, avea nevoie de o băutură. 

— În primul rând, continuă el încercând din greu să pară 
entuziasmat, eu cred că, şi după ce au migrat spre est, în Valea 
Nilului, locuitorii Saharei antice nu şi-au uitat niciodată cu 
desăvârșire locul de baștină. Gilful mai ales, cu stâncile sale 
uluitoare și wadi-urile adânci, a continuat să exercite o puter- 
nică influență religioasă și superstițioasă asupra imaginației 
egiptene timpurii, iar oamenii i-au păstrat amintirea vie, chiar 

dacă în formă alegorică, prin numeroase mituri și tradiții 
literare, cu precădere cele legate de zeii deșertului, Ash și Set. 

Urmă un diapozitiv cu zeul Set — un trup de om cu capul 
unui animal nedefinit, cu un rât enorm și urechi ascuțite. 

— În al doilea rând, intentionez să demonstrez că egiptenii 
timpurii nu numai că au păstrat amintirea vechiului lor cămin 
din Gilf Kebir, ci au şi avut contact fizic efectiv cu acesta, în 
pofida distanțelor incredibile implicate, întorcându-se din 
când în când acolo, pentru a se închina zeilor în anumite 
locuri încărcate cu semnificație religioasă şi sentimentală. 

— Un anume wadi, așa-numitul wehat seshtai, Oaza Ascunsă, 
se pare că avea o importanță aparte. Deși nu avem multe 
dovezi, această ultimă locație pare a fi continuat să fie un 
centru de cult semnificativ până în ultima perioadă a Regatului 
Vechi, aproape o mie de ani după unificarea Egiptului. 

Ascultătorul care ațipise, observă Flin, acum adormise 
de-a binelea. Vorbi mai tare, într-un efort zadarnic de a-l 
zgâlțâi din amorțeală. 

— În cele din urmă, continuă el aproape țpând, cred că 
această wadi misterioasă și încă nedescoperită a fost sursa de 
inspirație și modelul pentru toate legendele ultenoare despre 
oazele pierdute din Sahara, cu precădere Zerzura, Atlantida 
Nisipunlor, pe care mai sus-numitul Ladislaus Almásy şi-a 
petrecut cea mai mare parte din caneră căutând-o. 

Apăru ultimul diapozitiv al introducerii — o fotografie 
alb-negru, neclară, a lui Almâsy, în pantaloni scurți și cu o 
șapcă militară pe cap, în spatele lui întinzându-se deșertul. 

— Deci, doamnelor și domnilor, spuse el, vă invit să mă însoțiți 
într-o călătorie a descoperirilor — dincolo de deșert, înapoi în timp 
ȘI în căutarea orașului-templu pierdut din Gilf Kebir. 

Tăcu, așteptând o reacție, orice reacție. 

— Nu trebuie să țipaţi, se auzi o voce din spatele sălii. Nu 
suntem surzi, să știți! 

„Pe dracu”, se gândi Flin. 


Oaza ascunsă o B 
Se grăbi să ajungă la finalul expuneri, sărind peste și tăind 
pe unde se putea, astfel încât prezentarea care dura de obicei 
90 de minute se scurtă acum sub 50. În comparație cu majori- 
tatea colegilor săi egiptologi, el era considerat un vorbitor 
incitant, capabil de a face un subiect arid și complex să prindă 
viaţă, în stare să acapareze publicul, să-l entuziasmeze. Însă, în 
acest caz, părea că nici o simplificare nu funcționa. Pe la jpumă- 
tatea expunerii, un cuplu se ridică și ieși din sală; pe la sfârșit, 
cei care rămăseseră se foiau vizibil și se uitau la ceasuri. Omul 
cu urechi clăpăuge dormise liniștit pe tot parcursul discursului, 
cu capul pe umărul soției sale. Doar bărbatul obez, cu papion, 
care venise mai târziu, părea cu adevărat interesat. Din când 
în când, își mai tampona fruntea cu batista, dar se concentrase 
permanent asupra englezului, ochii strălucindu-i de interes. 

— În concluzie, rosti Flin punând ultimul diapozitiv al 
expunerii, alt instantaneu al stâncilor portocalii din Gilf Kebir, 
nu s-a găsit nici un semn al wehat seshtat sau Zerzura, sau vreo 
altă oază legendară din Sahara. 

Se răsuci puţin, uitându-se la diapozitiv, zâmbind gânditor 
ca și cum ar fi recunoscut un vechi amic. Pentru o clipă, păru 
că se cufundă în propriile gânduri, înainte să scuture din cap și 
să se întoarcă din nou spre public. 

— Mulți au afirmat că ideea unei oaze ascunse este tocmai 
aceasta. O idee, un vis, o plăsmuire a imaginației, la fel de 
tangibilă ca un miraj al deșertului. Sper ca dovezile pe care vi 
le-am prezentat în seara aceasta să vă convingă că baza tuturor 
acestor povestiri, wehat seshtat, chiar a existat și a fost considerată 
de egiptenii timpurii un centru de cult cu o semnificație su- 
premă. Dacă locaţia sa va fi descoperită sau nu, aceasta este o 
cu totul altă chestiune. Almásy, Bagnold, Clayton, Newbold — cu 
toții au hoinărit prin Gilf Kebir și s-au întors cu mâinile goale. 
Mai aproape de zilele noastre, imaginile din satelit și cercetările 
aeriene nu au scos la iveală nimic nou. 

Aruncă din nou o privire spre diapozitivul proiectat, cu 
același zâmbet meditativ. 

— Și poate că este mai bine așa, zise el privind din nou spre 
sală. Am cercetat atât de multe regiuni ale planetei noastre 
și-am făcut hărți, și-am explorat-o, și am expus-o în toată 
goliciunea ei, am despuiat-o de toată magia ei, încât lumea 
parcă devine mai interesantă când știm că măcar un colțișor 
din ea încă nu poate fi găsit. Deocamdată, wehat seshtat rămâne 
exact asta — o oază ascunsă. Mulţumesc. 

Se așeză în timpul unor aplauze anemice, artritice. Sin- 
gurul care dădu dovadă de o apreciere reală fu bărbatul obez, 
aplaudând cu putere înainte să se ridice în picioare și, cu un 
semn din mână a recunoștință, să iasă pe ușă. Prietena lui Flin, 
Margot, se ridică și se apropie. 

— Ce expunere absolut fascinantă, spuse ea adresându-se 
publicului cu voce tare, pe un ton didactic. Mie, una, mi-ar 
plăcea dacă ne-am putea urca direct în autocar, ca să mergem 
la Gilf Kebir să aruncăm o privire. 

Tăcere. 

— Acum, profesorul Brodie a fost de acord să răspundă la 
orice întrebare aţi avea. După cum am zis mai devreme, dânsul 
este unul dintre experții mondiali în ceea ce priveşte arheo- 
logia Saharei, autorul tratatului Deshret: Egiptul Antic și Deșertul 
Vestic şi o legendă în domeniul său — sau poate că domeniul ar 
trebui să fie o legendă în Marea sa de Nisip! —, aşa că profitați 
de această ocazie. 

Se lăsă o tăcere și mai adâncă, după care bărbatul cu 
urechi clăpăuge, acum treaz, izbucni: 


— Domnule profesor Brodie, credeți că Tutankamon a fost ucis? 


Apoi, după ce turiştii plecară la cină, Flin își strânse 
notițele și laptopul, în timp ce Margot se învârtea în jurul lui. 

— Nu cred că au fost prea fascinați, spuse el. 

— Prostii, replică Margot. Au fost absolut... țintuiți locului. 

Tinuse prelegerea doar ca o favoare pentru ea, fund prie- 
teni vechi, din facultate, și toate cele, în locul unui alt eveni- 
ment care se anulase. Își dădea seama că se simţea rușinată de 

reacția participanților și încerca să compenseze acest lucru, 
așa că întinse mâna și o strânse de braţ. 

— Nu-ţi face griji, Margs. Crede-mă că am avut parte de 
reacții mult mai urâte. 

— Cel puţin, tu a trebuit să-i suporţi doar o oră, suspină ea. 
Eu o să am parte de ei în următoarele zece zile. A fost Tutankamon 
omorât! Hristoase, dacă m-ar fi putut înghiți pământul... 

Râse. Închise fermoarul genții laptopului și traversară 
amândoi sala, Margot luându-l de braţ. Când ajunseră la uşă 
se auzi un zgomot brusc de clarinete și tobe din holul de afară. 
Se opriră și urmăniră un alai de nuntă trecând prin fața lor — 
mirele și mireasa urmați de o grămadă de rude care băteau 
din palme, un cameraman care mergea cu spatele i în faţa gru- 
pului, țipând instrucțiuni. 

— Doamne, uită-te la rochia ei! murmură ea. Arată ca un 
om de zăpadă care a explodat. 

Flin nu-i răspunse; privirea îi fu atrasă nu de cei doi proaspăt 
căsătoriți, ci de capătul grupului. O fetiță de vreo 10-11 ani 
sărea în sus, încercând să vadă ce se întâmplă în față. Era 
entuziasmată, drăguță, cu părul negru, vâlvoi. Exact ca... 

— Te simți bine, Flin? 

Se sprijini de cadrul ușii, agățându-se de braţul lui Margot, 
având broboane de sudoare pe gât și frunte. 

— Flin? 

— Mi-e bine, murmură el îndreptându-și trupul și dând 
drumul braţului ei, rușinat. Mi-e bine. 

— Eşti alb ca varul. 

— Mi-e bine, serios. Sunt doar obosit. Trebuia să fi mâncat 
înainte de a veni aici. 

Zâmbi, dar nu prea convingător. 

— Lăsă-mă să-ți fac cinste cu cina, zise Margot. Să-ţi crească 
glicemia. Măcar atât pot să fac după seara aceasta. 

— Mersi, Margs, însă, dacă nu te superi, cred că mă duc 
acasă. Trebuie să corectez o grămadă de lucrări. 

Era o minciună, iar el își dădu seama că ea știa. 

— Nu prea sunt în apele mele, adăugă el încercând să-și 
explice comportamentul. Întotdeauna am fost mai cu toane. 

Margot zâmbi. Se aplecă și îl luă în braţe. 

— Exact toanele tale îmi plac, dragul meu Flin. Și cum 
arăţi, bineînţeles. Doamne, dacă m-ai lăsa... 

Pentru o clipă, îl strânse și mai tare în braţe, după care îi 
dădu drumul. 

— Suntem în Cairo până joi, apoi în Luxor. Să te sun când 
ne întoarcem? 

— Abia aştept, zise Flin. Și nu uita să le spui că piramidele 
sunt aliniate cu Orion pentru că de acolo au venit extratereștrii 
care le-au construit. 

Fa râse și plecă în grabă. Flin privi în urma ei, apoi își 
îndreptă privirea din nou spre alaiul de nuntă. Intrau acum 
într-o încăpere din capătul îndepărtat al holului, iar fetiţa con- 
tinua să ţopăie în coada grupului. Chiar și după atâția ani, 
lucruri mărunte ca acesta îl loveau ca o măciucă și toate amin- 
tirile îl năpădeau năvalnic. Dacă ar fi ajuns la timp! 

Mai privi o clipă cum nuntașii dispărură în încăpere și 
cum ușile se închiseră în urma lor, apoi, fără vreo intenție de a 
se duce acasă sau de a corecta lucrări, ci de a se îmbăta cât mai 
tare în restul serii, ieși în goană din hotel, urmat, după câteva 
clipe, de o siluetă rotundă, cu mers împleticit, într-o haină de 


culoare crem. 


Freya fusese pe punctul de a pierde avionul: la miezul nop- 
tii, de pe aeroportul San Francisco International spre Londra, 
după care un zbor de legătură către Cairo. Ar fi avut vreme 
suficientă, dar, cumva, de fiecare dată când avea destul timp la 
dispoziție, ceasul părea să accelereze misterios și totul se trans- 
forma într-o goană frenetică. Fusese ultima persoană care 
intrase pe poartă și printre ultimu care se urcaseră în avion, 
înghesuindu-și rucsacul în dulăpiorul deja plin de deasupra 

capului și strecurându-se pe locul ei, între un hispanic obez și 
un adolescent cu părul lins și tricou cu Marilyn Manson. 

Odată ce avionul decolă, frunzări programul TV: o reluare 
a filmului Prieteni o comedie stupidă, cu Matthew McCo- 
naughey, și un documentar National Geographic despre Sahara, 
care, având în vedere motivul călătoriei ei, era ultimul lucru pe 
care voia să-l vadă. Citi de câteva ori meniul, după care închise 
monitorul, dădu scaunul pe spate și își vâri căștile iPod-ului în 
urechi: Johnny Cash, Rănit. Se potrivea. 

Părinți le numiseră după două călătoare faimoase. În 
cazul ei, Freya Stark, cea care umblase prin Orientul Mijlociu, 
iar în cazul surorii ei, exploratoarea muntelui Himalaya, 
Alexandra David-Neel. În mod ironic, fiecare ajunsese să facă 
nu ceea ce făcuse tiza lor, ci ce făcuse sora ei, Alex, ca Stark, 
fund atrasă de căldură și deșertun, iar Freya, ca David-Neel, 
de stânci și munți. 

— Cu voi două nimic nu merge vreodată conform planului, 
zise în glumă tatăl lor. Trebuia să vă schimbăm între voi 
la naștere. 

Tatăl lor fusese un om mare ca un urs, jovial, profesor de 
geografie în orașul lor natal, Markham, Virginia. În afară de 
Jazz și de poeziile lui Walt Whitman, natura fusese marea lui 
dragoste și, încă de la o vârstă fragedă, le dusese în expediții: 
trasee prin munții Blue Ridge, cu canoea pe râul Rappahan- 
nock, navigat pe coasta Carolinei de Nord, arătându-le păsări 
și animale, plante și copaci, dezvăluindu-le tainele peisajelor 
pe care le vedeau și tot ce cuprindeau ele. De la el moșteniseră 
spiritul de aventură, fascinația pentru locun sălbatice. Trăsă- 
tunle lor, pe de altă parte — zvelte, blonde, cu ochi verzi, trans- 
lucizi —, le moșteniseră de la mama lor, artistă și sculptonță de 
succes. Trăsăturile și un oarecare caracter rezervat și imtro- 
spectiv, o repulsie față de pălăvrăgelile prosteşti și grupurile 
mari de oameni. Tatăl lor fusese un bărbat gregar, căruia îi 
plăceau conversațiile și adunările sociale. Femeile din familia 
Hannen, pe de altă parte, se simțeau mereu mai bine cu ele însele. 

Alex era cea mai mare dintre ele, cu cinci ani mai în 
vârstă, nu la fel de frapant atrăgătoare ca Freya, dar mai 
inteligentă — cel puțin din punct de vedere academic — și cu 
mai puţine toane. Nu fuseseră niciodată inseparabile, cum 
sunt uneori surorile, iar din cauza diferenţei de vârstă, fiecare 
a cam mers pe drumul ei și a cam făcut ce voise, în loc să stea 
tot timpul împreună. 

Casa veche, din șindrilă, a familiei, de la marginea orașului, 
adăpostise o comoară de hărți, atlase, ghiduri și cărți de că- 
lătone, iar în zilele ploioase, fiecare dintre ele își lua volumele 
preferate și dispărea în colțişorul ei secret, ca să pună la cale 
aventuri viitoare: Alex la mansardă, Freya în chioșcul de vară 
dărăpănat din fundul grădinii. Când ieșeau în aer liber — cum se 
întâmpla în general —, de obicei o apucau în direcții diferite, 
Freya bătând kilometri întregi prin păduri și livezi, cățărân- 
du-se în copaci, făcând leagăne din frânghie, cronometrându-se 
ca să vadă cât de repede poate termina un traseu sau o esca- 
ladare, încercând mereu să-și depășească limitele. 

Și lui Alex îi plăcea să se plimbe şi să exploreze, deși, în 
cazul ei, hoinărelile aveau mai degrabă o tentă intelectuală. 
Obișnuia să-și ia cu ea un caiet și creioane colorate, hărți, o 
cameră foto, o veche busolă militară, ce se pare că-i aparținuse 
cândva unui marinar care participase la bătălia de la Iwo 
Jima. Când se întorcea acasă — întotdeauna, seara târziu —, 
venea cu notițe vaste despre călătoria ei din ziua respectivă, 
desene, o înregistrare exactă a rutei parcurse și tot felul de 
specimene culese pe drum — flori, frunze, conuri de pin, pietre 
cu formă ciudată și, într-o ocazie memorabilă, un șarpe cu 
clopoței mort, pe care și-l petrecuse victorioasă în jurul gâtului. 

— ȘI eu care credeam că fetele mele sunt două domnişoare, 
suspinase tatăl lor. Pentru numele lui Dumnezeu, ce am dez- 
lănţuit asupra lumii? 

Poate că erau independente, mereu prinse în propriile 
aventuri, Alex care încerca să cartografieze lumea, Freya să o 
cucerească, dar toate acestea nu le diminuaseră iubirea pe care 

și-o purtau reciproc. Freya își idolatnza sora mai mare, avea 
incredere în ea și o admira, îi spunea lucruri pe care nu le zicea 
nimănui altcuiva, nici măcar părinților. lar în ceea ce o privea 
pe Alex, ea simţea o nevoie foarte puternică de a-și proteja 
sora mai mică, furișându-se în camera ei, noaptea, ca să o 
aline când avea coșmaruni, citindu-i din cărțile de călătone și 
aventuri pe care le iubeau amândouă atât de mult, împletindu-i 
părul, ajutând-o cu temele pentru şcoală. 

Când pe Freya o înţepase o viespe în gură, la doar cinci 
ani, aceasta fugise la sora ei să o liniştească, și nu la părinți. 
Câţiva ani mai târziu, a fost internată în spital cu meningită, 
lar Alex insistase să stea cu ea, dormind pe un pat pliant, 
ținând-o strâns de mână când trebui să îndure o puncție 
lombară (acest episod şi isteria lui Freya pe măsură ce acul 
pătrundea în baza coloanei sale vertebrale o făcuseră pe Alex 
să fie îngrozită toată viața de orice lucru care avea de-a face cu 
injecțiile). Când, la nici 17 ani, Freya uimise lumea alpiniștilor 
cățărându-se singură pe Nose, pe stânca El Căpitan, în 
Yosemite, find cea mai tânără persoană care făcuse asta, oare 
cine o aștepta sus, cu flon într-o mână și un suc Dr. Pepper în 
cealaltă? Alex. 

— Sunt atât de mândră de tine, îi spusese ea îmbrățișând-o 
pe Freya. Sunioara mea mică și neînfricată. 

Și, bineînțeles, doar câteva luni mai târziu, când părinții 
lor muriseră în accidentul de mașină, Alex îi deveni părin- 
te-surogat. La momentul respectiv, cariera ei de explorator al 
deşerturilor începuse să înflorească: Micuta Tin Hinan’, rela- 
tarea sa a celor opt luni în care trăise și călătonise cu berbeni 
tuaregi din nordul Nigerului, fusese pentru scurt timp în topul 
bestsellerunilor. Dar lăsase totul baltă și se întorsese în casa 
familiei sale, ca să aibă grijă de sora ei, acceptând o slujbă, elin- 
tre toate cele posibile, tocmai în cadrul CIA, în Departamentul 
! Numele dat de tuaregi unei apreciate femei din secolul al IV-lea, al 


cărei mormânt monumental se află în Sahara, la Abalessa, în regiunea 
Ahaggar sau Hoggar din Algena. (n.red.) 

de cartografie din Langley, pentru ca Freya să-și termine liceul 
și facultatea, ca să-i finanțeze cariera de alpinistă, ca să o spri- 
Jine şi să o protejeze. 

Și, după toate acestea, Freya răspunsese iubirii ei cu 
trădare. În vreme ce asculta croncănitul aspru al lui Johnny 
Cash, care cânta despre durere și pierdere, despre a-i dezamăgi 
pe cei la care ţii cel mai mult, închise ochii și văzu din nou 
privirea şocată a lui Alex când intrase în cameră. Şoc și, mai 
rău, tristețe dojenitoare. În șapte ani de zile, Freya nu-i zisese 
nici măcar o dată „imi pare rău“. Voise să o facă. Doamne, cât 
de mult voise! Nu trecuse nici o zi în care să nu se gândească la 
asta. Dar nu o făcuse niciodată. lar acum, Alex murise şi nu 
mai avea cum s-o facă. Iubita ei Alex, sora ei cea mare. Rănit. 
Nici măcar pe aproape de ce simţea în momentul acela. 

Își vâri mâna în buzunar şi scoase un plic mototolit, cu 
ștampilă de Egipt, se uită o clipă la el, apoi își smulse căștile din 
urechi și dădu drumul la filmul cu Matthew McConaughey. 
Orice ar fi putut să o ajute să uite. 


CAIRO 


Flin nu mai bea atât de mult, cu siguranță, nu atât de mult 
pe cât obișnuia. În rarele momente în care chiar bea, o făcea 
întotdeauna în barul hotelului Windsor din Sharia Alfi Bey și 
într-acolo se îndreptă în seara aceasta. 

O încăpere tăcută, calmă, la primul etaj al clădirii, cu 
podelele în întregime din lemn lăcuit, fotolii adânci și o lumină 
blândă, care te ducea înapoi în vremurile nobilimii coloniale. 
Angajaţii purtau cămăși albe aspre şi papioane negre, într-un 
colț se afla o masă de scris, iar pe pereţi atârnau tot felul de 
obiecte ciudate pe care le găsești într-un magazin bric-à-brac!’ 
scump — o carapace de broască ţestoasă uriașă, o chitară veche, 
coarne de cerb, fotografu alb-negru cu scene din viața egiptenilor. 


1 Adunătură de lucruri vechi, curiozităţi (n.red.) 

Chiar și sticlele din spatele barului — Martini, Cointreau, Grand 
Marnier, crâme de menthe — aveau un aer dintr-o altă epocă, o 
epocă a petrecerilor cu cocktailuri, aperitive și lichioruri după 
prânz. Numai muzica liniştită a lui Whitney Houston dis- 
trugea iluzia. Aceasta și turiștii în blugi, cu rucsacuri în spate, 
înghesuiți pe la colţuri, citind din ghidurile lor Lonely Planet. 

Flin ajunse acolo chiar după ora 8 şi, așezându-se pe un 
scaun la capătul barului, comandă o Stella. Când i se aduse 
berea, se holbă la ea, așa cum ar face-o probabil un săritor 
înainte să plonjeze de pe trambulină în apă, după care își duse 
sticla la gură şi o goli din patru înghițituri mari, comandând 
imediat alta. Și pe aceasta o bău rapid şi era pe punctul de a 
trece la a treia, când aruncă din întâmplare o privire spre unul 
dintre pereţii cu oglinzi din spatele barului. În spatele lui, spre 
stânga, pe o canapea, cu un ziar în mâini, stătea bărbatul obez 
de la prezentare. Flin nu-și amintea să fi fost acolo când intrase 
el. Nedorindu-și companie, vru să se mute pe alt scaun, astfel 
încât să pună un stâlp între ei. Dar, când făcu asta, bărbatul își 
ridică privirea, îl văzu și îi făcu semn cu mâna, lăsând la o 
parte ziarul și îndreptându-se spre el. 

— A fost o prezentare bună, profesore Brodie, spuse el cu o 
voce stridentă, apropiindu-se de Flin și întinzându-i mâna. 
Foarte bună. 

— Mulţumesc, zise Flin dând mâna cu el, mormăind în 
sinea lui. Mă bucur că i-a plăcut cuiva. 

Omul îi întinse o carte de vizită. 

— Cy Angleton. Lucrez la ambasadă. Relaţii publice. 
Iubesc Egiptul antic. 

— Serios? Flin încercă să pară entuziasmat. Vreo perioadă 
anume? o 

— O, cred că toate perioadele, răspunse Angleton dând din 
mână. Întreg pachetul. Deși toată treaba cu Gilf Kebir mi se 
pare fascinantă. 

Pronunţase „gilf chei-biăr“. 

— Extrem de fascinantă, continuă el. Ar trebui să luăm 
cândva prânzul împreună. Să-mi spuneți părerea dumneavoastră. 

— Mi-ar plăcea, răspunse Flin forțându-se să zâmbească. 

Se lăsă tăcerea, apoi, simțind că nu avea de ales, îl întrebă 
pe american dacă voia să i se alăture la bar. Spre ușurarea lui, 
acesta îi refuză oferta. 

— Mâine, trebuie să mă trezesc devreme. Am vrut doar să 
vă zic ce mult mi-a plăcut prezentarea. 

O pauză foarte scurtă, apoi: 

— Chiar trebuie să vorbim despre Gilf. 

Deși rostise vorbele pe un ton destul de inofensiv, această 
ultimă remarcă îl făcu pe Flin să se simtă inconfortabil, de 
parcă ar fi fost mai multe de zis decât lăsa Angleton să se 
înţeleagă. Înainte ca Flin să poată spune ceva, americanul îl 
bătu pe umăr, îl comphmentă din nou pentru prezentare și ieși 
din încăpere. 

„E fata din hotel, își zise Flin bând și restul berii şi făcându-i 
semn barmanului că mai voia una. M-a făcut să fiu irascibil. 


Asta și toate celelalte lucruri.“ 
— Și un Johnnie Walker, strigă el. Dublu. 


Bău tot restul serii, învârtind lucrurile pe toate părțile în 
mintea lui — fata, Gilf, Dakhla, Duna de Foc —, pierzând 
măsura la băutură, înecându-și amarul ca în trecut. Un grup 
de englezoaice se matenaliză la o masă de lângă el, iar una 
dintre ele — ca un spiriduș, brunetă, drăguță — îl privi, încer- 
când să-i surprindă privirea. Întotdeauna fusese atrăgător 
pentru sexul opus, sau cel puțin așa i se spunea, statura lui 
slabă, musculoasă, și ochii mari, căprui, făcându-l să se distingă 
de majoritatea colegilor săi egiptologi, care în general aveau o 
înfățișare ştearsă. În pofida acestui lucru, nu fusese niciodată 
prea încrezător în preajma femeilor, fund incapabil să intre în 
vorbă cu ele, cum reușeau alții. Și, chiar dacă ar fi putut să o 
facă, în seara asta, nu avea chef. Îi răspunse fetei cu o jumătate 
de zâmbet, după care își îndreptă privirea spre coarnele de 

cerb de deasupra barului și nu și le mai mută de acolo. După 
20 de minute, fata și însoțitoarele ei plecară și, în locul lor, se 
aşeză un grup de oameni de afaceri egipteni. 

În jurul orei 11, de acum beat cnţă, Flin se hotări să se 
oprească și începu să-și caute portofelul. Atunci, simți o mână 
pe umăr. Pentru o secundă, îi trecu prin minte gândul neplăcut 
că era din nou americanul gras. Însă era doar Alan Peach, un 
coleg de-al lui de la Universitatea Americană. „Alan cel inte- 
resant“, cum îi spuneau ei, având în vedere că era cel mai 
plictisitor om din Cairo, un expert în olănit, ale cărui conversații 
depășeau rareori limitele ceramicii roșiatice din timpul dinas- 
tiilor timpurii. Îl salută pe Flin şi, arătându-i un grup de colegi 
de la universitate care se așezaseră la o masă din capătul 
îndepărtat al încăperii, îl invită să stea cu ei. Flin refuză și îi 
zise că tocmai pleca; își scoase portofelul în vreme ce Peach se 
lansă într-o povestire incoerentă despre cum se certase cu unul 
dintre custozii de la Muzeul Egiptului pentru o oală care, după 
el, era cu siguranță din perioada Badariană, și nu din Naqa- 
da II, cum fusese etichetată inițial. Flin îl ignoră, dând din cap 
din când în când, dar fără să asculte de fapt. Abia după ce își 
numără banii și îi puse pe tejghea, și își luă laptopul, își dădu 
seama că Peach vorbea despre cu totul altceva acum. 

— +. la Sadat Metro. N-am putut să-mi cred ochilor. 
Efectiv, am dat peste el. 

— Ce? Cine? 

— Hassan Fadawi. Pur și simplu, am dat peste el. Mă 
îndreptam spre Heliopolis, ca să-i ajut cu ceva obiecte de 
ceramică pe care le-au descoperit, din a Treia Dinaste, cred 
ei, deși din punct de vedere stilistic... 

— Fadawi? Flin păru șocat. Credeam că e... 

— La fel am crezut și eu, spuse Peach. Se pare că a ieșitmai 
repede. Părea sfârșit. Absolut sfârșit. 

— Hassan Fadawi? Eşti sigur? 

— Absolut. Adică, are banii familiei, sigur, așa că financiar 
nu cred că... 

— Când? Când a ieșit? 

— Acum o săptămână, parcă aşa a zis. E slab ca o scândură. 
Îmi amintesc că am purtat odată o conversație foarte intere- 
santă cu el despre registrele cu vase de vin hieratace din a Doua 
Dinastie, pe care le-a găsit la Abydos. Poți să spui ce vrei, dar 
omul avea habar de ceramică. Majoritatea le-ar fi datat ca 
fund din a Treia sau a Patra Dinastie, dar el și-a dat seama că 
nu aveau cum să aibă structura aceea... 

Vorbea singur, căci Flin se răsucise deja pe călcâie și ieșise 
din încăpere. 


Ar fi trebuit să meargă direct acasă. În schimb, neputând să 
se stăpânească, trecu pe la magazinul de băutun scutite de taxe 
vamale de pe Sharia 'Talaat Harb, cumpărând o sticlă de scotch 
înainte să-i facă semn unui taxi și să-i dea adreasa blocului său 
de la intersecția străzilor Mohamed Mahmoud și Mansour. 

Taib, îngrijitorul, era încă treaz când ajunse el, stând în 
fotoliul lui chiar la intrarea în clădire, cu un shaal înfășurat 
pe cap, cu picioarele soioase înfipte în niște vechi sandale de 
plastic. Nu se înțeleseseră niciodată și, beat cum era, Flin nu 
se obosi să-l salute, trecând pe lângă el direct spre hftul stră- 
vechi care îl duse huruind până la ultimul etaj. 

În apartament, luă un păhărel din bucătărie, îl umplu cu 
whisky și se clătină până în sufragerie. Aprinse lumina și se 
trânti pe canapea. Goli paharul, își mai turnă unul și îl goli și 
pe acesta, înghițindu-l dintr-odată, conștient că întindea coar- 
da, dar incapabil să se oprească. 

Timp de cinci ani reuşise să se controleze, abia se atinsese 
de băutură. Își dorise să bea, evident, mai ales la început, dar 
ea îl ajutase și, mulțumită ei, cumva reușise să rămână pe dru- 
mul cel bun, refăcându-și încet viaţa, ca pe unul dintre vasele 
de ceramică reconstruite ale lui Alan Peach. 

Cina ani și acum arunca totul pe apa sâmbetei. Și nu-i 
păsa. Pur și simplu, nu-i păsa. Fata, Gilf, Dakhla, Duna de Foc 
și acum Hassan Fadawi — era prea mult. Nu mai rezista. 

Își umplu din nou paharul, îl goli iarăși, apoi trase o dușcă 
direct din sticlă, rotindu-și ochii împăienjeniți prin cameră. 
Diverse obiecte i se perindau prin faţă, când clare, când ne- 
clare — eșarfa sa de fotbal El-Ahly, un exemplar din Cultul lui 
Ra, al lui Stephen Quirke, o bucată de sticlă din deșertul libian, 
de mărimea unui pumn —, învârtindu-se din nou și din nou, 
până când privirea îi căzu pe o fotografie de pe măsuţa de 
cafea aflată lângă canapea. Era poza unei femei tinere. Era 
blondă, bronzată, zâmbăreaţă, cu ochelari de soare reflecto- 
rizanți și o jachetă de piele uzată; în spatele ei se întindea un 
deșert plin de pietriș, cu o dună ca spinarea unei balene. Flin 
se uită lung la ea, trase o dușcă, își întoarse privirea în altă 
parte, apoi din nou către ea, iar faţa i se schimonosi de suferință 
și rușine, ca şi cum fusese prins făcând un lucru pe care promi- 
sese să nu-l facă. Trecură cinci secunde. Apoi, zece, apoi 20. 
Mârâind de efort, cu tot trupul tremurându-i ca și când s-ar fi 
opus unci forţe nevăzute, se ridică și se împletici spre fereastră. 
Trase obloanele și aruncă sticla de whisky în noapte. 

— Alex, bolborosi el ascultând ecoul sticlei care se făcu 
țăndăni pe străduţa de dedesubt. Of, Alex, ce-am făcut? 


N 


Cy Angleton își şterse fruntea cu o batistă — „Isuse, ce căl- 
dură e în orașul ăsta!“ — și mai ceru o coca-cola. Toți ceilalți 
din cafenea beau ceai de culoarea rubinului sau cafea neagră, 
vâscoasă, dar Angleton nu voia să se atingă de aceste băuturi. 
Timp de 20 de ani lucrase astfel — Orientul Mijlociu, Orientul 
Îndepărtat, Africa — şi întotdeauna avusese aceeași regulă: 
dacă nu e dintr-o doză, nu bea. Colegii lui râdeau de ebși-l 
făceau paranoic, dar el râsese la urmă, când se chirceau din 
pricina intoxicațiilor alimentare, iar intestinele le curgeau prin 
fund. Dacă nu e dintr-o doză, nu bea. Și, de asemenea, dacă 
nu e€ gătită de americani, nu mânca. 

I se aduse cola. Angleton desfăcu cutia și luă o înghițitură 
lungă, privindu-l pe picoloul adolescent care se îndepărta 
printre mese, admirându-i șoldunle înguste și brațele muscu- 
loase. Mai luă o înghițitură și privi în altă parte, concentrân- 
du-se asupra problemei actuale. 

Fusese o seară bună. Extrem de bună. O parte din el se 
întrebă dacă nu cumva întrecuse măsura în hotelul Windsor, 
poate că n-ar fi trebuit să fie atât de explicit cu Brodie despre 
Gilf Kebir, dar, în mare, meritase să-și asume riscul. În meseria 
aceasta, trebuia să-ți urmezi uneori instinctele. Iar instinctul 
lui îi spusese că reacția lui Brodie avea să-i dea de înțeles ceva. 
După cum se și întâmplase. Știa ceva, cu siguranță, știa ceva. 
Piesă cu piesă, cu piesă. Așa îi plăcea să lucreze. Să construiască 
o imagine, să pună cap la cap faptele. Pentru asta era plătit, de 
aceea îl foloseau mereu pentru astfel de lucruri. 

După aceea, îl urmărise pe Brodie la apartamentul lui, 
unde vorbise cu îngrijitorul bătrân. Era clar că omul nu-l 
plăcea pe englez, iar el jucase pe această carte, câștigându-i 
încrederea, dându-i niște bani, ceea ce avea să înlesnească 
lucrunle când avea să vină timpul să scotocească prin aparta- 
mentul lui Brodie, ceea ce urma să se întâmple curând. Da, în 
mare, o seară extrem de productivă. Piesă cu piesă, cu piesă. 

Sorbi din coca-cola și se uită în jur, la ceilalți chenți din 
cafenea. Unii fumau din pipe shisha, alții jucau domino — toți 
erau bărbați. Băiatul trecu din nou pe lângă el, iar Angleton îl 
urmări cu privirea, scenanile derulându-i-se leneșe prin minte — 
imbrățișăn, umezeală și transpirație imaginare. Zâmbi şi dădu 
din cap, aruncând niște bani pe masă înainte să se ridice și să 
o ia în Jos pe stradă. Deşi avea nevoi, nu avea nici o intenție de 
a și le satisface într-un loc ca acesta. Poate când avea să se 
întoarcă în State, dar, până atunci, se mulțumea şi cu propria 
mână. Acestea erau regulile după care trăia: nu bea apa, nu 
mânca mâncarea și, mai ales, nu atinge niciodată carnea, 
oricât de mare ar fi fost ispita. 

Freya ateriză pe aeroportul internațional din Cairo la 8, 
ora locală. La poarta pentru sosiri o aştepta o femeie pe nume 
Molly Kiernan, o prietenă de-a lui Alex, cea care o sunase cu 
două nopți în urmă ca să o anunţe de moartea surorii ei. 

Kiernan, având peste 50 de ani, păr blond încărunțt, pan- 
tofi simpli și un mic crucifix de aur la gât, înaintă și o îmbrățișă 
pe Freya, spunându-i cât de rău îi părea pentru pierderea ei. 
Apoi, luiând-o de braţ, o conduse spre ieșirea din terminalul 
internațional, spre cel local, pentru zborul către oaza Dakhla. 
Aici locuise Alex și aici avea să aibă loc înmormântarea, în 
ziua următoare. | 

— Sigur nu vrei să stai în Cairo și să zbori mâine, cu mine? 
întrebă Kiernan în timp ce mergeau. Am un pat liber. 

Freya îi mulțumi, dar îi spuse că prefera să se îndrepte ime- 
diat spre sud. Voia să-și mai vadă sora o dată, înainte de 
înmormântare, să-și ia la revedere. 

— Bineînţeles, scumpa mea, zise femeia mai în vârstă, 
strângând-o de mână. Zahir al-Sabri te va aştepta când ajungi — 
a lucrat cu Alex. E un bărbat bun, puțin cam posac. Te va 
duce la spital, apoi acasă la ea. Dacă ai nevoie de ceva, de 
absolut orice... 

Îi dădu o carte de vizită: Molly Kiernan, coordonator 
regional, USAID!. Pe spate era mâzgălit un număr de telefon. 

Pe terminalul național, Freya trecu de poarta pentru 
îmbarcare, una dintre doar cele patru persoane care făcură 
același lucru. După ce flutură prin fața ochilor gardienilor un 
fel de legitimaţie și le vorbi într-o arabă fluentă, lui Kiernan i 
se permise să o însoțească în sala de plecări, unde așteptă 
împreună cu ea până i se anunţă zborul, nici una dintre ele 


! U.S. Agency for International Development — agenție a guvernului 
federal al SUA care asigură asistență financiară altor țări. Furnizează 
ajutoare după dezastre naturale și susține programe antisărăcie. 


(n.red.) 

nevorbind prea mult. Doar când începu îmbarcarea și Freya se 
aşeză la rând pentru autobuzul care avea să o ducă la avion, 
rosti ceea ce o măcinase încă de când fusese anunţată că sora 
ei murise: 

— Pur și simplu, nu-mi vine să cred că Alex s-a sinucis. Nu 
pot să cred și gata. Nu Alex. 

Dacă se așteptase la vreo explicaţie, aceasta nu veni. 
Kiernan doar o îmbrățișă din nou, o mângâie pe păr şi, cu un 
ultim „Îmi pare rău“, se întoarse și plecă. 


După ce avionul decolă, Freya privi absentă deşertul de 
sub ea, o întindere nesfârșită de un galben murdar, care se 
îmbina cu orizontul îndepărtat, neclar. Pe ici, pe colo, ca niște 
ramuri, ca niște cicatrici, se vedeau urmele unor wadi-uri de 
mult secate, dar, în mare, era o întindere fără formă. Ștearsă, 
goală, pustie — așa cum se simțea și ea. 

Supradoză de morfină — așa se sinucisese Alex. Freya nu 
cunoștea detaliile exacte și nici nu prea voia să le afle, pentru 
că era prea dureros de suportat. Se pare că avusese scleroză 
multiplă, o formă foarte agresivă, își pierduse deja posibilitatea 
de a-și folosi picioarele și un braţ, și parțial vederea — Dumne- 
zeule, era atât de sfâșietor de crud. 

— Nu a mai suportat, îi spusese Molly Kiernan când o 
sunase să o anunţe. Nu mai putea continua așa. A hotărât să 
facă astfel cât încă se mai putea. 

Lui Freya nu-i venea să creadă că era vorba despre Alex pe 
care o cunoștea ea, căreia nu-i stătea în fire să renunţe la 
speranţă așa, fără să lupte. Dar, la urma urmei, ea trăia doar 
cu o amintire: Alex, copila, cu caietele și colecția ei de pietre şi 
vechea busolă militară din bătălia de la Iwo Jima. Alex care o 
ținuse aproape de ea la înmormântarea părinților și care 
renunțase la cariera ei ca să-i poarte de grijă. O Alex din 
trecut. O Alex pierdută. Trecuseră şapte ani de când vorbiseră 
ultima oară și cine știe cât de mult se schimbase sora ei. 

Într-adevăr, îi scrisese lui Freya, o dată pe lună, cu precizie 
de ceasornic, zeci de scrisori de-a lungul anilor, cu acel scris 
ciudat al ei, care reușea să fie și sălbatic, şi îngrijit în același 
timp. Totuşi, scrisorile nu menționau nimic personal. Ca și cum 
ceea ce se întâmplase în acea ultimă zi, în Markham, ar fi închis 
cumva ușa în calea oricărei relații mai profunde între ele. 
Dakhla, deșertul, munca legată de mișcănle dunelor de nisip și 
geomorfologia podișului Gilf Kebir — ce naiba era și asta? —, 
despre astfel de lucruri îi scria Alex. Lucruri superficiale, 
impersonale, niciodată prea profunde. Doar ultima scrisoare, 
cea pe care Freya o primise cu câteva zile înainte să fie anunțată 
despre moartea surorii ei, fusese diferită, Alex deschizându-se 
din nou, acceptând-o din nou pe Freya. Dar era deja prea târziu. 

Și, bineînțeles, Freya, copleșită de rușine, nu-i răspunsese 
niciodată la nici una dintre scrisori. Nici măcar o singură dată 
în șapte ani nu încercase să ia legătura cu ea, să-i spună cât de 
rău îi părea, să încerce să repare răul făcut. 

Asta o chinuia acum, chiar mai mult decât moartea lui 
Alex. Faptul că aceasta suferise, ba chiar enorm de mult, și că 
ea, Freya, nu fusese alături de ea, așa cum fusese Alex pentru 
ea. Înţepătura de viespe, puncţia lombară, ziua în care escala- 
dase singură pe Nose în El Capitan — sora ei nu o dezamăgise 
niciodată, o sprijinise întotdeauna. Dar ea nu făcuse același 
lucru pentru sora ei — o dezamăgise. Pentru a doua oară. 

Își băgă mâna în buzunar și scoase plicul mototolit, cu ştam- 
pila poştală egipteană, privindu-l lung înainte să-l våre înapoi, 
necitit, și să privească din nou deșertul. Șters, gol, pustiu. Exact 
cum se simţea ea. Exact cum se simţise în ultimii șapte ani. Și cum 
probabil că avea să se simtă pentru totdeauna. 


Așa cum stabiliseră, în aeroportul din Dakhla — un gtup 
retras de clădiri portocalii înconjurate de deșert — o aștepta 
colegul lui Alex, Zahir al-Sabri. Slab, cu părul sârmos, cu 
nasul cârn, cu o mustață scurtă și dreaptă și o imma de beduin 
roşie, în carouri, înfășurată pe cap, acesta murmură un salut 

scurt, îi luă geanta de voiaj — ea îşi păstră rucsacul —, o îndrumă 
prin sala pentru sosiri şi ieșiră pe niște uși de sticlă. Căldura 
dimineții o izbi ca și când un prosop opărit i-ar fi fost trântit pe 
faţă. Mai fusese cald în Cairo, dar asta era cu totul altceva: aerul 
fierbinte părea să îi sape adânc în plămâni, tăindu-i respirația. 

— Cum trăiesc oamenii aici? gâfâi ea punându-și ochelarii 
de soare ca să se apere de lumină. 

Zahir ridică din umeri. 

— Vino vara. Atunci e cald. 

În faţa clădirii terminalului se afla o parcare mărginită de 
smochini plângătoni și leandri cu flori roz. Zahir se îndreptă 
spre o Toyota Land Cruiser albă, uzată, cu un suport de bagaje 
pe acoperiş și cu farul stâng spart. Îi aruncă bagajul în spate, îi 
deschise ușa din dreapta și, fără să spună o vorbă, se urcă la 
volan și porni motorul. O luară din loc, trecură de un punct de 
control și ieşiră pe un drum asfaltat — singurul drum —, care 
şerpuia prin deşert ca o dâră de vopsea cenușie. În faţă i se 
arătă ca prin ceaţă oaza verde. Dincolo de ea, mărginind-o și 
curbându-se pe linia orizontului ca bordura unei farfurii 
uriașe, se înălța un versant abrupt, de culoare crem. 

— Gebel el-Qasr, rosti Zahir. 

Nu spuse mai mult, iar Freya nu întrebă. 

Merseră repede și în tăcere, dunele de pietnș cedând locul 
mai întâi unor petice de iarbă, apoi unor terenuri irigate, 
presărate cu palmieri, măslini și livezi de citrice. După zece 
minute, un indicator în arabă și engleză îi anunţa că intrau în 
Mut, care, din câte ştia Freya din scrisorile lui Alex, era așe- 
zarea principală din Dakhla. Nişte clădiri somnoroase, cu unu 
sau două etaje, de un alb spălăcit, păreau abandonate, iar 
străzile prăfuite erau mărginite de copaci casuarina și acacia, 
bordurile trotuarului fiind pictate cu benzi albe și verzi, culo- 
rile predominante ale orașului. 

Trecură pe lângă o moschee, o căruţă trasă de un măgar, 
cu un grup de femei îmbrăcate în veșminte negre care stăteau 
în spate, şi pe lângă un șir de cămile care se plimbau aiurea pe 

marginea drumului; uneori, mirosuri de bălegar și fum intrau 
pe geamurile deschise. În alte circumstanțe, Freya ar fi fost 
fascinată: totul era atât de diferit, atât de straniu comparativ 
cu ce știa ea. Stătu nemișcată în mașină, uitându-se aiurea pe 
geam, în timp ce parcurgeau un bulevard larg din oraș, trecând 
de mai multe sensuri giratorii de unde începeau alte bulevarde 
în diferite direcții, astfel încât avu senzația curioasă că se ros- 
togolea printr-un joc uriaş de pinball. 

După doar câteva minute, ieșiseră deja din oraș şi goneau 
printr-un peisaj peticit cu lanuri de porumb și câmpuri de orez. 
Căsuţe pentru porumbei și pădurici de palmieri rămâneau în 
urma lor, canale de irigație, stânci ciudate şi contorsionate, 
până ajunseră în sfârșit într-un sătuc cu case aglomerate, din 
cărămizi de lut. Zahir încetini și viră la stânga pe o poartă 
deschisă, oprindu-se într-o curte îngrădită de ziduri de lut 
înalte, acoperite cu frunze de palmier. Apăsă claxonul, după 
care opri motorul. 

— Casa lui Alex? întrebă Freya, încercând să compare 
curtea și clădirea-anexă dărăpănată cu descrierile din scriso- 
rile lui Alex. 

— Casa mea, zise Zahir deschizând portiera și ieșind din 
maşină. Bem ceai. 

Freya nu avea nici un chef să bea ceai, dar bănui că ar fi 
fost nepoliticos să refuze — Alex îi povestise în scrisonle ei cât 
de mult însemna ospitalitatea pentru egipteni. Obosită cum 
era, își luă rucsacul și cobori și ea din mașină. 

Zahir o conduse în clădire și de-a lungul unui coridor 
întunecat și răcoros, mirosind a fum şi a ulei de gătit, apoi 
intr-o cameră mohorâtă, cu tavanul înalt, cu pereți de un 
albastru fad și o podea acoperită cu rogojini. În afară de o 
bancă acoperită cu o pernă, aflată de-a lungul unuia dintre 
pereți, şi de un televizor pe o masă, în colțul îndepărtat, toată 
încăperea era goală. Îi făcu semn să se aşeze pe bancă, ţipă 
ceva spre fundul casei și se aşeză pe jos în faţa ei, djellaba sa 
ridicându-i-se pentru a da la iveală nişte adidași Nike. Tăcere. 

— Am înţeles că ai lucrat cu Alex? spuse ea în cele din 
urmă, văzând că Zahir nu dă nici un semn că ar vrea să 
înceapă conversaţia. 

Acesta mormăi un răspuns afirmativ. 

- În deșert? 

El ridică din umeri ca și când ar fi zis „unde altundeva?“ 

— Ce făceați? 

Ridică din nou din umeri. 

— Conducem. Departe. Către Gilf Kebir. Drum lung. 

Își ridică privirea înspre ea, apoi și-o îndepărtă, întinzân- 
du-și gâtul şi scuturând ceva de pe dellaba sa. Voia să-l întrebe 
mai multe lucruri: despre viaţa lui Alex aici, despre boala ei, 
despre ultimele ei zile, orice ar fi ştiut să-i zică despre ea, totul, 
vrând cu disperare să adune orice frânturi de informații despre 
sora ei. Se abţinu totuși, simțind că nu avea să fie prea deschis. 
Molly Kiernan o avertizase că omul era cam ursuz, dar i se 
păru mai mult de atât. Aproape potrivnic. Se întrebă dacă 
Alex îi spusese ce se întâmplase între ele, de ce nu-și mai vor- 
biseră de atâta vreme. 

— Eşti beduin? întrebă ea, alungând acel gând și încercând 
din nou să spargă gheața. 

Un semn din cap, atât. 

— Sanusi? 

Era ceva ce-și amintea vag din scrisorile lui Alex, un nume 
pe care-l asociase cumva cu oamenii deșertului. Dacă încerca 
să-l impresioneze cu cunoştinţele ei, se înșelase. Zahir afișă o 
grimasă de dezgust și clătină cu putere din cap. 

— Nu sanusi, scuipă el. Sanusi sunt câini, gunoaie. Noi, 
al-Rashaayda. Beduini adevăraţi. 

— Îmi pare rău, bâigui ea. N-am vrut să... 

Un clinchet de pe coridorul din afară o întrerupse. Un 
băiat de vreo doi-trei ani intră de-a bușilea în cameră, urmat 
de o femeie tânără, zveltă, cu pielea închisă la culoare, atră- 
gătoare. Ducea o pipă cu apă într-o mână și în cealaltă o tavă 
cu două pahare cu ceai roşu-maroniu. Freya se ridică s-o ajute, 

dar Zahir îi făcu semn să se așeze înapoi pe bancă, făcându-i 
semn soției sale — sau cel puțin așa presupuse Freya — să pună 
tava și pipa Jos, lângă el. Pentru o fracțiune de secundă, pri- 
virile li se întâlniră, după care aceasta dispăru. 

— Zahăr? 

Zahir goli o lingură de zahăr în paharul lui Freya fără să 
mai aştepte vreun răspuns și i-l dădu înainte să-l ia pe băieţel 
în braţe. 

— Fiul meu, rosti el zâmbind pentru prima dată de când se 
întâlniseră, tensiunea de doar o chpă mai devreme fiind apa- 
rent uitată. Foarte inteligent. Nu-i așa că eşti inteligent, Mohsen? 

Băiatul chicoti, dând din piciorușe sub tivul ġellaba-ei lui 
micuţe. 

— E frumos, zise Freya 

— Nu frumos, spuse Zahir făcând un semn dezaprobator 
cu un deget. Femeile frumoase. Mohsen arătos. Ca tatăl. 

Chicoti şi îl sărută pe băiat pe frunte. 

— Tu ai copii? 

Ea recunoscu că nu. 

— Începe devreme, o sfătui el. Înainte să fii prea bătrână. 

Își puse trei linguri de zahăr în ceai, sorbi și, ridicând 
capătul pipei shisha, pufăi din aceasta. Un nor de fum albastru 
şi dens se ridică greu înspre tavan. Urmă o altă pauză neplăcută — 
sau cel puţin așa i se păru lui Freya; Zahir părea să nu-și dea 
seama. Apoi, ridicând capătul pipei, arătă deasupra capului 
ei, spre un cuțit curbat de pe perete, cu teacă din bronz, încrus- 
tată cu motive decorative din argint, mânerul său din fildeș 
având în vârf ceea ce părea a fi un rubin mare. 

— Aparține stră-mu-șului meu, spuse el. 

Freya fu încurcată pentru o chpă, înainte să-și dea seama 
ce voise să spună de fapt. o 

— Strămoș, îl corectă ea. 

— Asta zic şi eu. Stră-muș. El pe nume Mohammed Wald 
Yusuf Ibrahim Sabri al-Rashaayda. Trăit înainte șase sute ani, 
om foarte faimos. Cel mai faimos beduin în deşert. Sahara ca 

grădina lui, merge peste tot, chiar și Marea de Nisip, știe 
fiecare dună, fiecare loc cu apă. Om foarte măreț. 

Dădu din cap extrem de mândru, punându-și un braţ în 
jurul fiului lui. Freya aşteptă ca el să continue, dar părea că 
spusese tot ce voise să spună, așa că se lăsă din nou tăcerea. 
Prin fereastra deschisă se auzi huruitul unei pompe de irigații 
şi, de undeva de mai aproape, măcănitul unor gâște. Mai 
așteptă câteva minute, sorbind din ceai, băieţelul uitându-se la 
ea. După care puse paharul jos, se ndică și întrebă dacă putea 
să folosească baia. Nu pentru că avea nevoie, ci pentru că voia 
să scape de acolo câteva momente. Zahir îi arătă cu mâna, 
indicându-i să meargă pe coridorul pe care veniseră, spre 
fundul casei. 

Ea ieși din cameră, ușurată că era singură. Mergând pe 
lângă câteva dormitoare — cu pereți și podele goale, paturi din 
lemn curios împodobite —, trecu printr-o perdea de mărgele și 
ieși într-o micuță curte interioară. O grămadă de cuști din 
bambus erau sprijinite de un perete, pline de iepuri și porum- 
bei. Printr-o deschizătură aflată direct în faţa ei se auziră clin- 
chete de vase și voci de femei. La dreapta ei se aflau două uși 
închise. Una dintre ele, bănui ea, trebuia să fie baia. Traversă 
curtea și o deschise pe cea mai apropiată. Era on un birou, ori 
o debara, nu putea să-și dea seama exact ce anume, un birou, 
un scaun și un calculator vechi indicând prima variantă, saci 
de grăunţe, o bicicletă ruginită și diverse unelte de agricultură 
sugerând-o pe cea de-a doua. Dădu să închidă ușa, când 
atenția îi fu atrasă de capătul îndepărtat al camerei, unde 
biroul era așezat într-un colț. Lipită pe perete era o fotografie. 
Intră în cameră, holbându-se. 

Fotografia era color, din câte își dădea seama, măntă de 
câteva ori, așa că putu distinge imaginea încă de la intrare: o 
stâncă neagră, sticloasă, curbată, care ţâșnea dintr-un deșert 
altminteri lipsit de formă, ca un iatagan enorm sfârtecând nisi- 
purile. Era o formațiune ciudată, ce sfida gravitația, partea sa 
cea mai de sus îngustându-se într-un unghi ascuțit, părțile 

laterale, crestate și zimțuite după mii de ani de intemperii, 
conferindu-i un curios aspect ascuțit. O parte din Freya se 
gândi ce escaladare uimitoare ar fi fost, chiar dacă nu stânca în 
sine îi atrăsese atenția, ci persoana care stătea la baza ei. Se 
indreptă spre birou și se aplecă peste el, ndicându-și privirea 
către fotografie. Chiar dacă silueta părea micuță, pipernicită 
din cauza mărimii monolitului curbat care se înălța deasupra 
ei, zâmbetul, jacheta de piele uzată, părul blond erau toate de 
neconfundat. Alex. Întinse o mână ȘI O atinse. 

— Asta privat. 

Se răsuci. Zahir stătea în pragul ușii, cu fiul lui lângă el. 

— Îmi pare rău, murmură ea ruşinată. Am greșit ușa. 

El nu zise nimic, doar se holbă la ea. 

— Am văzut-o pe Alex. Arătă înspre fotografie, simțindu-se 
în mod inexplicabil vinovată, ca şi când fusese prinsă făcând 
ceva ce nu ar fi trebuit să facă, exact ca atunci când... 

— Baia, ușa următoare, spuse el. 

— Bineînţeles. Nu am vrut să... 

Ezită, se agită, neputând găsi cuvântul potivit. Deranjez? 
Abuzez? Îmi bag nasul? Simţi că era pe punctul de a izbucni 
în lacrimi. 

— A fost fericită? murmură ea incapabilă să se controleze. 
Alex. Vezi tu, mi-a trimis o scrisoare chiar înainte să moară, 
mi-a zis niște lucruri... părea fericită. A fost? Știu? La sfârșit. A 
fost fericită? 

El continuă să o privească lipsit de expresie. 

— Aici, privat, repetă el. Baia, ușa următoare. 

Simti cum o cuprinde furia. 

„E moartă! îi venea să țipe. Sora mea e moartă, iar tu mă 
aduci aici să bem ceai și nici măcar nu mă lași să mă uit la 
fotografia ei 

Nu zise nimic, conștientă că era la fel de furioasă pe ea 

însăşi pe cât era pe Zahir — pentru ceea ce-i făcuse lui Alex, 
pentru că nu fusese alături de ea, pentru tot. Mai privi o dată 
fotografia, apoi străbătu camera și ieși în curte. 

— Nu mai am nevoie la baie, spuse ea încet. Vreau doar s-o 
văd. Mă duci la ea, te rog? 

El o privi fără nici o expresie pe chip, nelăsând să se 
întrevadă nimic, apoi, dând din cap, închise uşa. Îşi împinse 
fiul prin curte, către bucătărie, înainte s-o conducă pe Freya 
înapoi prin casă, la Land Cruiser. Nu își vorbiră pe drumul de 
întoarcere spre Mut. 


CAIRO 


Era aproape amiază când se trezi Flin. Se afla pe canapea, 
complet îmbrăcat, cu capul bubuindu-i, cu gura uscată, ca și 
când ar fi fost plină cu cretă. Pentru o clipă, se gândi că ratase 
cursurile de dimineaţă, înainte de a-și aminti că era marți și că 
marțea începea să predea doar după-amiază devreme. După 
ce murmură un „Doamne ajută“, se cufundă din nou în perne. 

Rămase acolo un timp, uitându-se la fâșiile de raze de pe 
tavan, meditând la evenimentele de noaptea trecută, în vreme 
ce din stradă se auzea o orchestră de claxoane. Apoi, ridicându-se 
în picioare, se târi în baie şi făcu un duș rece, conductele vechi 
ale apartamentului mărâind și duduind în timp ce revărsară o 
cascadă grea de apă pe faţa și torsul lui. Stătu 15 minute. Pe 
când mintea i se limpezea încet, se șterse cu prosopul și își făcu 
o cafea — o cafea egipteană, neagră, consistentă, la fel de 
picantă și de acră ca sucul de lămâie. Se întoarse în salon și 
deschise obloanele. Înaintea lui se întindea o masă haotică de 
clădiri, cotind spre est ca un talaz spumos, noroios, înainte să 
se zdrobească de zidul îndepărtat, neclar, al dealurilor Muqqa- 
tam. La dreapta sa, domul moscheii Mohammed Ali, de un 
argintiu murdar, strălucea în soarele amiezii. Peste tot, din 
străzile confuze se înălțau minarete, ca nişte ace străpungând 
un materia] aspru, difuzoarele lor umplând aerul cu bocetul de 
jale al muezzinului care-i chema pe credincioși la rugăciunea 
de prânz. 

Locuise acolo aproape un deceniu, închinind casa de la o 
veche familie de egipteni care deținuse întreaga clădire încă de 
când fusese construită, la începutul secolului al XIX-lea. 

De afară, nu părea mare lucru, fațada colonială cândva 
mândră — balcoane ornate, ferestre cu rame complicate, uși 
din sticlă cu motive florale și cadru metalic — era acum crăpată, 
uscată și cu pete maronii de la aerul poluat. În interior, zonele 
comune ale clădirii trecuseră și ele de perioada lor de glorie, 
fund acum întunecate și deprimante, cu pereții scnjeliți și 
scorojiți, şi murdăniți cu graffitti, cu vopseaua care se ducea. 

Totuşi, locația era convenabilă — la doar câteva străzi de 
Universitatea Americană unde preda. Și chiria era mică, până 
și după standardele din Cairo, un lucru important, ținând cont 
că preda doar cu jumătate de normă. Și, dacă blocul în sine 
apucase și timpuri mai bune, apartamentul său de la ultimul 
etaj era o oază de calm şi lumină, cu tavanul înalt, ferestrele 
având o priveliște spectaculoasă, către estul și sudul orașului. 
Întotdeauna avea să se simtă cel mai acasă în deșert, unde 
stătea câte patru luni pe an, departe de tot şi de toate, dar, dacă 
putea fi fericit într-un oraș, atunci era chiar aici. Cu toate că 
nenorocitul acela ursuz, Taib, pândea jos. 

Își dădu peste cap cana cu cafea, își turnă alta și se întoarse 
la fereastră, uitându-se la amestecătura de acoperișuri. Cele 
mai multe dintre ele, ca și străzile de dedesubtul lor, erau pline 
de movile de gunoi, de parcă întreaga metropolă era prinsă 
între gunoaie ca într-un sendviş. Încercă în zadar să-și dea 
seama pe unde se afla Sfântul Simon tăbăcarul și celelalte 
biserici coptice sculptate în stâncile de deasupra cartierului 
Zabbaleen din Manshiet Nasser, după care privi spre aleea de 
dedesubt, unde se puteau vedea în praf rămășițele împrăștiate 
ale sticlei de whisky. O pisică le mirosi curioasă. Nu știa dacă 
ar fi trebuit să se simtă dezgustat de sine însuși pentru cele 
șapte cărăn pe care umblase sau ușurat că reuşise cumva să 
iasă de pe ele. Câte puţin din fiecare, bănuia. 

— Mersi, Alex, murmură el știind că, dacă n-ar fi văzut 
poza, ar fi băut şi la ora asta. Ce m-aș face fără tine? 

Mai privi puțin afară, cafeaua sporind efectul dușului rece, 
clanficându-i și ordonându-i treptat gândurile. Își duse apoi 
ceașca în bucătărie, se îmbrăcă și străbătu cu pași ușor cori- 
dorul, până la biroul lui aflat la capătul îndepărtat al aparta- 
mentului. Oriunde se stabilise în viaţa lui — Cambridge, Londra, 
Bagdad, aici, în Cairo —, întotdeauna își aranjase camera de 
lucru la fel. Masa de scris stătea chiar lângă ușă, îndreptată 
spre cameră, către fereastră. Lângă masă se afla un rând de 
dulapuri pentru dosare, rafturi pentru cărți de la podea la 
tavan pe lângă pereți şi un fotoliu, o lampă şi un CD-player 
portabil în colţ, cu un ceas de perete deasupra lor. Era întocmai 
aranjamentul pe care îl folosise și tatăl lui — de asemenea, un 
egiptolog eminent — în biroul său, inclusiv ghivecele cu plante 
de pe dulapurile de dosare și carpeta kilim de pe podea. Flin se 
întrebase de mai multe ori ce-ar fi zis oare un psihanalist 
despre această asemănare. Probabil, acelaşi lucru pe care l-ar 
fi spus și despre faptul că își urmase tatăl în meseria de egip- 
tolog: o nevoie sublimată de a plăcea, de a imita, de a fi iubit. 
Toate tâmpeniile pe care le spun de obicei psihanaliștii. Încercă 
să nu se gândească prea mult la asta. Tatăl său murise de mult 
și, la urma urmei, se obișnuise atât de mult cu tipul acesta de 
aranjament, încât era mai uşor să lase lucrurile așa cum erau. 
Indiferent de profunzimele emoționale. 

Intrând în cameră, se opri, aşa cum făcea mereu, ca să se 
uite la fotografia înrămată care atârna pe perete, deasupra 
biroului. Un desen simplu în tuș înfățișa o poartă monumentală — 
două turnuri în formă de trapez, cu două uși dreptunghiulare 
intre ele, la aproape jumătate din înălțimea lor, deasupra, 
aflându-se un prag superior. Fiecare turn purta imaginea unui 
obelisc cu o cruce și un simbol — sedjet —, idiograma hieroglifă 
pentru foc. Și pe prag era gravată o imagine, de data aceasta o 
pasăre cu un cioc scurt și o coadă lungă și lată. Dedesubtul 
imaginii, cu un scris cursiv, legenda spunea: 

Oraşul Zerzura este alb ca un porumbel şi pe uşa sa este încrustată o 
pasăre. Intrati și veți descoperi mari bogății. 


Se holbă la ea, repetând cuvintele ca pentru sine — așa cum 
făcea întotdeauna — și apoi, dând din cap, se îndreptă spre 
fotoliu și se aruncă în el, pornind CD-playerul. În jurul lui 
răsunară sunetele melancolice, cristaline ale unei Nocturne 
de Chopin. 

Era un ritual pe care-l urma în fiecare dimineaţă, încă de 
când fusese student (se pare că spionul Kim Philby’ jurase pe 
el): 30 de minute liniștite, de meditație la începutul zilei — sau, 
în cazul acesta, la mijlocul zilei —, în care se relaxa, se îndepărta 
de lume şi se concentra asupra oricărei probleme intelectuale 
care se întâmpla să-l preocupe în momentul respectiv, cât timp 
creierul îi era încă înviorat. Uneori, era vorba despre o pro- 
blemă abstractă — cum să interpreteze conflictul mitic dintre 
zeii Horus și Set, de exemplu; alteori, era ceva mai concret: un 
argument pe care îl dezvolta pentru o lucrare academică, 


o 


poate, sau traducerea unei inscripții foarte obscure. 


! Harold Adrian Russell „Kim“ Philby (1 ianuarie 1912 — 11 ma: 1988) 
ofițer de rang înalt al serviciului britanic de spionaj, care ulterior a 
dezertat în favoarea Uniunii Sovietice, lucrând apoi pentru NKVD și 
KGB. (n.red.) 

De cele mai multe ori, sfârșea prin a se gândi la vreun 
aspect legat de misterul Oazei Ascunse. Acest subiect, mai 
mult decât oricare altul, îl preocupase în acești ultimi zece 
ani. Şi astăzi, datorită unor evenimente recente, se gândi din 
nou la el. 

Era o problemă complexă, aproape imposibil de complexă 
se gândea el uneori: un puzzle complicat din care păreau să 
lipsească majoritatea pieselor, iar cele existente refuzau să se 
potrivească și să formeze vreun tipar anume. Câteva frag- 
mente de text, majoritatea ambivalente și incomplete, câteva 
lucrări din piatră, din nou interpretabile, treaba cu Zerzura și, 
bineînţeles, papirusul Imti-Khentika. Nu prea multe lucruri, la 
urma urmei; pentru egiptologi, era ca şi cum ar fi încercat să 
spargă codul Enigma al naziștilor. 

Închizându-și ochii, cu muzica lui Chopin răsunând blând 
în jurul lui, Flin își lăsă mintea liberă, trecând în revistă totul 
pentru a zecea mia oară, rătăcind printre dovezile disparate ca 
printr-un câmp cu ruine antice. Se gândi la toate numele pe 
care le purta oaza: Oaza Ascunsă, Oaza Păsănilor, Valea 
Sacră, Valea lui Benben, Oaza de la Capătul Lumii, Oaza 
Viselor — sperând că, reluându-le, ar da peste un indiciu pe 
care-l trecuse cu vederea. Își aminti și de Jret net Khepri, Ochiul 
lui Khepri, despre care avea convingerea că era mai mult 
decât o simplă frază figurativă atât de iubită de egiptenii antici 
ȘI că era un indiciu precis, ceva literal. Dacă așa stăteau lucru- 
rile, încă nu-și dăduse seama despre ce era vorba — și nici astăzi 
nu reuşi mare lucru. 

Trecu o jumătate de oră și o altă jumătate de oră — Gura 
lui Osiris, Blestemele lui Sobek şi ale lui Apep: ce naiba erau 
toate astea? — până ce mintea începu să 1 se întunece și își 
deschise din nou ochii. Pentru o clipă, privirea lui rătăci prin 
cameră, apoi se opri asupra desenului de deasupra biroului: 
„Orașul Zerzura e alb ca un porumbel și pe ușa sa este incrus- 
tată o pasăre. Intraţi și veți descoperi man bogății“. Ridicându-se 

în picioare, se apropie de desen, îl luă de pe perete și se duse cu 
el pe fotoliu, așezându-se din nou și punându-l pe genunchi. 

Era prefața — sau mai degrabă o copie a prefaţei, scriptul 
original din arabă tradus în engleză — unui capitol din Kitab 
al-Kanuz, Cartea Perlelor ascunse, un ghid pentru vânătorii de 
comori medievali cu marile situri egiptene, atât reale, cât și 
imaginare. Capitolul acesta vorbea despre oaza pierdută din 
Zerzura — în afară de o referință scurtă și destul de cnptică din 
secolul al XIII-lea, cea mai veche referinţă cunoscută legată de 
acest loc. 

Deși nu avea o valoare intrinsecă, imaginea era una dintre 
cele mai dragi posesii ale lui Flin, un cadou din partea marelui 
explorator al deșertului Ralph Alger Bagnold, pe care îl întâl- 
nise cu puțin timp înainte de moartea acestuia din 1990. Pe 
atunci, Flin studia pentru doctorat (despre așezările paleolitice 
din jurul Gilf Kebirului) și fascinația celor doi pentru Sahara 
îi făcuse să se înțeleagă instantaneu. Petrecuseră mai multe 
după-amiezi fericite împreună, vorbind despre Gilf și, cel mai 
fascinant dintre toate, despre Zerzura — conversații magice 
care treziseră interesul lui Flin pentru subiectul respectiv. 

Privi desenul, zâmbind chiar și acum — aproape două 
decenii mai târziu —, simțind încă fiori de entuziasm pe care îi 
stârnise prezenţa acelui mare om. 

Bagnold fusese sigur: Zerzura era doar o legendă, descri- 
erile ei din Aztab-al-kanuz — munți de aur și bijuterii împrăștiate 
peste tot, un rege și o regină încă adormiţi în castel — fund doar 
povești care nu trebuiau luate mai în serios decât basmul lui 
Hansel și Gretel sau a lui Jack și a vrejului de fasole. 

Nu încăpea îndoială că Aztab-ul era în mare parte doar fan- 
tezie, plin de povești senzaţionale despre bogății ascunse În 
pofida acestui lucru, cu cât Flin studiase mai mult respectiva 
chestiune, cu atât se convinsese că, atunci când te descoto- 
roseai de înfloriturile evidente, Zerzura din Kitab al-Kanuz 
chiar era un loc real. Ba mai mult — așa cum sublimase în 

prezentarea sa din seara trecută —, era chiar Oaza Ascunsă a 
egiptenilor antici. 

Chiar și numele său purta un indiciu: Zerzura provenea 
din termenul arab zarzay sau pasăre mică, un ecou clar al 
uneia dintre variantele antice pentru wehat seshtat: wehat apedu, 
Oaza Păsănilor. 

Imaginea porții era de asemenea intrigantă: un facsimil 
aproape perfect al coloanei unui templu monumental din 
Vechiul Regat. Obeliscul și simbolurile sezze indicau și ele o 
legătură cu Egiptul antic, la fel și pasărea de pe pragul supe- 
rior, o imagine clară a păsării sacre Benu. 

Toate acestea erau într-adevăr insuficiente, iar când Flin le 
discutase cu Bagnold, bărbatul mai în vârstă nu fusese convins. 
Asemănarea dintre nume era mai mult ca sigur o coincidenţă, 
îi zisese el — toate oazele aveau păsări —, în timp ce arhitectura 
antică și simbolurile puteau fi uşor explicate prin faptul că 
autorul Az/ab-ului copiase lucruri pe care le văzuse în templele 
de pe Valea Nilului, pe care probabil că le cunoștea. 

Și, bineînţeles, mai trebuia elucidat cum anume — dacă 
Zerzura chiar exista și era același lucru cu Oaza Ascunsă — 
autorul Aziab-ului descoperise aceste informații. La urma 
urmei, se presupunea că oaza era ascunsă. 

Curios a fost faptul că Bagnold i-a răspuns oarecum. Exis- 
taseră, pentru multă vreme, tot soiul de zvonuri, îi spusese el 
lui Flin, cum că anumite triburi din deșert știau locația Zer- 
zurei, beduini care dăduseră peste ea din greșeală și care îi 
păstraseră poziția secretă. În ceea ce-l privea pe el, nu credea 
o iotă, dar, dacă Flin căuta explicații, pe aceasta Bagnold o 
considera cea mai plauzibilă: autorul Azab-ului auzise despre 
oază de la vreun beduin care fusese acolo sau care auzise de la 
altul, sau de la altul și tot așa. 

— E o poveste fascinantă, îi zisese el. Dar, ai grijă, mai 
multe persoane au înnebunit căutând Zerzura. Asigură-te că 
rămâne un subiect de interes. N-o lăsa să devină o obsesie. 

Și Flin nu o lăsase să devină obsesie. Nu la început. Con- 
tinuase să exploreze subiectul, să caute orice informații posi- 
bile, dar nu fusese niciodată mai mult decât un hobby, o 
alternativă la domeniul lui de studiu principal. Apoi, și-a luat 
doctoratul și s-a lăsat de egiptologie, iar Zerzura și Oaza 
Ascunsă au fost date uitării. 

Doar când viaţa i s-a schimbat radical și s-a întors în Egipt, 
când s-a implicat în treaba cu Duna de Foc, a început să fie din 
nou interesat și să analizeze iarăși dovezile. Doar atunci îl 
prinse cu adevărat, interesul lui crescând până devenise obsesie, 
obsesia devenind aproape o manie în toată regula. 

Era acolo, o știa, o simţea. În ciuda a ceea ce îi spuseră 
Bagnold şi alți o sută. Zerzura, wehat seshtat, oricum ai fi vrut 
să-i zici, era acolo, în Gilf Kebir. Și el nu o putea găsi. Nu o 
putea găsi, naiba s-o ia. Indiferent cât de mult o căuta. 

Se uită la desen încruntat, cu dinții încleștați, apoi privi 
ceasul de pe perete. 

— La dracu”! ţipă el sărind în picioare. 

Mai era doar un sfert de oră până trebuia să-și înceapă ora 
de Cunoaștere avansată a hieroglfelor. Puse la loc desenul, 
înșfăcă laptopul și ieși în goană din clădire, atât de grăbit, încât 
nu observă silueta rotofeie din fereastra barului de sucuri de 
vizavi, care își tampona fața cu o batistă și sorbea dintr-o doză 
de coca-cola. 


DAKHLA 


„Spitalul Central Al Dakhla“, după cum scria pe indicatorul 
de pe acoperiş, se afla pe artera principală care traversa orașul 
Mut: o clădire modernă, cu un etaj, înconjurată de palmien și 
pictată în alb și verde, ca mai toate celelalte clădin. Lăsând 
Land Cruiserul în curtea exterioară, Zahir și Freya intrară, apoi 
Zahir vorbi cu o asistentă de la recepție. Aceasta le făcu semn 
spre niște rânduri de scaune de plastic și ridică un receptor. 

Trecură zece minute, oamenii intrând și ieșind din hol, de 
undeva din clădire auzindu-se ecoul unei muzici. Apoi, un 
bărbat de vârstă mijlocie, chel, într-un halat alb de doctor se 
apropie de ei. 

— Domnișoara Hannen? 

Freya şi Zahir se ridicară. 

— Doctor Mohammed Rashid, spuse bărbatul dând mâna 
cu ea. Îmi pare rău că v-am făcut să așteptați. 

Vorbea engleza fluent, cu un ușor accent amencan. Discută 
puțin în arabă cu Zahir, care dădu din cap și se așeză din nou. 
Îi zise lui Freya „Vă rog să veniți după mine“ și o conduse pe 
un coridor spre partea din spate a clădirii, explicându-i în tot 
acest timp că el avusese grijă de sora ei în ultimele luni. 

— Suferea de ceea ce noi numim „Varianta Marburg“, îi 
spuse acesta adoptând acel ton detașat, dar totuşi empatic, pe 
care îl au doctorii întotdeauna când descriu boli în stadii termi- 
nale. O formă rară de scleroză multiplă în care boala progresează 
extrem de rapid. A fost diagnosticată cu doar șase luni în urmă 
și, la sfârșit, nu-și mai putea folosi decât braţul drept. 

Freya îl urma, înregistrând doar jumătate din ce-i zicea el. 
Cu cât se apropiau mai mult de sora ei, cu atât îi venea mai 
greu să creadă tot ce se întâmpla. 

— ... mai ușor în Cairo sau în State, îi spunea Rashid. Dar 
aici se simțea ca acasă, aşa că am făcut tot ce ne-a stat în 
putinţă să o ajutăm să se simtă confortabil. Zahir s-a purtat 
foarte frumos cu ea. 

Făcură dreapta pe nişte uși batante, apoi coborâră niște 
scări înspre demisolul spitalului, după care străbătură un alt 
coridor, ecoul pașilor lor răsunând pe podeaua cu gresie. Pe la 
mijlocul drumului, Rashid se opri, scoase niște chei și descuie 
O ușă — groasă, grea, ca o ușă de celulă. O împinse și se dădu 
la o parte, lăsând-o pe Freya să treacă. Ea ezită, temperatura 
părând să scadă brusc în jur. Apoi, cu un efort de voinţă, trecu 
pe lângă el și intră în cameră. 

Era un loc spațios, cu faianță verde, nefiresc de friguros, cu 
neoane pe tavan şi un vag miros de antiseptic. În faţa ei, pe un 
cărucior, se afla o siluetă asemănătoare unui cadavru, acopentă 
cu un cearșaf alb. Freya își duse o mână la gură, gâtul contrac- 
tându-i-se dureros. 

— Vreți să rămân? întrebă doctorul. 

Ea clăună din cap, de teamă că, dacă ar fi vorbit, ar fi 
izbucnit în hohote de plâns. El încuviinţă și dădu să închidă 
ușa, după care se aplecă din nou spre ea. 

— Oamenii de aici, din Dakla, nu se apropie întotdeauna 
de străini, zise el, vocea lui fiind mai blândă decât înainte. Dar 
s-au apropiat de domnișoara Alex. Ya doctora, așa îi spuneau, 
doctorița. O expresie de mare respect. Ya doctora şi el-mostakshefa 
el-gameela — e greu de tradus exact, dar practic înseamnă „fru- 
moasa exploratoare“. Îi vom duce dorul. Vă aştept afară. Staţi 
cât aveți nevoie. 

Ușa se închise cu un clic în urma lui. Freya se uită o clipă 
la ea înainte să se răsucească și să se îndrepte spre masa de 
metal. Întinse o mână şi atinse cearșaful, apăsând, şocată cât 
de scheletic se simțea trupul de dedesubt, ca și când n-ar mai 
fi avut aproape deloc carne pe el. 

O vreme, rămase așa, copleșită, mușcându-și buza, cu 
respirația sacadată. Apoi, ezitant, apucă partea de sus a cearșa- 
fului și trase, dezvelind mai întâi fața și gâtul surori ei, apoi 
restul trupului, până la talie. Era goală, cu ochii închiși, cu 
pielea de o paloare translucidă, mai puţin în jurul umărului 
stâng, marcat de o vânătaie ca un epolet. 

— O, Doamne! murmură ea. O, Alex! 

În mod ciudat, fură lucrurile mici, detaliile obscure care îi 
captară atenția, și nu corpul în sine, ca și cum n-ar fi suportat să 
perceapă totul dintr-odată, ca și cum doar dacă ar fi abordat totul 
ca pe-un puzzle, piesă cu piesă, s-ar fi împăcat cu enormitatea a 
ceea ce privea. Alunița de pe gâtul surorii ei, cicatricea în formă 
de seceră de pe mâna stângă, unde se tăiase într-o sârmă ghimpată 

în copilărie, și o altă vânătaic, mult mai mică, exact sub cotul 
drept, nu mai întinsă decât amprenta unui deget mare. 

Detaliu cu detaliu, reconstitui trupul surorii sale, reamin- 
tindu-și, până când privirea 1 se opri pe fața lui Alex. 

În ciuda durerii și a suferinței din ultimele luni, avea o 
expresie ciudat de liniștită și mulțumită, cu ochii închiși ca 
într-un somn odihnitor, cu colţurile gurii ușor ridicate, părând 
un început de zâmbet. Nu era chipul cuiva care murise în 
durere şi disperare. 

Sau cel puţin așa încerca să se convingă Freya. Se gândi la 
părinții ei, în sicriele lor din salonul de pompe funebre, după 
accidentul de mașină care îi ucisese pe amândoi, și își aminti 
că și ei avuseseră aceeași expresie. Poate că așa erau toate 
cadavrele, o setare predefinită a morții. Poate că exagera. 

Totuși, nu se putu abţine. Avea nevoie de un fel de asigu- 
rare că sinuciderea surorii ei nu a fost chiar atât de disperată, 
de nedescris de tristă precum părea. Că, la sfârșit, Alex găsise 
ceva bun de care să se agaţe. Că murise, în felul ei, fericită. 
Asta voia Freya să creadă, de asta avea nevoie. Alternativa — că 
murise singură, în agonie și disperare — era prea îngrozitoare 
ca să se gândească la ea. Trebuia să fie mai mult de-atât. Un 
licăr de speranţă. 

Întinse mâna şi atinse obrazul surorii ei: pielea era rece și 
catifelată la atingere, ca alabastrul. Își aminti cum, pe la 
13 ani, în timpul uneia dintre aventurile ei lungi prin Markham, 
dăduse peste Alex și Greg — iubitul ei, care avea ulterior să devină 
logodnicul lui Alex — dormind îmbrățișați la marginea unei pajiști 
cu iarba cosită. Stăteau pe o parte, îmbrățișati ca niște linguri în- 
tr-un sertar, braţul lui Greg petrecut în jurul taliei lui Alex, care 
avea un zâmbet vag în colțul buzelor. Aceeași expresie o avea și 
acum, moartă. Greg şi Alex... Freya începu să suspine. 

— Îmi pare rău, se înecă ea. O, Doamne, îmi pare atât de 
rău! Te rog, Alex... te rog... 

Voia să zică „lartă-mă“, dar cuvintele nu-i ieșeau din gură. 
În schimb, aplecându-se, o sărută pe sora ci pe o sprânceană, 

apoi își lipi obrazul de fruntea ei. După care trase cearșaful la 
loc şi se grăbi să iasă din încăpere. 


CAIRO 


Clădirea ambasadei Statelor Unite, îngrădită și bine 
păzită, se află în apropiere de Piaţa Tahrir. Părând mai 
degrabă o închisoare de maximă securitate, și nu o rezidență 
diplomatică, este dominată de două clădiri. 

Cairo l, aşa cum o numeşte personalul, este un turn urât, 
cenușiu, de 14 etaje, care adăposteşte majoritatea serviciilor 
principale ale ambasadei: biroul ambasadorului, birourile de 
legătură cu guvernul, afacerile militare, Departamentul 
de spionaj. 

Cairo 2, la mică distanță de complex, este mult mai puțin 
sfidătoare decât clădirea înfrățită, cu o fațadă de piatră de un 
crem pal, ferestre foarte înguste și niște sateliți pe acoperiș, ca 
niște uriașe urechi clăpăuge. Aici se află departamentele de 
suport, datorită cărora ambasada funcționează corect — Con- 
tabilitatea, Administraţia, Presa, Biroul de informații. Aici, la 
al treilea etaj, era biroul lui Cy Angleton. 

Aflat la birou, cu ușa încuiată și cu obloanele trase, vâri un 
ac în fiola cu insulină. Ridicându-și cămașa, apucă un pumn 
de carne ca de cauciuc, din cauza compresiei pielea deve- 
nindu-i și mai albă decât era de fapt. 

Lucrunile se schimbaseră mult de când fusese copil, în anii 
'60, în Brantley, Alabama. Pe atunci, injecțile presupuneau un 
flacon, o seringă și un ac de lungimea degetului său. Acum, totul 
se redusese la un cartuș micuț și un dozator de mărimea unui 
stilou. Totuşi, chiar dacă tehnologia se îmbunătățise, alte lucfuni 
nu se schimbaseră deloc. Având diabet de tipul 1, încă trebuia 
să-și injecteze zilnic insulină, de patru ori, cu precizie de cea- 
sornic. („Porcușorul plin de ace“ îl porecliseră copiii la școală.) Și 
chiar și acum, după aproape 40 de ani, încă ura să o facă. 

Scrâșni din dinți și începu să fredoneze melodia lui Hank 
Williams, Inima ta înșelătoare, lăsând să se scurgă câteva clipe 
înainte să-și înfigă ferm acul în stomac. Acul îi străpunse pielea 
cu o înțepătură ascuţită, scurtă. Îl ţinu acolo o clipă, în vreme 
ce insulina îi intra în țesutul adipos, ținându-l în viață, apoi, cu 
un suspin de ușurare, puse dozatorul în suportul lui. Înche- 
indu-și cămașa, se legănă până la geam, deschizând obloanele. 
Lumina soarelui invadă biroul. 

Era un loc micuţ, înghesuit, cu mobilier — birou, scaun, 
canapea și raft de bibliotecă — monoton şi urât: mobilă GI!, 
așa o numiseră. S-ar fi simţit mai confortabil în Cairo 1, unde 
birourile erau mai spațioase și mai bine structurate, dar fusese 
transferat la Relaţii Publice, iar Relaţiile Publice se aflau în 
Cairo 2, aşa că iată-l aici. Avea parte de mai puţine întrebări 
în felul acesta. Nu va fi pentru mult timp, spera el. Odată 
rezolvată treaba cu Duna de Foc, avea să-și împacheteze lucru- 
rile și să se urce în primul avion. 

Dedesubt, două siluete se mișcau de colo-colo pe terenul 
de tenis al ambasadei, bătăile ritmice ale mingii auzindu-se 
monoton în jurul complexului. Îi privi, întrebându-se, într-un 
fel oarecum detașat, cum era să te poți mișca atât de liber, 
după care se întoarse la biroul său. Se așeză și se întinse după 
dosarul pe care îl răsfoise înainte să-și facă injecția cu insulină. 
Pe copertă, ștampilat pe diagonală, cu roșu, era cuvântul „Confi- 
dențial“. Dedesubt era scris un nume: Alexandra Hannen. Îl 
deschise și începu să citească. 


DAKHLA 


Mai erau hârtii de citit, formulare de semnat ca să ridice 
corpul pentru înmormântare, o avalanșă de birocrație. Se 
făcuse după-amiază târziu înainte ca Freya să termine cu toate 
și să plece din spital. Lumina soarelui de mai devreme, 

înțepătoare și pătrunzătoare, se îmblânzise, devenind acum o 
ceață bogată, de culoarea mieri, deși căldura era la fel de intensă. 

— Te duc la casa doctoriței Alex, zise Zahir în timp ce 
urcară în Land Cruiser. 

— Mulţumesc, răspunse ea. 

După aceea, rămaseră tăcuți. 

Merseră pe ceea ce părea a fi drumul principal care tra- 
versa oaza, înspre nord-vest. De fiecare parte a drumului se 
întindeau lanuri de porumb și trestie de zahăr, canale de iri- 
gații, livezi de măslini, palmieri și ceea ce Freya bănui că sunt 
duzi. Nu era prea atentă, mintea ei încă încercând să înţeleagă 
ce văzuse la morgă. 

După vreo 20 de minute, virară la dreapta, pe un drum 
mai îngust, care îi duse spre un sat — Qalamoun, din câte spu- 
nea plăcuţa bilingvă în arabă și engleză fixată la ieșire. Aici, 
văzu o moschee, un cimitir, câteva tejghele cu fructe și legume 
prăfuite și un magazin cu vitrină, cu o firmă Kodak afară și o 
plăcuţă care zicea ,„Developare foto rapidă aici“. 

Imediat după ce ieșiră din sat, virară din nou, de data 
aceasta pe un drum cu făgașe, plin de gunoaie, noroios. Freya 
se apucă bine de mânerul portierei, în vreme ce Land Cruiserul 
se hurducăia, privind distrasă cum terenunle arabile erau înlo- 
cuite de deșert, verdele viu dizolvându-se în nuanţe pârjolite 
de portocaliu și roșu. Se zgâlțâiră sus-jos, pe măsură ce drumul 
şerpui printr-un peisaj răvășit, dezordonat, cu movile de nisip 
și fâșii plate de pietriș, înainte să urce pe o culme joasă, după 
care deşertul se deschise dramatic. Freya se aplecă înainte, 
imaginea traumatizantă a spitalului dispărând parțial, pe când 
admira panorama de dinaintea ei — un vast ocean de nisip 
ondulat, care se întindea cât vedeai cu ochii, dunele părând să 
se înalțe și să se ascută pe măsură ce se îndepărtau, așa încât 
ceea ce începuse ca niște movile blânde deveniră nişte valun 
imense, cu vârfuri tăioase care brăzdau linia orizontului. 
Dedesubt, în câmpia largă, între creastă și prima dună, se afla 

o oază mică, secundară, cu lanuri și crânguri de palmieri stră- 
lucind bogat în mijlocul gohciuni care îi înconjura. 

— Aici, casa doctonţei Alex, zise Zahir încetinind și arătând 
cu degetul spre un punct alb aflat în partea cea mai îndepăr- 
tată a vegetației. 

Fără să vrea, Freya zâmbi gândindu-se cât de perfect i se 
potrivea surorii ei, cât de fericită trebuie să fi fost aici. 

— E frumos, spuse ea. 

Zahir doar mormăi ceva nedeslușit și, turând motorul, 
cobori şi traversă câmpia. 

Trecură de nişte câmpuri proaspăt brăzdate, niște păsări 
care păreau a fi egrete albe ciugulind pământul ciocolatiu, și 
intrară în oază. Acum, că se apropiau de casa surorii ei, Freya 
era mai atentă la împrejurimi, întorcând capul când într-o 
parte, când în cealaltă, în vreme ce se hurducăiau și derapau 
pe cărarea nisipoasă. Peste tot erau copaci, iar pământul era 
presărat cu pânze încâlcite de lumină și umbră. Trecură de un 
ţarc pentru animale, cu gard din stufăriș, de o grămadă de trestie 
de zahăr tăiată și de o arie de treierat, înainte ca o căruță plină 
ochi cu ramuri de măslin, trasă de un măgar, să dea colțul, 
Zahir fiind nevoit să oprească pe dreapta, ca să o lase să treacă. 
Un bătrân ars de soare, cu o pălărie de paie îi privi lung când 
trecu, în gura fără dinți bălăbănindu-i-se o țigară. 

— El Mahmoud Gharoub, rosti Zahir după ce trecu căruța. 
Nu om bun. Tu nu vorbeşte cu el. 

O privi pe Freya, ca să se asigure că îi înţelesese mesajul, 
după care băgă din nou Land Cruiserul în viteză şi o luă din 
loc, tufele rărindu-se treptat, până când drumul dădu într-o 
poiană liliachie de copaci jacaranda. În față, aproape de 
capătul îndepărtat al poienii, se afla casa lui Alex — cu un 
singur nivel, de un alb spălăcit, cu o antenă-satelit pe acoperiş 
şi o ușă înrămată cu flori bougainvillea. Zahir opri mașina, ieși 
și, apucând bagajul lui Freya de pe bancheta din spate, se 
îndreptă spre ușa principală. 

— Sigur nu vrei stai hotel? întrebă el scoțând niște chei din 
dellaba sa și deschizând ușa. Fratele meu are hotel bun în Mut. 

Ea îi mulțumi, dar îi spuse că era destul de bine aici. 

El ridică din umeri, deschise larg ușa și îi puse bagajul 
înăuntru. 

— Îngrijitoare lasă mâncare, zise el. Tu încălzeşt pe aragaz, 
foarte ușor. 

Îi înmână cheile şi îi dădu numărul lui de mobil, pe care ea 
îl memoră în telefonul ei. 

— Nu plimba desculță prin copaci, o avertiză el. Mulți 
șerpi. Și nu vorbeşte Mahmoud Gharoub. Foarte rău om. Vin 
mâine-dimineaţă șapte jumătate duc doctorița Alex... 

Se opri, de parcă n-ar fi vrut să rostească acel cuvânt. 

— Înmormântare, spuse ea. Mulţumesc. | 

Rămaseră nemișcați un moment, cu Zahir trecându-și 
greutatea de pe un picior pe celălalt ca și când își aduna pu- 
terile pentru a-i spune ceva. Freya voia doar ca el să plece. De 
parcă i-ar fi citit gândurile, bărbatul dădu scurt din cap, se 


urcă din nou în Land Cruiser și plecă. 
> 

După ce mașina dispăru, Freya intră în casă și închise ușa 
după ea. Răgetul motorului Land Cruiserului se stinse încet, 
lăsând în urma lui doar pufăitul îndepărtat al unei pompe de 
irigație și, intermitent, foșnetul blând al frunzelor de palmier 
care se legănau în vânt. 

Interiorul casei era răcoros și întunecat și, pentru câteva 
momente, rămase locului, ușurată că era în sfârșit singură. 
Apoi, traversând o sufragene foarte spațioasă, deschise niște 
uși batante și ieși pe veranda din spatele casei. Era un loc fru- 
mos, umbrit de un copac jacaranda imens, cu o priveliște fabu- 
loasă înspre deșert. Aerul era îmbibat cu parfum de flori și 
citrice. Și-o imagină pe Alex stând acolo, și începu să zâm- 
bească, însă zâmbetul i se șterse când observă scaunul cu rotile 
lăsat în colțul îndepărtat al verandei. Tresăn, privindu-l cu 

groază, de parcă ar fi fost un instrument de tortură, după care 
se răsuci și intră din nou în casă. 

O serie de camere — bucătăria, baia, dormitorul, biroul, 
magazia — porneau din sufragena principală, iar ea se plimbă 
de la una la alta, cercetând locul. Nu exista prea mult mobilier 
sau decoraţiuni — Alex fusese întotdeauna așa, trăise simplu, 
nu-i plăcuse îngrămădeala —, dar era fără îndoială casa surorii 
sale, peste tot fiind vizibile urmele caracterului ei. În colecţia 
de CD-uri (Bowie, Nirvana, Richard Thompson, iubitele ei 
Nocturne de Chopin), în hărțile de pe toţi pereţii, în rocile 
etichetate de pe toate pervazunile. Se simţea chiar și mirosul 
lui Alex, poate nedetectabibil de către un străin, dar incon- 
fundabil pentru Freya, care crescuse cu el: Wnight's Coal Tar 
Soap amestecat cu deodorantul Sure și o aromă subtilă de 
parfum Samsara. 

Dormitorul îl lăsă la sfârșit. Agăţată de un cârlig pe dosul 
ușii se afla jacheta veche, din velur a lui Alex — Hristoase, câți 
ani o purtase? Freya o luă în braţe și își apăsă obrazul pe mate- 
rialul uzat, după care se duse spre pat și se aşeză. Pe noptiera 
de alături erau trei cărți: Fizica nisipurilor eoliene și a dunelor, 
de R.A. Bagnold, Mormântul hehopohtan al lui Imti-Khentika, de 
Hassan Fadawi — de când era Alex interesată de egiptologie? e 
și, cel mai dureros, Fire de iarbă, de Walt Whitman, exemplarul 
uzat, cu pagini cu colțuri îndoite care îi aparținuse cândva 
tatălui lor. Trei cărți și, de asemenea, trei fotografii: una cu 
părinții lor, alta cu un bărbat arătos, brunet, cu o înfățișare 
ușor academică dată de ochelarii lui rotunzi și îmbrăcat într-o 
jachetă de catifea raiată, iar a treia... 

Se aplecă și o ridică. Era cu ea, Freya, zâmbind jenată și 
strângând în mâini cel mai prestigios premiu din lumea alpinis- 
mului: Pitonul de aur. Câștigase acel premiu doar anul trecut, 
așa că Dumnezeu ştie cum de făcuse Alex rost de fotografie. 
Totuşi, iat-o, cu o altă poză mai mică, în colțul ramei — o poză 
de tip pașaport a celor două suron, făcută pe când erau încă 

adolescente, strâmbându-se la cameră și râzând. Duse poza la 
piept, ochii umplându-i-se de lacrimi. 

— Mi-e dor de tine, şopti ea. 

Mai târziu, mult mai târziu, când își reveni, Freya ieși din 
casă, să se plimbe prin deșert. Urcându-se în vârful celei mai 
apropiate dune, se așeză cu picioarele încrucișate, pe nisip. O 
vreme, se uită la soarele care cobora centimetru cu centimetru 
înspre orizontul vestic, după care scoase plicul mototolit, cu 
ștampilă poştală din Egipt și deschise scrisoarea aflată înăuntru. 
Ultima scrisoare pe care i-o scrisese Alex. „Către sora mea 
iubită“, citi ea. 


CAIRO — UNIVERSITATEA AMERICANĂ 


La sfârșitul după-amiezii, după ce își termină toate cursu- 
rile din ziua aceea — Cunoașterea avansată a hieroghfelor, 
Teorie şi practică în arheologia pe teren, Literatura egipteană 
antică și, ținându-i locul cuiva care era în concediu de odihnă, 
Engleză pentru începători —, Flin se strecură în biroul lui Alan 
Peach „cel interesant“, pentru a încerca să afle mai multe 
despre întâlnirea recentă a acestuia cu Hassan Fadawi. 

— Se pare că Mubarak însuși a cerut să fie eliberat mai 
devreme, spuse Peach distrat, cu ochii ațintiți asupra biroului 
aflat dinaintea lui, unde încerca să unească niște cioburi care 
aparținuseră unui mare vas de pământ. Serviciile aduse în 
trecut egiptologiei și toate alea. Totuși, chiar și trei ani e destul 
de rău. Vrei să?... 

Făcu semn spre un tub de adeziv din colțul biroului. Flin îi 
desfăcu capacul şi i-l dădu. Peach întinse o dungă fină pe mar- 
ginea uneia dintre bucăți și o apăsă ferm de alta, ținându-le 
unite, ca să se lipească. 

— Bineînţeles, nu va mai lucra niciodată, continuă acesta. 
Nu după ce-a făcut. Încă nu-mi dau seama ce Dumnezeu l-a 

apucat. O tragedie totală. Un om excepțional. Chiar își 
cunoştea domeniul. 

Răsuci bucățile pe toate părțile, sub lumina lămpii de 
birou, asigurându-se că erau bine lipite. 

— Bedja? se încumetă Flin, știind că modul cel mai bun și 
singurul, de altfel, ca să-și mențină colegul interesat de conver- 
sație era să vorbească despre ceramica lui iubită. 

Peach dădu din cap, așezând cu grijă fragmentele lipite pe 
masă și ridicând o altă bucată a vasului. 

— Din satul muncitorilor din Giza, spuse el. Priveşte! 

Ciobul era imprimat cu o cerneală care abia de se vedea, 
hieroglifele — discul soarelui, stâlpul Djed!, vipera cu corn — 
fiind abia vizibile. 

— Djedefre, citi Flin. 

— În afară de însemnele regale de pe bărci, singura men- 
țiune directă că fiul lui Khufu a fost găsit în Giza, zise Peach 
strălucind de încântare. Așa-i că-i sexy? 

— Foarte sexy, fu de acord Flin. 

Aşteptă un moment, în timp ce Peach puse deoparte frag- 
mentul inscripționat și începu să analizeze celelalte bucăți, 
căutând să le potrivească, apoi întrebă: 

— Și ce altceva a mai spus? 

— Hmm? 

— Fadawi. Când ai dat peste el. Ce ţi-a mai zis? 

— Ah, da. 

Peach nu părea prea interesat de întrebare, ca și când ar fi 
considerat încheiat capitolul acela. 

— Sincer să fiu, cam bătea câmpii. Arăta absolut groaznic, 
săracul, slab ca un ţâr. Ştii cât de mult se preocupa de înfăț- 
șarea lui, un picuţ afemeiat — cred că playboy e termenul 
tehnic, deși n-am experiență în domeniu. Oricum, dacă l-ai 
vedea acum... Aha! 

! Stâlp în formă de trunchi curățat de ramuri atribuit zeului Osiris, care 


simbolizează continuitatea, stabilitatea Universului și armonia. De 
asemenea, avea un rol principal în ritualunile agricole. (n.red.) 

Ridică alte două cioburi, marginea zimțată a unuia potri- 
vindu-se perfect cu a celuilalt. 

— Fadawi, încercă Flin să-l facă să rămână la subiect. 

— Cum? Ah, da, da. Îmi tot spunea că era nevinovat. Că 
totul a fost doar o neînțelegere, că i s-a înscenat toată treaba. 
Trist, zău. Din câte ştiu eu, dovezile erau destul de copleșitoare. 
Avea chiar și lucruri de-ale lui Tutankhamon. Chiar nu-mi 
imaginez ce l-a apucat. 

Dădu din cap și, aplecându-se în față, trasă iarăși o dungă 
șerpuitoare de lipici pe marginea unuia dintre cioburi, kpindu-l 
de celălalt și, ca mai înainte, ținându-le sub lumina lămpii, ca 
să se asigure că se îmbinau perfect. 

— A zis ceva despre mine? 

Flin încercă să păstreze un ton neutru, de parcă întrebarea 
era oarecare. 

— Hmm? 

Peach privea cele două cioburi îmbinate, întorcându-le 
când pe o parte, când pe cealaltă. 

— A zis ceva despre mine? întrebă Flin mai tare. 

— Dacă tot veni vorba, da. 

Peach își ridică privirea, apoi și-o cobori din nou. 

— A spus niște lucruri destul de neplăcute, de fapt. Foarte 
neplăcute. Adică, știu că tu l-ai pârât, dar... 

Se opri treptat din vorbit, când observă că nu se îmbinaseră 
perfect. Plescăind nemulțumit din limbă, se aplecă mai 
aproape de lumina lămpi și încercă să alinieze cu grijă cele 
două ciobun. 

— Ce-a zis? întrebă Flin. 

Nici un răspuns. 

— Ce a zis Fadawi, Alan? 

— Nu cred că vreau să repet genul acela de limbaj aici, 
mormăi colegul lui împingând puternic cioburile unul în 
celălalt. Se enervase destul de tare şi... of, la naiba! 

Cele două bucăți se dezhpiseră în mâna lui. Îi aruncă o 
privire enervată peste birou, ca şi cum i-ar fi spus „Dacă nu 

m-ai fi distras tu, cu întrebările tale prostești, nu s-ar fi întâm- 
plat asta“ și se întinse după tubul de adeziv. Înainte să-l poată 
apuca, Flin se aplecă, îl luă şi îl dădu la o parte, obligându-l pe 
Peach să se uite la el. 

— Ce-a spus, Alan? 

Se priviră în ochi, apoi, cu un oftat de exasperare, Peach 
puse cele două cioburi pe masă și se lăsă pe spate. 

— Dacă zvonurile pe care le-am auzit sunt adevărate, a zis 
cam ce ţi-a spus și la tribunal, când l-au judecat. Sunt sigur 
că-ți amintești. 

Flin își amintea, cu siguranță. Cum ar fi putut să uite? 

„O să te omor, Brodie! urlase Fadawi. O să-ți tai coaiele 
şi-o să te omor, trădător nenorocit!“ 

— Eu nu aş lua-o la modul prea personal, rosti Peach. 

— Și cum naiba s-o iau? 

— Ei bine, sunt sigur că nu vorbea serios. E arheolog, până 
la urmă, nu mafiot. Bine, a fost arheolog. Nu va mai profesa 
niciodată, după ce-a făcut. Chiar nu-mi dau seama ce l-o fi 
apucat. Pot?... 

Arătă cu degetul înspre tubul de adeziv. Flin i-l dădu, iar 
Peach se aplecă din nou deasupra mesei. 

— Te duci la lansarea de carte a lui Donald în seara asta? 
întrebă el schimbând subiectul. Ar trebui să fie destul de inte- 
resant, cu condiţia să nu apară și nenorocitul ala de iubit al lui. 

Flin dădu din cap și se ridică. 

— Am un zbor spre Dakhla, la cinci dimineaţă. Distracţie 
plăcută! 

Îi făcu un semn cu mâna de rămas-bun şi se îndreptă spre ușă. 

— A spus ceva despre o oază. 

Flin se opri şi se întoarse. Peach era încă aplecat deasupra 
vasului său, aparent fără să observe efectul comentariului pe 
care-l făcuse într-o doară. 

— N-am prea înţeles ce spunea, sincer să fiu, continuă el 
absorbit de munca sa. Vorbea ca o moară stricată, foarte 
agitat. A pretins c-a descoperit ceva. Sau că știa ceva. Nu mai 

rețin exact. Una din două. Despre o oază, oricum. Și că nu 
avea să spună nimănui, iar asta avea să fie răzbunarea lui. Era 
foarte enervat și foarte agitat. Și slab ca un ţâr. E tragic, dacă 
stai să te gândești. Ti-am spus vreodată despre urcioarele de 
vin hieratice din a Doua Dinastie de la Abydos? Chiar dacă a 
fost sau nu hoţ, își cunoștea meseria. 

Peach își ridică privirea, dar Flin nu mai era acolo. 


DAKHLA 


Așezată în vârful dunei, cu o briză bruscă și tăioasă făcând 
ca nisipul din jurul ei să şoptească și să foșnească, Freya citi 
ultima scrisoare de la Alex, vocea surorii ei răsunându-i clar 
în minte. 


Oaza Dakhla, Egipt 
3 mai 


Către sora mea iubită, Freya 


Îmi încep scrisoarea cu aceste cuvinte, pentru că, deși au trecut ani 
de zile de când nu ne-am mai vorbit sau nu ne-am mai văzul, și cu toate 
că am avut parte de multe suferințe și furie, ele nu au încetat nici măcar 
pentru o clipă să fie adevărate; aşa cum nu am încetat nici măcar pentru 
o clipă să mă gândesc la tine. Eşti surioara mea şi, orice s-a întâmplat 
între nos, te-am iubit și te voi tubi mereu. 

Vreau să şti aceste lucruri, Freya, pentru că, în ultima vreme, am 
înţeles că viitorul este un loc nesigur, plin de îndoieli și de umbre, iar dacă 
nu spunem ce avem pe suflet acum, în prezent, s-ar putea să nu mai avem 
altă ocazie. Așa că ţi-o spun din nou — te iubesc, surioara mea. Mai mult 
decât aş putea să ţi-o arăt vreodată, mai mult decât vei şti vreodată. 

Este după-amiază târziu şi e lună plină, cea mai mare şi mai 
strălucitoare lună pe care ai văzut-o vreodată — atât de limpede, că poti 
zări fiecare crater şi mare de pe suprafața ei, atât de mare, încât a 
impresia că, dacă ţi-ai întinde mâna, ai putea s-o atingi. Mai ţii mintea 
povestea pe care ne-o spunea tata? Că luna era de fapt o ușă și, dacă te 

urcat până la ea și o deschidea, puteai să treci direct prin cer într-o altă 
lume? Mai fii minte cum visam la lumea aceea secretă — un loc frumos, 
magic, plin de flori şi de cascade, şi de păsări care puteau vorbi? Nu pot 
să-ți explic, Freya, nu într-un mod clar, dar, recent, am deschis ușa aceea 
şi am aruncat o privire către lumea aceea și este la fel de magică precum 
ne-am închipuit-o noi. Ba și mai magică. După ce ai văzut lumea aceea 
secretă, nu poți decât să te simți plin de speranță. Undeva, sunoară, 
există întotdeauna o ușă şt, dincolo de ea, o lumină, oricât de întunecate 
ar părea lucrurile. 

Aş vrea să spun atâtea lucruri, să-ți zic atât de multe, să-ți 
împărtășesc şi să ți le descriu, dar este târziu și sunt obosită, și nu mai 
am energia pe care o aveam cândva. Înainte să mă opresc, vreau totuși să 
te rog ceva — am vrut să te rog de ani de zile — și anume, să mă terfi. Ce 
s-a întâmplat s-a întâmplat şi, oricât de mult m-ar fi durut la momentul 
respectiv, ar fi trebuit să-mi dau seama că avea să se întâmple şi ar fi 
trebuit să fac ceva ca să previn, ca să te protejez. 

De asemenea, ar fi trebuit să fi avut curajul să-ți spun mai devreme 
ce-ţi zic acum. Am greșit, Freya, și anii au trecut, iar durerea este ferecată 
și n-am fost sora care ar fi trebuit să-ţi fiu. Sper că, într-o oarecare 
măsură, scrisoarea aceasta poate îndrepta cât de cât lucrurile. 

Voi încheia aici. Te rog să nu fu tristă. Piaţa e bună și lumea, atât 
de frumoasă. Fu puternică, suie-te cât mai sus și nu uita că, orice s-ar 
întâmpla, onunde-ai fi, într-un fel sau altul, eu voi fi mereu lângă tine. 
Te iubesc atât de mult. 


Alex xxx 


PS.: Floarea este o orhidee din Sahara. Mi s-a spus că e foarte rară. 
Prețutește-o și gândește-te la mine. 


Ștergându-și lacrimile, Freya puse scrisoarea pe vârful 
dunei și scoase floarea din plic — petalele ei uscate erau la fel de 
subțiri ca un papirus și de un portocaliu-auniu profund, ca 
nisipul din jurul ei. O privi, apoi o vâri cu grijă în scrisoare și 
își strânse genunchii la piept, privind cum soarele cobora încet 
spre orizont, o adiere uşoară șuierând peste nisip, deșertul 
ondulându-se și răsucindu-se în depărtare, ca o tafta mototolită 
care se desface. 

O înmormântară în dimineața următoare, devreme, nu 
departe de casa ei, într-un crâng de acacia înflorite, chiar la 
capătul micuţei oazei. Pe jos erau presărate flori — cârciumărese 
și brebenoc — și în aer plutea un miros de caprifoi, iar de 
undeva din afara dumbrăvii se auzea plescăitul dulce al apei 
picurând într-o cisternă. Freya se gândi că era unul dintre cele 
mai frumoase și mai pașnice locuri în care fusese vreodată. 

Frau doar o mână de oameni, așa cum și-ar fi dorit Alex: 
Freya, Zahir, doctorul Rashid de la spital, Molly Kiernan și un 
bărbat arătos, ușor neglijent, într-o jachetă de catifea raiată 
șifonată, pe care îl recunoscu din fotografia de: pe noptiera lui 
Alex — Flin Brodie, după cum se prezentă acesta. Mai erau și 
câțiva oameni din partea locului, pe ici, pe colo. Majonitatea 
fermieri, veniseră să-și ia rămas-bun de la ea, ținându-se la 
distanţă de grupul principal, și trei femei-beduin, una dintre 
ele soția lui Zahir, îmbrăcate în costume tradiționale — robe 
negre, eșarfe pe cap, bijuterii din argint complicate. În timp ce 
coşciugul lui Alex era coborât, înaintară și începură să cânte — 
„Aloosh, explică Zahir, un cântec de dragoste al beduinilor 
despre o femeie foarte frumoasă“. Vocile lor clare, nazale se 
împleteau crescând, apoi scăzând în intensitate, acum joase și 
de-abia audibile, apoi din nou tare, până când toată oaza 
răsună de muzica aceasta. Nu existau cuvinte sau, cel puţin, 
nici unul pe care să-l deslușească Freya, ci doar o unduire a 
sunetului care totuși, prin felul în care melodia se schimba și 
contrasta, uneori întunecată, alteori plină de lumină, părea să 
spună o poveste pe care o înţelegea: despre iubire și pierdere, 
fericire și durere, speranţă și disperare. Simți cum mână lui 
Molly Kiernan se întinse după a ei şi o apucă, strângând-o cu 
putere, cântecul unduindu-se peste şi în jurul lor, până se stinse 
de tot, lăsând în urma lui doar clipocitul apei și, de undeva de 
sus, ciripitul jos al unor pupeze. 

Pentru o clipă, nimeni nu mișcă, toți fiind căzuți pe gån- 
duri. Apoi, dând drumul mâinii ei, Kiernan își drese vocea și 
făcu un pas înainte, spre mormânt. 

— Freya m-a rugat să rostesc câteva cuvinte, spuse ea uitân- 
du-se mai întâi la Freya, apoi la Flin, care privea în jos, spre 
sicriu. Promit că vor fi într-adevăr doar câteva cuvinte, pentru 
că toți cei care au avut privilegiul s-o cunoască pe Alex știu că 
ura gâlceava sau pălăvrăgeala. 

Chiar dacă blândă, vocea ei păru să umple tot luminișul. 

— Cu treizeci de ani în urmă, și eu am pierdut pe cineva 
foarte drag, Pe soțul meu. În acele momente întunecate, două 
lucruri m-au ajutat să răzbat. Primul a fost iubirea şi sprijinul 
prietenilor mei. Freya, sper că simţi acum iubirea noastră, în 
acest loc special, atât pentru Alex, cât și pentru tine. Suntem 
aici dacă ai nevoie de noi, oricum, oricând, oriunde. 

Își drese din nou vocea, pipăindu-și crucea de aur de la gât. 

— Celălalt lucru care m-a alinat enorm în clipele acelea de 
tristețe a fost Sfânta Scriptură și cuvintele Mântuitorului 
nostru, Isus Hristos. Aș cita acum câteva lucruri din ea, dar 
știu că Alex nu era credincioasă și, chiar dacă iubirea lui Isus 
este universală, nu îi voi insulta memoria concentrându-mă 
asupra unor sentimente de care ea însăși nu era încântată. 

Fusese ceva trecător şi aproape neobservabil, dar, pe când 
zise aceste lucruri, gura i se contractă ușor, a dezaprobare. 

— În schimb, continuă ea, vreau să vă citesc ceva drag lui 
Alex: o poezie de Walt Whitman. 

Căută în buzunarul jachetei, scoase o foaie tipărită și își 
puse niște ochelari. 

— Vu, me! Va, viaţă! citi ea de pe foaie, iinând-o în fața ei. 


Voi, mie! Vas, viată! de întrebări care revin 
De trenuri nesfărșite umplute cu trădări, de oraşe pline cu nesăbuaţi, 
De mine reproșându-ma la nesfârșit (căci cine este mai nesăbuit decât 


mine și cine-i mai neloial?) 

De ochi ce-n van rdunesc lumina, de semnificația obiectelor, de lupta 
necurmată, 

De slabele rezultate a once, de sordudele multimi cu pași grei pe care le 
văd în jurul meu, 

De anii goi și inutili de repaus, repaus cu care m-am îngemănat 

Întrebarea, o, funța mea! Atât de trist revine — ce rost au toate astea, vai, 
mie, vai, viaţă? 


Răspuns 
Că tu te afli aici — că viata există și identitatea, 
Că puternicul spectacol continuă, iar tu a putea contribui cu un vers. 


Împături foaia și își dădu jos ochelarii, trecându-și un 
deget arătător peste ochi. 

— Aș putea spune atâtea despre Alex. Fiuinaustțeă ei, inteli- 
genţa ei, curajul ei, simțul aventurii. Cred însă că Walt 
Whitman o zice cel mai bine când vorbește despre a contribui 
cu un vers. Alex a contribuit cu un vers la viețile fiecăruia 
dintre noi, un vers foarte special, unul care l-a îmbogăţit și l-a 
încurajat pe fiecare dintre noi — lumea este un loc mai sărac 
fără ea. Îţi mulțumim, Alex. Ne este dor de tine. 

Se întoarse lângă Freya și o luă din nou de mână, în timp 
ce doi dintre bărbații de acolo se apropiară cu nişte lopeţi și 
începură să umple mormântul. Zgomotele înfundate ale 
bulgărilor de pământ care cădeau pe sicriu răsunară mohorât 
în toată oaza, un sunet dur, discordant, care nu se potrivea deloc 
cu atmosfera altminteri idilică. Pentru câteva clipe, privirea Freyei 
o întâlni pe a lui Flin, acesta dând aproape imperceptibil din 
cap, ca și cum ar fi vrut să-i spună că înţelegea și împărtășea 
durerea pe care o simţea ea, înainte să-și întoarcă ambii pri- 
virile. Mormântul fu umplut rapid, până când rămase doar o 
movilă de pământ dreptunghiulară, înconjurată de flori. ° 

— Adio! șopti Freya. 


După ce se termină totul, doctorul Rashid își ceru scuze și 
se grăbi să plece, explicând că era de gardă și trebuia să se 

întoarcă la spital. Majoritatea băștinașilor plecară şi ei, rămâ- 
nând doar Freya, Molly, Flin, Zahir şi un bărbat tânăr, cu barbă, 
pe care Zahir îl prezentă drept fratele său, Said. Pe când cei 
cinci se îndreptau spre casa lui Alex, Flin se apropie de Freya. 

— Știu că nu sunt circumstanţele ideale, spuse el. Dar mă 
bucur că te-am cunoscut în sfârșit. 

Fa dădu din cap, dar nu zise nimic. 

— Alex mi-a povestit multe despre tine, continuă el. Despre 
escaladări și toate cele. M-a speriat de moarte, sincer să fiu. Eu 
ameţesc chiar şi pe o scară. 

Fa surâse uşor. 

— O cunoșteai bine? 

— Destul de bine, răspunse el vârându-și mâinile în buzu- 
narele blugilor. Pe amândoi ne pasiona deşertul. Am devenit 
prieteni. Prieteni buni. 

Îl privi, ridicându-și sprâncenele. 

— Tu şi Alex ați fost?... 

— Doamne, nu! râse Flin amuzat. Nu prea îi plăceau 
șoarecii de bibliotecă englezi, nevrotici. Din câte mi-am dat eu 
seama, îi plăceau mai mult surferii hipioți. 

Imaginea lui Greg, fostul logodnic al lui Alex, îi veni în 
minte lui Freya — blond, bronzat, înalt. Își scutură capul, ca să 
alunge imaginea. 

— A fost foarte bună cu mine, spunea Flin. M-a ajutat să 
trec prin... printr-o perioadă foarte dificilă. Mi-a fost mai 
degrabă ca o soră. 

Lovi o piatră din calea lui, apoi se întoarse spre ea, încruntat. 

— Îmi pare rău, nu am vrut să... a fost o analogie nepotrivită. 

Ea îi făcu semn cu mâna cum că nu era necesar să-și ceară 
scuze. Pnvinile li se întâlniră pentru o clipă, apoi se uitară din 
nou în altă parte. Cărarea îi conduse printr-o dumbravă umbntă 
de măslini, pământul fiind acoperit cu dâre de îngrășământ 
natural și măsline negre, prăfuite, înainte să îi ducă în sfârșit la 
casa lui Alex. 

Cineva — îngrijitoarea, presupunea Freya — îi lăsase pe masa 
din camera principală un mic dejun simplu: brânză, roşii, 
ceapă, fasole, pâine și cafea. Se așezară în jurul mesei și ciugu- 
liră din ele, doar Zahir și fratele său dând dovadă de poftă de 
mâncare, începuturi de conversație ezitante terminându-se cu 
intervale lungi de tăcere. După jumătate de oră, atât Flin, cât 
și Kiernan anunțară că trebuiau să plece, ca să prindă zborul 
spre Cairo. 

— Eşti sigură că vei fi în regulă? întrebă Kiernan în vreme 
ce se îndreptau spre Land Cruiserul lui Zahir, cu braţul petrecut 
pe după al Freyei. Aș putea să mai rămân dacă vrei. 

— Voi fi în regulă, răspunse Freya. Mai rămân câteva zile, să 
adun lucrurile lui Alex, apoi mă întorc acasă. Am să plec vineri. 

— Vrei să ne vedem la aeroport, când te întorci în Cairo? 
întrebă Kiernan. Putem lua prânzul, să ne luăm la revedere 
așa cum trebuie. 

Freya încuviință și se îmbrățișară, femeia mai în vârstă 
sărutând-o pe obraz înainte să-i dea drumul și să urce pe ban- 
cheta din spate a Ioyotei. Flin făcu un pas înainte și îi dădu o 
carte de vizită: Profesor F. Brodie, Universitatea Americană 
din Cairo, telefon 202 2794 2959. 

— Mă îndoiesc că o vei folosi, dar, dacă vei avea vreodată 
nevoie de mine, contactează-mă. Poţi să mă sperii cu povești 
despre escaladăni, iar eu te pot plictisi de moarte cu istorii 
despre inscripțiile de pe pietre neolitice. 

Se aplecă și, pentru o clipă, păru a fi pe punctul de a o 
imbrățișa. În schimb, o sărută în fugă pe obraz șI, ocolind 
mașina 4x4, se urcă lângă Kiernan. Zahir și fratele lui se 
așezară în față, motorul prinzând viață și tocmai dădură să 
plece când Freya o apucă brusc pe Kiernan de încheietura 
mâinii, prin geamul deschis. i 

— Nu a suferit, nu? Aproape că se îneca. Atunci când... 
Alex... știi tu, morfina... Când a luat-o. A fost rapid, nu-i așa? 
Fără duren. 

Kiernan o strânse de mână. 

— Nu cred că a suferit deloc, Freya. Din ce-am auzit, tre- 
buie să fi fost foarte rapid şi pașnic. 

Lângă ea, Flin păru pe punctul de a adăuga ceva, cu 
jumătate de gură deschisă înainte să o închidă la loc. Freya își 
trase mâna. 

— Trebuia să ştiu, murmură ea. N-aș suporta dacă... 

= Înţeleg, draga mea, spuse Kiernan. Crede-mă, Alex n-a 
suferit deloc. Doar o mică înţepătură când acul i-a intrat în 
piele. N-a suferit deloc, îți jur. 

Se aplecă și o atinse pe Freya pe braț, apoi îi făcu semn din 
cap lui Zahir și plecară. Doar după ce aceştia dispărură printre 
copaci, iar Freya se îndrepta spre casă, înţelese exact ce îi 
zisese femeia mai în vârstă. Se întoarse, fața pălindu-i. 

— Alex nu ar fi făcut-o niciodată... 

Dar răgetul motorului se topise în depărtare, lăsând în 
urma lui doar bâzâitul muștelor și, la distanță, zgomotul 
estompat al pompelor de irigație. 


CAIRO 


Angleton închise cu cotul ușa apartamentului lui Flin 
Brodie. Zgomotul ritmic al șlapilor îngnjitorului se stinse încet 
pe scările de afară, pe măsură ce acesta cobora inapoi la parter. 
Voise să mai rămână, să vadă ce punea la cale Angleton, dar 
americanul îi mai dădu un teanc de bancnote, pe lângă ce-i 
plătise deja ca să-i deschidă ușa, și îi ceru s-o șteargă de acolo. 
Era bătrân şi murdar, şi împiedicat, iar Angleton nu voia să 
mute lucrurile din apartament, făcându-l pe Brodie să-și dea 
seama că avusese vizitatori. Era vorba de afacen, nu își vâra 
nasul doar de dragul de a o face. Trebuia să rămână totul în 
sfera profesională, să se concentreze. Pentru asta îl plăteau. De 
asta era cel mai bun. 

Ușa se închise cu un clic surd. Își băgă mâna în buzunar, 
scoase o pereche de mănuși din latex pe care și le puse, 

cauciucul foşnind și pocnind în timp ce și le trăgea peste închei- 
eturi. Împreună cu husele pentru pantofi pe care și le pusese 
încă de afară, se asigură că nu avea să lase nici o urmă, nici un 
indiciu de vreun fel cum că ar fi fost acolo. Mai mult ca sigur, 
era prea precaut. Brodie nu avea nici un motiv să suspecteze o 
asemenea vizită. Dar nu poți fi niciodată prea precaut. Dacă 
exista vreo posibilitate cât de minusculă ca englezul să fie mai 
paranoic decât credea Angleton că e — și, cu trecutul lui, exista 
oricând această posibilitate —, nu avea de gând să riște să dea în 
vileag toată afacerea din cauza unor urme deloc necesare. 

Se uită la ceas — avea suficientă vreme, avionul din Dakhla 
nu decolase încă — și începu să cotrobăie prin apartament. Nu 
căuta un lucru anume, voia doar să afle câte ceva despre Brodie, 
ce știa, ce legătură avea cu toată treaba cu Duna de Foc. Sufra- 
geria, bucătăria, baia, două dormitoare, biroul. Le examină pe 
toate, făcând fotografie după fotografie cu camera lui digitală, 
înregistrându-și gândunile pe un reportofon Olympus. 

Pentru un ochi neantrenat, apartamentul nu ar fi spus 
mare lucru despre proprietarul lui: un egiptolog celibatar, 
independent, interesat de muzică clasică, explorarea deșertului 
și afacerile curente — în special, cele legate de Orientul 
Mijlociu — şi, judecând după eşarfa și fotografia de echipă 
semnată din sufragerie, de clubul de fotbal El-Ahly. Probabil 
că aceste lucruri și câteva alte detali — Brodie se menținea în 
formă, cunoștea cel puțin cinci limbi străine, se ținea la distanță 
de alcool și avea o conștiință civică (scrisori de mulțumire de la 
un orfelinat din Luxor și de la un program de ajutorare din 
Zabbaleen, Manshiet Nasser) — ar fi fost cam tot ce se putea 
deduce. Era un fel de joc în care trebuia să unești puncte ca să 
formezi un portret, creând un soi de contur de bază al perso- 
najului, fără prea multă profunzime sau esenţă. i 

Dar Angleton avea un ochi antrenat. În timp ce se învârtea 
prin camere, citi printre rândurile conținutului lor, căutând 
informațiile ascunse. În baie, de exemplu, vârât într-unul din 
pantofii de alergat foarte uzaț ai lui Brodie, găsi un monitor 

modern, de mare viteză și distanță, memoria sa computerizată 
înregistrând detali despre performanţele englezului din 
ultimele două săptămâni. 10 kilometri în 36.02 minute, 20 de 
kilometri în o oră 15 minute 31 secunde, 15 kilometri în 53.12 
minute — se părea că Brodie nu era doar în formă, ci și foarte 
serios în legătură cu asta. În dormitor, lampa uzată de pe 
noptieră, urmele din spatele ei, pachetul cu tablete de Xanax 
pe trei sferturi gol, toate îi spuseră câte ceva lui Angleton. 
Brodie, îi ziseră ele, avea coșmaruri noaptea, pipăind în 
întuneric în căutarea lămpii înainte să înghită tablete antianxie- 
tate ca să se liniștească din nou. Toate îi confirmau americanului 
ceea ce cercetările lui îi spuseră deja despre bărbat. 

Fotografia lui Alex Hannen din sufragerie era interesantă. 
Nu era sigur dacă ei doi fuseseră sau nu iubiți. În principiu, ar fi 
zis că nu — din experiența lui, iubiții aveau de obicei mai multe 
fotografii unul cu celălalt, mai ales dacă trăiau separat, iar aici 
era o singură fotografie. Era evident că Brodie ținea la ea — mult, 
având în vedere rama de argint scumpă a fotografiei —, dar, dacă 
ar fi trebuit să aleagă, Angleton ar fi decis că între cei doi exis- 
tase doar o prietenie strânsă, și nu o poveste de dragoste. 

Oricum, ce îl intriga mai mult erau micile indiciu din colțurile 
fotografiei. Fusese evident făcută departe în deșert chiar de Brodie 
— deşertul de vest, presupunea el, având în vedere interesul lor 
comun pentru acel loc — a cărui reflexie în ochelari de soare ai lui 
Hannen aproape că puteai s-o treci cu vederea. 

În spate, spre stânga ȘI puțin în ceaţă, erau niște cutii de 
echipamente portocalii (exista o trusă asemănătoare în holul 
apartamentului, cu un fel de radar sau detector cu senzori). Și 
mai intrigant era faptul că, în spatele lui Brodie, în reflexia 
ochelanilor de soare ai lui Hannen, aproape invizibil — Angleton 
trebui să se uite bine cu minilupa pe care o avea întotdeauna 
la el — părea să se întrezărească vârful unei aripi sau pânze, 
mult prea micuță ca să fie un avion. Un zmeu? Un planor? Un 
avion mic? Nu-și dădea seama și nu avea timp să ia fotografia 
ca s-o mărească digital. Totuși, conţinea informații, sugera că, 

dacă puneai cap la cap trusele de echipament și deșertul 
îndepărtat, Brodie și Hannen nu numai că fuseseră apropiați, 
dar și lucrau împreună. Să fi fost o singură călătorie? Parte 
dintr-un proiect mai amplu? Din nou, nu putea fi sigur, dar era 
o altă parte din întreg. Piesă cu piesă, cu piesă. 

Petrecu aproape 20 de minute analizând fotografia înainte 
să se uite la ceas — încă mai avea destulă vreme —, apoi se 
intoarse la birou. Se uitase deja prin el, însă era clar centrul 
vieții lui Brodie, așa că vru să-și mai vâre o dată nasul prin el 
inainte să plece, să vadă dacă mai putea deduce ceva de acolo. 

Se uită din nou la gravura de pe peretele din spatele 
biroului, citind încă o dată legenda. 

— „Orașul Zerzura este alb ca un porumbel și pe poarta sa 
e incrustată o pasăre“, rosti el în reportofon, deși o făcuse și 
când examinase prima dată camera. 

Dulapunile din lemn pentru dosare, aliniate de-a lungul 
biroului, fură de asemenea inspectate din nou. Fiecare avea 
câte cinci sertare, fiecare sertar find ticsit cu teancuri de notițe, 
articole, fotografu, diagrame, foi imprimate și hărți, separate 
alfabetic, începând cu Almâsy, în sertarul de sus al primului 
dulap, și terminând cu Zerzura, în sertarul de jos al ultimului. 

Erau prea multe ca să le parcurgă pe toate în detaliu. Se 
mulțumi să deschidă fiecare sertar pe rând și să-și treacă dege- 
tele înmănușate în latex prin ele, trăgând din când în când un 
dosar — Beduini, Khepri, Grupul deşertic Long Range, Pepi al 
II-lea, Wingate —, înainte să continue fără să se oprească prea 
mult asupra vreunui subiect, doar trecându-le în revistă. 

Doar două dosare îl făcură să se oprească și să le analizeze 
mai atent. Unul dintre ele, intitulat Gilf Kebir/Imagini din satelit, 
conținea un teanc de imagini color. Începând cu niște poze la 
scară mare a întregii părți de sud-vest a Egiptului, imaginilecse 
focalizau și mai în detaliu pe anumite zone din Gilf, peisajul 
deșertic devenind tot mai clar și mai bine definit. Ultimele 
aproximativ 20 de fotografi erau atât de clare, încât Angleton 
desluși fațadele stâncilor dinspre marginea de est a Gilfului. 

Uneori se vedeau pete verzi — probabil doar câțiva copaci sau 
niște tufișuri din deşert —, dar altfel zona era complet lipsită de 
viață și pustie. Categoric, nici un semn al oazei misterioase a 
lui Brodie. 

Celălalt dosar care i-a atras atenția era etichetat Date 
magnetometrice (Oare așa se numea detectorul acela? Magne- 
tometru?). Conținutul dosarului — foaie după foaie cu pete mono- 
crome fără nici un sens — nu-i spunea absolut nimic. Datele în 
sine nu erau importante. Ceea ce îl puse pe gânduri fu faptul 
că Brodie folosise un magnetometru. Din câte știa Angleton, 
magnetometrele erau folosite pentru imagini subterane și 
detectarea metalelor. Totuşi, seara trecută, în cadrul prelegeni 
sale, Brodie afirmase în mod clar că locuitorii Gilfului din 
perioada Epocii de Piatră nu dispuneau de tehnologie de pre- 
lucrare a metalului. Fără îndoială că exista o explicație foarte 
simplă, însă i se păru oricum curios. 

— De ce magnetometru? rosti el tărăgănat în reportofon, 
punând aparatul pe pauză, după care apăsă din nou butonul 
de înregistrare. Și de unde are toate imaginile din satelit? 
NASA? Companii petroliere? De verificat cine ar dispune de 
asemenea imagini. 

Termină de verificat dulapunile și aruncă din nou o privire 
spre bibliotecă. Din câte vedea el, erau doar cărți de egipto- 
logie, mai puțin o secțiune dedicată afacerilor curente — o 
grămadă de material despre Irak — și, vârâtă în spatele unui 
rând de volume îmbrăcate în piele despre arhitectura 
egipteană, motiv pentru care nu o văzuse înainte, o carte 
despre nici mai mult, nici mai puțin decât avioanele rusești. 

— Enciclopedia Osprey a aparatelor de zbor rusești, citi el în repor- 
tofon. Ce naiba caută asta aici? 

Lăsă biroul lui Brodie la sfârșit. Era mare, de modă veche, 
din stejar lustruit, cu un telefon, o lampă, sugativă, o tăviţă cu 
hârtie, un suport pentru stilouri — toate lucrunle obișnuite, 
impecabil aranjate. Nu avea calculator, ceea ce însemna că 


englezul lucra pe laptop. Și probabil că și-l luase cu el în Dakhla, 


Oaza ascunsă | 99 


din moment ce nu era de găsit prin apartament. Enervant. 
Angleton căută un memory stick, în caz că Brodie își salvase 
munca acolo, însă nu văzu nici unul. Pentru că timpul trecea, 
abandonă căutarea, concentrându-se mai întâi asupra conți- 
nutului tăviței cu hârtii, dar nu era nimic prea interesant și 
apoi, în sfârșit, asupra cărții care se afla peste sugativă, Textele 
cuneiforme din Muzeul Ermitaj. 

Cam pe la mijlocul cărții, ieșită în afară, era o coală A4. 
Când deschise volumul la pagina respectivă, Angleton se trezi 
privind fotografia unei tablete de argilă de culoarea caramelei, 
foarte erodată şi acoperită cu rânduri de semne mici făcute cu 
o pană. Sub poză era o legendă: „Tabletă din Egipt. Arhiva 
regală a lui Lugal-Zagesi (cca 2375-2350 î.Hr). Uruk. Din 
colecția lui N. Likhachev“. | 

Se uită la fotografie, apoi își îndreptă atenția spre coala A4. 
Pe aceasta, Brodie transcrisese cu migală însemnele de pe 
tabletă, sau cel puţin pe cele hzibile. Dedesubt, scrisese ceea ce 
Angleton presupuse că era transpunerea cuneiformelor origi- 
nale, redând textul fonetic cu caractere latine. Și sub ele — din 
nou, Angleton doar bănuia, deși era destul de sigur —, o tradu- 
cere în engleză, cu puncte de suspensie acolo unde cuneifor- 
mele erau distruse sau deteriorate și, în paranteze, presupuneri 
și semne de întrebare în dreptul cuvintelor de al căror sens 
Brodie părea nesigur: 


„ vest dincolo de kalam (Sumer) dincolo de orizont... 
mare râu artiru (Iteru/Nil) și pământul kammututa (Kemet/ 
Egipt)... 50 danna din buranun (Eufrat?)... bogat în... vaci, 
pește, grâu, geshnimbar (palmieri smochini?)... oraș numit 
manarfur (Mennefer/Memphis?)... rege care conduce totul... 
temut de inamicii săi pentru... tukul (armă?) numită... din 
(văzduh/cer?) sub forma unei lagab (piatră?) și purtată în 
bătălie înaintea armatelor regelui... bil (arde?) cu o lumină 
orbitoare şi u-hub (asurzitor?)... durere şi ameţeală... Cu 
acest lucru, dușmanii kammututa din nord sunt distruși și cei 
din sud sunt distruși... estul și vestul sunt făcute praf, astfel 

încât regele lor să conducă toate pământurile din jurul artiru 
şi nimeni nu-l va înfrunta, nici nu i se va ridica împotrivă, nici 
nu-l va înfrânge vreodată, căci în mâna lui poartă mitum 
(buzduganul?) zeilor... cel mai de temut... cunoscut vreo- 
dată... aveţi grijă şi nu îi staţi vreodată împotrivă regelui kam- 
mututa, căci, în furia lui, vă va... distruge cu totul. 


Angleton citi de câteva ori rândurile, fără să fie în stare 
să-și dea seama la ce se refereau. 

— Lucruri ciudate despre pietre, spuse el în reportofon, 
dând din cap uimit de lucrurile pe care oamenii le găseau 
interesante. Se opri un moment, după care adăugă: Probabil 
irelevant. 

Punând la loc coala A4, închise cartea și o împinse într-o 
parte peste sugativă, ca să fie exact în poziția în care o găsise. 
Mai aruncă o privire prin cameră, instală microfoanele GSM — 
unul în telefon, altul în spatele bibliotecii, al treilea sub cana- 
peaua din sufragerie — și plecă din apartament. Stătuse acolo 
aproape o oră şi jumătate, calculând că, la momentul respectiv, 
avionul lui Brodie nu se afla nici măcar la jumătatea drumului 
spre Cairo. „O treabă bună, precisă“, se gândi el. De asta îl 
plăteau. De asta era cel mai bun. 


DAKHLA 


— Alex nu și-ar fi făcut injecție niciodată. Nici într-un milion 
de ani. Ceva nu e în regulă. Crede-mă, ceva nu-i în regulă. 

Doctorul Mohammed Rashid se încruntă, trăgându-se 
încet de lobul stâng. 

— Trebuie să mă crezi, repetă Freya. Alex avea o fobie 
legată de ace. Aș fi spus ceva mai devreme, dar credeam că a luat 
pastile sau că a băut ceva. Nu şi-ar fi făcut injecție niciodată. 
Niciodată. 

Era nervoasă, agitată, fusese aşa încă de când Molly Kiernan 
îi zisese despre injecție. În momentul în care își dăduse seama 

de ceea ce îi spusese Kiernan, încercase să-l sune pe Zahir pe 
celular, să-l roage să se întoarcă și să-i explice lucrurile. Însă 
acesta își închisese telefonul. La fel făcuseră Kiernan și Brodie. 
Nu se sinchisise să lase mesaje. Înnebunită, îşi apucase ruc- 
sacul și o luase la fugă prin dumbrăvile de palmieri și măslini, 
și de-a lungul drumului prin deșert, înspre oaza principală. Nu 
ştia ce avea să facă, știa doar că era ceva în neregulă şi că tre- 
buia să întreprindă ceva. După aproximativ un kilometru, auzi 
un huruit și un clămpănit în spatele ei, iar o căruță trasă de un 
măgar o ajunsese din urmă, condusă de bătrânul știrb pe 
lângă care trecuseră ea și Zahir în după-amiaza precedentă, în 
drum spre casa lui Alex — Mohammed, Mahmoud, ceva de 
genul ăsta. Zahir o avertizase să nu aibă nimic de-a face cu el, 
dar era prea stresată ca să-i pese și acceptă să se urce în căruță 
cu el, disperată să ajungă în Mut cât mai repede posibil. 
Bărbatul începu să trăncănească și se apropie mult prea mult 
de ea, atingându-i coapsa cu mâna, dar ea abia de observă. 

— Mut, îi repeta ea. Te rog, Mut, spital, repede. 

În satul cu case din cărămizi de lut de la capătul drumului, 
trase în fața magazinului Kodak, cu semnul său „Developare 
foto rapidă aici“ și opri o furgonetă care o duse mai departe. 
Doctorul Rashid își făcea vizitele, îi spuseseră când ajunse la 
spital, și nu avea să fie disponibil până după-amiază. Ea insis- 
tase să-l vadă, făcuse o scenă și, până la urmă, se dăduse un 
telefon, pagerele sunară, iar acesta cobori şi o conduse în 
biroul lui. 

— Trebuie să mă credeți, spuse ea pentru a treia oară, 
încercând să-și controleze vocea. Alex nu s-ar fi sinucis. Nu 
așa. E imposibil. 

În faţa ei, doctorul se balansa pe scaun, privind când la 
birou, când la Freya, când din nou la birou. o 

— Domnişoară Hannen, începu el trăgându-se în conti- 
nuare de lobul urechii. Știu cât de dificil... 

— Nu ştiţi! izbucni ea. Alex nu s-ar fi putut injecta singură. 
Nici gând! Nici gând! 


102 Paul Sussman 


Vocea îi devenea stridentă. El aşteptă câteva clipe, ca ea să 
se liniştească, apoi începu din nou. 

— Domnişoară Hannen, când cineva drag moare... 

Ea dădu să-l întrerupă, dar el ridică o mână, cerându-i să-l 
lase să vorbească. 

— Când cineva drag moare, repetă el, mai ales în felul 
acesta, poate fi foarte greu de acceptat. Nu vrem să credem, să 
acceptăm că acel cineva drag nouă — foarte drag nouă — ar 
putea suferi atât de mult, încât să decidă a-și curma viața, în 
loc s-o continue. 

Își împreună mâinile pe birou și își trase picioarele. 

— Alex suferea de o boală incurabilă, degenerativă. Una 
care, într-un timp foarte scurt, i-a răpit aproape în întregime 
capacitatea de a se mişca și care, inevitabil, avea s-o omoare în 
cel mult câteva luni. A fost o femeie curajoasă, hotărâtă și a 
decis că, dacă va muri, măcar să aleagă unde, când şi cum 
anume se va întâmpla. Nu mă încântă ideea, îmi doresc să n-o 
fi făcut, dar îi înțeleg motivele și îi respect decizia. Oricât de 
dureros ar fi, trebuie să faceți la fel. 

Freya dădu din cap, apucând braţele scaunului. 

— Alex nu și-ar fi făcut injecție, insistă ea, silabisind cuvin- 
tele și accentuând „nu“. Dacă ar fi luat o supradoză sau dacă 
s-ar fi spânzurat, sau... 

Se opri brusc, copleșită de scenariile pe care le descria. 

— Încă de când eram copii, Alex era îngrozită de ace, 
continuă ea după o clipă, încercând să nu izbucnească în 
lacrimi Și să-și controleze vocea. Știu că nu ne văzuserăm de 
multă vreme, dar mai știu și că o asemenea frică nu dispare 
pur și simplu. Nici măcar nu se putea uita la un ac, darămite 
să umple unul cu morfină și să se injecteze singură. Imposibil. 

Doctorul Rashid se uită la tavan, apoi își cobori din nou 
privirea, expirând ușor. 

— Uneon, când eşti foarte bolnav, faci lucruri imposibile. 
Am văzut asta de multe ori în cariera mea de doctor. Nu vreau 
să spun că vă înșelați în legătură cu dânsa sau că nu avea frica 

aceea pe care spuneți că o avea. Zic doar că, atunci când sufen 
aşa cum suferea ea, frica devine relativă. Ce o îngrozea când 
era sănătoasă probabil că n-a mai înfricoșat-o așa de tare în 
comparație cu teroarea groaznică a unei morți lente, dure- 
roase, una care îi știrbea zilnic câte puțin din demnitatea ce-i 
mai rămăsese. La sfârșit, Alex devenise disperată, iar oamenii 
disperaţi fac lucruri disperate. Îmi pare rău că trebuie să o 
spun atât de direct, dar nu-mi place să văd că sufenți și mai 
tare. Alex s-a sinucis. Trebuie să acceptăm... 

Un bipăit puternic al pagerului îl întrerupse. Cerându-și 
scuze, ridică receptorul și apăsă un buton, întorcându-se cu 
spatele și vorbind în șoaptă. Freya se ridică și se duse la geam. 
Privi într-o mare curte pavată, cu un dafin indian în centru. 
O famile lua micul dejun la umbra copacului, un bărbat în 
pijama albastră se plimba trăgând după el un cărucior, o țigară 
atârnându-i în colțul guri. ÎI privi, bătând darabana cu dege- 
tele pe pervazul geamului, așteptând ca doctorul să încheie 
conversaţia telefonică. 

— A zis Alex că avea de gând să facă așa ceva? întrebă ea 
imediat ce doctorul puse receptorul la loc, reluând conversaţia. 
A spus ceva despre asta? 

Rashid își aranjă scaunul și își împreună din nou mâinile 
pe birou. 

— Nu în atâtea cuvinte, nu, răspunse el. A menționat de 
câteva ori într-un... cum se zice... într-un mod abstract. Clar, 
nu mi-a cerut ajutorul, dacă la asta vă referiți. Și, cu siguranţă, 
n-aş fi ajutat-o. Sunt doctor. Slujba mea este să salvez vieți, nu 
să le iau. Ştia ce părere am despre asta. 

Freya făcu un pas înainte. 

— Cine i-a găsit corpul? 

— Domnișoară Hannen, vă rog, aceste întrebări... o 

— Cine? 

Tonul ei era direct, insistent. 

— Îngrijitoarea, spuse el cu un suspin. Când a ajuns, dimineaţă. 

— Unde? Unde a găsit-o pe Alex? 

— Pe verandă, cred. În scaunul ei cu rotile. Îi plăcea să stea 
acolo, să privească deșertul, mai ales spre final, când se deplasa 
cu greu. Sticla cu morfină şi seringa erau pe masa de lângă ea. 
Așa cum era de așeptat. 

— A lăsat vreo scrisoare de adio? 

— Nu, din câte ştiu eu. 

— Nu vi s-a părut ciudat? Cineva se sinucide și nu lasă un 
bilet, o scrisoare de adio, în care să explice? 

— Domnişoară Hannen, era evident ce-a făcut și de ce-a 
făcut-o. Deja ne spusese că, dacă i se întâmpla ceva, să vă 
contactăm pe dumneavoastră, că vrea să fie îngropată în oaza 
de lângă casa ei. Nu avea nici un motiv să lase vreo scrisoare. 

— Fiola cu morfină? continuă Freya. Seringa? Ce s-a întâm- 
plat cu ele? 

El clătină din cap, cu o expresie de exasperare pe faţă. 

— Nu am nici o idee. Cred că îngrijitoarea le-a aruncat. 
Având în vedere circumstanţele, ar fi fost morbid să... 

— Avea o vânătaie pe umăr, zise Freya întrerupându-l şi 
schimbând subiectul. Una mare. De unde o avea? 

— Chiar nu ştiu să vă spun, răspunse el neajutorat. Poate că 
a căzut, poate că s-a lovit de ceva. Condiţia ei o făcea să se 
dezechilibreze uşor. Oamenii cu scleroză multiplă au adesea 
vânătăi pe corp. Vă rog să mă credeți, domnişoară Hannen, 
dacă ar fi ceva ce... 

— Unde și-a făcut-o? izbucni Freya întrerupându-l din nou. 

— Poftim? 

— Unde şi-ar fi făcut injecție? 

— Domnișoară Hannen... 

— Unde? 

Expresia de exasperare se accentuă. 

— În braţ. 

-În brațul drept? Freya își aminti trupul gol al surorii ei pe 
cărucior, la morgă. Chiar sub cot. Are o mică vânătaie acolo. 

El încuvunţă. 

— Cum a făcut-o? 

Ochii i se îngustară, neînțelegând ce anume întreba. 

— Cum și-a făcut injecția? repetă ea, mai tare de data aceasta. 
Mi-aţi spus că-și putea folosi doar braţul drept, că braţul stâng 
era paralizat. Dar nu s-ar fi putut injecta în braţul drept cu 
mâna dreaptă. E fizic imposibil. Trebuie s-o fi făcut cu braţul 
stâng. Dar aţi zis că mâna aia era paralizată, așa mi-aţi zis. 
Deci cum? Cum? Spuneți-mi! 

Deschise gura ca să răspundă, dar o închise la loc, încrun- 
tându-se. Evident că nu se întrebase acest lucru până acum. 

— Cum poate cineva să se injecteze în brațul drept cu mâna 
dreaptă? insistă ea. Nu se poate! Uitaţi. 

Îi demonstră flexându-și braţul drept de la cot, îndoindu-și 
încheietura, degetele abia-abia atingându-i bicepsul. Doctorul 
Rashid părea în continuare perplex, clipind de parcă se 
chinuia să găsească un răspuns. 

— Scleroza multiplă poate fi foarte nesigură, rosti el după 
un moment, vorbind încet, ezitant, de parcă încă încerca să se 
gândească la ceea ce spunea. Simptomele apar și dispar, 
câteodată foarte rapid. E greu de prezis ce se va întâmpla. 

— Îmi ziceți că braţul ei stâng s-a făcut bine dintr-odată? 

— Spun că de la o boală ca aceasta te poți aștepta la lucruri 
ciudate: recidive și remisii bruște... 

Nu părea prea convins. 

— E greu de prezis, zise el. Poate fi o boală foarte... confuză. 

— Aţi avut cazuri din acestea? insistă Freya. Oameni cu... 
cum ați spus că-i zice, sindromul Malburg? 

— Varianta Marburg, o corectă el. 

— Aţi mai văzut așa ceva? Oameni care și-au recuperat 
brusc funcționalitatea unui membru? Aţi mai văzut așa ceva, 
ați mai auzit de așa ceva? o 

Urmă o pauză lungă, după care el clătină din cap. 

— Nu, recunoscu el. Nu, n-am mai auzit. Cu alte forme ale 
bolii, mai puțin severe, da, posibil. Dar cu Varianta Mar- 
burg... nu, n-am mai auzit... 

— Atunci, cum? repetă ea. Cum a putut sora mea să-și 
injecteze morfină în braţul drept? Chiar lăsând la o parte 
faptul că era dreptace și că era îngrozită de ace... cum a făcut-o? 

Doctorul Rashid deschise gura, o închise la loc, își frecă 
tâmplele, se lăsă pe spate. Urmă o tăcere îndelungată. 

— Domnişoară Hannen, vorbi el în cele din urmă, pot să vă 
întreb... ce anume vreţi să spuneți cu toate acestea? 

Ea se holbă la el, privindu-l în ochi. 

— Cred că mi-a omorât cineva sora. Că nu s-a sinucis. 

— Omorâtă, adică ucisă? întrebă el. Asta vreți să spuneți? 

Ea dădu din cap. 

FI îi susținu privirea în timp ce-și aranja manșeta jachetei 
albe. De afară se auzea cinpitul păsărilor și, foarte slab, huru- 
itul mașinilor. Trecură cinci secunde. Zece. Apoi, aplecân- 
du-se, doctorul ridică telefonul, formă un număr și vorbi rapid 
în arabă. 

— Haideţi! spuse el punând receptorul la loc și ridicându-se. 

— Unde? 

El ridică braţul, arătând spre ușă. 

— La secția de polipe din Dakhla. 


ÎNTRE DAKHLA ȘI CAIRO 


— Mai doriți cafea, domnule? 

— Vă rog. 

Flin își lăsă ceașca pe tava oferită, însoțitoarea de zbor o 
umplu dintr-un bidon de plastic și i-o înapoie. 

— Doamnă? 

— Nu, mulțumesc, spuse Molly Kiernan ținând o mână 
deasupra ceştii ei. 

Stewardesa dădu din cap și se îndepărtă. Kiernan con- 
tinuă să citească articolul din Washington Post despre programul 
nuclear al Iranului. Flin își sorbea cafeaua și tasta fără chef pe 
laptop. În jurul lor, cabina vibra din pricina zgomotului ușor și 

monoton al motoarelor avionului. Trecură câteva minute, 
apoi, răsucindu-se în scaun, Flin o privi pe însoțitoarea lui. 

— N-am știut niciodată. 

Fa îl privi pe deasupra ochelarilor de citit, ndicându-și 
întrebătoare sprâncenele. 

— Că ai fost căsătorită. Ne cunoaștem de atâția ani și eu 
n-am știut. 

Fa îi arătă inelul de pe mâna stângă. 

— Am presupus întotdeauna că e ca să-i alunge pe admira- 
torii nepoftiți. Și că tu ești, știi tu... 

Dură o clipă ca să priceapă la ce se referea. Când înţelese, 
se prefăcu jignită. 

— Flin Brodie! Arăt eu a lesbiană? 

El ridică din umeri, cerându-și scuze. 

— Pot să te întreb cum îl chema? 

Fa puse deoparte ziarul și își dădu jos ochelarii. 

— Charlie, zise ea. Charlie Kiernan. Iubirea vieții mele. Făcu 
o pauză scurtă, apoi: A murit la datorie. Servindu-și patria. 

— Era?... 

— Nu, nu. Era în marină. Pastor. A fost ucis în Liban, în 
1983. În bombardamentul barăcilor din Beirut. Eram căsă- 
tonți doar de un an. 

— Îmi pare rău, spuse Flin. Îmi pare atât de rău. 

Fa ridică din umeri și, îndoind ziarul, îl puse în buzunarul 
scaunului din față, apoi se lăsă pe spate și privi în sus. 

— Mâine ar fi împlinit 60 de ani, zise ea încet. Vorbeam tot 
timpul despre asta, despre ce aveam să facem la bătrâneţe. O 
căsuță în New Hampshire, verandă, balansoare. Copii, nepoți. 
Chestii siropoase. Charlie era siropos. 

Suspină și, îndreptându-și din nou spatele, își puse deo- 
parte ochelarii cu un gest care dădu de înţeles că vorbise sufi- 
cient despre subiectul respectiv. 

— Chestii despre oază? întrebă ea. 

— Hmm? 

Făcu un semn din cap către laptop, spre fișierul la care 
lucra el. 

— O, nu. O prelegere pentru ARCE!, săptămâna viitoare. 
Pepi al II-lea și declinul Vechiului Regat. Chiar și eu sunt plic- 
tisit de subiect, deci mi-e milă de săracii oameni care vor trebui 
să asculte. 

Ea zâmbi și, sprijinindu-și capul pe geam, privi deșertul de 
dedesubt, moviliţa îndepărtată care era Piramida în trepte a 
lui Djoser și care arăta ca un iceberg maroniu murdar. 

— Fadawi a ieșit din închisoare, spuse ea după un moment, 
fără să-l privească. 

— Am auzit. 

— Crezi că... 

— Nici o şansă, interveni el, simțind la ce se gândea și res- 
pingând ideea înainte ca ea să aibă măcar ocazia să spună 
ceva. Chiar dacă ar şti ceva, nu mi-ar zice, mai degrabă și-ar 
tăia limba. Mă învinovăţește pentru ce s-a întâmplat. Pe bună 
dreptate, ca să fiu sincer. 

— Nu a fost vina ta, Flin, rosti ea răsucindu-se. Nu aveai de 
unde să știi. 

— În fine. 

Îşi închise laptopul și îl băgă în servietă, închizând fer- 
moarul. Deasupra lor se auzi un ding surd, În vreme ce se 
aprinse semnalul care îi anunța să își pună centurile. 

— Ştii că n-o s-o găsim niciodată, nu? zise el. Douăzeci și 
trei de ani... n-o s-o găsim niciodată, Molly. 

— O să reușești, Flin, crede-mă. O să reușești. 

Se auzi o voce din difuzoarele avionului, mai întâi în 
arabă, apoi în engleză. 

— Doamnelor și domnilor, ne apropiem de destinația noastră, 
Cairo. Vă rugăm să vă cuplați centurile de siguranță și să puneţi 
toate obiectele în spațiile de depozitare special amenajate. 

— O să reușeşti, repetă ea. Cu ajutorul lui Dumnezeu, o să 
reușeşti. 


! American Research Center in Egypt (n.red.) 

„Cred că nici măcar Dumnezeu n-are nici cea mai vagă 
idee pe unde e“, gândi Flin. 

Păstră însă comentariul pentru sine, știind că ea n-ar fi fost 
de acord cu blasfemia. Lăsându-și capul pe spătar, închise ochii 
și începu să treacă din nou totul în revistă — Ochiul lui Khepri, 
Gura lui Osiris, Blestemele lui Sobek și ale lui Apep —, urechile 
pocnindu-i când avionul cobori deasupra orașului Cairo. 


DAKHLA 


Când beduinul urcă în vârful dunei și observă strălucirea 
îndepărtată a Oazei Dakhla, nu băuseră nimic de două zile. 
Epuizați, își aliniară cămilele și ridicară simultan câte o mână 
către cer. 

— Hamdulilalh! ţipară ei cu voci răgușite, cămilele lor 
gâfâind și gemând sub ei. Slavă Domnului! 

Dacă ar fi avut apă, ar fi descălecat chiar atunci și acolo și 
și-ar fi făcut ceai ca să celebreze sfârșitul călătoriei, savurând 
momentul cocoțați așa, deasupra deșertului, cu pustietatea 
de-o parte şi civilizația de cealaltă. Dar își terminaseră de mult 
apa Și erau prea epuizați și sfârșiți ca să se gândească la altceva 
decât la cum să ajungă cât mai repede la destinația lor. Fără să 
mai piardă timpul, le dădură pinteni cămilelor spre partea 
îndepărtată a crestei și merseră într-acolo în tăcere, din când 
în când auzindu-se țipete sporadice: „Hut, hut“ și „Yalla, yalla“. 

În ultimele trei zile, de când descoperiseră cadavrul miste- 
rios, deșertul îi chinuise și le blocase drumul cu un șir nesfârșit 
de dune de nisip înalte ca munții, biciuindu-i cu o căldură mai 
înfiorătoare decât trăiseră până atunci în acea penoadă a 
anului. Acum, în sfârșit, părea că se mai potolise. Azi era mai 
răcoare și, de parcă s-ar fi plictisit să se joace cu ei, peisajul 
începuse să devină plat și să se fragmenteze, labirintul de dune 
devenind niște movile și delușoare de nisip presărate cu întin- 
deri de pietnș neted, deloc dificil pentru cămile și ușor de 

traversat. Într-o oră, licărirea neclară a oazei se transformase 
într-o ceaţă verde, având în spate curbura palidă a versantului 
Gebel el-Qasr. După două ore, putură distinge pâlcuri de 
copaci și punctele albe ale caselor și porumbarelor. O luară la 
galop, şeful lor înainte, ceilalți urmându-l ca un șirag legănat, cu 
veșmintele fluturându-le, îndemnându-şi cămilele să alerge tot 
mai rapid cu cât se apropiau mai mult de apă și de siguranță. 

Numai ultimul călăreț nu ținea pasul, rămânând încet în 
urmă, până se făcură mai mult de 100 de metri între cămila lui 
și cea de dinainte. Mulţumit că nu-l putea auzi nimeni, își 
scoase mobilul și, așa cum tot făcuse la fiecare câteva ore în 
ultimele două zile, verifică ecranul telefonului. Rânji. Acum, 
avea semnal. Formă numărul, se aplecă în șa, pentru ca nimeni 
să nu vadă ce făcea, şi, când se făcu legătura, începu să vor- 
bească entuziasmat. 


CAIRO — MANSHIET NASSER 


— Invitatul nostru de astăzi nu mai are nevoie de nici o 
prezentare, doamnelor și domnilor. După cum știți, s-a născut 
în comunitatea noastră și rămâne un membru stimat și res- 
pectat al acesteia, chiar dacă viața l-a purtat prin alte părți. 
De-a lungul anilor, generozitatea sa a făcut posibile numeroase 
proiecte de sănătate și educaţie aici, în Manshiet Nasser, dintre 
care această chnică de urgenţă este doar cel mai recent și, cu 
toate că se bucură atât de bogății, cât și de succes, nu şi-a uitat 
niciodată rădăcinile, nici nu și-a abandonat tovarășii Zabba- 
leen. Este prietenul, binefăcătorul și — sunt sigură că nu se va 
supăra dacă o spun — tatăl nostru al tuturor. Vă rog să-i urați 
un călduros bun venit domnului Romani Girgis. 

Se auziră aplauze, iar un bărbat cu fața acră, de culoare 
pământe, cu ochelari închiși la culoare și un costum imaculat 
se ridică în picioare. Avea părul lăţos, cărunt și uleios dat pe 
spate, și parcă semăna cu o reptilă: obraji scobiţi, buze subțiri 

ca un creion, felul în care îşi tot scotea limba în colțul guri. Îi 
salută cu un gest din cap pe demnitarii adunați și, după ce se 
aplecă să-l sărute pe obraz pe episcopul Coptic aflat pe scaunul 
alăturat, înaintă și dădu mâna cu femeia care îl prezentase. 

— Mulţumesc, spuse el întorcându-se spre public, vorbind 
cu o voce groasă și înceată, ca huruitul unei căruțe grele — nu 
era deloc genul de glas la care te-ai fi aşteptat de la cineva cu 
silueta lui subțire. Sunt onorat să mă aflu aici, la deschiderea 
acestui nou centru medical. Domnişoară Mikhail... 

Făcu un semn spre femeie. 

= Înălțimea Voastră, episcope Marcos, administraton și 
curatori ai Fondului de Dezvoltare Metropolitan Zabbaleen, 
vă mulțumesc încă o dată. 

Un fotograf se tot plimba, făcându-le poze lui Girgis şi 
celorlalți invitați. 

— După cum v-a zis domnișoara Mikhail, începu el, și eu 
sunt zabbal și sunt mândru de asta. M-am născut aici, în 
Manshiet Nasser, la doar câteva străzi distanță de acest loc. Pe 
când eram copil, mergeam cu căruţa cu gunoi împreună cu 
familia mea și, chiar dacă lucrurile s-au schimbat și îmbunătățit 
pentru mine, prin mila lui Dumnezeu... 

Privi spre episcop, care zâmbi și dădu aprobator din cap, 
mângâindu-și barba. 

— ... Manshiet Nasser rămâne totuși casa mea, iar locui- 
torii ei — frații și surorile mele. 

Se auziră niște aplauze politicoase. Mai multe clicuri făcute 
de camera foto. 

— Zabbaleen fac parte din viaţa acestui oraș, continuă el 
trăgând de manșetele cămăși, aranjându-le astfel încât să se 
vadă exact aceeași suprafață de alb de sub fiecare mânecă. În 
ultimii cincizeci de ani, au colectat, sortat și reciclat gunoiul 
orașului, urmând un durabil model de management al de- 
șeurilor. Deoarece sortează manual, ating o rată de eficiență 
pe care nici o maşinărie mecanizată nu o poate egala. Din 
același motiv însă, sunt și foarte pasibili de infecții hepatice, 

din cauza tăieturilor și a zgâneturilor căpătate în timpul muncii. 
Atât tatăl, cât şi bunicul meu au murit din cauza acestei boli 
îngrozitoare, așa că sunt încântat să fiu implicat într-un proiect 
care va ajuta la scăderea ratei infecțiilor, oferind vaccinuri gra- 
tuite împotriva hepatitei tuturor celor care au nevoie de el. 

Un murmur de aprobare în rândul publicului. 

— Am vorbit deja suficient, așa că vă voi mulțumi din nou 
pentru prezența dumneavoastră aici și, fără alte adăugiri, declar 
Centrul de Vaccinare Romani Girgis din Manshiet Nasser... 

Își desfăcu braţele, arătând înspre curtea în care erau 
adunați, clădirile înconjurătoare și ușile de sticlă cu cruci roșii 
pictate pe ele. 

— „+. deschis! 

Luând o foarfecă de la domnișoara Mikhail, Girgis se 
întoarse și, în vreme ce invitații aplaudau, tăie panglica groasă 
care fusese întinsă de-a lungul curții, fotograful lăsându-se pe 
un genunchi pentru a imortaliza momentul. Dintr-un motiv 
oarecare, materialul nu se lăsă tăiat, iar Girgis fu nevoit să mai 
apese o dată. Și apoi din nou, forțând materialul, încercând 
să-l reteze. Însă acesta nu cedă și, pe când secundele se scur- 
geau și el continua să facă eforturi, aplauzele începură să se 
stingă treptat, făcând loc şoaptelor jenante și chicotehlor 
bizare. Mâinile începură să-i tremure, faţa strâmbându-i-se 
într-un rictus, mai întâi de enervare, apoi de funie. Domnișoara 
Mikhail veni să-l ajute, smucind materialul în vreme ce Girgis 
continuă să se lupte cu foarfeca. 

— Vă dau bani și voi vă bateți joc de mine, șuieră el încet. 

— Îmi pare atât de rău, domnule Girgis, murmură ea cu 
mâinile mai tremurătoare decât ale lui. 

— ȘI spune-i acelui koos să nu mai facă fotografii. 

Furios, mai încercă o dată să taie cordonul, care cedă în 
sfârșit. Afișând din nou un zâmbet luminos, se întoarse spre 
public, ridicând foarfeca. Aplauzele începură din nou, răsu- 
nând în toată curtea. Aşteptă o clipă, după care, apucând-o de 
mână pe domnișoara Mikhail, îi puse foarfeca în palmă, astfel 

încât vârful ei pătrunse adânc în carnea de sub degetul ei 
mare, crestându-i pielea, rănind-o, dar așa încât doar ei doi își 
dădură seama. 

— Să nu mă mai faci niciodată de râs, grăsano! murmură el 
zâmbind întruna. Apăsă încă o dată foarfeca în palma ei, ca să 
se facă înțeles, apoi îi dădu drumul și se întoarse spre scaunul lui. 
Femeia își împreună mâinile în față, buza de jos tremurându-i. 

— Domnul Romani Girgis! bolborosi ea încercând să-și 
revină. Iubitul nostru binefăcător. Vă rugăm să vă arătați 
recunoştinţa! 

Aplauzele se întețiră în timp ce Girgis se așeză, aplecându-se ca 
să şteargă o pată de praf de pe vârful pantofului, înainte să se 
așeze din nou, cu capul înclinat a modestie. Lângă el, epi- 
scopul se aplecă și își puse o mână pe braţul lui. 

— Eşti un exemplu pentru noi toți, Romani. Cât de noro- 
coase sunt aceste suflete sărmane să te aibă protector. 

Gigis clătină din cap. 

— Eu sunt cel norocos, Înălțimea Voastră. Pentru că am 
mijloacele necesare ca să-i ajut pe acești oameni, semenii mei, 
să le îmbunătăţesc viaţa... Sunt cu adevărat norocos. 

Ridică mâna episcopului și îi sărută inelul apoi, de parcă 
ar fi fost ruşinat că vorbise astfel despre sine, se întoarse din 
nou spre public. Un grup de fete îmbrăcate în rochii la fel 
veniră în față și începură să cânte. 

Totul era o mascaradă, bineînţeles. Manshiet Nasser, casa 
lui, Zabbaleen, frații și surorile lui — ce minciună gogonată! 
Girgis disprețuise locul acesta de când crescuse aici și îl ura și 
mai mult de când reușise să se târască afară din el. Un loc 
impuțit, murdar, ordinar, puturos, populat de oameni proști și 
needucați, care munceau până la epuizare, respectau legea, își 
spuneau rugăciunile și toate astea pentru ce? O viaţă de greu- 
tăți incredibile, în care cotrobăiau prin grămezi de gunoaie și 
locuiau în locuinţe infestate de gândaci, proscriși, cei mai jos- 
nici dintre cei mai josnici. Mândru că era zabbal? Ar fi putut 
la fel de bine să spună că era mândru că are cancer. 

Aparenţe: doar pentru asta se întorcea aici de fiecare dată, 
finanța diferite proiecte de ajutorare care îi purtau ultenor 
numele, făcea pe fiul umil al Domnului. Pentru că îl făcea să 
pară un om bun, nimic mai mult, nimic mai puţin. Le dis- 
trăgea atenția de la activitățile mai puțin „sănătoase“ în care 
era implicat. Zâmbi. Era uimitor cum puțină filantropie îți 
schimba imaginea. O clinică aici, o școală dincolo — Dumne- 
zeule, până și Susan Mubarak era un fan al său („Un stâlp al 
societății egiptene“, îl numise ea). Faţă de Zabbaleen nu simţea 
nimic mai mult decât simţea petru hoarda de porci care 
mișunau prin gropile de gunoi din Manshiet Nasser. Doar afa- 
cerile contau. Contaseră dintotdeauna. De aceea era ceea ce 
era — multimilionar — şi de aceea ei erau ceea ce erau — niște 
sărăntoci împuţiți, care își petreceau zilele scormonind prin 
rahat și murind de hepatită. 

Cântecul se termină, iar fetele ieșiră de pe scenă, Girgis 
urmărindu-le cu privirea de după ochelarii de soare. Erau fru- 
moase, toate cu ochi verzi și mari, și sâni mici și rotunzi, și se 
gândi să nu uite să facă rost de numele și adresele lor. Copții 
aveau întotdeauna un preţ mai bun prin bordelurile lor decât 
arabii musulmani, mai ales cei tineri. Deși trecuseră ani de zile 
de când se implicase direct în astfel de afacen, preferând să se 
concentreze pe activități superioare — trafic de arme, trafic 
de antichități, spălare de bani —, îi plăcea totuși să nu iasă de 
tot din joc. Să-i mituiască pe părinții fetelor — sau, dacă asta nu 
funcționa, să le răpească —, apoi să le pună la treabă, să-i aducă 
bani. Nu rezistau prea mult, din cauza infestării cu SIDA și a 
altor lucruri dure pe care le cereau clienții lui, dar asta nu era 
problema lui. Profitul era. Și, oricum, viaţa din Zabbaleen 
fiind ceea ce era, probabil că n-ar fi avut o soartă mult mai 
reușită rămânând acolo. Zâmbetul i se lărgi subțire și neplăcut, 
ca și când cineva i-ar fi tăiat fața cu un scalpel. 

După ce plecară fetele, urmară alte discursuri și un recital 
de vioară interminabil al unui copil gras şi orb. Girgis făcu tot 
posibilul să pară entuziasmat, privindu-și tot mai des ceasul de 

la mână. Când recitalul se încheie în cele din urmă, toată 
lumea se ridică și se îndreptă spre clădire pentru gustări şi un 
tur prin clinică. Doar Girgis refuză să facă turul, spunând că 
are foarte mult de lucru, că îi pare foarte rău, că ar fi vrut să 
rămână etc. Acceptă mulțuminle personalului clinicii și își luă 
la revedere — ignorând-o intenționat pe domnișoara Mikhail — 
și, ușurat că în sfârșit putea să plece, traversă curtea și ieși pe o 
poartă de lemn înaltă, nănle tresărindu-i când simți duhoarea 
dulce-acrișoară a gunoaielor în curs de putrezire. 

După ce ieși, pocni din degete. Două siluete se desprinseră 
de lângă zidul de care se sprijiniseră și alergară spre el. Nişte 
sfere musculoase, dar totuşi vânjoase și îndesate, în costume 
Armani gri, care nu se potriveau deloc cu tricourile roșu cu alb 
ale clubului de fotbal El-Ahly. Unul din ei avea un nas turtit de 
boxer, celălalt — lobul urechii stângi distrus, dar, în afară de 
aceste lucruri, erau identici în toate trăsăturile, fiecare fund 
reflexia celuilalt: aceleași degete pline de inele, același păr roșcat 
pieptănat într-o parte, același aer amenințător. Zăboviră în timp 
ce Girgis își scoase o batistă și își tamponă nasul, apoi se puseră 
unul de-o parte și altul de cealaltă, mergând la unison. 

Se aflau pe un deal abrupt, drumul coborând sub ei, supra- 
fața sa noroioasă fiind acoperită cu gunoi. De fiecare parte a 
drumului se vedeau case dărăpănate, cu ziduri inegale și de 
proastă calitate, balcoanele fund înţesate cu girlande de haine 
colorate. Căruţe trase de măgari treceau zornăind pe lângă ei, 
cu saci enormi de polpropilenă plini cu hârtii, textile, plas- 
ticuri, sticle și alte deșeuri; saci asemănători erau sprijiniți de 
fiecare perete, ca niște dâmburi de larve grase, îngrămădind 
spațiul și așa strâmt. În aer se simţea fum şi se auzeau zgomote 
făcute de aparatele de măcinat și de femeile în veşminte negre 
și eșarfe colorate, iar peste tot — la fiecare intrare, în fietare 
alee, sub fiecare fereastră, pe fiecare scară — zăceau teancuni 
întregi de gunoi stivuit, năpădit de muşte, puturos, de parcă 
întreg cartierul era un fel de aspirator enorm care trăsese inexo- 
rabil toată mizena orașului. 

În această lume își petrecuse Romani Girgis primii 16 ani 
din viață și aceasta era lumea din care, în următorii 50 de ani, 
încercase să evadeze, fără să reușească. Aftershave-uri pari- 
ziene, creme de față italieneşti, săpunuri, balsamun și emo- 
lente parfumate — indiferent câți bani cheltuia, indiferent cât 
de bine se spăla şi se freca, nu voia să dispară. Niciodată n-avea 
să fie cu adevărat dezinfectat, scăpat de mizeria diabolică din 
tinereţea lui: duhoarea, microbii, șobolanii, gândaci. Era mul- 
timilionar și și-ar fi dat și ultimul piastru ca să se simtă curat. 

Își iuți pasul, punându-și batista peste nas, bodyguarzii lui 
gemeni dând pe toată lumea la o parte din calea lui. Strada 
cobora abrupt, înainte să cotească brusc la dreapta. După 
aceea, clădirile de pe ambele părți dispărură brusc, în fața lor 
ivindu-se o terasă largă, scăldată în razele soarelui, sculptată în 
deal. Deasupra, ca niște blaturi de tort galbene, se înălțau stân- 
cile Muqqatam, fațadele lor fiind încrustate cu imagini poli- 
crome ale lui Hristos și ale sfinților. Dedesubtul lor, amestecul 
de clădiri și gunoaie curgea la vale, înainte să se oprească brusc 
pe autostrada Al-Nasr și în Cimitirele din Nord. 

O limuzină lungă, neagră, cu geamuri fumurii, era parcată 
pe marginea drumului, neputându-se apropia mai mult de ch- 
nică. Un șofer în costum negru stătea lângă ea. În clipa în care 
îi văzu, se grăbi să deschidă portiera din spate. Girgis se urcă 
în mașină, suspinând a ușurare când se închise ușa, lăsându-se 
invăluit în curăţenia răcoroasă, mirosind a piele din intenorul 
mașinii. Apucă un pachet de șerveţele umede din buzunar, 
scoase câteva dintre ele și începu să-și frece frenetic mâinile 
şi faţa. 

— Dezgustător, murmură el, corpul tremurându-i de parcă 
niște creaturi minuscule i se târau pe piele. Dezgustător. 

Continuă să se curețe în timp ce gemenii și șoferul se 
urcară și ei, iar limuzina o luă din loc, strecurându-se încet pe 
străduţele înguste. Afară, lumea trecea pe lângă ei — bărbați 
înnegniți de atâta jeg cărând saci enormi de gunoaie, femei și 
copii sortând grămezi de sticle din plastic, o cocină plină de 

mizerabil porci negri. Doar după ce ajunseră la capătul pantei 
și traversară o cale ferată înspre autostradă, prinzând viteză pe 
drumul spre centrul oraşului, Girgis începu să se relaxeze. Își 
șterse încă o dată mâinile și puse deoparte serveţelele. Își scoase 
telefonul mobil şi își verifică mesageria vocală. Un mesaj. 
Apăsă un buton și ascultă. Trecură 30 de secunde. Încruntat, 
apăsă din nou butonul și îl ascultă încă o dată. După ce ter- 
mină de ascultat, zâmbetul îi reveni pe față. Așteptă un moment, 
apoi formă apăsat un număr și își duse telefonul la ureche. 

— A intervenit ceva, zise el după ce se stabili legătura, vor- 
bind în engleză. Se pare că este vorba de cineva din echipaj. 
Sună-mă la numărul obişnuit. 

Închise telefonul și, ridicând o clapetă de pe suportul 
pentru braţ din limuzină, scoase telefonul intenor. 

— Ai grijă ca Agusta să fie acasă când ajungem. Și spune-le 
gemenilor că merg în Dakhla. 

Puse telefonul la loc și își așeză capul pe tetiera din piele. 

— Douăzeci și trei de ani, murmură el. Douăzeci și trei de 
ani și iată, în sfârșit... în sfârșit... 


Oaza DAKHLA 


Fra după-amiază când Freya ajunse în sfârșit înapoi la 
casa lui Alex. În momentul respectiv, se convinsese deja că îşi 
imagina lucruri care nu existau și că moartea surorii ei fusese 
într-adevăr o sinucidere. 

Își petrecuse aproape patru ore la secția de poliție din 
Dakhla — o clădire oarecare, de culoarea lămâu, înconjurată 
de turnuri de veghe, la o stradă distanță de spital. Iniţial, o luase 
în primire un polițist local. Păruse să înțeleagă doar o parte din 
ce încerca ea să-i spună, după care, în cele din urmă, găsiră pe 
altcineva care să o interogheze: un detectiv din Luxor, venit în 
Dakhla cu alte afaceri, vorbitor fluent de limba engleză. 

Inspectorul Yusuf Khalifa fusese blând, eficient și îi luase 
suspiciunile în serios, dând dovadă de o atenție care, para- 
doxal, făcuse ca bănuielile ei să pară nefondate. Trecuse prin 
toate lucrurile pe care i le zisese și doctorului Rashid, despre 
fobia lui Alex legată de ace, notând totul și fumând țigară 
după țigară — probabil că fumase un pachet întreg de Cleo- 
patra pe toată durata interviului — înainte să pună întrebăn. 

— Din câte știți, sora dumneavoastră avea dușmani? întrebă el. 

— Ei bine, n-am văzut-o de foarte mult timp, răspunse 
Freya, dar nu cred... nu mi-a zis niciodată nimic despre asta în 
scrisorile ei. Nu era genul de om care să aibă dușmani... Toată 
lumea... 

Voise să spună „o iubea pe Alex“, dar cuvintele i se înțe- 
peniră în gât, ochii umplându-i-se de lacrimi. Khalifa scosese 
un șerveţel dintr-o cutie și i-l înmână. 

— Îmi pare rău, murmură ea rușinată. 

— Vă rog, domnişoară Hannen, nu este nevoie să vă cereți 
scuze. Și eu mi-am pierdut un frate cu câțiva ani în urmă. 
Luaţi-vă cât de mult timp doriti. 

Așteptase răbdător ca Freya să-și revină, apoi continuă cu 
intrebănile, venficând totul foarte încet, calm. Ştia cumva dacă 
sora ei intrase în vreun bucluc? Existau semne cum că ar fi intrat 
cineva cu forța în casa surorii ei? Observase Freya persoane 
care se purtau suspicios în preajma casei? Se putea gândi la 
vreun motiv pentru care ar fi vrut cineva să-i facă rău surori ei? 

Continuă așa, detectivul acoperind toate posibilitățile, ex- 
plorând toate motivele și scenariile imaginabile. După patru 
ore, devenise evident că, unu la mână, Freya știa foarte puține 
lucruri despre sora ei și, doi la mână, cât de nefondate îi erau 
suspiciunile, dacă le analizai obiectiv și la rece. Se părea că 
totul — vânătaia de pe umărul lui Alex, groaza ei de injecții, 
lipsa unei scrisori de adio, faptul că nu păruse a fi genul de om 
care să se sinucidă — se putea explica rațional, așa cum îi zisese 
și doctorul Rashid mai devreme, în biroul lui. 

Aproape din disperare, Freya aminti de Mahmoud 
Gharoub, fermierul bătrân care o adusese cu căruţa, felul în 
care o privise şi cum îi atinsese piciorul, cum i se spusese să stea 
departe de el. 

— Poate că e implicat în vreun fel, sugeră ea încercând să se 
agaţe de ceva, de once i-ar fi putut susține îndoielile. 

Totuşi, după ce Khalifa întrebase prin stația de poliție, și 
această pistă se închisese. 

— Acest Gharoub este cunoscut de poliție, o informase el 
pe Freya. E cunoscut drept... cum se numește?... un om care 
se uită cu ochiul? 

— Care trage cu ochiul, îl corectă ea. 

— Exact. Un om murdar, din spusele colegilor mei, însă 
inofensiv. Cu siguranță, incapabil să ucidă. 

Își aprinse o altă țigară, adăugând: 

— Se pare că soția lui e cea violentă, mai ales cu el. 

Până la urmă, totul se redusese la locul injecției: cum 
putea cineva cu un braţ stâng paralizat să se injecteze în braţul 
drept? Acest lucru îi încurcase cel mai mult și din cauza lui se 
prelungise interviul atât de mult. Apoi, spre sfârșitul du- 
pă-amiezii, doctorul Rashid, care se întorsese la spital, îl 
sunase și vorbise cu Khalifa. Luase legătura cu niște colegi, 
explică Rashid, experți neurologi din Marea Britanie și SUA, 
mult mai experimentați în aceste lucrun decât el, și, contrar 
lucrurilor pe care i le zisese el mai devreme lui Freya, se părea 
că au existat cazuri în care pacienții cu Marburg intrau într-o 
remisie bruscă și inexplicabilă a simptomelor. Unul dintre 
cazuri semăna cu cel al lui Alex. Cu trei ani în urmă, un suedez 
care își pierduse capacitățile motori la toate cele patru 
membre se trezise într-o dimineaţă și descoperise că-și putea 
folosi braţul drept — șansa lui ca să scoată un pistolul din ser- 
tarul noptierei și să se sinucidă. 

De ce, dreptace fiind, Alex hotărâse să se injecteze cu 
mâna stângă — doctorul nu știa. Ideea era că, din punct de 

vedere medical, era perfect posibil că Alex să se fi injectat așa 
cum o făcuse. Neobișnuit, cu siguranță, dar totuși posibil. 

Khalifa îi spusese toate acestea lui Freya, după ce închise 
telefonul. 

— Mă simt ca o proastă, rosti ea. 

— Nu, nu, o mustră el. Aţi avut dreptate să întrebaţi toate 
lucrurile acestea. Îndoielile erau perfect justificate. 

— V-am făcut să vă pierdeţi timpul. 

— Dimpotrivă, mi-ați făcut o favoare destul de mare — dacă 
nu erați dumneavoastră, ar fi trebuit să-mi petrec după-amiaza 
la o conferință despre sistemele polițienești din New Valley 
Governate. Vă rămân veșnic dator. 

Fa zâmbise, ușurată că suspiciunile ei nu păreau să aibă un 
fundament real. 

— Dacă mai aveţi vreo problemă... zise el. 

— Nu, sincer, nu mai am... 

— Pentru că mai sunt alte piste pe care le-am putea explora. 
Ce s-a întâmplat cu fiola de morfină și cu seringa, de unde a 
făcut rost de morfină... 

Acum părea că el încerca să o convingă că moartea lui 
Alex trebuia investigată mai mult. 

— Sincer, spuse ea, ați făcut mai mult decât suficient. Vreau 
doar să mă întorc acasă la Alex. A fost o zi lungă. 

— Bineînţeles. Voi chema un șofer. 

Deschizând ușa biroului în care stătuseră de vorbă, detec- 
tivul o conduse pe un coridor și apoi pe scări, la parter. Acolo, 
vorbi în arabă cu un ofiţer în uniformă de la recepție — îi cerea 
o mașină, presupuse Freya. Omul îi răspunse făcând un semn 
cu capul către ușa de la intrare, prin care îl văzu pe Zahir în 
Land Cruiserul lui, bătând darabana în volan. Cum anume 
aflase că era la poliție, Freya nu-și dădu seama, dar, de cum îi 
observă pe cei doi, se aplecă și deschise uşa Toyotei, aruncându-i 
o privire nu prea prietenoasă lui Khalifa. 

— ÎI cunoaşteţi pe acest bărbat? întrebă detectivul. 

— A lucrat cu sora mea, zise Freya. A avut... 

Voise să spună „grijă de mine“, dar ezită înainte să continue. 

— El m-a dus cu mașina pe aici. 

— Atunci, vă las pe mâinile lui, rosti Khalifa. 

O escortă afară din secția de poliție. 

— Vă rog, nu ezitaţi să ne contactaţi dacă mai aveţi vreo 
problemă, spuse el în vreme ce se apropiau de mașină. 

— Mulţumesc, răspunse Freya. M-aţi ajutat foarte mult. 
Îmi pare doar rău că... 

Detectivul făcu un semn din mână, nelăsând-o să termine 
fraza. Îl salută cu o mișcare din cap pe Zahir, care doar mor- 
măi şi privi drept înainte, apoi făcu un pas înapoi, în timp ce 
Freya urcă în mașină și închise portiera după ea. 

— A fost o plăcere să vă cunosc, spuse Khalifa. Și vă rog să 
acceptaţi condoleanţele mele pentru moartea... 

Înainte ca acesta să apuce a termina fraza, Zahir călcă 
accelerația și demară în forță, privindu-l pe detectiv în oglinda 
retrovizoare. 

— Poliția nu bună, bombăni el virând brusc și aproape 
dărâmând o căruţă plină cu pepeni. Poliția nu înţelege lucruri. 

Vorbise neobișnuit de mult tot drumul, bombardând-o cu 
tot soiul de întrebăn despre moartea lui Alex, de ce anume 
fusese suspicioasă, ce îi spusese poliția, în tot acest timp neluân- 
du-și ochii de la ea. O făcuse să se simtă neplăcut, mai mult 
chiar decât reticenţa lui din ziua precedentă, așa că îi răspunse 
monosilabic, evaziv, deşi nu ştia exact ce anume încerca să 
evite. Când ajunseră în sfârșit în fața casei surorii ei, nu știu 
cum să iasă mai repede. Îi mulțumi scurt şi apoi dispăru înăuntru, 
trântind ușa și rezemându-se cu spatele de ea, mulțumită că 
scăpase de el. 

Plecase și era singură, și se simți brusc epuizată, de parcă 
acum, că sora ei fusese înmormântată și suspiciunile înlătu- 
rate, corpul ei își ridicase în sfârșit braţele, strigând „De ajuns!“ 
Pentru prima dată în trei zile, își dădu seama că nu avea nici 
un motiv să se îngrijoreze sau să fie paranoică. Venise în Egipt, 
o îngropase pe Alex, soluționase întrebările legate de moartea 

ei. Făcuse tot ce avusese de făcut. Mai puțin partea cu suferința. 
Si cea cu vina. Acestea urmau. 

Se simţea un miros înţepător, brânzos, de la resturile 
micului dejun de pe masa din sufragerie. Se duse și strânse 
niște pâine, roșii și castraveți pe o farfurie. Apoi, trăgând un 
fotoliu pe verandă, se așeză și își încrucișă picioarele sub ea, 
privind deșertul, mâncând cu mâna. Îi era foame — nu mân- 
case bine de trei zile — şi în doar câteva minute gol farfuna. Ar 
fi putut să mănânce și mai mult, dar se simți atât de epuizată, 
încât ideea de a parcurge chiar și distanța scurtă până în sufra- 
gerie i se păru prea mult. Puse farfuria pe jos, se lăsă și mai 
bine în perne și, punându-și capul pe braţ, închise ochii şi 
adormi aproape instantaneu. 


— Salaam. 

Freya tresări speriată, gândindu-se că visa, că tocmai ce 
ațipise. Apoi, observă că soarele devenise foarte roșu și se afla 
aproape de linia orizontului. Probabil că dormise o oră sau 
chiar mai mult. Își întinse leneșă braţele și picioarele, căscă și 
tocmai se ridica în picioare când văzu silueta aflată la trei 
metri depărtare de ea, la capătul verandei. Înlemni. 

— Salaam, repetă vocea de bărbat groasă și guturală, acesta 
având fața acoperită de o eșarfă de in, numai ochi fundu-i 
vizibili. 

Pentru o clipă, rămaseră locului, uitându-se unul la celălalt 
fără să spună nimic. Complet trează acum, Freya începu să se 
dea îndărăt, cu mâinile ridicate într-un gest de apărare, cu 
pumnii strânși, privind cuțitul mare de la brâul străinului. Pro- 
babil că acesta își dăduse seama la ce se gândea, pentru că își 
ridică și el mâinile, cu palmele în afară, bombănind ceva 
în arabă. 

— Nu înţeleg, zise Freya cu vocea mai stridentă decât ar 
fi vrut. 

Mai făcu un pas în spate, uitându-se în jur după ceva ce 
i-ar fi putut fi de folos pe post de armă, dacă ar fi atacat-o. 


SE e U EEE SEI SORIN RENE 
Sprijinită de un copac jacaranda era o greblă, la stânga ei. 
leșind cu grijă de pe verandă, se îndreptă spre ea. Din nou, 
bărbatul păru că îi citeşte gândurile, căci dădu din cap și, 
intinzând mâna, își scoase cuțitul de la brâu, îl lăsă jos și făcu 
un pas înapoi. 

— Nu pericol, spuse el vorbind bâlbâit, cu un accent greoi. 
El nu pericol la tine. 

Se priviră lung, aerul răsunând de cinpitul păsărilor și 
țârâitul greierilor. Încet, întinse mâna și își dădu jos eșarfa, 
dezvăluind o față lunguiaţă, cu barbă, pielea ridată și întune- 
cată ca abanosul, pomeții atât de înalți și proeminenți, și 
obrajii de dedesubt atât de supt, încât părea ca și când cineva 
i-ar fi scobit carnea cu o lingură. Avea ochii roșii de epuizare; 
barba, observă Freeya, era plină de nisip și pietriș. 

— El nu pericol la tine, repetă lovindu-se cu palma peste 
piept. El prieten. 

Mâinile lui Freya coborâră puțin, deşi pumnii îi rămaseră 
încleștaţi. 

— Cine ești? întrebă ea cu vocea mai sigură acum, că șocul 
inițial cauzat de prezenţa lui trecuse. Ce vrei? 

— El vine doctor Alex, spuse el. El... 

Ochii i se îngustară în timp ce încerca a găsi cuvântul 
potrivit. Cu un plescăit frustrat al limbii, renunță și mimă în 
schimb că bate la ușă. 

— Nici o persoană, explică el. El spate casă. Iu... 

Încă mima, de data aceasta nişte mâini ținute pernă sub 
cap. Așa o găsise pe Freya, adormită. 

— El pare rău. El nu vrea sperie la tine. 

Se vedea acum că nu voia să-i facă nici un rău, aşa că 
Freya își descleştă pumnii și-și lăsă brațele să-i cadă pe lângă 
corp. Îi făcu un semn din cap cum că poate să-și ridice cuțitul. 
Aplecându-se în faţă, își vâri pumnalul la loc, înainte să-și dea 
Jos rucsacul și să i-l întindă. 

— Asta găsit, zise el arătând către deşert. Pentru doctor Alex. 

Freya îşi mușcă buza, simțind că i se strânge pieptul. 

— Alex e moartă, spuse ea, cuvintele ei părând ciudat de 
mohorâte și de goale, de parcă încerca să se distanțeze de ceea 
ce zicea. A murit acum patru zile. 

Era evident că bărbatul nu a înţeles. Freya reformulă, însă 
fără succes și, disperarată, își trecu degetul peste gât, singurul 
semn care-i veni în minte ca să-i indice că era moartă. Sprânce- 
nele bărbatului țâșniră în sus și murmură ceva în arabă, ridi- 
cându-și mâinile spre cer într-un gest șocat și de neîncredere. 

— Nu, nu, nu ucisă, rosti ea repede, clătinând din cap, dân- 
du-și seama că el înţelesese greșit. Și-a curmat singură viața, 
s-a sinucis. 

Din nou, cuvintele ei nu însemnară nimic pentru el și îi 
luă alte 30 de secunde de explicații și gesturi înainte ca el să 
pară în sfârșit a pricepe. Bărbatul zâmbi larg, arătându-și 
dinții maronii. 

— Doctor Alex plecat, spuse el triumfător. Vacanţă. 

Nu-şi dădu seama cum de reușise să-l facă să creadă așa 
ceva, dar ar fi fost prea greu să-l corecteze din nou, așa că doar 
încuviință din cap. 

— Da, zise ea, doctor Alex a plecat. 

— Tu okht? 

— Poftim? 

El își împreună mâinile, indicând apropiere, legătură. 

— Okht? repetă el. Soră. 

— Da, confirmă ea zâmbind fără să vrea, amuzată de situația 
absurdă în care se afla. Da, sunt sora doctoriței Alex. Freya. 

Își ridică o mână în semn de salut și el o imită înainte să-i 
întindă din nou rucsacul din pânză. 

— Tu dai doctor Alex. 

Freya se apropie și luă rucsacul. 

— E al lui Alex? 

El se încruntă, confuz. Apoi, dându-și seama ce zicea, clă- 
tină din cap. 

— Nu doctor Alex. EI găsit. În nisip. Departe. 

Întinse mâna spre deșert. 

— Departe, departe. La jumătatea Gilf Kebir. Bărbat. 

Făcu același gest cu degetul de-a lungul gâtului pe care îl 
făcuse Freya. Bărbatul despre care vorbea trebuie că era mort, 
deși nu era sigură ce voise să spună, că fusese omorât sau că 
pur și simplu murise. 

— Doctor Alex dă bani, continuă el. Doctor Alex zice el 
găsit om în deșert, el găsit lucru nou în deșert, el aduce. 

Își vâri mâna în buzunarul de la dellaba, scoase un Rolex 
din oțel şi i-l dădu și pe acesta. 

— Nu înţeleg, spuse Freya apucând rucsacul într-o mână și 
ceasul în cealaltă. De ce ar vrea Alex lucrunle astea? 

— Tu dă doctor Alex, repetă el. Ea știe. 

Freya continuă să-l întrebe de ce îi dăduse Alex bani, cine 
era bărbatul din deșert, despre ce era vorba, dar, după ce îi 
dăduse obiectele, era clar că era de părere că scopul vizitei sale 
fusese atins. Cu un ultim „Tu dai doctor Alex“, făcu o plecă- 
ciune, se răsuci și dispăru după colțul casei, lăsând-o pe Freya 
privind neajutorată în urma lui. 


EGIPT — ÎNTRE CAIRO ȘI DAKHLA 


Elicopterul Agusta zbura repede și jos, la doar câteva sute 
de metri deasupra deșertului, umbra lui trecând rapid peste 
vârfurile dunelor. Zgomotul elicelor puse în mișcare de mo- 
torul Pratt & Whitney răsuna monoton peste nisipuri, ca niște 
bubuituri de tobe îndepărtate. Toate cele opt locuri disponibile 
erau ocupate, unul de către pilot, cinci de niște indivizi cu feţe 
dure, care ţineau în braţe niște mitraliere Heckler & Koch, și 
două — cele mai din spate — de către călăii gemeni ai lui Girgis, 
în costumele lor gri Armani și tricouri roșu cu alb ale clubalui 
de fotbal El-Ahly Amândoi se uitau complet captivați într-o 
revistă de fotbal pe care unul din ei o ținea în poală. Aruncând 
o privire rapidă peste umăr, ca să se asigure că nu erau ascultați, 
pilotul îi dădu un cot bărbatului de lângă el. 

— Nimeni nu a descoperit cum îi cheamă, șopti el. De șapte 
ani sunt cu Girgis și nimeni nu a aflat vreodată cum îi cheamă. 
Se pare că nici el nu ştie. 

Omul nu spuse nimic, doar dădu ușor din cap, lăsând să se 
înţeleagă că nu era nici timpul, nici locul pentru astfel de discuții. 

— L-au omorât pe unul dintre peştii lui, continuă pilotul 
ignorând avertizarea și înfierbântându-se. L-au tăiat și l-au 
aruncat în Nil pentru c-a spus că El-Ahly era o echipă de tot 
rahatul și el-Hafeez — un poponar. Girgis a fost atât de impre- 
sionat, că i-a angajat. 

Încă un clătinat din cap, mai viguros de data aceasta, 
însoțit de un gest brusc din mână, cum că discuţia n-ar trebui 
să continue. Din nou, pilotul nu pricepu aluzia. 

— Mama lor e dusă rău de tot, se pare. Și ei o adoră. Au 
omorât patruzeci de oameni și... 

— Taci dracului din gură şi pilotează, se auzi o voce din 
spatele lor. 

— Sau or să fie patruzeci și unu, se auzi o voce aproape 
identică. 

Mâna pilotului se încleștă pe manșă și omul se făcu alb ca 
varul, iar coapsele i se strânseră de parcă ar fi vrut să-și protejeze 
organele genitale. Nu mai scoase un sunet tot restul călătoriei. 


DAKHLA , 

După ce intră înapoi în casa lui Alex, Freya deschise ruc- 
sacul misterios și scoase obiectele din el unul câte unul, 
punându-le pe masa din sufragerie, lângă ceasul Rolex. Hartă, 
portofel, cameră foto, o cutie pentru filme foto, rachete de 
semnalizare, rații de urgență, batistă în care era împachetat un 
obelisc din argilă în miniatură și, ultima, o busolă verde de 
metal cu capac rabatabil. Se opri la aceasta din urmă, o des- 
chise și zâmbi tristă. Era exact același model pe care îl avusese 
sora ei pe când erau mici: o busolă militară cu lentilă, cu indicator, 

cadran rotativ, lupă și, în capac, un fir de alamă subțire ca un 
fir de păr care trecea prin ea. („Aliniezi firul la punctul pe care 
îl vrei, după care citeşti direcția prin lentilă, îi explicase Alex. 
E cea mai precisă busolă pe care o poți avea.“) 

Freya se îndoia de acurateţea sa, pentru că firul se rupsese 
în două, făcând aproape imposibilă o citire exactă. Cu toate 
acestea, o ţinu în palmă ca şi când ar fi fost un lucru vechi de 
nepreţuit, greutatea și senzația ei transportând-o înapoi în 
copilărie, către acele veri fără griji din Markham, dinainte ca 
totul să o ia razna, înainte să-i frângă inima surorii ei. Ridică 
busola, aliniind lentila, indicatorul și vizorul exact așa cum o 
învățase Alex, privind cum acul se legăna leneș, auzind din 
nou vocea lui Alex, poveștile pe care obișnuia să i le spună, 
cum busola ei îi aparținuse cândva unui marinar care a luptat 
în bătălia de la Iwo Jima. Trecu aproape un minut, apoi, cu un 
oftat, închise capacul, o puse pe masă și se concentră asupra 
celorlalte obiecte. 

Portofelul conținea niște bancnote nemţești, câteva cărți 
de credit, un teanc de bonuri fiscale — toate datând din 1986. 
Si mai era și o carte de identitate. Îl înfățișa pe posesorul por- 
tofelului: un tânăr arătos, blond, cu o cicatrice vizibilă pe 
bărbie, sub gură. 

— Rudi Schmidt, citi ea cu voce tare. 

Numele nu îi spunea nimic. Un prieten de-al lui Alex? Un 
coleg? După ce îl repetă de câteva ori, puse cartea de identi- 
tate înapoi în portofel și continuă. Examină obeliscul din 
argilă, cu motivele stranii de pe fiecare latură, cutia pentru 
filme, camera foto care încă avea un film înăuntru, cu toate 
poziţiile folosite, în afară de două, conform contorului. Apoi, 
desfăcu harta, dând la o parte celelalte obiecte și întinzând-o 
pe masă. $ 

Era o hartă a Egiptului, jumătatea de vest a tări, de la 
granița cu Libia până la Valea Nilului, scara 1:500 000. Hârtia 
era mototolită, cutele din locurile unde fusese pliată începând 
să se rupă din cauza uzurii îndelungate. 

Se uită în jos, privirea fiindu-i atrasă spre colțul din partea 
stângă, unde cuvintele podișul Gilf Kebir erau încercuite. Se 
încruntă. Nu acolo lucrase Alex? Își lăsă capul într-o parte, 
încercând să-și amintească exact ce îi spusese sora sa în 
scrisori, după care privi încă o dată harta, aplecându-se peste 
ea, examinând diagonala care se întindea înspre partea de 
nord-est din Gilf, către cel mai apropiat petic verde, oaza 
Dakhla, de asemenea încercuită. Cinci cruci mici secționau 
linia, începând de lângă Gilf, până la o treime din distanţa 
până la Dakhla, fiecare cruce fund însoțită de niște cifre: 
locația în grade și distanţa în kilometri. În timp ce locaţia era 
întotdeauna aceeași, 44 de grade, distanțele păreau să se dimi- 
nueze pe măsură ce crucile se îndepărtau de Gilf — 27, 25, 20, 
14, 9 kilometri. 

„Datele unei călătorii“, fu prima impresie a lui Freya. 
O călătorie de cinci zile, pe jos, având în vedere distanţele 
relativ mici acoperite, începând din Gilf și continuând 95 de 
kilometri, înainte să se încheie brusc în pustietatea gălbuie a 
deșertului vast. Cine era Rudi Schmidt, ce făcea acolo, dacă 
harta însemna de fapt cu totul altceva — erau întrebări la care 
nu putea răspunde. Tot ce știa era că nu avea un sentiment 
prea bun în legătură cu toate acestea. Cu nici unul dintre ele. 
De ce ar fi interesat-o pe sora ei astfel de lucruri? De ce ar fi 
plătit pentru ele? Cu cât se gândea mai mult, cu atât 1 se părea 
mai ciudat. Se trezi gândindu-se din nou la sinuciderea lui 
Alex — la braţul stâng paralizat, la groaza ei de injecții — și 
îndoielile din ziua aceea începură să-i revină. Deodată, toate 
explicațiile care i se oferiseră i se păreau neconvingătoare. Se 
întreba dacă ar fi trebuit să se întoarcă la poliție — detectivul 
acela politicos îi spusese să ia legătura cu el dacă mai avea și 
alte nelămuriri — dar, la o adică, oare ce i-ar fi putut zice? 
„Cineva a apărut din senin în casa surorii mele, cu lucrurile 
unui decedat?“ Părea atât de paranoică treaba, atât de... 
șubredă. Și, oricum, detectivul îi zisese că se afla în Dakhla 
doar o jumătate de zi, așa că probabil că se afla deja în drum 

spre Luxor. Ceea ce însemna că ar fi trebuit să înceapă de la zero 
cu altcineva, dar într-o limbă pe care nici unul dintre ceilalți 
detectivi nu părea a o stăpâni prea bine. Poate că ar trebui să 
o sune pe Molly Kiernan? Sau pe Flin Brodie? Și ce să le spună? 
Că ea credea că era ceva suspect la mijloc? Doamne, părea un 
personaj dintr-un film tâmpit de mâna a doua. 

Freya se mai uită puțin la hartă, apoi o strânse și începu să 
pună obiectele la loc în rucsacul de pânză, încercând să se 
decidă ce ar trebui să facă, întrebându-se dacă îndoielile ei 
erau fondate sau nu. Se opri câteva clipe, privind din nou obe- 
lscul în miniatură — un fel de suvenir sau talisman, presupuse 
ea — înainte să-l pună și pe el la loc, apoi camera foto, busola 
şi, la sfârșit, cutia cu rola de film. După ce așeză totul la loc, 
începu să prindă cataramele rucsacului. Aproape instantaneu, 
le desfăcu din nou, încruntată de parcă o lovise brusc un gând. 
Băgă mâna în rucsac și scoase cutia cu filmul și camera foto, 
cântărindu-le în mână, gândindu-se. Trecură câteva secunde, 
apoi, dând din cap, luă rucsacul ei şi le puse pe ambele acolo, 
împingându-le în bluza de fleece pe care o ținea înăuntru. Luă 
și busola, vrând să o aibă aproape, o legătură cât de fragilă cu 
sora ei şi cu vremurile bune. Lăsând pe masă rucsacul din 
pânză, încuie casa şi o porni înspre oaza principală, sperând 
ca magazinul Kodak din oraş să mai fie deschis. Poate că once 
era pe filmele din cutie i-ar fi dat un indiciu despre cine era 
Rudi Schimdt, de ce rătăcea prin mijlocul Saharei şi de ce 
naiba soră-sa cra interesată de el. 


N 


Beduinii rămaseră în Dakhla suficient cât să-și umple 
ploștile din piele cu apă, să adune nişte lemne pentru foc şi să 
cumpere o capră și alte provizii. Apoi, preferând să rămână 
doar ei, se retraseră în deșert şi își stabiliră tabăra la vreo doi 
kilometri de oază, lângă un crâng încâlcit de acacia și tufișuri 
abal care reușiseră cumva să crească în pustiul din jurul lor. 

Până ca liderul lor să se întoarcă de la casa lui Alex, cămi- 
lele erau deja legate și ronțăiau un maldăr de bersūm proaspăt, 
capra fusese tăiată și se prăjea la foc, iar oamenii stăteau în 
cerc în jurul ei, cântând un cântec vechi al beduinilor despre 
un drinn rău al deșertului și băiatul care îl întrecea în istețime. 
După ce își legă cămila lângă celelalte, șeful lor intră în cerc, 
însoțitorii lui înghesuindu-se să-i facă loc. Începu să cânte cu 
vocea sa plină, ceilalți acompaniindu-l la refren, primele stele 
ale serii strălucind pe cer, aerul fund încărcat de fum și par- 
fumul bogat, unsuros al cărnii care se frigea. Când terminară 
de cântat, își împărțiră țigări și începură să discute despre ruta 
pe care ar trebui s-o urmeze la întoarcere. Unii spuneau că ar 
fi bine să se întoarcă pe același drum pe care veniseră, alții 
sugerau un traseu mai nordic, pe lângă Jebal Almásy şi capătul 
de sus al Gilfului. Vocile lor deveniră tot mai gălăgioase și mai 
animate, ridicându-se şi ciocnindu-se până când cineva strigă 
că era gata carnea și tensiunea se evaporă. Ridicând-o de pe 
foc, înfipseră un capăt al frigării în nisip, ca să stea dreaptă, și 
începură s-o taie cu cuțitele, desprinzând bucăți lungi, alune- 
coase. Mâncară cu mâinile, vocile lor stingându-se, auzindu-se 
doar pârâitul lemnelor pe foc, mestecatul lor ritmic și, de 
undeva dinspre nord, abia perceptibil, un sunet surd ca un 
bâzâit, ca zborul unei insecte enorme. 

— Ce se aude? întrebă unul dintre ei. O pompă de irigații? 

Nimeni nu răspunse în timp ce sunetul devenea tot mai 
puternic. 

— Elicopter, spuse într-un final liderul. 

— Armata? întrebă un alt tovarăș încruntându-se, relațiile 
dintre beduini și armată nefund niciodată prea bune. 

Șeful ridică din umeri și, lăsând la o parte mâncarea, se 
ridică în picioare. Pnivi spre nord, cu mâinile împreunate pe 
mânerul cuțitului. Trecură 30 de secunde, după care își ridică 
braţul și indică: 

— Acolo! 

Unul câte unul, ceilalți se ridicară privind în depărtare. 
Văzură cum o pată vagă, trepidantă ieşea încet din asfințitul 
întunecos, conturul său devenind tot mai concret, până îl 
putură identifica limpede — un elicopter negru, lung și zvelt 
trecând ca o săgeată prin văzduhul serii, la doar câteva sute de 
metri deasupra deșertului. Veni direct spre ei, tot mai aproape, 
înainte de a trece chiar peste capetele lor, curentul stârnit de 
elicele lui făcându-le veșmintele să se umfle puternic şi nisipul 
să le intre în ochi. 

Elicopterul se învârtă, pivotând într-un viraj imposibil de 
strâns, zburând iarăși peste ei. De data aceasta, mai Jos, forțân- 
du-i pe beduini să se așeze pe pământ, protestele lor fiind aco- 
perite de vuietul asurzitor al elicelor. 

În momentul în care trecu, liderul sări în picioare şi fugi la 
cămile, desfăcând o carabină veche legată de una dintre șei. 
Elicopterul viră din nou, înălțându-se înainte să dea înapoi și 
să aterizeze brusc. Nişte siluete întunecate țâșniră din el și aler- 
gară către ei. 

Ceilalți beduini se ridicară și ei acum. Desfăcând ultima 
legătură a puștii, liderul îi azvârii carabina celui mai apropiat 
dintre ei. Bărbatul o prinse cu amândouă mâinile și, dintr-o 
singură mișcare fluidă, o armă și se răsuci înspre siluetele care 
se apropiau, ducând-o la ochi și țintind. Înainte să poată apăsa 
pe trăgaci, se auzi un foc de armă și omul se răsuci, arma 
sărindu-i din mână, braţele-i ciocnindu-i-se unul de celălalt în 
vreme ce făcu o piruetă și căzu cu faţa la pământ. O pată 
neagră i se împrăștie prin veșminte precum cerneala prin 
sugativă. Se auziră alte focuri, nisipul sărind și împroșcând în 
jurul beduinilor, forțându-i să rămână locului. Pe când aceștia 
rămaseră nemișcați, oamenii din elicopter veniră lângă ei și îi 
aliniară lângă foc, cu mitralierele îndreptate spre ei. Pentru 
câteva clipe, cele două grupuri stătură față în față, în tăcere, o 
dogoare metalică înțepătoare amestecându-se cu aroma dulce 
a cărnii prăjite. Apoi nou-veniţii se dădură ușor la o parte și le 
făcură loc celor doi oameni care apăruseră din spate. Îndesați 

și musculoși, semănau între ei aproape perfect, părul lor roșcat, 
aranjat și unsuros, costumele gri și tricourile de fotbal El-Ahly 
fiind complet nelalocul lor în decorul acela sălbatic al deșertului. 

— Ați găsit nişte lucruri, zise unul din ei pe un ton firesc, 
nedeslușindu-se nici urmă din violența de mai devreme. 

-În deşert, spuse celălalt. 

— Unde sunt? 

Nici un răspuns. Gemenii se uitară unul la celălalt, apoi, ca 
unul, își ridicară armele și împușcară cea mai apropiată cămilă. 
Beduinii țipară terorizați în vreme ce gloanţele pătrunseră în 
gâtul și coastele cămilei, sfâșiindu-i carnea. Împușcăturile con- 
tinuară cinci secunde, apoi încetară, răpăitul focurilor de armă 
stingându-se într-o tăcere intensă, şocantă. Calmi, cei doi 
gemeni scoaseră încărcătoarele goale și puseră altele noi. 

— Aţi găsit nişte lucruri, repetă primul frate pe același ton 
ca mai devreme. 

— În deșert. 

— Unde sunt? 

— Taala elhass teeza, ya kalbeen, îi scuipă liderul beduinilor, 
ochii hcărindu-i în lumina focului. Pupaţi-mă-n cur, nenorociților! 

Gemenii se priviră din nou. Din nou deschiseră focul, alte 
două cămile prăbuşindu-se înainte să-și întoarcă armele spre 
bărbatul aflat cel mai aproape de lider. Forța împușcăturilor îl 
săltă în aer şi-l trânti pe spate, în nisip, unde se zvârcoh o clipă 
înainte să nu mai miște. 

— El le-a luat! 

Vocea era stridentă, îngrozită. Unul dintre beduini făcuse 
un pas înainte, cu braţele ridicate deasupra capului — un om 
mărunt, zbârcit, cu o barbă sfrijită și faţa plină de urme de 
vărsat de vânt. 

— El a luat lucrurile, repetă acesta arătând înspre lider cu 
mâinile tremurânde. Am văzut. 

Gemenii îl priviră. 

— Eu v-am sunat, se tângui bărbatul arătându-le celularul 
ca să le demonstreze. Eu sunt prietenul vostru. Eu vă ajut. 

Beduinul-șef pufni a dezgust și își duse mâna spre cuțit, 
însă și-o retrase rapid când gloanțele mușcară din nisipul de la 
picioarele lui. 

— Mama ta a fost mereu o curvă, Abdul-Rahman, îi scuipă 
el. Și soră-ta și-o pune cu câini. 

Omul îl ignoră și mai înaintă un pas. 

— Mi s-au promis bani, zise el. Dacă voi suna. Domnul 
Girgis mi-a promis bani. 

— În schimbul obiectelor, spuse unul din gemeni. 

— Unde sunt? întrebă celălalt. 

— V-am zis, el le-a luat. Erau într-un sac și el le-a luat. 

— Unde? 

— În oază. Le-a dat cuiva. Nu ştiu cui, nu ne-a spus. Am 
făcut ce-am promis. Îmi vreau banii. 

— Du-te dracului! 

O ploaie de gloanţe îi străpunse faţa și pieptul, omorându-l 
instantaneu. Corpul încă i se prelingea la pământ când gemenii 
se întoarseră spre ceilalți beduini, măcelărindu-i pe toți, în 
afară de lider, pe care îl lăsară în viaţă. Rămase locului, cântă- 
rindu-și opțiunile, tăcerea grea a deșertului învăluindu-i din 
nou, flăcările chihlimbarii ale focului dansând de un roșu 
furios în vreme ce la apus se lăsa noaptea. Apoi, își smulse 
cuțitul de la brâu și se repezi slobozind un urlet animalic de 
furie și sfidare, gândindu-se să-l doboare măcar pe unul dintre 
atacatori înainte să fie el însuși omorât. Dar oamenii se năpus- 
tiră asupra lui, prinzându-l de braţe, smulgându-i cuțitul, 
lovindu-l, târându-l înspre foc, unde îl forțară să îngenuncheze 
şi îi traseră capul spre spate, cu gura și nasul sângerânde. 
Gemenii se aplecară deasupra lui, fiecare de-o parte. 

— Ai găsit nişte lucruri. 

— În deșert. i 

— Unde sunt? 

* 

Era mai dur decât anticipaseră. Şi mai curajos. Trebuiră 

să-i ardă ambele picioare și o mână înainte să cedeze și să le 

spună tot ce voiau să știe. Îi curmară suferinţa și împuşcară și 
celelalte cămile — era un loc retras şi aveau să treacă zile la 
rând, dacă nu chiar săptămâni, până când cineva avea să desco- 
pere masacrul. Treaba odată terminată, bărbații se întoarseră 
la elicopter și decolară, gonind deasupra deşertului spre sud, 


înghițiți de noapte. 


Chicotind singur, gellaba sa murdară și maronie fiind deja 
umflată între picioare, a anticipație, Mahmoud Gharoub căra 
scara de lemn prin dumbrava de măslini înspre casa docto- 
rului Alex. Era întuneric, luna încă nu răsărise, copacii fiind 
învăluiți de întuneric și umbre. Se împiedică de mai multe ori, 
picioarele lui foşnind pe covorul de frunze uscate cu care era 
acoperit pământul, capătul scării ciocnindu-se zgomotos de 
trunchiurile copacilor din jur. Nu îl îngrijora zgomotul. O urmă- 
rise pe femeia americană făcând jogging pe drumul spre 
Dakhla și știa că avea suficient timp ca să se instaleze înainte să 
se întoarcă, așa că-și continuă drumul ignorând larma pe care 
o făcea. Vorbea singur, fredonând din când în când versuri 
fără ntm: 


Of, femeie frumuşică având sân tineri și fermi 
Vino, desfă-ți picioarele și lasă-mă să-ți gust piersicuța! 


Când ajunse la casa lui Alex, merse în capătul îndepărtat, 
strecurându-se printre doi arbuști de leandru îmbobociţi, și 
sprijini scara de perete. Începu să urce tot mai sus, până ajunse 
la acopenșul plat. Într-o parte licăreau luminile răzlețe din 
Dakhla, iar pântecul gol și gri al deșertului se rostogolea de 
cealaltă parte. Scoţând o sticlă din buzunarul de la djelabba sa, 
trase o duşcă, apoi se îndreptă spre lucarna mică de deasupra 
băi şi se ghemui în dreptul ei. Gâdilitunle dintre picioare 
se întețiră. 

O privise de multe on pe sora femeii, chiar și după ce se 
imbolnăvise și nu mai arăta așa de bine. Soția lui era grasă și 
urâtă, mai degrabă o bovină decât o femeie. Orice era mai 
bine decât aia, chiar și o schiloadă care trebuia să stea într-un 
scaun special ca să facă duș. Când aceasta murise, se întristase, 
crezând că toată distracţia se încheiase. Dar acum venise sora 
ei, tânără și blondă, și în formă. Jucăuşă ca toate femeile din 
Vest. Mahmoud Gharoub abia de se mai putea controla. Ar fi 
ajuns mai devreme, dar soția lui ar fi intrat la bănuieli și reușise 
să scape doar pentru că aceasta își vizita familia. Mai trase o 
dușcă din sticlă, privind prin lucarnă la încăperea de dedesubt. 
Era neagră ca smoala acum, un întuneric impenetrabil, dar, 
odată ce se aprindeau luminile, avea să vadă totul: dușul, toa- 
leta, fiecare mișcare, fiecare contur, un spectacol doar pentru 
el. Începu din nou să cânte, frecându-se între picioare. 


Întinde-te, scumpa mea, şi închide ochii, 
Lasă-mă să te pătrund acum, atât de adânc, atât de... 


Se opri din cântat, înălțându-și capul și înclinându-l într-o 
parte, ascultând. Ce se auzea? Zgomotul se înteți, un vâjâit ca 
un bâzâit. Un elicopter. Se îndrepta direct spre el, din câte își 
dădea el seama. Rămase locului, brusc agitat, temându-se că 
putea fi poliția. Ar fi avut de dat niște explicatii dacă l-ar fi găsit 
pe acoperișul altcuiva, atât autorităților, cât şi nevestei sale 
groaznice. Erecpa îi dispăru, uită de baie și traversă grăbit 
acoperişul înspre scară, lăsându-se în Jos și începând să coboare, 
nerăbdător să scape. Reuși să coboare doar câteva trepte, când 
un curent puternic îl învălui, Ze/laba fluturându-i sălbatic, 
praful și nisipul intrându-i în ochi. Din reflectorul elicopterului 
țâșni o lumină orbitoare, rotindu-se într-o parte şi-n alta; în 
stânga și în dreapta, înainte să-l repereze şi să se fixeze asupra 
lui. Gharoub se prinse de scară, gemând de groază, npând că 
el doar măturase acoperișul, că totul era doar o neînțelegere. 
Apoi, forța curentului de aer îl făcu să-și piardă echilibrul și se 

balansă pe spate, departe de zid, căzând cu un țipăt puternic 
şi zgomot de crengi rupându-se în tufele de sub el. Elicopterul 
plană deasupra lui ca o libelulă monstruoasă, țintuindu-l pe 
bătrân cu privirea în vreme ce acesta se zvârcolea și se zbătea 
dedesubt, țipând în continuare cum că era o neînțelegere, că 
doar măturase acoperișul, că se strânseseră frunze acolo, o 
mulțime de frunze mizerabile, grămezi întregi... 


N 


Magazinul Kodak se dovedi o pierdere totală de timp, deși 
plimbarea de 40 de minute pe drumul dinspre Dakhla îi 
permise Freyei să-și dezmorțească picioarele și să-și limpezească 
puțin mintea. 

Era încă deschis când ajunsese acolo, geamurile lui 
puternic luminate fund vizibile de la jumătate de kilometru 
distanţă. Interiorul cu aer condiționat — doar podele din mar- 
mură, mobilă cromată și fotografii înrămate, centrate, cu 
proaspăt căsătoriți sau bebeluşi obezi — păruse promițător, ca 
și faptul că tânăra din spatele tejghelei chiar vorbea engleză. 
De acolo înainte însă, totul mersese prost. Mașinile de deve- 
lopat din capătul îndepărtat al magazinului nu funcționau; se 
pare că nu funcţionaseră niciodată. În ceea ce privește „Deve- 
Jlopare foto rapidă“ promisă de anunţul de la intrare, era rapid 
în concepția Dakhla, deci cam o săptămână. Încercând să-și 
înăbușe frustrarea, Freya pălăvrăgi puțin cu femeia, permi- 
ţându-i să-i atingă părul blond, încercând să-i explice de ce, la 
cei 26 de ani ai săi, încă nu avea soţ, după care plecă. Îi trecuse 
prin minte să facă autostopul până în Mut, să vadă dacă ar fi 
putut developa filmele acolo, înainte să se decidă că era prea 
târziu, că era un deranj prea mare și să pornească înapoi spre 
casa lui Alex. 

Mergea din nou pe cărare, cerul de deasupra era încărcat 
cu stele, singurele sunete auzite fund scârțâitul moale al pașilor 
ei şi răgetul îndepărtat al unui măgar. Se stârnise o adiere 

blândă, îndepărtând ultimul strop de căldură a zilei; luna se 
ridica ușor în spatele ei, strălucirea sa de culoarea untului 
dând deșertului o culoare sepia, așa că se simți de parcă se 
târa printr-o fotografie veche. 

Solitudinea o calma și o relaxa și, cu cât înainta, cu atât se 
simţea mai plină de energie. Avea să se întoarcă la casa surorii 
ci, avea să mănânce ceva, poate să asculte niște muzică, să 
doarmă bine și apoi să treacă din nou totul în revistă dimi- 
neața. Lucrurile erau întotdeauna mai clare dimineaţa. 

Ajunse în vârful dunei de unde Zahir îi arătase casa lui 
Alex în după-amiaza trecută. Oaza în miniatură se întindea 
dincolo de ea, un oval alungit, ștampilat parcă pe un peisaj 
altminteri șters, conturul fantomatic al casei fiind foarte vizibil. 
Coborî panta şi trecu prin lanurile de la marginea oazei, îna- 
inte să se afunde printre copaci. Pereți denși de vegetație o 
înconjurară de fiecare parte, blocând orice lumină posibilă, 
scufundând-o într-o beznă aproape totală. Se opri o clipă, 
lăsându-și ochii să se acomodeze cu întunericul, și auzi un 
vaiet metalic în depărtare. Deveni din ce în ce mai puternic — 
un elicopter. Se auzea tot mai aproape, tot mai puternic. Aerul 
vibra de tunetele elicelor sale, crengile din jur începând să se 
zbată și să șuiere, în timp ce elicopterul zbură chiar pe dea- 
supra vârfurilor copacilor, în dreapta ei, silueta acestuia fund 
vizibilă printre crengile întortocheate de deasupra. 

Freya rămase locului, așteptând ca sunetul să se depărteze. 
Dar el rămase la fel, nici întețindu-se, nici slăbind, ca și când 
ar fi planat. Trecură câteva secunde, apoi, din faţă, cam din 
direcția casei lui Alex, năvăh brusc o lumină puternică. Fâșii 
înceţoșate se filtrară printre arborii tineri, luminând o parte 
din frunzișul din Jur şi întunecând și mai mult alta. În aceeași 
clipă, dincolo de zgomotul greu al motoarelor, auzi ceeâ ce 
păru a fi un țipăt. Mai mult din instinct decât din vreo decizie 
conștientă, Freya se dădu la o parte din drum, pe o cărare 
lăturalnică îngustă. Se afundă şi mai mult printre copaci, 
încercând să nu se gândească prea mult la avertizarea lui Zahir 

legată de şerpi, ascultând cum elicele încetiniră treptat și apoi 
amuțiră. Lumina dispăruse. Elicopterul probabil că aterizase. 
Se auziră voci înăbușite, un alt țipăt și apoi zgomotul înfundat 
al unui geam spart. 

Se făcu din nou întuneric, negru ca smoala. Freya rămase 
locului, cu inima bătându-i nebunește, încercând să-și dea 
seama ce se întâmpla. Trecură 30 de secunde. După ce desluși 
cât de cât frunzele și crengile din jurul ei, începu să se miște. 
Încet, încercând să nu facă prea mult zgomot, intră tot mai 
adânc în pădure, urmând șerpuinile și cotiturile drumului îna- 
inte să se arunce într-un stufăriș, ieșind într-un câmp deschis 
de partea cealaltă. 

Aici era mai multă lumină, luna era acum mai sus pe cer 
decât fusese când își începuse plimbarea înapoi dinspre sat, stră- 
lucirea ei inundând totul într-o baie de argint tăcut. Se opri să-și 
dea seama unde se afla, apoi traversă câmpul și o apucă pe o 
altă cărare de la capătul îndepărtat, ocolind oaza până ajunse 
într-o dumbravă de măslini umbroasă, dincolo de care putea 
vedea conturul casei lui Alex. Luminile erau aprinse. Alte voci. 

Ezită, întrebându-se dacă nu ar fi fost mai bine să stea cât 
mai departe, să aștepte ca oricine era acolo să plece. Brusc, un 
alt țipăt — un țipăt de bărbat, slab, îngrozit. Curiozitatea, puse 
stăpânire pe ea, așa că înaintă pășind cu grijă, ca să nu deran- 
jeze covorul de frunze căzute, trecând de la un copac la altul, 
respirând sacadat, agitat. Ajunse în faţa unui gard de nuiele de 
la capătul dumbravei și se ghemui în spatele acestuia. Vocile se 
auzeau mai puternic acum, mai clar și se întrebă din nou dacă 
n-ar fi trebuit oare să vegheze doar de la distanță. Dar curiozi- 
tatea învinse din nou. Se strecură printr-o gaură din gard şi se 
apropie de casă, în etape de câțiva metri, de parcă ar fi jucat 
„unu, doi, trei, la perete stop“, gata oricând să se întoarcă și să 
fugă dacă ieșea cineva. Dar nu se ivi nimeni, așa că putu să 
ajungă în spatele clădirii, ascunzându-se după unul dintre 
copacii de jacaranda care umbreau veranda de acolo. Acum, 
vedea clar prin fereastra sufragenei. 

Înăuntru erau niște bărbați, musculoși și duri. Văzu trei, 
dar zgomotul de sertare și dulapuri deschise în biroul lui Alex, 
spre stânga ei, îi dădu de înţeles că erau mai mulți. Doi dintre 
ei erau identici fizic: aceeași constituție îndesată și păr roșcat 
uleios, având degetele pline de inele strălucind în lumina lăm- 
pii. Păreau să i se adreseze cuiva aflat în partea cealaltă a 
camerei, cineva care nu se găsea în raza ei vizuală. Cuvintele 
„cameră“ și „film“ fură repetate de câteva on. O voce îngro- 
zită le răspunse bolborosind. Continuă așa, mereu aceleași 
cuvinte, mereu același răspuns tânguit, până când unul dintre 
ei, cu o clătinare enervată a capului, pocni din degete. Se auzi 
o mișcare și apărură alte trei siluete: două dintre ele mari și 
dure, ca şi ceilalţi. Între ele, înfricoşat și frângându-şi mâinile, 
ca un câine sfnjit chinuit de o haită de animale mai mari, 
stătea Mahmoud Gharoub, fermierul plin de riduri care o 
dusese cu căruța mai devreme. Freya se piti mai bine după 
copac, holbându-se cu spaimă și fascinație, atingând cu mâna 
rucsacul din spinare, unde se aflau camera și filmul. 

La un semn, Gellaba lui Gharoub fu ridicată în jurul taliei 
acestuia, dezvăluind nişte picioare slăbănoage și niște chiloți 
albi, murdari. Braţele îi fură imobilizate la spate, pe sub coapse 
şi, impotrivindu-se slab, fu săltat de la pământ și picioarele des- 
făcute cu forţa, ca o femeie în timpul nașterii. 

— La! gemu el cu ochii atât de larg deschişi de spaimă, încât 
păreau gata să-i sară din orbite. La! Minfadlak, la! 

Bărbaţii care îl interogau veniră în faţa lui, cu feţele lipsite 
de orice expresie, de parcă făceau o treabă oarecare prin casă. 
Spre dezgustul lui Freya, unul dintre ei își înfipse un deget în 
chnul chiloților bătrânului, trăgându-i la o parte, iar celălalt 
desfăcu un briceag. Aplecându-se chiar între picioarele băr- 
batului, îi atinse carnea expusă cu vârful cuțitului. Victimaslor 
urlă şocată, șoldurile zvâcnindu-i în sus și în Jos. Îi puseră alte 
întrebări. Fiindcă nu primiră nici un răspuns, apăsară mai tare 
lama cuţitului. Freya simți un gust acid în gură când cuțitul fu 
forțat în perineul omului, carnea cedând și apoi despicându-se. 

— Nu! 

Vocea ei umplu noaptea. O pauză infimă, o secundă, nu 
mai mult, scena din cameră îngheță, apoi răsunară țipete şi 
paşi repezi. Ușile de la verandă fură izbite de pereți, siluete 
revărsându-se pe ele, și se văzură strălucirii roșii în timp ce 
armele fură descărcată și gloanțe împroșcate spre copacul de 
jacaranda unde stătuse Freya. Dar ea nu mai era acolo. Fugind 
pe după clădire și înapoi spre dumbrava de măslini, săn peste 
gardul de nuiele şi continuă să alerge printre copaci, împiedi- 
cându-se de pământul denivelat, inima dând să-i iasă din 
piept, focuri de armă și strigăte răsunând în urma ei. 

Ajunse la capătul îndepărtat al dumbrăvu și sări din nou, 
plonjând într-un stufăriş des. Îşi croi drum prin acesta, spre 
câmpia de dincolo. Focurile de armă se opriră, deși țipetele 
continuară. O jumătate de duzină de voci se auzi, toate venind 
din direcții puţin diferite, deoarece urmăritorii ei se împrăş- 
tiaseră, căutând-o. De asemenea, se auziră un zgomot amenin- 
țător şi o bufnitură când elicopterul porni. 

Traversă câmpia și cobori într-un șanț de irigații, traver- 
sându-l, scufundându-se în noroi până la glezne, brațele alu- 
necându-i și apucându-se cu disperare de malul opus, ndicân- 
du-se și ieșind de acolo. Se împletici în față. Mai întâi, printr-o 
dumbravă de lămâi, apoi o plantație de porumb înalt, după 
aceea pe o suprafață aparent nesfârșită acoperită de arbuşti 
încâlciţi, braţele ei dând la o parte crengile, de parcă înota, 
când vegetația se termină brusc. Se afla chiar la capătul oazei, 
simțind deșertul sub tălpi. La stânga sa, cufundată în întunenc, 
văzu un fel de baracă. Avea pereți din cărămidă și un acoperiș 
din paie. Alergă spre ea, încercând să deschidă ușa, însă era 
încuiată cu un lacăt. Privi în jur, frenetic, apoi se ghemui lângă 
o veche căruţă de lemn trasă lângă unul dintre pereții barăci, 
întregul trup tremurându-i, respirând sacadat, dureros. 

Elicopterul era deja în aer şi se rotea jos, pe deasupra 
copacilor, reflectorul său sfâșind umbrele de dedesubt. Zgo- 
motul elicelor înghiți toate celelalte sunete, deși, din când în 

când, lui Freya i se păru că aude un țipăt și, o dată, fără îndo- 
ială, un foc de armă. 

— Ei au omorât-o pe Alex, murmură pentru sine, scena la 
care tocmai asistase confirmându-i ceea ce credea că pățise 
sora ei. Ei au omorât-o pe Alex și acum mă vor omori și pe 
mine. Și nici măcar nu știu de ce. 

Își șterse transpiraţia de pe frunte, înjurând că-și lăsase 
mobilul în casa lui Alex, încercând să-și dea seama ce să facă. 
Era posibil ca toată agitația să le fi atras atenția celor din 
Dakhla, iar cineva poate că avea să vină să investigheze, dar nu 
se putea baza pe asta. Nici nu se putea juca de-a șoarecele și 
pisica toată noaptea. Oaza era micuță, erau doar câteva locuri 
cu vegetație densă și, în cele din urmă, aveau să-i dea de urmă, 
mai ales cu un elicopter planând deasupra. 

— Trebuie să ajung în Dakhla, se gândi ea inhalând guri 
mari de aer. Trebuie să plec din oază și să traversez deşertul, 
spre Dakhla. 

Dar cum? Cu elicopterul deasupra și cu luna tot mai stră- 
lucitoare, ar fi găsit-o imediat ce ieşea dintre copaci. 

Se ridică privind în jur, încercând să se orienteze, apoi se 
ghemui din nou. Părea că se afla în punctul cel mai sudic al 
oazei. La stânga ei, înspre est, la vreo cinci kilometri depăr- 
tare, dincolo de ceea ce părea un vast canal de apă, se între- 
zărea Dakhla, luminile sale răzlețe strălucind, zidul fantomatic 
al versantului Gebel al-Qasr ridicându-se dincolo de ea. 

Era, evident, direcția pe care trebuia să o urmeze și cea mai 
scurtă cale spre o zonă sigură. Dar terenul era deschis, doar 
pietriș și movile de nisip. Nu avea nici un fel de protecție, nici un 
loc în care să se ascundă de reflectorul felinarului. Ar fi fost repe- 
rată imediat, prinsă ca un iepure în farurile unei mașini. 

Nici spre sud lucrurile nu arătau mai bine, deși peisajul 
era mai vanat, deșertul rostogolindu-se în dune înalte și 
formațiuni de roci răsucite, suprafața sa fiind presărată cu 
bolovani și pâlcuri de vegetație. Și aceasta era expusă, dar 
mult mai puțin și oferea posibilitatea unui oarecare adăpost, 

dacă nu o ascunzătoare în toată regula. Se gândi că ar fi putut 
să meargă câțiva kilometri spre sud, îndepărtându-se de oază, 
după care să se întoarcă spre est, către Dakhla, moment în care 
spera să fie deja în afara razei de căutare a urmăritorilor ei. 

Freya decise că era cea mai bună opțiune pe care o avea. 
Singura, de altfel. Problema era că între baraca dărăpănată 
unde se pitise și prima ascunzătoare — un tufiș înalt de iarbă de 
deșert — erau vreo 200 de metri de pământ plat, compact. Să-l 
traverseze însemna să se expună îngrozitor de mult, ca și cum 
ar fi fost singură pe un patinoar, 

Fiecare cățărare pe munte îşi are punctul ei crucial, partea 
cea mai dificilă, după care restul traseului se deschide brusc și 
devine mai ușor. Acesta era punctul crucial al evadării lui 
Freya. Dacă ar trece de cei 200 de metri, ar avea o șansă. 
Dacă o observau, ori de sus, ori vreunul dintre bărbaţii de la 
sol, era terminată. 

Vâjâitul elicopterului deveni mai puternic, când ajunse 
chiar deasupra ei, reflectorul lui căutând înainte și înapoi, 
curentul de aer provocat de elicele sale făcând ca toți copacii 
să se legene nebunește. Freya se rostogoli sub căruță, rafale de 
nisip și praf plesnind-o peste faţă, fâșii fine de lumină pătrun- 
zând până la ea prin plăcile de lemn crăpate de deasupra. 
Mașinăria plană o clipă, după care se întoarse, îndepărtân- 
du-se către nord, spre celălalt capăt al plantației. Zgomotul 
motoarelor se stinse treptat, doar ca să se întețească atunci 
când elicopterul întoarse și se îndreptă spre ea. Părea să zboare 
după un tipar: în susul și josul oazei, de la un capăt la celălalt, 
de parcă făcea ture de bazin căutând-o, 30 de secunde într-o 
parte, 30 în cealaltă. Dacă voia să aibă vreo şansă să traverseze 
întinderea de nisip, trebuia să-și sincronizeze alergarea cu 
tiparul respectiv, să pornească imediat ce elicopterul o apuca 
în partea opusă și să termine înainte să vireze și să zboare 
inapoi, altfel ar fi ajuns direct în câmpul vizual al acestuia. 

Își apăsă palma pe frunte, calculând. 30 de secunde ca să 
acopere o distanță de 200 de metri. Pe o pistă ar fi fost ușor — 

elevă fiind, alergase pentru districtul Markham și parcursese 
aceeași distanță în mai puțin de 25 de secunde. Dar aici era 
vorba de nisip, noaptea. Avea să fie foarte la limită, dureros de 
la limită. Și asta fără să-i ia în calcul pe oamenii de la sol. Dacă 
unul dintre ei o vedea? Dacă se răspândiseră deja în deșert, ca 
să cerceteze, pentru orice eventualitate? Își mușcă buza, brusc 
plină de îndoieli, speriată, întrebându-se dacă nu era un risc 
prea mare. La urma urmei, nu erau chiar atât de mulți. Și era 
întuneric, arbuştii erau deși pe alocuri — cu siguranță, putea să 
scape de ei, să fie mereu cu un pas înaintea lor. 

Apoi, auzi un țipăt. Se crispă, privi în întuneric cu urechile 
ciulite, încercând să-și dea seama de unde se auzise. De undeva 
din spatele ei, de după masa încâlcită de vegetație prin care se 
luptase să răzbată cu câteva momente în urmă. Încă departe, 
dar nu foarte departe. Îi răspunse un alt strigăt și încă unul. 
Trei dintre ei, toți venind înspre ea, adunându-se. Poate că ar 
fi putut să-l evite pe unul, dar trei... imposibil. Se hotărî. Tre- 
buia să fugă. Dacă nu era deja prea târziu. 

Un vuiet metalic și elicopterul se legănă din nou deasupra 
ei, raza lui de căutare trasând alei orbitoare de lumină pe 
lângă și dincolo de baracă. Atunci când trecuse ultima dată, 
elicopterul virase aproape imediat. De data aceasta, agoni- 
zant, păru doar să planeze deasupra. Freya își astupă urechile, 
ca să înăbușe zgomotul, căruța de deasupra ei zornăind nebu- 
nește, de parcă era scuturată de o mulțime de brațe invizibile, 
rafala elicelor smulgând o parte din acoperişul de paie și suflân- 
du-l în noapte. Continuă o vreme, fiecare secundă apropiindu-i 
tot mai mult pe bărbații de la sol, micșorându-i șansele de a ieși 
de acolo. Aproape că-și pierduse orice speranţă, acceptă că avea 
să fie prinsă în capcană ca un şobolan, când vâjâitul scăzu în 
intensitate, aerul din jurul ei liniștindu-se în timp ce elicopterul 
se îndepărta, începându-și cursa spre capătul de sus al oazei. 

leși și sări imediat în picioare. De-abia conștientă de ceea 
ce făcea, condusă de un instinct de autoconservare primar și 
plină de adrenalină, sprintă pe lângă baracă, în plin deșert. 

N-avea nici cea mai vagă idee unde erau urmăntorii el, se 
ruga doar ca aceștia să se zbată în continuare printre arbuști 
din spatele barăcii și să nu o vadă prin frunzișul des. 

Nisipul era plat, compact, aproape la fel de ferm ca o pistă 
de zgură și parcurse primii 150 de metri uşor, coatele-i pom- 
pând, picioarele-i propulsând-o înainte, spre pâlcul de iarbă 
aflat în față. 

Tocmai începea să creadă că ar putea să reușească, dar 
picioarele începură să-i obosească. Suprafața deșertului se 
năruia sub ea, nisipul înghiţindu-i pantofii, încetinind-o. Îna- 
intarea deveni tot mai anevoioasă cu fiecare pas, plămânii 
lucrau tot mai greu, iar coapsele îi ardeau în timp ce muşchii îi 
erau înundați de un val de acid lactic. 

Pe când erau tinere, ea și Alex jucaseră un joc al provo- 
cănlor, bătând la ușa oamenilor şi apoi fugind, fiecare pas fiind 
o agonie provocată de panică în vreme ce așteptau să audă 
strigătele furioase ale proprietarului în urma lor. Același senti- 
ment îl avea și acum, dar infinit mai puternic — o disperată 
speranţă că nu aveau s-o prindă îngemănată cu teama bolnă- 
vicioasă că, mai mult ca sigur, așa avea să fie. 

Tot mai încet, cu picioarele alunecându-i și luptându-se 
să nu se afunde în nisip, continuă să înainteze. Zgomotul 
înfricoșător al elicelor elicopterului se auzea întruna, acesta 
planând la capătul îndepărtat al oazei, înainte să se intensi- 
fice din nou, pe măsură ce aparatul se întoarse și se îndreptă 
spre ea. Freya știa că nu mai avea timp, că urmau să o vadă, 
nu aveau cum s-o rateze acum, că se afla direct în vizorul 
elicopterului. Acceleră oricum, corpu-i continuând să alerge 
chiar dacă mintea păru să i se înceţoșeze și să renunțe la 
speranță. Aproape târându-se pe ultimii zece metri de 
pământ, se azvârli cu capul înainte în mănunchiul de iarbă și 
alunecă pe o pantă abruptă, dându-se de-a dura într-o ploaie 
de nisip. 

Rămase acolo o vreme, respirând anevoie, picioarele 
durând-o îngrozitor, așteptând ca elicopterul să o învăluiască 

în lumină. Totul în jurul ei rămase întunecat. Se rostogoh pe 
burtă și se târi până pe dâmb, dând cu grijă la o parte firele de 
iarbă sârmoase, pentru a-și face o deschizătură mică. La vreo 
200 de metri depărtare, ehcopterul atârna acum chiar dea- 
supra barăci, legănându-se înainte și înapoi. Dedesubt, în 
lumina acestuia, trei siluete în costume își țineau mâinile ridi- 
cate ca şi când ar fi spus „Nu-i aici“. Gesticulară o vreme, 
după care elicopterul plecă din nou în viteză, spre celălalt 
capăt al oazei, iar cei trei bărbați dispărură în tufișun. 
Reușise. 


Oaza DAKHLA 


După ce își spuse rugăciunea de seară — aplecându-se la 
pământ și îngenunchind în curtea interioară a casei sale —, 
Zahir luă cina cu soția și fiul lui, toți trei stând turcește pe 
podeaua sufrageniei, luând în tăcere cu mâna orez, mazăre și 
frunze de molocchia. După ce terminară, femeia aduse o pipă cu 
apă şi o puse lângă soțul ei, înainte să-l scoată pe băiat din 
cameră, lăsându-l pe Zahir singur. Acesta rămase nemișcat 
timp de 15 minute, pierdut pe gânduri, singurul sunet fund 
plescăitul buzelor sale când își scotea pipa din gură. Apoi, 
punând-o lângă el, se ridică şi străbătu din nou casa, ieşind în 
curtea interioară. Se îndreptă spre prima ușă de pe partea 
dreaptă, o deschise și aprinse lumina. În fața lui, pe perete, 
deasupra biroului, atârna fotografia pe care o văzuse domni- 
șoara Freya: stânca de formă curbată, doctor Alex dedesubt, în 
umbra ei. Se uită lung, degetele-i bătând nervoase darabana 
pe tocul ușii. o 

— Ce te preocupă? 

Soția sa venise lângă el și îi pusese o mână pe braţ. El nu 
spuse nimic, doar continuă să se uite la poză. 

— Nu ești tu însuți, spuse ea. Ce s-a întâmplat? 


146 Paul Sussman 


El nu-i răspunse nici de această dată, dar își puse mâna pe 
mâna soției sale, strângând-o ușor. 

— E vorba despre fata americană? întrebă ea. 

— S-a dus la poliție, murmură el. Crede că i-a omorât 
cineva sora. 

— ȘI? 

El dădu din umeri. 

— Ar trebui să vorbeşti cu ea, îi zise soția. Să afli ce ştie. 

El încuvunţă din cap. 

— Mâine, spuse el. O să merg mâine. 

O sărută pe frunte, trecându-și un deget peste obrazul ei, 
apoi îi făcu semn că ar trebui să-l lase singur. După ce ea plecă, 
el intră în cameră și, închizând ușa, se duse la birou și se așeză 
fără să-şi ia privirea de la fotografie. 

— Duna de Foc, murmură el. 


N 


Freya aşteptă câteva minute, ghemuindu-se în spatele mănun- 
chiului de iarbă, sunetul elicopterului crescând și scăzând în 
intensitate, în timp ce patrula în susul și în josul oazei. Verifică 
dacă aparatul foto, filmul și busola erau încă în siguranţă în 
rucsac Și își șterse zgărietunile care sângerau mai tare pe brațe 
și gât, unde se rănise rău când trecuse printre arbuști. Apoi, o 
luă spre sud. 

Era o noapte limpede, răcoroasă, aproape friguroasă, luna 
fund complet răsărită acum, iar deşertul — o întindere argintie 
sclipitoare. Îngrozită c-ar putea fi văzută, se mișca doar când 
elicopterul se îndrepta în direcția opusă, sărind de la o ascun- 
zătoare la următoarea — de la bolovani la dune, la stânci, la 
arbuști — înainte să se pitească iarăși. Auzi de câteva on împuș- 
cături şi, o dată, elicopterul ieși din oază, zburând aproape 
deasupra ei, în timp ce ea se făcu ghem sub ieșitura unei stânci. 
Se părea că pilotul doar își încerca norocul, să vadă dacă o 
repera și, după ce zbură prin preajmă o vreme, elicopterul viră 

și se îndepărtă. După aceea, nu se mai zări nici un semn că ar 
fi urmărită. 

Continuă să se îndrepte spre sud, aproape două ore, la 
început prudentă, apoi cu mai multă încredere, pe măsură ce 
oaza rămase în urma ei, pierdută printre dune și movile de 
pietriș. Aerul se făcu foarte rece și își scoase bluza de fleece din 
rucsac și și-o trase pe ea, alergând din când în când, ca să se 
încălzească. Încercă să reia cele întâmplate, căutând răspun- 
suri, dar era în stare de soc, iar totul părea confuz și lipsit de 
sens. În afară de faptul că îi omorâse cineva sora și încercase să 
o ucidă și pe ea, și că totul avea legătură cu obiectele pe care i 
le adusese beduinul în după-amiaza aceea, nu înțelegea nimic 
din ce se întâmplase. 

Parcurse aproape cinci kilometri, după care consideră că 
era destul de sigur să revină către est, înspre luminile sclipi- 
toare ale oazei Dakhla. Îi mai luă o oră până la primele lanuri 
mărginașe și alte 40 de minute ca să-și găsească drumul printr-un 
labirint de trestie, bălți cu peşti și canale de irigaţii. În cele din 
urmă, mai mult din noroc decât intenționat, ieși dintr-un 
câmp des de trestie de zahăr și nimeri pe un drum de macadam, 
drumul principal care străbătea oaza. 

Din dreapta se apropiau lumini. Ezită, apoi se retrase 
printre trestii, uitându-se agitată, temându-se c-ar putea fi urmă- 
ritorii ei. Doar când observă că farurile erau ale unei cisterne 
de petrol mari, ieși din stufănș și dădu frenetic din mâini, 
făcându-i semn vehiculului să oprească. Se auzi un claxon și 
niște frâne hidraulice în timp ce cisterna încetini și opri lângă 
ea. Soferul cobori geamul și se aplecă spre ea. 

— Vă rog să mă ajutați, îl imploră ea. Trebuie să ajung în 
Mut. La poliție. Cineva încearcă să mă omoare. Vă rog,stre- 
buie să ajung la politie. Înţelegeţi? Mut. Pohție. Mut. Mut. 

Rosti cuvintele pocite și în grabă. Șoferul — un bărbat 
rotofei, cu o față uleioasă și favoriti — ridică din umeri și dădu 
din cap, evident neînţelegând. 

— El Qahira, spuse el. Merge el-Qahira. Cairo. 

Se pare că omul credea că era o autostopistă și că îi făcea 
semn să oprească. Strângându-și pumnii a frustrare, începu să 
repete, doar ca să tacă imediat. El-Qahira. Cairo. „Da, se 
gândi ea, poate c-ar fi fost mai bine.“ Să iasă de tot din oază, 
cât mai departe, în Cairo, unde s-ar fi putut duce la ambasadă 
sau ar putea s-o sune pe Molly Kiernan — cetățeni americani, 
oameni care vorbeau engleza. Oameni care puteau s-o ajute. 

— Da, spuse ea privind agitată peste umăr. Cairo. Da, 
mulțumesc. Cairo. 

Se grăbi spre locul pasagerului, se urcă şi trânti ușa după ea. 

— Au încercat să mă omoare, zise ea când mașina se urni 
din loc, cu o voce tremurândă, neîncrezătoare. Înţelegi? Erau 
niște oameni și au încercat să mă omoare. 

Ca și mai înainte, șoferul ridică din umeri. 

— Ingleezaya? întrebă el. 

— Cum? 

— Ingleezaya? Lin-gleză? 

Ea dădu din cap că da. 

— Americană. Sunt americancă. 

El rânji. 

— Amreeka bun. Boos Weelis. Amal Shwassnegar. Foarte bun. 

Ea voia cu disperare să-i explice, să-l facă să înţeleagă că 
au încercat s-o omoare și că îi omorâseră sora, și că de-abia 
reușise să scape, și că umblase prin deșert ore întregi, și că îi 
era frig și sete, și că era înspăimântată și epuizată. Dar nu avea 
nici un rost. Dădu din cap, apoi își trase picioarele, le cuprinse 
cu braţele și își sprijini capul de fereastră, privind afară. 

— Da, da, foarte bun, chicoti șoferul lovind apreciativ 
volanul cu palmele. Boos Weelis. Amal Shwassnegar. Foarte 
foarte bun. 

Pe măsură ce prinseră viteză, punctul alb al luminii ehcop- 
terului de-abia se mai zăni în deşert, înainte să dispară în urma 
lor, iar ei să se piardă în noapte, îndreptându-se spre nord. 

CAIRO 


Fata era tânără. Avea vreo 15 sau 16 ani, nu mai mult, 
drogată și îmbrăcată într-o uniformă de școlăriță. Stătea pe 
pat, cu ochii strălucindu-i, uimită, fără să știe prea sigur ce se 
întâmplă. Cu şoapte de aprobare, etiopienii intrară, păşind 
puţin țanţoși de colo-colo, jucându-se cu penisurile lor, 
Jăudându-se cu mărimea și grosimea lor înainte să treacă la 
treburi serioase. O dezbrăcară pe fată, pălmuind-o, forțând-o 
să le ia penisunile în gură. Oamenii de afaceri rânjiră și pufăiră 
din trabucuri, în vreme ce fata se sufoca și plângea să fie lăsată 
în pace. 

În camera alăturată, Girgis privea prin geamul cu oglindă 
pe partea cealaltă, dând din cap a satisfacție. Nu pentru violul 
în sine — nu îi păsa de asemenea lucruri, nu-i prea păsa de sex 
în general —, ci mai degrabă pentru afacerea de dinaintea aces- 
tuia. Toată lumea știa că, dacă făceai afaceri cu Romani Girgis, 
el avea grijă de tine, îţi oferea o distracţie pe cinste şi, de aceea, 
afacerile lui mergeau întotdeauna strună. Așa cum se întâm- 
plase și în această seară. Poate prea strună. Știind ce distracție 
li se pregătea, nord-coreenu nu știură cum să semneze con- 
tractele mai repede: 50 de rachete sol-aer FIM 92 Stinger, la 
205 000 de dolari fiecare, Girgis luând un comision de 20%, 
ca intermediar. Zâmbi, gândindu-se să-i dea și fetei o parte, ca 
recompensă pentru activitățile ei. Dar, la urma urmei, probabil 
că fata avea să fie deja moartă până la sfârșitul nopții, iar corpul 
avea să-i fie aruncat în Nil sau undeva în deșert, așa că mai bine 
păstra el toți banu. La gândul acesta, zâmbi și mai tare. 

Mai privi o vreme, pe când violul deveni tot mai frenetic și 
mai bestial. Apoi, uitându-se la ceas, se întoarse și ieși din 
cameră, pășind pe podeaua de marmură și apoi pe scăn, până la 
biroul lui de la ultimul etaj. Aveau să urmeze și alte distracții — 
băieți tineri cu o femeie bătrână, trei fete împreună, o fată cu un 
câine —, după care invitații aveau să fie conduși în apartamente 
private, aprovizionați cu prostituate, droguri, pornografie, orice 

își doreau, cheful continuând până dimineață devreme. 
Oamenii lui aveau să se ocupe de toate astea. El avea alte tre- 
buri de rezolvat. Mai importante. Mai importante chiar decât 
un comision de 20% din 10,25 mihoane de dolan. 

În capul scărilor, se aplecă să ridice o firimitură de pe 
covor — servitori nenorociți, nu acordau nici un pic de atenție 
detaliilor — înainte să străbată coridorul la capătul căruia des- 
cuie o uşă. Păși într-un birou larg, lambrisat cu lemn. De-a 
lungul unui perete erau mai multe televizoare cu circuit închis, 
cu imagini dintr-o anumită încăpere a casei. Mergând la birou, 
se așeză și, uitându-se din nou la ceas, ridică telefonul, apăsă 
butonul difuzorului și puse receptorul pe birou. 

— Toată lumea e acolo? 

Se auzi un murmur general de aprobare pe măsură ce 
oamenii de la celălalt capăt al firului confirmară că erau pre- 
zenți și gata să înceapă conferința: Boutros Salah, mâna lui 
dreaptă, Ahmed Usman, expertul în antichități, Mohammed 
Kasri, avocatul lui și omul de legătură cu poliția și serviciile de 
securitate. Cercul lui de apropiați, confidenții lui. 

— OK, să începem, spuse Girgis. Boutros? 

Se auzi o tuse în vreme ce Salah își drese vocea. 

— Sigur e copilotul, zise vocea groasă şi răgușită de fumător 
înrăit. Am verificat detaliile din portofel și se leagă. Se pare că 
incerca să iasă din deşert. 

— Și venea din oază? întrebă Girgis. Suntem siguri de asta? 

— Nu încape nici o îndoială, se auzi o altă voce, aceasta mai 
ezitantă, ușor bâlbâită: Ahmed Usman. Nici o îndoială. Bineîn- 
teles, știm că acolo s-a prăbușit avionul, din ultimul mesaj 
trimis, dar artefactul o confirmă absolut. Un obelisc votiv cu 
semnul sedjet pe el, găsit atât de aproape de Gilf — poate să fie 
doar Zerzura. Fără îndoială. 

— Girgis dădu din cap, punându-și mâinile pe birou, în fața sa. 

— Cum rămâne cu filmul din aparat? 

Se auzi din nou o tuse când Salah își drese vocea din nou. 

— Harta ar trebui să fie de ajuns, spuse el. Gemenii caută 
chiar acum cadavrul copilotului. Liderul beduinilor le-a dat o 
descriere destul de bună, iar urmele lăsate de cămile sunt încă 
vizbile, așa că n-ar fi prea greu de urmat. Odată găsit, vor 
inversa coordonatele de pe hartă până în Gilf. Teoretic, ar 
trebui să ne ducă direct la avion. 

— Teoretic? 

— Ei bine, tipul trebuie să fi fost într-o stare destul de 
proastă pe la sfârșit, deci e posibil să nu fi înțeles bine coordo- 
natele. Oricum, ne vor duce mai aproape de oază şi, odată 
ajunși în zonă, ar fi ușor s-o găsim cu elicopterul, chiar și pe 
timp de noapte. Dacă totul merge conform planului, ar trebui 
s-o dibuim în câteva ore, poate chiar mai puțin. Dacă trebuie 
să se întoarcă în Dakhla să reahmenteze, patru sáu cinci. Până 
în zori. Cu siguranță, o găsim până în zori. 

Se auzi o bătaie în ușă și intră un servitor îmbrăcat în 
haină albă, aducând un pahar cu ceai. Fără să-și ridice pri- 
virea, Girgis îi făcu semn să intre. Omul lăsă paharul pe birou 
și plecă, ținându-și mereu ochii plecați. 

— Și armata? întrebă Girgis. Gilful e o zonă de securitate. 
Nu vreau probleme. 

— Totul e aranjat, răspunse o a treia voce. Cursivă, uleioasă — 
Mohammed Kasri. Am vorbit cu cei cu care trebuia vorbit. 
Ne vor da undă verde. Generalul Zawi a fost de mare ajutor. 

— Ba bine că nu, având în vedere cu cât îl plătim, rosti 
Girgis pufnind, ridicându-și paharul cu ceai și sorbind din el. 

Se lăsă tăcerea, după care se auzi vocea lui Usman. 

— Pot să întreb despre siguranță? Adică, nu știm în ce stare 
va fi după atâția ani, cum l-a afectat prăbușirea. Vom avea 
nevoie de echipament de specialitate, de oameni care știu 
ce fac. $ 

— Am rezolvat, răspunse Girgis. 

— Pentru că nu este vorba doar de un transport de arme. 
Nu putem pur și simplu să-l împachetăm şi să-l transportăm. 
Avem de-a face cu... 


152 Paul Sussman 


— Am rezolvat, mai zise o dată Girgis, de data aceasta mai 
ferm. Tot echipamentul tehnic necesar va fi la dispoziția voastră. 
— Bineînţeles, domnule Girgis, murmură Usman simțind 
că întrecuse măsura. Nu am vrut să... voiam doar să mă asigur. 

— Ei bine, acum ești sigur, spuse Girgis. 

Sorbi din nou din ceai, buzele de-abia atingându-i lichidul, 
după care lăsă paharul jos și își tamponă buzele cu o batistă. 

— Mai rămâne fata, spuse el. Să înţeleg că n-am găsit-o încă. 

Salah recunoscu că, într-adevăr, așa stăteau lucrurile. 

— Am lăsat cinci oameni în Dakhla. Și avem prieteni printre 
localnici. Dacă e acolo, o vom găsi. 

— Poliția? întrebă Girgis. Jihaz amn al-daoula? 

— Le-am alertat pe persoanele noastre de contact, zise Kasn. 
Dacă apare, ne vor anunţa. Presupun că persoana noastră de 
contact americană... 

— A fost anunţată, spuse Girgis. 

Continuă să-și tamponeze buzele înainte să împacheteze 
frumos batista și s-o pună în buzunar. 

— Vreau s-o găsim, zise el. Chiar dacă harta ne va da toate 
informațiile de care avem nevoie, vreau s-o găsim. N-am 
așteptat douăzeci şi trei de ani de ani ca o curvă vorbăreață 
să-mi distrugă toată afacerea. E clar? 

— Clar, răspunseră toate cele trei voci la unison. 

— Sunați-mă imediat ce aflaţi ceva. 

Conexiunea se întrerupse, ceilalți trei închizând rând pe 
rând. Pentru o chpă, Girgis rămase locului, privind spre 
capătul celălalt al încăperii, către ecranele televizoarelor cu 
circuit închis — un mozaic pixelat de scene de sex și violență —, 
apoi se aplecă în față. 

— Ai auzit? 

Din telefon se auzi un murmur de-abia perceptibil. Tonul 
era mai ridicat decât al celor care tocmai închiseseră și era 
imposibil să-ți dai seama dacă îi aparținea unui bărbat sau 
unei femei. 

— O să am nevoie de ajutorul tău în toată treaba asta, spuse 
Girgis. Dacă fata ia legătura cu ambasada... 

Se auzi un alt murmur, iar legătura se întrerupse. Girgis se 
holbă la telefon cu ochii mijiți, cu limba intrându-i și ieșindu-i 
din colţul gurii. Încuviinţând din cap, puse receptorul la loc, se 
ridică și, luându-și ceaiul cu el, merse pe balcon, de unde privi 
grădinile ornamentale aflat de-a lungul Nilului, care curgea 
prin spatele casei. 

Trăise aici 20 de ani, o vilă colonială somptuoasă, chiar pe 
linia de coastă a Zamalekului. Chiar și acum îl uimea că el, fiul 
unor strângători de gunoaie, nepotul lui Saidi fellaheen, locuia la 
una dintre cele mai exclusiviste adrese din Cairo, printre elite. 
De la Manshiet Nasser la așa ceva, de la droguri pe la colțul 
străzii la un imperiu de mai multe miloane de dolari — cu 
siguranță, ajunsese departe. Mai departe decât sperase sau se 
așteptase el. Doar fiascoul Gilf Kebir îi pătase o carieră 
altminteri strălucitoare — o afacere care ar fi trebuit să fie înco- 
ronarea lui, îndrăzneață chiar și după standardele sale, și totul 
se dusese dracului din pricina vremii. 

Se încruntă, gura strâmbându-i-se într-o grimasă furioasă. 
Expresia i se şterse imediat de pe faţă, redevenind un zâmbet. 

Pentru că afacerea nu se dusese chiar de tot pe apa sâm- 
betei. Fusese întârziată, da. Dar nu distrusă. Prăbușirea avio- 
nului le făcuse, la urma urmei, o favoare lui și prietenilor săi, 
transformând o afacere deja ambițioasă în ceva și mai mare. 
Durase ceva timp până să se coacă, dar acum putea în sfârșit 
să culeagă roadele. Orice nor ascunde o rază de lumină. Sau, 
în cazul acesta, orice furtună de nisip. 

Îşi sorbi ceaiul și privi dincolo de Nil, către Hotelul 
Carlton şi turnurile luminate ale Băncii Naţionale Egiptene 
de peste drum, în vreme ce de jos se auziră ecourile unor 
vaiete îndurerate și neajutorate. Zâmbetul i se lărgi și chicoti. 
Orice s-ar spune, Romani Girgis întotdeauna oferea o 
distracție pe cinste. 

CAIRO — AMBASADA AMERICANĂ 


După ce își încălzi o cană cu lapte, Cy Angleton se duse în 
sufragerie şi se aşeză în fotoliu, pântecele revărsându-i-se peste 
elasticul pantalonilor de pijama, șoldunile-i apăsându-se tare 
în brațele fotoliului („Cine naiba a proiectat și mobila asta? 
Piticii?**) Majoritatea personalului din ambasadă locuia în 
afara ei, în Garden City sau peste râu, în Gezira ori Zamalek, 
dar el reușise să obțină unul dintre apartamentele de la ulti- 
mul etaj al clădirii Cairo 2. Era un spațiu îngust, doar un 
dormitor, o sufragerie, o baie și o chicinetă, cu loc cât să faci 
câțiva câțiva pași în orice direcție, înainte să dai de vreun 
perete. Dar era mai sigur decât să fii în afara clădirii, mai 
puţine șanse ca oamenii să-și bage nasul. Și, în plus, însemna 
că putea comanda toate mesele de la bucătăria Marinei de la 
subsol, mâncare adevărată, mâncare americană, inclusiv plă- 
cinte cu ciocolată Mississippi de la Barney's. La naiba, ce bună 
era plăcinta aia. Aproape că merita să mănânci toate celelalte 
porcănii. Aproape. 

Luă o înghiţitură lungă, lentă din lapte și, întinzându-se 
după telecomandă, dădu drumul CD-playerului. Reglând 
volumul, trecu prin melodii, până ajunse la cea pe care o voia: 
Patsy Cline — Prea multe secrete. Un moment de tăcere, apoi auzi 
sunetul vesel și cunoscut de clarinet, când începu cântecul. 
Suspină de plăcere, lăsându-și capul pe spate și închizând 
ochii, bătând ritmul cu degetele în mânere. 

Îi plăcea muzica country, i-a plăcut dintotdeauna, încă de 
pe vremea când era copil și asculta melodiile pârâitoare din 
1978 pe vechiul pick-up Crosley al mamei. Hank Williams, 
Jimmie Rodgers, Lefty Frizzell, Merle Travis, fără ei, n-ar fi supra- 
viețuit în acei ani timpurii — tachinările, vizitele nesfârșite la 
spital, crizele de furie la beție ale tatălui („„Uită-te la tine, pentru 
numele lui Dumnezeu! Cer și eu un fiu și El ce-mi dă? Un neno- 
rocit de purceluș grăsan!“) Muzica country îi oferise o scăpare, 
un refugiu, un loc unde nu se simţea chiar atât de singur. Încă o 

făcea. De fapt, avea şi mai mare nevoie de ea acum decât atunci, 
din cauza tuturor minciunilor și a suspiciunilor, și a corupției 
mizerabile prin care trebuia să își croiască drum. 

— Country nu e doar muzică, îi spunea mama lui. E ceea 
ce te face să mergi mai departe. 

Și avea dreptate. Mențiunea înrămată de pe peretele opus 
o dovedea: „Premiul pentru Eroism al Departamentului de 
Stat al Statelor Unite ale Americii se înmânează lui Cyrus 
Jeremiah Angleton. Pentru servicii eroice aduse în circumstanţe 
foarte periculoase“. Muzica country îl adusese acolo. Își 
dorea ca mama lui să mai fi fost prin preajmă, să vadă câtă 
dreptate avusese. 

Lăsă cântecul să treacă de prima strofă şi refren, după 
care dădu volumul mai încet, își termină laptele și se aplecă 
înainte, privind spre podea. În fața lui se afla o hartă mare a 
Egiptului, desfăcută, acoperită cu nişte mâăzgălituri confuze 
de nume, date, numere de telefon, sume de bani, şiruri de 
cifre care puteau să fie sau nu contun bancare. Existau și foto- 
grafii, o grămadă, împrăștiate prin toată ţara, de mărimea 
unei poze de pașaport, cu excepția a trei imagini mai mari, 
aranjate una lângă cealaltă în colţul stâng jos al hărții, dea- 
supra cuvintelor Platoul Gilk Kebir: Flin Brodie, Alex 
Hannen, Molly Kiernan. Aplecându-se, chinuindu-se să se 
îndoaie, le luă de pe jos şi se aşeză din nou, amestecându-le ca 
pe un pachet de cărți. Se uită lung la fiecare dintre ele: Brodie, 
Hannen, Kiernan, apoi din nou Brodie. Lucrurile începeau 
să se clarifice, iar legăturile să iasă la iveală, o simţea, era sigur 
de asta. Mai avea drum lung de parcurs, dar spera să nu 
dureze prea mult înainte să poată pleca odată de acolo. Fără 
nici o Dună de Foc, fără căldură, fără să se mai strecoare pe 
ici, pe colo — misiunea îndeplinită, banii câștigați, angajatorii 
satisfăcuți. N-ar mai fi mâncat din plăcinta cu ciocolată 
Barney's Mississippi, dar putea să trăiască și fără ea. Putea 
trăi fără orice, în afară de iubita lui muzică country. Arun- 
când fotografiile pe podea, se întinse după telecomandă și 

apăsă din nou butonul de redare, camera scufundându-se în 
tăcere înainte de a se umple din nou cu deschiderea instru- 
mentală veselă, Prea multe secrete. Chicoti ușor. Povestea vieții 
lui nenorocite. 


DAKHLA 


Cerul căpăta spre est o nuanţă rozalie rece și păsănle din 
zori ciripeau în copaci când Fatima Gharoub trecea apăsat 
prin oază, veşmintele sale negre, ample, fâlfâind în jurul ei, 
silueta mătăhăloasă mișcându-se cu o viteză surprinzătoare. 
Din când în când, se oprea și scuipa în nisip, bombănind ner- 
voasă înainte să se pună din nou în mișcare, urmând drumul 
care cotea printre dumbrăvi de palmieri și măslini, până 
ajunse, în cele din urmă, la casa femeii americane. 

— Curvo! urlă ea mergând cu pași mari până la ușa din 
față. Unde e? Ce-ai făcut cu Mahmoud al meu? 

Îşi ridică pumnul, gata să bată la ușă, când observă că 
aceasta era deja întredeschisă. O deschise lovind-o cu piciorul 
și dădu buzna în sufragene. 

— Haide, știu că eşti aici! Măgarul și curva lui! Patruzeci de 
ani de căsnicie şi uite cum mă răsplăteșşte! 

Rămase locului ascultând, cu fața ndată de atâta furie și 
indignare. Smulse un făraş de pe pervaz și o luă direct spre 
dormitorul principal, ținând fărașul deasupra capului, ca pe 
un soi de armă. 

— Nu mă face să vin și să te găsesc, Mahmoud Gharoub, 
pă ea. Ai auzit? Crede-mă, dacă vin și te găsesc, o să regreți 
tot restul vieți! 

Era pe la jumătatea sufragenei când simți o mișcare. În 
ușa dormitorului apăru o siluetă. Se opri brusc, cu gura căs- 
cată de uimire. 

— Zahir al Sabri? Dumnezeule, pe câți vă are aici? 

— Nu ştiu despre ce vorbeşti, se răsti Zahir încruntându-se, 
în mod clar neplăcut surprins de faptul că fusese găsit acolo. 

— Ba cred că știi! ţipă Fatima Gharoub. Știu ce se petrece 
aici! Întotdeauna își vâră nasul pe aici. Vrăjit! L-au vrăjit 
curvele astea nenorocite! Mahmoud! Mahmoud! Frumosul 
meu Mahmoud! 

Începu să se vaite trăgându-se de haine și lovindu-se cu făraşul 
peste cap. La fel de brusc precum se iscase, isteria încetă și 
ochii i se mijiră. 

— Ce cauţi aici? 

Zahir se foi stânjenit. 

— Am venit s-o văd pe domnișoara Freya. 

— La șase dimineaţa? 

— I-am adus micul dejun. Arătă cu capul către un coș de pe 
masa din sufragerie. Ușa era deschisă. Am intrat să văd dacă e 
în regulă. 

— Dădeai târcoale, spuse bătrâna agitând un deget acu- 
zator. Irăgeai cu ochiul. 

— Am venit să mă asigur că domnișoara Freya e în regulă, 
repetă el. Nu era aici. lar patul e neatins. 

— Dădeai târcoale și trăgeai cu ochiul, insistă ea simțind 
posibilitatea unei bârfe suculente. Te uitai la lucruri la care nu 
ar fi trebuit să te uiţi. Stai să vezi când i-oi spune... cum adică 
patul e neatins? 

Zahir își deschise gura ca să răspundă, dar, înainte să poată 
zice ceva, soția îndurerată începu să țipe din nou, smulgându-și 
rochia, lovindu-se cu palma peste frunte. 

— O, Doamne, am știut eu! Au fugit împreună! Mi l-a 
furat pe Mahmoud! Mahmoud, Mahmoud! Micul meu 
Mahmoud! o 

Aruncând fărașul cât colo, se răsuci și, probabil intențio- 
nând să-i urmărească pe cei doi care fugiseră împreună, țâșni 
afară din casă, lăsându-l pe Zahir exact unde era, clătinând 
din cap și părând foarte stânjenit. 

CAIRO 


Cei care lucrau pentru Romani Girgis își dădeau seama 
când violenţa era iminentă. În astfel de momente, ştiau că tre- 
buie ori să nu-i stea în cale, ori, dacă nu puteau să nu-i stea în 
cale, să-și țină capetele bine plecate, să-și continue treaba și să 
nu atragă atenția asupra lor. 

O simţiseră încă de dimineață. Imediat după răsărit, Gir- 
gis răspunse la un apel pe terasă, în spatele casei și, din spusele 
bătrânului grădinar care uda nişte ghivece cu mușcate în apro- 
piere, nu fusese încântat. Chiar deloc, țipând la persoana de la 
celălalt capăt al firului, izbind atât de tare cu pumnul în masa 
de lemn, încât cana de cafea se răsturnase și se spărsese de 
pământ, lăsând o pată urâtă pe marmura albă. Grădinarul nu 
auzise exact ce se vorbise, îi explică el mai târziu uneia dintre 
bucătărese, și nu îndrăznise să-și ridice privirea sau să se 
apropie prea mult, dar, cu siguranță, îl auzise pe Girgis rostind 
cuvintele „oază“ și „elicopter“. Și ceva despre un turn negru și 
o boltă, deși, la momentul respectiv, începuse deja să se retragă 
din câmpul vizual al lui Girgis și se poate să fi înţeles greșit. 

Acesta fusese doar începutul. De atunci, dispoziția lui 
Girgis se înrăutățise tot mai mult. Pe la 8 dimineaţă, cei trei 
locotenenţi — Boutros Salah, Ahmed Usman și Mohammed 
Kasri — sosiră și dispărură în biroul lui. O servitoare spuse că 
auzise sunetul unei sticle sparte și un strigăt: 

— Ai zis că harta va fi de ajuns! 

O oră mai târziu, la 9, un om care repara o balama la 
piciorul scării aproape că fusese trântit la pământ când Girgis 
trecuse razant pe lângă el, cu mobilul în mână, urlând: 

— Nu-mi pasă de combustibilul dracului! Continuă să 
cauţi! M-ai auzit? Continuă să cauţi! 

Girgis devenise tot mai nervos, atmosfera tot mai tensio- 
nată, până când, imediat după prânz, se auzi zgomotul ca de 
tunet scos de elicele elicopterului lui Girgis care ateriză în 
eliportul din grădină, gemenii tâșnind din el și ajungând la 

locul unde îi aștepta Girgis, pe gazon. Deja, majoritatea 
personalului era conştientă că era ceva în neregulă și privea 
pe furiș de la ferestrele conacului, chiar dacă doar bătrânul 
grădinar era îndeajuns de aproape ca să audă ce le zise anga- 
jatorul gemenilor. 

— Găsiţi-o! strigă el. Găsiți fata, găsiți filmul, scoateţi-i ochii 
și aruncaţi-o în deşert. M-aţi auzit? Găsiţi-o pe cățeaua aia! 

— O să rănească pe cineva, îi șopti grădinarul ajutorului 
său, cu ochii aplecați spre stratul de flori pe care îl pliveau. Fii 
atent la ce-ţi spun, o să-i facă rău cuiva. 

Același lucru îl gândiră cu toții când Girgis intră valvârtej 
în casă. Angajaţii lui, ca nişte pești în faţa unui prădător, se 
retraseră cu toții când acesta se năpusti pe hol și în sus pe scăni, 
înspre biroul lui de la ultimul etaj. 

Toţi, cu excepţia lui Adara al-Hawwari. Aceasta lucra în 
conac doar de trei zile și nu știa nimic despre angajatorul ei 
sau despre temperamentul lui, ci era doar recunoscătoare că 
își găsise un loc de muncă. O văduvă de 60 de ani era greu să 
capete un loc de muncă și șansa de a lucra într-un loc așa de 
frumos, chiar dacă doar pentru 50 de piaștri pe oră, așa că 
părea o binefacere de la însuși Allah. Trei zile așteptase opor- 
tunitatea de a-i mulțumi angajatorului ei, să-i spună cât de 
recunoscătoare era pentru bunătatea pe care i-o arătase. lar 
acum se nimeri ca acesta să urce scănle spre ea, pe când ea 
lustruia balustrada din lemn de tec la primul etaj. Era o 
femeie timidă și nu îi stătea în fire să abordeze un om atât de 
influent și de important. Cu toate acestea, consideră că era de 
datoria ei și, când acesta ajunse la capătul de sus al scănlor, ea 
păşi înainte, își puse o mână pe piept și, cu o voce tremură- 
toare, îi mulțumi umil pentru bunătatea arătată unei văduve 
bătrâne. Girgis o ignoră, trecând de ea și mergând pe coridor 
spre biroul lui. Ajunsese pe la jumătatea drumului când se 
întoarse brusc. Ducându-se înapoi cu pași mari, se apropie de 
ea și o pălmui. 

— Nu-mi vorbi, scuipă el. Ai înţeles? Să nu-mi vorbeşti 
niciodată. 

Adara al-Hawwani rămase holbându-se la el, cu o pată 
roșie pe obraz. Tăcerea ei păru să-l înfurie și mai mult, așa că 
o pălmui din nou, mai tare. Vigoarea loviturii îi sparse nasul și 
o aruncă îndărăt, în balustradă, sângele curgându-i din nară 
pe covor. 

— Cum de îndrăzneşti să-mi vorbeşti? strigă Girgis, vocea 
lui devenind tot mai stridentă, îndreptându-și toată furia și 
frustrarea asupra făpturii tremurânde din fața lui. Cum îndrăz- 
nești? Cum îndrăzneşti? 

O lovi încă o dată, într-o parte a capului. Smulgând un 
pachet de şerveţele din buzunarul hainei, rupse unul și se 
şterse cu putere pe mâini. 

— Şi curăță-ți mizeria! ţipă el cu răsuflarea tăiată, arătând 
înspre petele de sânge de pe podea. Ai înțeles? Vreau să-ți 
cureți mizeria! Vreau să fie ca nou! Ca nou! 

Aruncă în ea șervețelul cu care se ștersese, se răsuci și dis- 
păru pe coridor, lăsând-o pe Adara al-Hawwani tremurând 
înspăimântată, în tăcere și întrebându-se dacă să lucreze 
pentru Romani Girgis era într-adevăr o binefacere sau nu. 


CAIRO — CARTIERUL COPT 


Murmurând O, ce prieten bun e Isus, imnul ei favorit, Molly 
Kiernan mergea pe străzile întortocheate din Masr al-Qadima — 
Vechiul Cairo —, pe drumul cunoscut spre Biserica Sfinții Ser- 
gius și Bacchus. 

În mod normal, se închina la o capelă mică din comuni- 
tatea districtului Maadi al orașului, unde se aflau birounle 
USAID la care lucra ea și unde locuia într-un bungalou mic, 
cu două dormitoare, umbrit de arbori de foc și tufișun de 
iasomie. Totuşi, astăzi, 7 mai, era ziua de naștere a lui Charlie 
ȘI, în această zi deosebită, îi plăcea să meargă într-un loc 

diferit, într-un loc special. Așa ajunsese aici, la cea mai veche 
biserică din Cairo, o bazilică veche, aproape dărâmată, care, 
conform legendei, fusese construită pe locul unde însăși Sfânta 
Familie se oprise să se odihnească în călătoria sa prin Egipt. 

Urma întotdeauna aceeași rutină de ziua de naştere a lui 
Charlie, așa făcuse în ultimul sfert de secol. Îi pregătea un mic 
dejun special de ziua lui de naștere — costiță, ouă, terci, vafe și 
gem de afine, preferatul lui Charlie —, deschidea cadourile pe 
care le cumpărase și împachetase pentru el, apoi se uita o 
vreme la albume foto, răsfoind povestea vieții lor împreună, 
zâmbind în timp ce-și amintea vremurile bune de care se 
bucuraseră, ce bărbat frumos și special fusese Charlie al ei. 

— O, dragul meu, ofta ea. O, soţul meu drag și scump. 

Mai târziu, organiza un picnic și mergea la grădina zoo- 
logică — acolo o dusese el la prima lor întâlnire, la grădina 
zoologică din Washington — și apoi la biserică. Acolo își petre- 
cea restul după-amiezii, multumind pentru viața lui Charlie, 
încercând să se convingă singură că exista un motiv pentru 
care Dumnezeu îl luase la El într-un mod atât de groaznic, că 
totul făcea parte dintr-un plan mai amplu, chiar dacă, și după 
toți aceşti ani, încă se chinuia să descopere acest plan. Un 
bărbat atât de bun și blând aruncat în aer de nişte sălbatici. 
„O, dragul meu. O, soțul meu drag și scump.“ 

Intrând în bazilică, Kiernan se opri o clipă ca să privească 
icoana mare a Fecioarei Maria aflată chiar la intrare, înainte 
să treacă mai departe și să se așeze într-una dintre stranele de 
lemn. O pereche de vrăbii zbură pe sub tavanul din lemn boltit 
de deasupra ei. 

lubea locul acesta și ştia că și Charlie l-ar fi iubit. Simpli- 
tatea ponosită a locului avea ceva atrăgător în ea: frescele șterse, 
covoarele jerpelite de pe podea, mirosul rece, muced de ume- 
zeală și praf, și piatră. Părea să o poarte în trecut, spre zilele 
timpurii ale creștinismului: zilele acelea când credința era încă 
tânără și pură, inocentă, fără dilemele morale groaznice care o 
împovăraseră ulterior. Cândva, i se părea ei, a fi creştin era pur 

și simplu o chestiune de iubire și de credință, o acceptare a fap- 
tului că bunătatea lui Hristos era de-ajuns ca să vindece relele 
din lume. Așa văzuse Charlie al ei lucrunle — o convingere 
simplă, aproape puerilă că, dacă aveai suficientă credință, dacă 
pășeai cât mai mult pe urmele lui Hristos, atunci totul se va 
sfârși cu bine, că binele avea să triumfe asupra răului. 

Dar Kiernan știa că lucrurile erau mai complicate de-atât, 
mai neclare, așa cum o dovedise chiar moartea lui Charlie. 
Așa cum o dovedea tot ce întâmpla în zilele acestea. Mielul lui 
Dumnezeu era înconjurat din toate părțile de șacali și doar 
dragostea nu mai era suficientă ca să răzbați. Cu mult timp în 
urmă, acceptase că a fi creştin însemna să mergi pe sârmă, să 
găsești un mod de a trăi întru Hristos și, totodată, să fii ferm 
împotriva răufăcătorilor. Blândeţe și putere, credinţă și con- 
flict — totul era atât de dificil, atât de dureros și de tulburător. 
De aceea îi plăcea lui Kiernan să vină aici. Ca să uite de sine, 
chiar dacă numai pentru o după-amiază, în frig, în simplitatea 
din această clădire veche şi frumoasă. Doar ea și Dumnezeu, și 
Charlie uniți în tăcere, dincolo de dilemele care îi sufocau 
viața de zi cu zi. 

Se lăsă pe spate și își împreună mâinile în poală, privind în 
jur, prin biserică, admirând coloanele de marmură aflate de 
ambele părți ale culoarului central, iconostasul superb 
încrustat de la capătul naosului, imensul candelabru sus- 
pendat, din alamă, gândindu-se întruna la Charlie și la viața 
lor împreună. La toate lucrurile pe care le trăiseră în timpul 
mult prea scurt pe care îl petrecuseră împreună. La toate 
lucrurile pe care le pierduse. 

Se căsătoriseră târziu, amândoi pe la 30 de ani. Ea lucra 
pentru guvern, el era pastor în Batahonul 1, Regimentul 8 al 
Marinei. La momentul respectiv, ea aproape că renunţase la 
speranţa de a găsi pe cineva, acceptase că munca avea să fie 
viaţa el, cehbatul — destinul ei. Dar, în clipa în care îl zărise 
stând lângă ea în Galena Naţională de Artă din Washington — 
în fața picturii atât de adecvate, Fuga în Egipt a lui Carpaccio —, 

știuse instinctiv că el era alesul. Bărbatul pe care-l așteptase în 
toți acești ani. Își vorbiseră, el îi ceruse o întâlnire, șase luni 
mai târziu erau logodiți și, la cinci luni după aceea, se căsăto- 
riseră. Vorbiseră despre copii, despre excursiile pe care aveau 
să le facă, despre cum aveau să îmbătrânească împreună — 
fusese foarte, foarte fericită. 

Totuşi, la nici un an de la nuntă, batalionul lui Charlie fu 
trimis în Liban, într-o misiune de menținere a păcii. Petrecură 
ultimele două săptămâni împreună, niște săptămâni magice, 
apoi, într-o dimineaţă, ea îi pregăti micul dejun — costiță, ouă, 
terci, vafe, gem de afine —, el o sărută pe obraz și îi dădu crucea 
pe care încă o purta în jurul gâtului și, azvârlindu-și rucsacul 
pe umăr, ieși în zori. A fost ultima dată când l-a văzut. O lună 
mai târziu, în 23 octombrie 1983, sosiră veşti despre o explozie 
în Beirut, atacuri sinucigașe cu bombe, riposte ale marinei 
americane, numeroase victime, iar ea știu instantaneu că al ei 
Charlie murise. Doi ani, atât avuseseră împreună. Doar doi 
ani scurți. Cei mai buni din viaţa ei. 

Un murmur de voci îi întrerupse șirul gândurilor în vreme 
ce un grup de turişti italieni se perinda prin biserică, ghidul lor 
îndrumându-i spre locurile din jurul ei, forțând-o să se mute ca 
să le facă loc. Erau tineri și păreau să nu aibă nici un interes 
pentru locul acela, nici o idee despre sacralitatea sa. Vorbeau 
tare, mâncau chipsuri și unul dintre ei chiar se juca pe un 
Game Boy. Încercă să-i ignore, dar apoi intră un alt grup, de 
data aceasta japonezi, iar biserica fu scăldată în lumina blițu- 
rilor de la aparatele de fotografiat. Vocea ghidului lor păru să 
umple întregul spațiu pe când le vorbea printr-un fel de am- 
plificator portabil. Nemaisuportând — „De ce nu puteau 
să facă și ei liniște, să o lase să jelească în pace?“ —, Kiernaa se 
ridică și se strecură prin mulțime, ca să iasă din strană. Când 
ajunse pe culoar, un cuplu japonez îi blocă trecerea, ridicând 
un aparat foto, rânjind, făcând o plecăciune, rugând-o să le 
facă o fotografie. Ea izbucni: 

— Ce-i în neregulă cu voi, oameni buni? strigă ea. Este o 
biserică! Nu întelegeți? Arătați și voi puțin respect! Vă rog, 
arătați doar puțin respect. 

Se repezi pe lângă cuplu și ţâșni pe ușă, poticnindu-se în 
sus pe trepte, înspre strada îngustă de deasupra, cu ochii 
înecați de lacrimi. 

— Am nevoie de tine, Charlie, spuse ea sufocându-se. Nu 
mai pot face asta de una singură. O, Doamne, câtă nevoie am 
nevoie de tine. Soțul meu, soțul meu drag şi scump. 


A 


Trecuse deja de ora unu după-amiaza când Freya ajunse 
în sfârșit la periferia orașului Cairo și, timp de alte 40 de 
minute, se târâră printr-un trafic aproape staționar spre cen- 
trul orașului. Șoferul cisternei trase pe dreapta la unul dintre 
capetele unei piețe enorme, lângă un petic de iarbă plină de 
gunoaie, presărată cu palmieri. 

— Midan Tahrir, o informă el ignorând claxoanele care 
protestau în spatele lor. 

Le luase aproape 16 ore ca să ajungă aici din Dakhla, o 
călătone interminabilă, devenită și mai interminabilă din 
cauză că șoferul insistase să se oprească — i se păruse ei — la 
toate cafenelele de pe marginea drumului ca să bea ceai. De 
câteva ori, Freya se gândise să-l lase baltă și să facă din nou 
autostopul. Dar hotărâse totuși să n-o facă, paranoică fiind că 
bărbații din oază ar fi putut avea colegi care o căutau și că ar 
fi nimerit peste cine nu trebuia. Oricât de încet ar fi fost, măcar 
părea demn de încredere. 

Aţipise de câteva on în timpul călătoriei, ba o oră, ba 40 
de minute, dar rămăsese trează cea mai mare parte din drum. 
Ocazional, își deschisese rucsacul și se uitase la aparatul de 
fotografiat, la rola de film și la busola dinăuntrul lui. În rest, 
privise doar pe fereastră, la întinderea nesfârșită de deșert, 

urmărind bornele kilometrice care le anunțau distanţele prin 
al-Farafra, Bahariya şi, mai departe, spre Cairo. 

Și acum, în sfârșit, erau aici. 

— Midan Tahrir, repetă șoferul. 

— Telefon, zise ea mimând un receptor la ureche. Trebuie 
să dau un telefon 

El se încruntă, apoi zâmbi și indică în spatele ei o cabină 
telefonică verde cu galben. 

— Menatel, spuse el scotocind într-un compartiment sub 
bord și scoțând o cartelă telefonică de unică folosință pe care 
1-0 înmână, refuzând banii pe care i oferise ea. Ea îi mulțumi, 
atât pentru cartelă, cât şi pentru că o adusese și, luându-și ruc- 
sacul în spate, sări din camion, pe trotuar. Conducătorul strigă 
pentru ultima oară: 

— Boos Weelis. Amal Shwassnegar! și plecă mai departe. 

Pentru o clipă, Freya rămase acolo epuizată, privind împre- 
jurimile: traficul amețitor, mulțumile de pietoni ce păreau niște 
furnici, clădirile înalte, murdare, acoperite cu panouri publici- 
tare gigantice făcând reclamă la Coca-Cola, Vodafone, Sanyo, 
Western Union. În pofida lentorii enervante a călătoriei, cabina 
cisternei avusese ceva sigur și reconfortant. Acum, brusc, se 
simți foarte singură și foarte expusă, ca un melc a cărui cochilie 
a fost sfărâmată. La un semafor din apropiere, un şofer de taxi 
vorbea la mobil. Părea că se holbează direct la ea. La fel și o 
femeie bătrână care vindea brichete de pe o ladă întoarsă cu 
susul în Jos la doar câțiva metn distanță. Lăsându-și capul în 
piept, Freya se grăbi înspre cabina telefonică, bâjbâind prin 
buzunar şi scoțând cartea de vizită pe care i-o dăduse Molly 
Kiernan când se întâlniseră prima dată. Introduse cartela în 
fantă, selectă opțiunea pentru limba engleză de pe afișajul 
digital și, ținând receptorul sprijinit cu capul pe umăr, tastă 
numărul de mobil al lui Kiernan. Tăcere, un sunet de apel, 
apoi, spre frustrarea lui Freya, un mesaj vocal: „Bună, aici 
Molly Kiernan. Nu pot răspunde chiar acum. Lăsaţi un mesaj 
şi vă sun eu cât mai curând posibil“. 

— Molly, sunt Freya, zise ea imediat după semnalul de înre- 
gistrare, cu vocea tensionată, alertată, Freya Hannen. Sun de 
la o cabină telefonică. S-a întâmplat... Am nevoie de ajutor. 
Cineva a încercat să... Cred c-au ucis-o pe Alex... Erau... Și a 
venit un om la casa lui Alex, ieri, cu un rucsac... și avea un 
aparat de fotografiat... a zis că le-a găsit în deşert... 

Se opri, conștientă de faptul că vorbea aiurea şi că ar fi 
trebuit să se gândească la ce urma să spună înainte să sune. 
Mai bine să-i povestească lucrurile pe scurt și să i le explice 
ulterior faţă în faţă. 

— Ascultă, sunt în Cairo, rosti ea. Trebuie să ne întâlnim. 
Sunt în... 

Din nou, se opri, încercând să-și aducă aminte ce-i zisese 
şoferul. 

— ... Midan ceva... E un spațiu mare, deschis... 

Privi în jur, în căutare de repere. 

— Văd un hotel Hilton și un fel de fast-food numit Hardees 
ȘI... ŞI... 

Privirea i se opri pe o clădire mare, în stil otoman, la 
capătul celălalt al străzii. Toate ferestrele erau arcuite, cu para- 
vane din lemn complicate și cornișe ornamentale, înconjurată 
de balustrade și de un gard viu înalt și prăfuit. În partea de sus 
a fațadei, cu litere albastre scria Universitatea Americană din 
Cairo. Nu acolo?... Se scormoni din nou prin buzunar, gemând 
și suspinând la telefon, scuzându-se pentru întârziere, scoțând 
cartea de vizită pe care i-o dăduse Flin Brodie: Profesor F 
Brodie, Universitatea Americană din Cairo. Începu să vor- 
bească din nou, vocea ei era mai sigură acum. 

— Sunt lângă Universitatea Americană, zise ea. O să încerc 
să-l găsesc pe Flin Brodie. Dacă nu e acolo, mă duc la am- 
basadă. Cred că sunt în pericol, trebuie să... 

Apelul se întrerupse brusc. Ecranul digital al telefonului 
arăta că nu mai avea credit. Înjură, închise și ieşi pe trotuar. 
Pietonii se îmbrânceau pe lângă ea. Soferul de taxi cu mobilul 
la ureche plecase deja, dar femeia care vindea brichete încă se 

uita fix în direcția ei. Pentru o clipă, Freya se întrebă dacă n-ar 
fi fost mai bine să meargă direct la ambasada SUA, să obțină 
un fel de protecție oficială, dar perspectiva de a avea din nou 
de-a face cu niște birocrați plictisiti și de a trece din nou prin 
toată povestea, de la început, o descurajă. Avea nevoie de o 
față cunoscută, de cineva în care putea să aibă încredere, 
cineva care ar lua în serios ceea ce avea de spus. Desigur, abia 
de-l știa pe Brodie, vorbise doar câteva minute cu el, dar fusese 
un prieten al surorii ei și asta îi era de-ajuns. Ambasada putea 
să aștepte. Flin Brodie avea s-o ajute, era sigură de asta. El ar 
ști ce să facă. 

Bătu rucsacul cu palma și aruncă o privire rapidă spre 
vânzătoarea de brichete care continua să se holbeze, dinții ei 
din aur strălucind în soarele după-amiezii. Apoi, ochind un 
gol în trafic, Freya traversă în fugă strada și merse roată în 
jurul gardului, de-a lungul clădirii universității, căutând cu 
nerăbdare intrarea principală. 


N 


Dispuneau de sisteme de interceptare și de supraveghere 
extrem de avansate în ambasada SUA și de oameni extrem de 
pricepuți. Din moment ce fusese transferat în cadrul Departa- 
mentului de afaceri publice, nu era posibil ca Angleton să se 
folosească de facilitățile respective. Nu fără să stârnească tot 
felul de întrebări ciudate. Ar fi putut să riște, să tragă niște 
sfori, să facă rost de permisiunile necesare — ba chiar s-ar putea 
să trebuiască s-o facă —, dar, pentru moment, era mai ușor să 
improvizeze. Nu voia să-i paseze altcuiva mingea. Cel puțin, 
nu încă. 

Astfel că își făcuse rost de propriul echipament de ascul- 
tare, în afara campusului, într-un apartament de la ultimul 
etaj al hotelului portocaliu și mohorât Semiramis Interconti- 
nental. Dispozitivele nu erau la fel de avansate precum cele 
de la ambasadă, iar doamna Malouft, care mânuia zi de zi 

Dar era de ajuns, permițându-i lui Angleton să asculte apelu- 
rile telefonice și, având cunoștințe din interior ale diferitelor 
coduri și parole folosite, spărgea codurile de la căsuțe vocale și 
conturi de e-mail, făcându-și o idee despre cine ce îi spunea 
cui și despre cum anume erau conectate toate lucrurile. Mai 
mult ca sigur că nu obținea întreaga poveste, că existau canale 
de comunicație de care încă nu știa, însă, pentru moment, era 
suficient. Piesă cu piesă, cu piesă. 

În după-amiaza aceasta, Angleton venise cu taxiul. Mergea 
peste tot în taxi, niciodată pe jos. Străbătu holul mare al hote- 
lului, se opri la patiseria de la parter și cumpără două ecleruri 
și un fel de bezea foarte mare, cu o felie de lămâie caramelizată 
în vârf, apoi se îndreptă spre hifi. 

Alesese Intercontinentalul în parte pentru că era un favorit 
al turiştilor americani și prezenţa lui nu avea să atragă prea 
mult atenția, dar mai ales pentru că era un loc foarte cunoscut 
pentru curvele de înaltă clasă din Cairo. Dacă l-ar fi urmărit 
cineva — deși nu prea credea, dar, la o adică, nu poți fi nicio- 
dată prea precaut —, avea să presupună că venise acolo pentru 
distracţie şi jocuri. Însemna ca doamna Malouff să se îmbrace 
mai cochet sau să se dezbrace puțin, cum avea ea impresia, 
ceea ce nu-i plăcea deloc, dar, la cât o plăteau, era dispusă să 
îndure cu zâmbetul pe buze. 

Liftul ajunse și se clătină încet când intră. Apăsă butonul 
pentru etajul 27 şi se dădu la o parte, ca să facă loc unui grup 
de doamne în vârstă îmbrăcate în tricouri roșii identice, care 
apăsară aproape toate celelalte butoane de pe panou. 

— Mă tem că vă cam încetinim, se scuză una dintre ele cu 
un accent texan pur în vreme ce ușile se închiseră și începură 
să urce. 

— Cu cât mai lent, cu atât mai bine, răspunse Angleton cu 
un rânjet vesel. Îmi dă mai mult timp să mă bucur de com- 
pania dumneavoastră fermecătoare, doamnelor. 

Acestea chicotiră cu plăcere, sporovăind cu Angleton care 
își scoase în evidență farmecul sudist, glumind cu ele pe când, 
în mintea lui, se gândea la vizita pe care o făcuse în dimineaţa 
aceea la USAID, în New Maadi, unde lucra Molly Kiernan și 
unde își petrecuse cea mai mare parte din zi până atunci. 

O structură mare, modernă, din sticlă de culoare închisă și 
oțel lustruit, aflată într-un complex de clădiri cu poartă și bine 
păzit la capătul de sus al străzii Ahmed Kamel, cu vedere 
înspre o întindere pustie, acoperită cu praf și stânci. Angleton 
stabilise o întâlnire cu directorul, căruia îi spusese că era nou 
la Departmentul de relații publice și credea că ar trebui să facă 
mai mult pentru a promova acțiunile excelente ale USAID, o 
sinergie mai mare, valoare mai mare, o schimbare de optică 
pentru a progresa. O grămadă de gogoși manageriale pe care 
directorul le înghițise cu totul, ducându-l pe Angleton într-un 
tur al clădirii, spunându-i absolut tot despre organizație, 
despre angajații acesteia, despre diversele programe în care 
era implicat. 

Nici unul dintre aceste lucruri nu-l interesau câtuși de 
puțin pe Angleton. Dar îi cântase în strună. Doar nu putea să-i 
zică direct: „Spune-mi tot ce ştii despre Molly Kiernan“. Dă 
puțin drumul la firul undiţei, înainte să începi să tragi prada. 
Așa că se plimbase pe-acolo, simulând interes, entuziasmat de 
proiectele de drenare a apelor subterane și de programele de 
schimb școlar, câștigându-i încrederea directorului înainte să 
ducă lent și subtil conversaţia în direcția pe care o voia. 

Kiernan era punctul central, era sigur de asta. Fhn Brodie 
și Alex Hannen erau și ei importanți, dar Kiernan era secretul 
deslușirii misterului Dunei de Foc. Îi scotocise deja prin bun- 
galou, dar era curat, așa cum știuse că avea să fie. Era prea 
inteligentă ca să lase ceva la vedere, prea prevăzătoare. ° 

Nu reușise să scoată prea multe de la director, lucru destul 
de instructiv în sine. Îi confirmase ce-i indicau toate celelalte 
piste: că Molly Kiernan își ținea cărțile foarte strâns la piept. 
Se număra printre angajaţii cei mai longevivi ai USAID, se 


170 Paul Sussman 


afla în Cairo încă din 1986, coordonând diverse programe în 
Deşertul de Vest: o clinică de planificare familială în Kharga, 
o şcoală agricolă în Dakhla, un fel de proiect de cercetare 
ştiinţifică în Gilf Kebir. Directorul nu era în întregime sigur 
de detalii. 

— Sincer să fiu, Molly își vede de treburile ei, îi zise el lui 
Angleton. Depune un raport semestrial și cam atât — nu are nici 
un rost să supraveghezi pe cineva cu experienţa ei. O lăsăm în 
pace. Vrei să-ți arăt noul sistem de canalizare pe care îl finanțăm 
în Asyut? Am o prezentare PowerPoint în biroul meu. 

— Categonic, spuse Angleton. 

Așa cum anticipase, prezentarea fusese îngrozitor de plic- 
tistoare. Din fericire, trebuise să o suporte doar câteva minute, 
deoarece, conform planului, directorul primise un apel de la 
un prieten jurnalist al lui Angleton, care îi solicită un interviu 
prin telefon. Angleton făcu un semn din mână când directorul 
începu să se scuze, spunând că va face o plimbare prin clădire, 
dacă era în regulă, să simtă spiritul locului. Și se îndreptă 
direct spre biroul lui Kiernan. Acesta se afla la capătul unui 
coridor de la etajul trei, încuiat, desigur, însă reușise să intre 
şi scotoci temeinic — nimic, absolut nimic. leși de acolo și 
se întoarse în biroul directorului, înainte ca acesta să fi ter- 
minat interviul. 

Așa se încheiase vizita lui. Nici o pistă nouă, nici o infor- 
mație nouă, un mare eșec. Se așteptase la asta, dar trebuise să 
se asigure. Avea să-i dea el de capăt până la urmă, bineînţeles, 
întotdeauna o făcea — de aceea îl angajaseră —, dar nu avea să 
fie ușor. Se pare că Molly Kiernan și Duna de Foc aveau să fie 
una dintre cele mai mari provocăn ale sale. 

— Am ajuns, rostiră ultimele două doamne în tricouri când 
ușile liftului se deschiseră la etajul 24. A fost o adevărată plă- 
cere să vă cunoaștem. 

— Plăcerea a fost de partea mea, răspunse Angleton întor- 
cându-se în prezent. Doamnelor, să aveţi o vacanță plăcută. $i, 
nu uitaţi, lăsați-o mai moale cu dansul din buric. 

Ele chicotiră și ieşiră în hol. Uşile se închiseră și liftul urcă 
tăcut spre etajul 27, unde cobori Angleton. Merse de-a lungul 
unui coridor mochetat, pe ai cărui pereți atârnau reprezentări 
ale unor tablouri în acuarelă din secolul al XIX-lea — cămile și 
piramide, bărbați cu turbane, chestii tipic turistice — și se opri 
în fața unei uși de lemn albe, cu o placă de alamă pe ea: camera 
2704. Bătu de cinci ori — de trei ori rapid, de două on lent —, 
introduse o cartelă electronică de plastic, deschise ușa şi intră. 

În interior, totul era un haos tehnologic: fire, cabluri, apa- 
rate de înregistrat, servere, computere, modemuri. Mobilierul 
obișnuit al camerei fusese dat într-o parte, ca să încapă totul. 
Doamna Malouff se afla la un birou lipit de peretele de la 
capătul celălalt, ținând cu o mână o pereche de căști pe cap, 
în timp ce cu cealaltă ajusta volumul unui amplificator mare. 
Era o femeie grăsuță, la peste 40 de ani și purta o rochie de 
seară neagră, mult prea strâmtă și prea mult machiaj, conform 
cu rolul ei de damă de companie, deși, după părerea lui 
Angleton, ar fi trebuit să fie o noapte foarte întunecată ca s-o 
considere cineva cât de cât atractivă. Ea îi făcu un semn cu 
capul, cu o față acră și, aplecându-se peste birou, îi întinse un 
teanc de transcrieri ale înregistrărilor de peste zi. El le luă şi 
ieși pe balcon. Piramidele din Giza se întrezăreau în depăr- 
tare, triunghiuri neclare planând chiar la marginea orașului. 
Nici măcar nu le aruncă o privire. În schimb, așezându-se pe 
un scaun lângă o mare antenă de satelit, începu să studieze 
documentele. Diverse apelun către şi din partea lui Brodie, 
majoritatea chestiuni universitare, vreo două mesaje plictasi- 
toare pe robotul de acasă al lui Kiernan, niște chestii de la 
celelalte microfoane instalate, e-mail-uri — nici unul de prea 
mare folos. 

— Asta-i tot? întrebă el. i 

— Kiernan tocmai a avut un apel pe telefonul mobil, răs- 
punse doamna Malouff. Încă n-am apucat să-l transcriu. 

Părea hărțuută. 

— Dă să-l ascult. 

Se auzi un „hmm“ enervat, apoi sunetul unor butoane apă- 
sate. O explozie scurtă de sunete foarte stridente, flecăreală rapidă 
în timp ce banda era derulată, apoi o voce de femeie, agitată, 
gâfâită, în fundal distingându-se o fanfară slabă de claxoane: 

— Molly, sunt Freya, Freya Hannen. Sun de la o cabină 
telefonică. S-a întâmplat... Am nevoie de ajutor. Cineva a 
încercat să... Cred c-au ucis-o pe Alex... 

Angleton rămase locului, de-abia respirând, ochii micşorân- 
du-i-se pe măsură ce mesajul continua. Când se termină, îi ceru 
doamnei Malouff să deruleze înapoi, ca să-l asculte din nou. 

— Sunt lângă Universitatea Americană. O să încerc să-l 
găsesc pe Flin Brodie. Dacă nu e acolo, mă duc la ambasadă. 
Cred că sunt în pericol, trebuie să... 

Un declc blând când se încheie înregistrarea. Pentru o 
clipă, Angleton rămase locului, expirând încet. Apoi, zâm- 
bind, scotoci în cutia de la patisena de la parter, scoase un 
ecler și mușcă din el. 

— Drăguţ, murmură el, crema scurgându-i-se în firicele 
subțiri pe la colțurile gurii. Foarte frumos, într-adevăr. 


CAIRO — UNIVERSITATEA AMERICANĂ 


Marele complex templier din lunu („locul coloanelor“) 
sau, pe numele său grecesc, Heliopolis (Orașul Soarelui), a fost 
probabil — ba nu, sans doubte! — cea mai importantă și de vază 
scenă religioasă din întregul Egipt antic. În zilele noastre s-a 
păstrat destul de puțin din acest edificiu sclipitor, templele și 
altarele sale cândva de o importanță monumentală fiind acum 
uitate în praf, înmormântate adânc sub suburbiile din Cairo, 
în Ain Shams și Matanya (cu excepția unui obelisc solitar al lui 
Senwosret I, atât de trist, atât de evocator). Este greu de crezut 
că, timp de 3000 de ani în cap, din zilele ceţoase ale perioadei 
predinastice târzii până la apariția greco-romanilor, această 
ruină respingătoare a fost cel mai important centru de cult 

al marelui zeu-soare Ra, casa sfintelor eneade, locul de închi- 
nare la taurul Mnevis, pasărea Benu, Benben cea misterioasă 
şi trăsnită... 

* 

— Pentru numele lui Dumnezeu! 

Flin Brodie oftă obosit și aruncă eseul pe birou. Fusese 
prima dintr-o grămadă de lucrări pe care trebuia să le noteze 
până în dimineața următoare („Explicați și discutați impor- 
tanța lui lunu/Helhopolis pentru vechii egipteni“). Așa cum se 
întâmpla mereu în lucrările studenților săi, aceștia foloseau 
expimări înflorite, învechite, pentru a compensa faptul că 
engleza nu era limba lor maternă. 33 de lucrări, fiecare de 
minimum patru pagini. Se părea că îl aştepta o noapte lungă. 

Se frecă la ochi şi se ridică. Se duse la fereastră, privind în 
Jos, spre grădinile universității, unde un grup de studenți trân- 
dăveau pe scaune din răchită, fumând și sporovăind. I-ar fi 
prins bine o băutură acum — ba chiar mai multe —, dar se luptă 
cu această dorinţă. Zilele în care obișnuia să păstreze o sticlă 
de scotch în sertarul de sus al dulăpiorului se duseseră de mult 
ŞI, în ciuda scăpării din noaptea trecută, intenționa ca lucrurile 
să rămână așa. 

Îl văzu pe Alan Peach trecând pe acolo, studenții de pe 
scaunele din răchită căscând ostentativ în acest timp, lucru 
care îl enervă pe Flin, chiar dacă el însuși glumea mereu pe 
seama a cât de plictisitor era Peach. Își privi colegul dispărând 
după un colţ, apoi se întoarse la birou. Se așeză, își puse mâi- 
nile sub cap și privi spre tavan. 

Era nervos, și nu doar din cauză că avea de corectat 33 de 
eseuri ilizibile. Nu era chiar anxios-anxios — anxietatea aceea 
ocazională, cu tremurat şi atacuri de panică, atunci când sto- 
macul îi devenea parcă din plumb și toată lumea lui păreă să 
se prăbușească în sine, zdrobindu-l sub greutatea de nesuportat 
a trecutului său. Nu, de data aceasta era vorba de un nivel 
inferior de griji, mai degrabă un fel de neliniște cicălitoare, un 
sentiment că era ceva nu chiar în regulă. Deși, când venea 

vorba de Duna de Foc, nimic nu avea să fie vreodată sută la 
sută normal. 

Sentimentul de anxietate fusese acolo încă din noaptea 
precedentă, când americanul cel gras venise la el, în Hotelul 
Windsor, şi făcuse acele remarce evidente despre Gilf Kebir. 
Se căută în buzunarul de la blugi și scoase cartea de vizită pe 
care i-o dăduse bărbatul: Cyrus J. Angleton, ofiţer de relații cu 
publicul, ambasada Statelor Unite, Cairo. 

Dacă ar fi fost vorba doar de acel incident, probabil că 
n-ar fi băgat în seamă. Doar că de atunci îl mai văzuse pe 
Angleton de câteva ori. O dată, alaltăieni, rătăcind prin Uni- 
versitatea Americană, apoi din nou ieri-seară, la clubul sportiv 
Gezira, unde mergea de trei sau patru ori pe săptămână, ca să 
se antreneze pe pista de atletism. Prima se putea explica simplu — 
nu era nimic ieșit din comun în faptul că un oficial american 
vizita o universitate americană. Faptul că îl văzuse la Gezira îl 
tulburase mai mult. Da, îi aruncase doar o privire fugară băr- 
batului aflat la mare distanță și acesta dispăruse imediat ce 
Flin începuse să alerge, dar era sigur că fusese Angleton. 
Același sacou de culoare crem. Aceeași siluetă obeză. Nu avea 
nici un motiv să se afle acolo, absolut nici unul — din câte știa 
Flin, era unul dintre puținii occidentali care foloseau clubul — 
și faptul că fusese şi el acolo era cel puțin... neliniștitor. 

Și mai era ceva. Părea o nebunie, dar, în după-amiaza tre- 
cută, când se întorsese în apartamentul său, după înmormân- 
tarea lui Alex, avusese senzația ciudată că fusese cineva acolo. 
Nu lipsea nimic şi nimic nu era nelalocul lui. Nu existau semne 
de intrare forțată și nici un fel de deranj care să-i susțină bănu- 
ielile. Dar un al șaselea simţ îi spunea că își vârâse cineva nasul 
prin apartamentul lui, iar acel cineva fusese Angleton. Cobo- 
râse și îl luase la rost pe Taib, îngnjitorul. Acesta negase totul, 
deși avusese o privire hoţească, vinovată. Dar, la o adică, Taib 
avea întotdeauna o privire furișă, vinovată, așa că acest lucru 
nu dovedea nimic în sine. 

Totul era lipsit de substanță, doar șoapte și umbre. Totuși, 
anxietatea era acolo și adevărul este că, în nouă din zece 
cazuri, acest fel de anxietate se dovedea a avea un fundament 
real. Poate că își imagina lucruri, poate că nu. Oricum, avea să 
țină ochi bine deschişi, să fie chiar mai prudent decât de 
obicei. Poate că ar fi trebuit să-i vorbească despre asta lui 
Molly, să vadă ce părere avea ea. 

Rămase locului o vreme. Apoi, scuturând tare din cap, ca și 
cum ar fi vrut să se descotorosească de suspiciunile sale, se 
aplecă înainte, luă eseul și începu să citească din nou. Parcurse 
doar câteva paragrafe înainte să fie întrerupt de o bătaie în ușă. 

— Aţi putea reveni mai târziu? strigă el fără să-și ridice pri- 
virea. Corectez niște lucrări. 

Evident, persoana respectivă nu-l auzise, pentru că mai 
bătu o dată. 

— Ați putea reveni mai târziu? repetă el, mai tare de data 
aceasta. Corectez niște lucrări. 

— Flin? vocea era ezitantă, nesigură. Sunt Freya Hannen. 

— Dumnezeule! 

Azvârli eseurile pe birou, traversă camera cu pași mari și 
deschise rapid ușa. 

— Freya, ce surpriză minunată! Nu mă aşteptam să ajungi 
în Cairo decât peste... 

Vocea i se stinse treptat, pe măsură ce îi observă blugii și 
adidașii pătați cu noroi, zgânietunile de pe braţe și gât. 

— Te simți bine, Freya? 

Ea nu vorbi, ci doar rămase acolo, în prag. 

— Freya? De data asta, păru îngrijorat: Ce s-a întâmplat? 

Ea nu spuse nimic în continuare. Tocmai ce începuse s-o 
întrebe pentru a treia oară, când zăgazunle se frânseră. 

— Cineva a ucis-o pe Alex, bolborosi ea. Și au încercat sătmă 
ucidă și pe mine. Noaptea trecută, în oază, un grup de bărbaţi, 
erau şi doi gemeni, au venit într-un elicopter și l-au torturat... 

Își pierdu firea, luptându-se cu lacrimile, străduindu-se 
să-și păstreze controlul. Flin ezită un moment, nefiind prea 

sigur cum să reacționeze, apoi făcu un pas înainte, își puse un 
braţ în jurul ei și o trase în încăpere. Închise ușa cu piciorul, 
conducând-o înspre un scaun și aşezând-o. 

— E OK, spuse el ușor. Linișteşte-te! Eşti în siguranță. 

Ea își şterse ochii, dându-i brațul la o parte, poate că un 
pic prea agresiv, dar îi era rușine de slăbiciunea ei, trebuia să 
se potolească. Flin se uită la ea; Freya își ținea privirea în 
podea, în vreme ce se chinuia să-și revină. Apoi, Flin se scuză 
şi părăsi încăperea. Se întoarse câteva minute mai târziu, cu 
un pulover și o cană aburindă. 

— Ceai, zise el. Soluția englezilor pentru orice. 

Ea părea să se fi calmat puţin și zâmbi ușor, acceptând 
puloverul și atingându-și braţele goale. 

— Mulţumesc, spuse ea. Îmi pare rău, n-am vrut să... 

FI ridică o mână, indicându-i că nu era nevoie să se justi- 
fice. Punând cana pe colțul biroului, își trase scaunul de după 
birou, așezându-se în faţa ei. O lăsă câteva momente înainte 
s-o întrebe din nou ce se întâmplase. 

— Cineva a încercat să mă omoare, rosti ea, cu vocea mai 
fermă acum. Noaptea trecută, în oază. Ei au ucis-o și pe Alex, 
nu s-a sinucis. 

El vru să spună ceva şi deschise gura pe jumătate, apoi se 
gândi mai bine şi o lăsă să-și depene povestea în felul ei, în 
ritmul ei. Freya puse la o parte flanela, luă cana și sorbi, venin- 
du-și în fire. Apoi, începu să vorbească, zicându-i tot ce se 
întâmplase în ziua precedentă, începând cu revelația pe care o 
avusese când Molly Kiernan îi spusese despre injecția cu mor- 
fină și continuând cu doctorul Rashid, secția de poliție, miste- 
riosul sac de pânză, gemenii, urmărirea prin oază — totul. Flin 
ascultă aplecat în față, cu ochii mijiți a concentrare, fără să 
comenteze, părând calm la exterior, deși ceva din intensitatea 
privirii lui, felul în care mâinile îi tremurau uşor sugerau că 
povestea îl afecta mai mult decât voia să recunoască. După ce 
termină, el îi ceru să vadă lucrurile pe care le adusese cu ea. Ea 
îşi puse rucsacul pe genunchi și îl deschise, dându-i rând pe 

rând obiectele: camera foto, cutia cu film, busola. Flin le luă 
pe fiecare pe rând și le examină. 

— Au ucis-o pe Alex, repetă Freya. Şi are ceva de-a face cu 
omul pe care l-au găsit în deşert și cu lucrurile lui. Rudi 
Schmidt, așa scria în buletin. Îi zice ceva? 

Flin clătină din cap, cu ochii plecați, uitându-se la aparatul 
de fotografiat, fără să o privească în ochi. 

— N-am auzit de el. 

— De ce ar fi fost Alex interesată de lucrurile lui? De ce ar 
ucide-o cineva pentru ele? 

— Nu ştim cu certitudine că a ucis-o cineva, Freya. Nu ar 
trebui să tragem... 

— Ba ştiu, insistă ea. l-am văzut. Am văzut ce i-au făcut 
bătrânului fermier. Mi-au ucis sora, i-au făcut o injecție. Și 
vreau să ştiu de ce. 

El își ridică privirea spre ea. Păru gata a zice ceva, dar se 
gândi mai bine şi dădu doar reticent din cap. 

— OK, te cred. Cineva a ucis-o pe Alex. 

Se priviră în ochi o clipă, apoi el începu să examineze din 
nou obiectele. Puse aparatul foto și filmul pe birou și deschise 
busola, privind prin obiectiv, ciupind firul din alamă rupt. 

— Mai spune-mi despre celelalte lucruri din sac, zise el. 
Harta, obeliscul din lut. 

Ea îi descrise simbolurile misterioase de pe obelisc, dis- 
tantțele şi datele de pe hartă. În tot acest timp, Flin își făcu de 
lucru cu busola, părând să asculte doar pe jumătate ceea ce Îi 
spunea, deşi, ca și mai înainte, tremurul de-abia perceptibil al 
mâinii lui și strălucirea din ochi păreau să trădeze un grad mai 
mare de interes — ba chiar entuziasm — decât lăsa să se între- 
vadă atitudinea lui nonșalantă. o 

— Cred că acest Rudi Schmidt încerca să meargă din Gilf 
Kebir la Dakhla, zise Freya, cu ochii la englez, încercând să-i 
descifreze expresia, să-și dea seama dacă o lua sau nu în serios. 
Știu că Alex a lucrat în Gilf Kebir, mi-a spus despre asta în 

scrisorile ei. Există o legătură. Nu știu ce anume, dar există cu 
siguranță o conexiune și de aceea a fost ucisă. 

Luă camera foto și filmul, ndicându-le. 

— Şi cred că răspunsurile sunt aici. De aceea voiau bărbații 
din oază filmele. Pentru că ne vor spune ce se întâmplă. Tre- 
buie să le developăm. 

Din nou se lăsă tăcerea. Flin continuă să învârtă busola în 
mână. Apoi, ca și când ar fi luat o hotărâre, o puse înapoi în 
rucsacul Freyei și se ridică în picioare. 

— Ba trebuie să te ducem undeva unde să fii în siguranță, 
rosti el. Te duc la ambasada americană. 

— După ce developăm filmele. 

— Acum. Nu ştiu ce se întâmplă, cine sunt aceşti oameni, 
dar este clar că sunt periculoși şi cu cât te scoatem mai repede 
de aici, cu atât mai bine. Haide, să mergem! 

Îi întinse o mână, ca să o ajute să se ridice, dar ea rămase 
locului. 

— Vreau să ştiu ce e pe filme. Mi-au ucis sora și vreau să știu 
de ce. 

— Freya, filmele alea au stat în mijlocul Saharei, probabil 
ani de zile. Șansele de a le putea developa sunt de una la o 
sută. Ba chiar una la o mie. 

— Eu tot vreau să încerc, spuse ea. Mai întâi, facem asta, 
apoi mergem la ambasadă. 

— Nu. Brusc, tonul lui deveni tăios. Filmele pot aștepta, 
Freya. Vreau să te văd undeva în siguranţă. Nu știi... 

Se opri. 

— Ce? zise ea. Ce nu știu? 

Deşi avea ochii roșii din pricina epuizării și fața palidă și 
trasă, era atentă și plină de energie, privirea ei sfredelindu-l 
pe Fln. 

— Ce nu știu? repetă ea. 

El oftă exasperat. 

— Uite ce e, Alex mi-a fost o prietenă foarte dragă... 

— A fost sora mea. 

— ... ŞI îi datorez să mă asigur că nu ți se va întâmpla nimic. 

— ȘI eu Îi datorez să aflu de ce a fost ucisă. 

Amândoi începură să ridice tonul. 

— Nu te las să rătăceşti prin Cairo, izbucni el. Nu după ce 
s-a întâmplat una ca asta. Te duc la ambasadă. 

— După ce developez filmele. 

— Acum! Ai nevoie de protecție. 

— Nu-mi vorbi de sus. 

— Nu îţi vorbesc de sus, la naiba! Încerc să te ajut. 

Fu rândul ei să izbucnească: 

— N-am nevoie de ajutor și n-am nevoie de protecție. Tre- 
buie să ştiu care-i treaba cu aceste filme și de ce-au încercat să 
mă omoare. De ce au ucis-o pe Alex. 

— Nu ştim... 

— Ba da, ştim! l-am văzut pe bărbații aceia din casa ei și de 
ce au fost în stare. Au ucis-o pe Alex și am de gând să aflu de ce. 

Se ridică în picioare atât de violent, încât răsturnă scaunul. 
Îndesând aparatul foto și filmul în rucsac, deschise larg ușa și 
traversă coridorul până la lifturi. Flin veni după ea. 

— Stai așa, așteaptă! 

Ea îl ignoră, apăsând cu degetul mare butonul care chema 
ascensorul. 

— Freya, ai încredere în mine de data aceasta, o imploră el. 
Locuiesc în Egipt, cunosc acest tip de oameni. Once i-ai 
datora lui Alex, n-ar vrea să mon pentru asta. 

Uşile de lemn ale liftului se deschiseră cu un cârâit și ea 
păși în interiorul lui, apăsând butonul pentru parter, conti- 
nuând să-l ignore. 

— Freya, te rog, ascultă-mă, încerc doar... 

Ușile începură să se închidă, dar Flin le opri cu piciorul. 

— Hristoase, ești la fel de încăpățânată ca și soră-ta! ° 

— Crede-mă, Alex era mult mai flexibilă, replică ea furioasă, 
apăsând butoanele, încercând să facă ușile să se închidă. 

Urmă o pauză scurtă, în care Freya continuă să lovească 
butoanele de pe panoul de control, iar Flin ținu în continuare 

ușile blocate înainte să pufăie amuzat. Ea îl privi, apoi zâmbi 
la rându-i. El făcu un pas înapoi, ea îl urmă ieșind din ascensor 
și ușile se închiseră în urma lor. 

— Acceptă un compromis, rosti el. Tu fă-mi pe plac şi du-te 
la ambasadă, iar eu voi developa filmele. Am un prieten care 
lucrează la Muzeul de Antichităţi din Cairo, la Departamentul 
de fotografie, le va putea rezolva pe loc. De îndată ce sunt 
gata, ți le aduc. E bine așa? 

Fa medită o clipă, apoi dădu din cap. 

— Bine. 

— OK, spuse el. Ţine liftul, trebuie doar să pun la loc niște 
lucrări și să-mi iau portofelul și mobilul. 

Dispăru în birou, iar ușa se închise în spatele lui. Liftul 
fusese chemat deja de altcineva și se îndrepta zgomotos spre 
parter. Freya apăsă pe buton și se plimbă de-a lungul con- 
dorului, uitându-se mai întâi la un avizier — plante pentru 
diverse concerte, o vânzare de cărți second-hand, un simpo- 
zion Naghib Mahfuz — și apoi pe fereastră. Se auzi un sunet 
slab de pași pe scări, dincolo de ascensor, de-abia perceptibil în 
spatele ușii casei scănlor. 

Biroul lui Brodie se afla la etajul patru, ultimul etaj, în cadrul 
Catedrei de limba engleză, din cine ştie ce motiv, și fereastra 
dădea spre grădinile campusului — peluze, palmieri, garduri vii — 
ȘI, în spate, către agitația haotică din Piaţa Tahrir. Văzu un 
grup de studenți hoinănind agale, urmați de doi bărbaţi voinici. 
Ceva legat de aceștia doi — fețele dure, siluetele greoaie, mus- 
culoase — părea nelalocul lui într-o universitate. Se simți brusc 
cuprinsă de fncă. 

— Flin! îl strigă ea. 

— Vin, se auzi vocea acestuia. 

Ascensorul urca din nou, cu hurducăiala stridentă a unei 
mașinării. Ea se îndreptă spre el, apăsă butonul din nou și se 
întoarse la fereastră, întrebându-se de ce întârzia Flin atâta. 
Cei doi bărbați încă erau acolo, în grădină, în picioare, unul 
dintre ei fumând, celălalt vorbind la telefon. În casa scării, 

sunetul de paşi se auzea tot mai tare. Un ecou ritmic, rece al 
pantofilor pe linoleum, două sau trei persoane din câte se 
auzea. Traversând din nou coridorul, deschise ușa de la casa 
scărilor și se uită în jos. Văzu balustrade, o fâșie îngustă din 
scări și, două etaje mai jos, o mână de bărbat urcând pe balus- 
tradă. O mână mare, cărnoasă, pe jumătate pierdută sub o 
masă de inele de aur masive. La fel ca... Se trase înapoi. Închi- 
zând încet ușa, fugi la biroul lui Flin și dădu buzna. 

— Sunt aici! 

Acesta ţinea receptorul telefonului în mână: păru speriat 
de sosirea ei. 

— Freya! Tocmai... 

— Sunt aici, repetă ea întrerupându-l. Bărbații din oază. 
Cei care au încercat să mă ucidă. Urcă pe scări. Și cred că și 
în lift. 

Se așteptă ca el să șovăiască, să întrebe dacă era sigură de 
ceea ce văzuse, dar el reacționă imediat: 

— Te sun eu înapoi, strigă el. 

Trânti receptorul, o apucă pe Freya de braț și o trase din 
nou pe coridor. În clipa aceea se auzi o bufnitură și un declic, 
iar ușile ascensorului începură să se deschidă. Din nou, el reac- 
ponă imediat. Împingând-o protector în spatele lui, înaintă. 
Când ușile se deschiseră de tot, apăru un bărbat în costum, cu 
o armă în mână. Flin îl lovi cu pumnul, șocant de tare, pumnul 
lui ca un fulger de oţel spăgându-i nasul bărbatului. Acesta 
zbură pe spate, sângele curgându-i peste gură și bărbie, cioc- 
nindu-se de peretele din fund al ascensorului. Înainte să aibă 
măcar timp să-și dea seama ce se întâmplă, Flin înaintase și 
dezlănțuise alți trei pumni succesivi, unul în stomacul băr- 
batului, făcându-l să se chircească în faţă, altul în rinichi, care 
îl trânti pe o parte în colțul liftului și al treilea în maxilar, care îl 
dobori la podea, unde rămase amețit și gemând. 

— O, Doamne! murmură Freya uimită. 

— Nu mi-a lăsat impresia că ar veni ca să bem ceai și să 
stăm la taclale, îi explică Flin. 

Prinzând-o pe Freya de braţ, o duse de-a lungul coridorului, 
printr-o ieşire în caz de incendiu. În vreme ce uşa se închise în 
urma lor, se deschise cea a casei scănilor. 

Se aflau în capătul unei succesiuni scurte de trepte meta- 
lice care duceau spre acoperișul unei clădiri învecinate, puțin 
mai joasă. Le coborâră câte două odată, sărind pe acoperișul 
pietruit și alergând pe o pasarelă îngustă, trecând pe lângă 
nişte aparate de aer condiționat enorme. 

— Unde dracu” ai învăţat să faci asta? întrebă ea gâfâind. 

— Cambridge, răspunse el privind peste umăr, să se asigure 
că nu erau urmăriți. Am făcut box. Singurul lucru care m-a 
ajutat să trec prin cei trei ani de hieratică a Regatului Mijlociu 
al Egiptului. 

Ajunseră la un alt şir de trepte. Acestea îi duseră în sus, la 
un acoperiş mult mai mare, cu o cupolă mică și albă în centru 
și grupuri de cactuși în ghivece în colțuri. Când începură să-l 
traverseze, ușa pentru ieșirea în caz de incendiu se izbi de 
perete în spatele lor. Se auziră strigăte și tropăiel. Începură să 
alerge, un grup de studenţi privindu-i surprinși când trecură în 
fugă pe lângă banca pe care stăteau. 

— Ai întârziat cu eseul, Aisha Farsi, strigă Flin întorcându-se 
pe jumătate și făcându-i semn cu degetul unei fete plinuţe, cu 
o basma de mătase. Mâine, la prima oră, să-l văd pe birou. 

— Da, profesore Brodie, spuse fata încercând să ascundă 
ţigara din mână. 

— Și fumatul e interzis! 

Trecură pe lângă o cameră de rugăciune, cu rânduri de 
oameni îngenuncheați, cu frunțile apăsate pe podeaua moche- 
tată, apoi, pe o altă ușă, intrară din nou în clădire. Flin trânu 
ușa și trase zăvoarele sus și Jos. 

— Repede! strigă el. 

O conduse pe Freya de-a lungul unui coridor slab iluminat, 
pe lângă o succesiune de săli de clasă și birouri. Întreaga clă- 
dire păru să vibreze, când picioare și pumni începură să 
lovească în ușa pe care tocmai o închisese. Pe la jumătatea 

coridorului, văzură niște scări înguste la dreapta lor, flancate 
de o pereche de răcitoare cu apă. Începură să coboare, doar ca 
să se dea înapoi când două siluete apărură jos — bărbații pe 
care Freya îi văzuse așteptând afară. 

— La naiba! mormăi Flin. 

În spatele lor, loviturile deveneau tot mai puternice ȘI mai 
furioase. 

— La naiba, la naiba, la naiba! 

Pnivi frenetic în jur. Desprinse unul dintre răcitoarele cu 
apă și îl împinse pe podea, în josul scănlor, înspre cei doi 
bărbați care veneau urlând. Strigătele lor fură curmate brusc 
când răcitorul îi nimeri în plin cu o bufnitură și apoi un jet de 
apă. Ușa părea să reziste. | 

— Haide! urlă Flin apucând-o pe Freya de mână. 

Sprintând de-a lungul coridorului, năvăliră printr-o altă 
ieşire de urgență și coborâră pe o scară exterioară care dădea 
într-o curte de dedesubt. 

— Ai întârziat din nou la cursuri, Flin? strigă o voce cunos- 
cută. Vai de mine, până și egiptenii antici erau mai punctuali 
decât tine! 

— Foarte amuzant, Alan, murmură Flin trecând grăbit cu 
Freya pe lângă colegul său, intrând în cantina campusului. 

Traversară sala în fugă, oamenii de la mese privindu-i cu 
uimire în timp ce făcură slalom printre rândunle de scaune și 
mese din metal și ieșiră pe o altă ușă de la celălalt capăt, din 
nou în curtea universității. Încetiniră şi se opriră respirând 
greu. Aproape imediat se auziră strigăte la stânga lor, când trei 
siluete dădură năvală de după clădire, și alte strigăte în urma 
lor, când gemenii dădură buzna în cantină, trecând ca buldo- 
zerele prin mobilier, farfuriile şi cănile căzând ca o cascadă, 
oamenii de la mese protestând cu pipete. 

— Hristoase, sunt peste tot! strigă Flin făcându-i semn 
Freyei să treacă peste o pasarelă cu zăbrele dintre terenul de 
tenis și cel de volei. 

Săriră la dreapta, apoi la stânga de-a lungul unei alei largi 
străjuită de aviziere și ieșiră pe o poartă de fier înaltă. Se aflau 
pe o stradă de la marginea universității, cu mașini și taxiuri 
trecând în grabă prin fața lor. 

Urmăritorii lor încă nu ajunseră la alee și, pentru o chpă, 
Freya crezu că vor reuși să se piardă prin mulțimea care se 
îmbulzea pe trotuar. Apoi, la dreapta ei, văzu un BMW negru 
parcat pe bordură. Două persoane se rezemau de el, ambele 
cu acelaşi aspect ameninţător, dur, precum cei care îi urmă- 
reau. O mașină identică se afla în partea opusă, în faţa unui 
McDonald's. Alți doi bărbați stăteau lângă el, în vreme ce, la 
100 de metri în stânga lor, dând târcoale unui semafor, se 
zăreau alte trei matahale. Se auziră nişte pași grăbiţi și urmă- 
ritorii veniră în urma lor, blocând strada, încetinind pasul 
când își dădură seama că prada lor era prinsă în capcană. Flin 
își puse un braţ protector în jurul Freyei , trăgând-o spre el. 

— Fir-ar! rosti el. 


DAKHLA 


Când intri în Oaza Dakhla, de fiecare parte a autostrăzii 
principale din deșert se află câte o pereche de sculpturi meta- 
lice înalte, destul de grosolane, sub formă de palmieri. În afară 
de un șir de stâlpi de telegraf și nişte semne rutiere, sunt singurele 
obiecte făcute de mâna omului în peisajul altminten pustiu. 

Aici îl aşteptă Zahir pe fratele lui, Said, Toyota fiind parcată 
într-o fâșie îngustă de umbră, la poalele uneia dintre sculpturi, 
câmpiile cu tufișuri reprezentând singurele obstacole între el și 
dunele de nisip de după ele. Trecură zece minute, apoi, în de- 
părtare, apăru imaginea deformată de căldură a unei motoci- 
clete. Drumul pe care venea se dizolvase într-un miraj sticlos, 
părând că motociclistul mergea pe apă. Veni tot mai aproape și 
mai aproape, înainte să se vadă clar, parcurgând ultimele câteva 
sute de metri și oprindu-se cu un scârțâit lângă Land Cruiser. 

— Ceva? întrebă Zahir aplecându-se pe fereastră. 

— Majfeesh haga, răspunse Said, oprind motorul și scutu- 
rându-și praful din păr. Nimic. Am fost până în Kharga și 
nimeni nu știe nimic. Ai fost la e/-shorty? Polia? 

Zahir pufăi a desconsiderare. 

— Idioţi. Au spus că probabil a fugit cu Mahmoud Gharoub. 
Mi-au râs în nas. Cred că, dacă suntem beduini, suntem nebuni. 

Fratele lui mormăi. 

— Vrei să caut în continuare? Aș putea merge până la 
Al-Farafra, să vorbesc cu oamenii de acolo? 

Zahir reflectă o clipă, apoi încuviință din cap. 

— Eu continui să întreb prin Dakhla. Cineva trebuie să 
ştie ceva. 

Fratele lui porni motorul, o Jawa 350 veche şi, cu un semn 
din cap, o apucă spre nord. 

Zahir îl privi îndepărtându-se, apoi porni mașina. Nu 
demară imediat, ci stătu acolo, cu ambreiajul neapăsat și 
motorul în funcțiune, privind deșertul. Pipăi buzunarul de la 
dyellaba şi scoase o busolă verde, de metal. Lăsându-și încheie- 
turile mâinilor pe volan, o deschise şi se uită la inițialele mâz- 
gălite pe interiorul capacului. AH. Aranjă lupa și roti inelul, 
trecu un deget peste firul de alamă întins, murmurând ca pentru 
sine. Apoi, clătinând din cap, vâri busola în buzunar, băgă în 
viteza întâi și porni la drum, roțile Land Cruiserului derapând și 
agitându-se pe pietriș, praful stârnindu-se dedesubt. 


CAIRO 


— Ce facem? întrebă Freya uitându-se cu disperare în jur. 

— Chiar nu ştiu, spuse Flin cu pumnii încleștați, întor&ân- 
du-și capul în stânga și în dreapta, evaluând situația. 

Doi bărbaţi rezemați de un BMW pe o parte a străzii, la 
dreapta lor, alți doi chiar vizavi de primii, lângă un al doilea 
BMW , trei la semafor și, venind în spatele lor, cinci bărbați 

conduși de gemenii identici, în costumele lor Armani și trico- 
urile de fotbal roșu cu alb. 

Urmăritonii ajunseră la poarta universităţii și intrară pe 
ea, oprindu-se la doi metri distanță, despărțiți de Flin și Freya 
de un grup de pietoni care se îmbrânceau. Îşi traseră jachetele, 
lăsând să se vadă nişte pistoale Glock. Unul dintre ei arătă 
înspre Freya și mormăi ceva în arabă. 

— Ce spune? întrebă ea. 

— "Ţi-a zis să-ți dai jos rucsacul și să i-l arunci, răspunse Flin. 

— Ar trebui s-o fac? 

— Se pare că nu prea avem de ales. 

Geamănul își repetă cererea, de data aceasta mai tare. 
Ameninţător. 

— Apucă-l încet, zise Flin. 

Când Freya începu să-și dea jos rucsacul, un taxi — un Fiat 
124 uzat, negru cu alb — trase lângă bordura din spatele lor. Ea 
își scoase rucsacul ținându-l în mâini, nevrând să-i dea drumul. 

— Yalla nimsheh! pă geamănul făcându-i semn cu mâna să-i 
arunce rucsacul. Bisoraa, bisoraa! 

Soferul de taxi ieșise de-acum din mașină, lăsând deschisă 
ușa șoferului și motorul în funcțiune, ca să o ajute pe o femeie 
în vârstă să coboare de pe bancheta din spate, pe trotuar. Flin 
privi brusc în direcția aceea, la fel și Freya. 

— Bisoraa! strigă geamănul pierzându-și răbdarea: atât el, 
cât și fratele lui își desfăceau jachetele, apucându-și pistoalele. 

— Mai bine le-ai da rucsacul, rosti Flin întorcându-se către 
Freya și întinzându-se după rucsac, cu ochii din nou spre taxi, 
când șoferul se duse la portbagaj, îl deschise și începu să se 
opintească la o valiză enormă. Haide, Freya, nu e un joc! Vocea 
lui Flin era inutil de tare, exagerat de tare. Dă-le rucsacul! 

Încercă să-i tragă rucsacul. Freya simți ce voia să facă și 
tinu tare de el, câștigând câteva secunde în plus în vreme ce 
șoferul lăsă valiza pe asfalt și trânti capacul portbagajului. Flin 
trase de rucsac, ajungând față în faţă cu Freya. 

— Urcă-te în spate, murmură el. Eu conduc. 

Se dădu din nou îndărăt, trăgând de rucsac, protestând 
din nou teatral înainte să-i dea drumul brusc și să se repeadă 
spre dreapta lui, trimițându-l înspre gemeni pe un bărbat care 
căra pe cap o tavă mare cu atish baladi. Se auziră strigăte, arme 
fluturară, apoi un zăngănit sonor când tava se lovi de trotuar. 
În acel scurt moment de confuzie, Freya se aruncă în spatele 
taxiului. Flin se azvârli pe scaunul șoferului. Nici nu se deranjă 
să închidă ușa, doar îi aruncă rucsacul peste umăr Freyei, băgă 
în viteză și apăsă accelerația. Proprietarul taxiului privi mut de 
uimire în timp ce pâinea lui cea de toate zilele îi plecă din fața 
ochilor cu un scrâșnet de roți. 

— 'Ține-te bine! urlă Flin, silueta lui înaltă fund înghesuită 
în spaţiul limitat din fața volanului. 

Viră pe după un autobuz, colțul din îi placate al aces- 
tuia agățând cele două uşi deschise ale taxiului și închizându-le. 
Băgă în a doua şi apoi în a treia, se strecură prin trafic prin- 
zând viteză, acul vitezometrului luând-o razna în bord. 

Freya se răsuci, privind înapoi. Gemenii rămăseseră pe 
trotuar, făcând semne disperate către unul din BMW-un în 
timp ce, peste drum, celălalt pornise deja după ei, anvelopele 
lui scoțând fum atunci când demară. 

— Vin după noi! strigă ea. 

Taxiul era acum aproape de semaforul de la capătul străzi, 
vasta întindere haotică a Pieței Tahrir deschizându-se în fața 
lor. Semaforul era roșu, maşinile stând la coadă, un polițist în 
uniformă albă fiind postat în mijlocul drumului, cu un braţ 
ridicat. Flin viră la stânga pe o bandă goală și urcă bordura, 
împrăștiindu-le pe cele trei matahale care stăteau acolo, tre- 
când de semafor. Se auzi o cacofonie de huiduieli și o sene de 
fluierături ale politistului în vreme ce virară după colţ, intrând 
în traficul pieței. Derapară, se redresară, derapară din nou, 
lovindu-se de laterala unei furgonete care intră la rândul ei 
într-un minibus, forțându-l să iasă de pe șosea, într-un chioșc 
cu fructe. Pietonii sănră din drum, strigând și gesticulând, 

portocalele și pepenii verzi căzând la pământ ca o cascadă, ca 
nişte bile enorme. 

— Am rănit pe careva? întrebă Flin. 

— Nu cred, răspunse Freya privind în spate, la haosul creat, 
cu stomacul strâns. 

El dădu din cap şi continuă în viteză, picioarele dansându-i 
nebunește pe pedalele de frână, ambreiaj și accelerație, mâna 
dreaptă zburând înainte și înapoi între volan și schimbătorul 
de viteze. În spatele lor, unul din BMW-urile negre ţâșni de 
după colţ. Al doilea îl urmă o clipă mai târziu, cele două 
mașini făcând slalom prin trafic într-o urmărire înverșunată, 
alte vehicule dându-se la o parte din calea lor, claxonând 
furios. Mai puternice decât Fiatul lor vechi, BMW-unile îi 
ajunseră rapid din urmă pe Flin și Freya, apropiindu-se la vreo 
20 de metri. Flin frână și smuci volanul spre dreapta, ieșind în 
scârțâit de roți din piață, pe o stradă largă cu ceea ce trebuie să 
fi fost cândva clădiri coloniale bogat ornamentate. Firme tre- 
cură pe lângă ei cu viteza fulgerului: Memphis Bazaar, Turkish 
Airlines, Pharaonic Insurance — în timp ce vitezometrul taxiului 
își atinse limita maximă, înainte ca Flin să calce din nou frâna 
ȘI să întoarcă volanul, spre o insulă rutieră în mijlocul căreia se 
afla statuia unui bărbat cu fes, apoi pe o altă stradă. BMW-un- 
le dispărură pentru o clipă, după care se iviră din nou. 

— Sunt prea rapizi, strigă Flin aruncând încă o privire în 
oglinda retrovizoare. Nu avem cum să ne îndepărtăm. 

Ca și cum ar fi vrut să sublinieze ceea ce tocmai se spusese, 
primul BMW acceleră brusc. Lansându-se înainte, se izbi de 
bara lor de protecție din spate, catapultând-o pe Freya, care 
tipă, în spatele scaunului lui Flin. 

— Eşti OK? întrebă el. 

— OK, spuse ea atingându-l pe umăr și încercând să pară 
mai puțin agitată decât era. 

BMW-ul rămase în urmă, acceleră și îi lovi din nou, apoi 
trecu pe banda goală din sensul opus, gonind în paralel cu ei. 

— Are un pistol! îl avertiză ea pe Flin când bărbatul de pe 
scaunul din dreapta îndreptă un pistol spre ei prin fereastra 
deschisă: era suficient de aproape de ei, ca să-i vadă dinții gal- 
beni și alunita de sub ochiul drept. 

— "Ține-te bine! 

Fhn călcă frâna, BMW-ul zburând înainte, în timp ce el 
viră Fiatul pe o stradă laterală. Cotind brusc, ca să evite un 
grup de eleve, dărâmă căruciorul unui vânzător ambulant — o 
ploaie de nuci și semințe lovindu-se de parbrizul lor ca grin- 
dina — înainte să îndrepte mașina și să se îndepărteze în viteză. 
Se auziră sirene, deși, în toată confuzia, era imposibil să-ți dai 
seama din ce direcție anume. 

— Celălalt e încă pe urmele noastre! strigă Freya în vreme 
ce al doilea BMW luă colţul cu un răget. | 

Se îndrepta spre ei, gemenii aplecându-se pe geamuri și 
trăgând focuri de armă. Pietonii se împrăştiară pe trotuare, 
tipând și aruncându-se la pământ. Un glonţ lovi luneta taxiului, 
împroșcând-o pe Freya cu bucăți de sticlă. Un altul trecu pe 
lângă umărul lui Flin, spulberând tabloul de bord. 

— Cred că nu vă voi taxa pentru această cursă, glumi el 
sumbru, chinuindu-se să păstreze controlul vehiculului în timp 
ce gonea printr-o intersecție, direct în faţa unui autobuz care 
venea din sens opus. 

Freya se răsuci pe bancheta din spate, sticla scârțâind sub 
ea. Maşinile din spatele acestuia, se ciocniră ca nişte piese de 
domino când autobuzul frână brusc, ca să evite o coliziune. 

— Măcar l-am pierdut pe celălalt, strigă ea așezându-se din 
nou cu faţa, părul fluturându-i nebunește în vânt. 

— Să sperăm, mormăi Flin virând când primul BMW 
apăru din nou de pe o stradă laterală, anvelopele scârțâind 
când trecu năvalnic peste asfaltul prăfuit, atenizând în spatele 
mașinii gemenilor. 

Scâncetul sirenelor se înteți brusc și mai întâi una, apoi 
două, după aceea trei mașini Daewoo de poliție se alăturară 
urmăririi. 

— Pentru numele lui Dumnezeu, blestemă Flin când o 
motocicletă de poliție se luă şi ea după ei, derapând și lovin- 
du-se de o stivă de cuști de lemn cu porumbei. 

Freya îl zăn pe motociclist ridicându-se amețit în picioare, 
pene roind în jurul lui ca o zăpadă murdară, după care luară 
colțul și acesta dispăru din raza lor vizuală. 

Se îndepărtau acum de centrul orașului. Arhitectura euro- 
peană de la începutul secolului fu înlocuită de blocuri de beton 
urâte, intercalate cu moschei și clădin cu aspect medieval, cu 
zidărie masivă și ferestre complicat arcuite. Traficul începu să 
se înteţească, sufocându-se în blocaje și cozi tot mai strânse, 
forțându-l pe Flin să schimbe constant direcția în vreme ce 
se chinuia atât să rămână înaintea urmăritonilor, cât şi să evite 
a lovi pietoni și alte vehicule. Două dintre mașinile de politie se 
ciocniseră în timp ce încercau să depăşească BMW-ul, muș- 
teriii dându-se la o parte când una dintre ele intră în mobilierul 
din faţa unei cafenele, împrăștiind mese și scaune în toate 
direcțiile. Cealaltă se lovi de bordură și se răsturnă, alunecând 
pe stradă într-o ploaie de scântei înainte să se ciocnească de un 
felinar. Cel de-al treilea Daewoo reuşi să mai țină pasul cu ei 
câteva curbe înainte să iasă şi el din urmărire, apreciind greșit 
distanța la un colț și lovindu-se de partea din spate a unui 
camion oprit, plin cu bovine, animalele îngrozite călcându-se 
în picioare și ieșind pe ușa din spate a camionului, apoi aler- 
gând în josul străzii. Veniră și alte vehicule de poliție, sirenele 
urlând asurzitor, girofarurile strălucind, dar ritmul era prea 
intens și, unul câte unul, rămaseră în urmă și se pierdură. 
Doar BMW-unle rămaseră pe urmele lui Flin și ale Freyei, 
neînduplecate, repetând fiecare mişcare și viraj, refuzând să le 
piardă urma. 

Se repeziră într-o piață de sub un zid de metereze falnice 
și, de acolo, într-o stradă laterală primejdios de îngustă, mulți- 
mile de oameni sărind panicați în toate părțile pe strada plină 
cu gropi. De fiecare parte se puteau vedea magazine și tarabe 
alunecând pe lângă ei, un chioșc al unui măcelar, plin cu mărun- 

taie roz alunecoase și saci enormi plini cu bumbac alb, pufos. 
Strada deveni tot mai îngustă și mai îngustă, strângându-se în 
jurul lor, devenind imposibil să se ferească de focurile de armă 
trase din BMW-ul aflat în spatele lor. 

— Trebuie să ieşim de aici! urlă Freya. 

Flin nu răspunse, ci privi doar fix înainte, claxonând în 
vreme ce goneau spre o poartă masivă din piatră, arcul ei cen- 
tral fiind străjuit de o pereche de minarete înalte. Poarta era în 
renovare, iar faţada ei era acoperită cu o reţea de schele din 
lemn șubrede, scândurile fiind pline cu saci de ciment și uriașe 
blocun de piatră. 

— Încearcă să ne nimerească anvelopele! Vocea Freyei era 
disperată, privind când înainte, când înapoi, între BMW și 
poartă. Te rog, Flin, trebuie să ieşi de pe strada asta! Trebuie 
s-o faci acum! 

El nu spuse nimic, cu ochii aţintiți asupra schelelor, cu 
maxilarul încleștat. Aruncă o privire în oglinda retrovizoare, 
ridică o secundă piciorul de pe accelerație, pentru ca 
BMW-unle să se apropie și mai mult, apoi o călcă din nou, 
trăgând volanul spre dreapta. Freya tipă. 

— Ce dracu’... 

— Fereşte-te și ține-te bine! îi strigă el izbind Fiatul de 
pilonii de lemn care sprijineau schela. Structura se zgâlțăi, se 
înclină și începu să se prăbușească. Fiatul și BMW-ul din față 
de-abia trecură, înainte ca întreaga structură să se prăbușească 
în grămezi de praf și de moloz, zdrobind al doilea BMW ca pe 
un ou sub baros. 

— Și apoi rămase unul, rosti Flin. 

Frână şi viră la stânga, gonind în zigzag printr-un labirint 
de străzi din ce în ce mai late, până ajunse pe o șosea suspen- 
dată care ducea înapoi spre centrul orașului. Deși stradacera 
aglomerată, traficul se desfășura rapid. Cu o mulțime de spații 
între vehicule, Flin reuși să ducă taxiul până la 100 de kilo- 
metri pe oră, schimbând întruna cele trei benzi în timp ce își 
croia drum prin labirintul de mașini și camioane, turnurile și 

panourile publicitare din centrul orașului Cairo înghesuin- 
du-se treptat în jurul lor. Poate că BMW-ul era mai rapid, dar 
Fiatul — mic ca o cutie, uşor de manevrat — era mai bine 
adaptat pentru aceste condiții. Încet și constant, începură să se 
îndepărteze, gemenii rămânând tot mai mult în urma lor. 
Când în sfârșit ieşiră de pe şoseaua suspendată, accelerând pe 
un drum alunecos care îi duse înapoi spre capătul de sus al 
Pieței Tahrir, unde începuse toată urmărirea, aveau aproape 
400 de metri avans față de urmăritorii lor. 

— Cred că vom reuși, declară Flin uitându-se peste umăr. 

— Păzea! 

Trase de volan, apăsând simultan frâna: Fiatul se opri pati- 
nând, la câțiva centimetri distanţă de partea din spate a unei 
furgonete pline cu conopidă. În față, întinzându-se aparent 
de-a lungul întregii lungimi a pieţei, erau coloane de mașini 
blocând toate cele trei benzi. Băgă în marșarier, vrând să 
ajungă pe banda exterioară, unde ar fi putut să întoarcă și să 
scape din blocaj. Dar un autocar cu turiști veni direct în spa- 
tele lor și un altul pe banda exterioară, la stânga lor, un camion 
plin cu ciment blocându-i de tot când trase în dreapta lor. 
Brusc, nu mai puteau merge niciunde. 

— Morți mă-su! ţipă Flin lovind cu pumnul în volan. 
Apoi: leşi! 

Izbi portiera şi își trânti picioarele pe asfalt. Freya apucă 
rucsacul și îl urmă. Ignorară strigătele celorlalți șofen și sprin- 
tară prin trafic până pe trotuar. 

Se aflau la capătul nordic al Pieței Tahrir, lângă o enormă 
clădire portocaliu-rozalie înconjurată de zăbrele de fier. Flin 
privi înapoi, încercând să-i vadă pe urmăntorii lor, apoi o 
apucă pe Freya de mână și o trase în grabă dincolo de zăbrele, 
printr-o poartă, în grădinile din fața clădiri. Erau iazuri 
ornamentale, diverse sculpturi și statui egiptene antice, și 
mulțimi întregi de turişti şi elevi. Poliţişti în uniforme albă 
stăteau de pază, cu mitraliere AK-47 în braţe. Nimeni nu îi 
băgă în seamă. Flin ezită, privind înainte și înapoi, încercând 

să decidă ce să facă. Imediat lângă poartă era un rând de 
chioșcuri cu fațade de sticlă, unul dintre ele tocmai ehberându-se. 
Se îndreptară într-acolo și cumpărară două bilete. 

— Repede, spuse el îndrumând-o pe Freya prin grădini şi în 
sus pe scări, spre intrarea arcuită a clădirii. 

Când ajunseră sus, ea îl prinse de braţ și îi arătă. 

— Priveşte! 

Privind spre piață, putură distinge capetele rotunde ale 
gemenilor alergând de-a lungul vehiculelor staționare, la o 
oarecare distanță de taxiul abandonat. Priviră pentru o clipă, 


apoi intrară repede. 


Când Romani Girgis era furios, striga și rupea lucruri. 
Când era foarte furios, rănea oameni, suferința altora ofe- 
rindu-i o eliberare de propriile necazuri. Totuși, când era de-a 
dreptul incandescent, genul acela de furie vulcanică încinsă la 
maximum, care i-ar face pe alții să aibă spume la gură sau să 
strige și să vorbească aiurea, i se întâmpla ceva curios. Simţea 
gândaci. Sute şi sute de gândaci târându-i-se pe față, pe mâini 
şi picioare, pe corp, așa cum se întâmplase pe când era copil în 
Manshiet Nasser. 

Evident, nu erau gândaci, totul fund doar în mintea lui. 
Dar, în pofida acestui fapt, senzația era oribil de reală — gâdi- 
latul dezgustător al antenelor lor, mersul lor grăbit. Fusese la 
medici şi la psihanalişti, și la hipnotizatoni, și chiar, în dispe- 
rarea lui, la un exorcist. Nici unul nu-l putuse ajuta. Insectele 
continuau să vină așa cum o făcuseră pe când era copil și așa 
cum o făcuseră și astăzi, când primi apelul care îl anunţă că o 
pierduseră pe fată. o 

Începu cu niște furnicătuni vagi, de-abia perceptibile pe 
obraji şi, pe măsură ce vorbi la telefon și detaliile ieșiră la 
iveală, senzația se amplifică și intensifică rapid, până când fie- 
care părticică din el fu invadată: gândaci pe pielea lui, 

gândaci în gură, gândaci sub pleoape, gândaci viermuind 
până şi în anus — întreaga sa ființă era năpădită de gândaci. 

Zgâriindu-se şi pălmuindu-se, tremurând incontrolabil, 
termină conversaţia și formă un număr, informând-o pe per- 
soana de la celălalt capăt al firului despre ce se întâmplase, 
instruind-o să facă tot ce puteau ca să dea de urma fetei. Apoi, 
aruncând telefonul, se grăbi spre cel mai apropiat duş. Încă 
îmbrăcat complet, intră și dădu drumul la jeturile de apă, păl- 
muindu-se ca şi cum ar fi fost în flăcări. 

— Valea! ţipă el. Lăsaţi-mă în pace! Dezgustător! Dez- 
gustător, dezgustător, dezgustător! 


N 


Tamponându-și fruntea cu o batistă, Cy Angleton se legănă 
în sus pe scări, către intrarea principală a Universității Amen- 
cane, oprindu-se o chpă ca să privească la jumătatea de duzină 
de mașini de poliție parcate pe stradă, înainte să meargă mai 
departe, spre biroul agentului de pază care bloca intrarea. 

— Universitatea este închisă, spuse agentul de pază. Nimeni 
nu poate intra sau ieși. 

Avusese loc un incident, explică el, poliția investiga, Angleton 
trebuia să se întoarcă mai târziu, când primeau undă verde. 

Angleton era obișnuit cu acest tip de oficiali minori — făcea 
parte din munca lui — și știa din experienţă că existau două 
abordări: să devină fermecător și să încerce a-l duce cu zăhă- 
relul sau să-și joace cartea de autoritate și să-i intimideze 
pentru a obține ceea ce avea nevoie. Se uită la bărbat și îl 
măsură din priviri, calculând care ar fi fost opțiunea care ar fi 
funcționat cel mai bine în acest caz, apoi îi dădu drumul: 

— Ştiu că a avut loc un nenorocit de accident, se răst el 
scoțându-și legitimația și fluturând-o prin faţa lui. Cyrus J. 
Angleton, ambasada SUA. Tocmai am primit un telefon din 
partea directorului. Se pare c-a fost implicat unul dintre 
cetăţenii noștri. 

Se aşteptă măcar la ceva rezistență. În schimb, omul se 
fâstâci numaidecât, cerându-și scuze și făcându-i semn să treacă 
prin detectorul de metale care evident că nu funcționa, deoa- 
rece avea chei și stilouri, și tot felul de porcării din metal prin 
buzunare, dar acesta nu se declanșă, nici măcar un țluit. 

— Aţi face bine să-l reparați, spuse el dându-i un pumn 
mașinăriei. Nu vreau să pun în pericol viețile cetăţenilor ameri- 
cani pentru că echipamentul vostru de pază nu funcționează. 
S-a înţeles? 

Omul scânci niște scuze și spuse că va pune pe cineva să se 
ocupe imediat de această problemă. 

— Aşa să faci, zise Angleton privindu-l furios înainte să se 
întoarcă și să pornească pe un hol lung. 

Din tavan atârnau lămpi grele din alamă, strălucirea lor 
galbenă conferind locului o aură onirică, bizar de narcotică. 
La capătul vestibulului, urcă pe câteva trepte spre ascensorul 
care părea de asemenea să nu funcționeze. Obligat să o ia pe 
scări, gâfâi și mormăi până la etajul patru. 

Aici se afla un grup de polițiști care mai degrabă pierdeau 
vremea pe acolo, nefăcând nimic. Un cordon galben se întindea 
de-a lungul uși deschise a ascensorului — erau urme de sânge 
pe podea și pe peretele din spate. Cuprinse totul dintr-o pri- 
vire, apoi se îndreptă hotărât spre biroul lui Brodie și trânti ușa 
de perete ca și când ar fi avut tot dreptul să fie acolo. Intră și 
închise ușa după el. Nici unul dintre polițiști nu spuse nimic 
ȘI nici nu încercă să-l oprească. 

Nu se aștepta să descopere ceva în birou și nici nu găsi. Sin- 
gura informație potențial utilă îi parveni când apăsă pe butonul 
de reapelare, ca să afle că ultimul apel pe care îl făcuse Brodie 
fusese către un telefon mobil. Nu se obosi să noteze numărul, 
nici nu avea de ce, îl recunoscu imediat: Molly Kiernan. 

Își vâri nasul pe acolo, deschizând sertare, uitându-se prin 
dulapuri, trecând rapid prin eseunile așezate grămadă pe biroul 
lui Brodie, apoi ieşi din nou pe coridor. În timp ce el fusese în 

birou, apăruseră doi indivizi noi, detectivi — întotdeauna 
puteai să-ți dai seama. Unul dintre ei îl întrebă ce făcea acolo. 

— Am lăsat niște eseuri pentru profesorul Brodie. Predăm 
un curs împreună. Spuneţi-mi, este totul în regulă? E multă 
poliție prin preajmă. 

Nu, nimic nu era în regulă, zise detectivul. Nu ar fi trebuit 
să fie acolo, era un perimetru infracțional. 

— Un perimetru infracțional? Angleton era complet șocat, 
făcând ochii mari de uimire. Dumnezeule! A fost cineva rănit? 

Asta investigau acum, explică detectivul. 

— O, Dumnezeule! repetă Angleton. Spuneți-mi că nu i s-a 
întâmplat nimic lui Fhn. Profesorului Brodie. 

Încă nu erau siguri ce se întâmplase, răspunse detectivul, 
deși, da, se părea că profesorul Brodie fusese implicat. 

— O, Dumnezeule! zise Angleton a treia oară, ducându-și 
o mână la piept, făcând pe savantul fâstâcit. Pot să vă ajut în 
vreun fel? Vreau să spun, Flin e-un prieten bun de-al meu, 
lucrăm în același departament. Dacă pot să vă ajut cumva, 
oricum... 

Și de-acolo, totul merse strună, floare la ureche. Detectivul 
începu să-i pună întrebăn despre Brodie, el improviză răspun- 
surile, prefăcându-se îngrijorat, dar scoțând tot ce se putea de 
la detectiv în legătură cu întâmplănle din după-amiaza res- 
pectivă — însoțitoarea lui Brodie, vânătoarea, gemenii, furtul 
taxiului, totul. 

— Și nimeni nu are nici cea mai vagă idee unde ar putea fi 
acum? întrebă Angleton inocent. Sunteţi sigur de asta? 

— Asolut sigur, răspunse detectivul. Dacă profesorul Brodie 
va lua legătura cu dumneavoastră... 

— O să vă anunţ de îndată, îl asigură americanul. Flin e un 
prieten bun și sunt convins că va vrea să clarifice toată situația 
cât mai curând. 

După aceea, se urcă pe acoperiș și parcurse pașii urmăririi, 
sfârșind la poarta laterală din partea îndepărtată a campusului 
universitar, care avea de asemenea o bandă galbenă întinsă 

de-a latul său. Se apucă să stea de vorbă cu diverși oameni pe 
drum, culegând frânturi de informați — se părea că rucsacul 
fetei era important —, dar nimic care să schimbe radical ima- 
ginea pe care şi-o formase după ce vorbise cu detectivul sau 
care, mai important, să îi dea vreun indiciu despre locul unde 
ar putea fi Brodie şi fata. Se mai plimbă o vreme prin preajmă, 
apoi se hotărî să încheie pe ziua respectivă. Trecând pe sub 
cordonul galben al poliției legat de-a latul porții, ieși în stradă, 
formând un număr de telefon pe mobil și ducându-l la ureche. 


MUZEUL DIN CAIRO 


— Acesta e muzeul, nu-i așa? întrebă Freya când trecură de 
securitate, adrenalina urmăririi încă pompându-i în corp. 
Muzeul de Antichități. 

Fra evident, având în vedere statuile și sarcofagele din 
jurul lor, iar Flin dădu doar din cap, conducând-o pe sub o 
boltă înaltă. La dreapta şi la stânga lor erau galerii; înainte, în 
Jos, după niște trepte, se întindea un atrium cavernos, cu tavanul 
din sticlă. La capătul îndepărtat, două siluete colosale așezate — 
una de femeie, cealaltă de bărbat — se priveau împietrite. 

— Bântuim puțin pe aici și apoi luăm un taxi spre amba- 
sadă, spuse Flin. Preferabil, nu condus de mine. 

O privi, apoi o luă prin galeria din stânga. Freya rămase 
locului. 

— Putem developa filmele, strigă în urma lui. 

El se opri și se întoarse. 

— Ai zis că ai un prieten care lucrează aici, la Departa- 
mentul de fotografie. Ridică rucsacul. Putem developa filmele. 

Se aşteptă ca el să protesteze. În schimb, după ce se gândi 
o clipă, el dădu din cap. Întorcându-se, o apucă de braț 
ducând-o în cealaltă direcție, în galena din dreapta. 

— Bănulesc că este mai distractiv decât să te uiţi la niște 
cârlge de pescuit din perioada neolitică, rost el. 

Trecură de o serie de sarcofage enorme — majoritatea din 
granit și bazalt negru —, suprafaţa lor fiind acoperită de rân- 
duri îngrijite de hieroglife. Grupuri de elevi în uniforme stă- 
teau pe podea lângă ele, desenând. 

— Toate sunt din perioada târzie şi greco-romană, explică 
el în timp ce treceau pe lângă ele, arătând cu mâna ca un ghid. 
Din punctul de vedere al calității — foarte slabe. 

— Fascinant, murmură Freya. 

La capătul galeriei era un birou de secuntate cu un 
detector de metale. Flin vorbi în arabă cu agentul de pază, îi 
arătă un fel de legitimaţie şi o trecu pe Freya prin detector, 
printr-o ușă. leșiră din partea publică a muzeului și intrară 
într-o secțiune ce părea administrativă, cu camere pline de 
birouri și dulapuri pentru dosare de ambele părți. Străbătură 
un coridor scurt şi urcară pe o scară în spirală, ieşind într-un 
spațiu deschis, aglomerat, cu ferestre murdare și rafturi de la 
podea la tavan, pline cu rânduni de dosare etichetate. 

„Papirusuri, Cioburi inscripționate, Vaze, Coșciuge“, citi 
Freya uitându-se o clipă la dosare înainte să cuprindă cu 
privirea tot spaţiul. Erau o jumătate de duzină de dulapuri cu 
dosare, mobilier ponosit împrăștiat peste tot, o ghilotină de 
hârtie ruginită și peste tot, stivuite în colțuri și pe etajere, și pe 
sub mese, un talmeş-balmeş de echipamente de fotografiat și 
developat, majoritatea vechi și ieșite din uz, toate în paragină 
și acoperite de praf. Cutii de iluminat, proiectoare, aparate de 
mărit, munți de hârtie fotografică alb-negru. „Pare mai 
degrabă un magazin de vechituri decât un studio fotografic“, 
gândi Freya. 

Un bărbat stătea la un birou în partea îndepărtată a Încă- 
perii — durduliu, cu părul cârlionţat, cu ochelari rotunzi și 
groși și cu un tricou hawaiian colorat — vorbind la telefon. Se 
învârtiră pe acolo, așteptând să-și termine conversaţia. Fiindcă 
nu dădu nici un semn c-ar avea de gând să închidă, Flin tuși 
sugestiv. Omul îşi ridică privirea, îi văzu și zâmbi larg. Încheie 
rapid discuția, trânti telefonul și sări în picioare. 

— Profesore Flin! ţipă el apropiindu-se în grabă. Ce mai 
faci, prietene? 

— Kwais, sahebee, răspunse Flin sărutându-l pe ambii obraji. 
Freya, Majdi Rassoul — cel mai bun fotograf arheolog din Egipt. 

Freya și Majdi își dădură mâna. 

— Ai grijă cu el, o avertiză egipteanul rânjind. Frânge inimi 
foarte ușor. 

Freya spuse că o să țină minte. 

Făcură ceva conversație de complezență, Majdi descriin- 
du-le amănunțit cum descoperise recent niște negative pe sticlă 
până atunci nepublicate ale lui Antonio Beato — „Vechi de 150 
de ani și nevăzute până atunci! Aur curat! Absolut!“ — înainte 
ca Flin să îndrepte conversaţia către scopul vizitei lor. 

— Am nevoie de-o favoare, zise el. Să-mi developezi niște 
poze. Repede, dacă se poate. Poţi s-o faci? 

— Sper că da, răspunse Majdi. La urma urmei, suntem un 
studio foto. 

Flin îi făcu semn din cap Freyei, care își deschise rucsacul 
și îi dădu lui Majdi camera și cutia de film. 

— Au stat în deșert, spuse Flin. Probabil câțiva ani, așa că 
nu am speranţe prea mari. 

— Depinde ce înseamnă „in deșert“, rosti egipteanul răsu- 
cind obiectele pe toate părțile. Examină mai întâi aparatul 
Leica, apoi cutia, deschizându-i capacul și răsturnând filmul 
folosit în palmă. Dacă au stat în vârful unei dune, expuse direct 
la soare, atunci, da, filmul s-a prăjit și ar fi imposibil de deve- 
lopat. Pe de altă parte, dacă au fost acoperite... 

— Au fost găsite într-un sac de pânză, spuse Freya. 

— În cazul ăsta, s-ar putea să scoatem ceva din ele. Mă ocup 
de rolă mai întâi... cu filmul din aparat s-ar putea să fie mai 
complicat. Doriţi serviciul de „developare în timp ce aşteptaţi“? 

Flin zâmbi. 

— Ar fi perfect. 

— Serviciul „Developare în timp ce așteptați lux“ care 
include și ceai? 

— Şi mai perfect. 

Majdi ţipă ceva în josul scărilor și, lăsând aparatul foto pe 
biroul la care stătuse, traversă camera spre o uşă de la capătul 
celălalt al galeriei şi o deschise. Înăuntrul ei era o cameră 
obscură: chiuvetă, vas de developare, dulap de uscare, cutie de 
iluminat, rafturi pline cu sticle de substanţe chimice. 

— Daţi-mi douăzeci de minute, zise el aruncând rola de 
film în aer şi prinzând-o. Făcu cu ochiul, intră în cameră și 
închise ușa după el. Și să nu vă mozoliți pe canapea! se auzi 
vocea lui înfundată. 

Pentru o clipă, rămaseră locului, jenați de ultimul comen- 
tariu. După care Flin se întinse şi o atinse pe Freya pe umăr. 

— Eşti în regulă? 

Ea dădu din cap. Se simţea mai calmă acum, iar pulsul i se 
liniştise după frenezia urmăririi. 

— Sigur? 

Încă un gest de aprobare. 

— Tu? întrebă ea. 

El își desfăcu braţele. 

— Sunt într-un muzeu. Nici că se putea mai bine. 

Freya zâmbi, mai mult de încercarea lui de a glumi decât 
de amuzament. Se priviră un timp, nici unul din ei nefiind 
prea sigur ce-ar fi trebuit să spună, cum să verbalizeze șocul 
prin care tocmai trecuseră. 

— Ştii cine erau acei bărbați? întrebă ea într-un dual 

— Nu frații Marx, asta-i sigur. 

De data aceasta, ea nu zâmbi. Flin o prinse de umeri, 
încercând s-o liniștească. 

— O să fie bine, zise el. Ai încredere în mine. O să ieşim 
din asta. 

Se mai priviră câteva momente. Apoi, de parcă se simțeau 
stânjeniți de intimitate, se îndepărtară. Freya se aruncă într-un 
fotoliu și începu să răsfoiască o carte cu imagini din avion ale 
unor monumente egiptene; Flin se plimbă prin faţa dosarelor 
stivuite la perete și îşi trecu degetul peste etichetele sepia care 

se dezhpeau, scoțând unul la întâmplare — Basorelefuri — și 
răsfoind distrat paginile. Apăru un bătrân cu două cești de 
ceai, punând zahăr în fiecare înainte să iasă din cameră. 
O vrabie zbură printr-un geam deschis, se cocoță puțin pe un 
ventilator și apoi ieși rapid pe unde venise. Trecură 20 de 
minute. 25. 30. În cele din urmă, trecură aproape 45 de minute 
înainte ca ușa camerei obscure să se deschidă și Majdi să-și 
vâre capul pe ea. 

— Ai reușit ceva? întrebă Flin îndreptându-se spre el. 

Prietenul lui era încruntat. Părea mai puţin vesel decât 
înainte. 

— Păi, am developat pozele, dacă la asta te referi, deși trebuie 
să-ți mărturisesc că... Ştii, nu vreau să fac pe puritanul, dar... 

Dădu din cap și le făcu semn să intre. | 

— Mai bine să vedeţi chiar voi. 

Flin și Freya se uitară unul la celălalt și îl urmară în camera 
obscură. Lumina era acum aprinsă, un singur bec atârnând 
din tavan. Majdi deschise dulapul de uscare și scoase o pan- 
glică lungă de negativ. Îl puse peste cutia de iluminat ȘI stinse 
becul de deasupra capetelor lor, apăsând în același timp un 
întrerupător de pe laterala cutiei. O lumină fluorescentă stră- 
bătu ecranul, iluminând imaginile. 

— Vreau să spun că sunt destul de deschis la minte, mormăi 
el dându-se la o parte ca să le facă loc. Dar senos acum... aici 
e un muzeu, nu club de sex. 

Se aplecară şi se uitară la negative. Dură câteva momente 
până să-și dea seama la ce se uitau. Când înțeleseră, ambii se 
uitară mirați unul la celălalt, îngroziți. 

— La naiba! murmură Flin. 

Fotografiile alb-negru înfățișau o femeie planturoasă, nu 
neatrăgătoare, în ciorapi lungi, jartiere, tanga și sutie cu 
jumătate de cupă, deși, după câteva poze, sutienul și tanga 
dispărură, dezvăluind sâni, un păr pubian bogat și, punctul 
central al majorității pozelor, un posterior extrem de amplu. 
Părea că se afla într-o cameră de hotel, pe un pat, uneori pe 

spate, cu picioarele desfăcute atletic, de cele mai multe ori în 
genunchi, cu posteriorul la cameră, cu mâna între coapse, 
încercând să introducă o banană foarte groasă. 

— Nu mai mănânc în veci plăcintă cu banane, spuse Majdi 
posac, jucându-se cu ochelarii. Ce naiba te-a apucat să faci... 

— Nu le-am făcut eu, ce naiba! Flin era înfuriat. Doamne, 
Majdi, doar nu crezi că aş... 

— Nu ştim cine le-a făcut, zise Freya, părând mai puțin 
enervată decât cei doi bărbați. Camera foto a fost găsită în 
deșert. Speram ca pozele să ne spună cine a fost proprietarul, 
ce făcea acolo. 

— Se pare că explora, rosti Majdi întorcându-și capul într-o 
parte. Cum naiba poate să... 

— Nu, sări Flin, te rog, nu. 

Erau 36 de poze în total și o venificară pe fiecare în parte. 
Freya ajunse pe la jumătate înainte să concluzioneze că era o 
pierdere de vreme și să iasă din nou în zona de așteptare. Flin 
rămase, cocoșat peste cutia de iluminat. Majdi deretică prin 
spatele lui, în timp ce acesta studie metodic imaginile rămase, 
privindu-le cu atenție, sperând în van că aveau să-i dezvăluie 
ceva relevant. Pe când ajunse la ultimele poziții, până și Flin se 
resemnase cu gândul că era o cauză pierdută. Începu să se 
îndrepte de spate când, deodată, se crispă și se aplecă din nou, 
cu fața la doar câțiva centimentn de ecranul cutiei. 

— Ce-a mai făcut acum? întrebă Majdi observându-i inte- 
resul și aplecându-se lângă el. 

Fhn îi ignoră întrebarea. 

— Trebuie să mi-o scoţi pe asta, îi ceru el bătând cu degetul 
ultima poză de pe film, cu vocea brusc entuziasmată. 

— Flin, mi-ești prieten vechi, dar chiar nu cred că acesta-i 
locul potrivit... 

— Fără banane, Majdi, îți promit. 

Egipteanul scoase un suspin de exasperare. 

— Bine, bine. 


Oaza ascunsă 203 


Smulse o hârtie fotografică Ilford dintr-un teanc aflat pe 
unul dintre rafturi și, scoțându-l pe Flin din camera obscură, 
trase ușa după el. 

— Al găsit ceva? întrebă Freya privindu-l. 

— Posibil să da, posibil să nu, spuse Flin. Majdi îmi scoate 
o poză. 

— Ce e? 

— Să așteptăm poza. 

Încercă să smulgă mai multe de la el, dar Flin nu-i răs- 
punse la întrebări și se plimbă în sus și în jos înainte să se 
întoarcă la ușa camerei obscure și să bată. 

— Eşti gata? 

— Dă-mi puţin timp! se auzi un răspuns înfundat. 

— Cât? | 

— Zece minute. 

Flin își reluă plimbarea, sus-jos, sus-jos, privind întruna 
ceasul de pe perete, lovindu-se peste coapsă cu mâna, până 
când ușa de la camera obscură se deschise și Majdi ieşi cu o 
hârtie A4 lucioasă în mână. Flin se îndreptă rapid spre el și 
efectiv smulse fotografia din mâna prietenului său. Freya privi 
peste umărul lui. 

Nu ştia la ce se aştepta — poate că la dune de nisip. Sau o 
poză a lu Rudi Schmidt, un indiciu despre motivul pentru 
care sora ei ar fi fost interesată de el, de ce acest interes o 
omorâse. Fotografia nu îi oferi nici unul dintre răspunsurile la 
care sperase ea. Nici măcar nu părea să fi fost făcută în deșert. 
Se vedea un fel de poartă enormă sau intrare din piatră năpă- 
dită de vegetație luxuriantă, ca și cum clădirea spre care oferea 
acces fusese abandonată cu multă vreme în urmă și cedată 
naturii. Se aplecă mai mult, încercând să înţeleagă, privind 
porțile din lemn dreptunghiulare, conturul unei păsări incrustat 
în pragul de deasupra, turnunle înalte, în formă de trapez, de 
fiecare parte. Pentru o clipă, se uită lung, apoi se întinse și 
arătă cu degetul către imaginea incrustată pe fațada fiecărui 
turn: un obelisc cu un ciudat motiv în cruce și linie curbată. 

— Am mai văzut asta, spuse ea. Pe obeliscul din argilă din 
rucsacul lui Rudi Schmidt, cel despre care ţi-am zis. 

Flin doar privea în jos. Fotografia îi tremură ușor în mâini. 

— „Orașul Zerzura e alb ca un porumbel, şopti el. Și pe 
poarta sa e incrustată o pasăre.“ 

— Ce înseamnă asta? 

Nu îi răspunse. În schimb, traversând camera, apucă apa- 
ratul Leica și îl flutură prin faţa lui Majdi. 

— Trebuie să developăm filmul aflat înăuntru, spuse el. 
Trebuie să-l scoatem din aparat şi să-l developăm. 

— Flin, mă bucur că te pot ajuta, dar mai am și alte lucruri 
pe care... 

— Trebuie să developăm filmul, Majdi. Trebuie să știu ce e 
pe el. Acum. Te rog! 

Egipteanul clipi, zguduit de nerăbdarea prietenului său. 
Apoi, cu un semn din cap, luă camera. 

— Dacă e chiar atât de important. 

— Chiar este important, rosti Flin. Crede-mă! 

Majdi răsuci aparatul. 

— Probabil că va dura mai mult decât cealaltă rolă, spuse 
el. Bobina e defectă, carcasa probabil că-i plină de nisip și 
pietriș — Leica sunt extrem de cunoscute pentru asta — și, chiar 
dacă reușesc să scot filmul, nu pot garanta că... Ridică din 
umeri. O să văd ce pot face. Dă-mi patruzeci de minute. Până 
atunci, voi şti dacă poate fi recuperat sau nu. 

O porni spre camera obscură. Flin strigă după el: 

— Mulţumesc, sahebee! Făcu o pauză, apoi adăugă: Şi-mi 
pare rău că te bat la cap. 

Majdi făcu un semn cu mâna. 

— Eşti egiptolog, Să-i baţi pe alții la cap face parte din fișa 
postului. 

Se întoarse, îi făcu cu ochiul şi dispăru în camera obscură, 
lăsându-i pe cei doi singuri din nou. 

— Vrei să-mi zici şi mie ce se întâmplă? întrebă Freya. Ce e 
locul acela din poză? 


Oaza ascunsă 205 


Flin privea din nou fotografia, capul tremurându-i ușor, de 
parcă nu-i venea să creadă la ce se uita, un surâs extrem de vag 
Jucându-i în colțurile gurii. 

— Nu pot fi absolut sigur, spuse el în cele din urmă, nu 
înainte să văd ce este pe celălalt film. 

— Dar bănuiești. 

Din nou tăcere, apoi: 

— Da. Da, bănuiesc. 

O privi. Deşi avea fața palidă și trasă, ochii îi străluceau 
puternic, o combinație care îl făcea și mai arătos. 

— Cred că s-ar putea să fie un loc numit Zerzura, zise el. 

— Care se află unde, mai exact? 

Spre exasperarea ei, el nu-i răspunse. Se uită din nou la 
fotografie, apoi la ceas. Luă o hotărâre, își scoase mobilul din 
buzunar şi formă un număr cu degetul mare, ducându-se în 
capătul îndepărtat al camerei, ca să nu fie auzit. Ea își azvârli 
braţele în aer ca și când ar fi spus „Ce naiba se întâmplă?“, dar 
el doar ridică o mână către ea şi vorbi rapid la telefon. După 
ce termină, își puse mobilul în buzunar, traversă din nou 
camera și o apucă de braţ. 

— Ce știi despre Egiptul antic? întrebă el conducând-o din 
nou spre scănle în spirală. 

— Cam cât știu și despre fizica cuantică, replică ea. 

— Atunci, e timpul pentru un curs intensiv. 

Yasmin Malouff avea un secret pe care îl ascunsese de 
părinții, de frații și surorile ei, de soțul ei, Hosni, și de angaja- 
torul ei american. Fuma. 

Nu era ceva cutremurător. Însă, după părerea ei, nu era un 
lucru cu care o femeie ar fi trebuit să se laude. Chiar dacă 
Hosni probabil că n-ar fi fost prea deranjat dacă ar fi aflat, 
familia ei mai mult ca sigur că n-ar fi fost de acord. lar domnul 
Angleton îi spusese de la bun început că nu va tolera fumatul 

la serviciu. Putea să facă orice altceva voia în camera de hotel, 
îi zisese el — „Hristoase, poți și să lucrezi goală, dacă te ajută să 
te concentrezi“ —, dar gările erau categoric interzise. 

Nu era o fumătoare înrăită — doar trei sau patru țigări Cle- 
opatra Lights pe zi — și nu Îi era greu să se abțină în timp ce 
mânuia stația de ascultare. Doar după-amiază târziu, pofta 
devenea insuportabilă. Atunci, încuia camera, cobora un etaj 
cu liftul, se ducea la capătul coridorului, lângă un geam des- 
Chis şi își aprindea ţigara. 

Astăzi, dintr-un motiv oarecare, tânjise mai mult decât ori- 
când după o țigară. După ce termină de fumat una, își aprinse 
imediat alta, pauza ei în mod normal de cinci minute deve- 
nind de zece. Apoi, își dădu seama că rămase fără mentosane 
și trebui să ia liftul până la magazinul de la parter, ca să-şi 
cumpere. Pe când ajunse în birou, cu mirosul respirației 
mascat, cu rochia curățată de scrum, trecuseră aproape 20 de 
minute. Ceea ce n-ar fi fost o problemă dacă Molly Kiernan 
n-ar fi primit un apel în absenţa ei: becul roșu de avertizare de 
la aparatul care înregistra numărul acela pâlpâia furios când 
păși pe ușă. 

Orice alt apel spre orice alt număr n-ar fi fost o problemă. 
După vizita sa din după-amiaza aceea, domnul Angleton îi 
precizase clar că trebuia să-l informeze despre orice activități 
de pe mobilul lui Kiernan. Irântind ușa și aruncându-și 
geanta pe pat, Yasmin Malouff se grăbi spre aparatul de înre- 
gistrat. Înșfăcându-și agenda și un stilou, apăsă pe butonul 
„redă“, așezându-se, gata să transcrie. Se auzi un fâșâit de 
energie statică, apoi o voce, șoptită și alertată: 

— Molly, sunt Flin. Sunt în Muzeul Egiptean. Cu Freya 
Hannen. Developăm niște poze — îți explic mai târziu —, apoi 
o duc la ambasada americană. Ne putem întâlm acolo? E 
urgent, Molly, foarte urgent. Bine, mersi. 

Sfârşitul apelului. 

Mai derulă o dată, ca să se asigure că auzise corect, că nu 
îi scăpase și nu înţelesese nimic greșit. Apoi, ridicând telefonul 

special pe care Angleton îl ceruse să fie instalat în cameră, 
formă un număr. I se răspunse după ce sună de două on. 

— Domnule Angleton, sunt Yasmin Malouff. A existat un 
apel, pe mobilul lui Kiernan. lată transcrierea... 

Își ridică agenda şi începu să citească. 


N 


— Crezi că e sigur? întrebă Freya în timp ce Flin o conduse 
înapoi în muzeu. Imaginea cu urmăritorii lor gemeni încă îi 
era proaspătă în minte, iar galeria enormă, înţesată de lume, îi 
părea dureros de expusă după spațiul îngust al studioului foto- 
grafic. Dacă ne caută încă? 

— A trecut mai bine de o oră, răspunse Flin oprindu-se 
lângă un gigantic sarcofag din piatră și analizând scena din 
faţa lor. Mă gândesc că, dacă totuși s-au gândit să intre aici, 
probabil că au și plecat deja. Însă nu pot să garantez, așa că 
ține-ţi ochii deschişi. Dacă vezi ceva... 

— Ce? 

— Fugi. 

Mai privi în jur o clipă, apoi porni prin galerie, cu foto- 
grafia porții încă în mână. Freya se ținu după el. Părea, dacă 
nu relaxat, cel puţin mai calm și mai liniştit decât ea, de parcă 
prezenţa atâtor obiecte antice ar fi diluat gravitatea pericolului 
în care se aflau. Străbătură aproape jumătate din lungimea 
galeriei, încăperea vastă răsunând de voci şi pași, apoi Flin 
începu să vorbească. 

— Zerzura este o oază pierdută din Sahara, explică el 
dându-se la o parte când o hoardă de şcolari în uniforme 
albastre identice se revărsară spre ei, conduși de o învățătoare 
care părea iritată. Am chiar și o prezentare PowerPoint foarte 
bună legată de asta, dar, în circumstanţele de față, mi-e teamă 
că va trebui să te mulțumești cu varianta relatată. 

— E în regulă, spuse Freya, privind în jur stresată, așteptând 
parcă să-l vadă pe unul din gemeni sărind din spatele vreunei 
statul. 

— Numele provine de la cuvântul arab zarzaș continuă Flin 
de-abia începând a se încălzi, ceea ce înseamnă graur, vrabie, 
pasăre mică. Nu știm mare lucru despre acest loc, în afară de 
faptul că a fost menționat pentru prima dată într-un manuscris 
medieval numit Kitab al-Kanuz, în traducere, Cartea perlelor 
ascunse, şi că se află, cică, în apropiere de Gilf Kebir, deşi De 
Lancey Forth a afirmat că s-ar afla în Marea Mare de Nisip, 
iar Newbold... 

Observă că ea pierdea şirul și se opri ridicându-și braţele. 

— Scuze, prea multe informații. Unul dintre pericolele de 
a-ți fi petrecut viața printre astfel de lucruri — nu poți niciodată 
s-o spui simplu. Tot ce trebuie să ştii momentan este că e o 
oază pierdută şi că majoritatea exploratorilor deșertului de la 
începutul secolului XX — Ball, Kemal el-Din, Bagnold, Almásy, 
Clayton — au încercat, dar n-au reușit s-o găsească. De fapt, 
această vânătoare a Zerzurei a motivat o mare parte din 
explorarea inițială. 

Ajunseră la rotonda cu cupolă înaltă de la intrarea în 
muzeu și intrară într-o galene numită Regatul Vechi, cu pereții 
plini de statui și de rehefuri gravate. 

— Mulţi au susținut că Zerzura nici n-a existat de fapt... 
continuă Flin absorbit de ceea ce spunea, aparent fără să ia în 
seamă obiectele expuse de fiecare parte şi pe oamenii din jur. 

Spre deosebire de Freya, care continua să se uite agitată în 
toate părțile. 

— ... că totul e doar o legendă. Ca El Dorado sau Shan- 
gri-La sau Atlantida — un basm ademenitor, dar, în cele din 
urmă, o ficțiune pe care locurile sălbatice precum deșertul au 
tendinţa să o inspire. Eu am crezut întotdeauna c-a existat cu 
adevărat și că Zerzura este doar un alt nume pentru ceea ce 
egiptenii numeau wehat seshtat, Oaza Ascunsă. 

O privi, asigurându-se că pricepea. Freya dădu din cap 
cum că urmărește ce-i spune. 

— Din păcate, la fel cum stau lucrunile cu Zerzura, nu prea 
ştim multe nici despre wehat seshtat, zise Flin ridicând ușor o 
sprânceană, parcă frustrat de faptul că nu deține mai multe 
informaţii. Cu o singură excepție mai semnificativă, la care voi 
ajunge într-o clipă, toate dovezile sunt extrem de disparate şi 
greu de interpretat: câteva fragmente de papirus, câteva pie- 
troglife foarte deteriorate, câteva inscripții și o referire destul 
de confuză în Aegyphaca lui Manetho — nu o să te plictisesc cu 
toate astea. Practic, ceea ce-am reușit să punem cap la cap — și, 
repet, o mare parte din toate aceste informații sunt interpreta- 
bile — e că a fost un defileu sau o wadi adâncă și care trecea prin 
flancul estic a Gilf Kebirului, foarte demult, înainte măcar ca 
Sahara să fi devenit deșert. 

— Acum cât timp mai exact? îl întrerupse Freya. 

În ciuda faptului că era agitată, se simțea tot mai atrasă 
de poveste. 

— Ei bine, este greu de afirmat cu exactitate, spuse el, apa- 
rent plăcut surprins de interesul ei. Dar e vorba de cel puțin 
10 000, 20 000 de ani înainte de Hristos, poate chiar în peri- 
oada paleoliticului mijlociu. 

Asta nu-i zicea nimic Freyei, dar nu comentă, nevoind să 
tărăgăneze lucrurile. 

— Oricum, cu mult timp în urmă, în vremurile neguroase 
ale preistoriei, continuă Flin reluându-și explicația. Chiar și 
atunci, acest defileu, această oază, zi-i cum vrei, se pare că era 
considerat un loc cu o semnificație religioasă supremă, iar 
locația sa exactă era un secret bine păstrat. Nu știm exact când 
și de ce anume a început să fie privit astfel, dar se pare și-a 
păstrat statutul pe toată perioada Regatului Vechi. Prin anul 
2000 î.Hr. După aceea, datele despre locația oazei s-au pierdut 
și aceasta a dispărut din istone. 

Ajunseră la capătul galenei și începură să urce o scară, 
masa de turiști subțiindu-se în jurul lor în vreme ce urcau la 

etajul superior al muzeului. Aici era mult mai linişte și mai 
puțină agitație decât la etajul inferior. Flin o conduse înapoi pe 
unde veniseră, înspre rotondă, cotind spre o încăpere mică, 
părăsită, cu vitrine care conțineau artefacte simple, din piatră 
și argilă, toate evident mult mai vechi decât cele pe lângă care 
tocmai trecuseră. El se opri în fața unei vitrine și îi arătă cu 
degetul. Înăuntru, între o pereche de piepteni din fildeș și un 
bol mare din pământ, se aflau trei obiecte pe care Freya le 
recunoscu: mici obeliscun din argilă, fiecare de mărimea unui 
deget, fiecare purtând același simbol precum cel din rucsacul 
lui Rudi Schmidt. Se uită la etichetă: Miniaturi Benben votive, 
predinastice (cca 3000 î. Hr), Hierakonpolis. 

— Ce e un Benben? întrebă ea uitând aproape de tot de 
urmănitorii lor. 

— Benbenul, o corectă el, aplecându-se lângă ea, cotul lui 
atingându-l ușor pe-al ei. Mă tem că aici va trebui să deviem 
puţin în lumea destul de complexă a cosmologiei egiptene. 
Stiu că nu se află printre cele mai mari interese ale tale, dar ai 
răbdare cu mine, pentru că este relevant. O să încerc să sim- 
plific totul. 

— Dă-i drumul, spuse ea. 

Un cuplu de tineri veniră la vitrină și îi priviră conținutul 
câteva momente. Nici unul dintre ei nu păru prea interesat și 
trecură mai departe. Flin aşteptă până când aceștia nu-i mai 
puteau auzi și începu să vorbească din nou: 

— Benben era o caracteristică principală a religiei și mito- 
logiei egiptene, explică el. Din multe puncte de vedere, chiar 
centrală. În mod simbolic, reprezenta prima movilă de pământ, 
primul petic de pământ uscat care a ieșit din Nun, oceanul 
primitiv al haosului. Conform Textelor din Piramide — cea mai 
veche colecție de scrieri egiptene cunoscută —, Ra-Atum, 
zeul-creator, a zburat peste întunecimea lui Nun sub forma 
păsării Benu... 

El bătu cu degetele în poza din mână, indicând pasărea cu 
coadă lungă încrustată în pragul de deasupra ușii. 

— ... Şi a aterizat pe Benben, de unde cântecul lui a răsunat 
la primul răsărit de soare. De acolo şi numele, de la termenul 
egiptean vechi weben „a răsări în strălucire“. 

Cuplul de tineri mai trecu o dată pe lângă ei, fata vorbind 
acum la mobil. Din nou, Flin aşteptă până când cei doi se 
indepărtară, înainte să-și reia explicatia. 

— Totuşi, Benben era mai mult decât un simplu simbol, 
zise el cu fața apăsată de vitrină, cotul lui atingându-l încă pe 
cel al Freyei . Știm din textele antice și din inscripții că era un 
obiect fizic: o stâncă sau o piatră de forma unui obelisc. Au 
existat sugestii cum că era inițial un meteorit sau un fragment 
de meteonit, deși textele relevante sunt complexe și pasibile de 
interpretări. Ceea ce ştim este că Benben se afla în sanctuarul 
interior al marelui templu al soarelui din lunu și se pare că 
avea puteri supranaturale. 

Freya pufni amuzată. 

— Știu, știu, sună de parcă ar fi Căutătorii arcei pierdute’, deşi 
avem un număr destul de mare de surse coroborate — inclusiv 
una dintre arhivele sumeriene regale, care sunt uimitor de 
consecvente în descnenle lor. Ne spun cum Benben era purtat 
în luptă în fruntea armatei faraonului și cum scotea un sunet 
dubios și o lumină orbitoare, care îi distrugea complet pe ina- 
mici. Ceea ce e posibil să explice două dintre denumirile alter- 
native folosite pentru a-l descrie: kheru-en Sekhmet, vocea lui 
Sekhmet — Sekhmet fiind zeița egipteană a războiului — și iner-en 
sediet, Piatra de Foc. Apropo, asta reprezintă simbolul — arătă 
înspre motivul de pe faţeta obeliscului — Sedjet, hieroglifa 
focului. Partea în formă de cruce reprezintă un alămar, cu o 
flacără care se înalță... 

Se întrerupse din nou, ndicându-și braţele, la fel cum 
făcuse şi înainte. i 

— Dar ne abatem de la subiect. Ideea e că Benben și wehat 
seshtat — Oaza Ascunsă — erau indisolubil legate una de cealaltă 
și nu poți să discuți despre una fără să faci referire la cealaltă. 


! Indiana Jones și căutătorii arcei pierdute (n.red.) 

Se pare că piatra a fost pusă inițial într-un templu din oază; 
cum am spus, e vorba de zeci de mii de ani înainte de Hristos, 
cu mult timp înainte ca Valea Nilului să fie măcar colonizată. 
Și, cu toate că nu putem fi siguri, există ceva dovezi care să 
sugereze că motivul pentru care oaza era considerată atât de 
sacră a fost pentru că acolo fusese descoperit de fapt Benben. 
Vin la pachet. Motiv pentru care, pe lângă wehat seshtat, oaza 
mai era numită și înet benben — Valea lui Benben. 

Îi aruncă o privire, îngrijorat că ar fi copleșit-o pe Freya cu 
atâtea informații. Dar ea își ridică degetul mare în semn că 
totul mergea bine și, după ce aruncă o ultimă privire la vitrină, 
îi făcu semn să vină după el, ieşind din încăpere. Trecură din 
nou pe sub rotonda muzeului și de-a lungul unei galerii cu 
balcoane, care dădea înspre atrium. 

— Mai e un motiv pentru care Benben este relevant pentru 
toate astea, spuse el ridicând fotografia din mână. Şi asta 
pentru că descrierea cea mai clară și mai detaliată a Oazei 
Ascunse pe care o avem apare într-un text ce are legătură cu 
Benben. Pe aici. 

Făcură la dreapta, intrând într-o altă încăpere, de asemenea 
părăsită, cu o colecție de papirusuri acoperite cu hieroglife. În 
partea cea mai îndepărtată a încăperii, aproape pe toată lăhimea 
ei, se afla o vitrină înaltă până la piept. Flin se opri în dreptul ei 
și privi în jos, cu un zâmbet stins pe buze. Înăuntru se afla un 
papirus acoperit de la un capăt la celălalt cu coloane inegale de 
text scris cu cerneală neagră. Spre deosebire de celelalte exem- 
plare expuse, majoritatea splendid executate, cu culon frumoase 
și decorațiuni complicate, acesta părea neinteresant și dezor- 
donat, hieroglifele sale părând a se legăna și ciocni unele de ce- 
lelalte, de parcă ar fi fost scnse în grabă. Nici măcar nu păreau 
hieroglife, simbolurile haotice și mâzgălte suprapunându-se, 
părând mai degrabă o scriere arabă decât pictograme egiptene 
tradiționale. Freya se aplecă în față, citind nota explicativă de pe 
peretele din spatele vitrine. 

Papirusul Imti-Khentika. Din mormântul lui Imti-Khentika, Mare 
Preot al lunu/Hehopokhs, a 6-a dinastie, domnia lui Pepi al II-lea 
(cca. 2246-2152 î.Hr) 


— În ciuda aparenţelor, este de departe cel mai important 
papirus din încăpere, spuse Flin dând din cap înspre acesta. 
Cu excepția Listei Regelui Turin și a textelor Oxyrynchus, 
probabil cel mai important papirus egiptean, și punct. 

Puse mâna pe sticla de sus a vitrinei, privind aproape 
reverențios conținutul acesteia. 

— A fost descoperit cu patruzeci de ani în urmă, continuă 
el plimbându-și încet mâna pe geam, înainte și înapoi, de 
parcă ar fi mângâiat un animal rar. De către un om pe nume 
Hassan Fadawi, unul dintre cei mai mari arheologi pe care i-a 
dat Egiptul şi un vechi... 

Fusese pe punctul de a zice „prieten“, sau cel puțin așa i se 
păruse lui Freya, dar, după o pauză de-o chpă, spuse „coleg“. 

— E o poveste extraordinară, de același calibru ca aceea a 
lui Carter şi Tutankhamon. Fadawi avea doar douăzeci de ani 
pe atunci, numai ce ieșise de pe băncile facultății. Făcea o 
lucrare de curăţare de rutină în Necropola Profepilor — locul de 
înmormântare al marilor preoți din lunu — și a dat peste mor- 
mântul marelui preot Imu-Khentika absolut întâmplător. Sigi- 
liile de pe ușă erau intacte, ceea ce însemna că mormântul nu 
fusese atins, că era exact așa cum fusese lăsat în ziua în care a 
fost închis vreme de patru mii de ani. Nu pot să-ți explic cât de 
importantă a fost această descoperire, unul dintre puținele 
morminte intacte din Vechiul Regat descoperite vreodată, mai 
vechi decât cel al lui Tutankhamon cu aproape un mileniu. 

Chiar dacă papirusul îi era evident familiar, iar povestea o 
știa bine, părea mut de uimire, ca un elev emoționat. Entu- 
ziasmul lui era molipsitor, trăgând-o pe Freya după el în poveste, 
toate spaimele ei dispărând pentru moment, ca și când ar fi 
făcut parte dintr-o altă realitate. 

— Și ce era înăuntru? întrebă ea privindu-l nerăbdătoare. 
Ce-au găsit? 

Flin făcu o pauză, de parcă ar fi fost pe cale să-i dezvăluie 
o revelație spectaculoasă. Apoi: 

— Nimic, răspunse el, ochii strălucindu-i de șiretenie. 

— Nimic? 

— Când Fadawi a intrat în mormânt, acesta era gol. Nici o 
decorațiune, nici un obiect, nici o inscripție, nici un cadavru. 
Nimic — cu excepția unui cufăr mic de lemn, înăuntrul lui... 

Dădu un bobârnac muchiei de lemn a vitrinei. 

— S-a făcut de râsul lumii. Toată presa mondială era acolo 
pentru deschidere, preşedintele Nasser — Fadawi a fost extrem 
de umilit. Asta până a citit ce era scris pe papirus. Atunci și-a 
dat seama că mormântul era și mai important decât dacă ar fi 
fost plin de grămezi de aur. 

Ceva din felul în care Flin o spusese o făcu pe Freya să 
simtă un fior pe șira spinării. Ce ciudat, gândi ea, cu tot ce se 
întâmpla, era atât de captivată de o prelegere de istorie. 

— Continuă, îi ceru ea. 

— Ei bine, este un document foarte complicat, evident scris 
în grabă. E în hieratică — un fel de prescurtare hieroglifică. 
Încă mai sunt discuții legate de felul în care am putea inter- 
preta unele părți din el, dar, în mare, este atât o redare a vieții 
lui Imti-Khentika și a timpunilor respective — autobiografia sa, 
dacă vrei să-i spui așa —, cât și o explicație pentru faptul că 
trupul lui n-a fost îngropat în mormântul pe care şi-l pregătise. 
Nu o să mă chinui să-ți traduc de la cap la coadă, din moment 
ce prima parte... 

Făcu un semn cu mâna spre stânga. 

— ..„. nu e chiar atât de relevantă, numai lucruri despre 
diversele titluri ale lui Imti, datoriile lui de mare preot, toate 
formulele standard. De aici înainte... 

Atinse partea de sus a vitrinei lângă care stătea, cam pe la 
Jumătatea lungimii papirusului. 

— ..„. devine interesant. Apropo de nimic, Imti începe brusc 
o descriere lungă și incoerentă a situației politice a vremii — 
singura mărturie cât de cât detaliată pe care o avem legată de 
ultimii ani ai Regatului Vechi şi prăbușirea acestuia în haosul 
distrugător al Primei Perioade Intermediare. 

Freya habar n-avea despre ce vorbea. Dar, ca și înainte, 
trecu cu vederea, nevrând să-l întrerupă. 

— Totul este foarte complicat, continuă Flin, și parafrazez 
la greu, dar, în linii mari, Imti explică dezintegrarea Egiptului. 
Faraonul Pepi al II-lea e bătrân și dement — se află pe tron de 
nouăzeci şi trei de ani, cea mai lungă domnie din istorie — și 
autoritatea centrală e la pământ. Este foamete, război civil, 
invazie străină, anarhie generală. Imti spune: „Maat, zeița 
ordinii, a fost uzurpată de Set, regele deşertului, haosului, con- 
flictului şi răului“. 

Începu să se plimbe de-a lungul vitrinei, urmărind povestea 
de pe papirus. 

— După spusele lui Imt, confruntați cu această prăbușire 
generală, figurile de vază ale țării s-au adunat în secret și au 
luat o decizie drastică: pentru propna siguranţă și ca să nu 
ajungă pe mâinile celor pe care el îi numeşte „răufăcăton“, 
piatra Benben va fi scoasă din Templul din lunu și, sub îndru- 
marea lui Imti, transportată înapoi în deșert, în... 

Se opri, se aplecă mult deasupra dulapului de sticlă și 
începu să citească, vocea devenindu-i tot mai adâncă și mai 
răsunătoare, de parcă ar fi venit din timpuri îndepărtate: 

— ... set ityu-en wehat seshat inet-dyeseret mehet wadjet er-umenet 
er-dieru ta em-khet sekhet-sha'em ineb-aa en-Setekeh — Locul Străbu- 
nilor noștri, Oaza Ascunsă, Valea Sacră bogată în verdeață, în 
vestul îndepărtat, la capătul lumii, dincolo de dunele de nisip, 
în marele zid al lui Set. o 

Îşi ridică privirea spre ea, ușor îmbujorat. 

— Extraordinar, nu crezi? Cum zic eu mereu, de departe 
cea mai clară și mai detaliată descriere a oazei. 

— Asta e clar pentru tine? 

— Ca lumina zilei, după standardele egiptenilor antici. 
Câmpurile de nisip se referă la Marea de Nisip, marele zid al 
lui Set la flancul de est al Gilf Kebirului. Set, cum ţi-am spus, 
este zeul egiptean antic al deşertului. În afară de faptul că 
nu ne dă şi codul poștal, e cât se poate de precis. Și asta nu 
este totul. 

Se mută într-o parte a vitrinei. 

— Imti descrie chiar și expediția — o perspectivă destul de 
interesantă, având în vedere că a descris-o înainte să plece 
efectiv în călătone și consemnează de fapt evenimente care 
încă nu se întâmplaseră. Din nou, nu o să-l citesc cuvânt cu 
cuvânt, dar ultima secțiune este utilă. 

Se opri aproape de capătul papirusului, aplecându-se din 
nou și citind, vocea lui căpătând iarăşi un timbru profund 
și vibrant. 

— Aşa că am ajuns la capătul cel mai îndepărtat al lumii, la 
Zidul de Vest, și Ochiul lui Khepri era dechis. Am trecut prin 
Gura lui Osiris, am intrat în net Benben, am ajuns la hut aat, 
marele templu. Aici este casa ta, o, Piatră de Foc, de unde ai 
venit la începutul tuturor lucrurilor și unde te-ai întors acum. 
Aici e sfârșitul. Porțile sunt închise, Vrăjile de Tăinuire au fost 
rostite — fie ca răufăcătorii să fie striviți de fălcile lui Sobek și 
inghițiți de pântecele șarpelui Apep! Eu, Imu-Khenuika, Mai 
Marele Profeților, nu mă voi întoarce din acest loc, pentru că 
este dorinţa zeilor ca acest mormânt să rămână gol pentru 
eternitate. Fie să pășesc pe căile frumoase, să trec pragul 
raiului, fie să iau masa cu Osiris în fiecare zi. Laude fie aduse 
lui Ra-Atum! 

Se opri şi își îndreptă spatele. Freya aşteptă să continue, 
dar nu se întâmplă nimic. 

— Asta-i tot? 

Nu-și putu ascunde dezamăgirea. După toată intriga, se 
așteptase dacă nu la o revelație uluitoare, măcar la o clarifi- 
care, la un indiciu care să-i explice ce anume se întâmpla și de 
ce se întâmpla. În schimb, totul păru să fie și mai confuz, și 


Oaza ascunsă o oo a 
mai impenetrabil decât înainte ca Flin să-și înceapă explicația. 
Ochiul lui Khepri, gura lui nu știu care, blesteme și șerpi... nu 
însemnau absolut nimic pentru ea. Se simți ca și când ar fi fost 
condusă printr-un labirint complicat doar ca să iasă din el 
exact în locul de unde începuse, fără ca măcar să se apropie 
de centrul lui. 

— Asta-i tot? repetă ea. Asta-i tot. 

Flin ridică din umeri a scuză. 

— Așa cum am spus, nu avem prea multe informații. Acum, 
ştii aproape la fel de mult ca mine. 

Se stârni o agitație bruscă atunci când un grup de turişti 
năvăli în sală, condus de o femeie care ținea o umbrelă închisă. 
Trecură prin încăpere fără ca măcar să arunce o privire la 
obiectele din încăpere, ieșind pe uşa de la celălalt capăt. Freya 
se holbă la papirus, apoi întinse mâna și apucă fotografia pe 
care o ținea Flin. 

— Dacă oaza aceasta este imposibil de găsit... 

— Cum de Rudi Schimdt a fost acolo? continuă el între- 
barea. Asta e întrebarea de un milion de dolari, nu-i așa? Unul 
dintre cele mai uimitoare lucruri în toată povestea cu Zerzu- 
ra-wehat seshtat este că, în ciuda faptului că oaza e „ascunsă“... 
— își ridică mâinile și își mișcă degetele, mimând niște ghili- 
mele —, se pare că, din când în când, oamenii dau întâmplător 
peste ea. Rudi Schmidt, de exemplu. Și oricine a furnizat 
informațiile pe care se bazează descrierea din Kitab al-Kanuz — 
probabil, beduini: au existat multă vreme zvonuri cum că anu- 
mite triburi din deșert îi cunosc locația, deși, personal, n-am 
putut confirma niciodată aceste lucrun. 

— Deci cum? întrebă Freya. Cum o găsesc? 

Flin își aruncă mâinile în aer. 

— Dumnezeu știe. Sahara este un loc misterios și au loc 
întâmplări misterioase. Prostănacii ca mine își petrec toată 
viaţa căutând oaza, iar alții dau peste ea din greşeală. Nu 
există un raționament sau un motiv pentru asta. Că-ți vine să 
crezi sau nu, cea mai convingătoare explicație pe care-am 

auzit-o vreodată am primit-o de la un medium, o femeie foarte 
ciudată, care locuia într-un cort în Aswan şi pretindea că era 
reîncarnarea soției lui Pepi al II-lea, regina Neith. Mi-a zis că 
oaza fusese vrăjită ca să rămână ascunsă, iar cu cât o persoană 
o căuta mai mult, cu atât avea să-i fie mai greu s-o găsească și 
doar cei care nu o caută de fapt, aceia o vor găsi. Sfat plin de 
înțelepciune, pentru care i-am dat cincizeci de lire. 

Mârâi trist şi se uită la ceas. 

— Haide, ar trebui să ne întoarcem. 

Se mai uitară o dată la papirusul mâzgălit și începură să se 
înapoieze pe drumul pe care veniseră. De undeva se auzi un 
sunet de clopot care anunţa că muzeul se închidea. 

— Alex ştia toate astea? întrebă Freya în timp ce coborau 
scările spre parter. Oaza, piatra Benben? 

Flin încuviință din cap. 

— Am petrecut multă vreme împreună în Gilf Kebir și o 
plictiseam cu treburile astea cât stăteam în jurul focului. Deși, 
sincer să fiu, nici ea nu s-a lăsat mai prejos! Dacă nu mai aud 
în veci despre sedimentele lacustre, nu pot să zic că mi-ar 
părea foarte rău. 

Ajunseră la capătul scărilor şi o luară înapoi prin galeriile 
Regatului Vechi. Pâlcun întregi de vizitatori se îndreptau spre 
intrarea principală, mânați de gardienii în uniforme. 

— Cât de importantă e oaza? întrebă Freya. Adică, este... 
știi tu... 

— Plină de bijuterii și de comori? zâmbi Flin. Sincer, mă 
îndoiesc. Kitab al-Kanuz afirmă că oricine o găsește va descoperi 
multe comori, dar, cu singuranţă, e o hiperbolă. Nişte copaci și 
niște ruine antice — asta-i tot ce vom găsi. Din punct de vedere 
academic însă, este de o importanță uriașă, dar pentru cei care 
trăiesc în lumea reală... 

Dădu din umen. 

— Nu e deloc importantă. 

— Piatra Benben? întrebă ea. 

— Din nou, pentru intelectuali ca mine, ar fi o descoperire 
monumentală. Unul dintre simbolunle totemice ale Egiptului 
antic — absolut monumentală. Dar, la urma urmei, este doar o 
piatră, chiar dacă una unică. Nu e făcută din aur sau ceva de 
genul ăsta. Există multe alte artefacte mult mai valoroase din 
punct de vedere comercial. 

Trecuseră pe sub rotonda cu cupolă și se aflau din nou în 
galeria cu sarcofage enorme. Freya se opri, ridică fotografia 
porții misterioase și puse întrebarea care o frământa încă de 
când o zărise prima dată. 

— Deci, de ce mi-ar ucide cineva sora pentru asta? 

Flin se uită la ea, apoi își întoarse privirea. Tăcu o clipă 
inainte să vorbească. 

— Nu ştiu, spuse el. Îmi pare rău, Freya, dar chiar nu știu. 

Intrând din nou în secțiunea administrativă a muzeului, 
urcară scările în spirală spre Departamentul de fotografie. Ca- 
mera obscură era în continuare închisă. 

— Cum merge treaba, Majdi? strigă Flin bătând la ușă. 

Nici un răspuns. Mai bătu o dată, mai tare. 

— Majd? Eşti acolo? 

În continuare, nimic. Mai bătu o dată, apoi apucă mânerul 
și deschise ușa. Se opri o clipă, până când ochii i se obișnuiră 
cu întunericul, apoi: 

— O, Dumnezeule! O, nu! 

Freya se afla în spatele lui Flin și nu vedea nimic de trupul 
lui înalt. Păși în faţă și privi pe lângă el. Își puse mâna pe gură 
când îşi dădu seama la ce se uita, scoțând un sunet îngrozit ca 
de regurgitare. Majdi era pe podeaua camerei obscure, cu 
ochii larg deschiși, cu gâtul tăiat de la o ureche la alta. Era 
sânge peste tot, o băltoacă neagră şi vâscoasă — pe fața egiptea- 
nului, pe cămașă, pe mâini, în jurul capului, ca o aură. 

— O, Majdi, mârâi Flin lovind cu pumnul în pragul ușii. O, 
prietene, ce-am făcut? 


— Salaam. 

Flin şi Freya se răsuciră. Gemenii stăteau pe o canapea în 
celălalt capăt al încăperii. Unul dintre ei ținea un film deve- 
Jopat, celălalt un briceag mânjit cu sânge. Ambii aveau fețele 
lipsite de expresie, de parcă scena din camera obscură nu era 
cu nimic mai șocantă pentru ei decât dacă ar fi privit pe cineva 
bând ceai sau jucând ping-pong, Se auziră niște pași, iar alți 
patru bărbați apărură la capătul scării în spirală, blocându-le 
orice cale de ieșire. Unul dintre ei avea un ochi și nasul 
învinețite, și buza grotesc de umflată — matahala pe care o poc- 
nise Flin în ascensor, la Universitatea Americană. Acesta ţipă 
ceva către gemeni, care dădură din cap. Apropiindu-se, se 
proțăpi în faţa lui Flin, privindu-l chiorâș, apoi își trânti mâi- 
nile uriașe pe umerii englezului lui și îi trase cu ranchiună un 
genunchi între picioare. 

— Ta'ala mus zobry ya-ibn el-wiskha, mârâi el în timp ce Flin 
se prăbuși la podea, gâfâind în agonie. Suge-mi pula, nenoro- 
citul dracului! 

Pentru o chpă, Freya fu prea șocată ca să reacționeze. 
Apoi, strângându-și pumnul, încercă să-l lovească pe bărbat. 
Pumnul ei nici măcar nu se apropie de acesta, căci braţul îi fu 
prins din spate și îndoit. Fotografia îi fu smulsă din mână. Se 
zbătu și dădu din picioare, și înjură, dar erau prea puternici 
pentru ea și, când ţeava unui pistol îi fu apăsată pe tâmplă, știu 
că era inutil să mai încerce să opună rezistenţă și renunță. Încă 
gemând de durere, Flin fu săltat în picioare și percheziționat, 
telefonul mobil îi fu smuls din buzunar și zdrobit. El și Freya 
fură împinși către scări, gemenii venind în urma lor, cel cu 
briceagul ștergându-i lama cu o batistă. Când începură să 
coboare scările, Freya își lungi gâtul, uitându-se încă o dată 
mai întâi la corpul lui Majdi acoperit de sânge, apoi la Flin. 

— Îmi pare rău, rosti ea, vocea fiindu-i răgușită din cauza 
șocului, iar faţa — întunecată. N-ar fi trebuit să te implic. Pe 
nici unul din voi. 


Flin clătină din cap. 

— Mie îmi pare rău, croncăni el, de durere abia reușind să 
rostească vorbele. ... N-ar fi trebuit să te implic pe tine. 

Înainte ca ea să-l poată întreba ce voia să zică, unul dintre 
bătăuși îi apăsă mai tare pistolul în gât, forțând-o să privească 
din nou înainte. După aceea, nu se mai auziră decât pașii lor 
pe scările de metal şi respirația șuierătoare și agonizantă a 


lui Flin. 
N 


Lângă Muzeul Egiptean de Antichități, Cy Angleton 
stătea pe un soclu într-un colț al grădinii cu sculpturi, privind 
cum Flin și Freya erau împinși pe o ușă laterală. Chiar dacă 
Brodie se clătina rău, iar bărbaţii din jurul lor stăteau puţin 
mai aproape decât ar fi fost necesar, nimic nu părea vizibil 
suspect la grupul respectiv și nimeni — nici turiștii care se 
îmbulzeau prin grădină, nici santinelele în uniforme albe pos- 
tate din loc în loc — nu îi băgară în seamă. 

Doar Angleton îi privi lung, atent, în timp ce trecură prin 
grădini şi ieșiră pe poarta principală a muzeului. Așteptă o 
clipă, apoi se luă după ei, urmărindu-i în vreme ce aceștia 
făcură dreapta pe strada pietonală din faţa muzeului, înde- 
părtându-se de Midan Tahrir. 

Soferii de taxi și vânzătoni de nimicuri se învârtiră în 
jurul lui, oferindu-i cărți poștale, sculpturi şi inevitabila „călă- 
torie specială pe care n-o mai oferă nimeni spre Piramidă și 
fabrica de papirusuri“. Angleton le făcu semn să plece, urmă- 
rind grupul dincolo de hotelul Hilton și în jos, spre Corniche 
el-Nil, unde așteptau două mașini — un BMW negru și un 
Hyundai People Carrier argintiu — cu motoarele pornite. 
Gemenii urcară în BMW, iar cei doi occidental fură împinși 
în Hyundai, apoi portiera fu trântită în urma lor. 

Din întâmplare, Brodie își ridică privirea și îl surprinse o 
fracțiune de secundă pe Angleton, înainte ca mașinile să se 
piardă în trafic. 

— Donţi antichitate, domnule? 

Un băiat de cel mult șase sau șapte ani se apropiase de 
american, oferindu-i o sculptură brută şi evident modernă a 
unei pisici. 

— Douăzeci de lire egiptene, rosti băiatul. Foarte veche. Vreți? 

Angleton nu spuse nimic, privind în continuare mașinile 
gonind pe Corniche. 

— Zece lire egiptene. Sculptură foarte bună. Vreţi, domnu’? 

— Aș vrea, murmură Angleton, niște răspunsuri, la naiba. 

Privi până ce mașinile ieşiră din câmpul lui vizual. Apoi, 
vârându-și mâna în buzunar, scoase un teanc de bancnote pe 
care i le aruncă băiatului, înainte să se întoarcă și să se îndrepte 
cu pași greoi spre muzeu. 

— Vreţi la Piramidă, domnule? Vreți magazin de parfum? 
Parfum Egipt adevărat. Foarte ieftin parfum, foarte bun pentru 
soție, domnule. 

Angleton doar dădu din mână peste umăr și își continuă 


drumul. 
Sa 


La ambasada americană, Molly Kiernan se plimba agitată 
în sus și în Jos, legitimația fâlfâindu-i pe lanțul de la gât, pri- 
vind când la ecranul telefonului, când la poarta nordică a 
ambasadei. Toți angajații și vizitatorii trebuiau să treacă pe 
aici și, din când în când, ușa holului de securitate de la intrare 
se deschidea și apărea cineva. De fiecare dată când se întâmpla 
aceasta, Kiernan se oprea și privea, doar ca să dea din cap și 
să-și reia plimbatul, lovindu-se peste coapsă cu telefonul, ca și 
când ar fi încercat să-l forțeze să sune. O făcuse de două oni, 
Kiernan răspunzând înainte să-și fi terminat măcar primul 
țârâit. Apelurile nu fură însă cele așteptate, așa că, politicoasă, 
dar fermă, le tăie vorba. 

— Haide, şopti ea nerăbdătoare. Ce se întâmplă? Unde 
ești? Haide, sună! 

CAIRO — ZAMALEK 


— Și cum anume le veți scoate din ţară, domnule Girgis? 

— Cred că asta e ceea ce s-ar numi secret comercial, dom- 
nule Colombelle. Tot ce trebuie să știți este că sculpturile vor 
ajunge în Beirut, la data stabilită. Și pentru suma stabilită. 

— Şi sunt din a optsprezecea dinastie? Puteţi confirma 
acest lucru? 

— Furnizez ceea ce promit că furnizez. Vi s-a spus că obiec- 
tele sunt din dinastia a optsprezecea și așa este. Nu fac comerţ 
cu falsuri sau reproduceri. 

— Cu cartușul Akhenaten? 

— Cu inscripția despre Akhenaten, cu cea despre Nefertiti 
și toate celelalte lucruri care v-au fost descrise de către expertul 
meu în antichități. Din păcate, domnul Usman este ocupat 
cu alte afaceri acum și nu ne-a putut însoți, dar vă garantez că 
obiectele vor fi conform așteptărilor dumneavoastră, ba s-ar 
putea să le depășească. 

Domnul Colombelle — un francez mărunt, spilcuit, cu un 
păr neașteptat de negru — chicoti cu satisfacție. 

— Vom face mulți bani, domnule Girgis. Mulţi bani. 

Girgis își desfăcu mâinile. 

— De aceea fac afaceri. Dacă îmi permiteti să vă recomand, 
ravioli cu homar sunt foarte bune. 

Francezul se uită în meniu, în vreme ce Girgis sorbi dintr-un 
pahar cu apă și privi spre masa alăturată, la cei doi colegi ai 
săi. Boutros Salah, un bărbat grosolan, vânjos, cu o mustață 
țepoasă și o țigară care îi atârna din colţul gurii, și Mohammed 
Kasri, înalt, cu barbă și nasul cârn, îl priviră la rândul lor, toți 
trei dând uşor din cap cum că afacerea era ca și încheiată. 

Cana fusese o distracție nedorită pentru Girgis, dar Colom- 
belle zburase în Cairo special pentru acest lucru și, ținând cont 
că mușterii lui așteptau livrarea sculpturilor furate, nu putuse 
s-o amâne. Suma despre care era vorba — două miloane de 
dolari — nu era enormă, ci neglijabilă chiar, în comparație cu 

treaba cu Zerzura —, dar afacerile erau afaceri, așa că întâl- 
nirea avusese loc. Cei patru stabiliră detaliile în timp ce Girgis 
bătea nerăbdător din picior pe sub masă, așteptând veşti 
despre cele aflate pe filmul din camera foto și dacă avea să-i 
ducă sau nu la oază. Se așteptase la ceva veşti mult mai curând 
— oamenii lui se uitau deja la negative de mai bine de o oră —, 
însă încerca să rămână calm. Cel puțin, avea negativele și pe 
Brodie, și pe fată, ceea ce era un pas în direcția bună. Mai luă 
o gură de apă, își verifică mobilul și începu să răsfoiască me- 
niul, încercând să nu se mai gândească la toate acele lucruri. 
Între timp, un chelner se apropie de el și, aplecându-se, îi şopti 
ceva la ureche. Girgis dădu din cap. Împingându-și scaunul în 
spate, se ridică. 

— Trebuie să mă iertați, monsieur Colombelle, dar a apărut 
ceva neașteptat și este nevoie de mine în altă parte. Colegii mei 
vă vor răspunde la orice alte întrebări mai aveți și, dacă doriți, 
vă vor aranja și puțină distracție după ce terminați de servit 
masa. A fost o plăcere să fac afaceri cu dumneavoastră. 

Dădu mâna cu francezul care părea puțin perplex de 
bruscheţea cu care plecase gazda sa și, fără să mai piardă tim- 
pul, se răsuci și ieși din restaurant. Afară îl aştepta limuzina. 
Soferul ținu deschisă portiera din spate, unde un bărbat plinuţ, 
neîngrijit, cu o tunsoare rotundă şi ochelari din plastic cu len- 
tile groase, se mută pe bancheta din spate, ca să-i facă loc lui 
Girgis: Ahmed Usman, specialistul său în antichități. 

— Deci? întrebă Girgis când se închise ușa. 

Usman își lovi buricele degetelor unele de altele. Acțiunea 
respectivă îl făcu să semene întru câtva cu o cârtiță. 

— Mă tem că nimic, domnule Girgis. Jumătate de film a 
fost distrusă și cealaltă jumătate... 

Îi dădu un teanc de fotografii A4. 

— Inutile, complet inutile. Vedeţi, toate imaginile sunt din 
interiorul oazei — nimic care să ne ajute să-i găsim locația. E ca 
şi cum al încerca să găsești o casă într-un oraș, când tot ce ai la 
dispoziție este doar o fotografie a băii. Complet inutil. 

Girgis se uită prin fotografii, gura schimonosindu-i-se, pe 
jumătate grimasă, pe jumătate rânjet. 

— Se poate să-ți fi scăpat ceva? 

Usman ridică din umeri şi își uni din nou degetele. 

— Le-am analizat cu mare grijă, deci aş zice că nu. Pe de 
altă parte... Râse nervos. Nu sunt o autoritate mondială în 
subiectul acesta. 

— Brodie? 

— Profesorul Brodie este autoritatea mondială. 

— În cazul acesta, bănuiesc c-ar fi vremea să discutăm cu 
el, zise Girgis înapoindu-i fotografiile. 

Ridică telefonul din limuzină și îi dădu instrucțiuni șoferului. 

— Nu prea cred c-o să ne ajute, spuse Usman pe când limu- 
zina se urni din loc. Chiar dacă ar descoperi ceva. Din ce-am 
auzit, €... 

Un alt râs nervos. 

— ... un personaj destul de încăpățânat. 

Girgis își ajustă manșetele cămăși şi scutură ceva de pe sacou. 

— Crede-mă, odată ce Manshiet Nasser îi vine de hac pro- 
fesorului Brodie, va face orice pentru noi. Ne va cere să-l lăsăm 
să ne ajute. Ne va implora. 


CAIRO — MANSHIET NASSER 


— Te-am prins, murmură Freya în vreme ce prinse un 
gândac cu vârful pantofului ei sport. 

Scheletul lui extern scoase un sunet umed, crocant, în timp 
ce îl strivi încet de podea, pătând betonul prăfuit, măruntaiele 
lui maronii-gălbui alăturându-se celor ale celorlalți gândaci pe 
care îi omorâse în ultima oră. i 

— Eşti OK? întrebă Flin. 

Fa ridică din umeri. 

— Nu chiar. Cum ţi-e?... făcu ea un semn din cap către 
vintrele lui. 

— O să supraviețuiesc. Deși nu cred că voi putea să merg pe 
bicicletă o vreme. 

Ea zâmbi uşor. 

— Ce crezi că ne vor face? 

Fu rândul lui Flin să ridice din umeri. 

— Din ce-am văzut până acum, nimic prea plăcut. Ei ar 
trebui s-o știe mai bine. 

Făcu un semn din cap către cei trei bărbaţi care stăteau 
tăcuți vizavi de ei, cu mitraliere în poală. 

— Băieți, ce-ați plănuit? le strigă el. 

Nici un răspuns. 

— Bănuiesc că va fi o surpriză, rosti el aplecându-se înainte 
Și frecându-și tâmplele. 

Se aflau la ultimul etajul a ceea ce părea a fi o clădire 
parțial construită — un spațiu mare, umbros, luminat de un 
singur neon fluorescent, așezat pe podea, în apropiere de gar- 
dieni. Chiar dacă podeaua, tavanul, treptele şi pilonii de sus- 
tinere erau la locul lor — doar ciment, cu prăjini de armare din 
fier ruginit ieșind ici și colo, ca niște ramuri fosilizate — existau 
doar trei pereți. Al patrulea zid nu exista, a patra latură fund 
deschisă nopții, vidul privind înspre luminile jucăușe ale ora- 
șului Cairo ca o gură de peșteră așezată sus într-o stâncă. Flin 
și Freya se aflau la acest capăt al spațiului, stând pe două cutii 
întoarse invers. În spatele lor, podeaua se termina brusc şi 
urma o cădere lungă, perpendiculară, înspre strada de dede- 
subt. Cei care îi capturaseră se aflau în mijlocul încăperii, 
lângă scări. Chiar și fără acel perete, cei doi occidental nu se 
puteau mișca. 

— Ce naiba e locul ăsta? întrebase Freya când fuseseră 
aduși acolo. 

— Manshiet Nasser, o informase Flin. Locul unde locuiesc 
zabbaleenii. 

— Zabbaleenii? 

— Gunoierii din Cairo. 

— Am fost răpiți de niște gunoieri? 

— Bănuiesc că doar ne țin aici, îi spuse Flin. Din câte știu 
eu, zabbaleenii sunt oameni cumsecade, chiar dacă nu cei 
mai igienici. 

Trecuse aproape o oră de atunci și încă aşteptau — ce 
anume, nici unul din ei nu știa. Fusese încă zi când ajunseseră 
acolo, dar seara trecuse repede. Totul era acum cufundat în 
întuneric, lumina sterilă a neonului nereuşind să facă față um- 
brelor care se îngrămădeau pe la colțurile încăperii. Molii și 
alte insecte fâlfâiau în jurul tubului fluorescent al neonului, 
aerul era încărcat cu căldură şi praf și peste tot în jur — pătrun- 
zând totul, inundând totul — plutea duhoarea densă, dul- 
ce-acrișoară a gunoiului în putrefacție. 

Freya suspină și se uită la ceas: 18.11. Flin se ridică și se 
răsuci vârându-și mâinile în buzunare și privind în noapte. 
Frau la capătul clădirii, care se afla pe o pantă abruptă. Dede- 
subt, o masă dezordonată de acoperișuri se revărsa în depăr- 
tare ca o imagine pusă pe pauză a unei alunecări de teren, 
totul contopindu-se într-un haos întunecos de mizerie și cără- 
mizi, şi beton, și munți de gunoaie. În timp ce restul oraşului 
era foarte luminat — un covor de lumini alb-portocali care se 
întindea în depărtare —, acest colţ al său era cufundat în întu- 
neric. Erau câteva ferestre palid luminate, nişte pete de culoare 
sărăcăcioase în bezna care îl învăluia, iar strada de dedesubt 
strălucea într-un portocaliu bolnăvicios, la lumina a șase lămpi 
cu sodiu. În rest, totul era întunecat, ca și cum clădirile și aleile, 
șI străzile laterale, și grămezile de gunoaie erau scufundate în 
cerneală neagră. Se auzeau pipete ocazionale, clinchetul unor 
tigăi, torsul îndepărtat al vreunei mașinănii, dar nu se zărea 
nici un om, cel puțin nu din câte vedea Flin. Cartierul avea un 
aer ciudat, fantomatic — un sat de stafu la marginea unui oraș 
al celor vii. i 

Târşâindu-și picioarele mai aproape de capătul podelei, 
Flin privi în jos, la strada de dedesubt. Un camion se târa în 
susul dealului, la stânga lui, iar huruitul estompat al motorului 
se suprapunea cu zăngănitul moale al grămezilor de sticle pe 

care le transporta. Trecu exact pe sub locul în care stătea el și 
urcă hurducându-se panta, dispărând după colț când strada 
coti în faţa clădirii. Trecu un minut, după care apăru un alt 
camion, acesta fiind încărcat cu fire electrice vechi, arătând ca 
nişte spaghete. În spatele lui, evident nepotrivindu-se deloc în 
tot peisajul, era o limuzină neagră și zveltă. Flin o privi cotind 
şi ieșind din câmpul vizual, apoi se întoarse spre Freya. 

— Se pare c-avem companie, spuse el. 

Pe când vorbi el, se auzi un claxon afară și gardienii se 
ridicară în picioare. De jos răzbiră ecouri de pași, la început 
slabe, apoi tot mai puternice, în timp ce nou-veniții — se părea 
că erau mai mulți — urcau spre ei. Instinctiv, mâna Freyei o 
apucă pe a lui Flin. Pașu se apropiau tot mai mult, până când, 
în sfârșit, doi bărbați intrară în cameră. Unul era scund și gras, 
neîngrijit, cu o tunsoare rotundă și cu un plic A4 de manila în 
mână. Celălalt era mai în vârstă și mai zvelt, îmbrăcat impe- 
cabil, părul său cărunt fiind dat pe spate, cu fața ascuțită și 
scobită, cu buze atât de subțiri, că păreau aproape inexistente. 
Se părea că era șeful lor: ceilalți egipteni îi făcură loc cu respect, 
neonul de pe podea înconjurând grupul într-un soi de sferă de 
lumină rece. Se lăsă tăcerea pentru o clipă tensionată, apoi: 

— Romani Girgis, murmură Flin pe sub mustață. 

— ÎN ştii? 

Freya dădu drumul mâinii lui și se întoarse spre el. 

— Stiu despre el, răspunse englezul privind cu furie. Top în 
Cairo îl știu pe Romani Girgis. 

Încă o pauză scurtă, apoi Flin își ridică vocea: 

— E greu să-ţi imaginezi un rahat mai grotesc decât acest om. 

Dacă fu insultat de remarcă sau dacă o înţelese măcar, 
Girgis nu o arătă. În schimb, îi făcu semn însoțitorului său, 


care traversă grăbit camera și îi dădu lui Flin plicul de manila. 

— Nu-ţi stă în fire să te ocupi chiar tu de treburile murdare, 
zise englezul scoțând un teanc de fotografi și frunzărindu-le. 
Unde sunt Tweedledee şi 'Tweedledum!? 

Girgis trebui să se gândească o clipă înainte să-și dea 
seama la ce se referea. Când înţelese, zâmbi — o expresie 
subțire, neplăcută, rece, ca o repulă gata să muşte ceva. 

= Își vizitează mama, spuse el într-o engleză fluentă, deși 
cu un accent puternic. Nişte fii foarte îndatoritori, foarte senti- 
mentali. Nu ca mine. Așa cum vei descopen curând. 

Zâmbetul începu să i se lărgească doar ca să se prefacă 
într-o grimasă de dezgust la vederea unui gândac care se 
deplasa rapid pe podea, chiar în faţa lui. Se dădu un pas 
îndărăt, mormăind. Una dintre gonlele lui făcu un pas în față 
și strivi gângania, făcând-o una cu betonul. Abia după ce se 
asigură că era într-adevăr mort, Girgis păru să-și revină. Îşi 
scutură mânecile și i se adresă din nou lui Flin, pe un ton rece 
şi ascuțit ca un bisturiu. Ceilalți egipteni stăteau tăcuț lângă 
el, cu fețele dure, umbrele lor alungindu-se pe tavan. 

— Te vei uita la fotografi, spuse Girgis cu ochii lucind rău- 
tăcios. Te vei uita la ele și apoi îmi vei zice unde au fost făcute. 
Exact unde au fost făcute. 

Flin privi fotografiile. 

— Păi, ăsta-i Timbuktu, spuse el. ăsta-i Shanghai, ăsta sea- 
mănă cu El Paso, iar asta... 

Ridică o fotografie. 

— Să fiu al naibii de nu-i mătușa Ethel, din Torremolinos. 

Girgis îl privi lung, dând din cap, de parcă s-ar fi aşteptat 
la un astfel de răspuns. Scoțând un pachet de serveţele umede 
din buzunarul hainei, luă unul şi-și frecă încet mâinile. Rămase 
tăcut o clipă, singurele sunete fiind zgomotul blând al molulor 
care se loveau de neon şi, de afară, huruitul unei căruţe și 


1 Dumfree şi Deever Tweed sunt personaje negative dintr-o revistă de 
benzi desenate, apărând prima dată ca dușmani ai lui Batman. Au apărut 
întâi în Detechve Comics nr. 74 (aprilie 1943) și au fost create de Bob Kane, 
Jerry Robinson și Don Cameron. (n.red.) 

claxoanele îndepărtate ale mașinilor. Apoi, aruncând șerveţelul 
pe podea, egipteanul li se adresă colegilor săi. Unul dintre gar- 
dieni ridică neonul și îl propti de un scaun, așezându-l astfel 
încât să lumineze colțul îndepărtat al camerei, unde erau 
stivuiți o grămadă de saci uriași de polpropilenă, de la podea 
până la tavan. Lângă ei se afla o maşinărie care semăna cu un 
fel de tăietor de lemne mare, cu o deschizătură deasupra și di- 
verse butoane, și mânere pe părți. Girgis merse spre ea, băr- 
batul cel gras ținându-se după el cu pași greoi, ca un cățeluș 
ascultător. Doi dintre gardieni îi îmbrânciră şi pe Flin, şi pe 
Freya într-acolo, înghiontindu-i cu pistoalele. Al treilea, cel 
care mutase lampa, dispăru pe scări, țipând la cineva de Jos. 

— Ştiţi ce e asta? întrebă Girgis bătând cu mâna mașinăria, 
în timp ce Flin şi Freya veniră lângă el. 

Cei doi nu-i răspunseră. Amândoi rămaseră împietriți și 
sfidătoni. 

— Se numește tocător, rosti egipteanul răspunzându-și 
singur la întrebare. Un instrument destul de obișnuit în această 
parte a orașului. În mod normal, sunt ținute la parter, dar pe 
acesta l-am adus aici, sus, pentru... ocazii speciale. 

Grohăi amuzat, gura curbându-i-se iarăși sub forma unui 
rânjet reptilian de-ți îngheţa sângele în vene. 

— Să vă arăt cum funcționează. 

Îi făcu semn unuia dintre oamenii săi, care scoase un bri- 
ceag și-l desfăcu. Flin se încordă și se puse în faţa Freyei, gata 
s-o protejeze. Se pare însă că arma nu le era menită. În 
schimb, omul se duse spre grămada de saci și își trecu lama 
prin unul dintre ei. Nişte sticle de plastic goale se rostogoliră 
pe podea. 

— Nu e mare lucru, continuă Girgis scoțând un alt șerveţel 
umed din buzunar și ştergându-și din nou mâinile. E un joc 
de copii. La modul literal, căci, de cele mai multe ori, chiar 
copiii zabbaleeni sunt cei ce operează astfel de mașinării. Așa 
cum vă va demonstra micul meu asistent. 

Se auziră mișcări în spatele lor și bărbatul care dispăruse 
pe scări reapăru însoțit de un băiat. Murdar pe față și subnu- 
trit, nu avea mai mult de șapte sau opt ani, având mâinile pier- 
dute într-o ellaba prea mare pentru el. Girgis îi murmură ceva 
și băiatul înaintă spre maşinărie. Întinzând mâna stângă, 
apăsă un buton roșu, de forma unei ciuperci. Se auziră hurui- 
turi și îimproșcături, încăperea umplându-se de un zgomot 
mecanic asurzitor. 

— Nu aveam așa ceva pe vremea când eram eu tânăr, spuse 
Girgis ridicând vocea ca să fie auzit în tot vacarmul acela. Dar, 
la o adică, abia în ultimele decenii au devenit necesare. Există 
atât de mult plastic în zilele noastre. Ca întotdeauna, zabbale- 
enii s-au adaptat vremurilor schimbătoare. 

Băiatul se dusese spre grămada de sticle de plastic și, cu 
mâna stângă, strânse o duzină în poalele djellabei sale. Întor- 
cându-se spre tocător, începu să introducă sticlele rând pe rând, 
în gura acestuia. Se auzi un fâsâit, un sunet de obiect crăpân- 
du-se și apoi mașinăria scuipă bucăți de plastic de mărimea 
unor monede, acestea împrăștuindu-se pe podea ca grindina. 

— După cum vedeți, sticlele intră întregi și sunt măcinate de 
lamele aflate înăuntru, explică Girgis încă țipând. Apoi, reapar 
sub formă de materie primă care poate fi vândută comercianților 
de plastic din oraș. Foarte simplu. Și foarte eficient. 

Băiatul introdusese deja toate sticlele în maşinărie și, la un 
semnal al lui Girgis, apăsă butonul roșu, închizând-o. 

— Foarte simplu și foarte eficient, repetă egipteanul, vocea 
sa sunând nenatural de tare în tăcerea care se lăsase acum, în 
încăpere. Deşi, din păcate, nu este întotdeauna sigură. 

Îl îmbrânci pe băiat, care își ridică braţul drept. Mâneca 
diellaba sale alunecă spre umăr, dezvăluind un ciot osas, în 
locul mâinii, țesutul cicatrizat întinzându-i-se până la cot, ca și 
când și-ar fi înmuiat brațul în vopsea roz vidă. Freya se înfi- 
oră, iar Flin dădu din cap, amândoi din milă pentru băiat și 
din dezgust că era scos la paradă în halul ăla. 

— Vedeţi voi, mânecile li se prind în lame, zise Girgis radios. 
Braţele le sunt trase în interiorul mașinăriei, mânuţele lor fiind 
măcinate și sfârtecate. Mulţi dintre ei nu ajung la timp la spital 
și sângerează până mor. O binecuvântare din multe puncte de 
vedere. Nu că i-ar aștepta un viitor strălucit. 

Tăcu un moment, încă ştergându-și mâinile cu șerveţelul 
umed. Apoi, se întoarse spre Freya. 

— Am înţeles că sunteți alpinistă, domnişoară Hannen. 

Freya doar se holbă la el, întrebându-se unde voia să ajungă. 

— Mă tem că nu ştiu prea multe lucruri despre asta, continuă 
Girgis. Nu prea se cer în domeniul în care lucrez eu. Mi-ar 
plăcea să aflu mai multe. De exemplu, am dreptate când afirm 
că i-ar fi foarte greu cuiva să se caţere cu o singură mână? 

Flin făcu o jumătate de pas înainte. 

— N-o amesteca în toată treaba asta. Orice naiba ai vrea, 
n-o băga şi pe ea. 

Girgis țâţâi. 

— Dar deja este implicată, spuse el. E băgată până peste cap 
în asta. Motiv pentru care mâna ei va intra în tocător, dacă 
nu-mi zici unde au fost făcute fotografule. 

— La naiba, scuipă Flin ridicând fotografiile, fluturându-le 
prin fața lui Girgis. Sunt doar ruine. Copaci și ruine. Cum naiba 
să-ți zic unde-au fost făcute? Ar putea fi oriunde. Oriunde! 

— Să sperăm, pentru binele domnișoarei Hannen, că îmi 
poți spune locația exactă a acestui oriunde. Ai douăzeci de 
minute ca să te uiţi la fotografii și să găsești ceva informații. 
După aceea... 

Lovi cu mâna butonul roșu de start al tocătorului, lăsând 
mașinăna să funcționeze câteva clipe înainte s-o oprească 
din nou. 

— Douăzeci de minute, repetă el în timp ce ecoul lamelor 
se stinse treptat. Voi aștepta Jos. 

Aruncă șerveţelul umed şi, acompaniat de însoțitorul lui 
ciufulit, traversă din nou camera, evitând ceva pe podea — un 
gândac, bănui Freya — înainte să coboare scările. 


JEL IRENE RI OR RI 

— Mi-ai omorât sora, ţipă ea după el. 

El încetini și se întoarse, cu ochii ușor mijiți, de parcă nu 
era sigur dacă o auzise bine. 

— Mi-ai omorât sora, repetă ea. Și eu te voi omori pe tine. 

O pauză, după care Girgis zâmbi. 

— Ei bine, să sperăm că profesorul Brodie îmi poate spune 
unde-au fost făcute fotografiile sau va trebui s-o faci cu o sin- 
gură mână. 

Dădu din cap și dispăru pe scări. 


CAIRO — BUTNEYA 


Mama lor îi învățase pe gemeni să gătească miel toriy, o 
rețetă care, după părerea unanimă a acelora care avuseseră 
norocul să o guste, era cea mai bună din tot orașul Cairo, dacă 
nu chiar din tot Egiptul. Secretul, le spusese ea, era să înmoaie 
mielul în Farkaday, cu cât mai mult cu atât mai bine, o zi 
întreagă dacă se putea, fiindcă sucul roșu și bogat nu numai că 
ajuta la înmuierea cărnii, dar îi și dădea o dulceaţă subulă, 
care-ţi lăsa gura apă, care completa și evidenția în același timp 
toate celelalte ingrediente: ceapa, cartofii, mazărea și fasolea. 

— Mai întâi, îmbăiem mielul, le cânta mama lor când erau 
tineri, amestecând carnea în marinata de hibiscus, apoi îl 
culcăm în cuptor şi apoi îl băgăm... 

— În gură! obișnuiau ei să țipe în cor, plescăind și bătân- 
du-se peste burți, femeia râzând cu poftă și trăgându-și fii la 
piept, luându-i în braţe. 

— Ursuleţii mei, chicotea ea. Monstruleți mei! 

În seara aceasta, cu toată alergătura lui Girgis — zborul în 
deșert, vânătoarea prin Cairo —, nu avuseseră timp să lase 
carnea să se îmbibe, nu așa cum trebuia, așa că doar o scufun- 
dară în karkaday, în timp ce tăiară şi preparară celelalte legume 
înainte să le amestece pe toate într-un bol de argilă și să le 
pună în cuptor, să se coacă. 

Găteau pentru mama lor de cel puțin două on pe săptă- 
mână, mai des dacă puteau, în cocioaba ei cu două camere din 
Butneya, unde crescuseră, în labirintul de alei gri care șerpuiau 
din spatele moschei al-Azhar. Încercaseră să o convingă să se 
mute, să vină să locuiască împreună cu ei sau cel puțin să-i lase 
a-i plăti china într-un loc mai comod, dar ea era fericită unde 
se afla, aşa că rămăsese acolo. Îi dăduseră un televizor cu 
ecran mare și un DVD-player, iar vecinii aveau grijă de ea, așa 
că nu-i lipsea nimic. Totuși, își făceau griji. Anii de bătaie pe 
care o mâncase de la el-Teyaban, Șarpele — refuzau să-i spună 
tată —, o lăsaseră fragilă și instabilă şi, chiar dacă Șarpele dis- 
păruse de mult, după ce cei doi îl bătuseră pe el zdravăn, răul 
fusese deja făcut. În adâncul lor, știau că nu mai avea mult de 
trăit. Era un lucru despre care nici nu vorbeau, nici nu-l 
recunoșteau. Era pur și simplu prea dureros. Omm a lor era 
totul pentru ei. Totul. 

Mielul żorly fiind gata, îl scoaseră din cuptor. Camera se 
umplu de aroma fabuloasă, grasă a cărnii gătite, cu o aromă 
foarte vagă de mentă — încă un ingredient secret al mamei lor. 
Îl duseră în sufragerie şi îl așezară pe podea. Toți trei se așezară 
cu picioarele încrucișate în jurul vasului de argilă, turnându-şi 
cu polonicul în bolurile lor, mama lor cloncănind apreciativ și 
agitându-se, sorbind zgomotos din lingură, gura sa fără dinți 
strângându-se ca un melc uscat. 

— Ursuleții mei, cotcodăci ea. Cum o răsfățați voi pe omm a 
voastră! Data viitoare să mă lasați pe mine să gătesc. 

— Data viitoare, răspunseră ei uitându-se unul la celălalt și 
făcând cu ochiul, știind că o spunea doar așa, că îi plăcea să fie 
servită și ahntată. 

Și de ce nu? Ea făcuse destule sacrificii pentru ei de-a lun- 
gul anilor. Era cea mai bună mamă din lume. Era totul pentru 
ei. Totul. 

Sporovăiră în timp ce mâncară, sau cel puțin mama lor o 
făcu, comunicându-le ultimele știri și bârfe din zonă: că 
doamna Guzmi avea alt nepot, cum săracul și bătrânul domn 

Farid trebuise să-şi opereze și al doilea testicul și cum familia 
Attalas își cumpărase un cuptor nou-nouţ („Șase ochiuri elec- 
trice, să nu-ți vină să crezi! Şase! Și au primit și o tavă de copt 
gratis!“). Nu întreba despre munca lor și ei nu îi spuneau. Ceva 
legat de relații comunitare, atât ştia. Nu avea rost să o îngrljo- 
reze. Și, oricum, nu mai aveau să lucreze multă vreme pentru 
Girgis. De-a lungul anilor, economisiseră mai mult decât sufi- 
cient ca să-și împlinească visul: o afacere culinară în incinta 
stadionului Cairo International, unde aveau să vândă taamiya 
și Jatir și, bineînţeles, legendarul lor tori Nu mai lipsea mult. 
Girgis, erau amândoi de acord, era un pămpălău absolut. 

După ce terminară de mâncat torb, duseră vasele în chiuvetă 
și — amândoi în șorțuri Red Devils! identice — le spălară în vreme 
ce mama lor se așeză, frecându-și picioarele' și murmurând 
pentru sine, în fotoliul plabil pe care îl şterpeliseră pentru ea 
dintr-un magazin de mobilier din Zamalek. 

— Şi i-ați adus lui omm a voastră o micuță comoară? întrebă 
ea răsfățându-se când aceștia se întoarseră în cameră. Ceva 
pentru desert? 

— Mamă, suspinară amândoi. Nu-ţi face bine. 

Ea se văită și mormăi, şi imploră, zvârcolindu-se în fotoliu, 
mieunând ca o pisică flămândă şi, chiar dacă nu erau de acord, 
nu le plăcea s-o refuze, ştiind că era una dintre puținele ei plă- 
ceri reale. Așa că, în timp ce unul dintre ei instală DVD-pla- 
yerul, celălalt aranjă pe o tavă toate ustensilele necesare — curea, 
lingură, apă, brichetă, tampon cu alcool, suc de lămâie, ghe- 
motoace de vată — și, scoțând pacheţelul cu seringă, ac și 
heroină din buzunar, îi pregăti doza. 

— Ursuleţii mei, murmură ea lăsându-și capul pe spate și 
închizându-şi ochii în vreme ce drogul i se prelinse în braţ. 
Monstruleți mei. r 

Ei o ținură de mâini și o mângâiară pe păr şi îi spuseră că 
o iubeau și că întotdeauna aveau să fie alături de ea. Apoi, 
când intră în lumea ei, cei doi se aşezară pe podea și dădură 


! Diavoli roşii (în lb. engleză, în original) 

drumul DVD-playerului, bătând din palme entuziasmați chiar 
dacă mai văzuseră partida de 50 de ori până atunci: victoria 
lui El-Ahly cu 4—3 împotriva lui Zamalek, în Finala Cupei 
Egiptului din 2007, cel mai bun meci din istoria fotbalului. 


El-Ahly, El-Ahly 

Ca mai bun: mereu vom fi, 
Jucăm putin, jucăm şi mult, 
Red Devils — cei mai de temut! 


Scandară încet, pentru sine, în timp ce omm suspina și chi- 
cotea în spatele lor. 
— Ursuleţii mei, murmură ea. Monstruleţi mei. 


CAIRO — MANSHIET NASSER 


— În fiecare zi din ultimul deceniu, am visat să văd astfel de 
poze, spuse Flin privind fotografiile pe care le ținea în mână. 
Și acum, că le văd, nu pot să cred c-aş prefera să mă uit la 
orice altceva. 

Răsfoi fotografiile, examinând-o pe fiecare în parte — din nou. 

— Ar putea fi oriunde, mormăi el clătinând din cap neaju- 
torat. În orice loc nenorocit. 

Freya își lungi gâtul și pnvi spre oraș, prin spărtura de la 
capătul camerei. Se simţea ciudat de calmă, având în vedere 
că acele 20 de minute pe care le aveau la dispoziție aproape 
că trecuseră. În spatele ei, cei trei gardieni jucau cărți, lângă 
capătul scărilor, aparent indiferent față de prezența lor. 
Lângă ea, Flin se holba la fotografi, așa cum făcuse încă de 
când Girgis ieşise din încăpere, sfredelindu-le cu privirea, cu 
mâinile tremurându-i. 

Unele imagini erau generale, ca orice vale plină de copaci, 
pereții ei verticali înălțându-se spre un petic de cer albastru 
palid, ca și când cineva ar fi trecut un bisturiu prin stâncă. 

Altele erau mai clare: un obelisc înalt, cu semnul sedjet pe fie- 
care dintre cele patru fațete ale sale. Un bulevard plin cu 
sfincşi. O statuie monumentală a unei siluete așezate, cu trup 
de om și cap de vultur. Mai erau stâlpi și părți din pereți, și alte 
trei poze ale intrării pe care o văzuseră deja, totul cotropit de 
o vegetație abundentă — flori şi copaci, şi crengi, și frunze, ca și 
când, de-a lungul timpului, cărămizile din lut şi stâncile cio- 
plite ale structurilor făcute de mâna omului începuseră să se 
dizolve în peisajul natural, întorcându-se la starea lor primară. 

Cărămizi de lut, stânci cioplite, copaci, pereți de stâncă — 
totuși, nimic care să le ofere un indiciu privind contextul mai 
amplu, locația exactă a oazei. Și timpul lor aproape că expirase. 

„Îmi vor tăia brațul“, se gândi Freya incapabilă să reali- 
zeze oroarea deplină a ceea ce urma să i se întâmple. De parcă 
privea toată scena din extenor. De parcă mâna altcuiva urma 
să fie sfârtecată. „Îmi vor tăia braţul și nu mă voi mai putea 
cățăra niciodată.“ 

Dintr-un motiv inexplicabil, îi veni să râdă. 

Se uită la ceas — încă vreo două minute, cel mult — și se 
duse până la marginea podelei dure de beton, privind strada 
de dedesubt. Se gândi să sară, dar era prea sus. Cel puțin 30 de 
metri, probabil 35. Ar fi murit sau, în cel mai bun caz, şi-ar fi 
zdrobit picioarele ca nişte chibrituri. Nici nu putea să se caţere 
ca să scape — îngenunchease deja și se aplecase peste marginea 
podelei, încercând să evalueze o potențială cale în jos, dar nu 
era fezabil. Și, oricum, gardienii și-ar fi dat seama ce voiau să 
facă înainte să-și înceapă măcar coborârea. Brat zdrobit, 
picioare sfărâmate, împuşcată: nici una nu era o opțiune 
prea atrăgătoare. 

— Crezi că ne-a ameninţat doar? întrebă ea uitându-se la 
Flin. Sti tu... tocătorul... chiar crezi c-o să... 

El privi în sus, apoi din nou la poze, incapabil s-o privească 
în ochi. Un răspuns mai clar de-atât nici că se putea. Mai 
aveau cam un minut. 

La dreapta lor se auzi un zgomot de motor și se văzu 
lumina unor faruri în vreme ce un camion cu remorcă dădu 
încet colțul la capătul străzii. Tremură și trepidă în timp ce 
șoferul apăsă pe frâne, încercând să țină vehiculul sub control. 
Se întrebă dacă ar trebui să țipe, să strige după ajutor, dar ce 
sens avea? Și dacă șoferul ar fi auzit-o și-ar fi înţeles-o, ce-ar fi 
putut să facă? Să sune la poliție? Să dea năvală pe scări și să-i 
salveze de unul singur? Inutil, absolut inutil. 

Își strânse braţele în jurul corpului, întrebându-se oare cât 
de tare avea să o doară, dacă avea să o doară sau dacă doar 
avea să intre în stare de șoc ori să leșine. 

— Crezi c-o să mă poți duce la un spital? întrebă ea cu voce 
tare. E vreunul prin preajmă? 

— Pentru numele lui Dumnezeu, zise Flin cu vocea atât de 
încordată, încât părea pe punctul de a i se frânge, cu fața pa- 
lidă și acoperită de broboane de sudoare. 

Ciudat, el părea mai stresat decât ea. 

În susul dealului, camionul reuşise să ia colțul şi cobora 
acum încet, spre ei, cu frânele scârțâind. Remorca era plină cu 
ceea ce, de la distanță, părea nisip sau pietriș, deși era greu de 
distins în strălucirea întunecoasă, bolnăvicioasă a felinarelor 
răzlețe. Freya îl privi pentru o clipă, apoi se întoarse brusc 
când, în spatele ei, unul dintre gardieni scoase un țipăt victo- 
rios, agitându-și cărțile de joc în fața celor doi tovarăși ai lui, 
frecându-și degetele în sensul că-i datorează bani. Mormăind, 
aceştia îi dădură banii și erau pe punctul de a împărți din nou 
cărțile, când, de afară, se auziră trei claxoane scurte. Timpul 
expirase. Ca şi când ar fi plesnit-o cineva cu putere peste față, 
Freya înţelese realitatea situației. Începu să tremure, forțân- 
du-se să nu vomite. Se întoarse spre Flin. 

— Va trebui să-mi legi un garou în jurul cotului. Vocea îi 
era instabilă, ochii întunecați de frică. După ce-mi taie... după 
ce-o fac. Va trebui să-mi legi strâns cotul sau o să sângerez 
până mor. 

— N-or să-ţi facă nimic, zise Flin. Îţi dau cuvântul meu. 
Stai doar în spatele meu. O să... 

— Ce? Ce-o să faci? 

Nu părea să aibă vreun răspuns. 

— Stai doar în spatele meu, repetă el neputincios. 

Fa veni în faţa lui, îi luă mâna și i-o strânse. Rămaseră așa 
o clipă. Apoi, dându-i drumul, întinse mâna şi îi desfăcu cata- 
rama curelei, Flin rămânând nemișcat în timp ce ea îi scoase 
cureaua de la pantaloni și i-o dădu. 

— Garou, rosti ea. Imediat ce se termină, trebuie să mi-o 
strângi în jurul brațului. Promite-mi! 

El nu spuse nimic. 

— Te rog, Flin! 

O pauză, apoi el dădu din cap, luându-i din mână cureaua 
şi atingând-o pe obraz. 

— Doar stai în spatele meu. 

Bărbații își puseră la loc cărțile de joc și se uitau în josul 
treptelor, de unde se auzi ecoul unor pași care urcau. Unul 
dintre ei o privi pe Freya și rânji, mimând cu mâna dreaptă 
că-și taie mâna stângă, scoțând un sunet ca al unei mașinării 
de măcinat. Ea se cutremură și se întoarse, pășind spre capătul 
podelei și privind din nou în jos, spre camion. Se afla acum la 
doar vreo 40 de metri distanţă şi cobora cu viteza melcului. 
Poate c-ar trebui să tipe. Să tipe din răsputeri. N-avea nimic de 
pierdut. Luă o gură de aer și deschise gura, dar, dintr-un oare- 
care motiv, nu reuși să scoată nici un sunet. Rămase doar 
locului, privind camionul care se hurducăia tot mai aproape 
de ei, remorca devenind brusc mai vizibilă când trecu chiar pe 
sub un felinar. Nu era încărcată cu nisip sau pietriș, aşa cum 
crezuse ea inițial, ci cu materiale vechi — zdrenţe și pânze, 
tăieturi din covoare, o masă pufoasă din bumbac, ceva ce 
păreau niște bucăți mari de saltea de spumă: un amortizor 
adânc, moale... 

— Flin, șopti ea cu umerii tensionându-i-se, simțind un fior 
electric pe șira spinării. Apoi, mai insistentă: Flin! 

— Hmm? 

Veni lângă ea. Freya îi arătă camionul, care acum se afla la 
mai puțin de 20 de metn. 

— Ai văzut vreodată Butch Cassidy și Sundance Kid? întrebă ea. 
Scena aceea în care... 

— Sar de pe stâncă, termină Flin propoziția pentru ea. O, 
Doamne, Freya, nu cred că pot. E prea departe. 

— O să fie bine, spuse ea încercând să pară mai încreză- 
toare decât era. 

— Este prea departe. 

— Nu-i las să-mi taie braţul, Flin. 

În spatele lor, ecoul paşilor se auzea tot mai aproape. Flin 
o privi, apoi se uită la camion, apoi din nou la Freya. 

— Bine, zise el înfiorându-se de parcă era pe punctul de a 
bea ceva ce ştia că avea să aibă un gust groaznic. 

Își vâri fotografiile în cămașă și și-o încheie până la guler, 
băgând-o bine de tot în pantaloni. Unul dintre gardieni se 
dusese până la tocător. Ceilalţi doi se uitau încă pe scări. Nici 
unul dintre ei nu îi privea direct. 

— Numărăm până la trei, murmură ea în vreme ce partea 
din față a camionului ajunsese sub ei. Unu... doi... 

— În film... supraviețuiesc săriturii, nu? 

Ea dădu din cap că da. 

— Deși amândoi sunt împușcați mai târziu. Trei! 

Se luară de mâini și pășiră în gol. 

Pentru o clipă, lumea din jurul lor se transformă într-un 
caleidoscop confuz de pereţi și acoperișuri, și balcoane, și 
sârme de uscat hainele, înainte să se clarifice din nou când ate- 
rizară cu o bufnitură în remorca din spatele camionului. Câr- 
pele și pânzele cedară sub ei, amortizându-le căderea. Freya fu 
aruncată într-o parte, lovindu-se de ușa din spate a remorci, 
izbindu-se de o fâșie dintr-o saltea de spumă udă, lovindu-se la 
gât, dar altfel scăpă nevătămată. Flin nu fusese la fel de 
norocos. Ricoşând dintr-un sul de carpetă veche, se rostogol 
într-o parte a camionului, fâlfâind prin aer ca un gimnast beat, 

izbindu-se de o grămadă de sticle din plastic, după care plonjă 
cu faţa înainte într-o grămadă de gunoaie, un obiect nevăzut 
tăindu-i adânc braţul. 

Rămaseră locului câteva momente, amețiți, încolăciți. 
Apoi se auziră țipete de sus și începură să se caţere pe brânci. 
Freya se aruncă din camionul încă în mișcare și căzu la pă- 
mânt. Flin se cățără și el, alunecând și poticnindu-se, cu må- 
neca îmbibată de sânge. Clătinându-se, o împinse pe o alee 
îngustă de pe partea cealaltă a străzii faţă de clădirea în care 
fuseseră ținuți ostatici. Țipetelor de sus li se răspunse acum cu 
alte țipete de jos, unde probabil că fuseseră plasați oameni care 
să supravegheze spatele clădirii. Ajunseră pe alee și se grăbiră 
în bezna ei, orbecăind prin întuneric, înecându-se din cauza 
duhorii acre, sufocante a deşeurilor ordinare, strivind molozul 
sub picioare. 

— Șobolani! ţipă Freya simțind ceva — o mulțime de lucruri — 
trecând rapid pe lângă ci. 

— Ignoră-i! îi porunci Flin. Mergi înainte. 

Continuară să înoate prin mizerie, deplasându-se mai mult 
din instinct decât văzând, strălucirea felinarelor din spatele lor 
nefăcând mare lucru ca să risipească întunericul ce-i învăluia. 
Flin se împiedică, se prăbuşi, se ridică din nou, poticnindu-se, 
scuipând dezgustat. Piciorul Freyei se scufundă adânc în ceva 
ce semăna îngrozitor de mult a animal mort. Continuară să 
înainteze, bezna devenind tot mai adâncă, mirosul tot mai 
insuportabil, până când, brusc, aleea coti brusc la stânga și 
începu să coboare abrupt. În faţa lor se zărea lumina îngustă a 
deschizăturii de la capătul îndepărtat al alei. Din spate, de 
după colț, se auziră sunetele urmăritorilor lor: înjurături și 
pete, și un lătrat de arme. Cei doi se împleticiră mai departe, 
mergând cât puteau de repede, gunoaiele devenind treptat un 
tobogan de conserve și cutii de vopsea vechi. Deschizătura se 
apropia tot mai mult, până când pereții se terminară de 
ambele părți și ieșiră în vârful unui rambleu vertical, de trei 
metri. Erau înconjurați de case sinistre, iar un reflector montat 

pe un stâlp la stânga lor arunca o lumină rece, înspăimântă- 
toare. De jos, auziră un grohăit înăbușit, apoi simțiră o du- 
hoare infectă de fecale. 

— Sări! țipă Flin. 

— E o nenorocită de cocină! 

— Sări! 

O îmbrânci pe Freya și ea căzu, rostogolindu-se într-o supă 
vâscoasă de noroi şi fân. Mâinile i se afundară în mizerie 
aproape până la coate, grohăitul fiind înlocuit de guițături 
alarmate în vreme ce siluete negre, târâtoare se împrăștiară în 
jurul ei. Sforțându-se să se ridice în picioare, se întoarse și privi 
îndărăt, pălmuind un rât murdar de porc care o împunse în 
coapsă. Flin era încă sus, pe rambleu, lipit de perete, la dreapta 
gurii aleii, cu braţul stâng plin de sânge, cu pumnii încleștați. 
Zăngănitul conservelor se înteți pe măsură ce urmănitorii lor 
năvăleau după ei, trăgând uneori focuri de armă. 

— Acolo! sâsâi Flin dând din cap către o grămadă de balo- 
turi de fân aflate în cealaltă parte a cocinii. Du-te! Repede! 

= Sin 

— Du-te! 

Ea își croi drum prin nămol, ajunse la baloturi și se cățără 
peste ele, ghemuindu-se când primul dintre urmănton apăru 
din alee, la ceva distanță de tovarășii lui. Acesta dădu să se 
întoarcă, țipând în urma sa. În clipa aceea, Flin se aruncă, dez- 
lănțuind o ploaie de pumni furioși asupra lui, împingându-l 
apoi cu capul înainte în cocină, unde ateniză cu un hpăit și o 
trosnitură stridentă, de parcă s-ar fi rupt ceva. 

Fhn se aruncă în noroi. Smulgând pistolul din strânsoarea 
amorțită a bărbatului, îl căută rapid prin buzunare. Scoase 
încărcătorul de rezervă, apoi traversă cocina împiedicându-se 
și se aruncă în spatele balotunilor de paie, aplecându-i capul 
Freyei în afara câmpului vizual, exact când ceilalți oameni ai 
lui Girgis ţâşniră din pasaj. Aceştia se opriră derapând și 
priviră în Jur, căutându-şi prada în lumina reflectorului. 
Nereușind să-i repereze, egiptenii începură să tragă la 

întâmplare, ciuruind ţarcul cu focuri de armă asurzitoare. 
Gloanţele zburară şi bufniră pe lângă cei doi occidentali, stâr- 
nind explozii de noroi și paie; porcii alergau în toate direcțiile, 
guiţând îngroziți. Focurile de armă continuară, Flin ținând-o 
pe Freya aproape de el cu o mână, cu cealaltă dibuind arma, 
așteptând ca asediul să înceteze. În clipa în care acesta se 
sfârși, fără să ezite, o forță pe Freya să se ascundă şi mai bine, 
se ridică în genunchi și începu și el să tragă, degetul lui apă- 
sând ritmic pe trăgaci, arma lui mișcându-se la stânga și la 
dreapta, pe măsură ce ochea diferite ținte. Goli încărcătorul, îl 
introduse pe cel nou și mai trase câteva focuri. Apoi, încet, 
cobori pistolul. Nimeni nu-i răspunse cu alte focun de armă. 
Se întinse şi o strânse pe Freya de braţ, respirând greu. 

— OK, spuse el. S-a terminat. | 

Pentru o clipă, ea rămase locului, ghemuită în noroi, ecoul 
focunlor de armă pierzându-se treptat, lăsând în urma lor 
doar vaietele porcilor răniți și clămpănitul ca de domino al 
obloanelor, în timp ce în jurul și deasupra lor oamenii își des- 
chideau ferestrele, curioși să vadă ce se întâmplă. Apoi, se ri- 
dică în genunchi, privind pe deasupra baloturilor de paie. În 
faţa ei, împrăștiate pe caldarâmul luminat, ca niște cadavre pe 
o scenă, zăceau patru corpuri mototolite. 

— Dumnezeule! zise ea tremurând. Dumnezeule mare! 

Se auziră apoi voci și țipete, şi sunetul îndepărtat al unei 
sirene de poliție. Flin mai stătu câteva secunde privind spre 
gura alei, în caz că ar mai fi apărut și alți urmănton. Apoi, 
vârându-și arma în buzunarul de la spate al blugilor și acope- 
rind-o cu cămașa, o săltă pe Freya în picioare. 

— Cum ai făcut asta? se bâlbâi ea cu o voce răgușită, neîn- 
crezătoare. Toţi bărbații aceia. Cum?... 

— Mai târziu, spuse el. Trebuie să plecăm de aici. Haite! 

O ajută să iasă din cocină și să sară un zid Jos, de argală, 
oameni țipând la ei de sus, gesticulând. Sunetul sirenei se 
înteți. Continuară să se îndepărteze, sărind peste un morman 
de gunoaie şi apucând-o pe o stradă îngustă și întunecoasă, 

amândoi fiind prea șocați ca să vorbească. După 50 de metri, 
se auziră niște pași alergând de după un colț din fața lor, 
forțându-i să se ascundă într-o intrare puturoasă. Un grup de 
copii alergară pe lângă ei, pălăvrăgind înflăcărați, vrând să 
vadă ce se întâmpla. Așteptară să plece, apoi se grăbiră s-o ia 
din loc, drumul coborând în pantă, șerpuind, devenind tot mai 
larg. Trecură de un magazin foarte luminat și pe lângă un 
chioșc cu fructe decorat cu luminiţe de Crăciun, apoi de o ca- 
fenea, în jurul lor apărând tot mai mulți oameni, mai multă 
lumină și îmbulzeală, strada părând să se trezească la viață cu 
cât coborau mai mult. Din felul în care oamenii îi sfredeleau 
cu privirea, știau că incidentul cu focuri de armă fusese auzit și 
că, din cauza hainelor lor îmbibate în noroi și a cămăși însân- 
gerate a lui Brodie, aceştia își dădeau seama că fuseseră impli- 
cați în toată agitația. luțiră pasul, disperaţi să scape. Erau 
arătați cu degetul, oamenii mormăiau și, de două ori, câțiva 
bărbați încercară să-i oprească. Flin îi împinse la o parte, apu- 
când-o pe Freya de braț și conducând-o prin mulțime, până 
când, în cele din urmă, strada cobori brusc și ajunseră pe un 
teren viran. Se vedeau mașini parcate, un rând de containere 
de gunoi enorme, o linie de tramvai și, dincolo de aceasta, ca 
un râu învolburat care despărțea partea aceea de restul ora- 
șului, o aglomerată autostradă cu trei benzi, mașini gonind pe 
lângă ei în ambele direcţii. O rupseră la fugă, ajungând pe 
marginea autostrăzii şi chemând frenetic un taxi. 

Inițial, șoferul nu prea voi să-i ia. Mașina abia ce fusese 
curățată, le explică el, scaunele de curând retapiţate, nu voia 
să-i murdărească totul. Doar când Flin își scoase portofelul și 
numără un teanc gros de bancnote, șoferul se înduplecă și le 
făcu semn să urce. Flin se instală în dreapta șoferului, iar Freya — 
pahdă, cu o privire goală, epuizată — pe bancheta din spate. 

— Unde mergeţi? întrebă omul. 

— Oriunde, răspunse Flin. Departe de aici. Condu doar. 


Repede! 

Aruncând încă o privire cămășii însângerate a pasagerului 
său, șoferul ridică din umeri, porni contorul și ieşi în trafic. 
Flin se întoarse, întinzându-și gâtul și se uită la Freya, privirile 
lor întâlnindu-se scurt înainte ca el să se uite în altă parte. 
Luând o mână plină de șerveţele dintr-o cutie de pe bord, le 
apăsă pe rană și se lăsă înapoi pe tapițena ieftină, de plastic. 
O simți pe Freya apropiindu-se de el, cu fața foarte aproape de 
urechea lui. 

— Vreau să-ți mulțumesc că mi-ai salvat viaţa, rosti ea cu o 
voce amorțită, slăbită. 

El mormăi ceva, apoi bombăni că el era cel care trebuia 
să-i mulțumească. 

— Și mai vreau să încetezi cu toate rahaturile astea, con- 
tinuă ea întrerupându-l. Aplecându-se, smulse pistolul din 
buzunarul de la spate al blugilor lui Flin şi îi împinse țeava în 
rinichi. Vreau să-mi zici cine eşti, ce se întâmplă și în ce dracu’ 
ai implicat-o pe soră-mea. Și Dumnezeu mi-e martor că, dacă 
nu-mi spui, șoferul ăsta o să curețe mai mult decât rahatul de 
porc de pe noua lui tapiţenie. Vorbeşte! 


N 


Gemenii nu se bucurară prea mult când primiră apelul de 
la Girgis, ba chiar deloc. Meciul tocmai ce intrase în prelun- 
giri, după ce golul-minune al lui Mohamed Abu Treika din 
minutul 88 făcuse ca El-Ahly să egaleze 2-2 și mai urmau trei 
goluri, inclusiv golul victoriei, cu capul, înscris de Osama 
Hosny. Și acum primiseră ordin să lase totul și să meargă de 
urgență la Manshiet Nasser. Dacă ar fi fost oncine altcineva, 
i-ar fi spus să se ducă dracului. Însă Girgis era Girgis și, ehiar 
dacă nu le convenea — urau să fie întrerupți în timpul meciu- 
rilor de fotbal, urau treaba asta —, totuși, el era șeful. Bom- 
bănind, strânseră DVD-playerul şi o acopeniră pe mama lor cu 
o pătură. Verificând să mai fie mâncare și băutură pentru când 

avea să se trezească, dimineaţa, și lăsându-i bani pe dulapul 
din bucătărie, o luară din loc. 

— Pămpălău, mormăi unul din ei în vreme ce coborau 
greoi treptele clădirii către strada de dedesubt. 

— Pămpălău, zise și fratele său. 

— Mai avem câteva luni... 

— Apoi, ne apucăm de treaba noastră. 

— Fără şefi. 

— Numai noi doi. 

— Și mama. 

— Bineînţeles că și mama. 

— O să fie bine. 

— Foarte bine. 

Ajunseră la capătul scărilor și o porniră pe stradă, la braţ, 
discutând despre torly şi restaurante, și despre Mohamed Abu 
Treika, şi despre unde naiba aveau să găsească folie de plastic și 
pistol de cuie la ora aia din noapte, pentru a face ce le spusese 
Girgis să facă după ce aveau să-i găsească pe cei doi occidentali. 


N 


— Freya, nu ştiu ce crezi... 

— Să-ţi zic eu ce cred, rosti ea aplecându-se la urechea lui 
Flin și vorbind încet, să n-o audă şoferul. Cred că doar un 
egiptolog al naibii de ciudat ştie să mânuiască o armă atât de 
bine. Ai o diplomă de la Cambridge și pentru asta? 

— Freya, te rog... 

El dădu să se întoarcă spre ea, dar ea îi apăsă pistolul și 
mai tare sub coaste. 

— N-am întâlnit prea mulți egiptologi, dar pot să pariez o 
grămadă de bani că nu sunt mulți ca tine, profesore Brodie. 
Sunt recunoscătoare pentru tot ce-ai făcut pentru mine, dar 
vreau să ştiu cine ești și ce se întâmplă. Și vreau să aflu acum. 

FI își răsuci capul şi mai mult, încercând să o privească în 
ochi. Apoi, cu un gest din cap, se mută pe scaun și se întoarse 
din nou în față. Părea brusc obosit. 

— OK, OK, dar lasă arma. 

Ea se lăsă pe spate, punând pistolul lângă ea, pe banchetă, 
cu mâna încă pe trăgaci. 

— Vorbeşte! 

El nu o făcu, nu imediat, ci rămase locului, uitându-se pe 
geam. Umbra mohorâtă a cartierului Manshiet Nasser rămase 
treptat în urma lor, o fâșie de întuneric sub zidul luminat al 
stâncilor Muqqatam. Şoferul aprinse o țigară și introduse o 
casetă în aparatul stereo al taxiului, mașina umplându-se de 
sunetul unei voci feminine care jelea, însoțită de explozii 
discordante de vioară. O motocicletă îi depăşi pe dreapta, cu 
o oale legată pe șa, în spatele omului. Trecu aproape un minut 
și Freya era pe punctul de a-i reaminti lui Flin că voia niște 
răspunsuri, când acesta se întinse spre bord, apucă mobilul 
șoferului și întrebă dacă putea să-l folosească. Urmară 
negocieri — soția lui era bolnavă, îi explică șoferul, erau în 
urmă cu chiria, apelurile erau scumpe. În cele din urmă, Flin 
trebui să scoată un alt teanc de bancnote înainte să 1 se dea 
undă verde. Tastă un număr și apăsă cu degetul mare pe 
butonul de apelare, ca apoi să-l ridice din nou. 

— Cine ştia că vii să mă vezi? întrebă el cu ochi în Jos, 
ațintiți spre telefon. 

— Cum? 

— La Universitatea Americană. În după-amiaza asta. Cine 
ştia că veneai să mă vezi? 

— Tu ești cel care răspunde la întrebări, îți.amintești? 

— Haide, Freya! 

Fa ndică din umen. o 

— Nimeni. Ei bine, Molly Kiernan. I-am lăsat vorbă pe 
mesageria vocală. Nu-mi spune că e implicată în toate astea! 

— Nu așa cum crezi tu, zise el. Eu și Molly ne știm de 
mult timp. 


248 Paul Sussman 

— Deci, ce vrei să spui de fapt? 

Din nou, el nu-i răspunse, ci continuă să se holbeze la 
telefon, apoi apăsă pe „anulare“, ştergând numărul pe care 
voise să-l apeleze. În schimb, scrise un mesaj-text, degetul 
mare agitându-se rapid pe taste. Freya se aplecă înainte, încer- 
când să vadă ce scria, dar ecranul telefonului era în arabă și nu 
putu citi. El termină de tastat și apăsă butonul „Expediază“, 
murmurându-i „Shukran awi“ şoferului și punând mobilul la 
loc pe bord. 

— Aştept! spuse ea. 

— Ai puţină răbdare, Freya. Sunt o mulțime de lucruri... 
Nu pot... Nu aici. Mai întâi, trebuie să mergem undeva. Îţi voi 
explica totul, promit, dar nu este locul potrivit. Te rog, ai în- 
credere în mine de data asta. 

Se uită la ea, apoi vorbi cu șoferul în arabă, dându-i niște 
instrucțiuni înainte să se lase din nou pe spate și să privească 
spre acoperiș. 

Merseră vreme de 30 de minute — jumătate din timp 
petrecându-l într-un blocaj rutier —, îndreptându-se spre nord, 
își zise Freya, deși nu putea fi sută la sută sigură. lrecură pe 
lângă cimitire și pe lângă un fel de bază militară, și un stadion 
enorm, iluminat, înainte să iasă de pe autostradă și să o ia pe 
un bulevard larg, străjuit de palmieri. De acolo, virară într-o 
rețea de străzi mohorâte și prăfuite, printre blocuri de beton, 
cu trei etaje, uniforme. Felinarele inundau totul cu o strălucire 
galbenă-cenușie, ca şi când clădirile și trotuarele ar fi suferit 
toate de icter. Era evident că şoferul nu avea nici cea mai vagă 
idee încotro trebuia s-o apuce și Flin trebui să-l îndrume s-o ia 
când la dreapta, când la stânga, când drept înainte, la răscruci 
de drumuri, până când opriră în sfârșit în fata unui bloc care 
nu se deosebea deloc de celelalte, în afară de hainele agățate 
pe balcoane la uscat. Când Flin îi înmână un bacșiș gras 
șoferului, pe lângă ceea ce îi plătise deja, Freya vâri arma sub 
scaunul din faţă, știind că nu avea de gând s-o folosească și că 
nu avea nici un rost s-o ia cu ea. leșiră. 

— Vrei să-mi spui unde suntem? întrebă ea în vreme ce se 
îndreptau spre intrarea în clădire, muzica scăzând în intensitate 
pe măsură ce taxiul se îndepărta de ei, lăsând totul ciudat 
de tăcut. 

— Ain Shams, răspunse Flin. Este o suburbie din nordul 
orașului Cairo. Potrivită, bănuiesc, date fiind circumstanţele. 

Freya își ridică sprâncenele și întrebă ce voia să spună cu asta. 

= Îţi aduci amintede papirusul pe care l-am văzut astăzi, în 
muzeu? Imti-Khentika l-a scris în marele templu al soarelui 
din Heliopolis, iar rămășițele marelui templu al soarelui 
din Heliopolis... 

Apăsă ferm cu piciorul pe sol. 

— Cel mai important centru religios din Egiptul antic este 
acum fundația unor locuinţe. Clătină din cap obosit. Iată ce 
înseamnă progresul. 

Intrară într-un hol prăfuit — un rând de buteli aliniate 
de-a lungul unui perete, o stivă de scaune rupte de-a lungul 
altuia — și începură să urce pe nişte scări. 

— Aici locuieşti? 

Flin clătină din cap. 

— Este doar un loc pe care îl folosesc ei. 

Fa aşteptă ca el să-i explice, să îi zică la care „ei“ se referea, 
dar el doar o conduse până la al doilea etaj și de-a lungul unui 
coridor întunecat, oprindu-se în fața unei uşi aflate pe la mij- 
locul acestuia. El se opri cu capul într-o parte, ascultând — nu-și 
dădu seama dacă asculta sunetele din interiorul aparta- 
mentului sau de la capătul coridorului —, apoi, ridicându-și o 
mână, bătu rapid de trei ori. Aproape imediat, ca și cum ci- 
neva ar fi aşteptat de cealaltă parte, se auzi un fâșâit, ca și când 
cineva ar fi tras vizorul, iar apoi ușa se deschise. În faţa“lor se 
afla Molly Kiernan. 

— Slavă Domnului! spuse ea apucându-i pe Flin și apoi pe 
Freya de mână, trăgându-i în apartament și închizând ușa cu 
piciorul în spatele lor. Am fost atât de îngrijorată. 

Deşi trecuseră mai puţin de 48 de ore de când o văzuse 
ultima oară, Freya își zise că parcă părea mai în vârstă cumva, 
mai epuizată de griji, cu ochii umflați din cauza lipsei de somn, 
cu pielea zbârcită și cenușie. Ea îi privi lung, hainele murdare, 
rana sângerândă a lui Flin, apoi îi conduse printr-un hol într-o 
sufragerie luminată discret, Flin punând-o între timp la curent 
cu ce se întâmplase. Fără prea multe detalii, doar o prezentare 
generală, începând cu ceea ce îi spusese lui Freya despre cada- 
vrul din deșert, harta, filmele foto, trecând apoi la evenimen- 
tele din după-amiaza și seara aceea. În vreme ce el vorbea, din 
felul în care îi descrisese toate cele întâmplate, din faptul că el 
părea a fi sigur de faptul că Kiernan știa despre lucruri precum 
Oaza Ascunsă şi Rudi Schmidt, și Romani Girgis, și Gilf 
Kebir, Freya avu impresia tulburătoare că, deși amănuntele 
legate de lucrurile prin care trecuseră ei s-ar putea să fi fost 
ceva nou pentru ea, personajele și locurile implicate mai mult 
ca sigur nu erau. 

În camera de zi, Kiernan îi aşeză pe o canapea și dispăru. 
Reveni un moment mai târziu cu un castron cu apă caldă, o 
trusă de prim ajutor şi o cutie chirurgicală de inox cu diverse 
seringi și fiole de sticlă. 

— Flin mi-a trimis un mesaj și mi-a zis că nu sunteți prea în 
formă, îi explică ea lui Freya în timp ce îngenunche în faţa lui 
Flin şi, pocnind din degete, îi făcu semn să-și ridice mâneca. 
Există prosoape și haine curate în dormitoare — mă tem c-a 
trebuit să vă ghicesc mărimile —, dar, mai întâi, să vă pansăm 
pe amândoi. Au! 

Se înfioră când văzu rana de pe braţul lui Flin, o tăietură 
adâncă, de vreo zece centimetri, de-a lungul antebraţului. 

— Dă-ţi jos cămașa, te rog. 

El mormăi ceva. 

— Pentru numele lui Dumnezeu, nu e nimic ce eu și Freya 
n-am mai văzut până acum. Haide, dă-o jos! 

El rămase în picioare, refractar. Desfăcându-și câțiva nas- 
turi, scoase fotografule oazei — încă întregi, în afară de câteva 

pete de noroi pe cea de deasupra — și le puse pe podea, înainte 
să-și descheie restul cămăși. Și-o trase de pe umeri și se așeză 
din nou. Iorsul lui era solid şi musculos, iar pieptul — acoperit 
cu păr negru. Rapid și profesionist, Kiernan își puse o pereche 
de mănuși chirurgicale și trecu la treabă, ștergându-i braţul cu 
apă și vată înainte să curețe ușor rana cu dezinfectant. 

— Mama mea a fost asistentă medicală, îi explică ea Freyei în 
vreme ce tampona. Am făcut lucruri de astea toată viața. Eşti la 
zi cu vaccinurile antitetanos şi împotriva hepatitei? 

— N-am nici cea mai vagă idee, spuse Freya. Uite ce-i, 
vreau să ştiu... 

— Hai să te curăț mai întâi, apoi putem vorbi. Tonul lui 
Kiernan fusese amabil, dar ferm, de matroană, nelăsând loc 
pentru împotriviri. Mă ocup de Flin, apoi vă voi face nişte 
injecții cu antibiotice. Nu vreți să riscați dacă v-aţi târât prin 
locuri ca Manshiet Nasser. Acolo, găsiți toți germenii cunoscuți 
de om. Și, probabil, câțiva necunoscuți. 

Termină de curăţat braţul lui Flin și, scoțând ceva ce părea 
a fi un pix mare din trusa de prim ajutor, îi îndepărtă capacul 
și îi trecu ușor vârful de-a lungul rănii. Un lichid transparent, 
ca un lipici, se întinse peste pielea sfâșiată. 

— Dermabond, explică ea strângând cele două margini ale 
tăieturii. Nu este cea mai bună soluție, dar va trebui să ne mul- 
tumim cu el până vom putea face niște suturi mai bune. 

Flin își întorsese capul într-o parte și se uită pe geam, 
încercând să nu-și privească braţul și ce i se făcea. Se lăsă o 
tăcere scurtă, apoi: 

— Nu reuşesc s-o găsească. 

Iniţial, Freya crezu că vorbise singur sau cu amândouă, 
dar, când îl privi, văzu că se uita la Kiernan. Comentariul îi 
fusese adresat numai el. i 

— Altfel, nu s-ar fi deranjat să-mi arate fotografule. Nu sunt 
în stare s-o găsească. 

Kiernan încă ținea marginile rănii unite în vreme ce ade- 
zivul tisular se lipea. 

— Cum rămâne cu harta lui Schmidt? întrebă ea. Ai spus 
că existau măsurători, distanţe. 

— Evident, n-au fost exacte. Este destul de greu să te onen- 
tezi în deșert chiar și cu un echipament adecvat. Dar, din câte 
îmi dau seama, Schmidt a avut o singură busolă la dispoziție, 
al cărei fir era stricat. Posibil să se fi abătut și cincizeci de kilo- 
metri. O sută. 

Totul era ireal, ca şi când Freya nici nu mai exista. 

— Dar Girgis are elicoptere, continuă Kiernan, venificând 
ca rana să fie ferm închisă înainte să înceapă să-i bandajeze 
braţul lui Flin. Chiar dacă măsurătorile ar fi dat eroare de o 
sută de kilometri distanță, tot ar trebui s-o găsească. Trebuie 
doar să zboare peste Gilf, prin vecinătate: un defileu plin de 
copaci nu poate fi chiar atât de dificil de localizat. 

— Nu pot să-mi explic, Molly, așa cum nu pot să explic nici 
de ce toți fraierii care au căutat-o ani de zile s-a întors cu mâna 
goală. Tot ce ştiu este că, dacă Girgis ar fi găsit oaza, ne-ar fi 
ucis imediat, în loc să se joace de-a ghicește imaginea. Se chi- 
nuic, se chinuie din greu. 

Freya rămase locului, uimită. Avea impresia că alunecase 
într-un fel de stare de vis în care lua parte la o scenă și totuși, 
în același timp, era departe de ea, prezentă acolo, dar, din anu- 
mite motive inexplicabile, neputând să interacționeze cu cei 
din jurul ei. „Sunt încă aici, simți ea nevoia să tipe. Nu sunt 
invizibilă, să știți.“ 

Nu spuse nimic, lăsând conversaţia să se desfășoare în 
jurul ei. După ce îl bandajă și îl vaccină pe Flin — care își puse 
din nou cămașa, chiar dacă era îmbibată cu noroi și sânge —, 
Kiernan o sfătui pe Freya să-și ridice mâneca și o vaccină și pe 
ea. Două injecții rapide în biceps, una pentru tetanos, alta 
pentru hepatită B, însă abia dacă simți o înţepătură. Meserie. 

Numai după ce toate instrumentele medicale fură lăsate 
jos şi Kiernan începu să vorbească despre prosoape și haine 
curate, și îi lămuri cum să regleze temperatura dușului — „Din 

păcate, e puţin încăpățânat. Trebuie să te joci un pic cu el“ —, 
Freya cedă: 

— Nu-mi pasă de dugul ăla blestemat! strigă ea ridicându-se 
în picioare și mergând cu spatele spre ușă. Sau de prosoape, 
sau de haine, sau de orice altceva. Vreau să ştiu ce se întâmplă. 
Ai înţeles? Vreau să-mi spui cine eşti și ce dracu” se întâmplă 
aici! Sau jur că ies din clădirea asta şi merg direct la cea mai 
apropiată secție de poliție. 

Flin şi Kiernan se priviră. Încet și calculat, Kiernan începu 
să pună la loc toate instrumentele medicale. 

— Te rog să stai jos, Freya, rosti ea. 

— Nu vreau să stau jos! Vreau să ştiu ce se întâmplă! De 
câte ori trebuie să întreb? Cineva tocmai a încercat să-mi taie 
braţul și tu îmi spui să fac un duș. Ce naiba e în neregulă cu 
voi, oameni buni? 

Vocea ei crescu în intensitate până aproape că pipa, cu 
ochii mari de furie și frustrare. Kiernan o lăsă să termine, să se 
descarce, după care o rugă din nou să se aşeze. 

— Înţeleg cât de greu trebuie să-ți fie, zise ea calmă, dar 
fermă. Și te rog să mă crezi, Freya, îmi pare sincer rău pentru 
tot ce s-a întâmplat. Dacă aș fi crezut măcar pentru o clipă că 
vei fi în pericol, nu ți-aș fi permis să rămâi singură în Dakhla. 

Traversă camera și aruncă tampoanele, seringile și banda- 
jele într-un coş de gunoi din colţ, uitându-se o clipă la ele îna- 
inte să se întoarcă spre Freya. 

— Din păcate, nu putem prevedea întotdeauna evenimen- 
tele, spuse ea cu ochi aținuți spre tânără. Trebuie să ne 
ocupăm de ele pe măsură ce apar și acolo unde apar. Asta 
încercăm să facem acum. Ai tot dreptul să ceri răspunsuri și le 
vei avea, îţi promit, dar, mai întâi, Flin trebuie să-mi zică tot ce 
s-a întâmplat. Indiferent de ceea ce crezi, aici ești printre prie- 
teni. Eşti în siguranță. Acum, Freya, te rog să stai jos, ca să 
putem vorbi. 

Ea întinse o mână spre canapea, un gest atât împăciuitor, 
cât și poruncitor. Freya ezită, apoi se așeză, nu pe canapea, ci 

într-un fotoliu vizavi de aceasta, lăsându-se chiar pe margine, 
gata parcă să sară în picioare în orice moment. Kiernan o 
privi cu o foarte uşoară expresie de enervare pe faţă, ca un 
profesor care nu fusese ascultat în mod intenționat de un elev. 
Apoi, cu un oftat, luă bolul cu apă, vasul chirurgical și trusa 
de prim ajutor şi le trecu prin ghișeul de servire în bucătărie, 
inainte să se aşeze pe scaunul de lângă Flin, cu mâinile 
împreunate afectat în poală și cu spatele drept ca o vergea. 
Ceva legat de scena aceasta, modul în care cei doi se aflau 
vizavi de ea, o făcu pe Freya să se simtă exact ca la un interviu 
de angajare. 

— Deci? întrebă ea. 

— Ei bine, așa cum ai ghicit deja, este o poveste mai lungă 
în spatele evenimentelor recente decât ţi-a zis vreunul din noi, 
spuse Kiernan uitându-se drept la Freya, ochii ei cenușii rămâ- 
nând ficși, ca de piatră. Îmi cer scuze, atât pentru mine și, sunt 
sigură, că și pentru Flin, că nu ţi-am mărturisit anumite 
lucruri. Din păcate, este vorba de chestiuni de securitate 
națională — chestiuni de securitate națională foarte importante — 
care nu ne-au permis să fum în întregime oneșşti cu tine. O fac 
acum pentru că, după tot ce ţi s-a întâmplat, pare inutil şi 
nedrept să ne mai eschivăm. Am să-ți explic ce se întâmplă, 
Freya, şi am să-ţi explic şi de ce se întâmplă. Înainte însă, tre- 
buie să mă asiguri că vei respecta caracterul extrem de sensibil 
al lucrurilor pe care le vei auzi. Că nici un cuvânt nu va ieşi 
dintre aceşti patru pereţi. Îmi garantezi? 

Freya nu spuse nimic. 

— Îmi garantezi acest lucru, Freya? 

Ea nu-i răspunse nici acum și tonul lui Kiernan se aspri. 

— Freya, dacă nu-mi poți garanta... 

— Nu va spune nimănui, Molly, zise Flin. Nu după ce-a 
văzut de ce e-n stare Girgis. Are mai multe motive să-l urască 
decât oricare dintre noi. Putem avea încredere în ea. 

Kiernan continuă s-o privească pe Freya, ochiu ei îngus- 
tându-se. Apoi, dădu din cap, trăsătunle ei îndulcindu-se ușor. 
Când vorbi, vocea i se îmblânzise. 

— Îmi pare rău, Freya, dar trebuie să inţelegi că este o 
situație extrem de delicată. Nu pot să-mi asum riscuri. Sunt 
prea multe în joc aici. 

Freya se uită la ea, apoi la Flin și înapoi la Molly. Se lăsă 
tăcerea, apoi: 

— Eşti un fel de spioană, nu-i așa? întrebă ea. 

Kiernan își desfăcu mâinile, își netezi fusta, apoi își puse 
din nou mâinile în poală. 

— Lucrez pentru CIA. Mă ocup de contraterorism. Flin 
este la... | 

— Fost spion, spuse el. Am avut o carieră scurtă și foarte 
lipsită de glorie la MI6, după care am decis că lumea ar fi un 
loc mai sigur dacă aș rămâne la ceramică și hieroglife. Deși 
m-au învățat cum să trag cu arma, așa că mă gândesc că n-a 
fost chiar o pierdere totală de timp. 

Pentru o fracțiune de secundă, întâlni privirea Freyei, îna- 
inte să se uite în altă parte. 

— Și Alex? întrebă ea. A fost și ea?... 

Kiernan dădea deja din cap înainte ca Freya să termine 
măcar întrebarea. 

— Sora ta a fost o exploratoare a deșertului, nu o spioană. 
Ne-a ajutat doar, atât tot. Așa cum ne-ajută și Flin. 

— Vă ajuta cu ce anume, Molly? În ce dracu” ai implicat-o 
pe sora mea? 

Kiernan o privi în ochi, ducându-și o mână la micul cru- 
cifix de aur de la gât. 

— Cred că e vremea să-ți spun despre un proiect numit 
Duna de Foc, zise ea. Motivul pentru care suntem acum âici, 
motivul pentru care am rămas în Egipt în ultimii douăzeci și 
trei de ani și motivul pentru care un om extrem de neplăcut, 
pe nume Romani Girgis, nu se va opri de la nimic ca să 
descopere locul unde se află oaza pierdută Zerzura. 


256 Paul Sussman 


DAKHLA 


Deși trăia într-o casă cu o bucătărie și o baie şi trei câmpuri 
în spate — pe două dintre ele crescând legume, iar pe celălalt 
bersim — deşertul era adevărata casă a lui Zahir-Sabri. Și în 
deşert se întorcea de fiecare dată când avea inima grea, ca în 
seara aceasta. 

Nu merse prea departe, doar la câțiva kilometri depărtare, 
Land Cruiserul lui înălțându-se și coborând odată cu dunele, ca 
o luntre mică pe ocean, singurul far funcțional luminând palid 
nisipurile. Deşi totul se contopea pe întuneric — un colaj înceţoșat 
de nisip și stânci, și lumina lunii —, părea să ştie exact unde 
merge. Tesându-şi drum prin peisajul nesigur, urcă pante, 
cobori pe pietriș și bolovani ca și cum ar fi fost străzile unui oraș, 
virând în cele din urmă într-o lungă vale mărginită de dune 
înalte, poposind lângă un tufiș de abal solitar, pipernicit. 

Scoţând lemne și paie din portbagajul Land Cruiserului, 
făcu un foc. Iasca se aprinse imediat ce-o atinse cu un chibrit, 
ca o floare portocalie zdrențuroasă deschizându-se la primele 
raze călduroase ale soarelui. Puse la fiert ceai într-o oală veche, 
înnegrită și își aprinse narghileaua. Înfășurându-se cu un shaal, 
seara fiind friguroasă, privi flăcările, buzele sale trăgând ușor 
din pipă. Se auzeau doar pârâitunle uşoare ale lemnului care 
ardea şi, de undeva din depărtare, lătratul melancolic al unei 
vulpi de deșert. 

Zahir venea deseori aici cu fratele lui, Said, sau cu fiul său, 
Mohsen, iubitul lui, moștenitorul lui, lumina ochilor lui. 
Împreună, își instalau tabăra sub stele, cântau melodi vechi 
de-ale beduinilor şi spuneau și răspuneau povestea familiei lor, 
cum veniseră în Egipt cu atâtea secole în urmă, de pe tărâmu- 
rile natale din al-Rashaayda din Arabia Saudită. Se schimba- 
seră atât de multe lucruri în anii care urmaseră. Se pierduseră 
atât de multe. Cortunile fuseseră înlocuite cu beton și cărămizi 
din lut, cămilele, cu vehicule 4x4, libertatea nomadă, cu impo- 
zite și cărți de identitate, și birocrație, și tot felul de restricții 

birocratice. Totuşi, rămăseseră beduini în adâncul inimii, 
locuitori şi călători prin deșert, iar tot ce trebuiau să facă era să 
vină aici pentru câteva ore, ca să-și amintească de asta, ca să 
restabilească legătunle cu moștenirea lor ilustră. 

În seara aceasta, pufăind din pipă, Zahir se gândi la acea 
moştenire. În special la amintirea strămoșului său, Mohammed 
Wald Yusuf Ibrahim Sabri al-Rashaayda, cel mai mare dintre 
toți beduinii, părintele tribului său, care, cu cămilele lui, traver- 
sase Sahara de la nord la sud, de la est la vest, până nu mai 
rămăsese nici un colț al pustiului cu care să nu se fi familiarizat, 
nici un bob de nisip pe care să nu-l fi călcat la un moment dat. 

Existau atâtea istorisiri minunate despre bătrânul Moham- 
med, atâtea povești și legende care au fost transmise generații 
de-a rândul. Dar, pentru Zahir, una dintre ele se remarcase mai 
presus de toate, reprezentând ceea ce era nobil, atât la ruda lui, 
cât și la poporul lui în general. Și povestea spunea așa: odată, 
călătorind chiar prin inima Saharei, la mai mult de 200 de 
kilometri de la cea mai apropiată oază, bătrânul Mohammed 
dăduse peste un om căzut în nisipuri. Acesta rămăsese fără 
hrană, apă și cămilă, iar vulturi îi dădeau târcoale în tăcere, 
așteptându-i moartea iminentă. 

Se face că străinul acesta era un beduin Kufra, din tribul 
Banu Sulaim, un inamic declarat al lui al-Rashaayda. Chiar 
fratele lui Mohammed fusese ucis de un grup de beduini Banu, 
în timpul unui raid, și ar fi avut tot dreptul să-i taie pe loc gâtul 
omului, cu cuțitul care era acum agăţat pe peretele din sufra- 
geria lui Zahir. În schimb, el îi dăduse să bea apă, chiar dacă 
propriile resurse îi erau periculos de reduse, și-l ridică pe cămi- 
la lui, și îl cără șapte zile spre o zonă sigură, unde amândoi 
ajunseseră mai mult morți decât vii. | 

— De ce ai făcut asta? îl întrebase beduinul Kufra eând 
dăduseră în sfârșit de civilizate. M-ai salvat deși tnbunle 
noastre se urăsc de moarte, deși există atât de multe nedreptăți 
care nu pot fi îndreptate? 

Și Mohammed îi răspunse: 

— Beduini Rashaayda au multe obligații, dar nici una 
dintre ele nu este mai prețioasă decât aceea de a îngriji de stră- 
inii aflați în nevoie, oricine ar fi ei. 

De obicei, povestea era o sursă de bucune și de mândne 
pentru Zahir. De câte ori nu i-o istorisise acesta fiului său, 
îndrumându-l să trăiască la fel cum o făcuse bătrânul Mo- 
hammed, să dea dovadă de aceleași demnitate, smerenie și 
compasiune? 

În seara aceasta, după tot ce se întâmplase în ultima vreme, 
nu îi aduse nici bucurie, nici mândrie. În schimb, îi stârni o 
senzație insuportabilă de gol. 

„Beduini Rashaayda au multe obligați, dar nici una 
dintre ele nu este mai prețioasă decât obligația de a îngriji de 
străinii aflați în nevoie.“ 

Scotocindu-se prin buzunar, scoase busola de metal. O 
deschise şi se uită la inițialele înscrise pe interiorul capacului 
de metal — AH -—, ochii lui negri strălucind în lumina focului, 
cuvintele strămoșului său răsunându-i în minte, dojenindu-l și 
chinuindu-l. Ce folos să cunoști deșertul așa cum îl ştia el, să 
păstrezi vii toate poveștile și cântecele vechi, dacă nu putea 
respecta cel mai de bază precept al poporului său? Avusese o 
singură datone, dar nu reușise s-o împlinească. Greutatea 
eșecului îl apăsa, așa că, în seara aceasta, în loc să-l ajute să se 
reînnoade legăturile cu moștenirea sa Rashaayda, prezența 
lui în pustietate îi aminti doar lui Zahir cât de nevrednic era 
de ea. 

„Beduinii Rashaayda au multe obligații, dar nici una 
dintre ele nu este mai prețioasă decât obligația de a îngriji de 
străinii aflați în nevoie.“ 

Își termină ceaiul și mai pufăi ceva vreme din pipă. Inca- 
pabil să găsească pacea râvnită, împinse nisip peste foc cu 
piciorul, își aruncă echipamentul înapoi în Land Cruiser și 
plecă spre casă. Dunele se legănau și se răsuceau în jurul lui, 
ca și când deşertul ar fi dat din cap, spunându-i cât de 
dezamăgit era de el. 

CAIRO 


— Ce ştii despre războiul dintre Iran şi Irak? 

Vocea lui Molly Kiernan venea din bucătărie, unde pre- 
gătea cafea. Freya nu se așteptase la întrebare. 

— Va fi o prelegere de istorie? întrebă ea. Deoarece am avut 
deja parte de una azi şi, oricât de fascinantă ar fi fost, n-am 
chef de alta. 

Kiernan privi prin ghișeul de servire al bucătăriei, neștiind 
sigur despre ce vorbea Freya. 

— I-am făcut un tur prin Zerzura, explică Flin. În muzeu. 

— Ah. Kiernan dădu din cap, turnând apă dintr-un ibric 
aburind. Nu, n-am de gând să-ți țin o prelegere — las lucrurile 
de genul acesta pe seama profesioniştilor. 

Își înclină ușor capul spre Flin și continuă să toarne. 

— Doar câteva informații generale. Fără Benbeni sau papi- 
rusuri, promit. 

Se auziră niște clhnchete de căni când ridică tava și dispăru 
din câmpul vizual înainte să reapară în cadrul ușii sufragerie. 
Veni lângă ei şi puse tava pe podea. 

— Din păcate, e doar instant, zise ea dându-le cănile lui 
Freya şi lui Flin. Și nu avem nici lapte sau zahăr, dar bănuiesc 
că este mai bine decât nimic. 

Fa luă a treia cană și se duse la fereastră, trăgând perdelele 
și uitându-se în stradă, înainte să se întoarcă spre ei. 

— Deci? întrebă ea suflând în cană și sorbind, cu mâna 
stângă proptită în șold. Şti ceva despre război? 

Freya ridică din umen. 

— Nu chiar. Numai ce-a fost pe la știri când am invadat 
Irakul. Nu l-am sprijinit noi pe Saddam, nu l-am aprovizionat 
cu arme? i 

Flin mormăi: 

— Nu a fost cea mai strălucită perioadă a lumii libere. Să 
sprijine un dictator implicat în genocide, un ucigaș în masă, 
totul în interesul unei noțiuni pervertite de realpolitik. 

Kiernan țâţâi, făcând un gest nerăbdător din cap. 

— Să nu intrăm în dezbateri politice. Freya vrea răspunsuri 
şi cred că ar trebui să ne concentrăm pe asta. 

Flin privi în cana lui de cafea. 

— Războiul a durat din 1980 până în 1988, continuă 
Kiernan, când Irakul lui Saddam a luptat împotriva Iranului 
lui Khomeini. Două regimuri absolut barbare, deși cel al lui 
Saddam a fost oarecum cel mai mic dintre cele două rele, 
acesta fiind și motivul pentru care, așa cum ai spus, am fost 
gata să-l sprijinim financiar, cu informații, cu armament... 

— Agenți biologici, mulțumită lui Donald Rumsfeld, o 
întrerupse Flin. 

Kiernan ţâţâi din nou. 

— L-am sprijinit pe Saddam din exact aceleași motive 
pentru care l-au susținut Marea Britanie, Franța, Germania, 
Italia, Rusia și o duzină de alte țări. Deoarece alternativa, 
adică o victorie pentru Khomeini și revoluționarii lui nebuni, 
ar fi fost pur și simplu prea îngrozitoare. Cum a zis Kissinger 
atunci, păcat că nu puteau pierde amândoi, dar, dacă trebuia 
să iasă cineva victorios, era mai bine pentru noi toți să 
fie Saddam. 
` — Şi ce aliat loial s-a dovedit a fi, mormăi Flin. 

Kiernan Îi aruncă o privire iritată. 

— În fine, rosti ea. Relevant pentru prezent este faptul că, 
pe la mijlocul anilor '80, după câteva succese inițiale, Irakul nu 
stătea prea bine. Chiar dacă avea arme mai avansate şi trupe 
mai bine instruite, la momentul respectiv, războiul devenise 
mai degrabă un conflict de uzură prelungit, fapt în favoarea 
Iranului, care avea de trei on mai mulți oameni pe teren și nu 
dădea doi bani pe câţi dintre ei îi sacrifica, pentru că existau 
întotdeauna alți cu care să-i înlocuiască. 

Gura i se țuguie ușor, parcă a dezgust. 

— Faptul că o parte destul de semnificativă a armatei iraki- 
ene era formată din musulmani șiiți l-a îngrijorat şi mai mult 

pe Saddam, adăugă ea, deoarece el şi regimul său de guvernare 
erau sunniti. 

În faţa ei, Freya sorbi din cafea — slabă, insipidă —, între- 
bându-se unde dracu” aveau să ducă toate astea. Flin se lăsase 
pe spate şi se uita la tavan, urmărind o crăpătură subțire, care 
traversa camera pe diagonală. 

— Prin 1986, Saddam era deja foarte agitat, continuă 
Kiernan, mâna stângă ridicându-i-se și jucându-se cu crucifixul 
de la gât. Era clar că, până și cu sprijinul Occidentului, nu avea 
să câştige niciodată războiul din prima, ba chiar avea șanse 
mari să-l piardă. Era ca un boxer care intra în rundele finale ale 
unei lupte știind că este în urmă la puncte, că adversarul său are 
mai multă energie decât el și, cu cât concursul continua mai 
mult, cu atât el devenea mai vulnerabil. Era nevoie, a hotărât el, 
de o singură lovitură de knock-out, o lovitură de grație care să 
pună capăt conflictului și care să măture Iranul. 

Făcu o pauză, fixând-o pe Freya cu privirea. 

— Și, evident, lovitura aceea de grație însemna un atac 
nuclear împotriva leheranului. 

Freya își ridică privirea, surprinsă. 

— Dar credeam că... 

— Că Saddam nu avea bomba? îi termină Kiernan 
propoziția. Nu o avea. Dar o voia cu disperare. Și, în pofida a 
ceea ce pretind Blix și celelalte inimi suferinde de pe la ONU, 
a fost mai aproape de a o obține decât s-a recunoscut vreodată 
în mod public. 

De afară se auziră nişte urlete bruște, pițigăiate, ale unor 
pisici care se băteau. Kiernan mai aruncă o privire prudentă 
pe fereastră, apoi se aşeză pe braţul canapelei, lângă Flin. 

— Că vă vine sau nu a crede, să construieşti un dispozitiv 
atomic nu este chiar atât de dificil din punct de vedere tehnic, 
zise ea sorbind din cafea. Categonic, nu, pentru cineva cu re- 
sursele științifice de care dispunea Saddam. Ma: greu e să faci 
rost de materialul fisionabil necesar, mai precis plutoniu-239 
sau uraniu-235. N-o să intru în detalii de fizică — sinceră să fiu, 

nici măcar nu înțeleg fizica —, dar producerea oricăruia dintre 
aceşti izotopi în cantitate suficientă și cu un nivel suficient de 
puritate ca să poată fi folosit într-o armă este un proces incre- 
dibil de complex, costisitor, care necesită timp și unul pe care, 
în 1986, ca şi astăzi de altfel, doar câteva țări îl puteau efectua. 
Saddam nu putea s-o facă pe cont propriu și, indiferent de spri- 
jinul pe care i-l ofereau guvernele occidentale, cu siguranță, nu 
aveau de gând să-l primească în clubul nuclear. Așa că a început 
să caute în altă parte, la unii dintre comercianții cei mai lipsiți 
de scrupule din lume, să vadă dacă aceştia i-ar fi putut procura 
bunurile de care avea nevoie. Și, la sfârșitul anului 1986, a dat 
lovitura cu unul dintre acești comercianți de arme. 

Bău ce-i mai rămăsese din cafea. 

— Nimeni altul decât Girgis Romani. 

Freya fusese pe punctul de a interveni, de a întreba ce 
aveau toate acestea de-a face cu uciderea surorii sale, cu tot ce 
i se întâmplase în ultimele 24 de ore. Când auzi numele lui 
Girgis, se abținu. 

— Girgis este traficant de arme? întrebă ea. 

— Printre altele, spuse Flin luându-i-o înainte. Arme, dro- 
guri, prostituție, contrabandă cu antichități — nu sunt multe 
rahaturi în care să nu-și fi băgat degetul. 

— Și i-a furnizat lui Saddam Hussein o bombă? 

— Cincizeci de kilograme de uraniu puternic îmbogățit, ca 
să fim mai preciși, zise Kiernan. Suficient ca să construiască 
două dispozitive atomice tip implozie, cu aceeași putere 
distructivă ca bomba de la Hiroshima. Cu o singură lovitură, 
Saddam ar fi putut distruge Teheranul și Mashhadul, ar fi pus 
capăt războiului, ar fi încheiat Revoluția Iraniană și ar fi 
devenit puterea dominantă în întreaga regiune. Pe scurt, ar fi 
schimbat cursul istoriei. Și aproape că a făcut-o. 

Îi dădu răgaz Freyei să absoarbă toate informațiile, după 
care se ridică. 

— Mai vreți cafea? 

Flin îi dădu cana lui, Freya și-o păstră pe a ei. Kiernan 
dispăru din nou în bucătărie. Pentru o clipă, privirile lui Flin și 
ale Freyei se întâlniră, apoi amândoi se uitară în altă parte. 

— Chiar și la un sfert de secol după acest eveniment, încă nu 
ne sunt sută la sută clare toate detaliile afacerii lui Girgis, se 
auzi vocea lui Kiernan. Din câte ştim, a dobândit uraniul de la 
un intermediar sovietic pe nume Leonid Kanunin — un per- 
sonaj incredibil de neplăcut, care a fost asasinat într-un hotel 
din Paris, în 1987 —, care, la rândul lui, pare să fi avut o sursă 
printre contactele sale din armata sovietică. N-am reușit să 
aflăm exact de unde a provenit, nici nu este relevant. Ceea ce 
ştim este că, în noiembrie 1986, Girgis a închiriat un avion de 
marfă Antonov înregistrat în insulele Cayman, pilotat de un tip 
pe nume Kurt Reiter, un veteran printre traficanţi de droguri 
și arme din timpul Războiului Rece. Avionul s-a întâlnit cu 
Kanunin pe un aeroport din nordul Albaniei, unde doi repre- 
zentanți ai lui Girgis au ridicat bunurile și i-au înmânat un 
avans de cincizeci de miloane de dolari. Pentru ca oamenii să 
nu le ia urma, avionul avea să zboare de-a lungul a două laturi 
dintr-un tnunghi, prima dată până la Khartoum și numai apoi 
spre Bagdad, în care caz, dacă avea să sosească în siguranţă, 
Kanunin urma să primească alte cincizeci de milioane de 
dolan. Girgis avea să capete un comision de douăzeci de pro- 
cente, Saddam — bomba, iar Iranul avea să fie șters de pe hartă. 
Toată lumea — fericită. 

Se întoarse în sufragene cu două căni aburinde, îi dădu 
una lui Flin și se cocoță din nou pe braţul canapelei. Lăcere. 
Freya se uita la podea, procesând tot ce zisese Kiernan. Apoi, 
uitându-se din nou drept în ochii lui Kiernan, puse întrebarea 
pe care fusese pe punctul de a o pune cu cinci minute în urmă: 

— Nu înţeleg ce are asta de-a face cu sora mea. Și cu această 
oază ascunsă? 

— Ei bine, acum ajungem la asta, spuse Kiernan. Am aflat 
despre întreaga operațiune destul de timpuriu, de la informa- 
tori din ambele organizații — și a lui Girgis, și a lui Kanunin. 

Dar tot ce știam era prea general. Știam ce se planificase și 
cine era implicat, dar nu am putut să facem rost de date, locuri, 
ore exacte. Abia cu vreo două ore înainte de întâlnirea cu 
albanezii, am aflat detali despre cum urma să fie transportat 
uraniul şi unde anume. 

La momentul respectiv, era deja mult prea târziu ca să mai 
interceptăm Antonovul înainte să decoleze. Mai exista posibi- 
litatea destul de infimă să-l capturăm la aterizarea sa în Ben- 
ghazi, pentru realimentare, dar, având în vedere relațiile 
noastre cu Gaddafi la momentul respectiv, acest lucru ar fi dus 
la o mulțime de complicații. Era mai bine să urmărim îndea- 
proape avionul şi să-l prindem în Khartoum, înainte să-și 
înceapă traseul final spre Bagdad. Aveam o unitate a Forţelor 
Speciale staționată chiar peste Marea Roșie, în Arabia Sau- 
dită, iar israelienii s-au oferit să ne ajute. Ar fi trebuit să meargă 
ca la carte. Ar fi mers ca la carte dacă natura, în înțelepciunea 
ei, nu ar fi intervenit. 

— Natura? clătină Freya din cap, neînţelegând. 

— Singurul lucru pe care nu l-am fi putut planifica, rosti 
Kiernan cu un oftat. Antonovul a fost lovit de o furtună de 
nisip pe când zbura peste Sahara și și-a pierdut ambele mo- 
toare. Una dintre stațiile noastre de interceptare a preluat un 
apel de ajutor de undeva de deasupra podișului Gilf Kebir, 
după care avionul a ieșit de pe ecranele radarelor, dispărând. 

Pentru prima dată, Freya întrezăn o lumină, ceva care să o 
ajute să înțeleagă. 

— S-a prăbușit în oază, nu-i așa? Despre asta e vorba. De 
aceea voia Girgis pozele. Avionul s-a prăbușit în Oaza Ascunsă. 

Kiernan zâmbi, deși nu părea deloc amuzată. 

— Nu ne-am dat imediat seama de asta, zise ea. lot ce 
știam era că Antonovul căzuse undeva în apropiere de Gilf, o 
zonă destul de vastă, cinci mii de kilometri pătrați de stânci și 
deșert. Dar, la circa şase ore după primul apel de ajutor, am 
interceptat un al doilea mesaj radio, acesta fiind trimis de copi- 
lotul avionului, un tip pe nume Rudi Schmidt, care pare să fi 

fost singurul supravieţuitor al accidentului. Transmisia era 
bruiată și a durat doar vreo treizeci de secunde, dar, în acest 
timp, Schmidt a descris oarecum locul în care se prăbușise avi- 
onul. Într-un defileu plin de copaci, a spus el, cu ruine peste 
tot. Ruine antice, inclusiv un fel de templu enorm, cu un 
simbol ciudat în formă de obelisc sculptat peste tot. 

— Benben, murmură Freya. Deși în încăpere era cald, simți 
cum i se face pielea de găină pe braţe. 

— Chiar și fără acest amănunt, putea fi vorba doar despre 
wehat seshtat, zise Flin preluând povestea. Nu există alte situri 
antice cunoscute sau renumite pe o distanță de mai bine de 
trei sute douăzeci de kilometri de Gilf Kebir și, cu siguranță, 
nici unul în interiorul unui defileu precum cel descris de Rudi. 
Am crezut că era vorba de un sit necunoscut, dar simbolul 
Benben ne-a convins. 

Clătină din cap și se aplecă, ridicând fotografiile pe care le 
pusese pe podea. 

— O şansă de un milion la unu, spuse el răsfoind pozele. Un 
miliard la unu. Din toată Sahara în care-ar fi putut să se 
prăbușească, Antonovul cade exact în mijlocul Oazei Ascunse. 
E ca și cum ai arunca o aţă peste New York și se întâmplă să 
treacă exact prin urechea unui ac. E de neimaginat, pur și 
simplu de neimaginat. 

Pe braţul canapelei, lângă el, Kiernan se uita și ea la foto- 
grafii. Era prima dată când le vedea, iar ochii îi străluceau. 

— Am căutat avionul aproape douăzeci și trei de ani, rosti 
ea cu capul înclinat într-o parte, ca să vadă mai bine pozele. 
Duna de Foc — acesta a fost numele operațiunii de căutare. A 
fost extrem de secretă, evident — chiar și în cadrul agenţiei, 
doar un mic grup de persoane știam despre ea —, și, încă de la 
bun început, s-a decis să nu implicăm autoritățile egiptene de 
teamă să nu-l anunţe cineva pe Girgis că îi luasem urma. 
Chiar și așa, cu toată tehnologia disponibilă — imagini din 

satelit, aeronave de supraveghere, UAVI-uri — ar fi trebuit să-l 
găsim în câteva zile. 

Își îndreptă din nou spatele, pivind-o pe Freya. 

— De fapt, am scormonit fiecare centimetru al Gilf Kebi- 
rului şi, pe o rază de două sute patruzeci de kilometri, n-am 
găsit nimic. Ne-am uitat de sus, ne-am uitat din spațiu, ne-am 
uitat de la sol, am răsturnat fiecare bucată de stâncă de la 
Abu Ballas și Marea Mare de Nisip până la Jebel Uweinat și 
Yerguehda Hill. Și cu toate astea... 

Pufni a neputinţă. 

— Nada. Nimic. Un avion de aproape douăzeci și cinci 
metri, de douăzeci de tone a dispărut pur și simplu. Sincer, nu 
cred în superstiții oculte, dar până şi eu am început să mă gân- 
desc că ar fi o boabă de adevăr în toate chestiile alea din 
papirusul lui Imti-Khentika despre blesteme și vrăji de tăi- 
nuire. Altfel nu-mi explic. 

De afară se auzi alarma unei mașini, oprindu-se aproape 
imediat. Kiernan se ridică și mai aruncă o privire printre per- 
dele, înainte să se întoarcă, încrucișându-și braţele. 

— În primii câțiva ani, ne-am implicat cu totul în chestiune. 
După aceea, am început să dăm înapoi. Ne-am gândit că, 
dacă noi nu puteam găsi oaza, era foarte puțin probabil ca 
Girgis sau oricine altcineva să o găsească. Evident, am conti- 
nuat să ținem sub observație lucrurile, mai ales după 11 sep- 
tembrie — nu ne puteam imagina ce s-ar fi întâmplat dacă un 
grup ca al-Qaeda ar fi aflat că existau cincizeci de kilograme 
de uraniu puternic îmbogățit neprotejat în mijlocul deșertului. 
Încă efectuăm supravegheri regulate din satelit și cu U-2?, 
avem o Unitate de Operațiuni Speciale în stand-by perma- 
nent, în Kharga, în cazul în care apare ceva. Dar, în mare, 
ne-am bazat pe ceea ce noi numim ANO, Amenable Non- 
Operatives, respondenţi non-operaționali, deci civili care, 
indiferent de motiv, dețin anumite cunoștințe despre sau sunt 


l Vehicule aeriene fără pilot (n.red.) 
2 Lockheed U-2 — avioane de recunoaștere de la mare altitudine (n.red.) 

implicați într-un fel în aria geografică de care suntem interesați 
și ar putea da peste ceva ce ne-a scăpat nouă. Dădu din cap 
spre canapea. 

— Pe Flin l-am cunoscut în anii '90, când lucra cu MI6. 
După ce... 

Ezită, ca şi când încerca să-și aleagă cuvintele. 

— ... şi-a încheiat colaborarea cu Serviciile Secrete Brita- 
nice și s-a întors la egiptologie, și s-a mutat aici, am luat legă- 
tura cu el și i-am cerut ajutorul. O alegere evidentă, ținând 
cont de activitățile lui. 

— Și Alex? întrebă Freya. 

— Din nou, sora ta a fost o alegere evidentă. Drumunle 
noastre s-au instersectat în Langley, pe când lucra temporar 
pentru CIA, la Departamentul de cartografiere. Când am 
auzit că se stabilise în Dakhla, am căutat-o și i-am descris 
situația. Cu excepția lui Zahir al-Sabri, nu am întâlnit pe 
nimeni care să știe Gilful ca Alex. A fost de acord să se implice, 
în schimbul unei sume de bani pe care am investit-o în cerce- 
tările ei. Deşi, sinceră să fiu, cred că a atras-o mai mult provo- 
carea decât finanţarea sau dorinţa de a proteja lumea liberă. 
Alex find Alex, am avut impresia că priveşte totul ca pe un soi 
de aventură plină de culoare. 

Freya clătină din cap, tristă. Acela era exact motivul pentru 
care Alex s-ar fi implicat, gândi ea — pentru că era ceva diferit, 
incitant. Nu rezistase niciodată în fața unui mister. Și aceasta o 
ucisese. Săraca Alex. Draga de Alex. 

— ... am simplificat lucrurile cât mai mult, spuse Kiernan. 
Îmi raportau mie și atât, nu aveau legături cu agenția în sine. 
Tocmai ce aproape ne convinsesem că avionul nu va fi găsit 
niciodată. Că era doar unul dintre acele mistere inexplicabile, 
gen Triunghiul Bermudelor. Și apoi, brusc, după douăzeci și 
trei de ani, cadavrul lui Rudi Schmidt apare de nicăieri și totul 
explodează din nou. 

Oftă și își frecă tâmplele. Freya se gândi că părea și mai 
răvăşită decât atunci când ajunseseră acolo. 

— Incredibil, rosti ea. Și, evident, extrem de îngrijorător. 
Poate că Saddam nu mai este, dar există o mulțime de alți 
oameni care ar fi mai mult decât fericiți să-i încheie afacerile. 
Și Romani Girgis nu e genul care să facă mofturi. 

Se răsuci și se uită încă o dată pe fereastră, privind în 
dreapta și în stânga, înainte să se întoarcă din nou. Lăcere. 

— Deci, acum ce? întrebă Freya. Ce-o să faceți? 

Kiernan ridică din umeri. 

— Nu sunt prea multe lucruri pe care le-am putea face. 
Vom obține o analiză computerizată pentru alea — arătă spre 
fotografiile pe care Flin le ținea în mână, vom înteți suprave- 
gherea în Gilf şi a lui Girgis. În afară de asta... 

Îşi ridică mâinile. 

— Deschidem ochii, aşteptăm, stăm cu braţele încrucișate. 
Cam atât. 

— Dar Girgis mi-a ucis sora, zise Freya. A ucis-o pe Alex. 

Kiernan se încruntă, privindu-l scurt pe Flin, care dădu 
din cap abia perceptibil, ca și când i-ar fi spus: „Las-o baltă!“ 

— Girgis mi-a ucis sora, repetă Freya înroșindu-se. N-am de 
gând să stau și să nu fac nimic. Aţi înţeles? N-am de gând s-o 
las baltă. 

Vocea începea să-i crească în intensitate. Kiernan veni și se 
lăsă pe vine în faţa ei. Întinse mâna, strângând-o de braţ. 

— Romani Girgis va primi ceea ce merită, spuse ea. Poţi să 
nu mă crezi în legătură cu nimic altceva, dar ai încredere în 
mine când îţi zic asta. 

O pauză, Kiernan ţintuind-o pe Freya cu privirea. Apoi, 
încuviințând din cap, se ridică din nou. 

— Dar, momentan, cred c-am vorbit destul şi clar trebuie să 
faci un duș. Pentru că, de unde stau eu, nu miroși prea bine. 

Zâmbi şi, fără să vrea, Freya zâmbi și ea. Deodată epui- 
zată, se ridică în picioare. 

— Ai spus că ai adus haine curate. 

— În primul dormitor pe dreapta, rosti Kiernan. Pe pat. Şi 
prosoape. Și nu uita de duș — are o voinţă proprie. 

Freya se duse la ușă, ieşind pe coridor, după care se întoarse 
şi își vâri din nou capul pe ușă. 

— Îmi pare rău de chestia cu arma, îi spuse lui Flin. În taxi. 
N-aveam de gând să te împușc. 

EI flutură o mână. 

— Ştiu. N-ai tras piedica de siguranță. Încearcă să nu 
foloseşti toată apa caldă. 


După ce Freya plecă, Kiernan se aşeză în fotoliul pe care 
aceasta tocmai îl ehberase. Din capătul celălalt al apartamen- 
tului se auzi apa de la duș. 

— E la fel ca Alex, nu crezi? 

Flin îşi făcea din nou de lucru cu fotografiile, încă în 
cămașa și blugii lui murdare. | 

— Și diferită, zise el fără să-și ridice privirea. E mai întune- 
cată. Cu siguranță, are un trecut zbuciumat. 

Ridică o poză deasupra capului, uitându-se atent la ea. 

— Alex nu mi-a spus niciodată ce s-a întâmplat între ele, 
adăugă el, aproape ca un gând întârziat. A fost singurul lucru 
despre care nu mi-a vorbit niciodată. 

Puse fotografia la loc și ridică o alta. Kiernan îl privi, 
bătând cu degetele pe braţul fotohului. 

— Vezi ceva? 

Flin clătină din cap. 

— Deși asta e interesantă. 

Îi înmână poza pe care o examina — o statuie a unei siluete 
umane cu cap de crocodil. Se afla pe un soclu mare, în formă 
de cub, pe a cărui fațadă — foarte vizibil — era un text hiero- 
glific încadrat de un șarpe încolăcit. 

— Sobek și Apep? întrebă Kiernan. 

Flin dădu din cap. à 

— Aceeași formulă de blestem ca în papirusul Imti-Khen- 
tika. Fie ca răufăcători să fie zdrobiți de fălcile lui Sobek și 
înghițiți de pântecele șarpelui Apep. Doar că aici mai scrie 
ceva. Uite! 

Se aplecă înainte și lovi cu degetul partea de jos a imaginii. 

— Și în interiorul pântecelui șarpelui, traduse el, fie ca 
temerile lor să devină reale, fie ca resut binu — vise rele — să 
prindă viaţă. Nu prea revelant, dar interesant din punct de 
vedere academic. Încă o bucăţică din mozaic. 

— Ne apropie efectiv de oază? 

El mormăi. 

— Nici măcar cu un milimetru. 

Luă înapoi fotografia, mai trecu o dată prin tot teancul, 
apoi le puse pe canapea și se ridică. 

— Poți să le mărești dacă vrei, dar își spun de pe-acum că 
nu-i NIMIC aici, zise el. Îşi pierzi vremea, Molly. Sunt inutile. 

Își roti gâtul şi se îndreptă spre un dulap de lemn din colţul 
îndepărtat al camerei. Deschizându-l, scoase o sticlă de whisky 
Bell goală pe trei sferturi și un pahar mic. 

— În scopuri medicinale, rosti el observând expresia deza- 
probatoare de pe faţa lui Kiernan. 

Umplu păhărelul, îl dădu pe gât dintr-o înghițitură şi îl 
umplu din nou, punând sticla înapoi și întorcându-se pe canapea. 
Pentru o vreme, stătu pur și simplu acolo, agitând whisky-ul, 
lichidul lhpăind în interiorul paharului ca o limbă de aur mur- 
dară. Încă se auzea apa curgând în baie. Apoi, dând pe gât 
jumătate din băutură, Flin o fixă pe Kiernan cu privirea. 

— Mai e ceva, Molly. 

Ea își ridică sprâncenele, închnându-și uşor capul. 

— Cred că îţi urmăreşte cineva mobilul. 

Kiernan nu zise nimic, deși felul în care degetele i se opnră 
brusc din bătut sugeră faptul că vorbele lui Flin o luaseră prin 
surprindere. 

— Când Freya a ajuns în Cairo, ţi-a lăsat un mesaj vocal, 
continuă el. Îţi spunea că vine să mă vadă la universitate. Trei- 
zeci de minute mai târziu apar niște gonle și se îndreaptă 
direct spre biroul meu. E posibil ca o persoană din campus să 
fi fost cu ochii în patru după ea și să-l fi informat pe Girgis, dar, 
când eram la muzeu, și eu ţi-am lăsat un mesaj în căsuţa 

vocală. Rezultatul: aceeași ceată de gorile apare de nicăieri și 
îi taie gâtul unui bun prieten de-al meu. E prea de tot ca să fie 
o coincidenţă. Cred că Girgis are acces la telefonul tău. 

Flin o cunoştea pe Kiernan de aproape 15 ani, dar nu o 
văzuse niciodată să pară agitată. Până acum. 

— Nu se poate, rosti ea ridicându-se în picioare. Pur și 
simplu, nu se poate. 

— Eu nu găsesc nici o altă explicație. Mai puțin în cazul în 
care Freya minte sau tu lucrezi pentru Girgis, dar, cumva, mă 
indoiesc de ambele variante. 

Kiernan se îndreptă cu pași mari spre masă, își luă geanta 
ȘI își scoase telefonul Nokia. I-l flutură prin fața ochilor. 

— Este un telefon al agenției, Flin. Nu poate fi interceptat. 
Există parole, PIN-uni, ID-uri sofisticate — este impenetrabil. 
Nici măcar blestemații de ruși nu l-ar putea sparge. 

O altă premieră. Flin nu o mai auzise niciodată pe Kiernan 
înjurând. Mai luă o înghițitură de whisky. 

— Cineva din interior? 

Ea deschise gura, apoi o închise la loc și își mușcă buza. 

— Nu, zise ea în cele din urmă. Și iarăși: Nu. Nu se poate. 
CIA nu ascultă convorbirile private ale agenților săi. Sigur, au 
tehnologia necesară, dar ca să o folosească împotriva unui 
angajat al agenției — vorbim deja despre o autorizație de sus de 
tot. Nu este... Nu pot să cred. Pur și simplu, nu se poate. Tre- 
buie să existe o altă explicație. 

Flin ndică din umeni și dădu pe gât restul de whisky. 
Vârându-și mâna în buzunarul blugilor, scoase cartea de vizită 
pe care i-o dăduse Angleton în hotelul Windsor şi i-o înmână. 

— Oricum, cred c-ar trebui să-l verificați pe tipul ăsta. 

Kiernan luă cartea de vizită. 

— E cu ochii pe mine. Apare în locuri unde n-ar trebursă 
fie. La muzeu, de exemplu, imediat după ce gonlele lui Girgis 
ne-au luat pe sus. Nu pot dovedi nimic, dar pun pariu că, 
oricum ar fi aflat ei unde suntem, la fel a aflat el. Orice ar fi, 
sunt al dracului de sigur că nu lucrează la Relații Publice. 

Kiernan examină cartea de vizită, sfredelhnd-o cu privirea, 
faţa albindu-i-se brusc, ca şi cum această ultimă revelație ar fi 
îngrijorat-o și mai tare decât toate cele anterioare. Zgomotul 
apei curgând se opri, scufundând apartamentul în tăcere. 
Apoi, ducându-se către geanta ei, Kiernan puse cartea de vi- 
zită și mobilul în ea şi se întoarse spre Flin. 

— Trebuie să plecați din Cairo, spuse cu tonul ei ferm, 
dintr-odată autoritar. Din Egipt. Amândoi. În noaptea asta. 
E prea periculos. Lucrurile ne scapă de sub control. Deja 
ne-au scăpat de sub control. 

— Fără supărare, Molly, dar sunt civil, nu-mi poți da ordine. 
Fac ce vreau. 

— Vrei să mori? 

— Vreau să găsesc oaza, zise el cu ochii fermi şi fără să cli- 
pească. Și nu plec nicăieri până n-o găsesc. 

Pentru o clipă, păru că femeia avea de gând să se răstească 
la el. În schimb, veni lângă el și-i puse o mână pe umăr. 

— Este vorba doar despre oază? 

FI îşi ridică privirea spre ea, după care o cobori din nou 
spre pahar. 

— Adică? 

— Să înţeleg că e vorba doar de un interes în egiptologie și 
de dorința de a-l opri pe Girgis? 

— Vorbeșşti ca un psihanalist, Molly. 

— Speram c-am vorbit ca o prietenă căreia îi pasă de tine și 
nu vrea să fü rănit. 

El oftă și își puse mâna pe mâna lui Kiernan. 

— Îmi pare rău, am fost un bădăran. Doar că, știi... 

Se opri. Kiernan își răsuci mâna și o apucă pe a lui. 

— Flin, ce s-a întâmplat cu fata aceea s-a întâmplat. E în 
trecut. Foarte în trecut. Și, indiferent de penitența pe care crezi 
că o ai de ispășit, ai ispăşit-o deja cu vârf și îndesat. Este timpul 
să mergi mai departe. 

El continuă să privească în jos, mut. 

— Știu cât de important este pentru tine, spuse ea, dar, 
momentan, am destule probleme pe cont propriu, ca să-mi 
mai fac griji și pentru tine și Freya. Te rog, nu-mi mai face și tu 
probleme. Făceți-i pe plac unei bătrâne și plecați din oraș. Cel 
puțin până se mai așază lucrurile după ultimele douăzeci și 
patru de ore, care, crede-mă că vor avea consecinţe însemnate. 

Flin duse paharul la gură, chiar dacă era gol. 

— Pot face mai mult de-atât, mormăi el. 

— O, te rog, Flin! clătină Kiernan din cap, exasperată. 

— Ce-ai mai putea face și n-ai făcut deja în cei zece ani de 
când lucrezi la Duna de Foc? Ce? Spune-mi! 

— Pot să mă uit din nou peste notițele mele. Peste chestiile 
din satelit. Datele magnetometrice — poate că mi-a scăpat ceva. 

Se simţea o disperare în vocea lui, ca un copil care încearcă 
să-și convingă un părinte să-l lase să stea până târziu, să se uite 
la programe de televiziune interzise. 

— Trebuie să fie ceva, insistă el. Trebuie să fie! 

— Flin, ai trecut prin toate chestiile alea de o mie de on. De 
zece mii de ori și încă n-ai găsit nimic. E o fundătură. 

— Pot să mă duc în Gilf... Pot... Pot... 

— Singurul loc în care te vei duce este aeroportul interna- 
țional din Cairo, să iei primul avion... 

— Pot să mă duc să-l văd pe Fadawi. 

Aproape că strigase. 

— Pot să mă duc să-l văd pe Hassan Fadawi, repetă el ndi- 
cându-și privirea spre Kiernan. A tot spus că știe ceva. Despre 
oază. Așa am auzit. Probabil că e o abureală, dar cel puţin pot 
să mă duc să vorbesc cu el. 

Kiernan deschise gura ca să-l contrazică, apoi o închise la 
loc. ÎI privi pe Flin cu ochii mijiți, cântărind lucrurile. 

— Ai zis că n-ar vorbi cu tine, rosti ea în cele din urmă. Ai 
spus că mai degrabă și-ar tăia limba. 

— Deci o să-mi zică să mă car dracului de acolo. Oricum, 
merită să încerc. Cu mize atât de mari, merită să încerc, sunt 
sigur că îți dai seama de asta. 

Simţi că începea să dea înapoi şi insistă: 

— Mă duc să-l văd. Dacă mă trimite la plimbare, fac ce vrei 
tu — îmi iau un concediu sabatic, mă car înapoi în Anglia 
pentru câteva săptămâni. Te rog, Molly, lasă-mă să încerc. 
Am ajuns atât de departe, pentru numele lui Dumnezeu. Nu 
îmi reteza aripile acum. Nu cât încă mai există opțiuni. 
Nu acum, nu încă. 

Fa rămase locului, mâna ridicându-i-se la crucifixul de la gât. 

— ȘI Freya? 

— Ei bine, într-o lume ideală, ar lua primul avion de aici, 
răspunse el. Dar, din câte-am văzut până acum, n-o să se dea 
bătută. 

Kiernan își încrucișă brațele. O altă pauză. 

— OK, acceptă ea, dar fără tragere de inimă. Du-te să 
vorbeşti cu Fadawi. Vezi dacă ştie ceva. Dar dacă este o goană 
după cai verzi... 

— Atunci, am plecat de aici. Pe cuvânt de spion. 

Își duse mâna la frunte, salutând în joacă. 

Ea zâmbi, îl strânse din nou de umăr și traversă camera. 
Ridicând un telefon fără fir din suportul lui de pe o bibliotecă 
de lângă ușă, dispăru în bucătăne. O chpă mai târziu, 1 se auzi 
vocea: dură ca a unui om de afacen, instruind pe cineva să 
asigure două pașapoarte de urgenţă și să verifice disponibili- 
tatea locurilor la toate zborurile din Cairo în următoarele 
12 ore. 


Flin a avut dreptate, Freya nu s-a dat bătută cu una cu două. 

Aceasta reapăru zece minute mai târziu, îmbrăcată în hal- 
nele pe care le găsise Kiernan pentru ea — blugi, tricou, car- 
digan, încălțăminte de pânză. Tinuta i se potrivea surprinzător 
de bine, deși trebuise să-și întoarcă manșetele blugalor, iar tri- 
coul și puloverul erau o idee prea strâmte. Nici nu se deranjase 
să-și pună sutienul, care era cu trei numere prea mare. 

Când Kiernan îi spuse ce hotărâseră, că, pentru siguranța 
ei, trebuia să ia următorul avion care pleca din Egipt, ea refuză 

fără drept de apel. Îi datora surorii ei să rămână, zise ea, şi nu 
pleca nicăien până nu avea să îl vadă pe Girgis on într-o celulă 
de închisoare, ori într-un sicriu. Încercară s-o convingă, să-i 
spună că nu putea face nimic mai mult decât se făcea deja, dar 
ea nu-l ascultă pe niciunul din ei şi insistă să meargă cu Flin. 

— Uite care-i treaba, zise ea stând în picioare în mijlocul 
camerei, cu mâinile în șoldun. On lucrăm împreună, on mă 
duc la poliție. Ori mă ţineţi aici împotriva voinței mele, și 
vreau s-o văd și pe asta. 

Se înfipse pe picioare și își încleștă pumnii, pregătită parcă 
de luptă. Kiernan dădu nerăbdătoare din cap. Flin zâmbi. 

— Cred că ducem o bătălie pierdută, Molly. Eu și Freya 
mergem să-l vedem pe Fadawi și, dacă nu iese nimic din asta, 
ne luăm zborul. 

Kiernan încă nu era mulțumită — „Pentru numele lui 
Dumnezeu, doar nu ne tocmim ca într-un bazar!“ —, dar Freya 
era de neclintit și, în cele din urmă, femeia mai în vârstă fu 
nevoită să renunțe. | 

— Parcă ați fi doi copii obraznici, murmură ea. Lucrurile 
stau destul de bine dacă trebuie să-mi negociez propria ope- 
rațiune secretă. 

Părea mai supărată decât era și, cu toate că vocea îi era 
tăioasă, avea o licănre de amuzament în privire. 

— Vă rog să nu mă faceți s-o regret, spuse ea. 

Flin se spălă și el și își schimbă hainele, ale lui fiind o idee 
mai puțin reușite decât cele ale Freyei. 

— Par un fel de homosexual care se fâțâie prin cluburi, mor- 
măi el arătând spre cămașa roz largă și blugii lui înzorzonați. 

Apucându-şi geanta, Kiernan îi duse apoi la parter și afară 
din bloc. Câteva clădiri mai încolo, un Cherokee Sport argintiu 
era parcat lângă o zonă de joacă pentru copii. o 

— Puteţi să luați mașina mea, spuse ea predându-i cheile lui 
Flin şi lipind o autorizație pe interiorul parbrizului. Are ID-ul 
ambasadei, așa că veți trece prin orice punct de securitate fără 
prea multe întrebăn. Stati bine cu banu? 

Flin dădu din cap că da. 

— Dacă tot ce mi-ai zis e adevărat, probabil că-i mai bine 
să nu mă sunați pe mobil de acum înainte. Sau pe oricare 
dintre telefoanele fixe. 

— Deci, cum te pot contacta? 

Kiernan scoase un carneţel mic și un pix din geantă, rupse 
o foaie de hârtie și scnse un număr pe ea. 

— Până verific tot ce mi-ați spus, îmi puteți lăsa mesaje aici. 
Este un serviciu sigur, nimeni nu ştie nimic despre el, cu 
excepția mea, așa că, dacă nu monitorizează efectiv fiecare 
linie înspre și dinspre Egipt, ar trebui să fie sigură. 

Le dădu numărul şi ei se urcară în Jeep. Așezându-se 
la volan, Flin reglă scaunul șoferului, porni motorul și își 
cobori geamul. 

— Păstrăm legătura, spuse Kiernan. Și aveţi grijă de voi. 

— ȘI tu ai grijă de tine, zise Flin. 

Nu părea că ar mai fi altceva de spus și, cu un semn din 
cap, porni motorul și se urniră din loc. Kiernan îi strigă ceva: 

— N-are nimic de-a face cu fata, Flin. Nu datorezi nimănui 
nimic. Ține minte asta. E în trecut. 

El doar țâţâi și, fără să se uite înapoi, o apucă pe stradă și 
apoi dădu colțul, ignorând în mod intenționat privirea între- 
bătoare a Freyei. 

Kiernan aşteptă până când mașina dispăru, înainte să sco- 
tocească în geantă și să scoată telefonul mobil. 

— Rahat, murmură ea. Cum dracu’... Rahat! 


ZN 


Cy Angleton avea un pistol, un Colt Series 70 — un obiect 
frumos, nichelat, cu mâner din lemn de trandafir încrustat cu 
mici rombuni de platină și perle. Îi fusese dăruit cu ani în urmă, 
de către un om de afaceri saudit în schimbul serviciilor pre- 
state și, aşa cum unora le place să-și numească mașinile sau 
casele, considerându-le nu niște obiecte neînsufiețite, ci per- 

soane reale, și pistolul lui Angleton avea un nume. Se numea 
Missy, după fata cu pistrui care stătuse în spatele lui la școală, 
pe când era copil, și care fusese singura persoană care îi ară- 
tase bunătate, care nu îl tachinase din cauza mărimii şi a vocii 
lui, sau a diverselor sale infirmități. 

Deși exersa regulat cu Missy — împușcând cutii puse pe 
garduri, făcând găuri în ţintele de la poligonul local — și întot- 
deauna o lua cu el oriunde călătorea, nu o folosise niciodată 
într-o operațiune. Niciodată, nici măcar nu fusese pe punctul 
de a o folosi, preferând să o lase ascunsă pe fundul valizei sale, 
ca un copil în leagăn, mulţumit să ştie că era acolo dacă ar fi 
avut nevoie de ea. În seara aceasta însă, lucrurile stăteau altfel. 
În seara aceasta, o scoase pe Missy, o curăță şi o unse, o încărcă 
și o vâri în tocul din piele de căprioară de sub jachetă. Acolo 
se odihnea acum, rezemată pe valurile de carne de sub inima 
lui, ținându-i companie în timp ce stătea în mașina închiriată 
și îi privea pe Brodie și pe fată urcând în Cherokee și dema- 
rând pe strada din faţa lui. 

O urmănse pe Kiernan până acolo, mai devreme în seara 
aceea. Fusese o pradă ușoară, în pofida traficului aglomerat 
din Cairo, și ținuse pasul cu ea tot drumul, cu trei sau patru 
mașini între ei, și parcând pe o stradă laterală, în vreme ce ea 
dispăru în bloc. Nu știuse despre apartament — era inteligentă, 
alunecoasă. 20 de minute mai târziu apăruseră Brodie şi fata, 
aşa cum bănuise el că s-ar putea întâmpla, iar cei trei rămaseră 
în apartament aproape o oră înainte să iasă din nou și cuplul 
mai tânăr să se urce în Cherokee. Lucru care îl puse în dilemă. 
Ar fi trebuit să rămână și să vadă ce face Kiernan sau să urmă- 
rească mașina? Porni motorul și o mângâie pe Missy, conștient 
de faptul că trebuia să ia rapid o decizie. 

Erau pe urmele lui, Angleton era convins de asta. Din ce 
alt motiv i-ar fi scris Brodie mesajul lui Kiernan într-un fel de 
cod, prima dată când făcuse aşa ceva? Cât de pe urmele lui 
erau, Angleton nu putea fi sigur, era mai degrabă o suspiciune 
decât fapte concrete. 

Totuși, era o bătaie de cap, bătaie de cap intensă, dacă nu 
în întregime neașteptată. Lucrurile începeau să se precipite și 
să se restrângă, așa cum se întâmpla întotdeauna într-o astfel 
de muncă. Începea ca o urmărire subtilă, apoi devenea un joc 
de-a șoarecele și pisica, după care o vânătoare în toată regulă 
şi, în cele din urmă, o captură și o crimă — deși încă nu era clar 
cine anume avea să moară. Tocmai de aceea o voise pe Missy 
cu el. Lucrurile, simți el, erau pe cale să devină urâte. Deja 
deveniseră urâte. 

Cherokee-ul luă colțul și dispăru din câmpul vizual. An- 
gleton voia cu disperare să știe ce se întâmplă cu Kiernan. 
Lipseau încă atât de multe piese din joc. Dar, pentru moment, 
instinctul îi spuse să rămână cu Brodie și Hannen. Aruncând o 
ultimă privire pe strada luminată de felinar — i se părea lui sau 
Kiernan chiar se încrunta la mobilul ei? —, se luă după Jeep, cu 
o mână pe volan în vreme ce cu cealaltă formă un număr pe 


mobil și îl duse la ureche. 


În biroul lui placat cu lemn, Romani Girgis puse la loc 
receptorul telefonului și se aplecă în faţă, impreunându-și mâi- 
nile pe birou. 

— Aşezaţi-vă confortabil, domnilor. Bănuiesc că ne așteaptă 
o noapte lungă. 

În faţa lui, Boutros Salah, Ahmed Usman și Mohammed 
Kasri stăteau pe nişte fotolii din piele, cu spătare înalte. Salah 
ținea în mână un pahar rotund cu brandy, Usman și Kasri 
sorbeau ceai. 

— Asta-i tot? șuieră Salah cu vocea sa guturală, tabagică. 
Stăm și aşteptăm? 

— Asta-i tot, răspunse Girgis. Presupun că elicopterele au 
fost alimentate? Echipamentul e gata să fie încărcat? 

Salah dădu din cap. 


— Atunci, nu mai avem altceva de făcut. 

— ȘI dacă ne pun beţe-n roate? 

— Atunci, îi lăsăm pe gemeni să facă exact ce știu ei cel mai 
bine să facă, spuse Girgis dând din cap spre unul dintre televi- 
zoarele cu circuit închis de pe peretele lateral. 

Cei doi frați puteau fi văzuți jucând snooker într-o cameră 
de la parter. 

— Nu-mi place, mormăi Salah. Nu-mi place, Romani. S-ar 
putea să-i pierdem. 

— Al vreo sugestie mai bună? 

Salah mormăi, luând o înghițitură de coniac și trăgând un 
fum din ţigara pe care o ținea în cealaltă mână. 

— Atunci, așteptăm, zise Girgis lăsându-se pe spate și încru- 
cișându-și braţele. Stăm și așteptăm. 

Cu 90 de minute mai devreme, după ce Brodie și fata 
evadaseră, fusese în pragul unei crize de apoplexie — țipând și 
urlând, zgâniindu-se ca și cum mii de insecte mici s-ar fi târât 
pe pielea lui. Acum, era calm, controlat, concentrat — de nerecu- 
noscut. Era partea din caracterul lui care-i tulbura cel mai 
mult: modul cum funa vulcanică devenea deodată un calm 
sobru înainte să revină la fel de brusc la starea precedentă. 
Acest lucru îl făcea imprevizibil, nimeni neștiind cum să-l 
abordeze. Angajaţii săi erau constant prinși pe picior greșit. 
Exact așa cum îi plăcea lui Girgis. 

Un slujitor mai aduse ceai și cei patru bărbați trecură din 
nou prin detalule logistice, confirmând că toate elementele 
operațiunii erau pregătite în cazul în care și când ar fi apărut 
informații noi. După care Kasni și Usman se îndepărtară — 
Kasri în bibliotecă, să lucreze pe laptopul lui, Usman ca să se 
amuze cu una dintre fetele pe care Girgis le păstra întotdeauna 
la îndemână pentru a-i servi pe oaspeți sau asociaţi — lăsându-i 
pe Girgis și pe Salah singuri în birou. 

— Mie tot nu-mi place, mormăi Salah stingând o țigară și 
aprinzându-și imediat alta cu o brichetă care îi atârna de un 
lanţ în jurul gâtului. O lăsăm prea mult la voia întâmplări. 

Girgis zâmbi. Se cunoşteau de foarte mult timp, el și Boutros. 
Kasri era cu el de 20 de ani, Usman doar de 17. Salah, pe de 
altă parte, fusese acolo chiar de la bun început, cei doi crescând 
împreună în aceeași clădire din Manshiet Nasser. Fusese acolo 
de la bun început şi încă era cu el, cel mai apropiat confident, 
singura persoană din lume căreia i-ar fi putut spune prieten, 
deși, dacă s-ar fi ajuns acolo, n-ar fi stat pe gânduri înainte să 
poruncească să i se taie gâtul. Nu era loc pentru sentimente în 
afaceri de genul acesta. 

— Totul este sub control, Boutros, rosti el. Dacă Brodie des- 
coperă ceva, vom fi primii care află. 

— Ne-a omorât patru oameni din patru, pentru numele lui 
Dumnezeu. Nimeni nu face una ca asta. Nimeni! Ar trebui 
să-i scoatem ochii nenorocitului, nu să stăm aici și să batem 
din picioare. 

Girgis zâmbi din nou. Ieșind de după birou, îl atinse pe 
tovarășul lui pe umăr. 

— Crede-mă, Boutros, îi scoatem ochii, îi tăiem degetele și 
boaşele. Și ochii fetei, pentru orice eventualitate. Dar nu îna- 
inte să găsim oaza. Deocamdată, doar asta contează. Acum, ce 
zici de un joc de table? 

Pentru o clipă, Salah continuă să mormăie înainte să zâm- 
bească la rândul lui. 

— Ca pe vremuri, spuse el. 

— Ca pe vremuri, repetă Girgis așezându-se într-unul dintre 
scaunele de piele și scoțând o cutie încrustată de sub măsuţa de 
cafea dintre ei. 

— Îți aminteşti de cutia pe care o foloseam când eram mici? 
rosti Salah ajutându-l să aranjeze piesele. Cea pe care ne-a 
dat-o pănintele Francis. 

— Ce s-a întâmplat cu părintele Francis? întrebă Girgis. 

— La naiba, Romani! A trebuit să-l hchidăm, nu-ţi amin- 
teşti? După ce-a aflat despre droguri, a spus c-o să ne denunțe. 

— Desigur, desigur. Om prost. 

Terminară de aranjat piesele. Punând zarunle în suportul 
din piele, Girgis aruncă. Doi de șase. Chicoti. Se părea că avea 
să fie noaptea lui norocoasă. 


X 


Era ora 20.30 când Flin și Freya plecară de la apartament. 
Paranoic că Girgis le-ar fi dat cumva de urmă, Flin conduse 
prin zonă vreo zece minute, virând brusc spre stânga și 
dreapta, uitându-se constant în oglinda retrovizoare, ca să se 
asigure că nu erau urmăriți. În cele din urmă, după un slalom 
îndelungat, se întoarseră pe aceeaşi autostradă pe care veni- 
seră mai devreme în taxi — sau cel puţin așa i se păru lui Freya, 
deşi nu putea fi sigură. Își continuară drumul câteva minute, 
apoi, brusc, spre groaza lui Freya, englezul smuci volanul 
spre stânga. 

— Ce faci? țipă ea apucându-se speriată de bord, în timp ce 
traversară spaţiul dintre cele două sensuri de mers, farurile 
mașinilor care veneau spre ei văzându-se ca niște lumini de 
cartușe-trasoare. 

Se auzi un haos de claxoane furioase în vreme ce autotu- 
rismele şi furgonetele se fereau din calea lor, Flin strâmbân- 
du-se pe când croșeta cu Jeepul prin mulțimea de vehicule care 
veneau spre ei și o luară pe sensul opus al unui drum în pantă. 
Se strecurară pe o altă autostradă aglomerată — alte faruri gră- 
bite și claxoane revoltate — și traversară din nou un gazon 
îngrijit, intrând într-un trafic care se deplasa în aceeaşi direcție 
ca ei. Flin încetini și trecu pe banda întâi, apoi se uită în 
oglinda retrovizoare. 

— Îmi pare rău, spuse el aruncându-i o privire spăşită 
Freyei. Trebuia să mă asigur. 

Fa nu-i răspunse de teamă că, dacă ar fi deschis gura, i s-ar 
fi făcut rău. Să atârne pe o stâncă înaltă de 300 de metn nu 
avea să i se mai pară chiar atât de îndrăzneţ acum. 

Își croiră drum înapoi spre centrul orașului Cairo și 
traversară Nilul, luând-o pe un bulevard larg, cu trafic intens, de 
pe cealaltă parte. În cele din urmă, după numeroase blocaje și 
întârzieri, trecură pe lângă piramide și orașul rămase în urma 
lor, casele și blocurile fiind înlocuite cu nisip și arbuști, luminile 
strălucitoare şi neoanele — cu întinderea monocromă a deșertului 
luminat de lună. Totul deveni foarte tăcut și foarte nemișcat, 
singurele sunete fiind torsul blând al motorului și fluieratul 
roților pe asfalt. Un indicator rutier pluti pe lângă ei, anunțând 
că mai aveau 213 kilometri până la Alexandna. Accelerară. 

— S-ar putea să vrei niște muzică, spuse Flin atingând un 
teanc de CD-uri. Mai avem destul de mult de mers. 

Freya se uită printre ele, trecând peste diversele compilații 
de imnuri și predici, destul de multe de altfel, înainte să se 
hotărască pentru Bob Dylan — Trenul sosește încet. Băgă CD-ul și 
se auzi un ecou slab de chitară și bas în difuzoare, din piesa 
de început. 

— Deci, cine e acest Hassan Fadawi? întrebă ea lăsându-se 
pe spate și punându-și picioarele pe bord. În faţa lor, în depăr- 
tare, se vedeau două stopuri legănându-se — puncte mici și roșii 
în peisajul nocturn parcă alcătuit din argint viu. 

— Cum ţi-am zis și la muzeu, e tipul care a descoperit papi- 
rusul lui Imti Khentika, răspunse Flin semnalizând și depășind 
o furgonetă veche. Cel mai bun arheolog al acestei țări. O 
legendă vie. 

— Un pneten de-al tău? 

Mâinile lui Flin părură să se încleșteze și mai tare de volan. 

— Un fost prieten, mai precis, spuse el după o pauză, cu 
vocea încordată, ca și cum ar fi fost un subiect dureros pentru 
el. Acum, vrea să-mi taie boașele și să mă ucidă. Și are întru 
câtva dreptate, sincer să fiu. 

Freya îl privi, cu sprâncenele ridicate, invitându-l să-i zică 
mai multe. El nu o făcu, cel puțin nu imediat, doar semnaliză 
din nou, depășind de data aceasta un taxi cu un grup de femei 
în veșminte negre aflate pe bancheta din spate. Vocea nazală și 

lugubră a lui Dylan umplea interiorul Cherokee-ului. Panouri 
uriaşe trecură pe lângă ei, reclame la Banca din Alexandria, 
Pharaonic Insurance, Chertex Jeans, Osram Light Bulbs apă- 
rând pentru o clipă în lumina farurilor maşinii, înainte să dis- 
pară din nou. Începea să creadă că discuția se încheiase, când, 
cu un oftat, Flin se întinse și dădu muzica mai încet. 

— La viaţa mea, am făcut doar două greșeli catastrofale, 
rosti el. Trei, dacă pui în socoteală și faptul că m-am culcat cu 
soția directorului, la școală. Și din astea, cea mai recentă a fost 
că l-am băgat pe Fadawi după gratii. 

Se lăsă pe spate şi își întinse braţele, înfiorându-se uşor. 
Freya nu-şi dădu seama dacă era din cauză că îl dezgusta 
amintirea sau din pricină că îl durea tăietura de pe antebraţ. 
Un camion se hurducăi în direcția opusă, curentul de aer 
făcând Cherokee-ul să schimbe puţin direcția și să trepideze. 
Urmă o altă pauză. 

— Ne-am întâlnit pe când eram student la Cambridge, zise 
el în cele din urmă, cu ochii ațintiți asupra drumului și cu voce 
joasă. În mod ironic, a fost aproape în aceeași perioadă când 
afacerea cu uraniu a lui Girgis se prăbuşea în Oaza Ascunsă. 
Hassan venise să predea, având o bursă de un an, și așa am 
ajuns să ne cunoaștem. M-a luat sub aripa lui, mi-a devenit un 
soi de mentor — m-a învăţat tot ce știu despre arheologia de 
teren. Având în vedere diferența de vârstă, n-a fost niciodată o 
relație între doi egali și putea fi o jgodie dificilă când voia, dar 
il iertai pentru că era un erudit atât de sclipitor. Nu mi-aş fi 
luat niciodată doctoratul fără ajutorul lui. Și, când cariera mea 
la MI6 s-a încheiat, Hassan mi-a făcut rost de postul de lector 
la Universitatea Americană, a convins Consiliul Suprem al 
Antichităţilor să-mi ofere o misiune de excavare în Gilf. 
Practic, mi-a salvat cariera. o 

— Și de ce l-ai băgat la inchisoare? 

Fhn îi aruncă o privire enervată. 

— Ei bine, evident, n-am făcut-o intenționat. A fost mai 
degrabă... 

Dădu din mână, încercând a găsi cuvântul potrivit. Însă 
nu-i venea, așa că, în schimb, se întinse și cobori geamul lateral 
electric câţiva centimetri, părul fluturându-i în vânt. 

— S-a întâmplat acum trei ani, continuă el. Lucram cu 
Hassan la unul dintre proiectele sale, în Abydos, făcând săpă- 
turi în jurul mormântului Khasekhemwy — nu te voi plictisi cu 
detalii. Pe la jumătatea sezonului, a fost rugat să ajute la o 
acțiune de conservare în templului lui Seti I, monumentul 
principal din Abydos. Consiliul Suprem avea nevoie de un 
raport privind condiția sanctuarelor interioare ale templului, 
iar Hassan era deja acolo, avea experienţă în astfel de lucruri... 

Se opri, încetini și țâțâi în timp ce două cămile zburlite 
apărură în faţa farurilor Cherokee-ului, rătăcind direct 
peste autostradă. Speriate, animalele se răsuciră și galopară 
înapoi în deșert. 

— Ca să scurtez toată povestea asta lungă și depnmantă, 
reluă Flin, Hassan s-a dus să lucreze în templul lui Seti, iar eu 
am preluat excavațiile din Khasekhemwy. Am observat 
aproape imediat că începeau să dispară obiecte din magazie 
— depozitul securizat unde păstram toate obiectele descoperite 
în sit. L-am alertat pe supraveghetorul sitului, iar acesta a pus 
pe cineva să păzească magazia şi, patru nopți mai târziu, au 
găsit pe cineva scormonind, vârându-și obiecte în buzunare. 

Freya se întoarse pe scaun cu fața spre el. 

— Fadawi? întrebă ea. 

Flin dădu din cap, luminile bordulu: dându-i un aspect 
fantomatic. 

— Hassan a pretins că lua obiectele doar ca să le studieze, 
spuse el. Că urma să le aducă înapoi. Dar, când i-au cercetat 
casa, au găsit o grămadă de alte obiecte ascunse în pungi și, de 
acolo, totul a luat amploare. Se pare că furase zeci de ani, din 
fiecare sit în care lucrase. Sute, mii de obiecte nenorocite. Avea 
chiar şi unele care îi aparținuseră lui Tutankhamon și pe care 
le șterpelise pe când lucrase în muzeul din Cairo. 

Dădu din cap a dezaprobare, apucând mai tare de volan, 
când un alt camion trecu ca tunetul pe lângă ei, în drum spre 
Cairo, faza lungă orbindu-i pe moment. În dreapta lor apăru 
ceva ce părea o tabără a armatei: şiruri de barăci luminate, 
înconjurate de sârmă ghimpată și un rând de tancuri de 
culoarea nisipului parcate la intrarea principală, tunurile lor 
fiind îndreptate amenințător spre drum. 

— Povești de adormit copiii sau nu, autorităţile egiptene nu 
sunt deloc indulgente cu furtul de antichităţi, continuă Flin. A 
avut loc un proces, a trebuit să depun mărturie și au decis să-l 
dea drept exemplu. l-au dat șase ani de închisoare și i-au 
interzis să mai facă săpătun vreodată. Asta în condițiile în care 
pentru el arheologia era totul. 

Clătină din nou din cap, trecându-și o mână prin păr, 
masându-și ceafa. 

— Și de parcă toate astea nu erau de ajuns, Hassan s-a 
autoconvins cumva că eu am plănuit totul. Că l-am pârât ca să 
preiau acel proiect. Am încercat să-l vizitez în închisoare, să-i 
explic totul, să-i spun cât de rău îmi părea, dar, în clipa în care 
m-a văzut, și-a ieșit din fire, ipând și urlând — gardienii au fost 
nevoiți să mă scoată afară. De atunci, nu l-am mai văzut și 
n-am mai primit nici o veste de la el. Am aflat c-a ieșit doar 
acum vreo două zile. Sfârşit, cu siguranță. 

Încetini când le apăru în faţă un blocaj al poliției — doar 
câteva butoaie cu petrol aranjate transversal pe autostradă și 
câte un turn de control de fiecare parte. Politistul responsabil 
tocmai îi făcuse semn unei mașini. Flin se apropie și opri. 
Coborând geamul de tot, vorbi cu polițistul în arabă și îi arătă 
ID-ul de ambasadă. Ma: vorbiră puțin, după care li se 
făcu semn să treacă, polițistul notând numărul mașinii în 
tr-un carnețţel. i 

— Și crezi că ne va ajuta? întrebă Freya după ce trecură, 
reluând conversaţia de unde o lăsaseră. După tot ce s-a întâm- 
plat? Chiar crezi asta? 

— Sincer? 

— Sincer. 

— Nici gând. l-am distrus viaţa, pentru numele lui Dum- 
nezeu. De ce mi-ar face o favoare? 

— Atunci, de ce mergem la el? 

— Pentru că Hassan Fadawi i-a zis unui coleg de-al meu că 
știe ceva despre oază şi, ținând cont că este vorba de cincizeci 
de kilograme de uraniu, bănuiesc că merită să ne încercăm 
norocul chiar dacă avem o șansă infimă. 

Se uită la ea, apoi din nou în față, claxonând și depășind 
mașina care fusese înaintea lor la punctul de control. Freya își 
cobori picioarele de pe bord și, întinzându-se, dădu volumul 
mai tare. Vocea gravă, plângăreaţă, a lui Dylan, umplu din 
nou interiorul Jeepului, cântând ceva despre violență și Egipt, 
care, în circumstanţele respective, părea să se potrivească per- 
fect. Privi ceasul din bord — 21.35, erau pe drum de mai bine 
de o oră — și-și sprijini capul de geam. Înaintea lor se întindea 
deşertul. poleit de lumina lunii, întunecat şi monoton. În 
depărtare, o micuță flamură portocalie pe linia orizontului — o 
sondă de petrol sau gaze, bănui ea. 

— Care a fost prima greşeală? 

— Hmm? 

— Ai zis c-ai făcut două greşeli catastrofale în viață. Care a 
fost prima? 

Flin nu răspunse, apăsând doar mai tare pe accelerație, 
acul vitezometrului sărind de 140 de kilometri pe oră. 

— Mai avem doar cincisprezece minute. 


CAIRO 


Veștule despre Angleton și faptul că, după 23 de ani de că- 
utăni, zidul impenetrabil din jurul Dunei de Foc păruse să se fi 
spart o loviseră în creștetul capului pe Molly Kiernan, dacă nu 
din alt motiv, măcar pentru că ea și colegii ei își luaseră toate 

măsurile de precauție pentru a se asigura că întreaga opera- 
tune avea să rămână strict secretă. 

Totuşi, după ce depăși șocul inițial, ceea ce se întâmplă 
destul de repede, își reveni și-și văzu de treabă: dură, con- 
centrată, de nezdruncinat. Molly Marmura, așa cum îi spunea 
Charlie în glumă. „Dură ca marmura și la fel de frumoasă!“ 

Dăduse telefoanele necesare în State — mobilul ei era doar 
unul dintre numeroasele canale de comunicare —, alertând pe 
toată lumea care trebuia alertată, cerând ca Angleton să fie inves- 
tigat. Şi, în timp ce rugăciunile ei se îndreptau spre Flin și Freya, 
la Angleton se gândea cel mai mult acum, stând pe bancheta 
unui taxi în drum spre bungaloul ei din districtul Maadi. Cine 
era el? De ce se amesteca? Ce voia? Se uită la cartea de vizită pe 
care i-o dăduse Flin, rostindu-i numele pentru sine. Apoi, băgând 
mâna în geantă, scoase Biblia în versiune de buzunar pe care o 
purta tot timpul cu ea — un cadou de la iubitul ei Charlie, când 
împlinise 31 de ani — și o răsfoi până la Psalmul 63. 

— „De la frica vrăjmașului scoate sufletul meu“, recită ea, 
felinarele pe lângă care treceau aruncând fâșii de lumini și 
umbre peste pagini. Acoperă-mă de adunarea celor ce vicle- 
nesc, de mulțimea celor ce lucrează fărădelege, care și-au 
ascuțit ca sabia limbile lor. 

Mai citi o dată fragmentul, apoi mai dădu niște pagini, la 
începutul Cărții lui Naum: 

— „Domnul este un Dumnezeu zelos, Domnul se răzbună 
pe potrivnicii Săi şi împotriva dușmanilor săi stă neînduplecat“. 

Dădu din cap, închise Bibha și o duse la piept. 

— La naiba, exact așa e, șopt ea. 


IDRUMUL SPRE ALEXANDRIA 
Peisajul de pe ambele părți ale autostrăzii 11, principala 
legătură dintre Cairo și Alexandria, este format aproape în 
întregime din deșert — o întindere plată, monotonă, de pietriș 
și nisip, prin care autostrada trece ca o cusătură printr-o pânză 

de sac. Ocazional însă, de nicăieri, apăreau petice nelalocul 
lor de vegetație bogată — un câmp de golf, o dumbravă de 
palmieri, o grădină frumos proiectată — mascând goliciunea 
pe o distanţă scurtă, înainte să dispară la fel de brusc, parcă 
măturate de fluxul de neoprit al deșertului. 

Când dădură de o astfel de vegetaţie — în cazul acesta, o 
plantație enormă de bananieri —, Flin încetini Cherokee-ul și 
o luă la dreapta, pe un drum prăfuit, perpendicular pe cel 
principal. Perdele de frunze verzi, pleoştite se lăsau în jurul lor 
protejându-le, printre ele atârnând mănunchiuri de fructe 
coapte, ca nişte candelabre. 

— Familia lui Hassan a fost cel mai mare exportator de 
banane din Egipt, explică el în vreme ce mașina continua să se 
zguduie, întunericul retrăgându-se din fața lor în lumina faru- 
rilor. Au vândut afacerea acum câteva decenii, pentru o gră- 
madă de bani; așa și-a putut finanța mereu propriile excavări. 
Indiferent ce altceva a pierdut, măcar nu va flămânzi niciodată. 

Se zgâlţâiră înainte, drumul dispărând în urma lor într-un 
nor de praf, molii şi alte insecte nocturne lovindu-se de par- 
briz, pătând sticla. După aproximativ un kilometru, bananii 
fură înlocuiți de arbori de mango, care, la rândul lor, se ter- 
minau brusc cu un gard mic. Dincolo de gard, îmbăiat în 
lumina stranie a lunii, era un gazon incredibil de bine îngrijit, 
care se întindea până la o casă de un alb spălăcit, cu obloane 
ȘI o giruetă pe acoperiș. Flin urmă drumul care ocolea gazonul 
ȘI ajunse într-o zonă de parcare din faţa casei, oprind motorul. 
Lumina era aprinsă într-una dintre camerele de la parter; fâşii 
fine de lumină se strecurau printre şipcile obloanelor. 

Stătu așa un timp, bătând cu degetele în volan ca și cum 
nu voia să părăsească pacea instalată în interiorul Cherokce-ului, 
singurele sunete care se auzeau fund ţârâitul greierilor, pocne- 
tele și țiuitul metalului care se răcea. Apoi, deschizând ușa, 
cobori, pietrișul scârțâindu-i sub picioare. 

— Probabil că ar fi cel mai bine să aștepți aici, spuse uitân- 
du-se la Freya. Mă duc să vorbesc cu el și, dacă totul e în 
regulă, vin să te iau. 

— ȘI dacă nu e în regulă? 

— Atunci, o luăm spre aeroport. 

Lovi cu pumnul în acoperişul mașinii, liniştindu-se, apoi se 
întoarse și se îndreptă spre ușa din față, ajungând pe la jumă- 
tatea drumului înainte să fie învăluit de o lumină de securitate 
care se aprinse. Aproape în același moment, un foc de armă 
asurzitor zgudui noaptea, iar pietnișul de la picioarele lui Flin 
săni în toate părțile, ca o jerbă de pământ și pietricele. Încre- 
meni, apoi făcu cu grijă un pas îndărăt. O altă împușcătură 
sfârtecă pământul chiar în spatele lui. Încremeni din nou. Se 
auzi un clic, ca și cum era băgat un nou cartuș pe ţeavă, apoi 
o voce plină, cultă, ușor tremurândă: 

— O, Doamne, ce dulce e dreptatea! Doamne, ce dulce! 

O siluetă se ivi din întuneric în laterala casei, îmbrăcată 
doar în niște pantaloni de pijama largi, băgând cartușe în cele 
două ţevi ale unei arme vechi. Se apropie de marginea cer- 
cului de lumină făcut de lampa de securitate și se opri, armând 
pușca și ridicând-o pe umăr. Ţinti direct spre capul lui Flin. 

— În genunchi, Brodie! Șobolan nenorocit și ticălos ce eşti! 

— Hassan, te rog... 

— Taci şi stai în genunchi! 

Flin aruncă o privire spre Jeep, ridicând ușor palma, ce- 
rându-i Freyei să rămână unde era şi să nu facă mișcări bruște. 
Apoi, se lăsă încet în genunchi, cu mâinile pe lângă corp. 
Omul chicoti — un sunet sălbatic, gutural, dement, ca un câine 
gâfâind — și mai făcu un pas în lumina dură a lămpii. 

— Trei ani am așteptat momentul ăsta și în sfârșit... În 
patru labe, rahat trădător! o 

Judecând după fruntea înaltă și ochii albaștri, sclipitor, și 
după nasul prelung, trebuie să fi avut cândva o figură destul de 
interesantă. Acum, părea doar o sperietoare de ciori în des- 
compunere, cu părul vâlvoi, cărunt și neîngrijit, cu o față 

palidă și ridată, pe jumătate pierdută într-o barbă nerasă de 
cinci zile. 

— Brodie, rosti el, apoi repetă, Brodie, şi apoi a treia oară, 
vocea crescându-i în intensitate de fiecare dată, până ajunse să 
strige, ca upătul unui animal chinuit. 

— Pentru numele lui Dumnezeu, Hassan, sâsâi Flin, bro- 
boane de transpirație ivindu-i-se pe frunte, cu ochii ațintiți 
spre pușcă, văzând cum tremura în mâinile lui Fadawi. Pune 
naibii Jos... La naiba! 

Se ghemui, își acoperi fața cu mâinile în timp ce arma se 
mai descărcă de două on. Gloanţele trase îi trecură pe 
deasupra capului și dispărură în bezna livezii de mango. 
Rămase locului câteva secunde în vreme ce Fadawi încărcă 
din nou pușca. Apoi, uşor, ezitant, Flin își îndepărtă braţele și 
se ridică din nou pe genunchi. 

— Te rog, Hassan, spuse el chinuindu-se să-și păstreze tonul 
calm și cumpătat, încercând să ignore cele două ţevi îndrep- 
tate iarăşi spre el. Pune arma jos. Înainte să faci ceva ce ai 
regreta. Ceva ce am regreta amândoi. 

Respirația lui Fadawi era sacadată și aspră, ochii — ieșiți 
din orbite și dilatati. 

— Te rog! repetă Flin. 

Nici un răspuns. 

— Hassan? 

Nimic. 

— Ce naiba vrei să-ți zic? 

Fadawi îl privea doar cu fune, arătându-și dinții. 

— Că îmi pare rău? Că aș fi vrut să fi procedat altfel? Nu 
trece o zi fără să-mi doresc asta. Crezi că mie mi-a plăcut ce 
s-a întâmplat? Crezi că sunt un pervers care vrea să distrugă 
viața celui care l-a ajutat atât de mult? 

Fadawi nu răspunse nici acum. Flin își dădu ochii peste 
cap de exasperare, uitându-se la discul argintiu al lunii, de 
parcă l-ar fi putut îndruma ce să spună. 

— Uite ce e, nu pot da timpul înapoi, începu el din nou, nu 
pot să schimb trecutul, știu prin ce-ai trecut... 

— Stii! 

Fadawi mai înaintă câțiva pași, astfel că acum se afla chiar 
deasupra englezului, gura puștii fund la doar câțiva centimetri 
de tâmpla acestuia. În Jeep, Freya se întinse după mânerul 
portierei, cu intenția să iasă, să încerce să-l ajute. Flin o văzu și 
făcu un semn aproape imperceptibil din cap. Degetul lui 
Fadawi se încleştă pe trăgaci. 

— Stii cum este să împarți celula cu criminali și violatori, 
nu-i aşa? sâsâi el. Să te culci în fiecare noapte neștiind dacă o 
să te mai trezești dimineața? 

De data aceasta, Flin fu cel care tăcu din gură. 

— Să petreci douăsprezece ore pe zi cosând 'saci de poștă? 
Să ai diaree pentru că nu poți bea apă curată? Să fu bătut atât 
de tare, încât să urinezi sânge o săptămână? 

De fapt, Flin chiar știa cum era ultimul exemplu, dar nu 
spuse nimic. Privi în pământ pe când Fadawi continuă să urle, 
gura puștii atingându-i urechea ca niște nări care-l adulmecau. 

— N-ai idee cum e iadul, Brodie, pentru că n-ai fost nicio- 
dată în iad. Eu am fost... 

Egipteanul bătu cu piciorul în pământ, înfigându-şi talpa 
goală în țărână, parcă încercând să strivească un obiect. 

— ... și tu m-ai trimis acolo! A fost vina ta, numai a ta! Mi-ai 
distrus cariera, reputația, viață. Mi-ai... distrus... toată... neno- 
rocita mea... de viaaaaţă! 

Apăsă pe fiecare cuvânt din ultima propoziție, azvârlindu-le 
spre Flin ca pe niște proiectile, vocea lui, spre deosebire de mai 
devreme, scăzând de data aceasta în intensitate, începând ca 
un strigăt și devenind tot mai groasă, până când, la ultimul 
„Viaţă“ se transformă într-un mârâit animalic, prelung, Flin își 
tinu ochii-n pământ, lăsându-l pe Fadawi să se descarce. Apoi, 
încet, își ridică ochi. 

— Tu ţi-ai distrus viaţa, Hassan. 

— Poftim? Ce ai spus? 

Ochiul stâng al egipteanului începuse să zvâcnească. 

— Tu ţi-ai distrus viaţa, repetă Flin întinzându-și mâna și 
îndepărtând ușor ţeava puștii de cap. Toată viața o să regret că 
n-am vorbit cu tine înainte să mă duc la autorități și îmi pare 
nespus de rău pentru ce-ai îndurat, dar, la urma urmei, nu eu 
am furat obiectele. 

Faţa lui Fadawi se schimonosi într-un mârâit, trăsăturile 
părând să se adune în jurul gurii, în timp ce își duse din nou 
pușca spre capul lui Flin, chiar între ochi. Se lăsă tăcerea, 
chiar și țârâitul greienilor părând să se stingă. Apoi, din nou, 
Flin ridică o mână şi îndepărtă cu grijă ţeava puștii. 

— N-o să mă împuşti, Hassan. Oricât de mult ai vrea s-o 
faci, oricât de mult m-ai învinovăți pentru ce s-a întâmplat. 
S-ar putea să vrei să mă sperii — şi, crede-mă, chiar reușeşti —, 
dar n-o să apeși pe trăgaci. Așa că mai bine pune pușca jos și 
hai să încercăm măcar să vorbim. 

Fadawi continuă să-l privească fioros, fața sa schimono- 
sindu-se de parcă ar fi încercat să se hotărască a găsi o expresie 
potrivită înainte să se destindă într-un zâmbet. 

— Ştiu despre ce vrei să vorbim. 

Tonul îi deveni dintr-odată calm, aproape vesel, la polul 
opus față de cum fusese cu doar câteva secunde în urmă. De 
parcă era o cu totul altă persoană. 

— Te-ai întâlnit cu Peach, nu-i așa? 

Flin se chinui să nu-și dezvăluie sentimentele, dar îi era 
imposibil să ascundă faptul că Fadawi atinsese o coardă sensi- 
bilă. Zâmbetul egipteanului se lărgi. 

— "Ţi-a zis despre oază, nu-i așa? Că am descoperit ceva. Și 
vrei să știi ce anume. Az nevoi să ştii. De-asta ai venit aici. 

Acum, rânjea, simțind efectul pe care îl aveau vorbele lui, 
savurând momentul, răsucind cuțitul în rană. 

— Ştiam că vei veni în cele din urmă, bineînţeles, dar atât 
de repede? Trebuie să fü disperat. Foarte disperat. 

Flin își mușcă buza, pietrișul intrându-i mai mult în genunchi. 

— Nu este ceea ce crezi, Hassan. Nu e doar pentru mine. 

— O, Doamne, bineînţeles că nu! Este pentru binele uma- 
nităţii! Ca să salvezi lumea! Întotdeauna ai fost un altruist. 

Chicoti, făcându-i semn lui Flin să se ridice. 

— A fost ceva uimitor, croncăni el. Ceva extraordinar. Ceva 
ce-o să ne dezvăluie mai multe depsre wehat seshtat decât tot 
restul celorlalte dovezi disparate puse la un loc. Cea mai mare 
descoperire a carierei mele. Şi știi ce anume o face şi mai plină 
de satisfacție? 

Zâmbi larg. 

— Ce? 

— Faptul că tu n-o să afli niciodată despre ce e vorba. Cel 
puţin, nu de la mine. Cea mai importantă descoperire de la 
Imti-Khentika încoace și totul este aici. 

Ridică pușca şi se bătu uşor cu patul ei gie tâmplă. 

— Şi aici o să rămână. 

Flin stătea acum în picioare, cu pumnii încleștați neputin- 
cios pe lângă corp. Nu ştia ce să spună, cum să întoarcă situația 
în favoarea sa. 

— Joci la cacealma, mormăi el. 

— Chiar aşa? Oricum, n-ai să afli niciodată. Nici în seara 
asta, nici mâine, niciodată. 

Fadawi se bătu din nou uşor în cap cu patul puștii. 

— Totul e aici, în siguranţă, ferecat. Acum, dacă nu te 
superi, am avut parte de trei ani grei, nu mai sunt așa tânăr 
cum eram înainte și, oricât de încântat aș fi să te văd, va trebui 
să închei aici această întrevedere. Noapte bună, vechi pneten. 
Drum bun spre casă. 

Își lăsă arma pe braţ, îl lovi uşor pe Flin pe umăr şi, cu un 
rânjet final, se întoarse și se îndreptă spre ușa din față a casei. 

— Te rog, ajută-ne! o 

Fra vocea Freyei. Până în momentul acela, rămăsese 
tăcută în jeep, lăsându-i pe cei doi bărbaţi să se joace în voie. 
Acum, nemaiputând să se abțină, împinsese ușa și pășise 
pe pietriș. 

— Te rog, repetă ea înaintând spre Flin. Avem nevoie de 
ajutorul tău. 

Fadawi se opri şi se întoarse, lungindu-și gâtul. Deşi stătuse 
la doar câțiva metri de Cherokee, se concentrase atât de mult 
asupra lui Flin, că nici măcar n-o observase. 

— Doamne, spuse el țâțâind și dând din cap în vreme ce o 
măsura din cap până-n picioare. Ştiam că n-ai prea mult res- 
pect de sine, Flinders, dar să implici o tânără domnişoară în 
aşa o chestiune josnică... Și încă o domnişoară atât de tânără 
și frumoasă. 

Brusc, deveni complet manierat și fermecător, o transfor- 
mare care, ținând cont că stătea acolo doar în pantalonii de 
pijama, era nu amabilă, ci de-a dreptul înfiorătoare. 

— Nu ne faci cunoștință? îi zise lui Flin. 

— Las-o baltă, Hassan, se răsti englezul, evident deloc 
amuzat de întorsătura situației. 

— Freya. Mă numesc Freya Hannen. 

Fadawi zâmbi la auzul cuvintelor, deşi, în același timp, 
fruntea i se încruntă ușor. 

- Nu... 

— Sora ei, spuse Flin fixându-l pe Fadawi cu o privire 
împietrită. Nu cred c-ai auzit, dar Alex a murit. 

Zâmbetul lui persistă, însă ridul de pe frunte i se adânci de 
parcă fiecare parte a feţei sale reflecta o emoție aparte, toate 
fund contradictorii. 

— Îmi pare foarte rău să aud asta, zise el privind când la 
Freya, când la Flin. Chiar îmi pare foarte rău. Sora ta a fost o 
femeie fascinantă. 

Ridică o mână, gonind un ţânţar care-i bâzâia în jurul 
capului. Ceva din ochii lui, din faptul că zâmbetul i se con- 
tractă pentru o clipă sugeră o oarecare nesiguranță din partea 
lui, ca un actor care și-a uitat brusc replicile. Fu ceva trecător, 
iar zâmbetul i se lărgi aproape imediat. 

— Da, da, o femeie absolut fascinantă. Și frumoasă. Deși, 
trebuie să spun că sora ei este și mai frumoasă. Freya, zici? 

— Las-o baltă! repetă Flin mârâind ameninţător. 

Fadawi îl ignoră, concentrându-și toată atenția asupra femeii. 

— Îmi pare aşa de rău că ne-am cunoscut în circumstanţe 
atât de neplăcute, rosti el gonind din nou ţânţarul înainte să-și 
coboare mâna pe cap şi să-și treacă degetele prin păr. Dacă 
știam că vii, aş fi făcut ceva cu aspectul meu. După cum vezi, 
nu sunt chiar în formă. Îmi permiți? 

Făcu un pas înainte şi, luându-i mâna Freyei, o ridică la 
buze, sărutându-i vârfurile degetelor. 

— Divină, murmură el. Absolut divină. 

— Ajunge, Hassan! 

Flin împinse mâna lui Fadawi la o parte și o luă pe Freya 
de braţ. | 

— Haide, am făcut tot ce-am putut aici. 

Încercă să o tragă înapoi spre Cherokee, dar ea își eliberă: 
braţul, fermă pe poziție. 

— Te rog! îl imploră ea. Avem nevoie de ajutorul tău. 
Nu-mi pot imagina prin ce-ai trecut în ultimii trei ani și știu că 
n-avem nici un drept să te rugăm, dar te rog oricum. Ajută-ne! 
Spune-ne despre oază. Te rog! 

Fadawi părea să asculte doar pe jumătate, cu privirea 
fixată pe sânii ei, felul în care se împingeau prin materialul 
puțin prea strâmt al tricoului și cardiganului ei, conturul 
sfârcunlor fund vizibil. 

— Splendid, spuse el, privirea mutându-i-se în jos, către zona 
dintre picioare, apoi la părul ei blond. Chiar nu-mi amintesc 
ultima dată când m-am aflat în compania unei femei atât de 
atrăgătoare. A fost lucrul care mi-a lipsit cel mai mult în Tura, 
ştii, plăcerea unei companii feminine. Îmi plac atât de râult 
femeile frumoase. În închisoare, cel mai aproape de o femeie am 
fost prin intermediul unei cărți poştale pe care mi-a trimis-o ci- 
neva, cu dansatoarea goală din mormântul lui Nakht, despre 
care pot să vă spun că nici nu se compară cu originalul. 

Îi aruncă o privire lui Flin, având ceva viclean în înfăţişarea 
lui, ca un vânător care atrage un animal într-o capcană, incitat 
de suferinţa iminentă a prăzii sale. 

— Da, da, a trecut foarte mult timp de când am văzut o 
femeie reală goală, continuă el trecându-și limba peste partea 
inferioară a buzei de sus, nănle dilatându-i-se ușor: Șoldun, 
sâni, zona intimă... 

— Opreşte-te! ţipă Flin. M-ai auzit? Opreşte-te chiar acum. 
Nu-mi dau seama ce joc crezi că faci, dar n-o să stăm aici să 
te ascultăm... 

— O placi, nu-i așa, toarse egipteanul. 

— Cum? 

— O placi. 

Fadawi rânjea, privirea-i vicleană fiind acum mai intensă. 

— Chiar o placi. 

— Nu ştiu la ce te referi. 

— Adică simţi ceva pentru ea, te atrage, tu... 

— Să mergem. 

Flin o luă din nou de braţ pe Freya, de data aceasta mai 
dur, împingând-o spre jeep. Fadawi strigă după ei: 

= Îţi spun tot ce vrei să ştii. Despre oază. Ce-am desco- 
perit. Îţi spun totul. 

Flin se opri şi se întoarse, cu mâna încă pe braţul Freya. 

— Unde e, ce e, tot ce vreți să știți, zise egipteanul. Doar că, 
mai Întâi... 

Făcu o pauză, rânjind mahțios. 

— ... vreau s-o văd goală. 

Ochii lui Flin se măriră de furie și dezgust. Deschise gura, 
gata să dezlănţuie o tiradă de injurătun. Înainte să apuce să 
spună ceva, Freya își trase brațul din strânsoarea lui. 

— O fac. 

Flin se holbă la ea, nevenindu-i a crede. 

— Ba pe naiba! 

— Aici sau în casă? întrebă ea ignorându-l pe Flin și adre- 
sându-i-se lui Fadawi. 

— Freya, n-am de gând să te las... 

— Aici sau înăuntru? repetă ea. 

Flin o prinse iarăși de braţ. 

— Nu... 

— Să nu îndrăzneşti să-mi spui ce pot sau nu pot să fac, se 
răsti ea, scăpând din nou şi trecând pe lângă Flin. Ai înţeles? 
N-are nici o legătură cu tine. 

— Totul are legătură cu mine! Dacă nu-ți spuneam despre 
ea, n-ai fi auzit de oaza asta nenorocită. N-o să te las să te 
prostituezi pentru un bătrân pervers, pentru ceva ce eu și 
Molly am... 

— N-are nici o legătură cu tine. Sau cu Molly. Sau cu oaza. 
Cu nimic din toate astea. Faţa începu să i se înroșească. E 
pentru Alex. Pentru sora mea. Sora mea moartă, ucisă. Fac 
asta pentru ea, pentru că ea a vrut să ştie. 

— Dacă tu chiar crezi că... 

— Nu-i treaba ta ce cred eu! E între mine și Alex și cu 
asta basta! 

— Doamne, Dumnezeule, Freya, e ultimul lucru pe care 
Alex l-ar fi vrut... 

— Gata cu discuțiile, ţipă ea întorcându-se din nou spre 
Fadawi. Deci, unde o facem? 

Egipteanul stătuse tăcut în timpul certei, rânjind, bucu- 
rându-se de iritarea lui Flin. 

— O, în casă, cred, râse el pe înfundate. Da, în casă ar fi, 
categoric, cel mai bine. Departe de priviri curioase. Mergem? 

Întinse mâna spre ușa de la intrare. 

— Nu-ţi permit s-o faci! upă Flin. 

Freya îl ignoră, făcându-i un semn din cap lui Fadaw și 
îndreptându-se spre casă. 

— Nu-ţi permit s-o faci! repetă Flin ațintind un deget 
spre ea. M-auzi? La naiba cu avionul, la naiba cu oaza! N-o 
vei face! 

Fa nu-i răspunse, doar continuă să meargă spre casă. 
Fadawi îi deschise ușa și o conduse înăuntru. 

— S-ar putea să dureze puțin, spuse el întorcându-se spre 
Flin. Așa că simte-te liber să te plimbi prin împrejurimi. 
Încearcă o banană. Deși te-aş ruga să ne respecţi intimitatea și 
să nu tragi cu ochiul pe la ferestre. 

Rânji victonos, savurând funia bărbatului mai tânăr, apoi 
îi făcu cu ochiul și din mână, se întoarse, intră în casă șI trânti 


N 


Să omori oameni nu mai era atât de amuzant ca înainte. 
La această concluzie ajunseseră gemenii în timp ce loveau cu 
putere bilele de pe masa de snooker a lui Girgis, așteptând să 
li se spună unde trebuiau să meargă. Nici măcar tortura nu le 
mai aducea satisfacția profesională pe care le-o adusese îna- 
inte. Asemenea fotbalștilor care au câștigat toate trofeele posi- 
bile și au urcat pe fiecare treaptă a podiumului, foamea pur și 
simplu nu mai era acolo. Totul devenise, se puseseră ei de 
acord, destul de plictisitor. 

Cândva, fusese atât de diferit. Obişnuiau a se mândri cu 
adevărat de ceea ce făceau. Se considerau niște meseriași, niște 
meseriași pricepuți. Și, așa cum un tâmplar se bucură de un 
picior de lemn perfect realizat, sau un sticlar de o vază frumos 
finisată, la fel și ei fuseseră pasionați de ceea ce făceau. Când îl 
obligaseră pe traficantul acela de droguri să-și mănânce pro- 
priul glob ocular sau când l-au aruncat pe jurnalistul Al-Ahram 
la urşi polari din Giza Zoo, sau când au ucis patru persoane 
diferite în Alexandria în aceeași zi şi au reușit și să ajungă 


uşa după el. 


acasă la vreme pentru a-i pregăti cina lui omm — acestea erau 
lucruri care le aduseseră un sentiment real de împlinire. 
Totuşi, magia începuse să dispară de ceva timp și, odată cu 
misiunea curentă, deziluzia lor ajunsese la apogeu. Da, urmă- 
rirea de mașini fusese amuzantă și le plăcuse să-l taie pe 
bătrânul acela pervers în Dakhla, dar să zboare pe deasupra 
deșertului în căutarea unor ruine antice, iar scârnavia aia de 

Girgis să țipe la ei pe tema asta — ce rost aveau toate? Se iro- 
seau, fără îndoială. Se iroseau și își iroseau talentele. 

De aceea, pe când băgară în gaură și ultima bilă neagră și 
începură să-și pregătească bilele pentru un nou joc, hotărâseră 
că avea să fie ultima treabă pe care o făceau pentru Girgis. 
Sosise vremea să plece de acolo și să-și deschidă propriul stand 
cu mâncare. Se gândiseră să mai aștepte măcar până la 
începutul noului sezon de fotbal, dar, la urma urmei, era un 
moment la fel de bun ca oricare altul. O ultimă misiune și 
gata. La 30 de ani, se retrăgeau. 

— Ar trebui să-l ucidem? întrebă geamănul cu nasul turtit 
de boxer, scuturând bilele roşii în triunghiul de lemn, pozi- 
ponându-l cu atenţie chiar sub punctul roz. Pe Girgis. Ca să 
păstrăm totul curat. | 

— Ar fi o idee, spuse celălalt. 

— N-am vrea să ne facă probleme. 

— Cu siguranţă, nu. 

— Terminăm treaba. 

— ... ar fi neprofesionist să n-o facem... 

— ... apoi îl omorâm. 

— Sună bine. 

Bătură palma, își dădură vârfunle tacurilor cu ceară și se 
aplecară mult deasupra mesei. Fratele cu lobul urechii stângi 
zdrobit trimise bila albă în cele roșii, risipindu-le în toate 
direcțiile. Geamănul lui bătu în pernă cu degetele acoperite cu 
inele, ca să-i arate ce lovitură bună fusese. 


N 


„Gândeşte-te că te cațeri, își spuse Freya în timp ce Fadawi 
își rezemă pușca lângă ușă și o conduse de-a lungul uhui 
coridor. Că faci o mișcare foarte dificilă. Atât tot — doar o 
mișcare dificilă. Concentrează-te, fă-ți treaba, fă ce trebuie să 
faci și apoi ieși dracului de aici. Și dacă se gândește măcar 
să te atingă...“ 

La capătul coridorului, Fadawi deschise o uşă și o conduse 
într-o sufragerie-birou mare, puternic luminată. Canapelele și 
fotolile se aflau la un capăt, un birou și o bibliotecă — la celă- 
lalt. Pe birou era un casetofon portabil. Îndreptându-se spre el, 
Fadawi apăsă butonul „Redă“ înainte s-o ducă pe Freya în 
celălalt capăt al camerei. O melodioasă voce de femeie pluti în 
jurul lor, ridicându-se și coborând, curios de hipnotică. 

— Fairuz, explică egipteanul rotind un întrerupător, ca să 
reducă intensitatea luminii. Una dintre cele mai mari cântărețe 
arabe. Minunată intonație, nu crezi? 

Freya ndică din umeri, vârându-și mâinile în buzunarele 
pantalonilor, trecându-şi greutatea de pe un picior pe celălalt. 

— Pot să-ți ofer ceva de băut? 

Fa refuză, apoi își schimbă imediat părerea și spuse că da, 
ar dori ceva de băut. Fadawi deschise un dulap cu băuturi — 
străvechi, din câte se vedea, lustruit superb, cu benzi alterna- 
tive de lemn deschis și de lemn închis la culoare — și, apucând 
o sticlă cu un lichid verzulu, turnă în două pahare. 

— Pisang Ambon, zise el înmânându-i unul dintre pahare. 
Făcut din banane verzi din Indonezia. Destul de delicios, o să 
vezi, în ciuda numelui său mai puțin atrăgător. 

— Nu ai bere? 

El dădu din cap a părere de rău. Luând celălalt pahar, se 
aşeză pe una dintre canapele, scufundându-se în pernele 
rozalii, pieptul său costeliv fiind aproape de aceeași culoare cu 
canapeaua, aşa că nu era tocmai clar unde se terminau per- 
nele și unde începea pielea lui. 

— Măi, măi, ce confortabil, spuse el sorbind din băutură și 
privind-o cu poftă. Poţi să începi când vrei tu. 

Freya își sorbi băutura, strâmbându-se din cauza gustului 
mult prea dulceag, Brusc, se simți foarte expusă și conștientă 
de sine. Și nici măcar nu începuse să se dezbrace. Poate că ar 
fi trebuit să-l asculte pe Flin. 

— Deci, cum vrei s-o fac? întrebă ea încercând să pară mai 
relaxată decât era de fapt. 

Fadawi își întinse un braţ pe spatele canapelei fotolului. 

— Cum vrei tu. Atât timp cât ţi le dai pe toate Jos... 

Făcu semn către hainele ei. 

— ... detaliile tehnice le las pe seama ta. 

— Nu dansez, spuse ea. 

— Nu mi-am imaginat nici măcar pentru o secundă c-ai face-o. 

— Și nu... fac altceva. Mă dezbrac şi atât. 

Fadawi păru ofensat. 

— Dragă doamnă, poate că sunt un voyeur, dar nu violator. 
Vreau doar să-ţi admir trupul, nu să-mi pun labele pe el. 

Ea dădu din cap şi mai luă o înghițitură din lichior, neplă- 
cându-i gustul, dar având nevoie să facă totuși ceva pentru a 
se calma. | 

— Și ne vei spune ce ştii despre oază. După ce termin. 

— Sunt un om de cuvânt, zise egipteanul. Trei ani de închi- 
soare nu au schimbat asta. Tu îți faci partea ta, eu pe a mea. 
O să știți totul cu condiția să văd totul. 

Zâmbi și se lăsă și mai mult pe canapea, fără să-și mute 
privirea de la ea. Freya se uită către tavan, apoi spre ușă, la 
covor, oriunde, numai la el nu, trăgând de timp. Apoi, dând 
din cap și murmurând „Allez“, dădu pe gât ce mai rămase în 
pahar şi îl puse pe un bufet. 

— Bun, să terminăm odată cu asta, spuse ea 

Începu cu pantofii de pânză, desfăcându-i, apoi şi-i scoase, 
după care ciorapii. Îi vâri în pantofi şi, destul de inutil, își puse 
pantofii frumos unul lângă celălalt, cu vârfunle spre Fadawi. 
Apoi, își dădu jos cardiganul pe care îl împachetă și îl puse dea- 
supra pantofilor — în tot acest timp evitând cu obstinație privirea 
egipteanului, încercând să se gândească la orice altceva decât la 
ce făcea — apoi blugii, picioarele ei lungi și bronzate ieșind la 
iveală unul după celălalt. În ciuda faptului că totul era foarte 
ciudat, mișcările îi erau ușoare și grațioase; vocea feminină care 
cânta încă se auzea din casetofonul de pe birou. 

Aia fusese partea uşoară. Mai avea tricoul și chiloţii, ulti- 
mele două articole de îmbrăcăminte, expunerea zonelor intime. 

Inspiră adânc, încercând să se detașeze și mai mult, să iasă 
cumva din cameră spre un cu totul alt scenariu. Dintr-un motiv 
inexplicabil, primul care îi veni în minte fu după-amiaza în care 
mersese cu un grup de prieteni să facă body-boarding în Bodega 
Bay, la nord de San Francisco, iar un rechin alb trecuse pe lângă 
ei, aripioara sa dorsală crestând apele ca un cuțit. Se agăţă de 
această amintire aleatorie, retrăgându-se acolo, în vreme ce se 
întoarse cu spatele la Fadawi și începu să-și descheie cămașa, 
amintindu-și cum ea și prietenii ei se adunaseră într-un grup: 
protector şi înotaseră rapid cei 100 de metri până la mal, 
rechinul dându-le târcoale ameninţător. Deveni foarte absorbită 
de scenă, aproape meditativă. Dându-și jos cămașa de pe umeri, 
scoțându-și la iveală spatele tonifiat, catifelat, se aplecă în față și 
apucă de elasticul chiloților ei albi, gata să îi lase în jos. Abia 
când începu s-o facă, trăgând matenalul peste curba fermă a 
feselor şi pe coapse, încă pierdută în propriile gânduri, deveni 
conștientă de o voce din spatele ei. Pentru o clipă, rămase 
uimită, neștiind dacă era reală sau nu, apoi amintirea rechinului 
dispăru şi ea reveni în cameră. | 

— Gata, se auzi vocea. Opreşte-te, te rog, oprește-te! 

Trăgându-și chiloţii la loc și acoperindu-și cu un braţ sânii 
goi, se întoarse pe jumătate spre canapea, uitându-se peste 
umăr, neştiind exact ce nu era bine, ce voia de la ea. Fadawi 
stătea aplecat în față, cu o mână ridicată, cu palma către ea, cu 
cealaltă apăsată pe frunte, acoperindu-și ochii. Zâmbetul îi 
dispăruse. În locul acestuia se afla acum un soi de grimasă 
uimită, de parcă tocmai se trezise dintr-un vis urât. 

— Nu ştiu ce-a fost în capul meu, mormăi el, vocea lui fiind 
lipsită de voioșia ironică de mai devreme, acum fragilă și tre- 
murândă. Este de neiertat din partea mea, de neiertat. Să te 
pun să... te rog, te rog, îmbracă-te la loc. Acoperă-te! 

Se ridică și, continuând să privească în altă parte, traversă 
camera până la birou. Închizând casetofonul, rămase locului, 
cu spatele la ea. | 

— Pur şi simplu, nu ştiu ce-a fost în capul meu, continuă să 
repete el. Sunt de neiertat. De neiertat. 

Freya ezită, după care începu să se îmbrace rapid, punân- 
du-şi tricoul, apoi blugii. Deși ușurată că nu trebuia să se 
expună, se simți și curios de dezamagată, de parcă o parte din 
ea chiar voise să continue. Era și îngrijorată pentru că, dacă 
Fadawi se răzgândise în legătură cu asta, poate că o făcuse și în 
legătură cu oaza. 

— Nu ştiu unde mi-a fost capul, părea să fie tot ce putea 
spune. De neiertat. De neiertat. 

Freya își puse șosetele și pantofii și își luă cardiganul. Şi-l 
puse peste umeri şi începu să își bage un braţ în mânecă doar 
ca să și-l scoată din nou. Se duse spre Fadawi și i-l aşeză pe 
umeri, părându-i brusc rău pentru el, în ciuda a ceea ce tocmai 
se întâmplase. Acesta murmură un mulțumesc, întinzându-se 
și trăgându-și-l pe trup. Cei doi rămaseră locului, rușinați, 
Fadawi privind în jos, către birou, Freya uitându-se la Fadawi. 

— Cred că ţii mult la el, zise acesta în cele din urmă. Vocea 
îi fu atât de moale, încât abia de se auzi. La Flinders. Dacă ai 
fost gata să faci așa ceva pentru el. Cred că înseamnă mult 
pentru tine. 

— Cum am spus şi afară, nu are nici o legătură cu Flin. 
A fost pentru sora mea. La ea am ținut foarte mult. 

Fadawi o privi — cu căință și rușine — înainte să se târască 
după birou, spre o bibliotecă din spatele acestuia. Trecându-și 
un deget înainte şi înapoi pe unul dintre rafturi, găsi volumul 
pe care îl căuta, îl scoase și i-l dădu. Freya recunoscu imediat 
imaginea de pe copertă: o siluetă în veşminte albastre, pășind 
de-a lungul unei dune, un soare de un roșu rubiniu părând să 
i se balanseze chiar pe cap: Micuța Tin Hinan, povestirea pe 
care o scrisese sora ei despre anul petrecut cu berberi tuartgi 
din nordul Nigeriei. Întoarse cartea și privi fotografia lui Alex 
de pe spate. Părea atât de tânără, atât de însuflețită. 

— Flinders ne-a făcut cunoștință, zise Fadawi așezându-se 
pe scaunul din spatele biroului și strângând mai tare bluza în 

jurul său. Acum cinci sau șase ani. Am păstrat legătura. Mi-a 
trimis un exemplar al cărții ei. O femeie extraordinară, 
extraordinară. Îmi pare nespus de rău să aud că a murit. 

Privi în sus, apoi din nou în jos, deschizând un sertar și 
scotocind prin el. O pauză, după care: 

— Îmi pare rău şi pentru, știi tu... De neiertat din partea 
mea să fac așa ceva. De neiertat. 

Freya dădu din mână în sensul că nu era nimic grav și că 
scuzele nu erau necesare. 

— Vezi tu, ştiam c-o să-l supere pe Flinders, continuă el 
încă scormonind prin sertar. C-o să-l aţâte. E un gentleman. 
Voiam să... după tot ce s-a întâmplat, procesul, închisoarea... 
să mă răzbun cumva pe el. Dar să te folosesc pe tine... 

Clătină din cap, ridicând o mână și ștergându-și ochii. 

Freya voia să-l încurajeze să vorbească despre oază, dar 
părea atât de bătrân și de neajutorat, atât de pierdut, încât pur 
şi simplu nu i se păru potrivit să o facă, nu în acele momente 
cel puţin. În schimb, traversă camera și-i luă paharul. Um- 
plându-l din nou din sticla din dulap, i-l aduse și i-l puse în 
față. El zâmbi uşor și înghiți o gură. 

— Eşti prea bună cu mine, spuse el. Serios, prea bună. 

Mai luă o înghițitură. Închizând primul sertar, îl deschise 
pe cel de dedesubt, aplecându-se într-o parte și în jos, doar 
creștetul capului fiindu-i vizibil deasupra biroului. 

— A avut dreptate, bineînţeles, i se auzi vocea acopenită de 
foşnetul hârtiilor răsfoite. Flinders. Că a fost vina mea, că 
mi-am distrus singur viața. Cred că de aceea am fost atât 
de mânios pe el — pentru că era mai ușor decât să recunosc a 
cui era vina de fapt. Mult mai puțin dureros. 

Se ridică, închizând sertarul. Ținea în mână o carcasă de 
plastic pentru casete. 

— Vezi tu, iubesc obiectele. Întotdeauna le-am iubit. Să le 
am în jurul meu, să le posed, fragmente din trecut, mici ferestre 
spre o lume pierdută — o dependenţă la fel de corozivă precum 

băutura sau drogurile. Pur și simplu, nu m-am putut abține. 
Mă făceau atât de fericit. 

Suspină — un sunet epuizat, învins. Deschise carcasa și cer- 
cetă caseta de dinăuntru, apoi se aplecă şi i-o întinse. 

— Va trebui să o derulezi de la început, dar este ceea ce 
vreți. Totul e acolo — Abydos, oaza, ce-am descoperit. Flinders 
va înţelege. Aveţi un casetofon în mașină? 

— CD-player, spuse ea. 

— Ah. Atunci, ar fi bine să iei şi ăsta. 

Deschise casetofonul portabil de pe birou și scoase caseta 
cu Fairuz, după care îl închise la loc și i-l întinse, nelăsând-o 
să obiecteze. 

— la-l, te rog. Nu trebuie să mi-l înapoiezi. Măcar atât să 
fac după ce... | 

Își cobori privirea. 

— Și cartea surorii tale, poți să o iei dacă vrei. 

Ea îi mulțumi, dar îi spuse că avea deja mai multe exem- 
plare proprii. El dădu din cap și, luând cartea înapoi, o puse 
pe etajeră. 

— Şi acum cred c-ar cam trebui să plecați. A fost o noapte 
destul de epuizantă, iar Flinders probabil că își face griji și 
plănuieşte o misiune de salvare. Nu-i poate rezista unei dom- 
niţe la ananghie. Întruchiparea perfectă a bărbatului englez. 

Asigurându-se că luase casetofonul și casetele, o conduse 
înapoi pe coridor, spre ușa principală. Își luă cardiganul de pe 
umeri și i-l dădu. 

— Păstrează-l, zise ea știind că Molly Kiernan ar înţelege. 
Mi-l dai când ne vedem din nou. 

— Am senzaţia că nu o să se întâmple prea curând, poate 
niciodată. Mai bine, ia-l acum. : 

Pentru o clipă, rămaseră locului, apoi, aplecându-se spre 
el, Freya îl sărută pe obraz. 

— Mulţumesc! spuse ea. 

El îi zâmbi şi o bătu uşor pe braţ. 

— Dimpotrivă, eu îți mulțumesc. Ai făcut un pușcăriaș 
bătrân foarte fencit. 

Ochii li se întâlniră scurt, apoi el puse mâna pe clanţa ușii. 
Înainte să o deschidă, ea se întinse și îl apucă de mână. 

— Are o părere foarte bună despre tine. Flin. Chiar și după 
tot ce s-a întâmplat. Încă te admiră. Ar vrea s-o ştii. 

— De fapt, eu sunt cel care îl admiră pe el, zise Fadawi. Este 
cel mai bun arheolog pe care l-am întâlnit. Un geniu, un geniu 
absolut. Cel mai bun om de teren în domeniu. 

Făcu o pauză, apoi adăugă: 

— Ai grijă de el. Are nevoie de asta. Și spune-i că nu trebuie 
să-i pară rău. Vina e a mea. 

Trăgându-și mâna din a ei, deschise ușa şi o conduse afară, 
pe aleea cu pietriș. 

— Mulţumesc, repetă ea. Mulţumesc mult! 

El zâmbi din nou, o bătu pe braţ și închise ușa. Apucând 
pușca pe care o sprijinise lângă ea, își încovoie un deget 
pe trăgaci. 

— Acum, hai să ne gândim cum să facem asta, suspină el. 


Flin porni spre Freya în momentul în care aceasta ieși 
din casă. Alergă spre ea şi ajunse exact când ușa se închise în 
urma fetei. 

— Spune-mi! Ce ţi-a făcut scârbosul... 

— N-a făcut nimic, zise ea îndreptându-se cu pași mari 
către mașină, cu Flin mergând cu spatele în urma ei, făcând 
mânios cu degetul spre ușă. 

— O să-l omor, o să-l omor! 

— Ba n-o s-o faci. A fost un gentleman absolut. 

— Te-a pus să... 

— Nu, nu m-a pus să mă dezbrac. S-a răzgândit. 

— Atunci, ce-ați făcut atâta vreme? 

— Am vorbit, spuse ea deschizând portiera din dreapta a 
Cherokee-ului și urcându-se. S-ar putea să te intereseze că-i de 

părere că ești cel mai bun arheolog pe care l-a întâlnit vreodată. 
Un geniu, așa a zis. Un geniu absolut. 

Asta îi închise gura lui Flin, expresia lui metamorfozându-se 
din furie în uimire. Pentru o clipă, rămase doar încremenit, 
holbându-se la casă, părând să se întrebe dacă să se întoarcă și 
să-i vorbească lui Fadawi. Se răzgândi, deschise ușa de pe 
partea șoferului și se urcă lângă Freya. 

— Presupun că exagerez dacă sper că ţi-a spus tot ce ştie? 

Ea îi arătă caseta. 

— Totul e aici, se pare. A zis că tu vei înţelege ce înseamnă. 

El luă caseta, învârtind-o în mână. 

— Bănuiesc că o ascultăm pe chestia aia? întrebă indicând 
aparatul din poala ei. 

Freya dădu în cap. 

— El ni l-a dat. A spus că-l putem păstra. 

Flin rămase gânditor, privind când spre casă, când caseta, 
apoi i-o înapoie și porni motorul. 

— O ascultăm pe drum, rosti el. 

Întoarse mașina și, aruncând o ultimă privire în urmă, o 
porniră pe alee, cauciucurile măcinând pietrișul, casetofonul 
pârâind şi foșnind în timp ce Freya derula caseta. Conform 
ceasului de bord, era ora 22.40. 

— Flinders? spuse ea. 

— Hmm? 

— Flinders. Flin vine de la Flinders? 

Părea gata să înceapă a chicot. El o privi și ridică rușinat 
din umeri. 

— După Flinders Petrie. Egiptologul. Se pare că părinții 
mei credeau că asta o să-mi dea o şansă în viaţă. 

— Un nume frumos. Deosebit, rânji ea. 

— Nu râde. Dacă aș fi fost fată, m-ar fi numit Nefertatis 

Trecură de gardul alb și o luară pe drumul spre auto- 
stradă, un foc de armă răsunând din casă în urma lor, prea 
departe însă ca ei să-l audă din cauza foșnetului casetofonului 
și a torsului motorului. 

CAIRO 


Cy Angleton stătea pe balconul camerei în care se afla 
stația sa de interceptare din hotelul Intercontinental Semi- 
ramis, mâncând o ciocolată Mars și privind neatent peisajul 
nocturn al orașului Cairo, un mozaic strălucitor de lumini care 
se întindea cât vedeai cu ochii. Doamna Malouff plecase de 
mult şi, cu toate că stația rămânea de obicei neatinsă până la 
întoarcerea ei, în dimineaţa următoare, în seara aceasta voise 
să fie acolo, în cazul foarte improbabil în care Brodie avea să 
sune, încercând să ia legătura cu Kiernan. 

Trebuia să-l admire pe bărbat, felul în care scăpase aşa de 
el, virând pe autostradă, direct în traficul de pe sensul opus, 
dispărând pe banda de acces. Bine șofat, inteligent. Angleton 
se mândrise multă vreme cu abilitățile sale de șofer — o 
urmărise pe Kiernan fără ca ea să-și dea seama de ceva, iar ea 
era cea mai alunecoasă dintre toți — dar, de data aceasta, trebui 
să-și recunoască înfrângerea. Dacă ar fi încercat să facă ace- 
leași manevre ca Brodie, ar fi fost ca și când ar fi scris pe cerul 
nopții, cu neoane strălucitoare, „Eşti urmărit!“ 

Așa că se retrase, întorcându-se mai întâi la apartamentul 
din Ain Shams, în speranţa c-o să-i ia urma lui Kiernan, apoi, 
descoperind că aceasta plecase deja, venise aici. Era probabil 
o pierdere de timp, dar trebuia să-și organizeze gândurile și 
să-și plănuiască următoarea mișcare. 

Fiecare misiune de acest fel avea un moment de răscruce, 
un „moment Rubicon“ când poți fie să baţi pasul pe loc, fie să 
mergi mai departe. Momentul acela sosise. Știa că nu avea 
încă toate datele — erau încă prea multe vanabile pentru gustul 
lui —, dar trebuia să-l urmărească pe Brodie şi trebuia s-o facă 
rapid, înainte ca lucrurile să scape complet de sub control. 
Până acum, reușise să țină totul tăinuit între el, doamna 
Malouff și, evident, angajatorii săi. Stând pe balcon, privind 
piramidele în zigzag inundate de o lumină fantomatică — abia 
vizibile, chiar la marginea orașului —, decise că era timpul să 

lărgească acel cerc, să iasă de sub acoperire, să se arunce în 
Joc. Sau oricare alt eufemism ai fi vrut să foloseşti. Primise deja 
undă verde de la Langley, îi pusese să ia măsurile necesare. 
Ţinând cont că era posibil ca Brodie să n-o contacteze pe 
Kiernan sau s-o facă printr-un canal de comunicare pe care el 
nu-l descoperise încă, acceptase că nu avea altă variantă decât 
să acționeze. Trebuia să le dea de urmă. Lui Brodie și fetei. 
Trebuia să ajungă la ei, înainte să o facă altcineva. 

Mai privi puţin în depărtare, terminându-şi Marsul, 
vârându-l cu totul în gură, apoi se ridică în picioare. Intră, își 
luă mobilul de pe pat și formă un număr. Sună de cinci on 
înainte ca apelul să fie preluat. 

— Maior General Taneer? Cyrus Angleton, ambasada 
SUA. Cred că unul dintre colegii mei din Statele Unite deja 
a... bine, bine, mulțumesc, sunteți foarte amabil. Deci, per- 
miteți-mi să vă explic exact de ce am nevoie. 

Îi spuse totul foarte calm şi domol, vorbind clar, asigu- 
rându-se că egipteanul nu numai că înţelesese despre ce era 
vorba, ci şi că pricepuse cât de urgentă era situația — să verifice 
toate punctele de control ale poliției, pe o rază de 100 de kilo- 
metri de la Cairo, ca să vadă dacă vreunul dintre ele notase un 
jeep Grand Cherokee înregistrat pe ambasadă, cu numărul de 
înmatriculare 21963. Ora şi direcția în care se îndrepta ar fi 
fost, de asemenea, foarte apreciate. 

Când fu sigur că bărbatul celălalt înţelesese totul și că avea 
să-l caute de îndată ce dispunea de vreo informație, Angleton 
închise telefonul și ieși din nou pe balcon. Scoţându-și încă un 
Mars din buzunar şi desfăcându-l, mototoh ambalajul și-l 
aruncă de pe balcon. Luă o mușcătură și începu să cânte 
pentru sine, încet, pe melodia lui Michael Finnigan: 


Unde ești profesore Flin-i-flin? 

Ai dispărut în aerul fin-i-fin? 

Dar eu voi câștiga lin-i-lin, 

Te voi înfrânge iar, profesore Flin-i-flin. 

ÎNTRE CAIRO ȘI ALEXANDRIA 


„Sâmbătă, 21 ianuarie. Am început să lucrez la capela 
Horus, planul fiind să petrec trei-patru zile în fiecare 
sanctuar, apoi o săptămână în care să-mi scriu raportul. 
Măsurat, fotografiat pereții, luat notițe despre conservarea 
basoreliefurilor, a tavanului, a ușii false etc. O nenorocită de 
americancă a venit și-a început să cânte — părea o cămilă care 


regurgitează. Ridicol.“ 


Flin pocni din degete, spunându-i Freyei să oprească apa- 
ratul, Cherokee-ul hurducăindu-se și în timp ce parcurgeau 
drumul înapoi spre autostrada Cairo-Alexandria, praful ridi- 
cându-se în jurul lor. 

— Ce înseamnă asta? întrebă Freya. 

Se încruntă. 

— Păi, ar trebui să mai ascult, însă, din ce-am auzit, par a fi 
notițele lui Hassan din ultimul sezon în Abydos. Când a fost 
prins furând... 

Se opri, virând ca să evite o groapă adâncă. Frunzele bana- 
nilor se loveau de caroseria maşinii ca niște mâini gigantice. 

— Hassan ținea mereu două înregistrări cu ceea ce făcea, 
reluă el. Un jurnal detaliat al săpăturilor, dar și niște comen- 
tarii mai generale pe casete — gânduri, impresii, bârfe. În engleză, 
din cine știe ce motiv, deși limba lui maternă era araba. 

Viră din nou, de data aceasta ca să evite un câine care 
mergea agale pe mijlocul drumului. 

— Despre ce vorbește aici? întrebă Freya. 

— Pe la jumătatea ultimului sezon — am menționat asta pe 
drum încoace —, Hassan a fost rugat să ajute la o lucrare de 
conservare în templul lui Seti I. Consiliul Suprem avea nevoie 
de un raport privind starea celor șapte sanctuare interne ale 
templului, capela Horus fiind una dintre ele. Eu am sfârșit prin 
a supraveghea excavația de la Khasekhemwy, iar Hassan și-a 

luat patru săptămâni pentru a face cercetările necesare și a 
raporta descoperirile. 

Se scărpină pe cap. 

— Deși nu înţeleg ce legătură au toate astea cu oaza. Tem- 
plul Seti a fost construit după o mie de ani de la ultima 
mențiune despre wehat seshtat și nu există nimic în inscripțiile 
acestuia care să aibă câtuși de puţin legătură cu oaza. 

— Atunci, de ce ne-a dat caseta? întrebă ea când ajunseră 
la capătul drumului și o luară la stânga, înapoi spre Cairo. 

Flin ridică din umeri. 

— Bănuiesc că va trebui s-o ascultăm. 

Se aplecă și porni aparatul. Din casetofon se auzi din nou 
vocea imaterială a lui Fadawi — puternică, plină, elevată. 


„Duminică, 22 ianuarie. N-am putut să dorm, așa c-am 
venit la templu devreme, puțin după ora 5 dimineaţa. Nimeni 
nu s-a sinchisit să-i informeze pe paznicii de noapte că lucram 
acolo, iar unul dintre ei aproape că m-a împușcat, fir-ar — a 
crezut că sunt un islamic care voia să pună o bombă sau ceva 
de genul ăsta. Nouă ani de la masacrul de la Hatshepsut și 
toată lumea încă este groaznic de speriată de teroriști. Am 
schițat scena cu îmbrăcarea lui Horus și am fotografiat din 
nou tavanul, care nu este deloc într-o stare bună. Ceai 
după-amiază cu Abu Gamaa, care lucrează la zidăria din 
prima curte — 80 de ani şi încă e cel mai bun restaurator de 
pietre din Egipt. Mi-a spus cea mai revoltătoare glumă despre 
Howard Carter și penisul lu: Tutankhamon, pe care nu cred 


c-o pot repeta nici măcar aici.“ 


ȘI continua astfel. În unele zile nu erau decât vreo câteva 
comentarii la subiect, un rezumat foarte concis al lucrurilor pe 
care Fadawi le făcuse în ziua respectivă. Altele aveau comen- 
tanii mult mai lungi, descrieri ale muncii sale, însoțite de 
monologuri extinse despre tot felul de lucruri, de la arhitectura 
funerară a Noului Regat până la dezbaten cum ar fi dacă 

arheoloagele franceze erau mai frumoase decât cele poloneze 
(Fadawi credea că da). 

După 20 de minute, moment în care ajunseseră și trecuseră 
deja de punctul de control pe unde fuseseră mai devreme — 
polițistul care se ocupa de punctul de control notându-le și de 
această dată numărul de înmatriculare —, Flin îi ceru Freyei să 
deruleze înainte, sărind peste anumite pasaje, sperând să 
ajungă la porțiunea care era de fapt relevantă pentru ei. Nu 
reușiră să găsească însă ceea ce-i interesa, iar vocea lui Fadawi 
continuă să pălăvrăgească, acum în izbucniri scurte, trecându-i 
prin ianuarie, în februarie, descriind sanctuar după sanctuar, 
aparent, fiecare dintre ele dedicat unei zeități: Horus, Isis, 
Osiris, Amun Ra, Re-Horakty. Ajunseră la finalul casetei, o 
întoarseră, începură să asculte cealaltă parte, amândoi părând 
tot mai descurajați deoarece nu auziseră nici cea mai vagă 
referire la Oaza Ascunsă. 

— Nu-mi place deloc, spuse Flin în vreme ce egipteanul 
vorbea monoton în fundal: ceva despre mucegaiul de pe ta- 
vanul din Re-Horakhty. Am impresia că ne face să irosim 
timpul, să alergăm după cai verzi pe pereți ca să-și râdă de noi. 

— N-ar face așa ceva, zise Freya amintindu-și cum se pur- 
tase Fadawi. Chiar era sincer. E ceva aici, eu... 

Nu termină fraza, fiindcă Flin pocni brusc din degete și 
arătă spre casetofon, făcându-i semn să deruleze înapoi. Ea 
opri caseta, dădu înapoi puțin şi apăsă din nou „Redă“. 


„p... cu cartuşe de hieroglife și formule de ofrandă. În timp 
ce m-am aplecat spre ea, am simțit un lucru foarte ciudat — o 
adiere ușoară de vânt pe...“ 


Din nou, Flin își pocni degetele, făcând un gest cu mâna, 
în sensul că trebuia să deruleze și mai în spate. Caseta pârâi și 
foşni în vreme ce se învârtea. Flin aşteptă mai bine de cinci 
secunde, apoi îi făcu semn s-o repornească. 

„+. am descoperit ceva destul de intrigant. Eram pe 
schelă, în partea din față a capelei Re-Horakhty, luând mostre 
de mucegai din tavan, în locul unde bolta se unește cu zidul 
nordic. E un bloc de piatră acolo, în colţul din dreapta-sus al 
peretelui, de doar 40x40 centimetri, decorat cu cartușe de 
hieroglife şi formule de ofrandă. În timp ce mă aplecam 
înspre el, am simțit cel mai ciudat lucru — o ușoară adiere de 
vânt pe față. Iniţial, am crezut că trebuie să vină de la intrarea 
în sanctuar, dar, când m-am uitat mai de-aproape — și nu se 
observă de la nivelul solului —, am văzut o crăpătură foarte 
subțire, nu mai lată de-un milimetru, deasupra blocului, cu 
crăpături similare, chiar mai înguste, pe părțile laterale și 
dedesubt. Peste tot în restul capelei, blocurile din care sunt 
făcuți pereţii sunt atât de solizi, că de-abia poți să înfigi un 
vârf de ac între ei, dar se pare că aici există ceva spațiu între 
ele. Mai mult chiar, deoarece poţi să simţi aerul care trece 
printre ele, înseamnă că trebuie să existe un fel de cavitate în 
spate. E prea târziu ca să mai fac ceva azi, dar am vorbit cu 
Abu Gamaa și ne întoarcem mâine-dimineață, ca să exa- 
minăm cu mai multă atenție, să vedem dacă putem muta 
blocul. Probabil că nu e nimic, dar oricum...“ 


Freya opn aparatul. 
— Crezi că asta e? întrebă ea. Ce voia să ne spună? 
Flin doar întinse mâna și porni din nou casetofonul. 


„Duminică, 12 februarie. Nu m-am putut abține, a trebuit 
să vin dimineaţă devreme să mă uit din nou la acel bloc, chiar 
dacă însemna să fiu împușcat de niște gărzi prea zeloase. Cu 
cât mă gândesc mai mult — și doar asta am făcut de 
ieri-seară —, cu atât mi se pare că s-ar putea să fi dat peste ceva 
destul de important. Pereţii dintre capele au o grosime de trei 
metri şi mereu s-a presupus că sunt în întregime solizi. Dacă se 
descoperă că sunt de fapt goi pe dinăuntru, cu cavități între ei, 


asta ar schimba nu doar perspectiva noastră asupra templului, 

ci şi asupra modului în care-a fost construit. În mod normal, 
ar trebui să fac rost de permisiunea Consiliului Suprem, dar 
asta ar amâna lucrurile cu cel puţin o săptămână, și chiar 
vreau să aflu ce este acolo. Abu va sosi în câteva minute și vom 
putea muta blocul, să ne facem o idee despre ce este în spatele 
lui și apoi să avertizăm autoritățile. Sunt destul de emoționat.“ 


Cherokee-ul se opri în spatele unei cisterne de petrol care 
mergea cu mai puțin de 60 de kilometri pe oră. Deși banda 
exterioară era liberă, Flin rămase în spatele acesteia, prea 
absorbit de casetă ca să o depășească. 


„Ora 16.00 şi Abu Gamaa abia acum a ajuns — a fost 
reținut toată ziua de niște treburi de familie, ceva legat de frații 
săi; mărturisesc că a fost mai mult decât frustrant. Știu că astfel 
de lucruri nu pot fi evitate, dar tocmai azi! Oricum, a venit cu 
nepotul lui, Latif, și suntem toți pe schelă. Au adus cu ei două 
leviere şi o bucată de spumă poliuretanică pe care să așezăm 
blocul dacă și când îl scoatem și tocmai începem... Khalee barak, 
Abu! ... schela se clatină, așa că mai bine las reportofonul...““ 


Se auzi un huruit surd, probabil în timp ce Fadawi își puse 
reportofonul la o parte. În entuziasmul lui, se pare că uitase 
să-l închidă pentru că, deşi nu mai vorbea direct în microfon, 
înregistarea continuă. Caseta răsună de mormăituri și comen- 
tarii bombănite, scârțâitul schelei, izbiturile și frecarea meta- 
lului pe piatră. Din când în când se auzea vocea lui Fadawi 
care dădea instrucțiuni în arabă — „Khalee barak, Abu! Harees, 
harees. Batee awee!“ Cu respirația tot mai precipitată, mormăiturile 
din fundal tot mai forțate, după vreo zece minute se auzi o 
explozie de sporovăieli și un strident sunet hârșâit de piatră 
frecându-se pe piatră, urmat de o bufnitură uşoară, ca și când 
ceva greu fusese coborât pe ceva moale. Tăcere. Apoi, din 
nou, vocea lui Fadawi, șoptită, îndoielnică: „Dumnezeule 
mare! Dumnezeule mare! E plină de...“ 


Oaza ascunsă 315 


În faţa lor, cisterna încetini brusc. Flin observă abia în 
ultimul moment şi trebui să vireze la stânga, pe banda cealaltă, 
ca să nu intre în ea. Un taxi ocupat, care voise să-i depăşească, 
claxonă furios, iar șoferul fu obligat să calce brusc frâna. Până 
ce Flin să reușească a ocol cisterna și să-i facă semn taxiului 
să-l depăşească, Fadawi începuse să vorbească din nou direct 
în reportofon, cu o voce agitată, entuziasmată: 


„+. cavitate mare, plină cu blocuri de piatră, toate adu- 
nate ca... basoreliefuri, inscripții hieroglifice, părți din statui — 
descriu pe măsură ce văd, e doar o masă de... Doamne, ăsta e 
un... cartuș, da, e un cartuș, stai puţin... Nefer... e cumva un 
ka? Nefer-Ka-Re Pepi, Dumnezeule, Neferkare Pepi — Pepi al 
II-lea. Pur și simplu, nu pot să cred ce văd — rămășițe din 
Regatul Vechi... trebuie să intru acolo, trebuie să...“ 


Se auzi un fâșâit de electricitate statică și un clic când 
Fadawi opri reportofonul. Flin se plecă înainte, cu ochii sclipi- 
toni, dorindu-și ca înregistrarea să se reia, cum se şi întâmplă 
după o scurtă pauză. Vocea lui Fadawi părea mai calmă și era 
însoțită de scârțâitul pașilor pe pietriș. 


„E miezul nopții, am pus la loc blocul și mă duc înapoi 
spre magazie... încă nu pot să cred ce-am descopent. Am 
acceptat de mult că nu va mai exista niciodată ceva care să se 
ridice la nivelul lu: Imti-Khentika, că acela avea să fie punctul 
culminant al carierei mele și acum, brusc... de nicăieri... atât 


de minunat... cine s-ar fi gândit, cine ar fi crezut...“ 


Se opri, vocea lui fiind înecată de emoție. Pentru o vreme, 
singurul sunet care se auzi fu cel al pașilor, înainte să se adune 
şi să-și reia comentariile: 


„Aşa cum bănuiam, este o cavitate mare în spatele pere- 
telui sanctuarului, de vreo trei metri lățime și de aceeași 

lungime ca a tempului. Nu prevăzusem însă — nu aveam cum 
— că acel spaţiu a fost umplut până la refuz cu rămășițele unei 
structuri mult mai vechi, în cazul acesta, ceea ce pare a fi un 
templu din timpul domniei lui Pepi al II-lea. Egiptenii făceau 
asta tot timpul, bineînţeles, se foloseau de rămășitele unui 
monument ca să construiască altul — talatat-ele lui Akhenaten 
din Karnak mi-au venit imediat în minte —, dar nu pot să mă 
gândesc la nimic la fel de important ca astea... Am aruncat 
doar o privire foarte rapidă... culonle sunt extraordinare, 
inscripţiile — absolut unice, în unele cazuri conținând texte 
despre care nici măcar n-am auzit vreodată, inclusiv unul sau 
chiar mai multe care au legătură cu Benben și Oaza Ascunsă — 
să vezi când îi spun lui Flinders!“ 

Când îi auzi numele, Freya îi aruncă o privire englezului. 
Acesta privea drept în față, cu ochii ușor umeziți. Simți că ea 
îl privea și îi arătă cu degetul spre casetă, indicându-i să se 
concentreze mai degrabă asupra ei, și nu asupra lui. 


„» e prea devreme să spunem asta, bineînţeles, dar bănu- 
iesc că nu este singurul perete umplut astfel, ci toți pereții sanc- 
tuarului sunt, și posibil și alte părți ale templului. S-ar putea să 
avem de-a face cu cea mai mare colecție de rămășite arhitecto- 
nice egiptene... Nici măcar nu-mi pot imagina... nu-mi pot 
imagina. Mă întorc mâine-dimineaţă la prima oră, ca să studiez 
mai în detaliu inscripțiile. Între timp, i-am pus pe Abu și pe 
Latif să-mi jure că păstrează secretul, dar, momentan, am să mă 
uit rapid în depozit, să văd ce-au făcut azi și-apoi mă duc la 
culcare, pentru o odihnă binemenitată... La vârsta mea, genul 
acesta de entuziasm nu poate fi prea sănătos! Incredibil, pur și 
simplu incredibil.“ 


Inregistrarea se sfârși din nou. Freya aşteptă ca vocea lui 
Fadawi să revină, să descrie ce descoperise în ziua următoare. 
Dar nu mai era nimic, doar foșnetul blând al casetei. Incepu 

să deruleze înainte, încercând să găsească următoarea 
înregistrare, însă foşnetul continuă până când, cu un clanc, 
caseta se termină. 

— Pentru Dumnezeu! spuse ea. Trebuie să fi continuat pe 
altă casetă. Trebuie să... 

— Nu există o altă casetă, zise Flin. 

— Dar a spus că avea de gând să... 

— Asta e, asta-i tot. 

Ea se uită la el. 

— De unde ştii? 

Faţa îi pălise foarte mult. 

— Pentru că, în noaptea de duminică, 12 februarie, Hassan 
a fost prins furând din magazie. N-a mai avut șansa să se În- 
toarcă în templu. A fost băgat la închisoare. 

Umezeala din ochii lui, observă Freya, era mai accentuată. 

— Dumnezeule, nu-i de mirare că era așa de supărat. După 
ce că e groaznic să fii băgat după gratii trei ani de zile, să ți se 
interzică să faci singurul lucru care chiar îți place, dar să se 
întâmple exact când făceai cea mai mare descoperire a 
carierei tale... 

El dădu din cap și continuă să conducă în tăcere. Pe mar- 
ginile drumului începură să apară case. La început sporadic, 
ca niște semne de punctuație singuratice pe pagina altminteri 
goală a deşertului, apoi mai frecvente, locuinţele grupându-se 
în domenii, iar acestea devenind o masă solidă de clădiri, în 
timp ce suburbiile orașului se întindeau să-i întâmpine. În fața 
lor apăru o stație de benzină Mobil, puternic luminată. Flin 
viră Cherokee-ul în fața unei pompe și opri motorul. Un 
angajat în uniformă albastră și cizme albe din cauciuc veni și 
începu să umple rezervorul. Flin ieși și se duse cu pași mari 
spre un telefon public de lângă clădire. Freya îl văzu ridicând 
receptorul și sunând. În 30 de secunde, se întoarse. După trei 
minute, erau din nou pe drum. 

— Aş propune să te las la aeroport, spuse el, dar cred că 
mi-aș bate gura de pomană. 

Ea nu răspunse. 

— Ultima șansă să renunți. 

Freya rămase tăcută. Piramidele se înălțau în fața lor, un 
indicator rutier anunţându-i că trebuiau să meargă drept 
pentru Cairo, dreapta pentru Fayyum, Al-Minya și Asuyt. 

— Bine, zise el, ne ducem împreună. 

— La Abydos? 

Flin încetini, semnaliză și o luă la dreaptă. 


— La Abydos. 
R 


Molly Kiernan stătea pe balansoarul din grădina bungalo- 
ului ei și se legăna ușor înainte și înapoi. Tinea o cană de cafea 
în mâini și avea o pătură pe umeri, pentru că era târziu, iar aerul 
nopții se răcise. Tocmai primise mesajul lui Flin. Părea o pistă 
bună, deși trebuia să aştepte câteva ore ca să vadă exact cât de 
bună era. Măcar aveau o pistă, nu ca în ultimele două decenii. 

Stia c-ar fi trebuit să se simtă mai entuziamată. S-ar fi 
simțit așa dacă povestea cu Angleton n-ar fi fost mai serioasă 
decât se temuse ea. Oamenii ei făcuseră cercetări și se părea că 
avea o reputație nu chiar bună. „Un coşmar, așa îl descrisese 
Bill Schultz. Cel mai urât coșmar al nostru. Ține de postul lui 
cu dinții.“ 

Se mai legănă o dată. Îşi ţinea laptopul pe genunchi, 
ecranul fund plin de imaginea lui Angleton pe care i-o trimi- 
seseră din State. Obez, cu chelie, o peliculă de sudoare lumi- 
nându-i curba obrajilor roșii ca două mere. Trebuia să fie 
confruntat, bineînţeles, nu putea fi lăsat de capul lui. Între- 
barea era când anume? Și cum? Timp de 23 de ani, fusese 
implicată în asta și, în noaptea aceasta, pentru prima dată, o 
trecu un fior real de teamă. Pentru Duna de Foc și pentru ea 
însăși. Cu siguranță, Angleton nu era persoana cu care să te pui. 

Își lăsă capul pe spate și privi în sus, spre stele. Inspirând 
aroma florilor de iasomie și bougainvillaea, ascultând scârţâitul 

balansoarului și foșnetul catifelat al frunzelor arborelui-de-foc 
agitate de vânt, își dori mai mult decât niciodată să-l fi avut pe 
Charlie alături. Să se poată cuibări în braţele lui, așa cum o 
făcea pe veranda casei lor din State, toate grijile ei fiind înde- 
părtate și ținute la distanță de căldura şi puterea lui, și de cer- 
titudinea credinței lui. 

Dar Charlie nu era acolo și nu avea nici un rost să și-o 
dorească. Ajunsese până aici fără el și nu avea de gând să se 
împotmolească acum. Mai privi o vreme în sus, lăsând ca 
balansoarul să se oprească treptat, apoi, terminându-și ca- 
feaua, închise laptopul, luă pistolul Beretta de pe scaunul de 
alături și intră în casă, încuind și blocând ușa după ea. 

— Haide, Flin! murmură ea. Găseşte ceva util. Te rog, 


găseşte ceva util! 


Dintr-un motiv oarecare, Freyei îi intrase în cap că Abydos 
se afla imediat la sud de Cairo. Se afla la sud, doar că nu chiar 
„imediat“: 500 de kilometri, mai precis, puţin sub jumătate 
din lungimea totală a țării, distanță care, chiar și noaptea, cu 
șoselele relativ lipsite de trafic, ar fi fost parcursă în cinci ore, 
poate chiar mai mult, după estimările lui Fhn. 

— N-o să ne rămână prea mult timp după aceea, spuse el. 
Din câte îmi amintesc, templul se deschide pentru public la 
ora șapte dimineață, deci va trebui să ieșim de acolo pe la șase 
patruzeci și cinci cel târziu sau vom fi văzuți și, crede-mă, n-ar 
fi deloc bine. Egiptenii nu sunt prea indulgenți cu cei care intră 
în monumentele lor și le distrug. 

Se uită la ceas: 23.17. 

— O să fie chiar la mustață. ° 

— Atunci, calc-o! zise Freya. 

Aşa şi făcu, acul vitezometrului trecând de 100 de kilo- 
metri pe oră, făcând slalom printre camioanele și cisternele 
sporadice, singurele vehicule de pe drum la ora respectivă. 

Străbătuseră vreo 20 de kilometri, când Flin viră brusc spre 
marginea drumului și se opri în fața unor magazine dărăpă- 
nate. Chiar și la ora aceea târzie din noapte, erau deschise. În 
faţa unuia dintre ele, luminat doar de un bec simplu, se afla un 
amestec de unelte de construcție și agricole — mături, coase, 
baroase, touria-uri. Flin intră grăbit şi ieşi un minut mai târziu 
cărând două leviere aparent grele, două lanterne și un enorm 
tăietor de lacăte. 

— Trebuie să ne rugăm să existe o schelă sau o scară acolo, 
spuse el aruncând uneltele în partea din spate a jeepului, apoi 
urcând din nou la volan. 

— Și dacă nu? 

— Am încurcat-o. Dacă aptitudinile tale de alpinistă nu-ți 
permit să planezi prin aer. 

Porni motorul, patină din nou spre şosea și porni grăbit 
în noapte. 

Nu vorbiră mult în timpul drumului. Flin mai ascultă de 
vreo două ori caseta lui Fadawi, memorând informaţiile nece- 
sare și schimbară câteva vorbe cu jumătate de gură. Freya îi 
zise câte ceva despre căţărat, Flin își descrise munca din Gilf 
Kebir, unele dintre expedițiile pe care le făcuse împreună cu 
Alex. Nici unul nu intră în vreun detaliu, neavând dispoziția 
necesară, și, pe când ajunseră în Beni Suef, la 120 de kilo- 
metri depărtare de Cairo, tăcură amândoi, singurele zgomote 
fiind torsul motorului Cherokee-ului și bufniturile, și scrâș- 
netele cauciucurilor care accelerau pe asfaltul neuniform. 
Freya dormi câte puţin, ațipind doar ca să fie trezită din nou 
de hurducăituni pe când treceau peste o crăpătură adâncă sau 
când încetineau ca să treacă prin vreun punct de control al 
poliției. Nu înţelegea mare lucru din peisajul prin care tre- 
ceau, în afară de faptul că era compus din nisip cu arbuşti, 
presărat din când în când cu câmpuri de trestie de zahăr, pal- 
mieri şi sate dărăpănate, din cărămizi de lut. În jurul orei 
1.15, opriră într-un oraș foarte luminat, ca să alimenteze și să 
cumpere niște apă. 

—  Al-Minya, o informă Flin, cam pe la jumătatea 
drumului. La scurtă vreme după aceea, aproape că se ciocniră 
cu un autocar care venea din față, din cauză că Flin nu calculă 
bine distanţa când depăși o cisternă cu petrol. În afară de asta, 
călătoria a fost lipsită de incidente, indicatorul de bord ară- 
tând în jur de 110 de kilometri pe oră, lumea trecând cenușie 
în viteză pe lângă ei, de ambele părți, kilometrii scăzând 
treptat, în timp ce goneau spre sud. 


— Freya. 

— Hmm. 

— Freya. 

Fa clipi dezorientată, neștiind sigur unde se află și ce 
anume se întâmplă. | 

— Haide, am ajuns! 

Flin cobora deja din Jeep. Pentru o clipă, rămase locului, 
căscând, singurele zgomote fund lătratul îndepărtat al unor 
câini și pocnetele metalice moi al motorului Jeepului, care se 
răcea. Apoi, privind bordul mașinii — ora 4.02, ajunseseră bine —, 
deschise portiera și ieși. 

Se aflau într-un sat mare, la poalele unui deal, un drum 
luminat de felinare urcând abrupt în faţa lor, înspre o antenă 
pentru telefoane mobile din vârful pantei. Un drum paralel 
urca la 300 de metri în dreapta ei, plin, ca și acesta, de maga- 
zine și case din beton. Între ele se afla un enorm spațiu de 
formă dreptunghiulară, care dădea înspre deal. La capătul 
acestuia — prins între braţele satului ca între cleștii unei pensete 
imense — era fațada spectaculos iluminată a ceea ce presu- 
punea ca că trebuia să fie templul lui Seti I: lung, cu acoperiș 
plat, impunător, străjuit de 12 coloane monumentale, ca barele 
unei cuști uriașe. i 

— Casa Milioanelor de Ani ai Regelui Men-Maat-Ra, 
Fericit în Inima lui Abydos, rosti Flin venind lângă ea. Impre- 
sionant, nu-i așa? 

— Într-adevăr. 


322 Paul Sussman 


— Ţi-aș oferi un tur complet, dar, ținând cont că nu prea 
avem timp... 

O luă de braț și o duse în partea din spate a Cherokee-ului. 
Deschizând portiera, adună uneltele de pe banchetă. Îi dădu 
Freyei lanternele și un levier, îl luă pe celălalt și tăietorul de 
lacăte, apoi încuie maşina. Ea porni spre templu, dar el o 
chemă înapoi pocnind din degete și, în schimb, o duse spre 
stânga, pe o stradă laterală, pe lângă un măgar care rumega 
dintr-o grămadă de nutreţ, și tot mai adânc în sat. 

— Întreaga zonă e plină de gărzi, îi explică el în șoaptă, fă- 
cându-i semn cu mâna spre o altă stradă. Ar trebui să stăm cât 
mai ascunși posibil. 

Trecură printre case, totul find cufundat într-o tăcere 
mormântală, cu excepția câinilor care încă lătrau în depărtare 
și, la un moment dat, a sforăitului cuiva. Pământul se înălța 
treptat, apoi începu să se aplatizeze. Cotind pe o alee îngustă, 
ieșiră din nou pe drumul unde parcaseră. Se aflau aproape în 
vârful dealului acum, antena de telefon înălțându-se la stânga 
lor, Cherokee-ul fiind de-abia vizibil la baza pantei din dreapta. 
În fața lor, o fâşie de teren abandonat, presărat cu deșeuri, 
dădea într-un gard de sârmă ghimpată. În spatele acestuia, se 
afla o grămadă de coloane și pereți din cărămizi de lut, cea 
mai înaltă dintre ele ajungând doar până la pieptul unui om. 
Dincolo de acestea se înălța un zid mult mai solid, dintr-un 
talmeș-balmeș de blocuri de piatră — laterala templului. Reflec- 
toarele inundau totul cu o lumină portocalie, iar gardieni în 
uniforme negre se vedeau patrulând prin zonă. 

— Cum a spus și Hassan pe casetă, ăștia mai întâi te îm- 
pușcă și după aia te-ntreabă, zise Flin trăgând-o înapoi în 
umbră. Trebuie să fim atenți sau or să-i facă treaba lui Girgis 
în locul lui. 

Privi cu atenție în față, studiind modul în care se deplasau 
gardienii, încercând să deslușească tiparul după care patrulau. 

— Există o zonă oarbă când se întoarce tipul ăla, rost el 
după câteva momente, arătând cu degetul spre una dintre 

siluetele îmbrăcate în uniforme. Putem să ajungem sub gard și 
intrăm prin fostele magazii. Când se întoarce din nou, intrăm 
pe poarta aceea mică din colț și apoi pornim în Jos, spre por- 
ticul templului. OK? 

— Și dacă ne văd? 

El nu-i răspunse, doar își înclină capul și își ridică sprânce- 
nele, de parcă ar fi spus: „Să sperăm că nu ne văd“. Trecură 
30 de secunde, apoi, dându-i un cot Freyei, începu să înainteze. 
Ea îl urmă și traversară grăbiţi terenul abandonat, se strecurară 
printr-o gaură din gard şi își croiră drum înspre labirintul de 
pereți din lut. Ghemuindu-se în spatele unui rând de posta- 
mente de coloane, se simțiră îngrozitor de vizibili, reflectoarele 
inundând zona cu lumină, ferestrele clădirilor din jur părând 
să se holbeze direct la ei. Îşi ţinură respiraţia, aşteptându-se 
oarecum să audă țipete și pași alergând. Dar prezenţa lor 
trecu neobservată și, după alte 30 de secunde, Flin își scoase 
capul, privi rapid în jur și îi făcu semn Freyei s-o ia din loc. 
Rămaseră cât mai aplecați posibil, trecând rapid printre ruine 
și printr-o poartă strâmtă din gardul templului. Din patru 
paşi, ajunseră la o terasă care se întindea de-a lungul fațadei 
luminate a clădiri. 

— Linişte! șopti el trăgând-o în spatele primeia dintre 
coloanele monumentale care străjuiau fațada, ținându-și un 
deget pe buze. 

— Ce naiba crezi c-aveam de gând să fac? murmură ea. Să 
incep să cânt? 

Făcură din nou o pauză, lhpindu-se de piatră, ascultând 
orice zgomot care le-ar fi indicat că fuseseră reperați. Apoi, 
începură să înainteze de-a lungul terasei, către dreptunghiul 
negru care forma intrarea în templu, fugind de la o coloană la 
alta, siluetele acestora — impunătoare, monstruoase, diforme — 
alunecând de-a lungul pereților luminaţi de reflectoare spre 
stânga lor, înainte să dispară din nou după fiecare coloană. 
Există un moment de agonie când, chiar în vreme ce ajunseră 
la coloana care străjuia intrarea, Freya se împiedică şi lovi 

podeaua de piatră cu levierul. Sunetul se reverberă în tot spa- 
țiul, părând a umple noaptea. Se retraseră din nou în umbră, 
împietriți, ascultând pașii care veneau dinspre curte, în fața 
templului, ajungând chiar până la capătul terasei. 

— Meen? se auzi o voce la doar câțiva metri distanță, apoi un 
fâșâit și un clic, ca de pușcă dată jos de pe umăr. Cine acolo? 

Rămaseră nemișcați, neîndrăznind să respire, știind că, 
dacă gardianul ar fi urcat pe platformă, cu siguranţă, aveau să 
fie descoperiți. Spre ușurarea lor, rămase dedesubt, patrulând 
în sus și în jos, până când, în cele din urmă, convins că nu era 
nimic, se îndepărtă, tropăitul cizmelor sale pierzându-se trep- 
tat. Flin aşteptă până acesta nu se mai auzi deloc, apoi privi 
precaut pe după coloană. Drumul era liber. Îi dădu Freyei levi- 
erul său și, apucând cleștii, se îndreptă spre poarta de fier care 
bloca intrarea în templu, și tăie lacătul, lamele retezând meta- 
lul ca și cum ar fi fost făcut din brânză. Deschise poarta, păși 
înăuntru și, privind încă o dată prin curte, îi făcu semn Freyei 
să vină, împingând poarta după ea și trăgând-o spre stânga, 
dincolo de lumina reflectoarelor de afară. 

Rămaseră acolo un moment, trăgându-și sufletul, ochii 
obișnuindu-li-se cu întunericul și ascultând. Apoi, proptind 
cleştii de perete, Flin luă un levier și o lanternă de la Freya și, 
aprinzând-o, o conduse înainte. 

Se aflau într-o încăpere cavernoasă, pietruită. La dreapta 
și la stânga porneau două șiruri gemene de coloane, fiecare 
având o înălțime de opt metri și groasă cât un trunchi de 
copac, orice suprafață disponibilă — pereți, coloane, tavan — 
fiind acoperită cu o mulțime de hieroglife încâlcite. Freya își 
aprinse lanterna și privi în jur, uimită. Cu câțiva ani în urmă, 
făcuse scufundăn nocturne într-un recif de corali pe coasta 
Thailandei, iar locul acesta avea același aer misterios, subac- 
vatic. Fasciculul ei de lumină tăia întunericul, dezvăluind 
forme și imagini ciudate: siluete cu corp de om şi capete de 
animale — vulturi, lei și șacali —, un om îngenuncheat, cu mâi- 
nile ridicate a implorare, trei capete de statuie aliniate într-o 

nișă din perete, ochii lor goi uitându-se absenți către umbre. 
Erau şi culori: nuanţe de roșu, verde și albastru se ițeau o clipă 
înainte să se piardă din nou în monocromie, în timp ce Freya 
își muta lanterna în altă direcție, de parcă însăși raza acesteia 
crea diversele nuanțe. 

Ajunseră în capătul opus al încăperii — singurul sunet care 
se auzea fiind cel al pașilor lor pe piatră — și trecură printr-un 
zid într-un al doilea spațiu imens, la rândul lui plin de coloane 
decorate. Chiar şi pentru ochiul necunoscător Freyei, era clar 
că incrustațiile de aici erau de o calitate net superioară, 
hieroglifele fund redate mai degrabă în basorelef decât 
altorelief, cu imaginile mai detaliate și mai subtile. O scară de 
raze ale lunii cobori printr-o lucarnă din tavanul de deasupra. 
În rest, totul era complet negru, iar întunericul atât de intens, 
încât Freya aproape că-i simțea gustul. 

Trecură și prin această încăpere și urcară pe o rampă până 
la o platformă joasă de la celălalt capăt. Flin trecu raza lan- 
ternei de-a lungul peretelui din spate, luminând un șir de șapte 
uși dreptunghiulare, cu goluri mai adânci în cadrul celei mai 
late dintre ele. Se îndreptă spre cea de-a treia de la stânga, 
trecând pe sub un prag foarte deteriorat și într-o cameră drep- 
tunghiulară și lungă. Tavanul boltit al acesteia era tot pătat cu 
mucegai, pereții săi acoperiţi cu desene în relief fund peticiți 
cu ciment, arătând ca nişte eczeme în locurile unde zidăria se 
dezintegrase și fusese reparată. 

— Capela Re-Horakhty, o anunţă Flin, tot în șoaptă, deși se 
aflau acum în inima templului și erau șanse minime să-i audă 
cineva din afară. 

Lumină în jur, apoi se întoarse spre dreapta și ridică fasci- 
culul lanternei spre colțul din dreapta-sus al încăpeni, până în 
punctul unde peretele se unea cu bolta tavanului. Acolo, așa 
cum descnsese Fadawi, era un bloc de formă pătrată, nu mai 
mare de 40 x 40 centimetri, cu urme de hieroglife de-abia vizi- 
bile sub mucegaiul care îl acoperea. 

— Mai trebuie doar să ajungem până acolo, spuse el. 

Se întoarseră în sala hipostilă și se despărțiră. Îndepăr- 
tându-se în direcții opuse, spintecau întunericul cu lanternele 
lor, căutând ceva — orice — de care se puteau folosi ca să 
ajungă la acea piatră, nici unul din ei nevrând să-și exprime 
teama că s-ar putea să fi ajuns până acolo, dar nu vor reuși să 
se cațere până la blocul căutat. În mai puțin de un minut, 
Freya auzi un fluierat uşor. Întorcându-se pe unde venise, îl 
văzu pe Flin stând în ușa capelei de lângă cea care îi interesa 
pe ei, cu un rânjet de ușurare pe față. Înăuntru, lipită de ușa 
falsă din spatele capelei și înconjurată de saci de ciment, era o 
schelă din aluminiu prevăzută cu rotile pentru a putea fi 
deplasată mai ușor. 

— Ce se potrivește c-am găsit-o aici, zise el îndreptându-se 
spre schelă și scuturând-o. Acesta este sanctuarul lui Ptah, zeul — 
printre altele — al zidanilor și al cioplitonilor în piatră. Să 
sperăm că e un semn bun. 

Schela se dovedi prea înaltă ca să fie transportată prin ușa 
capelei, obligându-i să îi dea jos ultimul nivel și să o transporte 
în capela Re-Horakhty în două părți, reasamblând-o apoi, 
pierzând astfel minute prețioase. Odată montată, Flin blocă 
roțile și, apucând levierele şi lanternele, urcară amândoi, Freya 
destul de rapid, Flin mai precaut. 

— Doamne, ce se clatină, mormăi el ajungând la platforma 
din vârf. De parcă ar fi făcută din jeleu. 

— Nu te mai prost, îl mustră ea. Ne aflăm numai la trei 
metri înălțime. 

El o privi ca și cum i-ar fi spus: „Irei metri prea mult“ și, 
aplecându-se în față, își aținti lanterna spre colțul peretelui. 

De jos, blocul de piatră păruse la fel de bine fixat în perete 
ca toate celelalte. Acum, că erau aproape de el, lanternele 
luminându-l de la câțiva centimetri distanță, puteau să vadă 
exact ce văzuse Fadawi: o crăpătură îngustă deasupra pietrei și 
altele și mai înguste dedesubt și pe laterale, nici una mai 
lată decât o linie de creion. Aplecându-se, Flin își lipi obrazul 
de perete. 


Oaza ascunsă 327 


— Hassan avea dreptate, zise el după o pauză, cu ochii 
lucindu-i de entuziasm. Chiar există un curent de aer. Haide! 

Își privi ceasul — 4.24 — și își pozitionă lanterna pe plat- 
formă astfel încât lumina ei să cadă direct pe bloc, apoi își 
scuipă în palme și apucă levierul de fier. 

— OK, la treabă! 

Zahir al-Sabri se aplecă peste patul fiului său, zâmbind în 
timp ce privea silueta care dormea ghemuită, cu un braţ 
îndoit sub cap, celălalt aruncat într-o parte, .cu palma des- 
chisă, de parcă băiatul încerca să atingă ceva. Își aminti de 
ziua în care se născuse Mohsen — cum ar putea să uite? —, 
uimirea pe care o simţise, euforia sufocantă care îl cuprinsese. 
Ca beduin, nu era considerat cuviincios să-ți arăţi emoțiile în 
public, așa că se mulțumise să-i dea micuţului plin de riduri 
un sărut și să-și îmbrățișeze soția înainte să plece în deșert 
unde, înnebunit de fericire, dansase și țipase ca un nebun, 
privit doar de dune şi de cer. 

Ar mai fi vrut și alți copii, o duzină, căci oare ce satisfacție 
mai mare poate exista decât să creezi noi zale în lanțul vieții, 
lungindu-l spre viitor? Totuși, nu a fost să fie. Naşterea fusese 
dificilă, apăruseră complicații, sângerăn — nu înţelesese 
detaliile, doar că, dacă ar fi trecut încă o dată prin așa ceva, 
viața soției sale ar fi fost în pericol și el nu putea permite una 
ca asta. Allah dă și Allah ia. Așa stăteau lucrurile. Îl avea pe 
Mohsen și asta era suficient. 

Continuă să privească în jos, luna înconjurându-i capul 
băiatului cu o aură argintie. Aplecându-se, îl sărută pe obraz, 
murmurând „Ana bahebak, ya noor eanay'a“ — Te iubesc, lumina 
ochilor mei — și se strecură în pat, lângă soția sa. Se holbă o 
vreme la tavan. Un timp doar stătu acolo mușcându-și buza, 
fără să-i fie mai somn decât îi fusese cu patru ore în urmă. 

Apoi, întorcându-se pe o parte, se întinse sub pat și atinse gura 
puștii pe care o păstra acolo, trecându-și degetul peste supra- 
faţa rece, din oţel a țevii. 

' Era pregătit. Once s-ar fi întâmplat, orice i s-ar cere, era 
pregătit. Măcar prin aceasta avea să se ridice la nivelul amin- 
urii străbunilor săi. 

— Ana bahebak, ya Mohsen, murmură el. Ana bahebak, ya noor 
eanay'a. 


ABYDOS 


— Chiar crezi că Fadawi nu i-a vorbit nimănui despre asta? 
întrebă Freya în timp ce forțau cu levierele în găurile din jurul 
blocului de piatră, Flin sus, Freya în lateral. Sau tipul celălalt, 
Abu nu mai știu cum. 

Flin clătină din cap, împingând levierul, străduindu-se să 
disloce piatra. 

— Aș fi auzit dacă ar fi făcut-o. Cum a zis Fadawi pe casetă, 
dacă s-ar găsi un templu care să-i fi aparținut lui Pepi al II-lea, 
ar fi una dintre cele mai mari descoperiri din ultimii cincizeci 
de ani. Lumea ar fi aflat. Haide, nenorocitule! 

Apăsă mai tare pe levier. Freya făcu la fel cu al ei, tăcând 
amândoi în vreme ce își concentrară toată energia asupra lu- 
crului pe care-l aveau de făcut, conștienți că timpul trecea și 
nerăbdători să urnească blocul. Transpirația le umezi feţele; 
încăperea răsuna de mormăitunle efortului lor și de scrâșnetul 
metalului pe piatră. După câteva minute, Flin își schimbă 
unghiul de atac, scoțând levierul din deschizătura de deasupra 
blocului și introducându-l în cea laterală, în partea opusă 
Freyei. Îşi Jlegănară levierele înainte şi înapoi, împingând și tră- 
gând. Totuși, piatra le opuse rezistență și Freya începu să se 
întrebe dacă aveau să o urnească vreodată din loc când, în 
sfârșit, se simți o smucitură slabă, un tremur extrem de vag, 
de-abia perceptibil. Îşi schimbară pozitiile, răsucind barele alți 

câțiva milimetri în interior și ridicând. Mișcarea deveni mai 
pronunţată. Flin îşi ehberă levierul și-l forță sub piatră, apă- 
sându-l în jos. Blocul se săltă puțin. 

— Aproape că am reușit, gâfâi el cu ochii man, atât din 
pricina efortului de a urni piatra, cât și datontă entuziasmului 
pentru ceea ce-ar fi putut găsi dincolo de el. 

Continuară să forțeze în jurul marginilor, uneori atacând 
blocul lateral, alteori de sus şi de dedesubt, până când, în cele 
din urmă, începu să se desprindă cu un scârțâit din perete — la 
început, foarte puțin, milimetru cu milimetru, de parcă nu 
voia să se clintească, apoi, când îl prinseră mai bine, tot mai 
tare, clinchetul levierelor de fier fiind acum însoțit de zgomotul 
pietrei frecându-se de piatră. După ce o scoseseră vreo 15 cen- 
timetri, lăsară la o parte levierele și o apucară cu mâinile goale, 
trăgând-o cu grijă, potrivindu-și prizele pe când piatra ieșea 
tot mai mult. Într-un final, cu un ultim efort, reuşiră să o scoată 
din perete și să-i susțină toată greutatea pe braţe și umen. Era 
grea, incredibil de grea, mult mai grea decât se așteptase vre- 
unul din ei, și foarte greu de manevrat, cu schela care se clă- 
tina sub ei și spațiul îngust pe care îl aveau la dispoziție pe 
platformă. Se târâră câțiva pași mici de la perete şi începură 
s-o coboare, sudoarea înţepându-le ochii, respirația devenin- 
du-le tot mai greoaie și mai precipitată. O coborâră cam pe 
jumătate, când amândoi începură să simtă în același timp cum 
piatra le alunecă din mâini. 

— Nu mai pot s-o țin, gâfâi Freya. E... 

Se clătină la dreapta, încercând să n-o scape, înainte să-și 
dea seama că n-avea nici un sens și să dea drumul blocului din 
mână, sărind din calea lui, ca să nu-i strivească picioarele. Flin 
se aplecă înainte și dădu și el drumul pietrei, o fracțiune de 
secundă mai târziu decât Freya, avântul său propulsând piatra 
spre capătul platformei și apoi în spațiul de dedesubt. Întreaga 
încăpere — întregul templu — păru să reverbereze de o bufni- 
tură surdă, ca de ciocan, în timp ce piatra se prăbuși pe podea, 
forța impactului rupând o bucată mare din colțul acesteia. 

— Doamne! gemu Flin apucând lanterna și luminând în 
Jos. Valuri grele de praf se unduiră prin raza lanternei. Piatra 
aia a stat acolo peste două mii cinci sute de ani... 

— La naiba cu piatra, spuse Freya. Dacă a auzit cineva? 

Rămaseră țintuiți locului, ascultând, ecoul prăbuşirii pie- 
trei părând să lâncezească sub tavanului boltit al încăperii, 
Flin părând extrem de îngrozit, de parcă, fără să vrea, ar fi dat 
cu mașina peste un prieten apropiat. Totuși, nu se auziră țipete 
sau pași, nici un semn cum că accidentul le-ar fi atras atenția 
gardienilor și, aruncând o ultimă privire plină de suferință spre 
blocul zdrobit, Flin își îndreptă atenția către gaura pe care 
tocmai o deschiseseră în perete. Ridicându-se până la ea, 
lumină cu lanterna. 

— Ce vezi? întrebă Freya luându-și lanterna și venind în 
spatele lui. 

El nu-i răspunse, plimbând doar fasciculul de lumină 
încolo și încoace, cercetând cavitatea, Freya neputând să zărească 
nimic de spatele și umerii lui. 

— Ce vezi? repetă ea încercând să se uite pe după el. 

El nu-i răspunse nici de data aceasta, iar ea simți un fior 
trecător de teamă la gândul că poate nu era nimic acolo, că 
Fadawi își bătuse totuși joc de ei. Apoi, Flin se întoarse spre ea, 
expresia lui îngrozită de doar câteva chpe mai înainte fund 
înlocuită cu una de uimire mută. 

— Lucruri minunate, spuse el ridicând degetul mare. Văd 
lucruri minunate. 

Se dădu mai la stânga, lăsând-o să vină lângă el şi să se 
uite. Freya se trezi privind într-o cavitate îngustă, ca un puț nu 
mai larg de doi metri și poate adânc de vreo 12, o trecere se- 
cretă printre pereții capelei. Tavanul — făcut din bucăți de 
pietre imense — părea să fie la același nivel ca al capelei, iar 
podeaua, presupunea ea, putea fi de asemenea o continuare a 
celei din capelă. Nu avea cum să fie sigură, pentru că, pe toată 
lungimea sa, până la aproape un metru sub deschizătură, cavi- 
tatea erau plină cu grămezi de blocuri de piatră, cele mai mici 

dintre ele de cel puțin două ori mai mari decât cea pe care 
tocmai o scoseseră. Unele erau pătrate, altele dreptunghiulare, 
unele goale, altele decorate cu imagini și inscripții hieroglifice. 
Gravurile — precum cele din sălile hipostile de afară — purtau 
incă urmele colontului lor original: nuanţe de verde și roșu, şi 
galben, și albastru. Existau și fragmente din coloane, bucăți 
din statui — o bucată dintr-un tors de granit, partea de sus a 
unui sfinx —, toate aruncate aparent la întâmplare în acel 
spațiu, claie peste grămadă. Aveai impresia că te uiţi într-o 
cutie enormă plină până la refuz cu piese de lego pentru copii. 

— Incredibil, nu-i așa? zise Flin aplecându-și capul în inte- 
rior, obrazul lui aproape atingându-l pe al Freyei . 

Își îndreptă lanterna înspre văgăună, mișcându-i raza 
până când aceasta se stabili pe un bloc anume, luminând niște 
semne care păreau o pereche de ovaluri alungite, unul lângă 
celălalt, fiecare din ele încercuind un rând de hieroglife. 

— Nefer-Ka-Re Pepi, citi el, raza lanternei tremurând 
ușor, ca și când ar fi fost atât de copleșit de ceea ce vedea, 
încât nu-și putea ține mâna nemișcată. Numele de tron al fa- 
raonului Pepi al II-lea. Cum a zis și Hassan, trebuie să fi 
existat un templu al Regatului Vechi pe locul acesta, care a 
fost dezafectat şi reciclat ca umplutură pentru pereți când Seti 
și-a construit propriul templu, o mie de ani mai târziu. 

Dădu din cap. 

— Dumnezeule, Freya, nici măcar nu pot să încep să... 
Adică, e o penoadă din istone care nu ne-a lăsat aproape 
nimic material. Ceva ca asta ar putea rescrie complet... Covâr- 
șitor, absolut covârșitor! 

Se mai uitară o vreme prin acea deschizătură. Apoi, 
conștienți că nu aveau mult timp la dispoziție, Flin își trecu 
capul și umerii prin gaură și începu să se târască spre cavitate, 
picioarele și tălpile dispărându-i în vreme ce cobori zvârcolin- 
du-se pe pietrele de dedesubt. Freya îl urmă, mult mai abilă, 
Flin ajutând-o să treacă de pe partea cealaltă și coborând-o 
ușor pe suprafaţa neuniformă. 

— Ai grijă unde pui mâna, o avertiză el. Probabil că e plin 
de scorpioni. 

Ea se înfioră și își luă repede mâna de pe capul unei statui. 

Acum, că erau înăuntru, locul părea și mai înghesuit, și 
mai claustrofobic. Tavanul era prea jos ca să poată sta drepți, 
lar zidăria îi împingea din toate părțile, deși se simţea un 
curent foarte slab, o mișcare a aerului de-abia perceptibilă — 
de unde anume venea, Freya nu își dădea seama. Stătură așa 
un moment, ghemuiți lângă deschizătura din perete, plim- 
bându-și lanternele prin jur, măsurând spațiul. Apoi, după ce 
se mai uită o dată la ceas — 4.51 —, Flin începu să se cerceteze 
prin jur, examinând inscnpțiule, încercând să găsească orice 
indiciu legat de locația oazei. Freya își îndreptă lanterna în 
direcția lui, ca să aibă mai multă lumină, dar, altfel, îl lăsă să-și 
vadă de treabă. Stia să descifreze hieroghfele cam la fel de bine 
precum ştia japoneza, așa că nu prea avea cu ce să-l ajute. 

Trecură 20 de minute într-o tăcere deplină, singurele zgo- 
mote fiind cele făcute de cizmele lui Flin pe piatră și şoaptele 
lui ocazionalele — „Minunat. Dumnezeule, e minunat!“ Apoi, 
brusc, pocni din degete şi îi făcu semn cu mâna: 

— Vino să vezi asta. 

Freya se împiedică spre el, lovindu-se la cap de tavan și se 
ghemui alături. Flin își trase lanterna înapoi și lumină de-a 
lungul unei pietre verzui-negricioase. După o clipă, își dădu 
seama că era un obelisc mic, așezat orizontal și aproape 
ingropat sub o grămadă de alte blocuri. 

— Pare a fi un fel de imn sau rugăciune către Benben, spuse 
el indicând textul hieroglific inscripționat pe piatră. 

— Asta e piatra aia din Indiana Jones. Așa-i? întrebă ea. 
Cea cu puteri supranaturale? 

El dădu din cap, zâmbind la auzul remarci ei. Punându-și 
degetul prăfuit pe colţul din dreapta-sus al inscripției, începu 
să recite, vocea lui — ca atunci când citise din papirusul Im- 
ti-Khentika — părând să devină tot mai profundă și mai gravă, 
de parcă ar fi răsunat de undeva din timpuri străvechi. 


Oaza ascunsă 333 


— Îner-wer iner-en Ra îner-n Sedjet iner sweser-en kheru-en sekhmet, 
intonă el. O, mare piatră, o, piatră a focului, o, piatră care 
ne-ai făcut puternici, o, voce al lui Sekhmet pe care o purtăm 
în bătălii înaintea noastră și care ne aduce victorii fără număr... 

— Ceva legat de oază? 

— Nu, dar și aici e menționat Benben... 

Fhn își îndreptă lanterna într-o parte, către un bloc de 
calcar acoperit cu hieroglife, textul său vibrând în culori roșii, 
albastre, galbene și verzi. 

=.. ȘI alci... 

Acum, lumina lanternei poposi pe ceea ce părea a fi un 
fragment dintr-o coloană. 

— .. ceea ce sugerează că materialul din această parte a 
cavităţii provine din aceeaşi secțiune a templului lui Pepi. Un 
fel de altar închinat lui Benben, din câte văd eu. Cum ţi-am 
spus la muzeu, unde găsești menționat Benben, găsești și oaza. 
Pe aici trebuie să ne uităm. Aici trebuie să fie. 

Mormăi satisfăcut și își reluă căutarea, examinând fiecare 
părticică din zidărie, ignorându-și propriul sfat legat de scor- 
pioni și vârându-și lanterna adânc printre blocuri, în încer- 
carea de a lumina fragmentele de text parțial îngropate sau 
aflate în unghiuri dificile. 

— Și dacă explicația de care avem nevoie se află chiar dede- 
subt? întrebă Freya. Cred că asta se continuă la cel puțin doi 
metri adâncime. N-avem cum să le mutăm pe toate. 

Fhn nu-i răspunse — fie pentru că era prea absorbit de ceea 
ce făcea, fie pentru că nu voia să accepte scenariul propus de 
ea. Mai trecură 15 minute. Freya, așezată pe capul unei statui, 
se simţea extrem de inutilă, în vreme ce englezul continua să-și 
croiască drum prin haosul acela de piatră. Apoi, scoase un 
țipăt ascuțit și-i făcu din nou semn cu mâna. j 

Se afla acum la vreo două treimi din lungimea cavități, iar 
lanterna sa lumina un bloc mic dintre alte blocuri, aflat cu fața 
în jos, la care avea acces doar dacă stătea pe spate și privea în 
sus. Zâmbea cu gura până la urechi. 

— Ce-i? întrebă ea aplecându-se peste el, încercând să vadă 
mai bine. 

— E parte dintr-un text care descrie cum să intri în oază, 
zise el cu respirația tăiată, buricele degetelor alunecându-i 
încolo și încoace pe piatră, de parcă ar fi mângâiat pielea unei 
iubite. Mai mult ca sigur, din sanctuarul cel mai interior al 
templului lui Pepi, pe care numai faraonul și marele preot 
puteau să îl vadă. Nici măcar nu pot să-ncep să-ți descriu cât 
de important este. 

Continuă să se holbeze la inscripție, cu o mână mișcând 
lanterna încolo şi încoace, cu cealaltă trasând liniile hierogli- 
felor. Apoi, începu să traducă încet: 

— Sebawy — două porți — te vor duce în net djeseret, valea 
secretă. Khery en-inet — la capătul de jos al văii — re-en west, Gura 
lui Osiris. Hery en inet — la capătul de sus al văii — maget en Nut, 
scara lui Nut, care se află sub mu nu pet, apa din cer. Doar 
aceste porți te vor duce acolo, doar acestea două, una jos și 
una sus, nu vei găsi alta, pentru că este dorinţa lui Ra... 

Se opri, inscripția terminându-se acolo. 

— Despre Gura lui Osiris ştim deja, rosti el cu o voce mai 
calmă, mai controlată. Deși, la ce anume se referă... 

Clătină din cap. 

— Osiris era zeul lumii din subteran, așa că poate e doar 
ceva figurativ... pur și simplu, nu știm. Totuşi, chestia asta cu 
scara lui Nut e ceva complet nou. Nici unul dintre textele 
existente nu o menționează, sau, cel puțin, nici unul pe care 
l-am văzut eu până acum și sunt destul de sigur că le-am văzut 
pe toate — absolut extraordinar! 

— Ce înseamnă? întrebă ea entuziasmată, deşi textul în sine 
nu-i spunea mare lucru. 

— Ei bine, Nut era zeiţa cerului, explică Flin ieșind de sub 
piatră, faţa și părul lui fiind acoperite cu praf. Și cuvinte ca mu 
nu pet, apa din cer, se referă de obicei la stânci înalte — în timpul 
inundațiilor, apa cădea de pe vârful stâncilor de parcă ar fi 
izvorât din rai. Partea cu scara... din nou, e imposibil de știut 

dacă este literal sau doar metaforic, dar înseamnă că egiptenii 
antici aveau acces la oază atât din vârful platoului Gilf Kebir, 
cât şi din laterala acestuia. 

Se ghemui lângă Freya, scuturându-și praful din păr. 

— Ne ajută cu ceva? întrebă ea. 

— Când există atât de puţine informații legate de oază, 
orice detaliu cât de mic este important, dar nu, nu suntem mai 
aproape de locaţia ei exactă. Dar cred — sper — că, dacă există 
un text care lămurește cum să intri în oază, atunci, pe aici pe 
undeva, trebuie să fie unul care să explice cum să ajungi acolo. 
Ne apropiem, o simt. Ne apropiem. 

Își întinse mâna și o strânse de braţ, apoi privi din nou 
zidăria, examinând minuţios fiecare centimetru de piatră. 
Avusese energie și înainte, dar acum îi păru de-a dreptul 
maniac Freyei , mutând blocurile și fragmentele de statui care 
nu erau prea grele, ca să ajungă la orice se afla sub ele, privind 
tot timpul la ceas, mormăind singur și, aparent, uitând com- 
plet de prezenţa ei acolo. Insistenţa lui dădu rezultate. Curând, 
găsi alte trei referințe legate de Benben, un text care descria 
marele templu ce pare-se că se afla în inima oaze: și o altă 
inscripție care repeta pedepsele celor care vizitau oaza cu in- 
tenții rele: „Fie ca răufăcătorii să fie striviți de fălcile lui Sobek 
și înghițiți de pântecele șarpelui Apep. Și, în pântecele șarpelui, 
fie ca temerile lor să devină realitate, iar visurile lor rele să 
devină un chin“. 

Nu exista nici o indicație legată de locația oazei, nici măcar 
o aluzie. Trecură alte 30 de minute agonizante, Flin devenind 
tot mai iritat, înjurând și lovind cu pumnii pietrele, de parcă ar 
fi încercat să le forțeze să-și divulge secretele. Nemaiindurând 
tensiunea, atmosfera apăsătoare, înecată în praf, Freya îl lăsă 
singur și ieși din cavitate, pe schelă. Rămase locului o clipă, 
întinzându-și braţele și picioarele — din gaura de deasupra ei 
auzindu-se ecoul surd al pietrelor mutate din loc —, după care 
se duse înapoi prin templu, înspre intrarea principală, inspi- 
rând adânc aerul curat, răcoros. 

Era trecut de ora 6, iar clădirea părea complet schimbată. 
Dâre de lumină matinală cădeau prin deschizătunile înalte din 
pereți, îmbăind sălile hipostile într-o ceață dulce, feercă, 
împingând umbrele înspre colțurile și firidele îndepărtate. 
Mişcându-se cu grijă, Freya ajunse la poarta de la intrare și 
privi prin ea. În afară de doi gardieni în uniforme negre care 
împărțeau o țigară, curțile erau goale. Mai în vale, văzu auto- 
care sosind, oameni învârtindu-se în jurul lor, comercianții 
ambulanți de cărți poștale și suvenire vânzându-și marfa. Se 
spenie puțin, crezând că Flin își calculase greșit timpul, iar 
templul era pe punctul de a se deschide, dar nimeni nu părea 
să se apropie, așa că, după o clipă, se relaxă puțin. Privi o 
vreme, după care se răsuci și merse înapoi, păsările trecându-i 
pe deasupra capului, săgetând printre coloanele imense, de 
parcă s-ar fi aflat într-o pădure. Când ajunse în capelă, îl strigă 
pe Flin în şoaptă și-l întrebă cum mergeau lucrurile. Acesta îi 
răspunse doar cu un mormăit descurajat. Se urcă pe schelă și 
se înghesui din nou în deschizătură. Flin se afla tocmai la 
capătul îndepărtat al acesteia, aplecat peste lanterna lui, raza 
sa slăbită fiind îndreptată spre tavan, luminându-i fața cu o 
strălucire pahdă, fantomatică. Expresia și atitudinea lui îi spu- 
seră tot ce trebuia să știe. 

— Am căutat totul de-a fir-a păr, Freya, rosti el părând pe 
punctul de a începe să plângă. Nu e nimic aici, Freya. Sau, 
dacă este, e îngropat sub o tonă de piatră și nu putem ajunge 
la el. 

Fa se târî până acolo şi se ghemui lângă el. Grrămezile de 
pietre de aici erau și mai înalte decât cele de la celălalt capăt, 
lăsându-le un spațiu liber de doar vreun metru, obligându-i să 
stea aplecați. 

— Ne putem întoarce la noapte, zise ea. Să mai încercăm. 

El clăună din cap. 

— Când vor găsi gaura din perete, vor pune aici mai mulți 
gardieni decât la Fort Knox. Nu ne vom putea apropia de ea. 
A fost singura noastră şansă. Nu vom mai avea alta. 

Se uită la ceas: 6.39. Mai erau doar 20 de minute până la 
deschiderea templului. 

— Putem încerca să punem blocul la loc, sugeră ea. 

El nici măcar nu se obosi să-i răspundă, ştiind amândoi că 
era în zadar. O pauză lungă. Apoi, cu un suspin și uitându-se 
încă o dată la ceas, îi spuse că ar trebui să cam plece de acolo. 

— Ne putem ascunde într-una dintre sălile hipostile și să ne 
amestecăm printre turişti când încep să intre. Întotdeauna sunt 
cu sutele, chiar de la prima oră. N-ar trebui să fie prea greu. 

Nu dădu semne c-ar fi gata să-și urmeze propna sugestie, 
ci rămase cu capul lăsat pe spate, cu cotul odihnindu-i-se pe o 
piatră de mormânt în miniatură — o bucată de calcar dreptun- 
ghiulară, acoperită de hieroglife, cu partea de sus rotunjită. 
Mai mult ca să se afle în treabă, și nu pentru c-ar fi fost intere- 
sată cu adevărat, Freya întrebă ce era piatra: 

— Hmm? 

Arătă cu degetul. 

— O, un wd. O stelă. Un fel de placă votivă pe care egiptenii 
antici o plasau în morminte și temple. Consemnau rugăciuni, 
evenimente, ofrande, chestii de genul ăsta. 

Se răsuci și, ridicând piatra — avea numai vreo 40 de cen- 
timetri înălțime —, o întoarse și-o puse pe genunchi. Își îndreptă 
lanterna spre ea. 

— M-a entuziasmat destul de tare, de fapt. Vorbeşte despre 
iret net Khepri — Ochiul lui Khepri. Una dintre acele formule 
care pare să aibă mereu legătură cu oaza, ca Gura lui Osiris. 

Își trecu mâna peste piatră, citind: 

— Wepet iret Khepri ivepet wehat khetem iret nen ma-tu wehat en is 
er-djer bik biki — când Ochiul lui Khepri este deschis, și oaza se 
va deschide. Când ochiul este închis, oaza nu va fi văzută nici 
de cel mai ager vultur. i 

Îşi puse un braţ în jurul stelei, părând a se relaxa, expli- 
cându-i cum Khepri era un zeu cu cap de scarabeu, una dintre 
manifestările zeului-soare Ra, numele provenindu-i de la cu- 
vântul kheper, „cel care vine întru funță“. Freya nu-l mai asculta 

de mult, atenţia îi fusese atrasă de partea de sus a stelei, de 
zona arcuită. Erau imagini acolo, separate de coloanele de hie- 
roglife de dedesubt. În partea stângă, părea să fie un zid sau o 
fațadă de stâncă roșie, la dreapta, același zid, dar, de data 
aceasta, cu o crestătură verde și îngustă care trecea prin mij- 
locul său. Între cele două imagini se afla o bandă galbenă, 
ondulată, din care se înălța o curbă neagră de forma unei 
coase, cu marginile ciudat crestate și zimţate, vârful cel mai de 
sus deschizându-se într-un ochi cu detalii fine, ca o floare la 
capătul unei tulpini. La început, crezuse că este doar un desen 
interesant. Cu cât se uita mai atentă însă, cu atât îi amintea 
mai mult de... 

— Am mai văzut asta. 

Flin vorbea în continuare despre atributele zeului Khepri 
şi nu păru să o fi auzit. 

— Am mai văzut asta, repetă ea mai tare. 

— Ce anume? 

— Chestia aia, zise ea arătând cu degetul. 

El dădu din cap, fără să fie foarte surprins. 

— Posibil. Ochiul waget este comun... 

— Nu ochiul. Aia. 

Atinse cu degetul linia neagră și ondulată. 

— Cum adică ai mai văzut-o? 

— Am văzut-o. Sau ceva foarte asemănător. Într-o fotografie. 

— Ai văzut o fotografie cu imaginea asta? 

— Nu, nu, era o formaţiune de stânci. În deşert. Era exact 
așa, chiar și părțile laterale crestate. 

Ochii lui Flin se îngustară. 

— Unde? Unde ai văzut fotografia? 

— În casa lui Zahir al-Sabri. Când am ajuns în Egipt. Alex 
era în poză, de-aia... 

— Ţi-a spus unde era? o întrerupse el. 

Ea clăună din cap. 

— Nu voia să mă uit la fotografie, m-a scos din cameră. 

Flin privi în jos, către stelă, bătând cu degetele pe marginea 
ei, murmurând ca pentru sine: 

— Când Ochiul lui Khepri este deschis, și oaza se va des- 
chide? Când ochiul este închis, oaza nu va fi văzută nici de cel 
mai ager vultur. 

Minutele treceau, iar Freya era tot mai conștientă că aveau 
din ce în ce mai puțin timp la dispoziție ca să iasă afară, dar nu 
voia să-i întrerupă șirul gândurilor. Flin stătea acolo, complet 
absorbit, până când, cu un zâmbet slab, ridică stela de pe 
genunchi și o puse la loc, în colțul încăperii. 

— Cred că e o trăsătură de famile. 

— Poftim? 

— Cred că e o trăsătură a familiei Hannen. Un talent de a 
da lovitura. Alex o făcea mereu şi se pare că tu păstrezi tradiția. 

Se ridică în picioare și porni să se strecoare prin văgăună. 

— Nu înţeleg, spuse ea urmându-l. E o piatră importantă? 

— Poate că da, poate că nu, răspunse el ajungând la gaura 
din perete şi strecurându-se prin ea, înapoi în capelă. Totuși, 
între noi fie vorba, am o bănuială onbilă că mi-am petrecut 
ultimii zece ani din viaţă bătând pasul pe loc și, până la urmă, 
tu vei fi cea care-a făcut descoperirea crucială. Lucru pentru 
care, sincer, nu te voi ierta niciodată. 

Ieși pe schelă și se răsuci. Între timp, zâmbetul lui devenise 
un rânjet. 

— Ar trebui să te las naibii aici — să descoperi diverse 
lucruri fără permisiunea mea! Numai de dragul relațiilor 
americano-bntanice... 

Îi făcu cu ochiul şi îi întinse mâna, s-o ajute să treacă. Şi ea 
și-o întinse pe-a ei, dar el și-o trase rapid înapoi și se răsuci. 
Pentru o clipă, nu fu sigură ce anume se întâmpla. Apoi, auzi 
și ea ce probabil că el auzise deja — voci. Încă înăbușite și înde- 
părtate, dar, cu siguranță, din interiorul templului. 

— La naiba! șuieră el răsucindu-se din nou, fără să mai 
zâmbească. Haide, trebuie să plecăm de-aici. 

Se întinse în gaură și o trase afară, ajutând-o să se ridice, 
înainte să apuce unul din leviere și să coboare pe podea, schela 
scârțâind îngrijorător de tare. Freya îl urmă și intrară în cea 
mai apropiată dintre sălile hipostile. Vocile erau acum mult 
mai clare, venind din încăperea din față a templului: cel puțin 
doi sau trei oameni, din câte se auzea. 

— Tunşt? şopti ea. 

Flin ascultă puțin, apoi clătină din cap. 

— Gardieni. Probabil c-au găsit lacătul tăiat. Repede. 

Îi făcu semn spre capătul sălii, trecând de ultima capelă ȘI 
intrând pe un coridor îngust. După zece metri, dădură de o 
poartă cu gratii în peretele din dreapta lor. În spatele acesteia, 
niște trepte urcau abrupt spre o a două poartă şi lumina zilei. 

— Partea din spate a templului, explică el în vreme ce 
încerca să spargă lacătul primei porți. Trebuie doar să... 

Se încordă, mușchii gâtului umflându-i-se și zvâcnindu-i, 
iar fața devenindu-i purpurie de efort. Scoase levierul și îl 
introduse dintr-un alt unghi, lăsându-se cu toată greutatea pe 
el, împingând cu piciorul în perete pentru un sprijin mai bun. 
Oricât încercă, nu reuşi să rupă lacătul. Cu un țipăt de dispe- 
rare, renunță şi o duse pe Freya înapoi pe coridor și în sala cu 
coloane. Era goală. Se pare că paznicii încă nu veniseră din 
sala exterioară, deși vocile şi zgomotul cizmelor le sugera că 
acum erau mai mulți. 

— Ehna aarfeen ennoko gowwa! ţipă cineva. Okhrogo we erfao'o edeko! 

— Mai există o altă ieșire? întrebă Freya în șoaptă, înfricoșată. 

Flin clătină din cap. 

— Ne putem ascunde? 

— Sunt prea mulți. 

— Ce se întâmplă dacă ne prind? 

— Dacă avem noroc, cinci ani de închisoare și apoi ne 
deportează. 

Fa nu se mai deranjă să-l întrebe ce s-ar fi întâmplat dacă 
nu aveau noroc. 

— Ento met-hasreen! se auzi din nou vocea. Mafeesh mahrab! 

Flin privi în jur, încercând să se gândească la un plan, la 
orice plan. Având în vedere că pașii și vocile se aflau acum 
foarte aproape de ușa dintre cele două săli, o apucă pe Freya 
de braţ și o trase în spate, pe lângă capela în care lucraseră, 
spre a doua intrare de după ea. Spre deosebire de celelalte 
sanctuare, acesta avea o ușă în partea din spate, care îi duse 
într-o altă sală, mult mai mică decât cele două principale. Prin 
centrul acesteia treceau două rânduri de coloane, iar lumina 
zilei intra prin două lucarne deschise din tavan. 

— Unde duce asta? întrebă ea. 

— Nicăieri. 

— Atunci, de ce am venit... 

— Pentru că nu mai avem unde să mergem! Nu putem ieși 
pe ușa principală, ușa din spate e încuiată... 

Își ridică mâinile neajutorat. 

— Suntem blocaţi, Freya. Încerc doar să câștig câteva mi- 
nute în plus, sperând în zadar că nu vor veni aici. 

Afară, strigătele și zgomotul de paşi se auzeau tot mai 
puternice în timp ce gardienii străbăteau templul spre ei, 
strângând laţul. 

— Sallemo nafsoko! 

— Trebuie să mai existe o ieșire, spuse ea. Trebuie! 

— Sigur, există o ușă magică și, dacă îți fluturi bagheta și 
zici abracadabra... 

Alte țipete, însoțite de fluierături stridente. Freya privi fre- 
netic prin sală, căutând ceva care să-i ajute. Zece coloane — 
două rânduri de câte cinci —, camere mai mici care se deschideau 
la fiecare capăt, pereți acoperiți de basoreliefuri, cel din partea 
dreapta fiind izolat cu frânghie, pentru ca turiştii să nu atingă 
inscripțiile. Nimic care să le ofere vreo șansă de scăpare. * 

— Când ajung aici, stai locului și lasă-mă pe mine să vor- 
besc, spuse Flin. Și ține mâinile la vedere. 

Fa îl ignoră, continuând să se uite prin jur. Strigătele și 
fluierătunle erau acum însoțite de lătrătuni de câini. 

Cele două lucarne — găuri pătrate, albastre în tavanul de 
beton — erau mult prea departe, chiar dacă tavanul în sine era 
mult mai jos aici decât în cele două săli principale, la doar vreo 
cinci metri de pământ. Fără o scară sau o schelă, puteau la fel 
de bine să fie 50 de metri. Le respinse ca posibilitate de scă- 
pare, uitându-se din nou spre pereți, la încăperile laterale, la 
coloane, la podeaua din lespezi de piatră și iarăși la coloane. 
Coloanele. Ca nişte trunchiuri de copac, alcătuite din secțiuni 
cilindrice așezate una peste cealaltă, cu spații bine definite 
între ele. Făcu un pas înainte și privi din nou spre lucarne. 
Fiecare se afla un metru și jumătate de vârful celei mai apro- 
piate coloane, prea departe fără o priză pentru mâini. Doar că 
avea o priză — o bară de armare din fier ruginit ieșind din 
lucarna cea mai îndepărtată, ca un fel de rădăcină răsucită, 
care cobora spre încăpere. Și cea mai apropiată coloană avea 
un suport de metal în jurul celui mai de sus cilindru, ca o jar- 
tieră în jurul piciorului. În sus pe coloană, folosind spațiile 
dintre coloane ca prize pentru picioare și mâini, degetele pe 
grindă, te apleci în afară şi sari ca să te prinzi de bara de metal. 
Era o manevră nebunească, imposibilă, un salt mortal, ceva ce 
n-ar fi făcut nici măcar la antrenamente, cu frânghii de 
siguranță și o saltea care să-i amortizeze căderea. Nebunesc. 
Nebunesc. Dar... 

— Putem să ieşim de aici, rosti ea. 

Fhn o privi brusc. 

— Ce tot spui? 

Nu își pierdu timpul cu explicații. Îi făcu semn spre frân- 
ghia din fața pereților cu basoreliefuri, cerându-i s-o înfășoare, 
apoi alergă spre coloană și începu să se caţere. Deşi înguste, 
îmbinările dintre cilindrii de piatră fură suficiente ca prize 
pentru degetele de la mâini și de la picioare și, cu toate că ar fi 
fost mai ușor cu praf de cretă și pantofi potriviți pentru escala- 
dare, reuşi totuși să se cațere în vârful coloanei fără prea mari 
probleme. Trecându-și degetele peste grinda metalică, își 
potrivi vârful degetelor de la picioare pe încrustațiile cu care 

era acoperită coloana şi se uită la tija de armare. De sus, părea 
mult mai departe decât i se păruse de jos. 

Flin stătea acum la baza coloanei, cu frânghia pe umăr. 
Direcţia în care privi Freya îi spuse ce avea de gând să facă. 

— În nici un caz! O să-ți frângi gâtul! 

Fa îl ignoră. Dând roată coloanei, ajunse cât mai aproape 
de lucarnă, alegându-și prizele pentru picioare și mâini ca să-i 
dea suficient elan pentru săritură. 

— Pentru numele lui Dumnezeu, Freya! 

Tipetele și lătrătunile se apropiau tot mai tare. Fiecare 
secundă fiind crucială, aruncă o ultimă privire spre lucarnă, 
își luă avânt și sări, îndepărtându-se de coloană, înspre bara 
de metal. | 

Se temuse fie că nu va putea să se agaţe de fier, fie că forța 
saltului avea s-o facă să-și piardă priza și s-o azvârle spre 
podeaua de dedesubt. Dar, ca un artist de circ încercat, se 
prinse perfect cu amândouă mâinile de fier, legănându-se 
nebunește înainte şi înapoi, înainte să se oprească, suspendată 
deasupra podelei. Flin o privi de jos, cu spaimă și admirație. Își 
acordă un răgaz de câteva secunde, cu capul pe spate, uitându-se 
la deschizătura din tavan, adunându-și forțele. Apoi, luând o 
gură de aer, începu să se ridice, mână peste mână, spre lucarnă. 
Pentru cineva fără experienţa ei de cățărare, ar fi fost un lucru 
imposibil, necesitând o musculatură puternică a umerilor și 
antebraţelor. Ani de cățărat în surplombe, pe unii dintre cei 
mai dificili pereți de stâncă din lume, ca să nu mai menționăm 
sutele de tracțiuni pe care le făcea în fiecare dimineaţă, ca să 
rămână în formă, îi tonifiaseră corpul pentru asemenea efor- 
turi, transformându-le într-un lucru destul de simplu pentru 
ea. Bicepșii și deltoizii i se umflară și i se încordară, iar ea dădu 
din picioare de parcă încerca să înoate în sus, până ajunse în 
partea inferioară a lucarnei. Ridicându-și piciorul stâng și 
încolăcindu-l pe după fier, își vâri o mână prin deschizătură și 
apucă marginea exterioară a acesteia. Se mai săltă câțiva cen- 
timetri, își scoase și cealaltă mână, se forță și se trase, până ieși 

pe acoperiş — mai întâi, capul, apoi, torsul și, în cele din urmă, 
tot corpul. 

Jos, în încăpere, Flin o privi dispărând prin gaură. Ea își 
cobori brațul și pocni din degete, iar el îi aruncă frânghia, pri- 
vind agitat peste umăr. Lătratul câinilor se auzi în sanctuarul 
care dădea înspre încăpere. 

— Ehna dakhleen lolo! strigă cineva. Ma tehawloosh teaamelo haga 
wa ella hanedrakbom bennar! Venim după voi. Nu încercați nimic, 
că vă împușcăm! 

— Haide! şuieră el. 

O parte a funiei fu lăsată în jos. Fără ca măcar să se asigure 
că era legată bine la celălalt capăt, Flin se agăţă cu ambele 
mâini și urcă, gardienii fiind la doar câteva secunde de ei, 
lătratul și mârâitul câinilor părând a umple întregul templu. 
Ajunse la lucarnă, se ridică şi se zvârcoli, şi se zbătu până ieşi, 
apoi se rostogol de lângă deschizătură, dându-i timp Freyei să 
tragă frânghia în sus exact înainte ca o pereche de lupi alsa- 
cieni să intre în încăperea de dedesubt, urmați îndeaproape de 
o jumătate de duzină de gardieni. 

Se auziră țipete, alte lătrături, zgomot de pași alergând, 
dar nu stătură să asculte. Cu răsuflarea încă tăiată și mâneca 
de la cămașă pătată din pricina rănii care i se deschisese din 
nou, parțial, Flin o conduse pe acoperiş, spre marginea din 
spate. Deoarece templul fusese construit pe panta dealului, 
aripa aceasta se afla la doar un metru de pământ. Săriră în 
nisipul de dedesubt și se îndreptară spre antena pentru tele- 
foane mobile pe care o văzuse Freya când ajunseseră acolo, 
apucând-o pe drumul care cobora dealul pe lângă templu. În 
cinci minute, fură înapoi la jeep. 30 de secunde mai târziu, 
goneau deja pe şoseaua care ieșea din Abydos, în vreme ce, în 
sensul opus treceau mașini de poliție cu sirenele pornite. 

— N-am crezut niciodată că egiptologia poate fi atât de 
interesantă, spuse Freya, fata fund prima care vorbi după 
evadarea lor. 

— N-am crezut niciodată că alpinismul poate fi atât de 
folositor, îi replică Flin. 

Se uitară unul la celălalt şi rânjiră. 

— Ne aşteaptă un drum foarte lung, zise el. Sigur vrei să rămâi? 

— N-aş rata asta pentru nimic În lume. 

O privi din nou, dădu din cap şi călcă accelerația. 

— Dakhla, iată-ne! 


CAIRO 


Mohammed Shubra lucrase pentru USAID aproape 20 de 
ani, însă nu își amintea s-o fi văzut pe domnişoara Kiernan 
mai veselă decât astăzi. Întotdeauna îi zânibea, da, întot- 
deauna era politicoasă, dar, în dimineaţa aceasta, când intră 
pe poarta principală, părea de-a dreptul euforică. 

— Ceva bun s-a întâmplat, spuse el când aceasta veni spre 
el și își trecu cardul de securitate prin aparat. O văd pe chipul 
dumneavoastră. 

Fa zâmbi şi îi făcu semn cu degetul. 

— Nu-ţi scapă nimic, nu-i așa, Mohammed? 

— Domnișoară Kiernan, ar trebui să fii orb ca să-ți scape 
așa ceva! Ați primit vești despre familie, cred. 

Ea clătină din cap. 

— Muncă. Întotdeauna este vorba doar despre muncă, 
Mohammed. 

El s-ar fi oprit acolo — nu era în măsură să o interogheze 
despre treburile ei —, însă, spre surprinderea și plăcerea lui, ea 
privi rapid în jur, apoi se aplecă peste birou. 

— Am primit vești despre unul dintre proiectele mele, zise 
ea. Nu credeam că va reuși, dar acum se pare că sunt totuşi 
șanse mari. 

Nu-i mai vorbise niciodată așa, nu 1 se mai confesase nici- 
odată așa, iar el simți un fior de entuziasm, de parcă i-ar fi 
dezvăluit un secret foarte important. 

— Ați lucrat multă vreme la acest proiect? întrebă el încer- 
când să pară detașat, de parcă ar fi vorbit tot timpul despre 
altfel de lucruri. 

— O, da, răspunse ea atingându-și crucea de la gât, radi- 
oasă. Foarte multă vreme. Dinainte să începi tu să lucrezi aici. 
Un timp foarte lung. 

— Este un proiect mare? Important? 

Deși ea continuă să zâmbească, privirea îi deveni brusc dură, 
de parcă ar fi dezvăluit suficient și voia să încheie conversaţia. 

— "Toate proiectele noastre sunt importante, Mohammed. 
Toate fac din lumea asta un loc mai bun. Mă așteaptă o zi 
grea, așa că, dacă nu te superi... 

Ridică o mână în semn de salut și se îndreptă spre ascensor, 
numai ca să se întoarcă din nou, scormonindu-și prin geantă. 

— Mai e ceva. L-ai văzut până acum pe omul ăsta? 

Îi puse o fotografie pe birou — un bărbat gras, cu chelie, cu 
obraji rozalii și buze groase. 

— A fost aici, ieni-dimineaţă, răspunse egipteanul simțind 
că poate întrecuse măsura mai devreme și find mulțumit că 
putea să se revanșeze. Directorul i-a arătat locul. 

Kiernan dădu din cap și puse fotografia la loc. 

— Vrei să-mi faci o favoare, Mohammed? Dacă îl mai vezi, 
dă-mi un telefon să mă anunți că e în clădire. 

— Bineînţeles, domnişoară Kiernan. În clipa în care-l văd. 
Veţi fi prima pe care o anunţ. 

Fa îi mulțumi, traversă holul, intră în ascensor și dispăru. 

— O doamnă foarte drăguță, îi spuse Mohammed Shubra 
soției sale mai târziu în dimineaţa aceea, când o sună. Dură ca 
o piele de pantof vechi, totuşi. N-aş vrea să am de-a face cu ea. 


DAKHLA 


leșind din vegetație, silueta se opri o clipă, ca şi când ar 
fi stat să asculte, apoi se grăbi în laterala dependinţei — o 

construcție plată, din cărămizi, cu un acoperiş din frunze de 
palmier și o uşă de fier grea, ferecată cu lacăt și lanţ. Era un 
bărbat, cel puţin acest lucru era evident din felul în care se 
mișca. Nu-ţi puteai da seama de mai mult de atât, pentru că 
trupul lui era acoperit de o robă neagră, umflată, iar capul îi 
era învelit într-un shaal de aceeași culoare, numai ochii 
fiindu-i vizibili. 

Scormonind prin buzunar, scoase un mic obiect din 
metal, care părea să aibă un magnet dedesubt. Îl răsuci în 
mâini, apoi îl puse înapoi în robă. Căţărându-se pe căruța 
din lemn trasă lângă clădire, se strecură printr-o fereastră 
aflată sus, în perete — o deschizătură simplă, pătrată, fără 
ramă sau geam. Se auzi o bufnitură când sări pe podeaua din 
interior, urmată de foșnetul mișcărilor sale și un clinchet jos, 
ca şi cum magnetul s-ar fi agăţat de ceva. În mai puţin de-un 
minut, era deja afară şi își croia drum înapoi spre vegetaţia 
din spatele barăcii. Trei minute mai târziu, se auzi un zgomot 
de motocicletă pornind, huruitul său pierzându-se încet, 
până rămase în urma lui doar cinipitul păsărilor și torsul 
domol al pompei de irigație. 


CAIRO 


Organizaţie haotică, așa-i spunea Angleton. Sau haos 
organizat. Oricum, sistemul de monitorizare a traficului în 
Egipt era un sistem care, la suprafață, părea iremediabil de 
dezordonat — recruți plictisiți, semianalfabeți, care stăteau 
lângă barierele rutiere din mijlocul deșertului, notând nume- 
rele de înmatriculare ale mașinilor și detaliile legate de șoferi 
pentru autovehiculele care treceau pe acolo — dar, la ùrma 
urmei, se dovedi extrem de eficient. 

Imediat după miezul nopții, oamenii general-maiorului 
Taneer îi comunicară primele rezultate: mașina în care se 
aflau Brodie și Hannen trecuse printr-un punct de control de 

pe autostrada 11, la ora 21.33, îndreptându-se spre nord, către 
Alexandria, apoi se întoarseră prin același punct de control la 
22.54, de data aceasta îndreptându-se spre Cairo. Ce anume 
căutaseră acolo, Angleton nu avea nici o idee, dar, orice-ar fi 
fost, fusese doar preludiul călătoriei lor principale. Primi con- 
secvent informații de-a lungul nopții și toate păreau să indice 
faptul că se îndreptau spre sud. Mai întâi, pe autostrada 22, 
spre Fayyum, apoi pe autostrada 2, către Valea Nilului. Trecu- 
seră prin Beni Suef la ora 00.16, Maghasa la 00.43, Al-Minya 
la 01.16 — la momentul respectiv, îi rugase pe egipteni să se 
concentreze pe ruta aceea și pe drumurile secundare — Asyut 
la 02.17, Sohag la 03.21 şi, într-un final, la 03.56, un punct de 
control chiar la ieșirea din Abydos. 

După care nu mai apăruse nimic vreme de trei ore. În 
jurul orei 05.30, ceru să se verifice telefonic toate hotelurile și 
casele de oaspeți oficial înregistrate din vecinătatea localității 
Abydos, ca să vadă dacă s-au oprit cumva în timpul nopții. 
Nimic. Începuse să înjure şi să se agite — lucru care nu-i stătea 
deloc în fire —, convins fiind că îl fentaseră. Nu vorbiseră nici la 
telefon, nu comunicaseră sub nici o formă, pentru ca echipa- 
mentul său de urmărire să intercepteze și acceptase deja faptul 
că le pierduse urma. Apoi, brusc, la 07.07, fu înștiințat că un 
Cherokee și cei doi ocupanți ai săi trecuseră din nou prin 
punctul de control Abydos. Ba, mai mult, plecarea lor coinci- 
sese cu un fel de incident legat de securitatea din templu — o 
spargere, un fel de vandalism, o urmărire. Ar fi vrut să știe mai 
multe, dar detaliile erau încă destul de vagi și trebuise să se 
mulțumească doar cu faptul că Brodie și Hannen măcar rea- 
păruseră pe radar. Lovi cu pumnul în aer de uşurare și, ridi- 
când-o pe sărmana doamnă Malouff într-o îmbrățișare ca de 
urs când aceasta intră pe ușă ca să-și înceapă tura, o sărută 
pe obraz. 

— Să înceapă jocul! ţipă cu vocea lui pițigăiată, aproape 
feminină, stndentă. Să înceapă jocul din nou, nenorociților! 

După ce se calmase şi doamna Malouff își netezise rochia 
şi își aranjase părul — „Să nu mai faci asta, te rog, îi spusese ea 
cu asprime, sunt o doamnă măritată respectabilă!“ —, Angleton 
o lăsă cu ale ei și luă un taxi spre biroul lui de la ambasada 
SUA. Își continuase urmărirea de acolo (şi îşi comandase un 
mic dejun complet de la bucătarul Barney de jos, din bucătăne — 
lipsa de somn îi provoca întotdeauna foame). 

La 07.46, fu înștiințat că Jeepul trecuse din nou prin 
punctul de control Sohag, îndreptându-se spre nord şi, după 
80 de minute, prin cel din Asyt. Era clar că Brodie și Hannen 
se îndreptau iarăși spre Cairo. 

Apoi, avu parte de o surpriză. Ţinând cont de drumul lor 
la dus și de faptul că era mai mult trafic în timpul zilei, deci 
aveau să înainteze mai încet, Angleton calculă că aveau să 
ajungă în Al-Minya undeva pe la 10.30. Ora 10.30 sosi și 
trecu. Apoi, 11.00, 11.30. Începu să se agite din nou când, 
imediat după 11.45, primi un telefon prin care era anunţat că, 
nicidecum îndreptându-se spre nord, un Cherokee trecuse 
prin trei puncte de control pe drumul prin deşert, la sud-vest 
de Asyut, ultimul la doar 20 de kilometri de localitatea Kharga. 
Între timp, obținuse mai multe informații despre cele petre- 
cute în Abydos. Cineva — era o coincidenţă prea mare ca să nu 
fi fost Brodie și Hannen ~ intrase cu forța în templu, spărsese 
un perete și descoperise un fel de încăpere secretă. Ca și până 
atunci, detaliile rămaseră confuze, dar, orice găsiseră sau văzu- 
seră, se părea că îi conducea spre deşertul vestic. Interesant. 
Foarte, foarte interesant. 

Se duse spre harta de pe perete, holbându-se la ea o vreme, 
apoi se îndreptă către fereastră. Pe de o parte, era tentat să mai 
aştepte puțin, să continue să-i urmărească pe cei doi de la 
distanță, punct de control după punct de control. Problema era 
că, astfel, ar fi fost tot timpul cu un pas în urmă și, pe măsură ce 
se apropia apogeul întregii drame — și rapid, o simţea el —, un 
pas în urmă era ca şi cum ar fi fost scos din joc. Nu avea sens să-i 
roage pe egipteni să-i urmărească: dacă el nu reușea să se țină de 

Brodie, ei, cu siguranță, n-ar fi putut. Se gândi să le ceară po- 
lițiștilor să-i oprească la următorul punct de control și să-i 
rețină până ajungea el acolo, dar renunţă curând la idee: un 
fost agent în formă și foarte motivat împotriva unui grup de 
recruți aiuriți — nici nu se punea problema. 

Se mai uită puțin pe geam, privindu-i pe oamenii care se 
plimbau încolo și încoace prin complexul de dedesubt. Lovind 
geamul cu palma, luă o decizie și se întoarse la hartă. Era 
timpul să-și facă mișcarea — să meargă acolo, să afle ce ştiau 
Brodie şi Hannen, iar apoi să-i scoată din joc. Întrebarea era 
cum? Și, chiar mai pertinent, unde? Degetul îi alunecă pe 
hartă, prin Deşertul de Vest, de la Asyut la Kharga, la Dakhla 
și apoi spre stânga, la Gilf Kebir. Într-acolo se îndreptau. Mai 
mult ca sigur — în povestea aceasta, toate drumurile păreau să 
ducă acolo. Totuși, înainte de Gilf... Își trecu degetul înapoi pe 
autostrada din deșert, mutându-l între Dakhla și Kharga, îna- 
inte și înapoi, de parcă ar fi cântat „din Oceanul Pacific a ieșit 
un pește mic“, iar apoi se opri pe Dakhla. Evident, era un joc 
de noroc, dar, la o adică, toate zarurile posibile erau deja arun- 
cate. Până acum, nu făcuse prea multe mișcări greșite și 
instinctul îi spunea că n-avea s-o facă nici acum. Dakhla era 
următoarea lor oprire, era sigur de asta, și spre Dakhla avea să 
se îndrepte și el. Lovi harta cu degetul lui grăsun, de parcă ar 
fi bătut la o ușă, și se duse la telefon. Smulgând receptorul, 
formă un număr. O așteptare scurtă, apoi se auzi o voce la 
celălalt capăt al firului. 

— Am nevoie de un zbor spre Dakhla, zise Angleton fără 
nici un preambul. Urgent. Și o mașină când ajung, Plec spre 
aeroport chiar acum. 

Puse receptorul la loc şi își ridică tocul pentru armă pe 
care îl pusese pe spătarul scaunului. Trăgând-o pe Missy afară 
din el, îi apucă mânerul și duse ţeava la ochi, țintind spre harta 
de pe peretele din cealaltă parte a camerei. 

— Păzea că vine Cyrus! 

DAKHLA 


Era imediat după miezul zilei când trecură în sfârșit de 
palmierii din metal enormi, care delimitează marginea estică 
a oazei Dakhla. Fuseseră pe drum cinci ore încontinuu, Flin 
conducând majoritatea timpului, deși Freya se aflase la volan 
pe lunga secțiunea mijlocie dintre Asyut şi Kharga, ca el să 
poată dormi putin. 

Fusese o călătorie destul de lipsită de evenimente, cu 
excepția unor întâmplări sporadice, când le stătuse inima în 
loc din cauza șofatului lui Flin. În primul rând, se întorseseră 
pe drumul spre Valea Nilului, cu câmpiile lui luxuriante și 
satele răzlețe, cu case din lut. Apoi, ajunseseră în deşert — nisip, 
stânci, pietriș și, în rest, mai nimic, singurele semne ale pre- 
zenței omului fiind bornele kilometrice amplasate regulat și 
ocazionalele puncte de control ale poliției. Și, bineînţeles, 
drumul în sine: o strălucitoare panglică neagră de asfalt de-a 
lungul nisipurilor, ca o fisură enormă spintecând peisajul. 

La 15 minute după ce intrară în oază, ajunseră în Mut, 
unde Freya începu să-i dea instrucțiuni, deoarece Flin nu mai 
fusese la casa lui Zahir. Trecură de spital și de secția de poliție 
— fuseseră doar 48 de ore de când se aflase acolo, dar i se părea 
deja că făceau parte dintr-o altă viață —, apoi o luară pe drumul 
din cealaltă parte a orașului, gonind prin plantați de porumb 
și lanuri de orez, către zidul alb și îndepărtat al povârnișului 
deșertului. Într-un final, ajunseră în satul lui Zahir şi parcară 
în fața casei acestuia. Flin opri motorul și dădu să-și deschidă 
portiera. Freya îi puse o mână pe braț, trăgându-l înapoi. 

— ÎN știi pe Zahir, nu? o 

Flin o privi peste umăr. 

— Păi, ne-am întâlnit de câteva ori. Nu suntem chiar prie- 
teni, dacă la asta te referi. De obicei, folosesc alt ghid când ies 
în deșert. De ce? 

— Nu pot să-ți explic de ce, zise ea holbându-se la poarta 
casei. Doar că era ceva... N-a fost prea prietenos cât am stat 
cu el. 

Fln zâmbi. 

— N-aş lua-o personal. Așa sunt beduinii. Tind să își țină 
emoțiile pentru ei. Am cunoscut un tip odată... 

— Era mai mult de-atât. 

El dădu drumul mânerului și se întoarse cu fața spre ea. 
Ochii îi erau roșii din cauza lipsei de somn, părul blond — 
răvășit și încâlcit, încă plin de praf din hruba din templu. 

— Cum adică? întrebă el. 

— Cum ţi-am spus, nu pot să-ți explic exact. Pur și simplu, era 
ceva legat de el, de atitudinea lui... n-am încredere în el, Flin. 

— Alex a avut, zise el. I-a încredinţat viaţa ei. 

Fa nidică din umeri. 

— Cred doar c-ar trebui... să avem gnjă. Să nu-i spunem 
prea multe. 

— Alex se pricepea... 

— Cred doar c-ar trebui să avem grijă, repetă ea. Nu-mi 
place de el, pare să ascundă ceva. 

El o privi un timp, apoi dădu din cap şi ieși din Jeep. Freya 
îl urmă și trecură împreună pe poarta din lut, în curtea din 
fața casei. Ocolind Land Cruiserul lui Zahir, cu farul lui spart, 
ajunseră la ușa casei. Era larg deschisă. 

Freya sperase vag ca Zahir să nu fie acasă. Ca nevasta lui 
să-i lăse înăuntru, să se uite la fotografia cu formațiunea stân- 
coasă și să afle ce aveau nevoie fără să ia contact direct cu el. 
Însă Flin nici nu apucase să bată la uşă, că Zahir se înființă în 
coridorul din față. Văzându-i, faţa i se lumină cu un zâmbet 
larg înainte să-și reia expresia impasibilă și cenușie care părea 
să-l caracterizeze. 

— Domnişoară Freya, spuse el venind cu paşi mari spre ei. 
M-am îngrijorat. Ați dispărut. 

Fa murmură o scuză, cum că avusese nişte probleme 
urgente de rezolvat în Cairo. Nu păru prea convingătoare, iar 

el, cu siguranță, nu o crezu, dar nu insistă. Conducându-i în 
casă, strigă ceva înspre coridorul din spatele lui. Freya prinse 
cuvintele Amrekanaya şi shiy. 

— Ana asif sais Zahir, rosti Flin. Îmi pare rău, Zahir, dar nu 
avem vreme de ceai. Trebuie să te întrebăm ceva. 

Zahir își îndreptă atenția către englez, fund prima dată 
când îi băga în seamă prezenţa. Deşi expresia feţei sale rămase 
de nepătruns, ceva din ochii lui și din postura umerilor sugera, 
dacă nu ostilitate, cel puțin neplăcere. 

— Să întrebaţi? Părea suspicios. Ce să întrebaţi? 

— Despre fotografie, spuse Freya. Cea din camera din 
fundul casei. Fotografia stâncii. 

Zahir clătină din cap de parcă n-ar fi înţeles la ce se referea. 

— Nu-ţi aminteşti? Când am venit aici Înainte, căutam baia 
și am intrat în altă cameră. Acolo era o fotografie cu sora mea 
lângă o stâncă. 

Făcu o mișcare din braţ, desenând în aer forma stâncii, 
modul în care se curba în sus din deșert, ca un iatagan care 
spinteca nisipul. 

— Era pe perete, deasupra biroului. Ai zis că e o cameră 
privată. 

— Trebuie să te întrebăm despre asta, rosti Flin. Unde se 
află stânca aceea? E în Gilf, nu-i așa? 

Ochii lui Zahir trecură de la Flin la Freya și înapoi. Nu 
părea a doni să răspundă. Se lăsă tăcerea, apoi egipteanul făcu 
un semn de respingere cu mâna. 

— Înainte, bem ceai. Apoi, vorbim. 

Se duse spre sufragerie, unde erau televizorul, bancheta cu 
perne și cuțitul care atârna pe perete. Flin și Freya rămaseră 
în uşă. 

— Te rog, trebuie să vedem fotografia, spuse Flin. Nu avem 
deloc vreme. 

Zahir se întoarse spre ei. 

— De ce aveţi nevoie vedeți poza? întrebă el cu o agresivi- 
tate abia perceptibilă în tonul voci. E doar stâncă. 

Flin și Freya schimbară o privire. 

— Are de-a face cu munca mea, zise Flin. Cunosc Gilful 
destul de bine, dar nu am văzut niciodată această formațiune 
şi mă gândeam că s-ar putea să fie importantă, că s-ar putea... 
să ne dea informații despre tiparele de sedimentare paleolitică, 
holocenul mijlociu. 

Dacă spera să-l amețească pe egiptean cu termeni tehnici, 
nu funcționă. Zahir rămase locului, neimpresionat. Se lăsă din 
nou o tăcere neplăcută, apoi Freya își pierdu răbdarea. 

— Te rog, Zahir, vreau să văd poza, rosti ea mai iritată 
decât ar fi vrut probabil, dar era epuizată şi erau presați de 
timp. Sora mea e în poză şi vreau să ştiu despre asta. 

Zahir se încruntă. 

— Sais Brodie spune că vrea să știe despre poză pentru 
muncă. Tu spui că vrei să știi pentru că doctor Alex în poză. 
Eu nu înţeleg, 

Gura lui Freya se contractă și, pentru un moment, păru că 
avea să-și iasă din fire. În schimb, trase o gură de aer în piept, 
făcu un pas spre Zahir și își desfăcu palmele într-un gest de 
rugăminte fierbinte. 

— Te rog, repetă ea. De dragul lui Alex, dacă nu de-al 
meu, zi-ne despre poză. Ar fi vrut să ne ajuţi, sunt sigură de 
asta. Te rog! 

Rămaseră acolo, faţă în față, singurul sunet care se auzea 
fiind măcănitul unei gâște pe afară, Freya holbându-se la 
Zahir, Zahir refuzând s-o privească. Pe chipul lui se citeau 
doar îndoială și disconfort. Lrecură câteva secunde, după care, 
ridicând reticent din umeri, trecu pe lângă ei, ieşind pe coridor. 

— Vreti să vedeți poza, arăt poza, spuse el cu tonul unui om 
care nu era deloc fericit s-o facă. Haide! 

Îi duse pe coridor șI îi scoase în curtea din spatele casei. 
Freya dădu cu ochii de soția și de fiul lui, care stăteau în 
bucătăria de vizavi, înainte ca femeia să dispară din nou în 
umbre. Ducându-se la cea mai apropiată ușă de pe partea 

dreaptă, Zahir o deschise cu putere și le făcu semn să-l 
urmeze în încăpere. 

— Aici, poza, rosti el morocănos, mergând spre birou și ară- 
tând cu degetul fotografia, desfăcându-și braţele ca și cum ar fi 
vrut să arate că nu avea nimic de ascuns. 

Pniviră colţul enorm, arcuit, al stâncii negre, cu marginile 
sale zimţate şi silueta minusculă care se vedea în umbră, la 
baza sa. Flin păru cu precădere captivat de imagine, aple- 
cându-se peste birou, ca să se uite mai atent la poză, dând uşor 
din cap, ca și când ar fi primit, dacă nu răspunsul la o ghici- 
toare veche, cel puțin o rază de speranţă că avea s-o dezlege. 

— Tu ai făcut poza? întrebă el 

Zahir răspunse cu un mormăit. 

— Unde? 

-În deşert, evident. 

Flin ignoră sarcasmul. 

— În Gilf Kebir? 

Încă un mârâit afirmativ. 

— Gilful e mare. Poţi să fu mai exact? 

Nici un răspuns. 

— Partea de nord sau de sud? insistă Flin. 

— Frl ganoob, spuse egipteanul, în mod clar neapreciind 
faptul că era interogat astfel. În sud. Nu amintesc exact locul. 
E mult timp în urmă. 

Flin mai studie preţ de un minut fotografia, apoi se întoarse 
spre Zahir. 

— Sahebee, mă aflu în casa ta, așa că îți voi arăta respectul 
cuvenit. Dar și tu trebuie să mă respecţi pe mine. Fotografia 
asta a fost făcută în ultimele cinci luni. Uite aici... 

Bătu cu degetul în imagine, pe o dungă argintie sprijinită 
pe stânca de lângă sora lui Freya. 

— E bastonul lui Alex. A început să-l folosească doar prin 
noiembrie, când s-a îmbolnăvit. 

Zahir privi în jos, șovăind, simțindu-se stânjenit. 

— Nu ştiu ce încerci să ascunzi, continuă Flin încercând 
să-și controleze vocea, dar evident fără nici un chef de jocuri, 
sau de ce nu vrei să ne spui despre această poză. Dar îți cer, ca 
gazdă și ca beduin, să nu ne mai abureșşti și să-mi dai un răs- 
puns cinstit. 

Zahir își înălță capul, cu nănle umflându-i-se. 

— Tu nu vorbeşti cu mine așa, răcni el. Nu în casa mea, nu 
niciunde. Tu înţeles? Tu nu insulți la mine sau nu va fi bine 
pentru tine. 

— Mă ameninți, Zahir? 

— Eu nu ameninţ la tine, eu zic la tine. Tu nu vorbeșt așa 
la mine. 

Începură să-şi ridice vocile, iar Freya interveni înainte ca 
situația să degenereze. 

— Zahir, nu am venit să te insultăm, spuse ea cu o voce 
moale, dar fermă. Trebuie să aflăm unde a fost făcută poza. 
Sora mea te aprecia foarte mult și, cum am zis mai înainte, 
dacă nu vrei s-o faci pentru noi, măcar fă-o pentru ea. Te rog, 
spune-ne unde este stânca și plecăm. 

De data aceasta, Zahir o privi în ochi. Furia lui păru să fi 
trecut la fel de repede precum se iscase, fiind înlocuită de... 
Freya nu-și dădu exact seama de ce anume: de un amestec de 
resemnare şi neliniște, de parcă ar fi acceptat că va trebui să le 
spună ce voiau să ştie, dar se temea de consecinţe. 

— Te rog, Zahir! repetă ea. 

El tăcu un moment, apoi: 

— Vrei să mergeţi acolo? 

Flin și Freya se priviră, apoi dădură din cap. 

— Vă duc eu, rosti el. Mergem împreună. 

— Vrem doar să ştim unde este, spuse Flin. 

— Gilf Kebir este departe. Periculos, foarte periculos. Nu e 
bun pentru voi fără ghid. Vin cu voi. 

— Noi doar... 

— Drum lung, drum lung. Dacă mergeţi singuri, vă ia trei 
zile să ajungeţi acolo. Eu cu voi, mai puțin de o zi. Eu știe Gilf, 
eu ştie deșertul. Eu duc pe voi. 

Discuţia continuă o vreme, ca un meci de ping-pong — 
Zahir insista să îi însoţească, Flin și Freya susținând că voiau 
doar să afle locația stâncii — până când, în cele din urmă, egip- 
teanul se dădu bătut. Lăsându-se pe scaunul din spatele biro- 
ului, îşi încrucișă braţele, privind trist în podea. 

— Cunoști Wadi al-Bakht? murmură el. 

Flin îi spuse că da. 

— Stânca treizeci de kilometri sud de al-Bakht, la trei sfer- 
turi distanță între al-Bakht şi Al Optulea Clopot. Stâncă mare 
acolo, foarte înaltă. Stânca patru, cinci sute metri în deșert. 
Voi mergeţi sud de al-Bakht, nu puteți să ratați. 

Privi în sus, dând din cap ca și cum ar fi zis: „Nu știți în ce 
vă băgați“. Fără vreun motiv ca să mai lungească discuţia, ei îi 
mulțumiră, își luară la revedere și se îndreptară spre ușă. Când 
ajunseră la ea, Zahir le strigă: 

— Eu încerc să ajut. Gilf foarte departe, trei sute cincizeci 
de kilometri, doar deșert, foarte periculos. Eu încerc să ajut, 
dar voi nu înţelegeți. 

Era în picioare din nou, cu o mână întinsă spre ei, în pri- 
vire având ceva aproape stăruitor. Pentru o clipă, rămaseră cu 
toții nemișcați, fără să spună nimic, rușinați. Apoi, mulțu- 
mindu-i din nou, Flin și Freya ieșiră în curte și închiseră ușa 
după ei. 


După plecarea lor, Zahir rămase multă vreme contem- 
plând poza de pe perete. Apoi, se îndreptă către casă, spre 
dormitor, îşi vâri mâna sub salteaua patului și scoase pușcă pe 
care o păstra acolo. Se așeză și legănă arma pe genunchi. 
Trecându-și o mână înainte și înapoi pe ţeava puștii, se căută 
cu cealaltă în buzunarul de la djellaba și îşi scoase telefonul 
mobil. Formă un număr şi își duse telefonul la ureche. 

— A fost aici, spuse el când persoana respectivă răspunse. 
Cu Brodie. Știu despre stâncă. Se duc acolo. 

Se auzi o voce la capătul liniei. 

— Nu avem de ales, zise Zahir. E datoria noastră. Vu cu mine? 

Un alt murmur. 

— Tamam. Te iau în treizeci de minute. 

Închise telefonul ȘI se ridică în picioare, cu arma în mână. 

— Yasmin! strigă el. Mohsen! Trebuie să plec! Veniți să vă 


luaţi la revedere. 


Avionul Learjet îl lăsă pe Angleton pe aeroportul din 
Dakhla, puțin înainte de ora 13.00 şi, în cinci minute, era deja 
afară, în mașina închiriată, o Honda Civic care apucase clar și 
vremuri mai bune. Se gândise la multe lucruri în timpul zbo- 
rului, își consultase hărțile, știa exact unde se afla casa lui Alex 
Hannen — de acolo, aveau de gând să pornească, în mod cert — 
și, poliția locală având ordine să-i raporteze dacă-i repera, nu 
avea nici un motiv să tărăgăneze lucrurile. Îşi șterse transpirația 
de pe ceafă și frunte — „Dumnezeule, sfinte, ce căldură!“ 
porni motorul Hondei, băgă în viteză și, cu roțile scârţâind pe 
asfaltul încins, ieşi din parcare. Gardienii care păzeau poarta 
aeroportului săriră la o parte din calea lui, când acesta goni pe 


lângă ei, în drum spre Mut. 


Era un lucru curios, dar, încă de când auzise despre Oaza 
Ascunsă — „Chiar nu trecuseră nici măcar 24 de ore de 
atunci?“ —, Freya simțise cumva că avea să se îndrepte spre 
pustietatea fierbinte a deşertului de vest în căutarea ei. Chiar 
dacă sentimentul acela se intensificase odată cu trecerea orelor, 
după ce oaza începu să domine tot mai mult evenimentele, 
niciodată nu fusese mai mult decât o noțiune abstractă. Doar 


3 


Oaza ascunsă 359 


acum, când se îndreptau spre minioaza în care se afla casa lui 
Alex, o izbi realitatea călătonei care îi aștepta. 

— Nu avem nevoie de provizii? întrebă ea prinzându-se de 
bord, în timp ce derapau și se hurducăiau pe suprafața acci- 
dentată a drumului. Benzină şi chestii de genul ăsta? Trei sute 
cincizeci de kilometri înseamnă un drum destul de lung. 

— Găsim pe drum, spuse Flin. Crede-mă! 

Ajunseră în oază — vegetația ei densă, încâlcită părând mai 
puțin răuvoitoare decât fusese ultima dată — și urmară drumul 
care șerpuia printre copaci. Ajunseră într-un final la casa lui 
Alex, oprindu-se într-un nor de praf. Freya se întrebă dacă 
avea să găsească sânge în casă. Dacă trupul fermierului bătrân 
avea să fie întins pe podea. Dar clădirea era goală — răcoroasă 
și curată, și ordonată, exact cum o lăsase ultima oară. 

— Trebuie să iei niște haine groase, zise Flin arătând spre 
dormitorul lui Alex. Pulovere, geci, orice de genul acesta: 
deșertul este destul de friguros noaptea. O să avem nevoie și de 
apă — ar trebui să fie nişte bidoane în bucătărie. Umple-le de la 
robinet, e potabilă. Dacă mai găsești mâncare și cafea, ar fi 
bine, dar nu lua prea mult. Să sperăm că n-o să stăm mai mult 
de o zi. 

— Dar Zahir a spus că ne va lua trei zile să ajungem acolo. 

Vorbea de una singură, pentru că Flin dispăruse deja în 
biroul lui Alex. 

Zăbovi un moment, întrebându-se, ce-i drept, cam târziu, 
dacă englezul era calificat pentru o asemenea expediție și dacă 
n-ar fi trebuit să-l fi luat pe Zahir cu ei. Alungă însă ideea — 
mai bine cineva necalificat, se gândi ea, decât cineva în care 
nu avea încredere — și se duse în dormitorul surorii ei. Găsi o 
geantă mare de voiaj sub pat. Scormonind prin sertare și 
dulapuri, scoase niște pulovere, un hanorac și un şal de lână 
gros; apăsându-și hainele pe obraz, simți prezenţa surorii ei în 
fiecare dintre ele, apoi le vâri în geantă. Împachetă şi geaca 
din velur a surorii ei, care atârna în cuier, după ușă, își zvârli 
geanta pe umăr şi se pregătea să meargă în sufragerie, când se 

întoarse brusc în cameră. Se duse spre rama cu fotografie de 
pe noptieră, luă poza tip pașaport cu ea și Alex adolescente și 
o puse în buzunarul blugilor. 

— Doar nu credeai c-am să te las, nu-i așa? zise ea lovin- 
du-se ușor peste buzunar. 

În bucătărie erau vreo două bidoane de plastic de cinci litri 
puse pe un raft. Așa cum îi spusese Flin, le umplu direct de la 
robinet, înainte să scotocească după alte lucruri: o cutie de 
cafea instant, nişte batoane de ciocolată, o conservă mare de 
fasole prăjită, un deschizător de conserve. Punându-le și pe 
acestea în geantă, le duse pe toate afară și le azvârli pe ban- 
cheta din spate a Cherokee-ului. 

În tot acest timp, Flin se aflase în biroul lui Alex, nevăzut, 
doar sertarele trântite și foșnetul hârtiilor răsfoite indicând că 
încă se mai afla în casă. leşi exact când ea închidea portiera 
din spate a jeepului, cu o servietă neagră groasă într-o mână și 
o carte şi niște hărți în cealaltă. 

— Ştii unde mergem? întrebă ea când el se urcă în maşină, 
făcându-i și ei semn. 

— Destul de bine, zise el. Ai luat tot? 

Îi făcu semn cu degetul mare spre geanta și bidoanele de 
apă de pe banchetă. El dădu din cap și porni motorul. 

— Gilf Kebir, sosim! rost el. 

Întoarse Cherokee-ul şi străbătură din nou oaza. Când 
ajunseră în locul unde șoseaua cotea brusc spre stânga în 
jurul unui lot treierat, el o apucă pe un drum mai îngust, pe 
care Freya nu-l observase înainte. Era puțin mai lat decât o 
potecă și jeepul abia de reuși să se înghesuie printre pereții 
denși de vegetație care îl mărgineau, smocun înalte de iarbă 
măturând partea de dedesubt a mașinii, cu un foșnet stri- 
dent. Se hurducăiră încă un minut, depășind rareori viteza 
de 20 de kilometri pe oră, trecând de un arc de oi și de un 
rezervor din beton în care se pompa apă, înainte ca vegetația 
să dispară brusc. Se aflau chiar la capătul oazei, lângă baraca 
din cărămizi unde se ascunsese Freya cu două nopți în urmă. 

În faţa lor se afla întinderea plată a nisipului peste care sprin- 
tase ea ca să scape cu viață, urmele pașilor ei fiind încă ușor 
vizibile pe suprafața compactă. 

Presupuse că asta era totul, că, de aici, Flin avea să meargă 
direct spre deșert și apoi pe drum spre Gilf Kebir. În schimb, 
acesta parcă lângă baracă, opri motorul și ieși din mașină. 
Scoţând valiza, hărțile, cartea și geanta și rugând-o să aducă 
bidoanele cu apă, se îndreptă spre ușa din fier a barăciii, 
căută o cheie prin buzunar și desfăcu lacătul. Împinse ușa şi 
dispăru înăuntru. 

„Probabil că mergem cu altă mașină“, se gândi ea apu- 
când bidoanele cu apă de pe banchetă și îl urmă înăuntru. 
Interiorul barăcii mirosea puternic a benzină și era inundat de 
lumină, în parte mulțumită deschizătunilor înalte din perete, 
dar mai ales datorită găurii din tavan, acolo unde curentul 
creat de elicopterul gemenilor smulsese o bucată din acoperișul 
de frunze de palmier. Un rând de bidoane de plastic, de 20 de 
litri erau aliniate de-a lungul peretelui din stânga, pline cu un 
lichid transparent, probabil benzină, după mirosul foarte 
puternic. Lângă ele se afla o ladă frigorifică portocale, un 
teanc de pături din lână groasă şi o tavă plină cu chei, 
şurubelniţe și alte unelte. Dar ceea ce o surprinse cu adevărat — 
inevitabil — fu un obiect enorm din mijlocul barăcii, care 
ocupa cea mai mare parte din lungimea, lățimea și înălțimea 
încăperii. Nu-și dădea seama exact ce putea să fie, pentru că 
era învelit într-o prelată, dar, cu siguranță, nu mai văzuse o 
mașină cu așa o formă. Sau un vehicul cu așa o formă, la 
o adică. 

— Ce naiba-i asta? întrebă ea. 

— Miss Piggy, răspunse Flin cnptic, înghesuindu-se pe 
lângă obiectul misterios și mergând spre capătul îndepărtat al 
barăcii. Peretele acesta, în loc să fie făcut din cărămidă, era o 
ușă grea, de oţel, pe role. 

Apucând lanţul care atârna de roata de sus, începu să-l 
smucească. Ușa se plie, zdrăngănind și scârțâind zgomotos 

până se deschise, podeaua din ciment continuându-se direct 
cu covorul galben și strălucitor al deșertului. Din nou, Freya 
întrebă ce se întâmplă, dar Flin doar îi făcu semn cu mâna să 
se apropie și, apucând un colţ al prelatei, îi indică să-l apuce pe 
celălalt. Împreună, îl traseră uşor peste obiect, mergând înapoi 
prin baracă, până când acesta fu dezvăluit în totalitate. 

— Salut-o pe Miss Piggy, spuse el. Cunoscută drept avion 
ultraușor Pegasus Quantum 912 cu aripi pliabile. Este pentru 
călătoriile în deșert, în stil mare. 

— Cred că glumeşti, murmură Freya rămânând cu gura 
cascată. Nici vorbă! 

În faţa ei se afla o combinație între un deltaplan, un kart și 
un tobogan. Avea o carhngă cu două locuri, conică, de un roz 
metalic strălucitor — „De unde și numele“, presupuse ea —, trei 
roți, un propulsor în spate şi, atașată de coadă, o pânză triun- 
ghiulară enormă, care părea să planeze peste mașinărie ca un 
fel de gigantică pasăre albă. 

— Nici gând, repetă ea plimbându-se în jurul mașinăriei, 
privind-o. Chiar știi să zbori cu chestia asta? 

— Ei bine, Alex era pilotul de geniu, răspunse Flin. Dar, da, 
am idee cam ce trebuie să fac. Știu sigur să ndic aparatul în 
aer, dar dacă pot să şi cobor... 

Îi făcu cu ochiul şi începu să-i dea instrucțiuni, arătându-i 
Freyei cum să atașeze două dintre canistrele de 20 de litri de 
desagii care se aflau de fiecare parte a scaunului, în timp ce el 
umplu rezervorul care se afla sub scaunul din față cu ce rămă- 
sese în canistre. 

— Vom avea suficient combustibil? întrebă ea în vreme ce 
munceau, de-abia venindu-i a crede ce aveau să facă. 

— La limită, răspunse el. Are un rezervor de patruzeci și 
nouă de litri. Consumă vreo unsprezece litri pe oră de zbor și 
sunt patru ore bune de zbor spre Gilf, așa că va fi la limită. 
Mai cu seamă că am atins limita maximă de greutate admisă. 
Totuși, o să mai alimentăm la Abu Ballas, ca să fim sigun că 
n-o să avem probleme. 

— Există o stație de benzină în deșert? întrebă ea, în glas 
ghicindu-i-se neîncrederea. 

El zâmbi, cu o expresie oarecum răutăcioasă pe chip, ca și 
cum se bucura de uimirea ei. 

= Îţi voi dezvălui totul când ajungem acolo, spuse el 
făcându-i din nou cu ochiul. 

Avionașul odată alimentat, vârâră echipamentul în car- 
lingă — hărți, carte, apă, geantă, pături, ladă frigonfică, ser- 
vieta neagră a lui Flin —, abia reușind să le înghesuie pe toate. 
Apoi, împinseră mașşinăna afară, roțile sale de cauciuc scâr- 
ţâind uşor în timp ce se rostogoliră pe suprafața compactă a 
deșertului. Erau două căști de protecție pe scaune, cu difuzoare 
și microfoane încorporate. Aruncându-i una Freyei, Flin o 
ajută să urce pe scaunul din spate, conectându-i fișa căștilor la 
mufa de lângă genunchii ei. 

— Nu e prea confortabil, zise el înghesuindu-se pe locul din 
față și punându-și propria cască pe cap, în vreme ce Freya își 
întinse picioarele pe lateral, în jurul lui, ca și când ar fi călănit 
un căluț. Și mă tem că nu dispunem de catering la bord. Dar, 
dacă suporţi asta, nu este un mod chiar atât de îngrozitor de 
a călători. 

— Atât timp cât nu ne omori, sunt fericită, spuse ea sim- 
țindu-se atât nervoasă, cât și plină de entuziasm. 

Flin își privi ceasul — 13.39. Apăsând pe diferite butoane și, 
răsucind o cheie în bord, apăsă cu un deget butonul de start. 
Motorul tuși o dată, de două ori, apoi prinse viaţă cu un răc- 
net, propulsorul mârâind în spatele capului Freyei. Curentul 
provocat îi făcea tricoul să fluture, dar casca filtra cea mai 
mare parte a zgomotului. 

— Sigur ştii unde trebuie să ajungem? ţipă ea. 

Flin făcu un semn cu mâna, ca și cum ar fi spintecat aerul. 

— Sud-vest până la Gilf Kebir, rosti el, vocea răsunându-i 
în căști. Apoi, sud, de-a lungul marginii estice, până găsim 
stânca. N-ar trebui să fie prea greu. 

— Şi ești absolut sigur că știi să pilotezi chestia asta? 

— Cred că va trebui să aflăm, nu? răspunse el împingând o 
manetă aflată lângă scaun, în dreptul șoldului. 

Turația motorului se înteți și începură să se miște, 
alunecând ușor pe nisip, către tufele de iarbă de deșert în 
spatele cărora se adăpostise Freya după ce fugise din oază. 
După o sută de metri, Flin întoarse mașinăria, pilotând cu 
picioarele, și se îndreptară înapoi spre baracă. 

— Trebuie să creștem temperatura uleiului la cincizeci de 
grade, explică el apăsând unul dintre butoanele de pe bordul 
din fața lui. Altfel, motorul se opreşte. 

Repetară manevra câteva minute, deplasându-se înainte și 
înapoi prin nisip, până când, în sfârșit, atinseră temperatura 
potrivită. Se mai învârtiră o dată în jurul barăcii, apoi Flin 
opri. Făcu niște verificări de ultim moment, apoi își întoarse 
capul spre ea. 

— Gata? 

Freya își ridică degetele mari în semn că da. El dădu din 
cap, întoarse din nou în față și, apucând maneta de control 
care atârna de pânza de deasupra o împinse pe cea de 
accelerație. 

— Piggy Airways vă urează bun venit la bord pentru acest 
zbor neprogramat către Gilf Kebir, se prosti el imitând vocea 
unui pilot. Vom călători la o altitudine de... 

Nu mai continuă. Chiar pe când începură să prindă viteză, 
observară mișcare în depărtare, la dreapta lor. Ca un dop de 
plută de la o sticlă de șampanie, o Honda Civic de culoarea 
lămâii verzi — plină de noroi și cu caroseria îndoită — țâșni din 
vegetație, derapând nebunește pe nisip, înainte să se corecteze 
şi să se îndrepte direct spre ei, șoferul claxonând furios. Era 
dificil să-ți dai seama cine era, deși, chiar și de la distanță se 
vedea că era un om foarte mare, corpul lui părând să umple 
toată partea din față a mașinii. Umeni lui Flin se încordară și 
mâinile 1 se prinseră mai tare de manșă, vocea lui pârâind 
in cască: 


— Angleton! 

Cyrus Angleton nu prea vorbea araba — limbile străine 
nu fuseseră niciodată un punct forte al său —, aşa că avusese 
noroc că tânăra de la magazinul Kodak din satul Qalamoun 
vorbea engleza cât de cât rezonabil. Chiar noroc cu carul, 
deoarece, nu numai că putu să comunice cu el, dar îi și oferi 
nişte informații utile. Cu un sfert de oră în urmă, pe când îşi 
deschidea magazinul după masa de prânz, un jeep alb trecuse 
în viteză şi virase pe drumul spre mica oază. Înăuntrul lui se 
aflau doi oameni, îi explică ea, un bărbat și-o femeie. Femeia, 
era sigură, era tânăra americană care îi vizitase magazinul cu 
vreo două seri în urmă. Se întorseseră? întrebă Angleton. 
Nu, răspunse vânzătoarea, cel puțin nu din câte ştia ea. Mai 
existau alte drumuni înspre şi dinspre oază? Nu, îi spuse ea, 
doar acela. 

— Grozav! chicoti el. 

Vârându-se înapoi în autovehiculul închiriat, demară spre 
deșert, Honda sărind și hurducăindu-se de-a lungul drumului 
neuniform, lăsând în spate nori grei de praf, de parcă mașina 
ar fi luat foc. Ajunse în oază, goni prin ea și opri în faţa casei 
lui Alex Hannen. Nici urmă de vreun Cherokee acolo. Ieși, se 
duse în spatele clădiri. Nimic. 

— Brodie! strigă el băgându-și mâna în haină și apucând 
tocul lui Missy. Eşti aici? 

Nici un răspuns. 

— La naiba! 

Dădu roată până la intrarea în casă din nou, deschise ușa 
și pătrunse înăuntru. Acolo, văzu sertarele deschise vraiște 
din dormitor, bucătărie și birou — cineva își făcuse bagajele. 
Rapid, din câte se părea. à 

— Nu se poate, ţipă el în gura mare. Nu singuri. Chiar nu 
se poate! 

leși și se uită la ceas: aveau 15 minute avans și vreo zece 
din ele le petrecuseră în casă. Dacă se duceau spre deșert, ar fi 

trebuit să-i poată repera încă. "Totuşi, avea nevoie de înălțime, 
de un punct de unde să poată scruta tot peisajul. Pnvi în jur și 
observă o scară veche de lemn sprijinită de perete. Mișcându-se 
greoi, începu să se caţere. Primul lemn pocni sub el. Al doilea 
îl tinu, deşi cu un scârțâit, dar el continuă să urce, broboane de 
transpirație curgându-i pe față, respirând gâfâit și agonizant. 
Nu făcea nici un fel de exerciții, nu o făcuse niciodată și ceea 
ce pentru o persoană normală ar fi fost un urcuș obișnuit, 
pentru el fu un efort fizic incredibil, incluzând câteva opriri, ca 
să le permită plămânilor să se calmeze și mușchilor să-și revină 
după efortul de a urca o greutate atât de mare. 

— Dumnezeule mare! gâfâia el întruna. Isuse Hristoase! 

În cele din urmă, reuși, căţărându-se cu greu pe acoperiș 
și împleticindu-se spre marginea îndepărtată a acestuia. Își 
puse mâna streașină la ochi, protejându-i de soarele aprig al 
după-amiezii, și privi în deșert, cercetând nisipul, căutând 
Cherokee-ul. Nimic. 

— Naiba să te ia! murmură el. Unde ești? 

Timp de un minut, își plimbă privirea înainte și înapoi 
spre încâlceala de dune și movile. Apoi, brusc, ca și când l-ar fi 
lovit o revelație, se răsuci. 

— Ce dracu”?... 

De undeva din spatele clădirii, zgomotul unui motor zdro- 
bise liniștea toropită a după-amiezii. Pe cât de repede îl pur- 
tară picioarele, se grăbi spre cealaltă parte a acopenșului și 
privi încolo și încoace prin oază, încercând să găsească sursa 
sunetului. Privirea 1 se concentră rapid asupra barăcii din 
partea cea mai sudică a zonei plantate și, o fracțiune de 
secundă mai târziu, descoperi marea velă triunghiulară miș- 
cându-se pe nisipul plat de după baracă. 

— Nenorocitule! răcni el. Nenorocitul și idiotul dracului! 

O smulse pe Missy din buzunar, ridică piedica și își puse 
un deget pe trăgaci, tintind în direcția avionului. Apoi, se 
gândi mai bine și își vâri arma la loc în toc. Nu numai că era 
prea riscant să o facă de la distanța aceasta, dar, în plus, dacă 

și-ar fi dat seama că trage cineva în ei, ar fi decolat imediat și 
gata cu șansa lui. Trebuia să ajungă acolo, să se apropie. 

Mașinăria cotise şi se îndrepta spre baracă. Își încălzeau 
motorul, mai mult ca sigur, ceea ce îi dădea câteva minute în plus. 
Traversă din nou acoperișul și cobori scara, gâfâind și pufnind. 
Atingând pământul, se îndreptă spre mașina închiriată și urcă în 
ea. Dacă exista vreun drum sau vreo cărare de la casă spre baracă, 
el unul nu îl văzuse de sus și nu avea să piardă momente prețioase 
încercând să-l găsească. În schimb, băgă în viteza întâi și, cu roțile 
patinând pe suprafaţa prăfuită și afânată, ţâșni direct pe lângă 
casă, pe câmpurile din față, croindu-și drum prin ele, înspre 
deșert. În clipa în care dădu de nisip, smuci volanul la stânga, 
derapând într-un arc larg înainte să-și corecteze direcția și să con- 
tinue să gonească de-a lungul marginii oazei. Parcursese 500 de 
metri când un canal adânc, apărut brusc, îi tăie calea, forțându-l 
să vireze la stânga, înapoi spre plantație. Se hurducăi peste o altă 
câmpie, dărâmă un gard de vreascuri și o apucă pe un fel de 
potecă pentru vite care îl duse de-a lungul lizierei unei pădun de 
măslini, înainte să-l facă să plonjeze într-o perdea solidă de 
vegetaţie. Inerţia mașinii o purtă cumva prin aceasta, de cealaltă 
parte, înapoi în deșert. La stânga lui, în depărtare, era baraca, iar 
în faţa ei — silueta albă a avionașului. Redobândi controlul asupra 
Hondei și rulă în viteză spre ei, cu o mână pe volan, cu cealaltă 
scoțând-o pe Missy din toc și apăsând nervos claxonul. 

— Nici să nu te gândeşti, nenorocitule! ţipă el. Unchiul 
Cyrus are o vorbă cu tine! 


N 


Înăuntrul carlingii deschise a avionului, Flin împinse 
maneta de accelerație la maximum, și apucă maneta de con- 
trol cu amândouă mâinile, privirea alunecându-i de la mașină 
la indicatorul de viteză din bord și înapoi. Honda avea de 
gând să le iasă direct în față, cu intenția clară de a nu-i lăsa să 
decoleze, așa că îndreptă botul aparatului spre stânga, încer- 
când să mai câștige ceva distanță. Mașinănia pe trei roți prinse 

rapid viteză, gonind prin nisip. Dar maşina era mai rapidă. 
Mult mai rapidă. Înfuleca hulpavă distanța dintre ei, apropi- 
indu-se vertiginos. 

— N-o să reuşim, ţipă Freya, mâna ei ridicându-se invo- 
luntar și apucând umărul lui Flin. 

Acesta strânse din dinți și se concentră asupra fâșiei de 
nisip din faţa lui. Putea vedea mașina tot mai mare, până când 
păru inevitabil că acele două vehicule aveau să se ciocnească. 

— O să ne lovească! urlă ea. 

El mai amână câteva momente în care inima le stătu parcă 
în loc, apoi — chiar în ultima clipă — împinse brusc maneta de 
control, iar avionașul se ndică grațios în aer, pe deasupra 
Hondei care se puse direct în faţa lor. Rotile acestuia trecură 
razant peste acopenșul Hondei, la doar câțiva centimetri. 

— Du-te dracului, umflatule! răcni Flin împingând maneta 
și mai mult și trăgând-o spre stânga, aparatul înălțându-se 
ȘI închnându-se. 

Dedesubt, maşina se opri patinând, iar șoferul ieși zbie- 
rând la ei, agitând un pistol. Vocea i se pierdu în urletul moto- 
rului și, chiar dacă trase câteva focuri de armă, păru să o facă 
mai degrabă din frustrare, decât din intenția de a-i nimeni. 
Gloanţele zburară în depărtare şi silueta lui rotundă se micșoră 
treptat, în timp ce ei urcau tot mai mult și înaintau pe dea- 
supra deșertului. 

— Cine naiba era? întrebă Freya răsucindu-și gâtul ca să-l 
privească pe urmăritorul care încă gesticula. 

— Un tip pe nume Cyrus Angleton, îi răspunse Flin. 
Lucrează la ambasada americană. Se pare că ne urmărea și îi 
dădea informații lui Girgis. 

— Crezi că o să vină după noi? 

- Într-o Honda Civic? Aş vrea s-o văd şi pe asta. 

Înclinându-se spre stânga, întinse braţul şi îi arătă degetul 
mijlociu lui Angleton. 

— Ne vedem în Gilf! pipă el înainte să îndrepte din nou 
avionașul, stabilind cursul spre sud-vest, peste nisipuri. 

Mașina, baraca, oaza, Dakhla, toate se micşorau în urma 
lor, până dispărură complet şi rămase doar pustietatea vălunită 
a Saharei. 


La sol, Angleton privi până când aparatul de zbor se 
micșoră, devenind doar o pată mică, nedefinită. Clătină din 
cap și o puse pe Missy înapoi în toc, apoi se întoarse în mașină. 
Pentru o clipă, rămase locului, uitându-se la deșert, lovind cu 
pumnul în bordul mașinii. 

— Idiotul, repetă el întruna. Idiot nenorocit! 

Apoi, pornind mașina, se îndreptă înapoi spre aeroportul 
din Dakhla. Nu mai avea timp de joacă. Era vremea să se 
ocupe de Molly Kiernan. 


CAIRO 


Girgis puse telefonul fără fir la loc și își încrucișă braţele, 
privind grădinile din spatele vilei sale. 

— Asta e, sunt deja în aer. 

Lângă el, Boutros Salah tuși gros și trase din țigară. 

— Eşti sigur că vrei s-o faci, Romani? De ce nu-i lași... 

— N-am aşteptat douăzeci şi trei de ani ca să stau acum pe 
margine. Vreau să fiu acolo, s-o văd cu ochii mei. 

Salah dădu din cap și mai trase un fum din țigară. 

— Îi anunţ pe Usman și Kasr, spuse el. 

— Gemenii? 

Salah mormăi. 

— Încă joacă snooker. Îi trimit jos. Ceva noutăți despre... 

— Se ocupă de asta chiar acum, interveni Girgis. În scurt 
timp, nu va mai fi o problemă pentru noi. a 

Salah încuviință din cap şi dispăru în casă. Pentru o clipă, 
Girgis rămase locului, gândindu-se ce drum lung parcursese 
ca să ajungă până acolo, cât de departe ajunsese de la acei ani 
de groază din Manshiet Nasser. Apoi, cu zâmbetul unui om al 

cărui vis este în sfârşit pe punctul de a se împlini, începu să 
coboare scănile terasei, spre elicopterul care aștepta pe gazon. 


DEASUPRA DEȘERTULUI DE VEST 


Sora ei fusese ucisă, era sigură de asta. Iar ea fusese vânată, 
împuşcată și aproape mutilată. Totuşi, zborul deasupra Sa- 
harei fu cel mai frumos lucru din viața Freyei, pustietatea 
totală care o învăluia diluându-i pentru o vreme celelalte 
preocupări și griji, lăsând-o curios de calmă și liniștită. 

Zburară la altitudine joasă, la doar câteva sute de metri 
deasupra nisipurilor. La înălțimea aceea, aerul era mai răcoros 
decât la nivelul solului, dar totuși cald, lovindu-i fața și pieptul 
de parcă ar fi avut în faţă un uscător de păr gigantic. În jurul 
lor, deșertul se întindea cât cuprindeai cu ochii — o sălbăticie 
vastă, cruntă, de piatră și nisip, aproape nepământeană în ari- 
ditatea sa. Parcă fuseseră transportați într-o altă lume sau 
într-o perioadă complet diferită din lumea noastră: o epocă 
inimaginabil de îndepărtată, când viaţa pe planetă se ofilise, 
lăsând în urma ei doar scheletul pământului. Avea ceva îngro- 
zitor, copleșitor, kilometru după kilometru de tristeţe pustie, 
dogonitoare. Dar și frumoasă. Ba chiar copleșitoare, valurile 
de nisip înalte și formațiunile de stânci misterioase având o 
grandoare pe lângă care chiar și cele mai frumoase lucrări ale 
omului păreau posomorâte și triviale. Și, chiar dacă peisajul 
părea lipsit de viaţă, cu cât zburau mai departe, cu atât Freya 
avea impresia că lucrurile nu se încheiau acolo. Că deşertul 
era, în felul lui, foarte viu: o ființă simțitoare, gigantică, ale 
cărei culori schimbătoare — când galben moale, când roșu 
aprins, când alb orbitor, când negru sumbru — sugerau într-un 
mod curios schimbări de dispoziție și moduri de gândire. 
Formele și textunle sale variate — dune care coborau în întin- 
den de pietriș, depozite de sare pe fundul unor albii secate care 
se terminau cu dealuri stâncoase — dădeau de asemenea 

impresia descurajatoare că peisajul se mișca, ridicându-se și 
întinzându-se, încordându-și și relaxându-și mușchii. 

Uimire, revelație, teamă, euforie — Freya le simți pe toate. 
Mai presus de toate, avu cel mai intens sentiment de apropiere 
și dor de sora ei. Aceasta era lumea lui Alex, mediul care deve- 
nise al ei și, cu cât se adânceau mai mult în el, cu atât Freya 
simţea că se apropia mai mult de sora ei înstrăinată. Vârându-și 
mâna în buzunar, scoase poza de pașaport pe care o luase de 
lângă patul lui Alex și ultima scrisoare pe care i-o scrisese sora 
ei, pe care o luase din vechii ei blugi când își schimbase hainele 
în noaptea de dinainte. Le strânse în poală și zâmbi, colajul 
sălbatic, viu, al Saharei desfășurându-se sub ea. 


După vreo două ore de zbor, soarele începându-și deja 
alunecarea treptată spre orizontul vestic, Flin ateriză pe un 
teren plat de pietriș, lângă un deal mic, conic. Pantele de la 
baza dealului, observă Freya în timp ce se îndreptau spre el, 
erau acoperite de cioburi mari de ceramică spartă. 

— Abu Ballas, explică Flin oprind motorul, dându-și jos 
casca şi coborând din avionaș. Cunoscut și sub numele de 
Dealul Ceramicii, din motive evidente. 

Freya își scoase și ea casca și își scutură părul, temperatura 
părând să crească dramatic în vreme ce elicea se opri lângă ea. 
Flin îi întinse mâna și o ajută să coboare. 

— Nimeni nu ştie exact de unde au apărut, spuse el făcând 
un gest din cap spre grămezile de ceramică spartă. În general, 
se crede că erau parte dintr-un canal de apă pentru triburile 
Tebu din sudul Libiei. Există nişte inscripții preistorice inte- 
resante pe cealaltă parte, dar cred că o să lăsăm asta pentru 
altă dată. 

Freya se dezmorţea și privea în jur, admirând fragmentele 
de vase, dealul, dunele care se unduiau în spatele lui — totul gol 
şi nemișcat, și complet and. 

— Parcă ziceai că vom alimenta aici. 

— Asta și facem. 

— Deci unde e... 

— Pompa de benzină? 

Zâmbi şi îi arătă spre un maldăr de cioburi aflate puţin 
mai departe de deal. Păreau să fi fost aşezate intenționat sub 
forma unei movilițe, cu o conservă în vârf. 

— Benzinăria Abu Ballas, zise el. Se așeză pe genunchi 
și scoase un ciob mare, de forma unei lopeți din grămadă și 
începu să sape nisipul dintr-o parte a moviliţei, până când 
dădu de ceva metalic. 

— E un truc pe care eu și Alex l-am învăţat de la explora- 
torii deșertului din secolul XX, explică el scuturând obiectul 
cu mâna, dezvăluind partea de sus a unui bidon mare, metalic. 
Lași bidoane cu benzină îngropate de-a lungul traseului, o 
rezervă în cazul în care ajungi să rămâi fără combustibil. Sunt 
trei bidoane de douăzeci de litri aici. Umplem rezervorul cu 
unul singur și le lăsăm pe celelalte aici, în cazul în care 
rămânem fără la întoarcere, deşi, cu ceea ce avem deja, n-ar 
trebui să fie probleme. 

Scoase bidonul din pământ și-l trase lângă Miss Piggy. 
Goli conținutul bidonului în rezervorul avionașului, aerul 
umplându-se de izul înțepător al benzinei. Când termină, îi 
dădu canistra goală Freyei și o rugă s-o îngroape din nou — „O 
umplu din nou când mai vin pe aici“ —, în timp ce el despătuni 
hărțile pe care le luase din casa lui Alex. Le așeză pe pământ și 
puse nişte pietre la colțuri, apoi se uită peste ele. 

— Abu Ballas, spuse el, când ea veni lângă el, arătând spre 
cea mai mare dintre hărți, către un mic triunghi negru din mij- 
locul unei întinderi goale și galbene. Și trebuie să ajungem aici. 

Își trecu degetul pe diagonala hărții, către o zonă unde 
galbenul se închidea spre un maroniu-deschis, dedesubtul 
căreia legenda nota „Platoul Gilf Kebir“, dându-i răgaz Freyei 
să-și dea seama unde se află, înainte să întindă a doua hartă 
peste prima. Aceasta înfățișa Gilful la o scară de 1:750 000 — 
semăna cu două insule mari, una la nord-vestul celeilalte, 
conectate printr-un istm îngust și cu o mulțime de insule mai 

mici plutind în jurul lor. Liniile lor de coastă, dacă puteau fi 
numite așa, erau zimţate și sfărâmate, brăzdate de wadi-uri 
adânci, șerpuitoare și străjuite de grupuri mici de cuvinte, 
nume descriind caracteristici și formațiuni exotice: Doi Sâni, 
Trei Castele, Petru și Pavel, Craterele lui Clayton, Strâmtoarea 
al-Aqaba, Jebal Uweinat. 

— Wadi al-Bakht, spuse Flin arătând spre una dintre multi- 
plele wadi-uri care coborau ca nişte scări, în partea de est a 
versantului sudic. Dacă Zahir are dreptate, n-ar trebui să fie 
prea greu de găsit — treizeci de kilometri la sud de al-Bakht, 
trei sferturi din drumul spre Cele Opt Clopote. 

Arătă cu degetul spre ceea ce părea a fi un lanţ de insule 
mici care pornea din Gilf. 

— Şi dacă n-are dreptate? întrebă Freya uitându-se la el. 

Flin împătuni harta și se ridică. 

— Ne ocupăm de asta la vremea potrivită. Deocamdată, să 
ajungem acolo. 

Se uită la ceas: 15.50. 

— Şi-ar trebui s-o facem repede. Nu vreau să aterizez pe 
întuneric. Ai nevoie la toaletă? 

Ea îi aruncă o privire și clătină din cap. 

— Atunci, să mergem. 


Mai zburară 80 de minute, soarele coborând acum rapid 
spre vest, aerul răcindu-se simțitor. Freya se bucură că își mai 
puseseră pe ei un rând de haine înainte să plece din Abu 
Ballas. Deşertul părea și mai spectaculos decât în prima parte 
a călătoriei lor, lumina catifelată evidențiindu-i întreaga paletă 
de culori — galben și portocaliu, şi o duzină de nuanţe diferite 
de roșu —, umbrele care se lungeau tot mai mult conferindu-i 
peisajului un aspect şi mai intens, și mai dramatic. Trecură 
peste mări de dune înalte, păduri primordiale de stânci sfărâ- 
mate, aventurându-se tot mai adânc în inima misterioasă a 
sălbăticiei. În cele din urmă, când soarele se balansa chiar pe 
linia orizontului, o dungă roșiatică, înceţoșată, se zări în dru- 

mul lor, planând în față ca un abur care se ridică de pe 
suprafața deșertului. Flin arătă spre aceasta. 

— Gilf Kebir, se auzi vocea lui în căști. Der pentru vechii 
egipteni — limita, capătul lumii. 

Corectă puțin direcția, ridicând avionașul și luând-o mai 
spre sud. Ceaţa se apropie de ei, părând a se extinde și solidi- 
fica pe măsură ce se apropiau de ea, culorile sale oscilând și 
transformându-se în lumina schimbătoare a după-amiezii 
târzii, roșul preschimbându-se în maroniu, iar maroniul — 
într-un portocaliu ocru cald. În sfârșit, ca un duh care se 
ridică dintr-o sticlă, căpătă o formă clară: un podiș enorm, 
muntos, înălțându-se la vreo 300 de metri de la nivelul 
deșertului și întinzându-se cât vedeai cu ochii spre nord, sud 
și vest. În anumite locuri, suprafaţa sa era netedă, un perete 
inaccesibil de piatră galbenă, prăfuită, nisipurile învăluindu-i 
blând baza, așa cum valurile îmbrățișează flancurile unui vas 
de croazieră. În toate celelalte părți era neregulat, crestat 
de văi adânci și intrânduri, stâncile rupându-se în cornișe de 
piatră şi pante acoperite de grohotiș care, la rândul lor, 
cădeau în arhipelaguri de formațiuni stâncoase și dealun din 
pietriș, podișul părând a se împletici spre deşert într-o serie 
de pași imenși, inegali. Freya observă petice îndepărtate de 
vegetație — verde pe fundalul galben — și, pe măsură ce se 
apropiau, pasărea aceea ciudată. Nu era prea plin de viaţă, 
dar, după peisajul dezolant peste care tocmai zburaseră, 
părea efectiv însuflețit. 

Flin avea harta Gilfului în poală, pliată în așa fel, încât 
doar partea de sud-est a platoului era vizibilă. Apropiindu-se 
și mai mult de stânci, se întoarse spre sud, zburând paralel cu 
masivul și puțin deasupra lui, manevrând maneta cu dreapta, 
în vreme ce cu stânga ținea harta, degetul lui urmând traseul 
pe suprafața acesteia. Trecură zece minute în care soarele se 
scufundă treptat, până când i se mai văzu doar marginea supe- 
rioară, cerul vestic arzând în vârtejuri sclipitoare de verde și 
purpuriu. Apoi, Flin arătă cu degetul în față și în Jos, către un 

loc unde fațada Gilfului se deschidea brusc într-o vale amplă, 
plină de nisip. 

— Wadi al-Bakht, se auzi vocea lui cârâită. 

Înclină avionul spre dreapta și ajunseră chiar deasupra ei. 
Valea șerpui spre est și le ieși din câmpul vizual, scobind munții 
de parcă tăiase cineva o crestătură zimţată în rocă. 

— Nu mai e mult, doar vreo treizeci de kilometri. Mai puțin 
de douăzeci de minute. Fii cu ochii-n patru! 

Se îndepărtă din nou de Gilf și coborâră iarăși, fiind acum 
sub vârful padinei. Continuară să se îndrepte spre sud, stâncile 
înălțându-se la dreapta lor, făcând aparatul de zbor să pară 
minuscul, ca o libelulă care bâzâia pe lângă un zgârie-nori. 
Deșertul din faţa lor era neted și gol, o umflătură de nisip care 
se unduia blând, lipsită de orice neregularități. Ar fi trebuit să 
observe uşor formațiunea stâncoasă, chiar dacă soarele apu- 
sese și amurgul se îngroșa în jurul lor. Cele 20 de minute veniră 
și trecură. 25. Și când, departe spre sud, zăriră ca prin ceaţă o 
serie de dealuri conice, Flin clătină din cap și întoarse. 

— Cele Opt Clopote. Am mers prea departe. Înseamnă 
c-am ratat-o. 

— Nu se poate, spuse Freya încheindu-și jacheta surorii sale 
până la gât, deoarece se făcea tot mai frig. Deșertul este com- 
plet pustiu, am fi văzut-o. 

Flin doar ridică din umeri și se îndreptă din nou spre nord, 
lăsându-se şi mai jos. Cei doi cercetară cu atenție deşertul de 
sub ei, căutând cu nerăbdare orice urmă a stâncii crestate, în 
timp ce puţina lumină rămasă se diminua rapid, iar padina de 
la stânga lor se pierdu într-o ceaţă cenușie, fără formă. 

Mai trecură zece minute și părea că vor fi nevoiţi să aban- 
doneze căutarea pentru noaptea aceea şi să aterizeze înainte 
să se întunece complet, când Flin ţipă entuziasmat. 

— Acolo, strigă el arătând cu mâna în jos, spre dreapta. 

Freya nu-și dădea seama cum de-o rataseră mai devreme. 
În momentul acela recunoscu formațiunea care — deși învă- 
luită acum în umbră — se ridica mai înaltă și mai semeață 

decât oriunde altundeva în tot Gilful. Însă nu văzuseră nici 
urmă de stâncă atunci când trecuseră prima dată pe acolo. Și 
totuși, iat-o, sub ei, cu contururi clare pe suprafaţa deşertului 
palid: o seceră întinsă, curbată, din piatră neagră, arcuindu-se 
în sus din nisipurile altfel goale, atingând o înălțime de vreo 
zece metri, dominând peisajul din jur. Freya nici măcar nu 
putea concepe titanicele forţe ale naturii care o sculptaseră și o 
ridicaseră, lăsând-o acolo singură și ireală, ca o coastă gigan- 
tică ţâșnind din sălbăticie. Nici nu-i păsa. O găsiseră — doar 
asta conta. Îl bătu pe Flin pe umăr ca să-i indice că o văzuse şi 
privi în Jos, în vreme ce acesta înconjură stânca într-un arc 
amplu, cercetând deșertul în căutarea unui loc unde să ateri- 
zeze. Nu avea cum să-și dea seama de starea exactă a suprafeţei 
deșertului de dedesubt, lumea dizolvându-se într-o ceață mo- 
nocromă, posomorâtă. Părea perfect plană și compactă și, 
după ce zburară de câteva ori în cerc, uitându-se după posibile 
obstacole, Flin reduse turația motorului, diminuă viteza și 
cobori până la câţiva metri de sol. Împingând ușor maneta de 
control în faţă, ateriză avionașul aproape fără nici o hurducă- 
ială, alunecând pe nisip și oprindu-se în fața stânci. 

— Bine aţi venit în mijlocul pustietății! spuse el oprind 
motorul și tăind contactul. Sperăm că v-a plăcut zborul. 

Rămaseră locului un timp, elicea vâjâind încet în spatele 
lor, până se opri, tăcerea umplând vidul lăsat de zgomotul 
motorului care nu mai funcționa; cea mai profundă, mai grea, 
mai copleșitoare liniște pe care o simțise Freya vreodată. Apoi, 
scoțând din priză stația de emisie-recepție și dându-și Jos 
căştile, coborâră din carlinga deschisă și se îndreptară spre 
turla de stâncă. Silueta ei curbată, ușor conică se înălța 
deasupra lor, piatra neagră din care era alcătuită — obsidian, 
bazalt? — părând chiar mai ciudată și mai nepământeană 
acum, Că se apropiaseră de ea. 

— Nu pot să cred că n-am mai văzut-o până acum, mur- 
mură Flin contemplând piscul de zece metri de deasupra lui, 
silueta sa profilându-se pe cerul nopții ca vârful vreunui gi- 

gantic colț de animal. Cred c-am zburat peste zona asta de o 
duzină de ori şi-am condus aproape tot de-atâtea. E imposibil 
să-mi fi scăpat. Imposibil. 

Se plimbară în jurul stâncii, cu mâinile pe suprafaţa ei care 
era încă fierbinte de la căldura de peste zi a soarelui și curios 
de netedă, aproape ca sticla. Întorcându-se la aparatul de zbor, 
priviră în sus, Gilful înălțându-se la dreapta lor, o lună porto- 
calie ridicându-se încet pe cer, la dreapta. 

— Ce facem acum? întrebă Freya. 

— Aşteptăm. 

— Ce anume? 

— Răsăritul soarelui. Se întâmplă ceva aici, la răsărit. 

Fa îl privi; faţa îi era de-abia vizibilă, parcă dăltuită în 
piatră şi arătoasă, și umbrită de o barbă scurtă. 

— Ce se întâmplă? întrebă ea. 

În loc să-i explice, el se întoarse la avionaș și scormoni în 
carlinga acestuia, scoțând o lanternă Maglite de buzunar și 
cartea pe care o luase din casa lui Alex. Deschizând-o, i-o 
dădu Freyei și aprinse lanterna. 

— Khepri, zise el luminând pagina. Zeul răsăntului de 
soare. Ai observat ceva? 

În fața ei se afla imaginea unei siluete care stătea Jos, din 
profil, ținând un ankh într-o mână și un sceptru în cealaltă. 
Deşi corpul era de om, pe umeri avea nu un cap şi un chip, ci 
un scarabeu mare, negru, trupul lui oval culminând cu o 
pereche de... 

— Picioare, spuse ea atingând picioarele curbate care ieşeau 
din fiecare parte a capului de scarabeu. Arată exact ca... 

— Exact, rosti Flin ridicând lanterna și trecând lumina 
acesteia peste arcul stâncii ce se curba deasupra lor. Dum- 
nezeu știe cum, dar piatra asta a fost sculptată de intemperii 
exact sub forma unui picior anterior al unui gândac. E incre- 
dibil — uite, are chiar și cârlgele pe care gândaci le folosesc ca 
să scormonească și să apuce. 

Îndreptă lumina lanternei spre partea de sus a stâncii. 
Suprafaţa ei era crestată și zimţată, conferindu-i un curios 
aspect dinţat, care aducea a ieșiturile cu cârlige de la picioarele 
scarabeului din imagine. 

— Orice egiptean antic care ar fi văzut piatra asta ar fi făcut 
imediat legătura, continuă el. Ştiam deja că există o legătură 
strânsă între Khepri și oază — îți aminteşti textul de pe stela din 
Abydos: „Când Ochiul lui Khepri este deschis, atunci şi oaza 
este deschisă? Când ochiul lui este închis, oaza nu va fi văzută 
nici de cel mai ager vultur“. Totuşi, a lipsit mereu ceva, o parte 
crucială a ecuației. Ai găsit-o când ai recunoscut imaginea 
stâncii pe stelă. Se pare că, atunci când vorbeau despre Ochiul 
lui Khepri, textele antice nu o făcea numai la modul figurat, ci 
se refereau la ceva foarte exact: la asta. 

Din nou, îndreptă lumina lanternei în susul şi în josul 
stâncii negre, curbate. 

— Cum se leagă toate, n-am nici cea mai vagă idee — doar 
că există o legătură între stâncă, răsăritul soarelui și oază. 
Cumva, toate se leagă între ele, iar legătura aceasta ne va dez- 
vălui locația oazei. Sau cel puțin așa sper. Am mers prea al 
naibii de departe ca să aflu tocmai acum că m-am înșelat. 

Se mai jucă puțin cu lanterna, apoi o stinse. 

— Haide! spuse el. Să instalăm cortul. 


CAIRO 


Avionul Learjet în care se afla Angleton a avut o problemă 
cu realimentarea, ceea ce a însemnat că era deja întuneric 
când Angleton ajunse în sfârșit înapoi în Cairo. Se gândi să 
treacă pe la ambasadă, să facă un duș și să mănânce ceva — 
ultima masă serioasă o luase în după-amiaza din ziua prece- 
dentă —, dar nu prea avea timp la dispoziție, așa că, în schimb, 
luă un taxi direct spre bungaloul lui Molly Kiernan din subur- 
bule sudice ale orașului. Nu părea să fie acasă, așa că se urcă 

din nou în taxi și se duse la clădirea USAID, unde gardianul de 
serviciu — Mohammed Shubra, după cum scria pe insigna de 
pe cămașa lui — îl informă că da, domnișoara Kiernan era încă 
în clădire, muncind până târziu, în biroul ei de la al treilea etaj. 

— Te-am prins, şuieră Angleton vârându-și o mână sub 
haină şi îndreptându-se spre ascensoare, prea distras ca să-l 
observe pe gardianul din spatele lui care ridică receptorul, for- 
mând și șoptind ceva în el. 

Al treilea etaj era întunecat și pustiu, singurul semn al 
vreunei prezențe umane acolo fiind o dâră subțire de lumină 
care se strecura pe sub o ușă de la capătul coridorului. Ușa lui 
Kiernan. Scoţând-o pe Missy din toc şi verificând ca piedica să 
fie trasă, Angleton păși spre lumină, broboane de sudoare apă- 
rându-i pe frunte, deși aerul condiționat al clădirii încă 
funcționa. Ajunse la ușă, verifică din nou piedica și ridică o 
mână ca să bată, apoi o lăsă jos. În schimb, puse mâna pe 
clanţa ușii și o trânti de perete, ridicând-o în același timp pe 
Missy în fața lui, şi păși în încăpere. Molly Kiernan stătea la 
birou. Se ridică în picioare. 

— Pot să vă ajut... 

— Taci dracului din gură și ține-ți mâinile la vedere, răcni 
Angleton, ducând arma la nivelul pieptului ei. Cred c-a venit 
vremea să stăm de vorbă. 


PISTA MILITARĂ MASSAWI, OAZA KHARGA 


Romani Girgis privea în timp ce un şir neîntrerupt de cutii 
din aluminiu erau scoase din hangar și transportate spre șirul 
de elicoptere Chinook CH-47. Un bărbat în salopetă albă le 
bifa pe fiecare în parte, pe un clipboard, înainte să arate cu 
degetul în care elicopter să fie încărcate, întreaga scenă fund 
îmbălată într-o lumină argintie ca de gheață de la duzina de 
felinare aflate de-a lungul pistei. Așa cum era de așteptat, totul 
se desfășura ca o operațiune militară, un șir de siluete 

manevrând lăzile din hangar spre elicoptere, în vreme ce altele 
se aplecau peste mese demontabile, inventariind o gamă 
impresionantă de arme — pistoale Browning M 1911, puști de 
asalt XM 8, automate Heckler & Koch Mp5, M249 SAWS, 
chiar și nişte mortiere M224. Și astea erau doar cele pe care le 
recunoscuse el. Girgis se întrebase de câteva ori dacă toate 
astea chiar erau necesare, dacă nu cumva exagerau: atâtea 
arme, atâtea dispozitive tehnice. După atâția ani însă și cu atât 
de multe în joc, acceptă că era mai bine să fie prea precaut. Și, 
oricum, nu mai controla el lucrurile acum. Din partea lui, 
puteau să aducă o armată întreagă, atâta vreme cât îl plăteau. 
Așa cum avea să se întâmple curând. 50 de milioane de dolari, 
direct în contul lui elvețian. Era și timpul. 

Scoase un șerveţel umed din pachetul din buzunar și privi 
în jur, căutându-și oamenii. Ahmed Usman era în hangar, vor- 
bind cu niște bărbați în salopete albe. Mohammed Kasri se 
plimba încolo și încoace pe lângă Chinookuri, vorbind foarte 
animat la mobil, raportând detaliile planului lor de zbor gene- 
ralului Zawi, ca să primească undă verde de la armata egip- 
teană. Și gemenii? Se pare că erau la toaletă. Incredibil: cei doi 
se duceau chiar și la baie împreună. 

— Cât mai e până la decolare? întrebă el mototolind 
șerveţelul și aruncându-l într-o parte. 

Lângă el, Boutros Salah trase și ultimul fum de țigară, 
până la filtru. 

— Patruzeci de minute, şuieră el. Cel mult o oră. Avem deja 
oameni la sol, aşa că n-o să ne scape nimic. Cairo? 

— Rezolvat, răspunse Girgis ridicându-și telefonul mobil. 
Avionul Lear e pe drum, a decolat acum cincisprezece minute. 

— Se pare că suntem gata. 

— Așa se pare. 

Salah își aruncă ţigara și își aprinse alta. 

— Și crezi că, într-adevăr, va fi așa cum zic ei? Că e adevărat? 

Girgis ridică din umeri și își trecu o mână prin păr. 

— Usman așa crede. Și Brodie, cu siguranţă. Trebuie doar 
să așteptăm și să vedem. 

— Incredibil. Absolut incredibil. 

— Cincizeci de milioane de dolari, Boutros, asta e incre- 
dibil. Restul este doar... 

Girgis mai ridică o dată din umeri şi făcu un gest de des- 
considerare cu mâna, amândoi privind cum și mai multe cutii 
de aluminiu erau transportate din hangar către elicopterele 
care așteptau. 


DEȘERTUL DE VEST 


De la distanță, părea un gândac mic, alb, care se târa prin 
peisaj, cățărându-se pe dune, trecând grăbit peste întinderile 
de pietriș, privind cu un singur ochi luminos sălbăticia de 
culoarea cositorului. Doar după ce se apropie, căpătă forma sa 
reală — o Toyota Land Cruiser albă, veche, care gonea în 
zigzag prin deșert. Avea acoperișul plin cu canistre de benzină 
de 20 de litri, un puternic fascicul de lumină desprinzându-se 
din singurul far funcțional, brăzdând dâre pe sol, îndreptân- 
du-se când încolo, când încoace. Deși terenul era accidentat și 
neuniform, cutându-se în pereți de nisip înalți și formaţiuni de 
stânci zimţate, șoferul părea să știe exact pe unde să conducă 
prin unduirile și curbele lui complicate. Și prin fâșiile cele mai 
labirintice păstra în continuare o viteză rezonabilă, reducând 
rareori sub 50 km/h, dublând-o de-a lungul întindenlor de 
nisip și pietriș presărate de-a lungul peisajului ca niște lacuri 
imense. Era imposibil să-ți dai seama câți oameni se aflau în 
vehicul, pentru că interiorul lui era complet întunecat, deși, la 
un moment dat, mașina se opri și cineva ieși din dreâpta 
șoferului, își ridică djellaba şi urină, ceea ce însemna că trebuie 
să fi fost cel puţin doi înăuntru. În afară de asta şi de faptul că 
șoferul era evident foarte grăbit, totul legat de mașina respec- 
tivă era un mister: o pată albă, solitară, care își croia drum 

prin pustietatea aridă, mârâitul motorului ei răsunând de-a 
lungul nisipurilor, botul său legănându-se încolo şi încoace, de 
parcă ar fi adulmecat un miros care o atrăgea irezistibil spre 
sud-vest. 


GILF KEBIR 


Găsiră o grămăjoară de lemne uscate aranjate sub o les- 
pede, la baza formaţiunii de stânci — o practică tradițională a 
beduinilor, explică Flin, să lase astfel de provizii lângă repere 
evidente din deşert. Împrumutând niște lemne, clădi o moviliţă 
și făcu focul. Se îmbrăcară cu și mai multe haine, deoarece 
noaptea era friguroasă, şi întinseră pături pe jos. Deschizând 
lada frigorifică, Flin scoase diverse oale şi tigăi înnegrite de foc 
şi începu să fiarbă niște cafea și să încălzească fasolea prăjită 
pe care Freya o găsise în bucătănia surorii ei. 

— Îmi amintește de când eu și Alex eram copii, zise ea 
apropiindu-se de foc și punându-și braţele în jurul picioarelor, 
privind spre luna portocale ca o napolitană de deasupra du- 
nelor, spre est. Tata ne ducea mereu în excursii cu cortul. 
Făceam focul, mâncam fasole, ne prefăceam că suntem indieni 
sau pionieri — dormeam mai mult pe-afară decât înăuntru. 

Flin sorbi din cafea și se aplecă în față, ca să amestece în 
oala în care se încălzea fasolea. 

— Te invidiez. Tatăl meu credea că distracție înseamnă să 
ne trimită pe mine și pe fratele meu la Ashmolean să pictăm 
căni vechi de ceramică. 

— Al un frate? 

Dintr-un anumit motiv, Freya fu surprinsă să afle asta. 

— Am avut un frate. Howie a munit când aveam zece ani. 

— Îmi pare rău. N-am știut... 

El clătină din cap și continuă să învârtă în oală. 

— L-au numit după Howard Carter, tipul care l-a desco- 
perit pe Tutankhamon. Aveau același nume şi, ironic, au murit 

de același tip de cancer, dar Carter măcar a trăit până la șaizeci 
și ceva de ani. Howie avea doar șapte. Mi-e dor de el uneon. 
De fapt, deseori. 

Mai învârt o dată în oală și-o ridică de pe foc. 

— Cred că e gata. 

Puse fasolea pe niște farfuni de plastic, îi dădu una Freyei 
ȘI O păstră pe cealaltă pentru el. Mâncară în tăcere, uitându-se 
la foc și, din când în când, ndicându-și privirea unul spre celă- 
lalt. Când terminară, Flin spălă farfuriile — le frecă doar cu 
nisip pe care îl îndepărtă cu apă —, după care se așezară, bând 
cafea şi mâncând batoanele de ciocolată pe care le luase Freya. 
Flin se sprijini de stâncă, iar Freya se întinse de partea cealaltă 
a focului. 

Primele stele începuseră deja să apară pe cer pe când erau 
încă în aer, cerul nopți fund acum inundat de lumină. Lă- 
sându-se pe spate, Freya privi spre cer, simțindu-se cam cum se 
simțise și în timpul zborului deasupra deșertului: calmă, împă- 
cată, ba chiar mulțumită, tăcerea și nemișcarea învăluindu-i ca 
o plapumă. „Mă bucur că sunt aici, se gândi ea. În ciuda a tot 
ce s-a întâmplat. Mă bucur că sunt aici, în locul acesta pe care 
sora mea îl iubea atât de mult, doar eu și nisipul, și stelele. Și 
Flin. Mă bucur că sunt aici cu Flin.“ 

— Cine e fata? întrebă ea. 

— Poftim? 

Ea îl privi scurt, apoi din nou În sus. O stea căzătoare tra- 
versă cerul, dispărând aproape la fel de repede precum apăruse. 

— În Cairo, când am plecat din apartament, Molly a zis 
ceva de-o fată. „N-are nici o legătură cu fata.“ Mă întrebam 
cine era. 

El sorbi din cafea, împingând tăciunii cu vârful bocancului. 

— S-a întâmplat acum multă vreme, spuse el. Când eram în 
MI6. 

Tonul vocii lui sugera că nu voia să dezvolte subiectul și 
Freya o lăsă baltă. Ridicându-se în șezut, își strânse cuvertura 
în jurul umerilor. Turla de piatră care se înălța deasupra lor 

părea amenințătoare și, în același timp, ciudat de liniștitoare, 
de parcă ar fi stat în braţele unui uriaș. Era liniște, frântă doar 
de sfârâitul și pocnetul lemnelor de foc; apoi Flin luă ibricul cu 
cafea și își umplu din nou cana. 

— Știu că sună al naibii de naiv acum, dar chiar am intrat 
în Serviciile Secrete pentru că voiam să fac un bine. Să fac din 
lumea asta... ei bine, dacă nu un loc mai bun, cel puţin unul 
puțin mai sigur. 

Vocea îi era joasă, de-abia perceptibilă, de parcă și-ar fi 
vorbit mai degrabă sieși, nu ei, cu ochii ațintiți în foc. 

— Deşi, dacă e să fiu complet sincer, probabil c-ar trebui să 
recunosc c-am vrut și să-l enervez pe taică-meu. Nu prea era 
de acord cu chestii de genul MI6. Nu prea era de acord cu 
NIMIC, în afara lumii academice. 

Zâmbi vag, desenând cu degetul pe nisip. Freya nu înţe- 
legea ce legătură aveau toate astea cu întrebarea ei, dar simți 
că era ceva important pentru el, așa că nu-l întrerupse. 

— Am intrat imediat după ce mi-am dat doctoratul, zise el 
după o pauză scurtă. În 1994. Am stat câţiva ani în spatele 
unui birou, în Londra, după care am primit un post mai înde- 
părtat. Mai întâi, în Cairo, unde-am întâlnit-o pe Molly. Apoi, 
în Bagdad. Încercam să obțin informații din interior despre 
Saddam şi programele sale de înarmare. Nu era chiar o treabă 
ușoară — n-ai idee ce teamă și paranoia generase Saddam —, 
dar, după aproape un an de zile, am dat lovitura cu un tip din 
MIIM: Ministerul Industriei și al Industnializănii Militare. El a 
venit la mine, şi mi-a spus că era dispus să-mi dea informații de 
nivel foarte înalt — exact ce ne trebuia. 

Își ridică privirea spre Freya, apoi și-o cobori din nou. Un 
șacal urlă undeva la distanță. 

— Cred că-ți dai seama că era destul de agitat, a insistat s-o 
folosească pe fata lui ca intermediar, a zis că ar reduce suspiciu- 
nile. M-am opus de la bun început — avea doar treisprezece ani, 
pentru Dumnezeu —, dar el a refuzat să facă afaceri altfel și era 
o oportunitate prea bună ca s-o ratăm, așa că, în cele din urmă, 

am acceptat. Copia documente din minister, ea le lua și mi le 
strecura în drum spre școală, când trecea prin parcul Zawra din 
centrul Bagdadului. Simplu, dura doar câteva secunde. 

Doi şacali urlau acum, stngându-se unul pe celălalt în 
depărtare, printre dunele din est. Freya abia de îi observă, 
absorbită de ceea ce-i povestea Flin. 

— Pentru o vreme, totul a mers ca pe roate și-am pus mâna 
pe niște materiale foarte bune. Apoi, după vreo cinci luni, am 
ratat o întâlnire. Se mai întâmplă, bineînţeles, dar, de data 
aceasta, fusese pentru că băusem în noaptea de dinainte și am 
dormit prea mult. Beam destul de mult pe atunci și încă de 
ceva timp, de cele mai multe ori scotch, deși, când mă apuca... 
Dumnezeule, aș fi băut și parafină dacă mi-o turna cineva în 
pahar și îi punea şi nişte cuburi de gheaţă. 

Clăună din cap, frecându-și tâmplele. Urletul ascuțit, 
plângăreţ al șacalilor, mai degrabă melancolic decât amenin- 
țător, oferea o coloană sonoră ciudat de potrivită pentru 
povestea pe care o relata. 

— Aveam o regulă absolută în ceea ce privea predatul de 
materiale, continuă el. Dacă unul din noi nu era în parc, celă- 
lalt își vedea de drum. Mukharabat — serviciul secret al lui 
Saddam — era pretutindeni, agenții urmăreau totul şi era cru- 
cial să nu faci nimic din ce-ar fi putut bate la ochi. Nu știu de 
ce Amira — așa o chema pe fată — a încălcat regula și a decis să 
aștepte. Au văzut-o, au luat-o pe sus, au arestat-o. Același 
lucru s-a întâmplat și cu tatăl ei, și cu restul familiei. 

Suspină adânc, răsucind cana de cafea în nisipul de lângă 
el. Șacalu tăcură brusc. Totul se cufundă într-o tăcere adâncă. 

— Numai Dumnezeu știe prin ce trebuie să fi trecut, dar nu 
m-au turnat. Eu am ieșit din toată afacerea în siguranţă, iar ei 
au dispărut cu toții în Abu Ghraib' — acel Abu Ghraib — și n-au 
mai fost văzuți niciodată în viaţă. Se pare că trupul Amirei a fost 
! Închisoarea centrală din Bagdad, cunoscută în trecut ca Abu Ghraib, se 


află de fapt în acest oraș irakian, la 32 km vest de Baghdad, fiind renumit 
pentru atrocitățile comise acolo. (n.red.) 

găsit o lună mai târziu. Într-o groapă de gunoi în afara orașului, 
violată, cu dinții scoși, cu unghiile... nu-ți poți imagina. 

Se lăsă pe spate și contemplă stânca, vorbind cu o voce 
monotonă, ștearsă, lipsită de emoții, de parcă ar fi încercat să 
țină lucrurile pe care le descria la distanţă, să nu se implice în 
oroarea situației. Evident, nu funcționa. Mâinile începură să-i 
tremure, observă Freya. 

— Bineînţeles, s-a făcut o anchetă internă. Mi-am dat 
demisia, m-am întors la egiptologie, am venit aici și am început 
să beau la greu. Și aș fi continuat așa, dacă n-aş fi cunoscut-o pe 
Alex. Ea m-a scos din prăpastie, m-a făcut să mă las de băut. 
Mi-a salvat viaţa, practic. Nu că ar fi meritat să fie salvată. 
Avea treisprezece ani, pentru Dumnezeu. Nu-ţi poți imagina. 

Își ridică genunchii la piept şi îşi odihni coatele pe ei, 
apăsându-și fruntea în palme, luna care răsărise acum complet 
inundând deșertul într-un luciu catifelat, de mercur. Nu prea 
știa nici ea de ce o făcea, nici măcar nu era prea conștientă că o 
făcea, dar Freya se ridică, ocoli focul și se așeză lângă el, 
punându-și o mână pe umărul lui. 

— Molly are dreptate, spuse el. Despre asta e vorba: Duna 
de Foc, Girgis, oaza — despre asta a fost vorba dintotdeauna. 
Încerc să-mi cer iertare într-un fel, să mă revanșez pentru 
c-am trimis o fată de treisprezece ani în camerele de tortură 
ale lui Saddam. Nu-i pot aduce pe ea sau pe familia ei înapoi, 
nu pot anula agonia prin care a trecut, dar, cel puţin, pot să... 
ştii tu... să încerc... 

Vocea îi ceda, așa că se opri. Urmă o pauză, Flin gâfâind 
anevoios, după care își ridică privirea și se uită la ea. 

— Sincer, Freya, zise el. Indiferent ce cred eu despre invazia 
Irakului — şi n-am o părere prea bună despre asta —, nu pot să-l 
condamn pe Bush pentru că l-a înlăturat pe Saddam, oricât de 
mult a dat-o în bară. Omul acela era un adevărat monstru. 
Un monstru nenorocit. 

Își întoarse privirea. Întinzându-și picioarele, își scoase 
cana din nisip și dădu pe gât conținutul. Freya voia să spună 

ceva, să-l consoleze într-un fel, dar tot ce-i venea în minte 
părea atât de patetic de superficial și prostesc, complet nepo- 
trivit cu enormitatea povestirii pe care tocmai i-o zisese el. În 
schimb, făcu singurul lucru care îi veni în minte ca să-i arate că 
înţelegea ce simţea, că şi ea ştia ce înseamnă să fii măcinată de 
vină şi de regret în fiecare clipă când eşti treaz — și în cea mai 
mare parte a somnului. 

— Ţi-a spus vreodată sora mea ce s-a întâmplat între noi? 
întrebă ea luându-și mâna de pe umărul lui și strângându-și 
braţele în jurul trupului. De ce nu ne-am vorbit atâta vreme? 

El o privi din nou. 

— Nu, n-a vorbit niciodată despre asta. 

Freya dădu din cap. Acum, ea privea fix la tăciuni, lemnul 
incandescent pulsând și sclipind de parcă ar fi fost viu. Se lăsă 
din nou tăcerea — nu vorbise niciodată despre asta, cu nimeni, 
niciodată, era mult prea dureros — apoi, luând o gură de aer, 
îi istorisi. 

Cum, după ce părinții lor muriseră în accident, Alex și 
logodnicul ei, Greg, se mutaseră în casa familiei, pentru a avea 
grijă de ea, sora ei mai mică. Apoi, cum Greg fusese întot- 
deauna foarte atent cu Freya, glumind și flirtând, şi cum flirtul 
acela se accentuase după ce se mutase sub același acopenș. 
Cum, la început, Greg a fost cel care se dăduse la ea, dar, după 
un timp, Freya, foarte flatată, începuse să-i răspundă la avan- 
suri. Cum, ceea ce începuse cu săruturi și atingeri — greșite, 
bineînțeles, dar remediabile — se transformase rapid în ceva 
mai sordid, ea și Greg sărind în pat în clipa în care Alex pleca 
la serviciu, dimineaţă, și rămânând acolo până chiar înainte să 
se întoarcă acasă. Cum totul continuase chiar și când cei doi 
își planificau nunta, până când, într-o zi, sora ei venise.mai 
devreme de la serviciu şi — absolut îngrozitor — îi prinsese 
împreună în pat, Greg încercând să facă sex oral cu Freya, 
ceea ce făcuse din toată trădarea lor ceva și mai grotesc, și mai 
umilitor, deși omise acest mic detaliu când îi povesti lui Flin, 

amintirea fiind încă prea dureroasă pentru a fi împărtășită, 
chiar și după atâția ani. 

— Nu s-a enervat, rosti ea trecându-și brațul peste ochi. 
Când a intrat în dormitor. Şocată, da, dar nu furioasă. Cred 
c-ar fi fost mai bine dacă s-ar fi enervat, dacă ar fi țipat sau ar 
fi urlat, dacă ar fi sărit la mine, însă părea doar atât de tristă, 
atât de singură... 

Se înecă, ștergându-și din nou ochii. Flin se întinse și o luă 
de mână, un gest reflex, de consolare, stând amândoi tăcuți, 
hipnotizați de limbile strălucitoare ale focului. Șacalii începură 
din nou să țipe, acum în spatele lor, spre nord, urletele lor plu- 
tind în noapte ca un cântec de jale. 

— Despre asta a fost vorba cu Hassan? întrebă el după o 
vreme. Când ai acceptat să te dezbraci pentru el. Un fel de... 

— Compensare? Freya ndică din umen. Cred că amândoi 
avem lucruri pe care vrem să le îndreptăm. 

El o strânse mai puternic. P 

— Sora ta te-a iubit, Freya. Vorbea mereu despre tine, 
despre alpinism — era atât de mândră de tine. Once s-ar fi 
întâmplat, a trecut. Ar-fi vrut ca tu să ştii asta. Să ştii cât de 
mult ai însemnat pentru ea. 

Fa își muşcă buza, ducându-și mâna la buzunar, simțind 
conturul scrisorii pe care i-o trimisese Alex. 

— Știu asta, şopti ea. Ce mă doare este că n-am apucat 
niciodată să-i spun același lucru ei. 

Suspină și îl privi. De data aceasta, privirile li se întâlniră. 
Rămasseră așa pentru o clipă, mâna lui Flin încă acoperind-o 
pe a ei. Apoi, încet, feţele lor începură să se apropie una de 
cealaltă. Buzele lor se atinseră scurt, după care se îndepărtară. 
Freya își întinse mâna și-l atinse pe față. Flin își ridică mâna și 
și-o trecu prin părul ei, după care se îndepărtară în același 
timp și se ndicară, știind că nu era nici momentul, nici locul 
potrivit. Nu acum, după tot ce își mărturiseseră. 

— Ar trebui să încercăm să dormim, zise el. Mâine ne 
trezim devreme. 

Mai puseră lemne pe foc, scuturară păturile şi se așezară 
din nou pe jos — de data aceasta, fiecare de câte o parte a 
focului. Ochii li se întâlniră din nou, scurt. Apoi, cu un semn 
din cap, se întoarseră pe cealaltă parte și se cufundară în pro- 
priile gânduni, șacali urlând în continuare în depărtare. 


La 400 de metn distanţă, silueta își ajustă binoclul cu 
vedere nocturnă. Mai privi o vreme, înainte să alunece după 
buza dunei, pornind transmiţătorul ca să raporteze. Dură 
doar o clipă: se culcaseră, nici o mişcare, nimic de raportat. În 
mai puțin de un minut, își reluă supravegherea — cu binoclul la 
ochi, arma cu lunetă M25 pe nisip, lângă el — fără să observe 
altceva în afara celor două trupuri inocent încolăcite sub arcul 
înalt al stâncii. Focul dintre ei arse încet, până se stinse aproape 
de tot, o pată portocalie pe deșertul vast, luminat de lună. 


N 


Trecuseră trei zile de când Freya nu mai dormise cum tre- 
buie, așa că se scufundă într-un somn adânc și fără vise, fără 
gânduri și griji, un neant întunecat în care se cufundă recunos- 
cătoare, de parcă mintea i-ar fi fost învăluită într-o catifea 
neagră, densă. Doar când răsăritul colorat începu să mijească 
spre est, o bandă subțire de un gn-rozaliu ridicându-se la ori- 
zont, își reveni încet în simțiri. Nu pentru că ar fi dormit sufi- 
cient — ar mai fi dormit câteva ore bune —, ci pentru că începuse 
să audă un zumzăit ciudat, care, chiar și în somn, 1 se păruse 
straniu în goliciunea deşertului. 

O vreme, rămase locului, ascultând, numai pe jumătate 
trează, acoperindu-se și mai bine cu pătura din cauza frigului 
dimineții, încercând să-și dea seama ce se întâmpla. Sunetul 
slăbea și apoi se intensifica, de parcă forța care îl provoca se 
plimba înainte și înapoi, când apropiindu-se, când depăr- 
tându-se. Întorcându-se pe-o parte, privi spre Flin, să vadă 
dacă și el auzea zgomotul. Nu era acolo. Se întoarse în cealaltă 

parte, uitându-se după avionaș, dar nici acesta nu se afla la 
locul lui. Se trezi de-a binelea şi sări în picioare, răsucindu-se, 
cercetând cerul. 

În cele câteva minute de când se trezise, lumea devenise tot 
mai clară și văzu imediat avionașul planând deasupra Gilfului, 
ca o enormă pasăre albă. Cum reușise Flin să decoleze fără s-o 
trezească, nu știa — trebuie să fi fost epuizată — și, o fracțiune de 
secundă se sperie, convinsă că avea s-o lase acolo. Gândul îi 
dispăru înainte să se formeze efectiv, când își dădu seama că 
acesta zbura în cerc. Învârtindu-se și năpustindu-se asupra pa- 
dinei plate de deasupra Gilfului, se îndreptă spre sud, apoi spre 
nord, într-un circuit larg, a cărui axă centrală părea să ducă la 
vest de formațiunea stâncoasă sub care stătea ea. 

Îl privi în timp ce aparatul zbură până aproape că nu-l mai 
văzu, reducându-se la mărimea unui punct de-abia vizibil pe 
cerul cenușiu, înainte să se mărească încet și să redevină vizibil. 
Trecură zece minute, după care mașinăria se desprinse de 
platou și, coborând foarte aproape de deșert, zbură chiar pe 
deasupra ei. Atunci, Flin înclină puțin aripa și strigă, făcând 
gesturi spre ceva de pe pământ. Freya își ridică mâinile în aer, 
în sensul că nu înțelegea, obligându-l să dea roată și să se 
intoarcă. Lăsându-se și mai Jos și gesticulând spre foc, rosti 
cuvântul „cafea“. Fa zâmbi și își ridică degetul mare. Flin 
ridică o mână cu degetele răsfirate, indicând că mai stătea 
cinci minute, apoi luă din nou înălțime și se întoarse spre Gilf. 
Zumzăitul gâlgâit al motorului se auzi tot mai slab în vreme ce 
acesta se întoarse să survoleze masivul. 

Luă lemne și iască, aprinse focul și puse apa la fiert. Flin 
mai dădu roată platoului de câteva ori, înainte să se desprindă 
şi să aterizeze, oprind chiar lângă stâncă, exact când apa dădu 
în clocot și Freya turnă cafeaua în căni. 

— Ai văzut ceva? îl întrebă ea când cobori din carlingă. 

El dădu din cap. 

— Am zburat douăzeci de kilometri spre nord, sud și vest și 
nu e nimic, doar nisip şi stânci şi câteva pâlcuri răsfirate de 

spini împrăștiați. Once s-ar întâmpla aici, la răsărit, sigur n-o 
să găsim nici O oază. 

Îi mulțumi cu un gest din cap, luă o cană de la ea și sorbi. 

— Nu înţeleg. Nu poți interpreta altcumva textul. „Când 
Ochiul lui Khepri este deschis, atunci se deschide și oaza.“ 
Oaza e pe aici, prin zonă și, la răsărit, stânca arată cumva 
direcția. Asta trebuie să însemne. Nu-l poți interpreta altfel. 
Doar dacă... 

Făcu un pas în spate, uitându-se la stânca arcuită ce se 
înălța deasupra lor. 

— Să fie oare ceva chiar pe stâncă? murmură el mai mult 
pentru sine decât pentru Freya. O inscriptie, o instrucțiune? 
Oare asta vrea să ne spună? 

Își plimbă privirea în sus şi în jos pe suprafața sticloasă a 
stâncii, cu ochii mijit. Îi dădu târcoale î încet, căutând inscripti, 
sau hieroglife, sau vreun semn de intervenție umană. Nimic: 
stânca era netedă și neagră, și fără nici un semn, de la bază 
până în vârf, orice ciobituri sau zgârieturi existente fund evi- 
dent naturale, și nu făcute de mâna omului. Un singur lucru îl 
făcu să cadă pe gânduri, ceva ce le scăpase când o examina- 
seră la lumina lanternei, în noaptea precedentă: o lentilă mică, 
de mărimea unui pumn, dintr-un cristal galben, opac, trecând 
direct prin piatră, dintr-o parte în cealaltă, cam la trei sferturi 
din lungimea stâncu, ca un hublou în miniatură. Era ciudat, o 
anomalie geologică nepotrivită cu stânca în care se afla. Flin se 
uită atent la ea înainte să concluzioneze reticent că și aceasta 
făcea parte din formațiune. Clătinând din cap, se întoarse și se 
duse să-și umple din nou cana. 

— Să mor dacă știu, zise el. Oaza ar trebui să fie pe aici — 
arătă cu degetul mare peste umăr — ... ar trebui să ne direc- 
ționeze spre ea. Pur şi simplu, nu înțeleg. 

— Poate că și stânca este o pistă falsă, sugeră Freya aplecân- 
du-se spre foc şi umplându-și din nou cana. Poate că n-are de 
fapt nici o legătură cu oaza? 

Flin ridică din umeri și se uită la ceas. 

— Soarele o să răsară în câteva minute și o să constatăm ce 
se întâmplă atunci, dar, din câte văd, am o bănuială că s-ar 
putea să ai dreptate și că eu am dat-o în bară. N-ar fi prima 
oară, stai liniştită. 

Sorbi din cafea şi privi spre est. Deșertul era plat câteva 
sute de metri în faţă, înainte să fie vălurit de dune dezordo- 
nate, pantele de nisip devenind tot mai înalte și mai abrupte, 
pe măsură ce se îndepărtau. Freya veni lângă el și priviră 
împreună răsăritul tot mai luminos ce se răspândea tot mai 
mult în faţa lor, cerul fiind scăldat în nuanţe de verde și rozaliu, 
peisajul trecând de la un cenușiu monocrom la nuanţe palide 
de galben și portocaliu. Mai trecură vreo două minute, tivul 
cerului aprinzându-se într-un roșu tot mai intens. Apoi, încet, 
ca o bulă de lavă topită, marginea superioară a soarelui începu 
să se arate pe deasupra dunelor, o curbă magenta de grosimea 
unei napolitane făcându-și loc la orizont, deşertul din jur 
părând a se frământa și luci ca și cum s-ar fi topit sub căldura 
lui intensă. Aerul se încălzi rapid, pe măsură ce dunga se trans- 
formă într-un dom și domul într-un cerc. Priviră încolo și 
încoace, de la soare la turnul de stâncă și înapoi, așteptând să 
se întâmple ceva, orice, un semn de orice fel. Piatra rămase 
însă acolo, neagră și curbată, neschimbată, nemișcată, nedez- 
văluind nimic, în vreme ce soarele se ridică tot mai mult pe cer, 
până se eliberă din strânsoarea orizontului, iar zorii se prefă- 
cură într-o dimineață timpurie. Flin și Freya mai priviră o 
vreme, căldura soarelui pulsându-le pe față, feroce chiar şi la 
ora aceea matinală, apoi se uitară unul la altul și clătinară din 
cap. Revelația la care speraseră nu se materializase. Călătoria 
lor fusese zadarnică. 

— Măcar, decorul este superb, rosti Freya posomorâtă. 

Acopeniră focul cu nisip și începură să-şi strângă lucrurile, 
gata să se întoarcă la civilizație. 

— Mai avem destul de mult combustibil, zise Flin în timp ce 
inchise capacul cutiei frigorifice și o băgă în carlinga avionului. 

Așa c-am mai putea zbura prin jur, să vedem dacă nu cumva 
ne-a scăpat ceva. Eu votez să mergem în direcția... 

Însă nu apucă să termine, pentru că Freya ţipă și îl apucă 
de încheietură. 

— Priveşte! Acolo! 

Braţul celălalt îi arăta să se uite spre vest, către versantul 
Gilfului. El privi în direcția indicată, mijindu-și ochii, 
uitându-se încolo și încoace o clipă, înainte să vadă ce-i arăta 
Freya. Pe peretele înalt al stâncii, la vreo zece metri de la sol, 
apăruse un disc minuscul de lumină, ieșind în evidenţă pe 
stâncile gălbui-portocalii din jur. 

— Ce naiba?... 

Făcu un pas în față. Freya veni după el, încă ținându-l de 
braţ, holbându-se amândoi la globul acela strălucitor, încer- 
când să-și dea seama ce era și ce anume îl provoca. 

— Crezi că este ceva în stâncă? întrebă ea. Ceva ce reflectă 
lumina spre noi? 

Flin rămase cu o mână streașină la ochi, cu sprâncenele 
încruntate în concentrarea sa, înainte să-și elibereze mâna din 
a ei, dându-se îndărăt prin nisip, întorcându-și privirea de la 
stânci spre turla arcuită. O pauză scurtă, apoi: 

— Dumnezeule, e minunat! 

Freya se dădu și ea în spate, venind lângă el, rămânând cu 
gura căscată când văzu ce văzuse și el: aur topit cam la trei 
sferturi din înălțimea turnului de stâncă, unde razele soarelui 
treceau prin lentila aceea de cristal, aprinzându-l și emanând 
o rază de lumină diafană ca un laser spre vest, spre faţada 
masivului. 

— Iată Ochiul lui Khepri! şopti Flin încet, înmărmunt. 

Se uitară lung, cu gurile căscate de uimire, cristalul părând 
să ardă piatra ce îl înconjura, ca o flacără printr-o hârtie 
neagră, strălucirea ei devenind tot mai intensă înainte ca, 
încet, imperceptibil, să înceapă să-și piardă din strălucire, raza 
slăbind, cristalul recăpătând o nuanţă chihlimbariu-cenușie. 


— La naiba! ţipă Flin. 

Se răsuci și începu să alerge bătătorind nisipul, înspre 
flancul înalt al Gilfului, cu ochii pe peticul de lumină tot mai 
mic — o pată fantomatică pe stâncă. 

— Probabil că se arată doar când soarele se află într-un 
anumit unghi, îi strigă el peste umăr Freyei , care îl urma. N-o 
scăpa din ochi — trebuie să vedem unde bate. La asta se referea 
inscripția. Soarele care răsare arată înspre ceva de pe versant. 
Nu trebuie s-o pierdem! 

Turla de stâncă se afla la 400 de metri distanță de Gilf și ei 
nu acoperiseră nici măcar jumătate din distanță când raza se 
stinse de tot, pata de lumină dispărând, lăsând în urma sa un 
perete de stâncă galben, prăfuit. 

— Acolo, urlă el încetinind la pas şi ridicând un braţ, indi- 
când. Acolo era. Chiar deasupra acelei cornișe. 

Freya privi în același loc, cu ochii ațintiți pe peretele 
stâncos. Merseră mai departe, până când ajunseră chiar la 
baza Gilfului, rocile acestuia țâșnind vertiginos deasupra lor. 

— E ceva acolo, rosti Flin. Un fel de gaură. O vezi? 

O vedea: o deschizătură dreptunghiulară, mică, înaltă de 
cel mult 50 de centimetri și pe jumătate lată, chiar deasupra 
unei lespezi ieșite în afară, la vreo zece metri înălțime, de-abia 
observabilă dacă nu te uitai direct spre ea, dar, chiar și așa, 
greu de reperat. Era, fără îndoială, făcută de mâna omului, 
părțile laterale fund impecabil cioplite și modelate, mult prea 
simetrice ca să fie naturale și părând a fi căptușită cu un fel de 
material care o făcea să semene cu culoarea stâncilor. Începu 
să se întrebe oare ce credea el că e, dar Flin deja se cățăra pe 
stâncă. Înfigându-și degetele într-o crăpătură îngustă, se ndică 
pe perete, un deget de la picior într-o priză îngustă, celălalt 
căutând un punct de sprijin pe piatra netedă. Își pierdu echih- 
brul şi căzu pe spate, înjurând. Încercă din nou, cu acelaşi 
rezultat. Și din nou. Ducându-se spre stânga, încercă un alt 
traseu, de data aceasta, ajungând de două ori mai sus, înainte 
să rămână fără prize pentru mâini și picioare şi să cadă, lovind 
solul cu o bufnitură zdravănă. Se chinui să se ndice, scuipând 

nisip, și era pe punctul de a încerca din nou, când Freya făcu 
un pas în față și-l dădu ușor la o parte. 

— Îmi permiți? 

Privi rapid peretele, alegându-și traseul. Își prinse părul în 
coc, își înfipse degetele în aceeași crăpătură pe care Flin o 
incercase mai devreme, degetul de la picior pe aceeași priză și 
porni. Un minut mai târziu, ajunsese la deschizătură și se 
balansa pe cornișa care se afla cu un metru mai jos. 

— Bănuiesc că o să rămân totuși la egiptologie, mormăi 
Fhn. Ce vezi? 

— Cam ce-am văzut și de jos, tipă ea. E o gaură căptușită 
cu o grămadă de pânză. Clar făcută de om. 

— Ceva inscripții? 

Se lăsă pe vine — cornișa era destul de largă — și examină 
roca din jurul deschizăturii. Era goală, lipsită de orice semne 
care să aducă oarecum a litere, hieroglife sau orice altceva 
făcut de om. 

— Nimic, ţipă ea. O să scot materialul, să văd ce e înăuntru. 

— Ai grijă la vipere, zise el. Sunt destule pe aici și nu avem 
antidot pentru venin. 

— Minunat, murmură ea trăgând agitată de pânză, încer- 
când să o scoată din cavitate. 

Era grosolan ţesută, vopsită într-un ocru-gălbui — aceeași 
culoare ca a stâncii din jurul ei — şi foarte bine îndesată, de 
parcă ar fi încercat să nu lase pe nimeni să intre acolo. Presu- 
puse că era foarte veche, dar părea extrem de bine păstrată și, 
cu cât o scotea mai mult, cu atât se convingea mai mult că era 
mai degrabă modernă și că n-avea nimic de-a face cu Egiptul 
antic. Îi spuse lui Flin, dar el dădu din mână. 

— Textilele se păstrează tot timpul foarte bine în deșert, 
strigă el. E din cauza aerului uscat. Am văzut materiale cu 
care au fost înfăşurate mumii vechi de cinci mii de ani, care 
par abia scoase din război. Ai tras-o de tot? 

— Aproape. 

Fa continuă să tragă, scoțând tot mai mult material — 
aparent, erau mai multe bucăți, nu una singură. În cele din 
urmă, cu o pocnitură uscată, o ultimă bucată de țesătură ieşi 
din deschizătură. Lovi de câteva ori grămada de matenal, cu 
vârful pantofului, temându-se în continuare că s-ar putea să fie 
șerpi încolăciii printre phunle acestuia, apoi se ghemui și 
își puse o mână de fiecare parte a cavității. Schimbându-și 
ușor poziția, astfel încât să nu blocheze lumina soarelui, privi 
în interior. 

— Ai găsit ceva? se auzi vocea lui Flin din deșertul de dede- 
subt, plină de aşteptări. 

Tăcere, până ce ochii i se obișnuiră cu întunericul din sco- 
bitură, apoi: 

— Da. 

Tăcere din nou. 

— Pentru numele lui Dumnezeu, ce e? 

— E un fel de... 

Făcu o pauză, căutând cuvântul potnvit. 

— Un mâner. 

— Cum adică un mâner? 

— Un mâner, un levier. Ca maneta de frână care se află 
intr-o telecabină. 

— N-am fost niciodată într-o nenorocită de telecabină, își 
agită el mâinile frustrat. Descne-l! 

Un levier de lemn, asta vedea, chiar în fundul cavității care 
înainta cam un metru în stâncă. Era învelit într-o fâșie de piele 
şi era într-o fantă orizontală, adâncă, aceasta formând pro- 
babil un canal prin care levierul să fie tras — cu ce urmări, nici 
măcar nu-și putea imagina. Era ceva atât de ireal, de incitant, 
ca și cum al găsi un întrerupător pe Marte, iar o parte din ea 
se sperie puțin de ceea ce vedea. 

— Deci? pă Fln. 

Ea îi descrise obiectul. El se încruntă și își mușcă buza, 
gândindu-se. Apoi, ţipă: 

— Trage-l! 

— Crezi? Se putea deluși neliniște în vocea ei. Nu știu dacă 
ar trebui să... 

— Atunci, pentru ce naiba am venit până aici? Haide, trage-l! 

Nu se mișcă, simțind... nu știa exact ce simţea. O presimţire 
vagă de pericol, o avertizare interioară care-i spunea că, dacă 
făcea ce-i zisese Flin, ar fi declanșat o serie de evenimente pe 
care nu le-ar fi putut controla, ca și cum ar fi depășit o limită 
pe care nu avea voie s-o depășească. Dar, așa cum spusese el, 
pentru asta veniseră până acolo. În plus, asta ar fi făcut Alex. 
Fără îndoială. Sora ei ar fi tras de levier fără să ezite măcar o 
clipă, probabil înainte chiar să i se ceară. Mai aşteptă o clipă. 
Apoi, lovind de câteva ori piatra cu pumnul — un fel de auto- 
încurajare când o aștepta o manevră de escaladare dificilă —, 
își vâri mâna în deschizătură. | 

Era foarte răcoare înăuntru și de-abia ajungea la mâner. 
Trebui să își forțeze umărul în cavitate, ca să-și strângă dege- 
tele în jurul lui, palma apăsând tare pe învelișul din piele, 
degetul mare îndoindu-se, ca să-l prindă mai bine. Se mișcă 
puțin, își testă priza, apoi începu să tragă. 

Levierul era înţepenit și trebui să-și folosească toată forța 
ca să îl urnească, mușchii gâtului și ai umerilor umflându-i-se 
și încordându-se. Îl trase câțiva centimetri, făcu o pauză ca 
să-și tragă sufletul și încercă din nou. Acesta începu să cedeze 
mai ușor, să alunece încet în fanta lui, însoțit de scârțâituni și 
frecușuri ciudate, ca de frânghii încordându-se și roți învâr- 
tindu-se, sunetele venind de undeva de jos, de parcă ar fi 
răsunat chiar din stâncă. Trase de levier spre ea, cât putu 
de mult, până la gura cavității. Trăgând de el o ultimă dată, ca 
să se asigure că era tras la maximum, se aplecă şi privi spre 
Flin, ridicându-și braţul liber ca și cum ar fi întrebat „Se 
întâmplă ceva?“ i 

Se dăduse puțin în spate, privind încoace și încolo pe 
suprafața stâncii. 

— Nimic, strigă el. Sigur l-ai tras până la capăt? 

Ea ţipă că da. 

— Nu ştiu, zise el. Nu se deschide nici o ușă magică, asta 
pot să-ți spun. 

Continuară să privească, Flin de jos, Freya de sus, scârțâitul 
continuând să se audă, dar mai slab acum, mai îndepărtat. În 
rest, totul rămase la fel ca înainte ca ea să tragă de levier, în 
afară de faptul că soarele era acum mai fierbinte și mai strălu- 
citor, iar cerul — de un albastru tot mai palid. Așteptară câteva 
minute, scârțâitul estompându-se și el complet. Considerând 
că nu mai avea nici un sens să rămână pe cornișă, Freya începu 
să coboare folosind aceleași prize ca la urcare. Pe când cobora, 
auzi brusc un sunet nou, de-abia perceptibil — un fel de hârșâit 
blând, șoptit. Se opri unde era, cu degetele picioarelor într-o 
crăpătură îngustă, privind în jur, încercând să-și dea seama de 
unde venea. Flin îl auzise și el și se apropiase de perete, cu 
capul în sus, ascultând. Hârșâitul nu părea nici să dispară, nici 
să se audă mai tare, răsunând doar în fundal. 

— Ce e? întrebă ea. 

— Nu ştiu, spuse el. Pare să fic... 

— Te rog, nu-mi zice că sunt șerpi. 

— Nu, nu, pare mai degrabă... 

Se întrerupse, făcând un pas spre baza stâncii. 

— la te uită! 

Freya își târî picioarele și se aplecă în față, cu mâna apu- 
când o bucată de stâncă ieșită în afară, privind în jos. La 
început, nu văzu nimic. Apoi, observă ce văzuse și el. Chiar la 
baza stâncii, în punctul în care forma un unghi oarecum drept 
cu deşertul, nisipul aluneca în jos, pe o fâșie de vreo 20 de 
metri de-a lungul peretelui, ca prin gâtul unei clepsidre. Flin se 
lăsă pe vine lângă ea și apăsă cu palma pământul, privind cum 
nisipul îi dispare printre degete. 

— Ce naiba e? întrebă ea. Nisipuri mișcătoare? 

— N-am mai văzut astfel de nisipuri mișcătoare până acum, 
răspunse el. Nisipul începu să se scurgă mai repede, de parcă 
ar fi fost supt de dedesubt, scurgerea lui transformându-se 
într-un flux, o linie clară deschizându-se la baza stâncii. 

— Unde se duce? întrebă ea 

— N-am nici cea mai vagă idee, rosti el uitându-se hipno- 
tizat cum linia se lungea și se lăţea. 

— Poate ar trebui să te dai puțin la o parte. 

El dădu din cap și se ridică, făcând câțiva pași în spate. 
Nisipul continuă să se scurgă şi să se scufunde, peretele stâncii 
începând să iasă tot mai mult la iveală, precum rădăcina unui 
dinte enorm. 

— Se pare că traversează... 

Nu termină propoziția. Cu o bufnitură surdă, o întreagă 
secțiune din deșert dispăru de sub vârfurile bocancilor săi. 
Hârșâitul deveni tot mai puternic, iar nisipul se prăbuși ca o 
avalanșă. Flin se împletici îndărăt, își pierdu echilibrul și căzu, 
apoi se ridică din nou, încercând nebunește să se retragă în 
timp ce, pe o distanță tot mai mare, deșertul dispărea în fața 
lui, nisipul fiind sorbit ca apa care se prelinge printr-o gaură de 
scurgere, o gaură tot mai largă și mai adâncă, lățindu-se din- 
spre stâncă spre el. 

— Fugi! tipă Freya. 

Nu trebuia să i se spună ce să facă. Se răsuci și-o luă la 
goană peste nisip. Gaura pârâia la călcâiele lui, alungându-l 
din Gilf. Se întinse aproape 50 de metri de la stâncă, înainte să 
încetinească treptat și, parcă satisfăcută că îl urmărise suficient 
de departe, se opri, lăsând în urma ei un crater imens la baza 
masivului. 

Gâfâind, Flin se opri și se întoarse, gata să fugă din nou 
dacă acel crater se decidea să își reia goana pentru a se extinde. 
În afară de niște alunecări și scurgeri minore de nisip în vreme 
ce se liniștea, deschizătura păru să se fi stabilizat și, după ce 
aşteptă câteva clipe, Freya străbătu stânca transversal și cobori 
la marginea craterului. Mișcându-se cu grijă, merse pe buza 
prăpastiei și i se alătură lui Flin. Cei doi priviră în golul căscat 
sub ei. 

— Dumnezeule mare! murmură Flin. 

Ca pe un tobogan abrupt, semicircular, nisipul aluneca 
spre baza stâncii. În punctul său cel mai de jos, neagră și 
înfricoșătoare ca o gură căscată, se deschidea o intrare în 
stâncă, străjuită de două monumentale siluete sculptate — cu 
braţele încrucișate la piept, cu capetele împodobite cu coroane 
înalte, conice, bărbile căzându-le pe piept ca nişte stalactite 
îngustate la vârf. De la tahe în jos, statuile erau încă îngropate 
în nisip, ca și partea de jos a intrării, deșertul curgând prin 
aceasta și în întunericul de dincolo, o pantă lină coborând în 
gâtlejul lumii subterane. 

— Gura lui Osiris, murmură Flin cu o expresie ciudat de 
ternă și nepăsătoare pe față, de parcă era atât de mișcat de 
ceea ce vedea, încât își pierduse pe moment capacitatea de a-şi 
folosi mușchii faciali. O viaţă întreagă de egiptolog și niciodată 
n-am... Nu pot să cred. E pur și simplu... pur și simplu... 

Vocea i se frânse. Pentru o vreme, rămaseră țintuiți locului, 
privind în Jos muţi de uimire, cu soarele fierbinte arzându-le 
spatele, un uliu singuratic zburând mult deasupra lor, aripile 
lui conturându-se pe cerul palid al dimineții. Apoi, venindu-și 
în fire și spunându-i Freyei să aștepte, Flin fugi până la avionaș, 
întorcându-se cu lanterna Maglite și cu servieta neagră pe care 
le luase din casa lui Alex. Se lăsă pe un genunchi, puse servieta 
pe celălalt și deschise capacul. Înăuntru era ceea ce părea a fi 
un fel de termos portocaliu cu o antenă în vârf. 

— Bahză de localizare, îi explică el trăgând obiectul din 
căptuşeala protectoare. Va trimite un semnal direct spre 
oamenii lui Molly din Statele Unite, iar ei vor alerta echipajul 
de la sol de aici, din Egipt. O să primim întăriri în trei ore. 

Apăsă un comutator de pe laterala semnalizatorului, îl 
înfiletă în pământ și se ridică. 

— Coborâm? întrebă Freya. 

— Nu, mă gândeam să stăm aici să construim castele de nisip. 

Sarcasmul fu delicat şi Freya zâmbi, știind că întrebarea ei 
fusese prostească și că Flin nu avea de gând să stea sus, frân- 
gându-și degetele. 

— Crezi că e sigur? 

El ridică din umen. 

— Probabil că la fel de sigur ca Manshiet Nasser și Abydos. 

— Din alea am ieșit cu bine. 

Fu rândul lui să zâmbească. 

— Doamne, ești ca soră-ta! 

Fa nu-i răspunse, ci doar își desfăcu cocul, își scutură părul 
și întinse un braţ spre deschizătura de sub ei. 

— Egiptologii, primii. 

Zâmbetul i se lărgi și începu să coboare spre intrare, căl- 
când pe pantă în lateral, ca să-și mențină echilibrul, picioarele 
scufundându-i-se în nisip până aproape la coapse. Freya îl 
urmă. Se afla pe la jumătatea drumului, când se opri și o privi. 
Zâmbetul îi dispăruse de pe chip și devenise serios. 

— Probabil c-o să crezi că sună prostește, dar sunt lucruri 
legate de locul ăsta, elemente pe care nu le... 

Se opri, încercând să-și găsească încet cuvintele potrivite. 

— Fii doar atentă, zise el. Când intrăm. Încearcă să nu 
deranjezi nimic. OK? 

O privi un timp, să se asigure că înţelesese, apoi, cu un gest 
din cap, continuă să coboare. 


N 


Elicopterele zburau în formaţie deasupra deșertului, șase 
în total, planând deasupra dunelor: cinci Chinookuri de 
culoarea nisipului și, puţin în urma acestora, o Agusta neagră. 
Zburau repede, spre sud-vest, soarele înălțându-se pe cer în 
urma lor, drumul ducându-i ușor la nord de un înalt pisc sin- 
guratic, ceea ce însemna că nu văzuseră Land Cruiserul] alb 
care pândea în umbră, sub o cornișă de la baza versantului. 
Numai după ce acestea trecuseră de mult, insidiosul zgomot 
plângăreţ al elicelor lor dispărând în depărtare, vehiculul își 
scoase botul în lumina soarelui. Se opri pentru o clipă, de 

parcă ar fi adulmecat aerul, apoi goni mai departe peste nisi- 
puri, mergând în aceeași direcție ca elicopterele tot mai mici, 
roțile sale învârtindu-se și derapând grăbite, de parcă i-ar fi 
fost teamă să nu fie lăsat în urmă. 


Z 


Ajunseseră la intrare. Stând amândoi de câte o parte a ei, 


— Isuse! rosti Flin. 


priviră înăuntrul văgăunei întunecate, care cobora abrupt. 
Sub ei, toboganul de nisip se continua alți aproximativ zece 
metri înainte să se niveleze încetul cu încetul, dezvăluind o 
serie de trepte cioplite în piatră, care se pierdeau în obscuri- 
tate, ca într-o piscină adâncă, plină cu apă neagră. 

Aprinse lanterna și lumină în jur, examinând pereții și 
tavanul impecabil tăiați, piatra păstrând încă gravurile vălurite 
ale unei dălți antice. Nereușind să își dea seama unde se ter- 
mina văgăuna, se lăsă pe spate și alunecă în jos, ajungând la 
trepte și ridicându-se în picioare. 

— Vezi ceva? întrebă Freya venind în spatele lui. 

— Doar trepte, răspunse el îndreptând fasciculul de lumină 
spre întunecimea de dedesubt. Foarte multe trepte. Cred că 
ajung exact sub Gilf. Deși unde anume duc... 

Se dădu la o parte, permițându-i Freyei să vină lângă el, 
văgăuna fiind suficient de mare ca să încapă amândoi. Era ceva 
apăsător în locul acela, ceva amenințător — întunecimea, 
tăcerea, felul în care rocile veneau spre ei din toate direcțiile — 
ȘI, pentru o vreme, rămaseră locului, chiar și Flin părând destul 
de reticent la ideea de a mai înainta. 

— Poate c-ar trebui să aştepţi sus, zise el. Lasă-mă să venfic 
incotro duce. Așa măcar, dacă se întâmplă ceva... 

Fa clătină din cap și îi spuse că on mergeau împreună, ori 
nu mergeau defel. Clătină și el din cap — „La fel ca soră-ta“ — 
ȘI, învârtind pentru ultima dată lanterna, începu să coboare, 

cu Freya lângă el, oprindu-se amândoi tot la câțiva pași, ca să 
studieze văgăuna, încercând să-și dea seama unde duce. Trep- 


tele continuau să coboare tot mai adânc și mai adânc, aerul 
devenind din ce în ce mai răcoros, intrarea din urma lor 
făcându-se tot mai mică, până când nu se mai văzu decât ca o 
îimpunsătură, ca o ruptură mică în bezna din jurul lor. Numă- 
rară 50 de trepte, 100, 200, iar Freya începu să se întrebe dacă 
aveau să se sfârșească vreodată sau dacă aveau să coboare ad 
infinitum în măruntaiele pământului când, după ce trecură de 
treapta 300, lanterna lui Flin lumină o piatră plană aflată 
dedesubt. Alpi 15 metri și văgăuna se nivelă. 

La capătul scănlor era o altă intrare străjuită de aceleași 
siluete sculptate ca la intrarea de sus. Trecând prin ea, se 
pomeniră într-un tunel lung, pereții săi curbați și tavanul 
arcuit dându-i spațiului o curioasă înfățișare rotunjită, ca de 
tub, de parcă s-ar fi aflat într-un intestin gigantic. Spre deose- 
bire de văgăuna pe care tocmai coborâseră, ai cărei pereți și 
tavan erau din piatră, aici stânca fusese tencuită și văruită, 
pictată cu un desen ciudat, sub formă de bucle, care repre- 
zenta, își dădu Freya seama după ceva vreme, o grămadă de 
șerpi încolăciți. 

— „Fie ca răufăcătorii să fie înghițiți în burta șarpelui 
Apep“, murmură Flin îndreptând lanterna spre un cap cu făl- 
cile larg deschise, din care ieșea amenințător o limbă bifurcată. 

— N-am un sentiment prea bun în legătură cu chestia asta, 
spuse Freya. 

— Nici eu, zise el. Stai lângă mine. Și încearcă să nu atingi 
absolut nimic. 

Porniră la drum, picioarele lor scoțând sunete seci pe 
podeaua din piatră, ca niște palme pe obrazul cuiva, șerpii 
încâlciți ţinând pasul cu ei, încolăcindu-se pe pereți şi pe tavan. 
Legănatul fasciculului lanternei reușea să creeze impresia 
înfricoșătoare cum că șerpii se rostogoleau și alunecau de 
parcă s-ar fi mişcat. Întunericul amplifica acest efect, la fel și 

forma tunelului, și atmosfera somnolentă și claustrofobică, și 
nu o dată se opriră brusc, convinși că imaginile chiar se mișcau, 
alunecând pe lângă ei cu gurile căscate. Dar erau doar imagini 
și, odată ce se convingeau că era numai imaginația lor, un fel 
de miraj subteran, se întorceau și își continuau drumul. 
Tunelul ducea tot înainte vreo 500 de metri, ținând-o drept 
prin stâncă, înainte să o ia în sus, la început ușor, apoi tot mai 
abrupt, îndreptându-se spre suprafaţă. Mai merseră câteva 
sute de metri — tunelul și scara ducându-i acum mai bine de un 
kilometru în pântecele Gilfului — când Flin se opri brusc. Apu- 
când-o pe Freya de mână, stinse lanterna. 

— Ai observat ceva? răsună vocea lui în tunel. 

La început, nu remarcă nimic, înghițită de întuneric. Apoi, 
pe măsură ce ochii i se obișnuiră cu întunericul, își dădu seama 
că deasupra și în faţa lor se observa o dungă fină de lumină, 
de-abia vizibilă, cât o crăpătură verticală minusculă în bezna 
din jurul lor. 

— Ce e? întrebă ea. O ușă? 

— Fie este una al naibii de strâmtă, fie e foarte departe, 
răspunse el. Haide! 

Aprinse din nou lanterna și își reluară mersul, mai rapid 
acum, amândoi nerăbdăton să se elibereze din întunericul 
apăsător. Coridorul continua să urce, pereții și tavanul lățin- 
du-se și înălțându-se imperceptibil, astfel că, dacă la început 
abia de încăpeau amândoi, acum aveau loc berechet. O luară 
la pas rapid, apoi începură să alerge, grăbindu-se, tânjind 
după lumina soarelui și aer proaspăt, nemaipăsându-le unde 
anume ducea tunelul sau ce se afla la capătul lui, vrând doar 
să iasă de acolo. Deşi coridorul continua să se lățească, iar 
pașii lor să se iuțească, dâra de lumină nu părea nici să se 
îngroașe, nici să se apropie de ei. Rămânea doar în depărtare, 
o subțire dungă cenușie care îi ademenea, părând să-i țină în 
același timp la distanță. 

— Ce naiba... urlă Flin alergând și mai repede. 

Începu să se îndepărteze de Freya, ținând lanterna spre 
pământ, ca să observe orice posibile obstacole înainte să se 
impiedice de ele. Lumina continuă să rămână la distanță, 
seducătoare, tachinându-i şi, frustrat, Flin sprintă brusc spre 
linia cenușie, sperând parcă s-o ia prin surprindere și s-o apuce 
inainte să dispară din nou. Pentru o secundă, tunelul reverberă 
de zgomotul pașilor lui, apoi se auzi o lovitură vibrantă și o 
bufnitură — ceva moale căzând pe ceva tare. Lanterna se ros- 
togoli pe jos cu un sunet metalic, raza sa tremurând pe piatră. 
Freya încetini, privind în întuneric. 

— Fhn? 

Un geamăt. 

— Eşti teafăr? 

Încă un geamăt, apoi o voce ametțită: 

— Fir-ar! 

Freya ajunse la lanternă, o ridică și o îndreptă în față. Flin 
stătea pe spate, privind spre tavan, clipind amețit, cu o privire 
năucită pe chip, ca un boxer doborât la pământ de un croșeu. 
În fața lui se afla motivul pentru care sprintul lui se încheiase 
atât de brusc: tunelul era blocat de o pereche de uși din lemn, 
foarte solide. Printre ele răzbea o lumină subuincă, precum un 
fir de păr, sursa strălucini fantomatice pe care o văzuseră 
din tunel. 

— Eşti teafăr? întrebă ea din nou, grăbindu-se spre el și 
ajutându-l să se ndice. 

— Nu chiar, bâigui el apucând-o de umăr ca să se sprijine și 
legănându-se spre ea. M-am ciocnit direct de nenorocirea 
asta. Hnstoase, am impresia că m-a lovit... 

Nu se putu gândi la ceva anume. În schimb, rămase 
locului, atingându-și ușor fruntea cu mâna și încercând să-și 
vină în fire. Stătu așa câteva momente, apoi — părând confuz 
încă — luă lanterna de la ea și o îndreptă încolo și încoace 
pe uși. 

Agăţate în balamale din bronz incrustate în pereții 
tunelului, erau de două ori mai înalte decât el și atât de perfect 
cioplite şi încadrate — partea de sus era arcuită ca să se îmbine 
cu bolta tavanului, astfel încât, în afară de minuscula dungă 
cenușie dintre ele, nu se vedea nimic din ce era dincolo. 

— Al auzit? întrebă el. 

Într-adevăr, auzise: un ciripit slab de păsări ȘI, chiar mai 
slab, un plescăit de apă. Flin își lipi obrazul de crăpătură, în- 
cercând să vadă ce era dincolo, dar era mult prea îngustă. Se 
dădu în spate și îndreptă lanterna spre zăvorul care trecea prin 
centrul uşilor, ţinându-le ferecate. O frânghie aspră, subtire 
fusese legată în jurul dispozitivului și securizată cu un sigiliu 
din argilă cu o imagine pe care Freya n-ar fi recunoscut-o cu 
trei zile în urmă, dar care acum îi era atât de cunoscută. Con- 
turul unui obelisc cu simbolul curbat sedjet în interior. 

— Încă e intact, spuse Flin lovind sigiliul. Orice-ar fi din- 
colo, nimeni n-a ajuns pe aici de patru mii de ani. 

— Crezi că e oaza? 

— Nu știu cum ar putea să fie, ținând cont c-am zburat 
exact peste zona asta acum o oră și nu era nimic aici. Dar, pe 
de altă parte, dacă am învăţat ceva despre wehat seshtat, este că 
nimic nu e ceea ce pare a fi. Cred că putem afla doar într-un 
singur mod. 

Își vâr mâna în buzunarul de la spate, scoase un briceag şi 
apăsă lama pe sigiliu. Ezită o clipă, părându-i rău că trebuia să 
rupă acel sigiliu antic, apoi începu să taie, despicând frânghia 
și trăgând-o. 

— Eşti pregătită? întrebă el trăgând zăvorul și punând o 
mână pe ușa dreaptă. 

— Ca niciodată, spuse ea lăsându-se pe cea din stânga. 

— În cazul acesta... Sesam, deschide-te! 

Împinseră. Ușile se deschiseră cu un scârțâit ușor și lumina 
soarelui îi învălui rapid. Cinpitul păsărilor și sunetul apei 
curgătoare se auziră dintr-odată mult mai tare. 

ZN 


În clipa în care aterizară elicopterele, uşile lor se deschi- 
seră, dezvăluind siluete în costume antiradiații. Coborâră cu 
paşi grei spre intrarea din stâncă, o cercetară cu nişte dispozi- 
tive electronice câteva minute, înainte să le dea undă verde 
celor care încă așteptau în elicoptere. Alte siluete coborâră. 
Unele dintre ele — bărbați înarmați până în dinți, cu ochelari 
de soare și veste antiglonţ — formară un cordon de securitate în 
jurul craterului din nisip. Alții începură să descarce cutiile din 
aluminiu, cărându-le prin deschizătură, în văgăună. Doar 
când dispăru și ultima cutie, Girgis și însoțitorii lui coborâră 
spre intrare. Se opriră lângă aceasta, Girgis răsucindu-se și 
holbându-se la silueta de la buza craterului. Apoi, cu un gest 
din cap şi din mână, se întoarse și grupul începu să coboare în 
bezna de dedesubt, gemenii la urmă. Cu mâinile în buzunare, 
păreau extrem de neinteresați de toată treaba. 


N 


Când erau mici, Freya și sora sa își imaginaseră că, dincolo 
de Lună, exista o lume secretă: un loc imaculat, magic, plin de 
flori și de cascade, și de cântece de păsări. Alex vorbise despre 
aceasta în ultima sa scrisoare către Freya, chiar dacă într-un alt 
context, și fu primul lucru care îi veni în minte când privi ceea 
ce putea fi numit simplu paradis. 

Se aflau la capătul unui defileu lung și adânc, străjuit de 
stânci înalte de-a lungul cărora cădeau cascade înguste de apă, 
ca niște fincele argintii șoptitoare. La capătul acesta, cel îngust, 
caverna avea puțin peste 20 de metri lățime. Totuși, pe măsură 
ce ducea înapoi spre Gilf — o despicătură uriaşă ca de topor 
prin rocă —, începu să se lărgească rapid, podeaua înclinându-se 
ușor, pereții abrupți depărtându-se, ca o foarfecă deschisă. La 

capătul îndepărtat, estimă Freya, valea trebuie să fi măsurat 
patru sau chiar cinci sute de metri dintr-o parte în cealaltă, 
deşi nu putea fi sigură, pentru că era departe. Păsările planau 
și plonjau în aer, o pânză de izvoare și văi crestau în toate 
părțile canionul, umezind nisipul și dând naștere unei abun- 
denţe de plante: pomi și arbuști, și covoare multicolore de flori. 
Chiar și stâncile fuseseră acoperite de vegetație, pâlcuri grele 
de frunziș ieșind de-a lungul cornișelor și din fisurile din piatră, 
ca niște explozii de păr verde. 

— Nu se poate, murmură Flin clătinând din cap mirat. Am 
zburat pe-aici şi nu era nimic. Doar stâncă și deșert. 

Înaintară, mâinile ridicându-se şi apucând instinctiv pe 
măsură ce se holbau prin plasa de frunze și ramuri de dina- 
intea lor. Avură nevoie de ceva vreme pentru a li se obişnui 
ochii cu jocul încâlcit de lumini şi umbre, după care începură 
să observe forme în vegetație — curbe și unghiuri de piatră 
îmbrăcate, secțiuni de perete, coloane și sfincși, siluete gigan- 
tice, cu corpuri de om și capete de animale. Aici, o pereche de 
ochi din piatră goi îi priveau furioși de pe o față plină de 
mușchi, acolo, un monumental pumn încleștat ieșea din mij- 
locul unui crâng de palmieri. La stânga, rămășițele unei străzi 
pavate dispăreau în vegetație, la dreapta, un șir de obelscun 
țâșneau prin coroana de frunze, ca un rând de vârturi 
de sulițe. 

— Cum au putut face toate astea? șopti Freya. Aici, în mij- 
locul pustietății? Probabil că le-a luat secole întregi. 

— Chiar multe secole, spuse Flin înaintând și mai mult în 
luminișul nisipos din fața intrării tunelului. Depășeşte orice 
mi-aş fi putut... Vreau să zic c-am citit textele, am văzut foto- 
grafiile lui Schmidt, dar să o văd cu adevărat... 

Nu păru capabil să termine nici o propoziție, vocea pier- 
zându-i-se într-o tăcere visătoare, plină de uimire. Irecură 
cinci minute în care cei doi doar stătură locului, holbându-se, 
soarele fiind sus de tot pe cer, lucru foarte curios, deoarece, 

conform ceasului lui Flin, era doar ora 8.09. Privi în sus, cu 
mâna streașină la ochi și clătinând din cap ca și cum ar fi spus: 
„Nimic la acest loc nu mă surprinde“. Mai trecură câteva 
minute, apoi, dând drumul mâinii Freyei, Flin își ridică braţul. 

— Acela trebuie să fie templul, spuse el arătând în depărtare, 
înspre capătul cel mai de sus al văii, spre ceea ce semăna cu o 
platformă de stânci naturală, cocoțată deasupra copacilor. 

Pe ea se afla o zidărie în formă de fagure de miere, inclusiv 
o structură despre care Freya crezu că ar fi putut foarte bine să 
fie intrarea din fotografia lui Rudi Schmidt. 

— Mergem acolo? întrebă ea. 

Deși expresia sa sugera că i-ar fi plăcut, Flin clăuină din 
cap că nu. | 

— Mai întâi, trebuie să găsim Antonovul, să vedem în ce 
stare e, apoi putem explora. 

Freya îl privi. 

— N-ar trebui să avem un contor Geiger sau ceva de genul 
ăsta? Ştii tu, în cazul în care containerele cu uraniu au fost 
deteriorate în accident. 

Flin zâmbi. 

— Am putea să ne facem griji pentru orice altceva, mai 
puţin radiații. Uraniul-235 nu este mai toxic decât o suprafață 
de granit din bucătărie. Aș putea să fac o baie în chestia aia și 
nu mi-ar provoca nici un rău. Cu toate că, dacă se întâmplă să 
știi vreun magazin de contoare Geiger pe aici, aș fi fericit să 
cumpăr unul, doar ca să te liniștesc. Haide! 

Făcându-i jucăuş cu ochiul, o conduse prin luminiș, într-o 
poiană adâncă printre copaci, în mare parte accacia și tama- 
risci, deși existau și palmieri, smochini, sălcii și un falnic 
sicomor singuratic. Aerul era cald, dar nu prea cald, încărcat 
cu parfum de cimbru și iasomie, plin cu păsăni și fluturi, și cele 
mai mari și mai strălucitoare libelule pe care le văzuse Freya 
vreodată. Razele soarelui se revărsau printre ramun ca niște 
foi de aur, pârâiaşe sclipitoare șerpuiau încoace și încolo 

printre rădăcinile copacilor, în unele locun pur și simplu 
estompându-se, în altele. unindu-se, formând bazine cu apă 
limpede, împrejmuite de narcise portocalii și presărate peste 
tot cu cupe albastre și albe de nufen. 

— Nu pare real, zise ea minunându-se de frumuseţea ede- 
nică a locului. Pare desprins dintr-o poveste. 

Flin se răsucea pe loc, pe faţa lui citindu-se un amestec de 
extaz și scepticism. 

— Știu ce vrei să spui, rosti el. Există un fragment de 
inscripție în Luvru care vorbeşte despre oază ca wehat resut, 
oaza viselor. Acum, că suntem aici, înțeleg de ce. 

Își continuară drumul prin vale, defileul urcând și lărgin- 
du-se constant, peste tot zărindu-se pereți și statui, și blocuri de 
piatră acoperite cu hieroglife. Unele erau perfect conservate, 
altele — crăpate şi înclinate, şi răsturnate de rădăcinile copa- 
cilor și de viituri. Cu cât vedeau mai mult, cu atât Flin și Freya 
își dădeau mai bine seama că tot ceea ce, de la intrarea în 
tunel, li se păruse un amalgam aleatoriu de zidărie nu era 
chiar atât de aleatoriu. Ba din contră — zidăria trebuie să fi 
format cândva o concepție arhitectonică ordonată, de străzi și 
bulevarde, și clădiri, și curți, modelul său de bază fund de-abia 
perceptibil în mijlocul junglei care îl copleșise. 

— Hristoase, trebuie să fi fost uimitor, spuse Flin cu vocea 
tremurându-i de emoție. Întotdeauna am crezut că era o 
hiperbolă când textele descriau Zerzura ca un oraș, dar exact 
asta era. Ne desființează toate cunoștințele despre tehnologia 
Egiptului antic. 

Ajunseră pe o pajiște plină de maci și albăstrele, unde ibiși 
și egrete albe defilau de colo-colo, croncănind și ciugulind din 
pământ. Platforma de piatră pe care o văzuseră de la capătul 
de jos al oazei era acum mult mai aproape, deşi în continuare 
la ceva depărtare, înălțându-se peste vârfurile copacilor pre- 
cum o scenă gigantică, monumentala poartă cu coloane din 
fotografia lui Rudi Schmidt fund acum clar vizibilă. Se opriră 


Oaza ascunsă 411 


şi se uitară la ea, apoi merseră mai departe, urmând o alee de 
marmură acoperită de buruieni, care trecea prin centrul 
luncii, şiruri gemene de sfincși intercalați cu obeliscun deru- 
Jându-se de fiecare parte. „Un fel de cărare pentru procesiuni“, 
gândi Flin. 

Străbătuseră aproape jumătate din lungimea luncii, când 
Freya se opri și îl apucă pe Flin de braţ. 

— Acolo, rosti ea arătând spre dreapta, către un crâng dens 
de palmieri care se aglomerau spre marginea defileului. 

De-abia vizibil deasupra frunzelor lor arcuite, ca o ari- 
pioară albă și zdrenţuită de delfin, se vedea coada unui avion, 
fuzelajul acestuia întrezărindu-se printre trunchiurile de co- 
paci de mai jos. 

— Bingo! spuse Flin. 

O altă cărare pavată, mai îngustă, dar la fel de năpădită de 
vegetație se desprindea perpendicular din cea pe care se aflau 
ei. Părea să ducă direct spre crâng şi o apucară pe ea, trecând 
pe lângă o succesiune de gigantici scarabei din granit înainte 
să ajungă la palmieri. Se strecurară printre ei, într-o poieniţă 
mică, plină cu picăţele de soare. Antonovul se ivi în fața lor: 
alb și rablagit, și straniu de tăcut, acoperit cu o pânză de iederă 
și bougainvillaea. 

Deşi aterizase forțat și apoi se rostogolise cam o sută de 
metri în defileu — cicatnicele lăsate de rostogolhrea sa fund încă 
vizibile pe fațada de stâncă de deasupra —, avionul se conservase 
surprinzător de bine. Anpa dreaptă i se desprinsese complet și 
nu se vedea pe nicăieri, jumătate din cea stângă îi fusese și ea 
smulsă, iar elicele motorului care-i mai rămăsese fuseseră 
curbate și îndoite. O gaură zimțată se deschidea cam la jumă- 
tatea fuzelajului, pe partea inferioară, ca și când un animat de 
pradă enorm ar fi mușcat din el. Era totuși așezat în poziție 
normală, pe burtă, și, chiar dacă era rău vătămat și îndoit, era 
încă destul de întreg, coada sa ridicându-se sfidătoare printre 
copaci, botul apăsând pe faţa unui sfinx monumental. 

Priviră scena, apoi se apropiară de partea din spate a avio- 
nului, oprindu-se în faţa a trei movile dreptunghiulare aliniate 
în umbra cozii acestuia. La capul fiecărei movile, o cruce im- 
provizată fusese înfiptă în pământ. 

— Schmidt trebuie să-i fi îngropat, zise Flin. Mi-e destul de 
greu să-mi pară rău pentru el, ţinând cont că-i ducea cincizeci 
de kilograme de uraniu lui Saddam Hussein, dar chiar și așa... 
Hristoase, trebuie să fi fost oribil! 

Freya stătea lângă el, încercând să-şi imagineze prin ce tre- 
cuse Schmidt: singur, speriat, probabil rănit, săpând mor- 
minte, trăgând cadavre din avion... 

— Cât timp crezi c-a stat aici? întrebă ea. 

— Destul de mult, din câte văd. Flin dădu din cap spre 
rămășițele unui foc de tabără, pe pământ văzându-se niște 
conserve goale. Bănuiesc c-a așteptat cel puțin o săptămână ca 
să fie salvat, probabil mai mult. Apoi, fiindcă n-a venit nimeni, 
a decis să încerce să-și găsească drumul înapoi spre civilizație. 
Deși n-am nici o idee cum naiba a reușit să iasă de aici — clar, 
nu pe unde am venit noi. 

Se mai uitară o vreme la morminte, apoi înaintară de-a 
lungul fuzelajului, spre ieșirea din față. Flin își vâri capul prin 
ușa deschisă înainte să se caţere și să o tragă și pe Freya după 
el. Interiorul era întunecat, iar ochii Freyei avură nevoie de o 
chpă ca să se adapteze. Când o făcură, simți o senzație de 
greață și-și duse mâna la gură. 

— O, Doamne! O, Isuse! 

La zece locuri distanţă de ei se afla un bărbat. Sau, mai 
bine spus, rămășițele unui bărbat. Stătea cu spatele drept, 
perfect mumificat de atmosfera uscată a deşertului, cu orbi- 
tele goale, pielea tare şi de culoarea lemnului dulce, gura 
plină cu pânze de păianjen și larg deschisă, ca și cum ar fi 
încercat frenetic să respire. De ce fusese lăsat acolo, și nu în- 
gropat cu ceilalți nu fu evident imediat. Numai când se apro- 
piară de el, motivul deveni limpede: forța accidentului smulsese 

toate locurile din partea dreaptă a cabinei și le împinsese îna- 
inte, ciocnindu-le, prinzând picioarele bărbatului chiar dea- 
supra genunchilor, imobilizându-l. Pnveliștea era agonizantă, 
rotulele fund zdrobite ca în fălcile unei menghine, deşi nu asta 
părea să-l fi ucis. Mai degrabă fusese servieta mare de metal pe 
care o ţinea în poală şi pe care mișcarea scaunelor o împinsese 
în stomacul omului, strivindu-i organele interne, comprimân- 
du-i diafragma într-un spaţiu de nici zece centimetri lățime. 

— Crezi c-a murit rapid? întrebă Freya privind în altă parte. 

— Sper, zise Flin. Spre binele lui. 

Se ghemui și analiză cu atenție servieta. Era încă închisă și 
nu părea să fi fost deteriorată. Privi rapid în jur și văzu alte trei 
valize identice pe podea, printre scaunele din partea cealaltă a 
culoarului. La fel, încă închise și în stare bună. 

— Toate prezente şi în regulă, spuse el. Și toate întregi. 
Haide, să plecăm. Oamenii lui Molly vor ajunge aici în vreo 
două ore și se vor ocupa de toate astea. Ne-am îndeplinit 
partea noastră. 

Atinse cotul Freyei și aceasta se răsuci, gata să se îndrepte 
din nou spre ieșire. Privirea îi trecu din nou peste fața cada- 
vrului deshidratat. Pentru o fracțiune de secundă doar, dar 
suficient ca să observe mişcarea, ceva se deplasă într-una 
dintre orbite, agitându-se. Iniţial, crezu că i se păruse, apoi, 
gâtul strângându-i-se a dezgust, se gândi că trebuie să fie o 
râmă sau un vierme. Doar după ce se forță să se uite mai 
de-aproape, își dădu seama, spre oroarea ei, că era de fapt o 
viespe: grasă și galbenă, și groasă cât degetul ei, târându-se 
din capul cadavrului pe nasul acestuia. Urmă alta și încă una, 
apoi alte două, un sunet jos, un zumzăit răsunând brusc din 
interiorul craniului mortului. j 

Orice altceva ar fi putut suporta. Dar viespile și bărzăunii 
erau teroarea ei primordială, încă de când fusese copil, sin- 
gurul lucru pe care nu-l putea suporta și căruia nu-i putea face 
faţă. Tipând, începu să se dea înapoi, fluturând din mâini. 

Mişcarea le sperie pe insecte. Cele care ieșiseră deja se ridicară 
amenințătoare în aer, tot mai multe năvălind din cuib, bâzâind 
furioase. Una se prinse în părul Freyei , alta se lovi de obrazul 
ei, ceea ce o isteriză și mai tare, lucru care, la rândul lui, ațâță 
roiul de insecte. 

— Stai locului! îi porunci Flin. Rămâi unde eşti! 

Fa îl ignoră. Răsucindu-se, ţâșni spre ieșire, cu braţele fâl- 
fâind. Ajunse doar pe la jumătatea drumului când piciorul i se 
agăță de un lujer și se prăbuși pe podea, agitația stârnindu-le și 
mai rău pe viespi. 

— Pentru Dumnezeu, nu te mișca! șuieră Flin traversând 
culoarul și lăsându-se pe ea, acoperind-o cu braţele și corpul 
lui. Cu cât te mişti mai mult, cu atât le agiți mai tare. 

— Trebuie să ies! scânci ea smucindu-se și zvârcolindu-se 
sub el. Nu înţelegi, nu pot să... Aaaa! 

Simţi o durere dogoritoare pe ceafă. 

— Fă-le să plece! Te rog, fă-le să plece! 

El îi prinse doar încheieturile și își înțepeni picioarele în 
jurul alor ei, de parcă s-ar fi luptat, apăsându-și obrazul pe 
ceafa ei, greutatea lui împingând-o în Jos, țintuind-o pe podea. 
Simţi o viespe târându-se pe interiorul cracului pantalonilor 
ei, alta peste pleoapele-i închise, alte două pe buze, cel mai 
urât coșmar al ei devenit realitate, ba chiar dincolo de cel mai 
rău coșmar al ei. Dar nu mai urmară alte înțepătuni și, chiar 
dacă era de nesuportat să le simtă pe piele, reuși, cu un suprem 
efort de voinţă și cu ajutorul greutății trupului lui Flin, să 
rămână nemișcată. Atacul continuă, viespile năpădindu-i din 
toate părțile — cum de se înghesuiseră atâtea într-un singur 
craniu? — apoi, la fel de pe neașteptate pe cât se matenalizase, 
roiul începu să se risipească. Zumzetul se stinse: insectele de pe 
fața și de pe piciorul ei dispărură brusc. Rămase pe podea, 
înlemnită, cu ochi și gura strâns închise, temându-se că 
mișcarea cea mai mică le-ar fi adus numaidecât înapoi. Flin 
probabil că se gândea la același lucru, pentru că trecu destul 

de multă vreme înainte să-l simtă ndicându-și capul și privind 
în Jur. Urmă o pauză, apoi acesta se ridică. 

— E în regulă, zise el aplecându-se și ajutând-o să se ridice. 
Au plecat. 

Fa se lăsă pe pieptul lui, tremurând, înțepătura de pe gât 
usturând-o tare. 

— E în regulă, repetă el cu brațele în jurul ei, cu o voce 
calmă și liniştitoare. Eşti în siguranță. Nu există nici un pericol. 
Totul e bine. 

Pentru o clipă, doar pentru o clipă, păru să aibă dreptate. 
Apoi, de afară se auzi un chicotit jos, răutăcios. 

— Din păcate, profesore Brodie, nu e chiar așa. Nu pentru 
voi, cel puțin. Din punctul vostru de vedere, cel puțin. Din al 

deplasându-se rapid, ținându-se pe marginea defileului. Tot la 
vreo 50 de metri se opreau și se ghemuiau în spatele vreunui 
copac, tufiș sau statui, oprindu-se o clipă ca să asculte și să își 
tragă respirația înainte să alerge mai departe cu pași mărunți. 
Veșmintele lor maro se contopeau perfect cu împrejurimile, 
așa că până și păsănle de-abia de le observară trecerea, sin- 
gura notă discordantă fiind niște adidași Nike albi, vizibili din 
când în când, doar când își trăgeau djellabele ca să se caţere pe 
stânci și să sară peste pârâiașe. Nu vorbeau, comunicând prin 
gesturi și fluierături, și păreau să ştie exact încotro mergeau, 
continuând să coboare prin oază, până ajunseră pe la jumă- 
tatea acesteia, după care cotiră spre centrul văii. Mergeau și 
mai prudent acum, din ascunzătoare în ascunzătoare, vizibih 
doar pentru scurt timp înainte să se contopească din nou cu 
peisajul. Ajunseră la un palmier gigantic și unul din ei se cățără 
agil pe trunchiul acestuia, ghemuindu-se în frunzișul său. 

Celălalt merse un pic mai departe, înainte să se ghemuiască în 
spatele unei stânci de granit colosale. Își scoaseră capetele și 
făcură câte un semn unul spre celălalt, ndicându-și puștile. 
Apoi, când un șir de bărbați apărură mai jos, deplasându-se 
printre copaci, spre ei, se feriră și dispărură. Ca şi cum n-ar fi 

speriați ca să se miște. Apoi, ca unul, se pitiră printre scaune, 
privind prin cea mai apropiată fereastră. Aceasta era relativ 
neacoperită de vegetație și îl văzură clar pe Romani Girgis în 
luminișul de afară, îmbrăcat impecabil și rânjind. Era flancat 
de gemenii cu păr roșcovan, în costumele lor Armani şi trico- 
urile lor de fotbal roșu cu alb El-Ahly, iar alți doi bărbaţi — unul 
înalt și bărbos, celălalt îndesat și cam vulgar, cu o ţigară între 
dinți și o mustață stufoasă pătată de nicotină. Păreau să fie și 
alții care se mișcau în fundal, deși nu vedea exact câți erau sau 
ce făceau. 

— Cum naiba au găsit-o? șopti Freya. 

— Dumnezeu ştie, spuse Flin încercând să vadă mai bine ce 
se întâmpla afară. Poate că aveau deja oameni pe-aici care su- 
pravegheau stânca, poate c-au trimis oameni în momentul în 
care Angleton ne-a văzut decolând... Chiar n-am nici cea mai 
vagă idee. 

— Ce facem? 

— Vă rog să ieşiţi, se auzi vocea lui Girgis, ca și când i-ar fi 
răspuns la întrebare, deşi n-ar fi avut cum s-o audă. Și vă rog 
să ţineţi mâinile la vedere. 

— Rahat! gemu Flin. 

Privi frenetic în jur, ochii trecându-i nebunește încolo şi 
incoace prin cabină, înainte să i se oprească pe cadavrul 
mumificat. Acesta încă era complet îmbrăcat, sacoul şi cămașa 

de firmă contrastând puternic cu trupul micșorat, înnegnit de 
sub ele. Pe sub haină se zărea patul unui pistol. Târându-se 
până la el, Flin îl scoase din toc, trase piedica și verifică meca- 
nismele. Remarcabil, părea să fie încă funcțional. 

— Vă rog să ieșiți, se auzi din nou vocea lui Girgis. Nu prea 
puteți face nimic, așa că de ce să riscați? 

— Putem rezista? întrebă ea. Până ajung oamenii lui Molly? 

— Două ore cu un singur Glock şi cincisprezece gloanţe? 

Flin pufni batjoconitor. 

— Nici o șansă. Nu suntem într-un film de la Hollywood. 

— ŞI atunci? Ce facem? 

El clătină din cap neputincios, cercetând din nou interiorul 
Antonovului. Se opri la cele trei serviete de metal dintre scau- 
nele din spatele lui. Ezită, apoi, punând pistolul pe podea, se 
aplecă înainte, apucă mânerul celei mai apropiate și o trase 
spre el, luptându-se cu greutatea ei. 

— Ce faci? 

El îi ignoră întrebarea, făcându-și de lucru cu încuietonile 
valizei, încercând, dar nereușind să deschidă capacul. 

— Ce faci? repetă ea. 

Flin nu-i răspunse nici de data aceasta. În schimb, scoțând 
Glockul, se lăsă pe spate, o protejă pe Freya cu un braț și trase 
două focuri, sfărâmând încuietorile. Puse arma din nou deo- 
parte și smulse capacul. În interior, într-o căptușeală de spumă, 
se aflau două obiecte care semănau cu niște cupe de cocktail 
din argint. Ridică una și, ținând-o cu ambele mâini, se ridică 
în picioare. 

— Profesore Brodie? se auzi vocea lui Girgis de afară, 
mai mult intrigată decât alarmată. Te rog, spune-mi că nu 
te-ai împușcat singur. Am oameni aici care vor fi extrem de 
dezamăgiți dacă li s-ar refuza șansa... 

Flin se întinse pe scaune și lovi cu putere containerul de 
geam, cu o bufnitură puternică, oprindu-l pe egiptean în mij- 
locul frazei. 

— Vezi asta, Girgis? strigă el ciocnind din nou obiectul de 
geam, atrăgându-le atenția celor de afară, asigurându-se că 
vedeau ce ținea în mână. E un recipient cu uraniu puternic 
îmbogăţit. Uraniul tău puternic îmbogățit. Dacă mai faci un 
pas, îl deschid și-l golesc peste tot în avion. La fel o să fac cu 
celelalte canistre. M-ai auzit? Dacă te apropii un centimetru, 
transform locul acesta într-un cuptor radioactiv! 

Freya venise în spatele lui, bătându-l pe umăr cu degetele. 

— Parcă ai spus că uraniul nu este periculos! șuieră ea. 

— Nu e, răspunse el încet. Dar mă bazez pe faptul că Girgis 
nu ştie asta — e om de afaceri, nu fizician. Și, chiar dacă el știe, 
oamenii lui probabil că nu. Cel puţin, o să se gândească de 
două ori înainte să vină aici și să ne împrăștie creierii. 

Lovi încă o dată fereastra, făcând-o să vibreze puternic, 
apoi apucă strâns capacul canistrei și îl învârti uşor, exagerând 
mișcarea, ca să fie clar ca bună ziua ce făcea. 

— Te uiţi, Girgis? Vrei să vezi niște uraniu? Să știi cum 
miroase? Dumnezeu mi-e martor că ești pe punctul de-a afla! 
Venit, veniți la marele show de otrăvire radioactivă! 

Mai învârti o dată capacul şi încă o dată, și încă o dată, 
așteptând o reacţie de afară. Nu se întâmplă nimic. Girgis și 
oamenii lui rămaseră acolo, pe jumătate amuzați, pe jumătate 
uimiți. Urmă o pauză, ciripitul vesel al păsărilor nepotnvin- 
du-se deloc cu starea de nervozitate, apoi, brusc, un hohot de 
râs. Nu al lui Girgis, ci dintre copacii din spatele lui. Moale, 
vag, un râs feminin. 

— Proferore Brodie, ce figură eşti! Acum, ce-ar fi să pui 
chestia aia jos și să vii afară, să vorbim despre asta. Suntem cu 

CAIRO 


Ibrahim Kemal avea 73 de ani și în 65 din aceștia pescuise 
pe aceeași fâșie scurtă a Nilului, la nord de Cairo. Și, în toți 
aceşti 65 de ani, nu văzuse niciodată, dar niciodată, un peşte 
atât de mare precum cel pe care îl simți trăgând acum la 
capătul undiţei. 

— Ce dracu” e? întrebă nepotul lui cu braţele înfășurate în 
jurul taliei bătrânului, ca să-l ajute să-și păstreze echilibrul în 
barca instabilă. Un somn? Un biban? 

— Mai degrabă, o balenă, bolborosi bătrânul cnispându-se 
în timp ce nailonul îi tăia palmele (un fir de nailon cu un cârlig 
la capăt, asta era tot ce folosea, nimic complicat, cum ar fi fost 
o undiță). Am prins un biban de șaizeci și opt de kilograme 
când eram de vârsta ta și n-a fost nici pe jumătate la fel de greu 
ca ăsta. E o balenă, îți spun eu, o balenă! 

Dădu puțin drumul la nailon, îngăduindu-i peştelui un pic 
de spațiu, lăsându-l să se miște, apoi începu din nou să se opin- 
tească. Barca lor simplă, din lemn, se zgudui alarmant, valu- 
rile improșcând peste bord. 

— Poate că ar trebui să-i dăm drumul, zise tânărul. O să 
ne răstoarne. 

— Ne poate trage până la fundul apei, din partea mea! 
mormăi Ibrahim trăgând de fir câte puţin, ochii ieşindu-i din 
orbite din pricina efortului. N-am pierdut nici un pește încă și 
n-am de gând să încep acum. 

Din nou, dădu drumul la nailon, ademenindu-și adver- 
sarul, apoi începu din nou să tragă, barca balansându-se din 
ce în ce mai mult, tot mai accentuat atât din cauza curentului 
învolburat, cât și din pricina mișcării unui vas de croazieră de 
pe Nil, care își croi drum în amonte de pe malul opus. 

— Haide, frumuseţea mea, hai, vino, rosti Ibrahim. Haide! 
Ce fată bună! 

Nailonul era mai ușor de tras acum — Ibrahim nu-și dădea 
seama dacă era fiindcă prada sa se dăduse bătută sau pentru 
că se juca, la rândul său, cu el. Mai trase de fir, se opri să-și 
recapete răsuflarea și să-și potrivească poziția, apoi trase din 
nou, tachinând monstrul din adâncuri, trăgându-l încet spre 
suprafață, până când nepotul lui strigă şi îi arătă. 

— Acolo! Iată-l! Sfinte Sisoie, e imens. 

Departe, la stânga lor, între ei și o serie de buruieni plutind 
în aval pe Nil, apăruse conturul unui pește, aproape de su- 
prafață, deşi nu semăna cu nici un pește pe care îl văzuseră 
vreodată — rotund și palid, și curios de liniştit. Ibrahim con- 
tinuă să tragă, mai lent acum, cu o privire întrebătoare pe 
chip. Nepotul se aplecă peste bordul bărcii, cu năvodul într-o 
mână, cu cuțitul în cealaltă, gata să tragă peştele în barcă 
atunci când avea să fie destul de aproape. Când o făcu, un val 
pălmui greu creatura, împingând-o spre ei și rostogolind-o, 
întorcând-o cu burta în sus, astfel că văzură pentru prima dată 
clar ce anume prinseseră. Nu era nici somn, nici biban de Nil, 
nici chiar o balenă, ci un om. Enorm de gras, purta un papion 
șI o Jachetă de culoare crem, care se unduia și se umfla sub 
valurile fluviului. Se vedea o singură gaură de glonţ chiar în 
centrul frunții. 

Pluu până în dreptul bărcii și se lovi de ea, uitându-se la ei 
cu niște ochi orbi. Ibrahim îl privi pe mort, clătinând din cap. 

— Cred că pe ăsta n-o să-l vindem la piaţa de peşte, mormăi el. 


INTERIORUL OAZEI 


— Molly! Nu-mi vine să cred! 

Pentru o chpă, Flin continuă să se uite pe fereastră uimit, 
convins că nu auzise bine. Apoi, văzând că într-adevăr fusese 
Kiernan cea care vorbise, puse canistra de uraniu la loc în 

servietă și, făcându-i semn Freyei să-l urmeze, se grăbi să se 
ducă spre ieșire. 

— Cum naiba-ai ajuns aici așa de repede? strigă el sărind și 
întorcându-se s-o ajute și pe Freya. Am crezut c-o să mai dureze 
cel puțin două ore. Apropo de cavaleria care soseşte la timp. 

Fra încântat, entuziasmat. Coborând-o pe Freya la pă- 
mânt, se întoarse spre Kiernan cu un zâmbet larg pe față. 

— Sincer, Molly, nu-mi vine să cred. Adică, știam că eşti tot 
timpul cu un pas înainte, dar chiar și-așa — am activat baliza cu 
doar nouăzeci de minute în urmă. Nu se poate să fi ajuns aici 
atât de rapid, sub nici o formă. E... E... E... 

Se bâlbâi și tăcu de tot, rânjetul înghețându-i și apoi 
pălindu-i când, pentru prima oară, privi scena din faţa lui: 
Molly Kiernan, cu o stație de emisie-recepție în mâini, stând 
lângă Romani Girgis. Ambii relaxaţi și zâmbiton, aparent 
deloc nervoși unul în prezenţa celuilalt. Dimpotrivă. Arătau, 
dacă nu chiar ca niște prieteni la cataramă, cu siguranță, nici 
a adversari. Parteneri de afaceri, aceasta fu impresia pe care 
i-o lăsară Freyei — vechi parteneri de afaceri care, după 
satisfacția de pe feţele lor, tocmai încheiaseră o afacere extrem 
de profitabilă. 

— Molly? 

Tonul lui Flin deveni brusc incert, ochii deplasându-i-se 
înainte și înapoi, de la Kiernan la Girgis și dincolo de ei, spre 
copacii din spate, unde văzu nişte siluete mișcându-se în 
depărtare, trăgând niște cutii man de aluminiu. 

— Ce se întâmplă, Molly? 

Zâmbetul lui Kiernan se lărgi. 

— Ce se întâmplă, Flin, este că, datorită vouă... 

Făcu un semn înspre Freya. 

— ... am găsit Oaza Ascunsă. Obiectivul Dunei de Foc a 
fost îndeplinit, proiectul poate fi încheiat, lumea este deja un 
loc mai sigur. Zâmbiți, sunteți eroi! 

Ridică stația şi se făcu că apasă un buton, de parcă le-ar fi 
făcut o fotografie, înainte să păşească în faţă și să-i bată pe 
amândoi pe umeri. 

— ȘI, ca să-ți răspund la întrebarea de mai devreme, con- 
tinuă ea strecurându-se între ei, îndreptându-se spre Antonov 
şi vârându-și capul pe uşă, am pus un dispozitiv de urmărire 
prin satelit pe avionaș, așa că am fost pe urma voastră din 
momentul în care ați decolat. O unitate de supraveghere v-a 
urmărit peste noapte, am campat la patruzeci de kilometri 
distanță și aşa-am ajuns aici-atât de repede. O, Doamne! 

Văzuse cadavrul mumificat, faţa strâmbându-i-se de dez- 
gust. În spatele ei, Flin încă încerca să înțeleagă situația. 

— Îmi scapă ceva? întrebă el. 

— Hmm? 

Kiernan își trase capul și se întoarse spre el. 

— Îmi scapă ceva, Molly? La care „noi“ te referi mai exact? 

— Aș fi crezut că este evident. 

— Nu, nu e evident, se răsti Flin înăsprindu-și tonul. Nu este 
deloc evident. Deci, de ce nu ne luminezi? Ce înseamnă „noi“? 

— Eu și Romani, desigur. 

Părea un pănnte care încerca să-i explice ceva unui copil 
deosebit de prost. 

— Lucrezi pentru Girgis? făcu el ochii mari, neîncrezători. 

— Ei bine, aş spune că, în cazul acesta, domnul Girgis 
lucrează mai degrabă pentru noi, deși, ca orice relație, de-a 
lungul anilor... ' 

— De-a lungul anilor! Ce naiba-mi zici, Molly? De cât timp 
se întâmplă asta? 

— Vrei date... precise? 

Întregul corp al lui Flin se tensionă, iar brațul i se înălță cu 
degetul îndreptat spre Kiernan. 

— Nu mă enerva, Molly. Proxenctul ăsta nenorocit și trafi- 
cant de droguri i-a tăiat gâtul unui prieten de-al meu şi aproape 
că ne-a ucis pe amândoi... Flutură o mână spre Freya. N-am 

chef de jocun. Vreau să ştiu ce se întâmplă și de câtă vreme se 
întâmplă, și vreau s-o știu acum. Ai înţeles? 

Gura lui Kiernan se înăspri, ca și cum n-ar fi fost obișnuită 
să 1 se vorbească așa și nu prea aprecia. Se uită cu ochi ca de 
oţel la Flin, apoi, cu un semn din cap, își netezi rochia și se 
așeză înapoi în ușa avionului, cu braţele încrucișate. 

— Romani Girgis lucrează pentru noi din 1986. Aprilie 
1986, mai exact, când l-am abordat în vederea procurării unei 
cantități de material fisionabil pentru a-i ajuta pe aliații noștri 
irakieni în lupta lor împotriva Iranului. 

Flin o privi pe Freya, apoi, peste umăr, la Girgis, care 
rânjea îngâmfat la capătul celălalt al luminișului, apoi din nou 
la Kiernan. 

— Guvernul vostru se află în spatele afacerii? Vocea lui era 
neîncrezătoare. Guvernul vostru avea de gând să-i dea bomba 
lui Saddam? 

Kiernan își înăspri și mai mult trăsăturile și aproape mârâi: 

— Aş fi vrut eu să fie așa, răspunse ea. Din păcate, lucrurile 
n-au stat astfel. I-am finanțat bucuroși pe irakieni, le-am ofent 
agenți, armament, chiar și agenți chimici, dar, când a trebuit 
să le oferim mijloacele necesare ca să termine ce aveau de 
făcut, ca să-i stârpească pe Khomeini și pe nebunii lu: obsedati 
de Coran, Reagan a oprit totul. Ba mai rău chiar — jumătate 
din nenorocita lui de administrație aproviziona /ranul cu arme. 

Clătină din cap cu dezgust. O pauză, apoi: 

— Moty pentru care unii dintre noi am decis c-ar trebui să 
intervenim și să preluăm controlul situației. Pentru binele 
Americii. Pentru binele întregii lumi libere. 

— Un grup? Mintea lui Flin vâjâia, încercând să țină pasul 
cu toate informațiile. Care grup? CIA? Í 

Ea făcu o mişcare simplă din mână, respingând întrebarea. 

— N-am de gând să discut despre asta aici. Indivizi cu 
aceeași mentalitate din armată, Pentagon, Serviciile Secrete — 
este tot ce trebuie să știți. Patnioţi. Realişti. Oameni care au 

recunoscut răul când l-au văzut, și l-au văzut clar ca lumina 
zilei în Republica Islamică Iran. 

Flin își dădu ochii peste cap neîncrezător. 

— Și acest grup de realişti cu aceeași mentalitate au decis că 
modul cel mai bun ca să asigure stabilitatea în Golf era să 
arunce o bombă atomică asupra Teheranului? 

— Exact, răspunse Kiernan fie neobservând, fie preferând 
să ignore sarcasmul lui Flin. Și, ținând cont de ce se întâmplă 
cu Ahmadinejad în acest moment, cred c-am dovedit câtă 
dreptate aveam. Nişte șerpi, cu toții. Șerpi și scorpioni. 

Dădu din cap, ca să sublinieze această evaluare. Des- 
făcându-și braţele, își netezi din nou rochia, fără să-l scape din 
ochi pe Flin. Englezul avea aceeași expresie de năuceală, 
aceeași privire beată pe faţă ca atunci când se lovise de ușile de 
lemn în tunel, gura deschizându-i-se şi închizându-i-se la loc, 
de parcă avea 1001 de întrebări de pus și nu știa de unde să 
înceapă. Lângă el, Freya stătea mută și fără expresie, neve- 
nindu-i să creadă ce se întâmpla, uitând complet de arsura 
înțepăturii de pe gât. 

— De ce naiba să te încurci cu Girgis? întrebă Flin în cele 
din urmă, făcând eforturi ca să-și controleze vocea. Dacă ai 
toți acești oameni în armată, guvern... De ce să nu-i dai pur și 
simplu lui Saddam niște rachete de-ale voastre? Nu e ca și cum 
n-aţi avea suficiente. 

— O, haide! Kiernan clătină din cap, tonul ei fiind din nou 
cel al unui părinte exasperat de prostia copilului ei. Avem 
sprijin, dar nici chiar atât — nu e ca și cum ai putea completa 
un formular de cerere sau ceva de genul ăsta: „Scuzați-mă, 
domnule intendent, ați putea să-mi puneţi deoparte două bombe 
nucleare? Le iau în după-amiaza asta“. Era absolut secret, 
trebuia ținut departe de canalele normale. Da, am stabilit 
afacerea, am furnizat agenți, am împărțit finanțarea cu 
Saddam, jumate-jumate, dar eram atât de departe în spatele 
scenei, încât puteam la fel de bine să fim într-un alt teatru. În 

ceea ce priveşte managementul de zi cu zi, a fost în cea mai 
mare parte show-ul lui Romani. 

— Dar voi trăgeați sforile, spuse Flin. 

— Dar noi trăgeam sfonle, recunoscu ea. 

El clătină din cap şi își trecu o mână prin păr. Faţa sa părea 
incapabilă să decidă dacă să se stabilească într-o expresie de 
neîncredere, mânie, șoc sau umor negru. 

— Toate gogoșile alea despre cum l-aţi urmărit pe Girgis, 
despre interceptarea avionului... 

— Ei bine, evident, chiar l-am urmănt, zise Kiernan. Doar că 
nu pentru motivele pe care ți le-am dat. 

El clătină din cap. 

— Şi când s-a dus totul naibii? întrebă el arătând cu degetul 
spre epava Antonovului. | 

Kiernan ridică din umeri. 

— Din nou, evident, a fost nevoie de anumite finețuri, a 
trebuit să ne tăinuim implicarea — nu puteam să strigăm în 
gura mare: „Ne pare rău, băieţi, am pierdut cincizeci de kilo- 
grame de uraniu pe care urmam să i-l dăm pe funș lui Saddam 
Hussein“. În rest însă, lucrurile s-au petrecut cam cum ţi-am 
spus noaptea trecută. Noi am început să căutăm pe cont pro- 
priu, Romani pe cont propriu, doar că lucram ambii în același 
scop, dacă înțelegeți ce vreau să zic. Având în vedere comple- 
xitatea situației, cred că ne-am descurcat al naibii de bine. 

— Isuse Hristoase! Și tu crezi că Khomeini era nebun. 

Pentru o clipă, Kiernan nu-i răspunse, sfredehndu-l cu pri- 
virea, cu maxilarul încleștat, cu spatele drept ca o vergea. Apoi, 
desprinzându-se din intrare și trecându-și stația de emisie-re- 
cepție în mâna stângă, se apropie de Flin și-l pălmui cu toată 
forța peste față. r 

— Să nu îndrăznești să iei numele Domnului nostru în 
deşert, scuipă ea, fața împurpurându-i-se, gura contorsio- 
nându-i-se într-un rictus de furie. Și să nu îndrăznești să mă 
judeci. N-aveţi nici cea mai mică idee, nici cea mai mică idee 

cât de răi și de periculoși sunt oamenii aceștia. Oh, vă rog, 
domnule, vă rog, domnule... 

Ridică un braţ de parcă ar fi încercat să-i atragă atenția 
unui profesor, vocea parodiind grotesc glasul unei fetițe, sfi- 
oasă și inocentă, și scârțâitoare. 

— ... vreau ca lumea să fie un loc frumos și toți să fie pne- 
teni, şi nimeni să nu facă nimic rău. Încearcă să trăieşti în 
lumea reală, cretinule! 

Își cobori din nou braţul, stropi de salivă ieșindu-i pe la 
colțurile gurii. Îl privi pe Flin cu o căutătură sălbatică în ochi. 

— Crezi că Saddam a fost rău? Ascultă-mă ce-ţi zic, omul a 
fost un sfânt în comparaţie cu nebunii șiiți care conduc Iranul. 
Ai uitat asediul asupra ambasadei din Teheran? Bombarda- 
mentul ambasadei din Beirut? Bombardamentele asupra 
cazarmelor din Beirut? Soţul meu a munit în atacul acela, 
Charlie al meu, iar Iranul a fost în spatele lor, la fel cum este în 
spatele a jumătate din grupănle teroriste din regiune: Hez- 
bollah, Hamas, Jihadul Islamic... 

Cu fiecare nume, își pocni degetele în fața lui Flin. 

— Sunt unele dintre cele mai otrăvitoare regimuri satanice 
care au infectat vreodată suprafața planetei și, pe la mijlocul 
anilor '80, pe când erai doar un elev care se prostea cu egip- 
tologia lui patetică, noi, ceilalți, cu ceva mai multe responsa- 
bihtăţi, a trebuit să ne confruntăm cu faptul că acești fu ucigași 
al lui Cain aveau șanse destul de mari să învingă Irakul și să 
devină puterea dominantă din întregul Golf. Preluaseră deja 
controlul asupra insulelor Majnoon, asupra peninsulei Fao, 
scufundau petroliere... 

Din nou, își pocni degetele în fața lui Flin, sublinundu-și 
punctul de vedere. 

— Era o catastrofă, de neconceput, cea mai mare regiune 
producătoare de petrol, sclava unei grămezi de brute nebune 
din epoca de piatră. Trebuia făcut ceva. Iar aceia dintre noi cu 
suficient curaj am decis s-o facem. Și, să-ți spun ceva, dacă am 

fi reușit, lumea ar fi fost un loc de o mie de on mai sigur decât 
este în prezent, pe cuvântul meu, mult mai sigur! 

Se opri, respirând cu greu. Ridicându-și încheietura mâinii, 
își șterse saliva din colturile gurii, cu ochii încă ațintți asupra lui 
Fln, care stătea locului, cu obrazul înroşindu-se acolo unde îl 
pălmuise. Urmă o tăcere lungă, întreruptă doar de ciripitul păsă- 
rilor și de un foșnet în timp ce prietenul îndesat al lui Girgis 
trăgea din țigară. Apoi, atingându-și crucea de la gât, Kiernan se 
îndepărtă de Flin şi se așeză iarăși în ușa Antonovului. 

— Îmi pare rău pentru lucrurile prin care-ai trecut în aceste 
ultime zile, spuse ea netezindu-și din nou fusta, ca pentru a se 
calma, tonul ei fiind mai blând acum. Pentru lucrurile prin 
care ați trecut. 

O privi pe Freya, care o privi la rândul ei fără a clipi, cu o 
față împietrtă. 

— Şi-mi pare rău că te-am folosit, Flin, pentru că asta am 
făcut în ultimii zece ani. Așa cum m-am folosit de mulți 
oameni. Îţi știam trecutul, ce i s-a întâmplat fetei în Bagdad, 
ştiam că vei profita de once șansă ca să-ți răscumpen greșeala, 
că ai fi făcut orice ți s-ar fi cerut. M-am folosit de asta și nu sunt 
mândră de ce-am făcut, dar erau pur și simplu prea multe în 
joc ca să lăsăm părerile personale să ne stea în cale. Am făcut 
ce trebuia să fac. Pentru binele suprem. 

— Tu l-ai anunţat pe Girgis, nu? rosti Flin, părând mai 
degrabă obosit decât furios. Tu i-ai spus unde eram? La 
universitate, la muzeu. 

— Cum am zis, am făcut ce trebuia să fac. 

— Dar ai vrut să ne scoţi din ţară. Atunci, în apartament — 
eu am insistat să rămân. A 

— O, haide! Duna de Foc însemna totul pentru tine, marea 
ta șansă să-ți îndrepți viaţa! Nu era nevoie să fu psiholog ca 
să-ți dai seama că, dacă era vreo piedică pe care să nu o fi 
depășit deja sau pietre pe care să nu le fi răsturnat deja, cu 

siguranță, aveai s-o faci dacă te amenințam că te urc în primul 
avion spre Anglia. Și, chiar dacă o zic eu, a ieșit destul de bine. 

Ridică mâna și arătă înspre oaza din jurul lor. Flin suspină 
ȘI se întoarse, privind întâi la Girgis și la colegii lui, apoi la silue- 
tele care se mișcau în depărtare, dincolo de dumbravă. Dădu cu 
ochi de cutii cu echipamente, arme, oameni îmbrăcați în ceva 
ce păreau a fi costume antiradiații, ceea ce, în circumstanţele 
date, i se păru cam exagerat. Nu se mai gândi la asta, mintea lui 
fiind prea preocupată cu tot ceea ce tocmai auzise. 

— Și Angleton? întrebă el întorcându-se spre Kiernan. Pre- 
supun că el era omul tău de legătură cu Girgis. El rezolva totul, 
în vreme ce tu te jucai de-a păpușarul în culise. 

Fa îl privi lung, cu ochii mijiţi. Tăcu un moment, apoi, 
brusc, neașteptat, izbucni în râs. 

— Dumnezeu să te binecuvânteze, Flin, dar comentarii ca 
astea mă fac să cred că, deși eşti un egiptolog foarte bun, nu 
te-ai fi descurcat în lumea serviciilor secrete. 

Râsul i se înteți. Scoţând un șerveţel din buzunarul fustei, 
își tamponă ochii. 

— Cyrus Angleton nu avea nici o treabă cu mine, cu Romani, 
cu Duna de Foc, spuse ea luând o gură de aer, revenindu-și. 
Făcea parte din Afacenile Interne ale CIA. 

Gura lui Flin se deschise, apoi se închise la loc. 

— Numai Dumnezeu știe cum, continuă ea. Pentru că 
Duna de Foc era un cerc atât de închis, că n-ar fi putut să intre 
nici O amărâtă de muscă, dar cineva din agenție și-a dat cumva 
seama că nu era ceva în regulă — plăți dubioase, întâmplări 
ciudate în Egipt... 

Își azvârh mâinile în aer. 

— Cine ştie ce i-a stârnit? Angleton a fost trimis să investi- 
gheze, cu autorizație de foarte de sus. Se pare că era cel mai 
bun om al lor, o legendă în lumea spionajului intern. Decorat. 
Niciodată n-a ratat un caz. 

Ea zâmbi, mototolind șerveţelul și vârându-l în buzunar. 

— E ironic, sincer, pentru că, din punctul tău de vedere, era 
personajul pozitiv, cel care încerca să vă ajute. Și-a dat seama 
că Duna de Foc nu era chiar ceea ce părea a fi. Că eu nu eram 
chiar ceea ce păream a fi. A încercat să ajungă în Dakhla să vă 
avertizeze, să vă ducă undeva unde aveați să fiți în siguranță. 
Da, în mod cert, a ajuns până la baza lucrunilor, descoperind 
adevărul. Și cred că e tot acolo, chiar la fund. 

Îl privi pe Girgis și egipteanul chicoti încet, amândoi 
împărtășind o glumă pe care nici Flin, nici Freya nu o înţeleseră. 

— Haide, spuse Kiernan. Trebuie să recunoști că e amuzant. 

— Ilar, murmură Flin cu amărăciune, privind din nou peste 
umăr, printre copaci. 

Acum se mai vedeau doar câteva siluete, ceilalți urcaseră 
de-a lungul defileului, formând un fel de cordon în jurul avio- 
nului, presupuse el, deși, ca mai înainte, era prea preocupat cu 
alte lucruri ca să se gândească prea mult la asta. Totul la 
el — umerii lăsați, expresia de câine bătut, ochii alunecoși — lăsa 
impresia unei persoane care tocmai a descoperit că este vic- 
tima unei glume extrem de neplăcute. 

— Deci, ce-o să faci cu el? întrebă în cele din urmă, 
îndreptându-și din nou atenția spre Kiernan. 

Aceasta nu păru să înțeleagă la ce se referea, așa că își 
repetă întrebarea. 

— Cu uraniul, rosti el obosit, făcând semn cu capul spre 
avion. Ce-ai de gând să faci cu uraniul? Mai ales că prietenul 
tău Saddam s-a dovedit a nu fi un prieten chiar așa de bun. 

Ea ridică din umeri. 

— N-o să facem nimic cu el. 

— Cum adică n-o să faceți nimic cu el? A 

— Exact așa. O să-l lăsăm aici. 

— Te rog, Molly, gata cu joaca. 

— Nu mă joc, Flin. Lăsăm servietele exact unde sunt, nu ne 
atingem de ele. 

— Douăzeci și trei de ani și Dumnezeu știe câte milioane de 
dolari ca să scormoneșşti deșertul de vest, îmi omori prietenul, 
aproape că ne omori pe mine și pe Freya și acum, c-ai găsit 
ce-ai căutat, pur și simplu ai de gând să-l lași aici? 

Fa aprobă cu un semn din cap. 

— Despre ce dracu” vorbeşti? Vocea lui explodă, pumnii i se 
încleştară, tremura, toată frustrarea și uimirea din ultimele 
zece minute erupând din el ca apa fierbinte dintr-un gheizer. 
Douăzeci și trei de ani și ai de gând să-l lași aici! Cincizeci de 
kilograme nenorocite de uraniu puternic îmbogățit și, după 
toate astea, ai de gând să-l lași aici?! 

Ea se holbă la el, neimpresionată de izbucnirea lui. Urmă 
o pauză, Kiernan și Girgis schimbând o privire. Apoi: 

— Nu există nici un uraniu, Flin. 

Vocea lui Kiernan era calmă, curios de inexpresivă. 

— Ce? Ce-ai zis? 

Flin își duse mâna pâlnie la ureche, sigur că nu auzise bine. 

— Nu e uraniu, repetă ea. N-a fost niciodată uraniu. 

El rămase țintuit locului, cu gura căscată. 

— Leonid Kanunin, rusul care se ocupa de cealaltă parte a 
afacerii, ne-a tras pe sfoară, și-a luat cele cincizeci de milioane 
de dolari şi ne-a dat în schimb opt canistre pline cu bile de oţel. 
Cineva din organizația lui ne-a informat despre asta la câteva 
zile după prăbușirea avionului. 

În spatele lor, Girgis scoase un alt chicotit gutural. 

— Ne-am confruntat cu domnul Kanunin, am vorbit despre 
asta la o cină. Din păcate, se pare că nu i-a prea priit mâncarea. 

Le șopti ceva însoțitorilor lui care izbucniră de asemenea 
in râs. 

= Îi apreciez grija, Flin, chiar o apreciez, continuă Kiernan, 
dar, dacă al-Qaeda sau vreun alt grup de genul ăsta ar fi dat 
peste avion — lucru care, având în vedere cât de greu ne-a fost 
nouă să-l găsim, ar fi fost puțin probabil —, atunci... Zâmbi. 

Nu cred că măreaţa armată americană n-ar fi reuşit să facă 
faţă cuiva care ar fi aruncat în ei cu bile minuscule de metal. 

Toată culoarea se scursese din obrajii lui Flin, iar braţele îi 
atârnau grele pe lângă corp. Părea să fi îmbătrânit cu zece ani 
in ultimele zece minute. 

— Nu mă crezi? Kiernan se ridică și întinse o mână spre uşa 
avionului. Uită-te chiar tu! 

El făcu întocmai, împingând-o la o parte și urcându-se în 
Antonov. Din avion se auzi zgomot de mișcare înainte ca el să 
apară din nou cu o canistră de metal în mână. Desfăcu capacul 
șI o întoarse. O avalanșă de bile de metal se scurse din aceasta, 
înfundându-se în nisipul de la picioarele lui cu un clinchet ușor. 
Faţa îi era atât de palidă, încât Freya crezu c-o să i se facă rău. 

— Atunci, de ce? se bâlbăi el cu vocea uimită, tremură- 
toare. Nu înţeleg. De ce să-ți petreci douăzeci și trei de ani 
căutând o încărcătură de uraniu care nici măcar nu există? 

— Dar nu am căutat uraniul, zise Kiernan traversând lu- 
minișul și oprindu-se lângă Girgis. Nu e vorba de uraniu. N-a 
fost niciodată vorba de uraniu. 

— Atunci, despre ce naiba e vorba? 

— E vorba despre Benben, Flin. 

Flin făcu ochii man. 

— Asta am căutat în toți acești ani, din momentul în care 
am interceptat ultimul mesaj radio al lui Rudi Schmidt și-am 
aflat că avionul s-a prăbușit în Oaza Ascunsă. Uraniul a fost 
doar un motiv de fațadă. Pe noi ne interesa Benben. A fost tot 
timpul vorba despre Benben. 

Vocea îi era calmă, aproape seducătoare, ochii îi luceau. 

— Ce spune tableta aceea veche cu cuneiforme? Cea din 
Muzeul Ermitaj? „O armă sub forma unei pietre. Și cu această 
armă, dușmanii Egiptului din nord sunt distruși și cei din sud 
sunt distruși, și cei din est, și cei din vest sunt transformați în 
pulbere, pentru ca regele lor să domnească peste toate tărâmurile 

și nimeni să nu-i stea împotrivă sau să-l învingă vreodată. Pentru 
că în mâinile lui zace buzduganul zeilor.“ 

Își ridică emițătorul deasupra capului, ca și cum ar fi ținut 
o armă. Jubilând, triumfătoare. 

— Să ştii, Flin, dacă toată chestia asta e pe jumătate la fel 
de puternică după cum spun sursele, atunci nici un răufăcător 
din lume nu va îndrăzni să ne stea în cale. Nici un iranian, 
nici un rus, nici un chinez. Nici măcar vreun african pământiu 
sau vreun sud-american ciudat. Putere absolută, securitate 
absolută, o nouă ordine mondială. O ordine așa cum trebuie să 
fie. O ordine a lui Dumnezeu. Când pnveşti lucrurile așa, o 
căutare de douăzeci şi trei de ani și un comision de cincizeci de 
milioane de dolan par un mizilic. Nu crezi? 

Fhn făcu un pas înainte, gura deschizându-i-se gata să vor- 
bească. Înainte s-o poată face, tăcerea fu zdruncinată de un 
râset sălbatic. 

— O piatră! O nenorocită de piatră! 

Era prima oară când vorbi Freya. Până atunci, rămăsese 
tăcută lângă Flin, în timp ce se depăna toată povestea, nu mai 
puțin şocată decât el, nu mai puțin revoltată, uneori scoțând 
sunete sau exclamațţii stranii, dar stând totuși retrasă. Dar 
acum nu mai putu răbda. 

— Mi-ai omorât sora pentru o nenorocită de piatră! pă ea 
cu o voce aproape isterică. Avea: de gând să-mi tai braţul din 
cauza unei pseudolegende? Eşti cumva nebună? Eşti cumva 
săntă de pe fix?... 

O porni spre Kiernan, ajungând pe la jumătatea distanţei 
dintre ele, când Flin o apucă de braţ și o țintui locului, tră- 
gând-o ferm lângă el. Cu 30 de secunde în urmă, păruse un 
om învins. Acum, întreaga lui ființă se transformase, cu corpul 
drept și tensionat, cu privirea ațintită asupra lui Kiernan. 

— Ai grijă, Molly! zise el cu un ton aspru şi amenințător. 
Once ai avea de gând să faci cu chestia asta, te rog să ai 
mare grijă. 

Freya își smulse brațul din strânsoarea bărbatului și îl privi 
nedumerită. 

— Nu-mi spune că tu chiar crezi toate prostiile astea? 

El o ignoră, cu ochii încă aţintiți asupra lui Kiernan. 

— Te rog, Molly! Sunt lucruri pe care nu le înţelegem, 
forțe... trebuie să ai grijă. 

— Ce dracu’ mai e și prostia asta? urlă Freya. 

— Molly, te implor, nu e ceva cu care să te joci. Nu poți să 
te amesteci pur și simplu... 

— Nu ne amestecăm în nimic, rosti Kiernan. Am avut 
douăzeci și trei de ani la dispoziție să ne pregătim pentru asta. 
Avem cei mai buni experți în arme, cele mai performante sis- 
teme de scanare... | 

— Pentru numele lui Dumnezeu, Molly, nu este ca și cum ai 
apăsa pe-un buton s-o detonezi. Se întâmplă lucruri aici, sunt 
elemente necunoscute... Depășeşte orice... 

Se chinuia a-și găsi cuvintele potrivite. 

— Nu înţelegem, sfârși el fraza. Pur și simplu, nu înțelegem. 
Trebuie să ai grijă. 

Lângă el, Freya nu ştia dacă să țipe de frustrare sau să 
izbucnească într-un râs isteric. Nu apucă să facă nimic, pentru 
că se auzi un cârâit și o voce din emițătorul lui Kiernan. O 
voce de american. 

— Am terminat, domnişoară Kiernan. Suntem gata. 

Ea dădu din cap. Ridicând stația de emisie la gură, apăsă 
butonul. 

— Mulţumesc, doctore Meadows. Venim chiar acum. 

Flin începu din nou să protesteze, dar ea ridică o mână. 

— Eşti un scump, Fln, și crede-mă că mă emoționează 
grija ta, mai ales după tot ce ţi-am spus. Dar, de acum încolo, 
cei care vor trebui să aibă gnjă sunt inamicii Statelor Unite ale 
Americii și ai Domnului nostru, Isus Hristos. E mâna Lui 
puternică în toate astea, o simt. Am simțit-o dintotdeauna. Și, 
să-ți zic ceva, Flin, a trecut demult timpul ca mâna aceasta să-i 

trăsnească plină de o mânie dreaptă pe toți cei răi. Acum, dacă 
nu te deranjează, am așteptat momentul acesta mulți ani și-aș 
vrea să ajung cât mai repede acolo sus, să văd ce se întâmplă. 
O să veniți cu noi, bineînţeles. 

Ultimul ei comentariu nu fusese o invitație, ci mai degrabă 
un ordin. Îi aruncă o privire dură, răuvoitoare Freyei — în mod 
clar, neplăcut surprinsă de ieşirea sa de adineaori — și se întoarse, 
străbătând dumbrava de palmieri care înconjura avionul. 

— A, Romani, strigă ea peste umăr, poate vrei să-l perche- 
ziționezi rapid pe profesorul Brodie. Sunt sigură c-a ascuns un 
pistol pe undeva pe sub tricou când s-a întors în avion. 

— La naiba! murmură Flin. 


Se întoarseră pe cărarea pentru procesiuni, cu pavajul ei 
de marmură acoperit cu iarbă și sfincșii intercalați cu obe- 
liscuri, urmând-o în timp ce urca încet prin centrul oazei. 
Kiernan, Girgis și cei doi colegi ai lui mergeau înainte, iar 
gemenii rămaseră ultimii, cu armele în mâini; Flin și Freya 
erau prinși la mijlocul grupului. 

— E o cacealma, nu-i așa? întrebă ea cu o voce joasă. Toate 
treburile alea despre piatră. Mergeai la cacealma, nu-i așa? 

— Am vorbit al naibii de serios, zise Flin cu privirea ațintită 
asupra platformei de piatră și intrării monumentale care se 
înălța pe deasupra vârfurilor copacilor din fața lor. 

— Îmi spui că tu chiar. crezi toată tâmpenia asta demnă de 
Dosarele X? 

— Foarte multe surse diferite ne zic exact aceleași lucruri 
despre Benben, deci trebuie să existe un strop de adevăr în ele. 

— Dar este o proste! O piatră cu puteri supranaturale! 
O prostie! 

— Acum două ore, am zburat pe deasupra Gilfului și nu era 
nici O oază nicăieri şi apoi, brusc... Făcu semn cu mâna în 
jurul lor. Se petrec lucruri bizare. Și, dacă textele antice au 

dreptate, li se pot întâmpla multe lucrun rele celor care 
abuzează de Benben. 

— Prostii! replică ea. Prostii vrăjitorești! 

Se uită la ea, apoi își întoarse din nou privirea. 

— Oricum, nu contează, pentru că, după tot ce ne-a spus 
Molly, mă îndoiesc c-o să ne lase să plecăm de-aici. Și, chiar 
dacă ea ne lasă, Girgis, cu siguranță, n-o s-o facă. La prima 
ocazie, o ștergem de aici. OK? La prima ocazie. 

Ochii li se întâlniră. 

— Și, indiferent dacă tu crezi că e o prostie sau nu, când 
ajungem în templu, să nu atingi nimic şi să nu faci nimic care... 

— L-ar înfuria pe Benben? Sau care i-ar răni sentimentele? 

Avea un ton sarcastic. 

— Fii doar atentă, spuse el. Știu că sună nebunește, dar, te 
rog, fii atentă! 

El o privi în ochi, ca să se asigure ca înțelesese mesajul, 
apoi privi din nou în faţă. 

— Prostii, murmură ea cu jumătate de gură. Adevărate 
prostii hocus-pocus. 

Merseră mai departe, tot mai adânc în vale, picioarele 
afundându-h-se în mușchii ca niște bureți cu care era acoperită 
cea mai mare parte a pavajului, stâncile de pe fiecare parte 
deschizându-se treptat, precum gura unui furnal. Soarele stră- 
lucea, lumina sa puternică estompând verdele strident al 
vegetației, totul albindu-se şi contopindu-se, așa că valea părea 
mai puțin frumoasă decât atunci când intraseră în ea. Era și 
mai cald. Nu atât de sufocant cum ar fi fost în deșertul deschis, 
dar nu mai era nici confortabil. Muștele bâzâiau și zburau în 
jurul capetelor lor; începură să transpire. 

De câteva ori, Freya fu sigură că zănise nişte siluete prin 
vegetație. Erau doar nişte umbre neclare și, cum Kiernan 
mergea înainte cu un pas foarte grăbit, nu avuseseră vreme să 
se oprească pentru a privi mai bine. Poteca începu să se încline 
tot mai mult, copacii înghesuindu-se tot mai aproape de ei, 

templul zărindu-se, apoi pierzându-se din nou printre copacii 
din față. Dădură peste niște trepte din piatră crăpate. La 
început sporadice, apoi tot mai dese, poteca transformându-se 
în niște scări vaste, acoperite de rădăcini, care îi purtară în sus, 
la un unghi și mai înclinat, până ajunseră în sfârșit pe plat- 
forma de stâncă. În faţa lor, înfășurată într-o mantie grea de 
iederă şi plante agățătoare, se ridica intrarea monumentală cu 
coloane pe care o văzuseră de departe, fiecare turn trapezoidal 
al acesteia fund încrustat cu un obelisc și un semn sedjet, cadrul 
de sus purtând imaginea păsării sacre Benu. Exact ca în poza 
lui Rudi Schmidt, dar cu o singură diferenţă. În fotografii, 
porțile de lemn erau bine închise. Acum, erau larg deschise. 

Flin încetini pasul până se opri de tot. Kiernan și egiptenii 
n-aveau vreme de pierdut. Trecură cu pași mari pe poartă, 
grăbindu-se fără să arunce măcar o privire la arhitectura din 
Jur, gemenii înghiontindu-i pe Flin și pe Freya. Trecură printre 
turnuri — niște stânci înalte, din calcar lăptos — într-o curte 
vastă, pereţii fiind acoperiți de hieroglife înghesuite, pavajul 
său, ca și drumul pietruit pe care tocmai urcaseră, fund sufocat 
de mușchi și iarbă, și buruieni. Pe alocuri, copaci — palmieri și 
accacia, și sicomori — se forţaseră să crească printre dale, 
dându-le la o parte, conferindu-i locului un aspect dezordonat, 
întretăiat, de parcă s-ar fi plat ușor. 

— Extraordinar, murmură Flin privind în jur, extrem de 
fascinat, fără să vrea. Incredibil! 

Traversară curtea, iarba foșnindu-le în jurul gleznelor și se 
apropiară de o a doua coloană din capătul îndepărtat. Acesta 
era și mai mare decât prima, de asemenea, decorată cu ima- 
gini. Pe turnul din partea stângă, o siluetă umană cu cap de 
șoim ținea în palmă un obelisc, în timp ce dedesubt, mult mai 
MICI, niște oameni păreau să se împleticească în spate, 
acoperindu-și ochii cu mâinile. Pe turnul din partea dreaptă 
era o compoziţie aproape identică, doar că omul avea, de data 

aceasta, cap de leu, iar cei de dedesubt își acopereau urechile 
cu mâinile. 

— Zeii Ra şi Sekhmet, explică Flin când se apropiară, ară- 
tându-i spre stânga, apoi spre dreapta, fiecare întrupând un 
aspect diferit al puterilor lui Benben: Ra, lumina orbitoare, 
Sekhmet, sunetul asurzitor. 

— Nu mai spune, bâigui Freya, necrezând nimic din toate 
astea, așa cum nu crezuse nici cu zece minute în urmă. 

Trecură prin a doua poartă, traversară o altă curte — 
aceasta plină cu zeci de obeliscuni, unele simple, altele cu 
inscripții, unele nu mai înalte decât un stat de om, altele de 
zece ori mai înalte — şi printr-o a treia intrare cu coloane. Când 
trecură de aceasta, Kiernan şi Girgis se opriră brusc. Până şi ei 
priveau acum muţi de uimire. 

În faţa grupului se deschisese o a treia curte. Era de două 
ori mai mare decât celelalte, la rândul lor enorme, zidurile 
fiind străjuite cu statui gigantice ale unor zei și oameni. La 
capătul opus se înălța fațada unui templu colosal, fiecare cen- 
timetru al zidănei — pereți și coloane, și arhitrave, și cornișe — 
fiind pictat în nuanţe strălucitoare de roșu, şi albastru, și verde, 
și galben, culori vii şi vibrante chiar și în lumina orbitoare a 
soarelui, fiecare dintre ele la fel de proaspătă ca atunci când 
fusese aplicată, cu mii de ani în urmă. 

Totuşi, nu templul în sine le tăie respirația. Ci obeliscul 
gigantic, care țâșnea ca o rachetă din centrul spațiului din fața 
lor. Avea peste 30 de metri înălțime și era acoperit de la bază 
până la vârf cu aur, strălucind în razele soarelui, umplând 
curtea cu o lumină orbitoare, de parcă întreg văzduhul ar fi 
fost în flăcări. 

— Dumnezeule atotputernic! mormăi Girgis. i 

Rămaseră toţi locului un moment, holbându-se ca vrăjiți. 
Până și gemenii, care, de obicei, nu aveau nici o expresie facială, 
făcură ochii mari de uimire. Apoi, pocnind din degete, ca să-i 
readucă la realitate, Kiernan îi conduse mai departe. Trecând 


438 Paul Sussman 


de baza obeliscului — acum, de aproape, văzură că toate cele 
patru fațete ale sale erau inscripționate cu mici simboluri sedet și 
păsări Benu —, se apropiară de intrarea în templu. 

Trei bărbați musculoși, cu ochelari de soare, pantaloni de 
camuflaj și jachete de protecție stăteau de pază printre coloa- 
nele din fața clădiri. 

— Ce-i cu formația asta? întrebă Flin. Forțele Speciale? Sau 
ați apelat la ceva privat pentru escapada aceasta? 

Kiernan nu răspunse, îi aruncă doar o privire malițioasă și 
intră în templu. Un bărbat în halat alb de laborator și cu ceva 
ce părea a fi o bonetă de chirurg pe cap le ieşi în întâmpinare, 
vorbind în șoaptă cu Kiernan, înainte să-i conducă mai de- 
parte. Trecură de o serie de holuri, fiecare dintre ele, i se păru 
lui Freya, la fel de mare ca templul din Abydos. Unele erau 
pline de coloane înalte, de forma unor papirusuri, altele erau 
goale, cu pereții decorați cu spectaculoase basoreliefuri pol- 
crome. Una era năpădită de nişte rădăcini monstruoase de 
copac, o alta — străjuită de mese din alabastru pe care erau 
expuse mii și mii de obeliscuni din argilă în miniatură, exact 
precum cel pe care-l văzuse Freya în rucsacul lui Rudi Schmidt 
și în vitrina de la muzeul din Cairo. 

— Dumnezeule, în comparație cu locul ăsta, Karnak pare 
un bungalou de suburbie, murmură Flin privind în jur. 

Merseră mai departe, intrând tot mai adânc în clădire — 
singurele sunete pe care le auzeau fiind cele ale propriilor pași 
și respirația horcăitoare a colegului fumător al lui Girgis — 
până când, în cele din urmă, ieșiră într-o curte aflată în ceea 
ce părea a fi chiar inima templului. Era un loc izolat, mai mic 
decât curțile din față, cu un iaz plin cu flori de lotus în centru 
și un eucalipt gigantic care ieşea din pavaj lângă peretele din 
partea stângă. De cealaltă parte a iazului se afla o clădire tur- 
tită, din piatră. Simplă și fără decorațiuni, era o construcție 
grosolană din cărămizi așezate alandala, care părea complet 
nelalocul ei față de arhitectura impunătoare ce o înconjura. 

Deși nu putea fi sigură, Freya simți că era mult mai veche și 
mai primitivă decât restul templului și probabil că se afla acolo 
de un număr neștiut de ani, dinainte să se fi săpat măcar 
fundațiile structurilor învecinate. 

— Per Benben, o informă Flin. Casa lui Benben. 

În ciuda interesului său evident, Freya observă o uşoară 
anxietate în vocea lui. 

Dădură ocol iazului și ajunseră în faţa singurei uși joase a 
clădini, acoperită cu o perdea de trestii. Cabluri ca niște spa- 
ghete se strecurau afară, înspre niște generatoare portabile 
care mârâiau la capătul celălalt al curți. Omul în halat de 
laborator trase perdeaua la o parte, dezvăluind o trecere 
scurtă, o a doua cortină blocând drumul. Vorbi din nou cu 
Kiernan în şoaptă, înainte să le facă semn să intre. 

— Orice s-ar întâmpla acolo, stai lângă mine și fă ce fac eu, 
îi șopti Flin Freyei, în vreme ce gemenii îi înghionteau de la 
spate. Și nu atinge nimic. 

O luă de mână și, feindu-se, trecură dincolo de cele două 
perdele. O lumină înțepătoare, ca de gheață, îi învălui în timp 
ce bâzâitul generatoarelor fu înlocuit de bipăitul și cârâitul 
echipamentului electronic. 


Freya văzuse multe lucruri ciudate la viaţa ei — o mare 
parte din ele în ultimele zile —, dar nimic asemănător cu scena 
care i se înfățișa acum înaintea ochilor. 

Se aflau într-o încăpere mare, pătrată, foarte simplă, cu o 
dușumea de pământ compactă și pereți, și tavan din piatră, 
exact opusul holunilor bogat decorate prin care tocmai trecu- 
seră, aducând mai degrabă a peşteră decât a ceva făcut de 
mâna omului. Patru lămpi cu halogen învăluiau spaţiul într-o 
lumină rece, pătrunzătoare; o duzină de bărbați și femei 
îmbrăcați la fel, cu halate albe de laborator și bonete de chi- 
rurgi pe cap, stăteau în fața unor monitoare și ecrane de calcu- 
lator, acestea din urmă bipăind și pulsând, afișând grafice și 

secvenţe numerice, și grafice tridimensionale rotative ale unor 
forme geometrice ciudate. 

Freya observă întreaga scenă în câteva secunde, înainte să 
își concentreze atenția asupra elementului cel mai puțin po- 
trivit din tot scenariul, cel care era evident în centrul atenției a 
tot ce se petrecea acolo: ceva ce părea o încăpere de carantină 
exact în mijlocul spațiului. Un cub greu de sticlă, ca un rezer- 
vor, de culoarea chihlimbarului, cu un tub de ventilație într-o 
parte, în vreme ce în cealaltă parte avea o ușă de acces erme- 
tică. În interiorul său se afla o glisieră de lemn pe care stătea 
un obiect de formă nedeterminată, înfășurat în benzi groase 
de pânză. Doi bărbaţi în costume antiradiații îl atingeau cu 
instrumente asemănătoare vergelelor pentru bovine — acestea 
transmițând probabil informații către monitoarele din afara 
camerei —, în timp ce un al treilea bărbat, de asemenea într-un 
costum antiradiații, stătea în genunchi pe podea, cu spatele la 
ei, examinând glisiera. 

Totul era atât de ireal, atât de în întregime greșit și înfri- 
coșător, și nepotrivit, mai asemănător cu o scenă de film decât 
cu viața reală, încât Freya crezu imediat că visează totul. Că, 
de fapt, visase totul de la bun început, că, în realitate, încă 
dormea în apartamentul ei din San Francisco, comod și în 
siguranţă, și cu o soră care era încă în viață. Pentru o clipă 
scurtă de euforie, gândul acesta puse stăpânire pe ea. Apoi, 
simți mâna lui Flin strângându-se în jurul palmei ei. Toate 
astea chiar se întâmplau, își dădu ea seama, chiar era într-un 
templu dintr-o oază pierdută şi, în vreme ce ea se chinuia să 
creadă toată faza cu Benben, ceilalți din încăpere o luau 
extrem de în serios. 

— Prostii, repetă ea cu jumătate de gură. Adevărate prostii 
hocus-pocus. 

Pentru prima dată se simţea îndoială în vocea ei, ca și cum, 
în loc s-o afirme cu încredere, încerca de fapt să se liniştească 
de una singură. 

— Deci, ce avem mai exact aici, doctore Meadows? 

Întrebarea venise din partea lui Molly Kiernan. 

Bărbatul care îi condusese prin templu și care părea să fie 
responsabil de tot — sau, cel puțin, de operaţiunile științifice — 
își înălță capul din fața monitorului peste care era aplecat. 
Venind spre ei, le făcu semn să se apropie de peretele gros, 
de sticlă. 

— Scanarea preliminară arată un miez solid, intonă el cu 
voce nazală și monotonă, cu niveluri ridicate de iridiu, osmiu 
și ruteniu, ceea ce ne spune că este de origine meteorică. Asta 
e tot ce putem stabili în această etapă. Pentru orice altceva, 
vom avea nevoie de contact fizic. 

— Atunci, recomand să avem contact fizic, spuse Kiernan. 
Domnule Usman, în calitate de egiptolog — celălalt egiptolog —, 
îi aruncă o privire cu coada ochiului lui Flin. ... Poate ați vrea 
să faceți onorurile. 

Silueta îngenuncheată lângă glisieră ridică o mână în semn 
de salut și se ridică, mişcându-se în jurul obiectului înfășurat în 
pânză, ca să ajungă direct în fața lor. Acum, că îi putea vedea 
fața prin gluga antiradiații, Freya îl recunoscu pe amicul lui 
Girgis din noaptea aceea din Manshiet Nasser: obraji bucălați, 
tunsoare rotundă, ochelari groși, din plastic. 

— Molly, te implor! pledă Flin. Nu ai idee cu ce te joci aici. 

— O, şi tu ai? rosti Kiernan pufnid indiferentă. Dintr-odată, 
tu ești marele fizician? 

— Știu ce credeau egiptenii antici despre Benben. Și știu că 
l-au ascuns aici dintr-un motiv foarte bun. 

— Așa cum noi l-am găsit cu un motiv foarte bun. Acum, 
dacă nu te superi, profesore Brodie... 

Se simți dispreţ în vocea ei când îi rosti numele. A 

— ... viitorul lumii se află chiar în fața noastră, iar eu una 
mi-aș dori să arunc o privire. Doctore Meadows? 

Omul în halat de laborator îi făcu semn unuia dintre 
colegii săi. Cele patru lămpi cu halogen își diminuară brusc 

lumina și apoi se stinseră, lăsând doar strălucirea fantomatică 
a monitoarelor și a unui singur spot îndreptat spre obiectul 
misterios, învelit în pânză, de pe glisieră. Unul dintre oamenii 
de știință luă o cameră video și începu să filmeze. 

— Vă rog, domnule Usman, rosti Kiernan încrucișându-și 
braţele la piept. 

Usman dădu din cap. Merse rapid până la glisieră și își 
întinse mâinile, lăsându-le să poposească peste obiect o clipă, 
înainte ca degetele să înceapă să desfacă ușor cârpa cu care 
era înfășurat. Fâșiile erau bine legate, iar din cauza mănușilor 
de protecție, fu și mai dificil să apuce materialul. Era ceva 
aproape comic în felul în care scotocea şi îl apuca, pufnind și 
mormăind pentru sine, luptându-se să-l desfacă. Mai trecură 
câteva minute și atât Kiernan, cât și Girgis începură să pară 
vizibil nerăbdăton, dar bărbatul reuși în sfârșit să desprindă 
un capăt al cârpei, după care aceasta începu să se desfacă mai 
ușor, o succesiune de fâșii lungi de pânză, ca bandajele din 
jurul unei mumii. Începu să lucreze mai repede, folosindu-și 
ambele mâini, desfăcându-le în cercuri, trăgând țesătura, fal- 
duri largi de material revărsându-se pe jos, pe glisieră și pe 
podea, ca pielea năpârlită, omul cu camera video deplasân- 
du-se în jurul încăperii, surprinzând scena din unghiuri dife- 
rite. Maldăre de pânză începură să se formeze, obiectul care 
inițial păruse să aibă niște dimensiuni considerabile dimi- 
nuându-se treptat, pe când tot mai mult din acoperământul lui 
era îndepărtat. Deveni tot mai mic şi mai mic, tot mai puțin și 
mai puțin impresionant, scăzând văzând cu ochii, pe măsură 
ce strat după strat de material fu eliminat, până căzu și ultima 
bucată de pânză, dezvăluind obiectul din interior: o piatră 
gni-neagră, urâtă, scundă şi îndesată, de nici un metru înălțime, 
cu vârful tocit și rotunjit, semănând mai mult cu o bornă kilo- 
metrică decât cu un obelisc tradițional. „După toată tensiunea 
acumulată, se gândi Freya, un fâs evident.“ Judecând după 

expresiile lor neimpresionate, era un sentiment comun, 
împărtășit și de Girgis, și de Kiernan. 

— Zici că-i un rahat de câine, murmură unul dintre amicii 
lui Girgis. 

Se lăsă tăcerea, timp în care se holbară cu toți, Kiernan 
încruntată, dând ușor din cap, ca și când ar fi spus: „Asta-i 
tot?“ Apoi, lămpile cu halogen se aprinseră brusc și din nou se 
stârni agitație în cameră. 

Mai mulți bărbați în costume de protecție se alăturară 
celor care erau deja în interiorul camerei de sticlă, îngrămă- 
dindu-se în jurul pietrei, atașându-i electrozi, fire, niște plăci 
adezive cu nişte excrescenţe ca niște lipitori. Impulsurile și 
semnalele se intensificară brusc, monitoarele și ecranele deve- 
nind mai animate din cauza valului de informații. O impri- 
mantă începu să clănțăne nebunește, scuipând în grabă o 
hârtie acoperită cu cifre, vocile se amestecară, strigând încolo 
şi încoace, vorbind într-un jargon pe care Freya nu putu să-l 
descifreze sau să-l înțeleagă. Din interiorul camerei, microfoa- 
nele transmiseră un sunet ascuțit și vâjâit, când ceea ce semăna 
cu o freză stomatologică sfredelitoare fu aplicată la baza pie- 
trei, răzuindu-i suprafaţa, desprinzând un reziduu granulos, 
care fu colectat în pungi sterile de mostre și trecut prin obtura- 
torul de aer pentru anahze suplimentare. 

— Dumnezeu să ne ajute! gemu Flin privind îngrozit, mâna 
sa strângând-o atât de puternic pe a Freyei, încât începu să o 
doară. Habar n-au ce fac. 

Dacă se aștepta să se întâmple ceva — lucru evident, căci 
arăta ca un om care stătea lângă o bombă cu ceas —, nu se 
petrecu nimic. Oamenii în halate albe își continuară hârșâitul 
și ciobitul, și monitorizarea, şi ascultarea, Usman mângâmd 
ușor vârful pietrei, de parcă voia s-o consoleze și s-o liniștească, 
vocea lui auzindu-se intermitent, în vreme ce cânta încet: 

— Iner-wer iner-en Ra iner-n sedjet iner sweser-en kheru-en sekhmel. 
Iner-wer iner-en Ra iner-n sedyet iner sweser-en kheru-en sekhmet. 

Între timp, piatra doar stătea acolo, aşa cum s-ar fi aşteptat 
oricine de la o piatră în oricare alte circumstanțe. Mută, 
nemișcată, fără să explodeze și fără să țipe, și fără să emită vreo 
rază toxică sau orice altceva de care se temea Flin. O piatră 
obișnuită, posomorâtă, de un gri-negru noroios — nimic mai 
mult, nimic mai puțin. După 20 de minute, amicul îndesat al 
lui Girgis se scuză și ieși la o țigară. După alte zece minute, 
celălalt amic al lui Girgis și gemenii ieșiră și ei, apoi Girgis 
însuşi, cu Freya și Flin. Și, în final, Molly Kiernan. Se plimba 
încolo şi încoace pe lângă iaz, vorbind singură, cu sprâncenele 
încruntate, mâinile împreunându-i-se uneori și ochii ridicân- 
du-i-se spre cer, de parcă se ruga. De două ori, Freya și Flin 
încercară să iasă din curte, de două on — inevitabil — fură 
observați, gemenii mergând spre ei și făcându-le semn să 
se întoarcă. 

— Nici să nu vă gândiţi, spuse Kiernan cu o voce aspră, 
fără amuzamentul de mai devreme. M-aţi auzit? Nici măcar să 
nu vă gândiţi dracului la asta! 

În vreme ce își reluă plimbarea în sus și în Jos, cei doi, nea- 
vând nimic altceva mai bun de făcut, se așezară la umbra 
eucaliptului gigantic. Ceasul lui Flin arăta ora 10.57, deşi, așa 
cum observaseră când intraseră în oază, poziția soarelui pe cer 
indica faptul că ar fi fost mult mai târziu — miezul zilei, dacă nu 
chiar după-amiază. 

— E ca și cum timpul se scurge altfel aici, spuse el. 

Fuseseră singurele cuvinte pe care le schimbară. Soarele 
ardea dogoritor, minutele treceau, generatoarele huruiau și 
nimic nu se întâmpla. 

Într-un final, trecuse aproape o oră înainte să fie chemați 
înapoi în încăpere. Kiernan și Girgis păreau furioși. 

— Deci? se repezi Kiernan fără vreun preambul. 

— Nu este nici o îndoială că e un meteont sau o parte 
dintr-unul, începu Meadows cu vocea sa uscată și nazală pe 
când îi conduse spre zona înconjurată de sticlă. În afară de 

iridiu, osmiu și așa mai departe, am detectat urme semnificative 
de olivină și piroxenit, care sugerează în mod clar că e un 
chondnit primitiv... 

— Termină cu prostiile și spune-mi ce poate face. 

Omul de știință se agită nervos. 

— Sunt multe alte teste pe care trebuie să le efectuăm, 
mormăi el. Mult mai multe teste, pe care le vom începe de 
îndată ce o putem transporta într-un laborator cu spectro- 
scoape mult mai puternice... 

Kiernan îi aruncă o privire și el tăcu. 

— E chondrit primitiv, zise el după o pauză stânjenitoare. 
Un meteorit. 

— Bun, dar ce poate să facă? Înţelegi unde vreau să ajung? 
Ce poate să facă? 

Fra vizibil că Kiernan încerca din răsputeri să se controleze. 

— Ce poate face meteonitul? Ce e în el? Ce-ţi spun toate astea? 

Făcu un semn spre mașinăriile din încăpere. Meadows își 
trecu un deget peste marginea mapei pe care o ținea în mână, 
dar nu răspunse. 

— Asta-i tot? se înteți vocea lui Kiernan. Vrei să-mi spui că 
asta-i tot? Asta vrei să-mi spui? 

Omul de ştiinţă ridică nervos din umeri. 

— E chondnt primitiv, repetă el neajutorat. Un meteorit, o 
bucată dintr-o piatră din spațiu. 

Ea deschise gura, o închise din nou, rămase locului, cu o 
mână atingându-și crucea de la gât, cealaltă fiind încleștată 
într-un pumn. Tăcere. Toată lumea tăcea. Chiar și sunetul 
aparatelor electronice părea să se fi diminuat, de parcă ar fi 
luat parte la această dezamăgire generală. O pauză lungă, 
apoi, în camera de sticlă, bărbații începură să-și dea jos glugile 
de protecție şi să tragă de firele de electrozi care acopereau 


piatra. Flin începu să chicotească. 

— O, e de nepreţuit, râse el pe înfundate. Douăzeci și trei de 
ani și Dumnezeu știe câți morți, și toate pentru o bucată 
de piatră inutilă. E al naibii de nepreţuită. 

Toată anxietatea lui păru să fi dispărut, scena părând să fie 
opusul celei de lângă avion. Acum, i se păru lui Freya, Flin era 
cel care savura momentul, iar Kiernan și Girgis erau cei care 
trebuiau să facă față situației. 

— Dar textele, murmură Kiernan. Spuneau... Experții, 
toată lumea spunea... 

Se întoarse, arătând spre Flin. 

— Tu ai spus! Tu mi-ai spus. Că era real, că egiptenii o folo- 
seau... tu mi-ai spus! Mi-ai promis! 

El își ridică braţele. 

— Mea culpa, Molly. Se pare că n-am fost doar un spion de 
rahat, ci şi un egiptolog pe măsură. 

— Dar ai spus, mi-ai zis, toți mi-au zis... că are puteri, că i-a 
distrus pe inamicii Egiptului... Buzduganul zeilor, cea mai de 
temut armă cunoscută omului! 

Începu să urle cu ochii ieşiţi din orbite, salva adunându-i-se 
din nou în colțurile gurii. 

— Ai grijă, asta mi-ai spus! Să nu mă joc cu ea, că sunt 
lucruri pe care nu le înțelegem, lucruri necunoscute! Puteri, 
mi-ai zis că are puteri! 

— Se pare că m-am înșelat, spuse Flin făcând o pauză îna- 
inte să adauge: Haide, Molly, trebuie să recunoști că este totuși 
amuzant! 

Era chiar propoziția pe care o rostise ea mai devreme și era 
clar că nu i se mai părea amuzant acum, că i-o arunca verde-n 
față. Se uită cu ură la el — cea mai rea și mai nimicitoare pri- 
vire pe care o văzuse Freya vreodată. Apoi, ridicând un deget 
de parcă ar fi spus „O să mă ocup de tine imediat“, se întoarse 
din nou spre Meadows, ocărându-l, ordonându-i să-i arate 
ce-a descoperit, să-i explice, zicându-i că trebuie să fi făcut o 
greşeală și că trebuia să refacă testele. 

— Mi-au spus! continuă ea să tipe. Toată lumea mi-a spus... 
că are puteri, așa mi-au spus, că are puteni! 

Girgis și amicii săi se băgară și ei, sporovăind într-o ames- 
tecătură de engleză și arabă, tipând la oamenii de știință și la 
Usman — care stătea acum singur în camera de izolare, o figură 
oropsită, cu ochelarii săi de plastic groși —, și la Kiernan, insis- 
tând că, indiferent dacă piatra avea sau nu puteri, ei tot se 
aşteptau la plata întreagă. Omul gras, cu mustață, își aprinse o 
țigară, iar Meadows — care stătuse neajutorat, îndurând ocara — 
își pierdu și el cumpătul, cerând ca ţigara să fie stinsă imediat, 
ca să nu interfereze cu echipamentul electronic. Doi dintre 
colegii lui veniră să-l susțină și toată lumea tipa în același timp 
şi se certau, gemenii băgându-se în seamă fără nici un motiv, 
în afară de faptul că asta făceau de obicei. Toată clădirea 
răsuna de zgomotele disonante ale certunlor înverșunate. 

— E timpul s-o ștergem, șopti Flin luând-o pe Freya de braţ 
și trăgând-o prin cameră. Ajunseră la ușă, se opriră să se asi- 
gure că nu erau urmăriți și dădură să iasă. În clipa aceea, 
unul dintre bărbații în halate albe — un tânăr cu păr cârlonţat, 
care se afla nu departe de ușă și care, în ciuda confuziei gene- 
rale, era încă aplecat asupra monitorului — ridică brusc o 
mână Și spuse: 

— Hei, priviți aici! 

Nu cuvintele în sine îi făcură pe Flin și pe Freya să se 
oprească și să se întoarcă în cameră, ci nerăbdarea cu care 
fuseseră rostite. 

— Priviţi aici! repetă omul fluturând din mână, ca să le 
atragă atenția. 

Pe ecranul din fața acestuia, Freya putu să vadă nişte 
coloane de cifre ridicându-se și căzând precum clapele unui 
pian. Însă cearta continuă: vocea bărbatului se pierdu printre 
tipetele generale și acesta trebui să repete a treia oară, înainte 
ca zarva să se potolească încet și toți să-i dea atenție. 

— Se întâmplă ceva, spuse el. Priviţi! 

Toată lumea se îmbulzi în față, adunându-se în jurul ecra- 
nului. Chiar și Flin, și Freya veniră mai aproape, lăsându-și 
evadarea pe mai târziu, vrând să vadă ce se întâmplă. 

— Ce-i asta? întrebă Girgis în timp ce semnalele luminoase 
de pe monitorul din fața sa deveneau din ce în ce mai animate. 
Ce înseamnă asta? 

Meadows se aplecă peste umărul colegului său, încruntat, 
în vreme ce privea coloanele urcând și coborând, ajungând 
chiar la marginea ecranului înainte să cadă din nou. 

— Activitate electromagnetică, murmură el. Activitate elec- 
tromagnetică intensă. 

— De unde? De la piatră? 

Era vocea lui Kiernan. 

— Nu se poate, spuse Meadows. Am monitorizat-o vreme 
de două ore şi nu a fost nici o... Pur și simplu, nu... 

Se răsuci și traversă camera spre încăperea din sticlă, 
ceilalți urmându-l. Flin și Freya rămaseră lângă ușă, fără să-i 
observe cineva, toți ochii fiind ațintiți acum asupra lui Benben. 
Usman era încă în încăpere, cu o mână protectoare deasupra 
pietrei, de parcă ar fi fost capul unui copil; un guler de fire și 
electrozi se încolăceau la baza acesteia, unde le puseseră 
oamenii în costume albe după ce le desprinseră. Nu arăta cu 
nimic diferit faţă de atunci când o desfăcuseră — o piatră gra- 
nuloasă, turtită, ca o parabolă butucănoasă, gri spre negru. 

— Harker? stngă Meadows. 

— E în afara gradației, raportă bărbatul cârlionțat. N-am 
mai văzut așa ceva... 

— Cresc radiațiile alfa, beta și gamma, anunţă alt om de 
știință. O creștere impresionantă. 

Meadows se grăbi înapoi și se aplecă să examineze această 
nouă descoperire când o femeie din partea opusă a camerei 
strigă şi ea — ceva despre ionizarea non-secvențială —, forțându-l 
să plece brusc înspre locul acela și să privească ecranul ei. Se 
amestecară și alte voci. Entuziaste, insistente, țipând că și ei 


Oaza ascunsă 449 


primesc informații neașteptate, amestecând cuvinte și fraze 
care nu însemnau absolut nimic pentru Freya. Meadows se 
grăbi de la un ecran la celălalt, dând din cap şi repetând 
întruna: „Nu se poate, nu se poate“. Imprimanta, care nu mer- 
sese în ultimele câteva minute, începu din nou să clănțăne, și 
mai frenetic decât înainte, scuipând ceea ce părea a fi o limbă 
de hârtie fără capăt. Sunetele electronice reveniră şi ele răzbu- 
nătoare, umplând camera cu o simfonie de bipun și pârâituri. 
Monitorul şi ecranele computerelor duduiau de atâta activi- 
tate caleidoscopică, ameţitoare. 

— Ce se întâmplă? strigă Girgis. 

Meadows îl ignoră. Grăbindu-se spre camera de sticlă, îi 
porunci lui Usman să iasă de acolo. Egipteanul nu se mișcă, 
rămase doar locului, holbându-se la piatră, transfigurat, con- 
fuz, cu un fel de privire goală pe faţă. Meadows își repetă 
ordinul de două ori, de fiecare dată pe un ton mai insistent. 
Apoi, cu un gest neajutorat din mână, îi făcu semn unui coleg, 
care apăsă un buton. Camera fâsâi, se închise şi se sigilă, cu 
Usman înăuntru. 

— Îmi pare rău că trebuie să fac asta, domnişoară Kiernan, 
începu Meadows, dar nu pot să risc... 

— Dă-l dracului, îl întrerupse Girgis. Dar noi? Suntem în 
pericol? Suntem în siguranță? 

Meadows se uită lung la el, șocat de lipsa de îngrijorare a 
egipteanului față de colegul său, apoi lovi cu palma partea din 
față a incintei protectoare. 

— Este sticlă căptușită cu plumb, armată cu nanotuburi de 
carbon, de aproape opt centimentri grosime, cu pereți mul- 
tipli. Adică nu iese nimic de acolo. Deci, ca să vă răspund la 
întrebare, da, suntem în perfectă siguranţă. Din păcate, nu pot 
afirma același lucru și despre colegul dumneavoastră. 

Usman începuse să se legene înainte și înapoi, lăsându-se 
cu o mână pe piatră, pentru a se sprijini. Vorbea singur, cu 

ochii lucind, de parcă ar fi intrat în transă, aparent doar pe 
jumătate lucid. 

— Ce dracu” are? întrebă omul gras. E beat? 

Nimeni nu răspunse. Usman continuă să se legene, mâna sa 
liberă pipăind costumul de protecție, încercând să-l deschete. 

— Ana harrran. Vocea sa răsună prin interfon. Părea năuc și 
dezorientat. Ana eyean. 

— Spune că-i e cald, murmură Flin traducându-i Freyei. 
Că nu se simte bine. 

— Ce i se întâmplă? întrebă ea, orpilată și fascinată în 
același timp. 

Flin clătină din cap, neștiind ce să răspundă. Usman se 
împletici, îşi recâștigă echilibrul, apucă fermoarul și începu 
să-l deschidă, dându-și Jos costumul și scoţându-l, dezvelind 
niște pantaloni albaștri și o cămașă albă pe dedesubt. 

— Ana harran, bolborosi el. Ana eyean. 

Își dădu jos şi cămașa, și pantalonii, rămânând în chiloți, 
ciorapi și pantofi. Ar fi fost amuzant dacă nu s-ar fi simțit evi- 
dent rău, pieptul umflându-i-se de parcă s-ar fi chinuit să res- 
pire, mâinile tremurându-i incontrolabil. 

— Ha-ee-yee betowgar, gemu el lovindu-se peste coapse și peste 
burtă. “Fla-ee-yee betowgar. 

— Mă doare tare, traduse Flin. 

— O, Doamne! şopti Freya. Nu pot să mă uit la asta. 

Dar continuă să se uite, așa cum făcură toți, hipnotizați 
într-un fel morbid de scena care se derula în camera de caran- 
tină din sticlă. Imprimanta continuă să scoată zgomote tot mai 
furibunde, bipurile şi beculeţele deveniră tot mai violente, de 
parcă once forţe s-ar fi întețit o făceau într-un ritm accelerat. 
În pofida asigurării lui Meadows cum că totul era în ordine, 
Girgis și ceilalți egipteni se îndepărtară de camera de protecție. 
Spre deosebire de Kiernan, care se dusese direct spre ea, apă- 
sându-și o mână pe sticlă, în timp ce cu cealaltă ținea crucea 
de la gât, ochu strălucindu-i de entuziasm. 

— Haide, şopti ea. Haide, scumpo, arată-ne ce poți. Dună 
de Foc, voce a lui Sekhmet. Ha:de, haide! 

Usman se împiedica de-acum prin incinta izolată, gemând 
de durere, frecându-și ochii și ținându-se de urechi. 

— Ana haragar, mormăi el. Ana larzin arooh let-tawarlet. 

— Isuse! murmură Flin cu respirația tăiată. Spune că i se 
face rău, că trebuie să... 

Usman se chirci și căzu în genunchi, chiar în fața lui 
Kiernan. O cantitate mică de vomă apoasă îi ţâșni din gură, 
chiloțu săi albi pătându-se cu o culoare maronie. 

— A făcut pe el! râse bărbatul cel gras. Ia uitați-vă! Idiotul 
ăla mizerabil a făcut pe el! 

— Iner-wer iner-en Ra inner-n Sedyet iner sweser-en kheru-en sekhmet.... 
intonă Usman lent, forțându-se să se ridice în picioare și rămâ- 
nând locului, cu fața și burta lipite de sticlă, brațele atârnân- 
du-i grele pe lângă corp. 

Trecură 30 de secunde, reacțiile mașinăriilor electronice 
calmându-se încet, de parcă procesul ce le cauza începea să se 
potolească. Apoi, brusc, se petrecură două lucruri la scurtă 
vreme unul după celălalt. Se auzi un zumzet sonor, adânc. 
Părând să vină chiar din piatră, reverberă ca o bătaie de inimă 
măreaţă, făcând ca întreaga construcție să se cutremure, chiar 
dacă sunetul în sine nu era neapărat puternic. Aproape conco- 
mitent explodă o lumină puternică — tot din interiorul pietni — ca 
un bliţ, dar mult mai strălucitor și mai intens. Dură doar o 
fracțiune de secundă și coloritul de chihlimbar al sticlei îi pro- 
tejă de explozie. Chiar și așa, fură cu toții orbiți pentru o clipă. 
Braţe se ndicară și acoperiră ochi, imprimanta și monitoarele 
tăcură brusc, ecranele computerelor și lămpile se stinseră, cu- 
fundând camera în întuneric. Se auziră țipete, mișcare, vocea 
lui Girgis cerând să i se explice ce se întâmplă. Apoi, la fel de 
brusc cum se stinseseră, aparatele electrice își reveniră. Moni- 
toarele și computerele se restartară, lămpile cu halogen pâl- 
pâiră din nou. Urmă o pauză în care toți clipiră, obişnuindu-se, 

apoi se auziră iarăși țipete și sunetul scos de cineva căruia îi 
venea să vomite. 

— O, Dumnezeule, se înecă Freya ducându-și o mână la 
gură. O, Dumnezeule, ajută-l! 

În faţa lor, Usman stătea în exact aceeași poziţie în care 
fusese înainte să se aprindă lumina, încă lipit de sticlă, încă în 
chiloți, şosete și pantofi. Doar că pielea îi dispăruse. Corpul — 
membrele și faţa, și pieptul — îi lucea acum, acoperit doar de 
tendoane, mușchi, oase și ţesut adipos. Onbil, dar încă părea să 
fie în viață, căci scoase un răcnet gutural, bolborosit, ochii lui 
fără pleoape învârtindu-se încolo şi încoace în spatele ochela- 
rilor, în timp ce încerca să-și dea seama ce se întâmpla. Mormăi 
ceva și încercă să facă un pas în spate, dar partea din față a 
corpului, de la talie în sus — burtă, piept, obraz drept —, părea să 
fi fuzionat cu sticla. Încercă din nou, ochii învârtindu-i-se funoși, 
coastele tresărindu-i în sus și în Jos, în vreme ce se chinuia să 
respire. Apoi, ridicându-și braţele fără piele — Freya nu înţelegea 
unde găsise puterea s-o facă —, își puse mâinile pe sticlă, scrâșni 
din dinții fără buze și împinse, smulgându-se de pe sticlă. Se auzi 
un sunet jilav, ca de rupere, și bărbatul se bălăbăni în spate, fâșii 
groase din carne rămânând pe sticlă. Pentru o chpă foarte scurtă 
Și grețoasă, îi zăriră maxilarul, intestinul gros și ceea ce părea a 
fi o parte din ficat. Apoi urmă încă un puls vibrant, încă o 
explozie de lumină și totul se scufundă din nou în întuneric. 

— Am plecat de aici, spuse Flin prinzând-o pe Freya de braţ 
și împingând-o prin prima perdea de la intrarea în încăpere. 

În același timp, se auzi vocea lui Kiernan răsunând în 
bezna din urma lor. 

— Vedeţi ce poate face! Doamne Sfinte, e un miracol! 
Un miracol frumos! Fiţi smeriț în fața puterii măreţe a lui 
Dumnezeu! Îți mulțumesc, Doamne, îți multumesc! 


Odată ieșiți în curte — umbrele lor alungindu-se în timp ce 
soarele scăpăta spre vest — o luară la fugă. Freya se lupta cu 

nevoia puternică de a vomita. Nu-i mai păsa ce li se întâmpla 
lui Girgis sau celorlalți sau de dorinţa ei de a-și răzbuna sora. 
Voia doar să iasă de acolo. 

Nu apucară drumul drept prin templu. Părăsiră curtea 
printr-o poartă laterală și merseră în zigzag printr-un labirint 
de pasaje și galerii, și coloane, în încercarea de a trece pe lângă 
gardieni în costume de protecție din fața clădirii. În cele din 
urmă, mai mult din noroc decât intenționat, ajunseră în cea 
de-a doua curte imensă prin care trecuseră mai devreme, cea 
phnă de obeliscuri de diferite mărimi. Făcură o pauză să-și 
tragă sufletul, ciulindu-și urechile, asigurându-se că nu erau 
urmăriți, apoi o luară din nou la goană. Tocmai ce trecuseră 
prin intrarea cu coloane de la capătul curții în prima și cea mai 
îndepărtată curte, când pulsul acela bizar reverberă din nou în 
spatele lor, exact la același volum pe care îl avusese și în încă- 
pere. Întregul templu păru să se zguduie. 

— Trebuie să ieşim din oază! țipă Flin făcându-i semn să 
traverseze curtea, împiedicându-se de pavajul neuniform, aco- 
perit cu muşchi. Orice ar fi început, e doar începutul. Trebuie 
să ieşim de aici! 

— Ce-o să se întâmple? strigă Freya ținându-se după el. 

— Nu știu, dar, din câte-am văzut, n-o să fie deloc frumos. 
Si asta chiar fără să iei în calcul toate blestemele aruncate 
asupra oazei. 

Cu 30 de minute în urmă, Freya ar fi râs de acest ultim 
comentariu. După ce se întâmplase în încăpere, luă însă cuvin- 
tele foarte în serios. 

— Haide! tipă el. Trebuie să ne mișcăm! 

Ajunseră la primele coloane, cele care se aflau chiar la 
intrarea în templu, şi începură să treacă printre ele, turnurile 
lor trapezoidale înălțându-se deasupra, o mare de copaci 
întinzându-se la distanţă în fața lor. 

— ȘI dacă sunt mai mulți? strigă ea aducându-și aminte de 
siluetele pe care le văzuse strecurându-se printre copaci, 


454 Paul Sussman 


pe când traversaseră valea mai devreme. Băieții cu ochelari 
de soare. 

— Ne ocupăm de asta la momentul respectiv. Haide să... 

O mișcare ca prin ceaţă și o siluetă îndesată, musculoasă 
ieși dintr-o nișă a unei coloane, lovindu-l pe englez în față, cu 
un pumn plin de inele, spărgându-i buza și trântindu-l la 
pământ. O siluetă identică ieși dintr-o nișă din coloana cea- 
laltă, punându-i piedică Freyei și doborând-o la pământ, lângă 
Flin, fata lovindu-se cu fruntea de pavaj, palmele jupuindu-i-se 
pe piatră. 

— Salut, englezoiule, spuse o voce grohăită. Pleci acasă? 

— Pleci mormânt, se auzi o altă voce, ciudat de asemănătoare. 

Un râs, apoi niște mâini aspre îi forțară să se ridice în picioare. 


În momentul în care luminile se reaprinseseră în cameră și 
absenţa lui Flin și a Freyei fu observată, Girgis îi trimise pe 
gemeni după ei, ceea ce era păcat, pentru că, după două zile 
în care nu făcuseră nimic, lucrurile începuseră în sfârșit să 
devină interesante, cu Usman prăjit în halul ăla. Cel mai amu- 
zant lucru pe care-l văzuseră vreodată, al naibii de haios. Dar 
Girgis era șeful — cel puţin, pe moment —, deci își luară 
tălpășița, traversând templul, așa că ajunseseră în fața lui îna- 
intea celor doi occidentali. Se plasară la intrarea în templu, 
sărind în momentul în care apăruseră urmăriţii, dându-i 
codoşului ăluia de englez un pumn greu, unul pe care și-l 
merita de ceva timp. 

Îi săltară pe amândoi în picioare, englezul ștergându-și 
bărbia de sânge și bolborosindu-le ceva, mai întâi într-o limbă 
care bănuiau că era limba lui maternă, apoi în arabă, rahatun 
despre inscripții și blesteme. Îi mai cărară vreo doi pumni Și îl 
târâră pe el și pe fată în prima dintre curțile gigantice, unde îi 
obhgară să îngenuncheze unul lângă celălalt, în vreme ce ei se 
puneau de acord cum să scape de ei. Un glonţ în cap? Să le 

taie gâtlejurile? Să-i bată până mor? Fiind ultima lor sarcină 
înainte să se retragă, trebuiau s-o facă bine. Să încheie în forță. 

— Eu votez să-i punem la un loc cu Usman, zise cel cu ure- 
chea sfârtecată. 

— Nu cred c-o să ne lase, răspunse celălalt, în mod clar 
dezamăgit. În cazul în care, știi, ar ieşi chestii de acolo. E o 
idee bună, totuși. 

Se auzi încă o bubuitură în timp ce un alt puls ciudat 
răsună în jurul templului, pământul cutremurându-se sub 
picioarele lor. Barodi, sau cum dracu” l-o fi chemat, făcea 
semne disperate din mâini, vorbind întruna despre blesteme, 
forţe care nu puteau fi controlate. ÎI loviră în testicule — asta da 
forță! — şi acesta se prăbuși cu gura căscată. Fată ţipă și încercă 
să-i pocnească, așa că o pălmuiră bine și pe ea. Scroafă proastă. 
Scroafă urâtă. Slabă. Mult prea slabă. 

Se dădură câțiva paşi în spate și își reluară discuția în 
vreme ce, în fața lor, englezul se târî încet înapoi pe genunchi. 

— Trebuie să mă credeți, îi rugă el, ajutând-o şi pe fată să se 
ridice, verificând dacă era în regulă. E doar începutul. Trebuie 
să ieşim din oază. Puteţi face ce vreți după ce ieşim de aici, dar, 
dacă rămânem, murim. Înţelegeți ce vă spun? Murim. Cu 
toții. ȘI voi. 

Încercară să-l ignore, dar el continuă, iar ei ajunseră la 
concluzia că un glonţ în cap era până la urmă cea mai bună 
idee, dacă nu din alt motiv, pentru simplul fapt că era cel mai 
rapid mod de a-l face pe nenorocit să tacă din gură. Decizia 
odată Juată, se mai dădură câțiva pași îndărăt și își scoaseră 
pistoalele Glock. Englezul își puse brațul în jurul fetei și o trase 
protector lângă el, în timp ce continua să turuie. o 

— Vrei să-l omon pe el sau pe fată? întrebă geamănul cu 
nasul turtit. 

— Ce dracu” e în neregulă cu tine? 

— Ar fi ușor în ambele cazuri, replică fratele. 

— Tot locul ăsta o să explodeze și voi vorbiți despre cine 
omoară pe cine! 

— Atunci, îl împușc eu pe el, spuse primul geamăn. 

— E în regulă din partea mea, răspunse fratele lui. 

— Măcar dați-i drumul ei! 

— La trei, ziseră ei deodată, ndicându-și pistoalele. Unu... 
doi... 

— Ignoranții dracului! răcni el. Parcă Red Devils trebuiau 
să aibă grijă unul de celălalt! 

— Trei. 

Nu se auziră împușcătun. Gemenii rămaseră acolo, cu 
braţele întinse, cu armele ațintite, o expresie de nedumerire 
pe faţă. 

— Eşti fan El-Ahly? întrebară ei la unison. 

— Ce? | 

Barodi avea o expresie cenușie, confuză, cu braţul încă în 
jurul fetei. 

— Ai spus că Red Devils își poartă întotdeauna de grijă, 
rosti unul din ci. 

— De ce-ai spune asta dacă n-ai fi fan El-Ahly? completă 
celălalt. 

— Eşti un Ahlawy? întrebară ei la unison. 

Nu reușea să-și dea seama dacă își bat joc de el, dacă era 
vreun fel de glumă morbidă. Alături, fata tremura, ochii 
mișcându-i-se încolo și încoace, șocată și năucită. 

— Eşti un Ahlawy? repetară ei. 

— Am bilete pentru tot sezonul, murmură el. 

Gemenii se încruntară. Nu se așteptaseră la asta. Și erau 
tulburaţi. Își coborâră încet armele. 


— Unde stai? [ 
— Ce? 


— În stadion. Unde stai? 
— Sunteţi pe punctul de-a mă omori și mă întrebaţi unde 


Pe ui 


stau pe stadion? 

Armele se ndicară din nou. 

— În partea de vest, pe rândurile de jos. Chiar deasupra 
liniei de demarcare. 

Gemenii schimbară o privire. Un tip care avea bilete 
pentru tot sezonul. Și în partea de vest. Chiar deasupra liniei 
de demarcare. Impresionant. Deși putea să fie o cacealma. 

— Câte titluri de Ligă am câștigat? 

Englezul își dădu ochii peste cap, nevenindu-i să creadă ce 
se întâmpla. 

— E cumva un nenorocit de... 

— Câte? 

— Treizeci și trei. 

— Cupe ale Egiptului? 

— Treizeci și cinci. 

— Liga Campionatului African? 

El numără pe degete, fata de lângă el stând în genunchi, cu 
ochii mari, uluită. 

— Patru, spuse el. Nu, cinci. 

Gemenii mai schimbară o privire — tipul știa ce vorbește. 
Făcură o pauză, apoi, ca să fie siguri: 

— Cine a marcat golul câștigător în finala Cupei din 2007? 

— Pentru numele lui Dumnezeu! Osama Hosay, din pasa 
lui Ahmad Sedik. Am fost acolo. Mohamed Abu Treika mi-a 
dat un bilet cadou, după ce l-am luat pe fiul lui în vizită la 
Muzeul Egaptean. 

Asta puse capac. Ordine sau nu, străini sau nu, nu aveau 
de gând să omoare un suporter Red Devils. Mai ales pe unul 
care îi făcuse o favoare lui Mohamed Abu Treika. Își coborâră 
armele și le vârâră înapoi în tocuri, făcându-le semn occiden- 
talilor să se ridice, murmurând niște scuze printre dinți: n-am 
știut că sunteți suporteri Devils, fără resentimente, poate ne 
vedem la un meci cândva. Se priviră toți rușinați, apoi, în clipa 
în care un alt puls profund răsună în templu, Barodi începu să 
o tragă pe fată în spate, înainte să se răsucească amândoi și s-o 

rupă la fugă. Când ajunseră la intrarea din fața templului, 
englezul încetini și ţipă peste umăr: 

— Entoo aarfeen en Girgis amalekawy. Știţi că Girgis e suporter 
al Zamalekului, nu-i așa? 

Apoi, dispărură, ieşiră pe poartă, în oaza de dincolo. 

— A spus cumva că Girgis e suporter al Zamalekului? 
întrebă unul din gemeni, oripilat. 

— Exact asta a spus, răspunse fratele lui, la fel de oripilat. 

— Am lucrat pentru un White Knight’? 

— Un Camalekawy? 

Se uitară unul la celălalt, neînţelegând. În afară de tatăl lor 
cretin, cel mai mult pe lume îi urau pe suporteni Zamalekului 
— gunoaie, toți, nişte gunoaie jegoase. Și acum li se spusese că 
lucrau pentru unul. Că lucraseră pentru el în ultimul deceniu. 

— Să ieşim de aici. 

— Girgis? 

- O s-avem grijă de el în Cairo. Îi dăm o lecție pe care n-o 
s-o uite. 

— Idiotul! 

— Idiotul! 

Se încruntară și erau pe punctul de-a o șterge de acolo, 
spre poarta principală, când fratele cu urechea spintecată 
întinse brusc mâna și-l prinse pe celălalt de braţ. 

— Am putea să luăm și niște aur cu noi, rosti el. Ştii tu, de 
la stâlpul ăla înalt. 

Scoase un briceag din buzunar, îl deschise și făcu o mișcare 
ca și când ar fi secerat ceva. 

— Să-l lăsăm în fundu” gol, să-l vindem în Khan el-Khalili. 

— Ar fi o idee, fu de acord celălalt. 

— Să cumpărăm ceva frumos pentru mama. 

— Să deschidem un alt stand de rly. 

— Să facem ca totul să fi meritat ceva. 


! Cavaler alb (în lb. engleză, în original) 

Ezitară, întreagă curte cutremurându-se în timp ce o altă 
bubuitură umplu văzduhul. Apoi, cu un semn din cap, se 
intoarseră și porniră prin templu, vorbind despre aur și torly, și 
despre cum le-ar plăcea să-i închidă pe toți suporterii Zama- 
lekului în camera aia de sticlă, să apese un întrerupător și să-i 
privească în vreme ce se prăjesc. 


— Ce dracu” le-ai spus? întrebă Freya cu respiraţia Între- 
tăiată, în timp ce Flin trecu prin poarta monumentală, traver- 
sând luminișul îngust din faţa templului. 

— Le-am spus că sunt un Diavol Roșu. 

— Ce? 

— E o poveste lungă. Acum, vreau doar să ieşim de aici. 
Haide! 

Sănră pe treptele care duceau spre baza templului. Ajun- 
gând pe pământ plan, alergară printre copaci, alunecând și 
împiedicându-se pe pavajul neuniform, bubuiturile din templu 
auzindu-se acum la intervale regulate, fiecare dintre ele 
trimițând o trepidație în toată oaza, de parcă piatra însăși se 
cutremura de sunetul acela. 

— Nu era vorba și despre un crocodil? Și un șarpe. 

— Cele două blesteme, răspunse Flin sărind peste o rădă- 
cină uriașă care crescuse prin pavaj. „Fie ca răufăcători să 
fie zdrobiți de fălcile lui Sobek și înghițiți în pântecele şar- 
pelui Apep.“ 

— Și asta ce înseamnă? 

— N-am nici cea mai vagă idee. Haide! 

Continuară să coboare, sfincșii și obeliscurile străjuind 
drumul pietruit de ambele părți, defileul începând să se îngus- 
teze. Atât de insistente erau bubuiturile lui Benben, încât abia 
acum Freya observă că tnlunle păsărilor — nu demult, atât de 
sonore — dispăruseră, la fel și bâzâitul, și ţârâitul insectelor. Se 
uită în jur și în sus, dar, în afară de ceva ce păreau a fi vulturi 
care dădeau târcoale pe cer, valea părea brusc pustie și lipsită 

de viață. Flin probabil că observase același lucru, pentru că 
încetini și apoi se opri de tot, privind copacii și stâncile înainte 
s-o rupă din nou la fugă, forțându-se și mai tare decât înainte. 
Absența faunei păru că îl speniase la fel de tare, dacă nu și mai 
tare ca bubuitunile pietrei. 

— Cel puțin, se pare că şi oamenii lui Molly au dispărut, 
strigă Freya alergând în urma lui. Se uitase cu atenție în desiș, 
în timp ce coborâseră, şi nu văzuse nici o siluetă dintre cele pe 
care le observase când urcaseră. Începu să creadă tot mai tare 
că aveau să reușească să iasă din oază prin tunel fără nici o 
problemă. Probabil că toți au... 

Flin se opri brusc. O enormă frunză de palmier se înălța în 
stânga lor, un braţ de granit colosal — la dreapta lor. În față, în 
mijlocul drumului pietruit, se afla un om într-o jachetă de 
protecție și cu niște pantaloni de camuflaj de culoarea nisi- 
pului, cu o mitralieră automată Heckler & Koch MP5, pe care 
o ţinea pe umăr, îndreptată spre ei. O a două siluetă în jachetă 
de protecție ieși din spatele palmierului, ținând și ea o armă 
automată. Flin se întinse și o apucă pe Freya de mână în vreme 
ce o altă detunătură reverberă prin vale. De data aceasta, nu 


N 


Lui Molly Kiernan îi plăcuseră dintotdeauna artificiile, 


mai avu ce să spună. 


încă de când urmărea serbările de 4 Iulie din orașul ei natal, 
North Platte, Nebraska, când toată famila se aduna să pri- 
vească uimită cum explozii strălucitoare colorau cerul nocturn 
de deasupra Lincoln County Fairgounds, la marginea orașului. 
De atunci, văzuse focuri de artificii și mai mari, şi mai specta- 
culoase — cele de la piramide, de Ziua Națională a Egiptului 
erau întotdeauna impresionante —, dar nimic nu se compara 
cu scena care se derula acum în camera de izolare. 

De fiecare dată când un puls profund şi sonor se auzea din 
Benben — și, în ultimele 20 de minute, deveniseră tot mai frec- 
vente — era însoțit de o explozie orbitoare de lumină. Blițunle 
deveniseră tot mai luminoase și mai aprige, iar Meadows 
insistase să poarte toți ochelari antiradiații, ca un fel de 
protecție suplimentară pe lângă coloritul protector al ecra- 
nelor din sticlă căptușite cu plumb ale camerei de izolare. 
Începuseră să apară culori înăuntrul pietrei, la început palide, 
abia perceptibile, niște minuscule puncte strălucitoare, roșii și 
albastre, și argintii, şi verzi, care străluceau pentru o clipă în 
masa întunecată a pietrei, înainte să dispară din nou. Pe 
măsură ce pulsurile deveniră tot mai frecvente și blițunle de 
lumină — tot mai orbitoare, culorile deveniră și ele tot mai 
puternice și mai pătrunzătoare. Punctele se preschimbară în 
dungi, dungile se făcură spirale, întreaga piatră arzând cu un 
caleidoscop strălucitor de nuanţe, o aură densă părând să se 
desprindă de pe suprafața ei precum un abur, învăluind-o 
într-o ceaţă aurie, compactă. 

— Ce frumos, strigă Kiernan aplaudând de plăcere. O, 
Doamne, e cel mai frumos lucru pe care l-am văzut vreodată! 
Nu credeți? N-am dreptate? Cel mai frumos lucru din lume! 

Nimeni nu-i răspunse, fiecare persoană din cameră pri- 
vind cu gura căscată la scena tot mai intensă care se derula 
înaintea lor, monitoarele și imprimanta fund acum tăcute, 
ecranele calculatoarelor goale, dispozitivele electronice arse și 
stinse demult. 

— E sigur? tot întreba Girgis. Cu ochelarii săi străluciton, 
din cauciuc, cu părul lui subțire pomădat și pieptănat spre 
spate, cu gura sa fără buze, părea mai reptilian decât nicio- 
dată. Suntem într-adevăr în siguranță? N-am nici un chef să 
ajung ca el. 

Se referea la Usman, sau la ceea ce fusese odată Usman. 
Nu mai rămăsese mare lucru din egiptolog, fiecare explozie de 
lumină mai topind o parte din corpul său, reducându-l strat 

cu strat, ca o ceapă decojită, până ce rămăsese din el doar un 
morman de oase pe podea, la piciorul lui Benben. Ireal ames- 
tecate cu pantofii, șosetele, chiloți și ochelarii lui. 

— Suntem în perfectă siguranță, domnule Girgis, îl asigură 
Meadows. După cum v-am zis, suprafaţa sticlei este de nepă- 
truns. Once se întâmplă în zona de observație va rămâne în 
zona de observație. Absolut nimic nu iese de acolo dacă noi 
nu vrem. 

Dar, pe măsură ce reacțiile pietrei deveneau tot mai puter- 
nice, impulsurile — tot mai rapide, exploziile de lumină — tot 
mai intense, până și Meadows începu să pară nesigur. Se 
plimba încolo și încoace, scărpinându-și capul chel şi vorbind 
încet, agitat, cu colegii săi în halate albe, întrebându-se cu toții 
unde avea să ducă totul și dacă nu cumva subestimaseră cu ce 
anume aveau de-a face. 

Doar Kiernan rămase netulburată de explozii. Stând cu 
mult în fața celorlalți, radia și bătea din palme ca o școlănță 
entuziasmată, ridicând uneori un deget și atingând sticla, de 
parcă încerca să se conecteze cu ceea ce se întâmpla dincolo de 
ea, să se convingă că era aievea. RER a 

— Priveşte, Charlie, şopti ea. Priveşte doar! În toţi acești 
ani, m-ai ajutat să rămân puternică, m-ai ajutat să cred! Și 
acum... O, Dumnezeule mare din ceruri, privește doar! Ce 
frumos! Ce frumos! 

Era atât de absorbită, atât de hipnotizată de spectacolul 
extraordinar de sunet și lumină din fața ei, încât nu auzi când 
cineva Îi strigă numele — o voce spartă, cu accent american. 
Abia când Meadows înaintă spre ea și-i dădu emițătorul pe 
care îl lăsase lângă unul dintre monitoare, își luă în sfârșit ochii 
de la piatră. Ţinând aparatul la ureche, ascultă, clpind către 
Girgis, clătinând din cap a neîncredere. Apoi, cu un scurt 
„Ehminaţi-i“, îi dădu aparatul lui Meadows şi își îndreptă din 
nou atenția spre Benben. 

— „O, sunaţi din trâmbiţă în Sion“ șopti ea în timp ce se 
auzi un cârâit din emițător, urmat de zgomotul amortizat al 
unor Împuşcături. Da, strigați din răsputeri în muntele cel 


pc 


sfânt al Meu! căci vine ziua Domnului, iată ea este aproape 


Se 


Șocul poate juca feste minții și, pentru o fracțiune de 
secundă năucitoare, Freya crezu că era moartă și că trăia un 
soi de experienţă în afara corpului. 

Nu era numai faptul că o auzise pe Kiernan ordonând să 
fie executați și apoi sunetul unor împușcături și a două trupuri 
căzând la pământ, dar totul se scufundase brusc într-o tăcere 
mormântală, de parcă lumea se oprise brusc și momentul 
acela final rămăsese suspendat în timp. 

Totul dură doar o clipă, până să realizeze că, orice altceva 
s-ar fi întâmplat, cu siguranță, nu fusese împuşcată. Clipi și 
privi în jur. Totul era la fel cum fusese și cu câteva momente 
inainte — oaza, drumul cu sfincși și obeliscuri, palmierul 
gigantic, brațul monumental de granit. Singura diferență 
notabilă era că zgomotul făcut de Benben încetase, aruncând 
valea într-o tăcere cu atât mai profundă cu cât zgomotul ce o 
precedase fusese atât de intens. Asta și faptul că acei doi 
bărbați în jachete de protecție — care cu doar câteva secunde 
în urmă fuseseră gata să deschidă focul asupra lor — erau acum 
întinși pe pământ. Unul era cu faţa la pământ, partea de sus a 
craniului fund spulberată, părul, gâtul și gulerul jachetei pătate 
cu un terci vâscos din sânge, oase și creier. Celălalt era pe 
spate, cu braţele deschise, cu o gaură neagră căscându-se acolo 
unde-i fusese înainte ochiul stâng. i 

— Isuse! murmură ea, neștiind dacă să se simtă oripilată din 
cauza carnagiului, ușurată că atacatorii lor erau morți sau 
alarmată de faptul că acesta era doar preludiul unui posibil 
alt atac. 

Se uită la Flin, care părea să se lupte cu aceleași emoții. 
Îşi ridică sprâncenele ca și cum i-ar fi spus „Nu înţeleg mai 
mult decât înţelegi tu din ce s-a întâmplat“, apoi privi în jur, 
încercând să vadă de unde veniseră împușcăturile și cine tră- 
sese. Atunci, se auzi un foșnet de crengi și ceva — cineva — sări 
din palmierul de deasupra lor, atenzând cu o bubuitură 
ușoară la stânga lor. Simultan, se auzi un foșnet de veșminte 
la capătul îndepărtat al aleii. O siluetă trecu peste braţul de 
granit și se grăbi spre ei, cu o puşcă în mână. Flin se așeză în 
fața Freyei, cu pumnii încleştaţi, gata de luptă. Silueta se 
opri, duse pușca în lateral şi, cu mâna liberă, își dădu la o 
parte eșarfa care îi înfășura capul și faţa. Flin și Freya răma- 
seră muţi de uimire. 

— Zahir? 

Deşi era clar, Freya nu-și putea crede ochilor. 

— Zahir? repetă ea. Cum naiba at?... 

Se opri, surpriza și ușurarea făcând loc suspiciunii. Toate 
îndoielile ei legate de egiptean o invadară, amintirile ultimei 
lor întâlniri tensionate din casa lui, în Dakhla. El observă 
schimbarea expresiei de pe fața ei şi ținu la o parte arma, ară- 
tându-i că nu-i vrea răul. Celălalt bărbat făcu la fel cu arma 
lui, dezvăluindu-și chipul — fratele mai mic al lui Zahir, Said. 
Freya îl recunoscu de la înmormântarea surorii ei. Se mai 
relaxă puţin, la fel și Flin, care își lăsă jos pumnii și făcu un pas 
în spate, ajungând lângă ea. 

— Ce faceţi aici? întrebă ea clătinând din cap uimită. Cum 
ați găsit-o? 

Dacă aştepta o explicație, aceasta nu veni. În schimb, după 
ce rămaseră locului o chpă, amândoi cu aceeași expresie încor- 
dată, ușor aspră, care părea să fie moștenire de familie, Zahir 
înaintă câțiva paşi și își puse o mână pe piept. 

— Pare rău, domnişoară Freya. 

Fa se încruntă, neștiind la ce se referea. 

— Pare rău, repetă el formal, serios, de parcă făcea un 
anunț public. Tu invitata mea în Egipt, sora ta prieten bun 
doctor Alex. Este datona mea am grijă de tine, protejez de 
once rău. Eu nu protejat la tine, multe lucruri rele întâmplat. 
Mie pare rău, mie pare foarte rău. Tu iartă! 

Dintre toate lucrunle care i se întâmplaseră în ultimele 
câteva zile — urmăriri de mașini, împușcături, oaze pierdute, 
pietre cu forțe supranaturale —, acesta i se păru Freyei cel mai 
bizar dintre toate: să stătea acolo, lângă două cadavre însân- 
gerate și un braț de granit gigantic, cerându-i-se scuze fără 
vreun motiv întemeiat de către un bărbat care tocmai o scă- 
pase de la moarte sigură. 

— Tu iartă la mine! zise el din nou, având ceva aproape 
copilăresc în sinceritatea vocii. | 

Fără să vrea, în pofida a tot ce se întâmplase, Freya izbucni 
în râs. 

— Zahir, tocmai mi-ai salvat viața. Eu ar trebui să-ți 
mulțumesc, nu să te iert! Doamne, voi, beduiniui... 

Își învârti un deget în jurul tâmplei, indicând că îl credea 
nebun. Zahir se încruntă, încercând să-și dea seama dacă 
gestul fusese făcut în glumă sau dacă era o insultă. Hotărân- 
du-se pentru prima variantă, dădu din cap şi zâmbi ușor, doar 
cât colturile gurii să i se ridice puțin. 

— Totul OK acum, domnişoară Freya, spuse el înaintând și 
lovind cu piciorul unul din cadavre. Tu siguranță. Amândoi 
siguranță. Nici un pericol. Totul bine. 

Ciudat, dar erau aproape exact aceleași cuvinte pe care 
Flin le folosise după atacul viespilor din Antonov. Acum, ca și 
atunci, simți cum un val cald de ușurare și pace pune stăpânire 
pe ea, gândindu-se că, poate, doar poate, soarta se întorsese în 
favoarea lor, că urmau să iasă de acolo în viaţă. 

Ca și atunci, se dovedi de scurtă durată. Abia de-și per- 
mise o clipă de optimism când, ca o ploaie de lovituri peste 
față, sunetul profund, pulsatoriu începu din nou. Bum... 

bum... bum... răsună prin toată valea, făcând ca stâncile și 
copacii să se cutremure, repetându-se acum și mai rapid, ca și 
cum ceea ce îl cauza se reîncărcase și voia să recupereze 
timpul pierdut. 

Toţi patru îngheţară, privind cu teamă în jur. Pământul 
de sub picioarele lor părea să tresalte cu fiecare impuls, 
vibraţiile fund atât de puternice acum, încât Freya era con- 
vinsă că sunetul nu numai că făcea ca pereții văii să se cutre- 
mure, ci îi făcea să se miște, împingându-i către interior, unul 
spre celălalt. Clătină din cap, fiind sigură că își imagina 
lucruri, că era vorba doar de o iluzie optică. Dar, cu cât 
privea mai mult, cu atât i se părea mai mult că pereții văii 
chiar se mișcau, apropiindu-se încet, ca o carte imensă care 
se închidea, geologia eonilor mergând invers, reducându-se 
la o perioadă de doar câteva secunde. Se auzea acum un 
sunet jos, răuvoitor, de rocă împingându-se în rocă, destul de 
diferit de impulsul tunător, devenind tot mai puternic, până 
ce Benben nu se mai auzi. 

— Aţi văzut? spuse ea ndicându-și braţele, arătând spre 
stâncile din dreapta și din stânga. 

Flin sigur o văzuse, pentru că o luase deja la goană către 
braţul gigantic din granit, cu Zahir și fratele lui imediat în 
urma lui. Cei trei bărbați se urcară pe vârful pietrei, ca să vadă 
mai bine. 

— Ce e? pă Freya. Ce se întâmplă? 

Flin își puse o mână streașină la ochi, întorcându-și capul 
încolo și încoace, picioarele lui încordându-se când braţul de 
sub el tremură. 

— Fălale lui Sobek! mumură el. Apoi, din nou, mai tare: 
Fălcile lui Sobek! Dumnezeule, la asta se referă blestemul! „Fie 
ca răufăcătorii să fie striviți de fălcile lui Sobek!“ Oaza se 
închide ca gura unui crocodil. La asta se referă! Uite! Poți să 
vezi cum se închide! 

Freya vedea într-adevăr, chiar și de la nivelul unde se afla. 
Forma oazei — îngustă la un capăt, largă la celălalt, stâncile 
sale formând un V gigantic — semăna acum, că o privea mai 
bine, cu un bot gigantic de crocodil, fălcile închizându-se 
treptat, stnvind totul între ele. Stâncile şi grohotișul începură 
să cadă în avalanșă pe fațadele stâncilor, se auziră smucituri 
îndepărtate, ca de arbori smulși cu tot cu rădăcini și frânt. 

— Dar nu se poate! strigă ea. Cum se poate ca o vale să se 
închidă pur și simplu? Nu se poate! 

— Nimic din toate astea nu e posibil, strigă Flin făcând un 
semn către vale. Nimic din toate astea, de la cap la coadă! Nu 
contează, cert e că se întâmplă şi trebuie să ieşim de aici. Tre- 
buie să ieşim acum! | 

Sări jos, urmat îndeaproape de Zahir și de fratele său, 
dellabele maronii ale egiptenilor fluturând în jurul acestora. 
Deşi feţele lor erau la fel de lipsite de expresie ca de obicei, 
alarma din ochii lor era clară. 

Flin o prinse pe Freya de braţ și o porniră prin oază, spre 
tunel, dar Zahir veni după ei și îi opri. 

— Nu pe acolo. Mulți oameni dedesubt. Mergem altun- 
deva, susul văii. 

Arătă cu mâna spre templu. 

— Noi urcăm. Așa intră în oază. Așa intră întotdeauna. 

Flin își deschise gura ca să-l întrebe pe Zahir ce voia să 
spună cu ultimul lui comentariu, însă egipteanul și fratele său 
începuseră deja să alerge, făcându-le semne celor doi să-i 
urmeze. 

— Veniţi, urlă Zahir. Nu mult timp! 

— Ai mai fost aici, ţipă Flin ținându-se după el. Ai spus 
cumva c-ai mai fost aici? o 

Vocea lui fu acoperită de răgetul și scrâșnetul pietrei care 
se măcina în vreme ce stâncile se apropiau constant una de 
cealaltă, nori de praf începând să se ridice de fiecare parte a 
defileului, de parcă oaza ar fi fost în flăcări. 

Vernon Meadows — Doctor Vernon Meadows BSc, MSc, 
Ph.D, CPhys, FAAAS, FInstP, SMIEEE - lucrase la ceea ce lui 
îi plăcea s-o numească „linia de front ezoterică“ a cercetării 
americane în domeniul apărării, timp de aproape 40 de ani, 
totul de la teleportare cuantică la programe de discontinuități 
meteorologice, scuturi de invizibilitate, la rachete cu izomeri 
antimaterie. Și, în tot acest timp, indiferent de proiectul la care 
lucra și onunde s-ar fi aflat în lume — și nu erau prea multe 
locuri din lume în care să nu fi fost în misiunea sa de a forţa 
limitele tehnologiei armamentelor —, urmase întotdeauna 
două reguli de bază: păstrează-ți calmul și cumpătul oricât de 
absurdă ar fi situația și, dacă nu poți să-ţi păstrezi calmul și 
cumpătul, ieși dracului de acolo, cât mai repede. 

Pe cea de-a doua o aplicase acum, că Benben își reluă 
pulsațiile — fără explozii de lumină de data aceasta, ceea ce era 
interesant — şi, de afară, se auzi un huruit puternic, care, așa 
cum îl informă unul dintre colegii săi care ieșise în goană ca să 
vadă ce se întâmplă, era provocat de pereţii văii care se apro- 
piau încet unul de celălalt. Meadows văzuse multe lucruri 
ciudate de-a lungul anilor, dar nimic nu se compara măcar cu 
asta. leși chiar el să evalueze situația, apoi se întoarse în încă- 
pere și anunţă că timpul lor expirase, ordonându-le tuturor să 
lase orice făceau, să abandoneze proiectul și să se salveze. 

Nimeni nu se opuse. Până și Girgis se lăsă împins de colegii 
lui pe uşă, ce-i drept, uipând: 

— Cum rămâne cu banii? Mi-am făcut partea mea și-mi 
vreau banii! Acum, m-ai auzit?! Acum! 

Numai Molly Kiernan refuză să plece. Rămase locului în 
faţa sticlei incintei de izolare, fără să observe exodul din spatele 
ei, privind piatra cum pulsa şi exploda, umplându-se din nou 
cu spirale colorate. Nuanţele erau și mai bogate, și mai pro- 
funde decât fuseseră până atunci — cele mai uimitoare, exotice 

și vibrante culori pe care le văzuse vreodată, de parcă piatra ar 
fi fost doar o fereastră către o realitate mai perfectă. 

— Domnişoară Kiernan, trebuie să plecăm! ţipă Meadows 
făcându-i semne furioase de la intrarea în cameră, picioarele 
trăgându-l înapoi prin uşă, de parcă ar fi funcționat separat 
de restul corpului. Vă rog! Trebuie să plecăm. A scăpat de 
sub control. 

Fa îi făcu un semn dispreţuitor din mână, nesinchisindu-se 
măcar să se întoarcă spre el. 

— Haide, ieşiţi! Fugiţi la mămicile voastre! Șoareci ce 
sunteți! Fiecare dintre voi! Șoareci și viermi! Nu e loc pentru 
Voi aici! 

— Domnişoară Kiernan... 

— Acum e vremea celor puternici. A celor credincioși. A 
celor care cred cu adevărat. Timpul nostru! Timpul lui Dum- 
nezeu! Haide, ieşiţi! Ne ocupăm noi de aici! O să conducem 
noi lumea de acum! 

Cu ochii scăpărându-i, mai dădu o dată din mână, de 
parcă ar fi dat afară pe cineva care încerca să-i vândă o prostie. 
Meadows clătină din cap neajutorat, se răsuci pe călcâie și fugi 
din încăpere. Vocea lui Kiernan răsună în urma lui, clară 
chiar și prin bubuiturile lui Benben și prin frecușul pereților 
văii, strident, euforic, triumfător: 

— Priveşte-o, Charlie! O, priveşte-o doar, scumpul meu! 
Priveşte-i puterea! O să-i zdrobim! Pe răufăcători, pe cei 
vicleni! O să-i facem praf și pulbere! O, priveşte doar! 


N 


— Ai ştiut, nu-i așa? Ai o tot timpul. Știai unde era daza. 
Ai mai fost aici. ` 

Flin se chinuia să țină pasul, în vreme ce Zahir îi conducea 
spre capătul de sus al văii. Freya și Said îi urmau îndeaproa- 


pe, pământul cutremurându-se și învolburându-se, stâncile de 

fiecare parte deslușindu-se tot mai mult, strângându-se tot mai 
tare, ca o menghină. 

Praful umplu aerul, statuile și zidăria începură să se cutre- 
mure și să se prăbușească. Zgomotul era asurzitor. 

— Când? ţipă Flin chinuindu-se să respire și să-și facă 
auzită vocea prin tot vacarmul din jur. Când ai găsit-o? 

— Nu eu, urlă Zahir peste umăr. Stră-mo-șul meu. Mo- 
hammed Wald Yusuf Ibrahim Sabri al-Rashaayda. El cunoaște 
întreg deșertul, fiecare dună, fiecare bob de nisip. El găsește 
oaza. Înainte şase sute ani. 

— Familia ta a știut despre wehat timp de șase sute de ani? 

— Trecem o generaţie al-Rashaayda la următoarea, tată la 
fiu, tată la fiu. Nu spunem nimănui. 

— Dar de ce, pentru Dumnezeu? De ce ați ține-o ascunsă? 

Zahir se opri brusc și se întoarse spre Flin. Freya și Said 
veneau din spate. 

— Noi beduini. Zahir se lovi peste piept cu mâna. Noi înţe- 
lege oaza, noi respectăm. Noi venim, noi bem apă, noi 
petrecem noaptea, nimic mai mult. Noi nu atingem nimic, noi 
nu luăm nimic, noi nu rănim nimic. Alţi oameni... ei nu 
înţelege. Oaza puternică. 

Egipteanul făcu un semn larg cu mâna. 

— Periculoasă dacă nu respecţi. Ca tot deșertul. Nu sigur 
pentru alți oameni. Lucruri rele se întâmplă. Oaza pedepseşte. 
Acum, haide. Nu multă vreme! 

Începu să alerge din nou, Flin, Freya și Said ţinându-se în 
urma lui. Ajunseră la primele trepte care duceau în sus, spre 
templu. În loc să o ia înainte, Zahir coti la dreapta, ieşind de pe 
drumul principal și ducându-i pe o cărare care ocolea platforma 
de piatră pe care se afla templul. Era mai îngustă decât aleea, 
împânzită de rădăcini şi zidărie căzută, ceea ce îi încetini. 

— Şi avionul? ţipă Flin ferindu-se de o creangă. Ştiai de avion? 

— Bineînţeles ştiam avion, spuse Zahir. Noi găsit patru, 
cinci săptămâni după prăbușire. Noi știm om în viață pentru 

că el săpat morminte, noi căutăm pe el, dar noi nu găsit. După 
asta, noi venit multe dăți aici. Noi privit. Noi păzit. 

— Dar ai făcut parte din Duna de Foc! Ai ajutat-o pe Alex 
să caute oaza! 

Zahir îi aruncă o privire lui Flin, înţelesul ei fiind perfect 
clar chiar și fără cuvinte: „Poate am ajutat-o s-o caute, dar nu şi 
s-o găsească“. 

— Ai încercat să ne protejezi, nu-i așa? strigă Freya forțân- 
du-se să ajungă alături de Flin. Când am venit în casa ta, ieri, 
să te întrebăm de piatră. De-asta n-ai vrut să ne zici. Ai vrut să 
ne protejezi. 

— Eu încercat avertizez la voi pericol, spuse Zahir înce- 
tinindu-și pasul când văzu în fața lor o coloană imensă căzută 
la pământ. 

Avea trei metri în diametru, era lungă cât un vagon și 
înfășurată în pânze dense de plante agățătoare, blocând com- 
plet cărarea. 

— Oaza pericol, oameni răi pericol, totul pericol. Tu, 
prietenă bună. Nu vreau rău la tine. 

Ajunse la coloană, se apucă de una dintre plantele agăță- 
toare și începu să urce când Flin întinse braţul către el și îl 
apucă, trăgându-l înapoi. 

— Noi suntem cei care trebuie să-ți ceară scuze, Zahir. Mai 
mult decât scuze. Nu am avut încredere în tine, te-am insultat 
în casa ta. Îmi pare rău, sahebee. Sincer! 

Egipteanul afișă din nou unul dintre acele zâmbete 
de-abia perceptbile și îndepărtă mâna lui Flin. 

— E OK, omor la tine mai încolo, spuse el. Acum, mergem 
mai departe. Căţărăm din oază. Te rog, repede! 

Îl bătu ușor pe umăr pe englez și, întorcându-se, se urcă pe 
stâlp, îgenunchind și întinzând mâna după Freya. Urcă și ea, 
mișcarea stâncilor făcând ca piatra să se legene și să se cutre- 
mure, de parcă ar fi fost o jucărie pneumatică imensă, și nu 
40 de tone de stâncă solidă. Îi luă un moment să-și recapete 

echilibrul, apoi se întoarse să-i ajute pe restul să urce. Atunci, 
observă mişcare cu coada ochiului, deasupra și spre dreapta ei. 

— Uite! arătă ea. 

Se aflau acum aproape paralel cu intrarea în templu, deși 
mult mai jos. Printr-o gaură mare între copaci intercalați, 
vedeau clar prima coloană, cu turnunle sale pline de plante 
agățătoare și porțile deschise. Privind în direcția indicată de 
braţul Freyei, văzură siluete ieșind în zona deschisă din faţa 
templului: oameni în echipament de protecție și cu ochelari de 
soare, oamenii de știință în halate de laborator, Girgis și colegii 
săi, Meadows și, la capăt, gemenii roșcați, în costumele lor 
Armani. Nici o urmă de Molly Kiernan. 

— Ei merg cale greșită, spuse Zahir imperturbabil. Fi mor. 
Noi trăim. Haide! 

Întinse brațul să-și ajute fratele să urce pe coloană, Freya fă- 
când la fel pentru Flin. Said se cățără, dar Flin rămase unde era. 

— Molly n-a ieșit, ţipă el. E încă acolo! 

— Cui naibii îi pasă de Molly? ţipă Freya. Haide! 

— Nu pot s-o las acolo! 

— Cum adică nu poți s-o lași acolo? După tot ce ne-a făcut? 
Dă-o dracului, las-o să se prăjească! 

Flin își încleşta și descleșta pumnii. 

— Haide! strigă Freya din nou, privind înnebunită la 
dreapta și la stânga, către stâncile care se uneau. 

— Nu pot s-o las, repetă Flin. M-a ajutat în ciuda a tot ce 
s-a întâmplat. Mi-a făcut cunoștință cu Alex, a dat un sens 
vieții mele, oricât de perverse i-ar fi fost motivele. Nu pot s-o 
las să moară. 

— Eşti nebun. Esti al dracului de nebun! 

El o ignoră, dându-se îndărăt, spre alte trepte din piatră 
care șerpuiau până la poarta templului, mai degrabă din 
lateral decât din față. 

— Duceţi-vă! ţipă el. Vă prind din urmă. ( 

— Nu! 

Freya se răsuci și apucă un lujer gros, gata să se dea jos de 
pe coloană și să alerge după el. Zahir o prinse de braţ. 

— Noi așteptăm sus, zise el. Mai bine așa. 

Ea își trase braţul și rămase locului, țipând după Flin. 

— Ce faci? A omorât-o pe Alex! A luat parte la toate astea! 
Cum poți să vrei s-o salvezi? Mi-a ucis sora. 

Dar el urca deja scănile în goană, câte două deodată, vocea 
ei fiind înghițită de bubuiturile lui Benben și de răcnetul ca de 
tunet al pietrei care se pulveriza. 


ZN 


— Mă rog ca, într-o zi, pământul să se deschidă și să te 
înghită, o, rușine a pântecelui meu. 

Fuseseră ultimele cuvintele pe care mama lui Romani 
Girgis i le adresase, și acum, în timp ce alerga prin oază, stân- 
cile închizându-se în jurul lui ca niște imenși clești monstruoși, 
întreaga lume părând să se plieze și să se prăbușească în sine, 
el avu presentimentul că dorința ei de pe patul de moarte avea 
să se îndeplinească. 

Trebuia să-şi fi dat seama că era o afacere proastă. De la 
bun început, încă de acum 23 de ani, când curva aia nebună, 
Kiernan, îi spusese să uite de avion, că oamenii ei erau de fapt 
interesați de Benben. Curve, droguri, arme, uraniu — erau 
lucruri pe care le înțelegea, pe care se putea baza și pe care le 
putea controla. Dar pietre care explodează, blesteme stră- 
vechi? Trebuia să-și fi dat seama, dacă nu acum 23 de ani, 
atunci măcar în dimineaţa aceea când zburaseră pe deasupra 
Gilfului de nenumărate on și nu găsiseră absolut nimic și 
totuși, imediat după ce trecuseră de acel tunel dezgustător, 
oaza se afla chiar în faţa lor, de parcă ar fi fost acolo dintot- 
deauna. Frau foarte multe forțe implicate pe care nu le 
înțelegea, factori pe care nu îi putea prezice, puteri pe care nu 

le putea controla. Toate acestea făcuseră din treaba asta o 
decizie de afaceri foarte proastă. 

— Îmi vreau banii! urlă el scărpinându-se furios pe mâini și 
pe gât în vreme ce fugea, obelscurile care străjuiau drumul 
prăbuşindu-se în jurul lui ca nişte popice. M-ai auzit? Îmi 
vreau banii! Dă-mi-i! Dă-mi-i chiar acum! 

Tipa singur. Majoritatea celor care ieșiseră cu el din 
templu fie se îndepărtaseră mult, fie, cum era cazul idiotului 
ăluia de Meadows, fuseseră striviți de zidărie. Rămăseseră 
doar el și colegii săi egipteni — Kasri, gemenii și, în urmă, 
gâfâind, Boutros Salah. Cel mai vechi coleg al lui. Singurul 
din lume pe care s-ar fi gândit să-l numească prieten. Făcea 
semne disperate. 

— Nu mă lăsa, Romani! Te rog, așteaptă. Nu pot să țin pasul! 

— E vina ta, scrâșni Girgis întorcându-se pe jumătate și 
îndreptând arătătorul spre el. Trebuia să mă avertizezi că e o 
afacere proastă! Trebuia să mă convingi s-o las baltă! Și tu la 
fel! Și voi! 

Li se adresase lui Kasri și gemenilor. 

— Toți! Toți ar fi trebuit să mă avertizați! Să mă convingeți 
să renunţ! Îmi vreau banii! M-aţi auzit? Îmi vreau banii chiar 
acum, koosat hoti și nenorociți ce sunteți! 

Continuă să facă zarvă în timp ce se împiedicau înainte, 
dând din braţe, înfuriat de duplicitatea americanilor și de tră- 
darea oamenilor săi. Trecură de epava Antonovului, fațada de 
piatră din spatele lor împingând încet avionul spre ei, împreună 
cu o grămadă de zidărie și pietre, și copaci dezrădăcinați, până 
când fu răsturnat și târât în Jos și sub baza stâncii, ca o barcă 
de jucărie sub prora unui vas de croazieră. 

— Cum de se întâmplă toate astea! ţipă Girgis. Opnţi-le! 
M-auziţi! Pentru asta vă plătesc! Făceți-le să se oprească! 

Vocea i se pierdu în zgomotul asurzitor al stâncii care se 
zdrobea. Chiar dacă l-ar fi auzit cineva, nimeni nu l-ar fi luat 

în seamă, toți concentrându-se doar să ajungă la baza oazei, 
înapoi în tunel, cât mai rapid posibil. 

Merseră întruna, lumea devenind tot mai întunecată pe 
măsură ce valea se îngusta, trimițându-le nori mari de praf și 
pietniş în față. Într-un final, alergau orbecăind, bezna care se 
ridica de fiecare parte și ușoara înclinare în jos a pământului sub 
picioarele lor fiind singurele indicii că mergeau în direcția bună. 

Atât de impenetrabilă era bezna, atât de bulversant tunetul 
stâncii care se despica, încât Girgis străbătuse deja 30 de metri 
din tunel înainte să-și dea seama că se afla deja în el. Norul de 
praf începu încet să se dezintegreze în jurul său și văzu mici 
pete de lumină de la lămpile cu kripton care fuseseră ampla- 
sate la intervale aproape regulate de-a lungul văgăunii, când 
ajunseseră acolo dimineaţa. 

Încetini, se opri, începu să alerge din nou, îndepărtându-se 
de intrarea în tunel și de haosul de afară, parcurgând alţi 50 de 
metri înainte să se oprească şi să se sprijine de peretele curbat 
al tunelului, cu imaginile sale cu şerpi încolăciți. Trăgându-și 
sufletul, își scutură de praf şi pietriș părul și costumul. Grupul 
se dispersase și se separase pe ultima porțiune în calea spre 
evadare și Kasri era acum la vreo zece metn în urmă. Salah 
era și mai în spate, abia ieșind din norul de praf, înecându-se 
și tușind. Gemenii nu apărură imediat și, pentru un moment, 
Girgis crezu că erau încă în oază, dar apoi îi observă departe 
în dreapta sa, avansând prin tunel, două puncte sferice mer- 
gând grăbite. 

— Unde credeți că vă duceți? strigă el. 

Ei continuară să se îndepărteze. i 

— Opnți-vă și aşteptați-mă! M-ați auzit! Așteptaţi-mă! 

— Zamalek sunt de rahat! se auzi o voce răsunând în tunelul 
din faţa lui. Și Camalekaweya sunt niște gunoaie. 

— Ce? Ce-aţi zis? 

Nu răspunseră, ci doar își continuară drumul, contururile 
lor devenind tot mai vagi în vreme ce se contopeau încet 
cu umbrele. 

— Ne vedem pe partea cealaltă! le urlă Girgis. M-aţi auzit? 
Ne vedem pe partea cealaltă, tâmpiţilor! 

Scărpinându-se pe gât și pe ceafă, murmurând înjurături, 
se îndepărtă de perete și porni prin tunel, făcându-le semn lui 
Kasri şi Salah să-l urmeze. Bubuitul stâncilor care se închi- 
deau rămase încet în urma lor, devenind tot mai estompat pe 
măsură ce coborau tot mai adânc în pământ, până când, în 
cele din urmă, nu se mai auzi aproape nimic, doar un geamăt 
scârțâitor, îndepărtat, nu mai puternic decât zgomotul pașilor 
lor pe podeaua tunelului și respirația greoaie a lui Salah. 

Ajunseră la capătul pantei, Girgis la oarecare depărtare în 
faţa colegilor lui. Pământul se nivela, tunelul era drept, traver- 
sând orizontal pe sub Gilf, ca un adăpost enorm, lămpile cu 
kripton continuând să le lumineze calea — insule fantomatice 
de lumină care parcă doar intensificau bezna dintre ele. 

— Nu mai avem mult, urlă Girgis, a cărui dispoziție părea 
să se înmoaie cu cât se îndepărtau de oază. Încă zece minute 
şi ieşim din gaura asta împuțită și ne întoarcem în Cairo. 
Facem un joc de dame, e, Boutros! Ca pe vremuri! 

Salah își aprinse o țigară și mormăi ceva de genul că nu 
aprecia că fusese lăsat în urmă, în vale. Girgis îi făcu un semn 
din mână. 

- O să mă revanșez faţă de tine. Îţi cumpăr o mașină nouă 
sau ceva de genul ăsta. Haide, ține ritmul! 

Se grăbi și mai tare, străbătând tunelul cu pași mari și 
repezi, încercând să ignore șerpii pictați care păreau să se miște 
și să se unduiască în lumina fantomatică, încolăcindu-se 
vrăjmași pe pereți și tavan. Merse aproape un minut, apoi se 
opri, privind în întuneric. 

Deşi se putea ca memoria să-i joace feste — deloc surprin- 
zător, având în vedere prin ce tocmai trecuse —, putea să jure 


Oaza ascunsă 477 


că, atunci când trecuseră prin el, azi-dimineaţă, tunelul fusese 
drept. Acum, cotea în față, spre dreapta. 

— Ce-i asta? murmură el pornind din nou înainte să se 
oprească brusc când se întâmplă ceva dubios. 

Se auzi un foșnet uscat, ca de mâini frecându-se de lemne 
și, chiar înaintea ochilor săi, tunelul se îndreptă ușor, înainte să 
o ia în direcția opusă. El dădu din cap, convins că își imagina. 
Fra obosit, la urma urmei, agitat, tocmai fusese tras pe sfoară 
cu 50 de milioane de dolan. Dar se întâmplă din nou. 

— Boutros! ţipă el. Ai văzut asta? Mohammed? 

Se întoarse în spate, căutând confirmarea colegilor lui, dar 
acum era o cotitură și în spatele lui, unde, cu siguranță, înainte 
nu fusese una. | 

— Romani! se auzi vocea lui Salah de după colţ, îngrozită. 
Tunelul se mișcă! 

— Cum adică se mișcă? Cum se poate să se miște? 

Girgis părea foarte supărat din nou. Foarte supărat. 

— Se mișcă pereții, ţipă Kasri. Cotesc. 

— Cum naiba să se miște piatra solidă... 

Fu întrerupt de un alt foșnet uscat, deși acum, că îl auzea a 
treia oară, i se păru mai degrabă un sunet de alunecare prä- 
foasă. În vreme ce privea înmărmurit, Kasri şi Salah apărură 
din nou, dispărând apoi iarăși, în timp ce tunelul se unduia 
grațios spre stânga și spre dreapta. Pereţi, podea și tavan, toate 
se unduiau și se întindeau, de parcă ar fi fost făcute nu din piatră, 
ci din ceva mult mai moale, mai elastic — piele sau tendoane. 

— Oprește-te! urlă Girgis. Oprește-te chiar acum! Îţi ordon 
să te oprești! 

Pe moment, se păru că ordinul său fusese ascultat. Totul 
rămase locului, singurele sunete fiind respirația greoaie a lui 
Salah şi, de undeva de departe, un strigăt mut — „Unul din 
gemeni“, bănui Girgis. Trecură cinci secunde. Zece, și începea 
se creadă că orice forțe geologice ar fi fost implicate se calmaseră 
şi se liniștiseră, când coridorul se contorsionă încet din nou. 

De data aceasta, continuă să se mişte, unduindu-se mai întâi 
într-o direcție, apoi în cealaltă, încoace şi încolo, lămpile de 
kripton răsturnându-se și rostogolindu-se, totul înceţoșându-se 
într-o confuzie de lumină și întuneric, și șerpi care se încolă- 
ceau. Girgis fu aruncat la pământ, se ridică anevoie, căzu 
iarăși, apoi începu să se târască. Nici măcar nu știa în ce 
direcție mergea, voia doar să scape. Șerpuirea tunelului deveni 
tot mai violentă, podeaua foșnind şi unduindu-se, întregul 
tunel părând să se zvârcolească. Un sâsâit malițios umplu 
aerul, un miros de putrefacție, de carne pe jumătate digerată îi 
umplu nănle, făcându-l să se înece și să-i vină să vomite. 

— Ajutați-mă! ţipă Girgis când colegii săi egipteni apărură 
brusc în faţa lui, Kasri fiind întins la pământ, Salah în patru 
labe, cu o țigară încă atârnându-i în colțul gurii. Pentru numele 
lui Dumnezeu, ajutați-mă! 

Se trase spre ei, întinzând cu disperare o mână. Salah și 
Kasri încercară să-l ajungă, degetele lor fiind la doar câțiva 
centimetri distanță când, spre stupoarea sa, Girgis văzu cum 
tunelul se îngustează și se contractă. Ca o gură care se țuguie, 
circumferința sa începu ușor să se închidă în jurul colegilor săi, 
prinzându-le picioarele și pieptul ca într-o mănușă de rocă, 
stvindu-le. Pentru o clipă, se zbătură, cu braţele fluturându-le 
în aer, cu fețele înroșindu-li-se, tunelul înghesuindu-i tot mai 
feroce, apoi fură trași în spate. Mâna lui Salah rămase în afară 
câteva secunde în plus, degetele sale pătate de nicotină 
curbându-se de agonie înainte să fie înghițită și ea și să dis- 
pară. Tunelul se mai mișcă o dată, violent, după care se opri. 
Hârșâitul dispăru. 

Un moment, Girgis îngenunche acolo, holbându-se cu o 
privire dementă la deschizătura de mănmea unui anus prin 
care amicii săi fuseseră supti, tremurând și văicărindu-se. 
Apoi, cu o mână tremurândă, luă lampa cu kripton răstur- 
nată, care se afla pe podea, sub deschizătură, se ridică anevoie 
în picioare și se răsuci. „Uită ce s-a întâmplat, își spuse singur. 

Uită de Salah, de Kasri. Păstrează-ţi calmul, începe să mergi, 

ieşi dracului din gaura asta de iad!“ Dar coridorul se contrac- 
tase și se închisese și în față — probabil că îi înghițise pe gemeni 
așa cum îl înghițise pe Kasri și pe Salah. Era singur și prins în 
capcană, înmormântat într-o secțiune de tunel de mărimea 
unui microbuz. 

— Hei, strigă el slab. E cineva acolo? Mă poate auzi cineva? 

Vocea sa abia de umplu aerul din jurul său, darămite să 
treacă prin piatra solidă ce-l înconjura. Mai strigă o dată și 
încă o dată, lampa din mâna sa — singura lampă — începând să 
se stingă treptat, batena find pe terminate. Umbrele deveniră 
tot mai groase și mai amenințătoare, adunându-se în jurul 
marginilor luminii tot mai slabe a bulbului luminos de kripton, 
ca o haită de lupi lângă un foc de tabără. 

— Vă rog, gemu el. Vă rog, cineva să mă ajute. Vă plătesc. 
Sunt bogat. Foarte bogat. Ajutați-mă! 

Începu să plângă, apoi să ţipe, un plânset ascuțit, ca de 
hienă, lovind în zadar cu pumnii în piatra care nu se mișca, 
strigându-l pe Dumnezeu, pe once Dumnezeu — creștin, 
musulman, egiptean — să-i vină în ajutor, să-l salveze în acel 
moment de nevoie. Totul rămase la fel, tăcerea la fel de intensă, 
cușca din piatră la fel de solidă și, în final, epuizat, se trânt la 
pământ, cu spatele spnjinit pe perete. Deasupra lui, de-abia 
vizibil în lumina tot mai slabă, un cap enorm de șarpe pictat 
plana deasupra lui, cu fălcile larg deschise. 

— Plecaţi, gemu el, scărpinându-se pe gât și pe membre, 
senzația de gândaci târându-i-se pe piele fund din ce în ce mai 
intensă și mai de nesuportat decât niciodată. Dați-vă jos de pe 
mine! Dezgustător! Dezgustător! 

Scărpinatul deveni tot mai furios, degetele încleştânduei-se 
și lovindu-se singur, senzația gândacilor târându-se rapid fund 
atât de înfiorător de reală, încât, epuizat și disperat cum era, 
nu suportă să stea locului și se ridică în picioare. Atunci, zări 
ceva picurând pe pereți în locul în care stătea. Păreau a fi 

bucăți de piatră și pietriș, o cascadă de materie, deși lumina 
era acum atât de slabă, încât nu putea fi sigur de asta. 
Se apropie mai mult, vrând să vadă ce se întâmpla, îngrozit de 
faptul că tunelul începea să se prăbușească. Dar ce văzu era și 
mai rău. Mai rău decât orice şi-ar fi putut imagina vreodată, 
cel mai groaznic coșmar al lui devenit realitate. Gândaci, zeci, 
sute, mii de gândaci ieşind din gura șarpelui de pe perete, ca o 
apă maronie murdară. Privi în jos, erau pe haina lui, pe braţe, 
pe picioare, pe pantofi. 

Urlând, se dădu înapoi, încercând frenetic să îi dea jos de 
pe el, picioarele sale scoțând un sunet umed, de parcă se 
frângea ceva pe când se împiedica pe podea. Se trânti de pere- 
tele opus şi scăpă lampa, lumina ei strălucind pentru o clipă 
mai tare, luminând clar întregul spațiu. Mai existau și alte guri 
de șarpe — la dreapta lui, la stânga lui, deasupra lui, în fața lui —, 
toate scuipând hoarde întregi de gândaci. Întreaga peșteră era 
vie, se mișca, un val de insecte venind spre el, ridicându-se și 
coborând, traversându-i corpul, învăluindu-l într-un giulgiu 
lucitor de aripi și picioare, și antene. Lumina durase doar 
câteva secunde, suficient cât să-l facă pe Girgis să realizeze 
oroarea a ceea ce 1 se întâmpla. Apoi, păli și se stinse, lăsând în 
jur doar întuneric și foșnetul a milioane de picioruşe minus- 
cule, și țipătul îngrozit al lui Romani Girgis. 


N 


Când Flin ajunse în capul scărilor, făcu o pauză, înălțimea 
la care se afla permițându-i să vadă mai bine ce se întâmpla 
in oază. 

O devastare spectaculoasă, tot mai intensă. Abia de mai 
puteai recunoaşte paradisul de acum câteva ore, în timp ce 
stâncile continuau să avanseze, de neoprit, măcinând totul în 
calea lor, pădurile de palmieri și pajiștile cu flori, livezile și bazi- 
nele cu apă, aleile și statuile dispărând încet, ca nişte moloz 

tras de gigantice aspiratoare industriale. Chiar la capătul de 
jos al văii, stâncile păreau să se fi unit deja, deşi nu putea fi 
sigur din cauza prafului ce se ridicase. În partea de sus mai era 
încă spațiu gol între ele, un spațiu ca o semilună, plin de 
verdeață, care se lărgea — sau, mai degrabă, mai puțin îngust și 
comprimat — cu cât se apropia mai mult de vârful camonului, 
deși și acesta era înghițit destul de repede, pe măsură ce stân- 
cile se închideau neinduplecate, măturând totul în calea lor. 
Flin estimă că mai avea vreo 15 minute înainte ca acestea să 
ajungă la platforma de piatră și să înceapă să demoleze tem- 
plul. Și poate încă vreo zece înainte să se închidă de tot și oaza 
să dispară. Maximum 15. Nu era suficient. Nici măcar pe 
departe. Se întoarse și începu să alerge. 

Trecu prin prima curte — pereții din piatră se înălțau la 
stânga și la dreapta, forța cu care se apropiau făcând pavajul 
să se cutremure şi să se umfle sub el —, apoi a doua curte, unde 
jumătate din mulțimea de obeliscuri stătea acum îngrămădită 
pe pământ, ca niște lemne ciopârțite. Apoi, a treia. Obeliscul 
gigantic din centrul său stătea încă în picioare, drept și sfidător, 
fără să se plece în fața haosului distrugător, chiar dacă în 
partea de jos, în stânga, lipsea o bucată zimţată de aur, un act 
de vandalism pe care abia de îl observă, având în vedere cât de 
preocupat era să ajungă la Kiernan. 

Ajunse la clădirea templului și străbătu în goană succe- 
siunea de săli monumentale și încăperi. Bubuitura Benbe- 
nului, care fusese înecată de răcnetul oazei ce se dezintegra, 
deveni tot mai limpede, croindu-și drum spre urechile lui, un 
contrapunct vibrant pentru zgomotul de ciocnire și duduitul 
scos de pietrele care se prăbușeau. 

— Haide! țipă el încercând să se convingă să alerge și mai 
repede, forțându-și până și cea din urmă picătură din energie 
în picioare. 

O ploaie de praf și pietriș cădea de sus, bucăți de zidărie 
începură să se clatine și să se disloce — și asta înainte ca stâncile 

să ajungă măcar la platforma templului și să înceapă să-și 
exercite întreaga forță asupra lui. 

Trecu prin sala plină cu rădăcini uriașe de copaci, prin cea 
cu mesele de ofrandă din alabastru, clădirea începând să se 
crape și să se miște în jurul lui, tot mai mult și mai mult, până 
ieși în sfârșit în curtea mică din inima templului. Iazul era 
acum gol, secat, o fisură adâncă străbătându-i fundul, lotuşi 
roz şi albaștri atârnând jalnici pe piatra uscată. Ţipând 
„Molly“, Flin îl traversă în fugă, trecând pe ușa clădirii turtite 
din piatră din partea sa îndepărtată, năvălind prin perdelele 
identice de trestie, în camera de dincolo de ele. Sunetele de 
afară se domoliră brusc, pulsul lui Benben devenind tot mai 
puternic, umplându-i urechile. 

— Molly, trebuie să ieşi de aici! Trebuie să plecăm! Haide! 

Camera era goală. Flin rămase în pragul ei, privind moni- 
toarele abandonate, camera de izolare cu pereți de sticlă, 
piatra Benben -— interiorul său strălucind cu rozete colorate, o 
ceaţă aurie, moale ridicându-se de pe suprafaţa ei. Era pe 
punctul de a se întoarce, gândindu-se că trebuie să fi plecat 
deja cu grupul pe care îl văzuseră ieșind în goană pe porțile 
templului și că pur și simplu nu o zărise, când observă o 
mișcare înăuntrul camerei de izolare. Se răsuci, privind cu 
gura căscată cum, din spatele pietrei, Molly Kiernan se ridică 
in picioare. 

— Bună, Flin. 

Părea să-l invite la ceai. 

— Dumnezeule, Molly, eşti nebună! leși de acolo! 

Ea doar îi zâmbi. Foarte calmă, foarte relaxată. 

— Åi văzut ce i-a făcut lui Usman! ţipă el făcându-i semne 
disperate cu mâna. leşi de acolo! Haide! Trebuie să plecăm! 

Fa zâmbi și mai tare. 


— Sincer, Flin, ţi se pare că arăt ca Usman? 

Își desfăcu braţele ca un magician care îşi invită publicul 
să-l examineze, să se asigure că, în ciuda faptului că fusese tăiat 
în jumătate, era încă întreg, 

— Vezi? Nu mă rănește. Nu-mi face nimic. 

Își plimbă mâinile peste corp, apoi se aplecă în față și, spre 
oroarea lui, îmbrățișă piatra Benben, punându-și obrazul 
drept pe ea. Nu păru să păţească nimic rău și, după ce rămase 
locului o clipă, ca să-i arate că avea dreptate, se ridică din nou. 

— Nu va răni pe nimeni dacă noi n-o vrem, Flin. E o 
unealtă, nici mai mult, nici mai puțin. Și, ca orice altă unealtă, 
trebuie să știi cum s-o foloseşti. 

Se întinse și mângâie partea de sus a pietrei, sunetul 
vibrant părând să încetinească și să se potolească, de parcă o 
putea într-adevăr controla. Flin privea cu neîncredere. 

— E prietena noastră, toarse ea. Cum era și prietena egip- 
tenilor antici. Cum o numeau ei? Îner seweser-en — pronunţ 
corect? — piatra care ne-a făcut puternici. Și acum ne va face și 
pe noi puternici. De asta ne-a fost descoperită, de asta am fost 
aduși aici. E un cadou, Flin. Un cadou de la însuși Dumnezeu. 

În jurul lor, pereţii clădirii începură să se cutremure, blocu- 
rile de piatră de zece tone tremurând și săltând de parcă ar fi 
fost făcute din polistiren. 

— Te rog, Molly, nu avem timp! Trebuie să ieşim! Acum! 

— Și ăsta este doar începutul, spuse ea ignorându-i rugile 
fierbinţi, cu o voce descurajator de placidă și calmă, de parcă 
ar fi fost într-o cu totul altă realitate decât cea în care se afla 
Flin. Doar o mică demonstrație a puterii sale. Gândește-te 
ce-o să facă pentru noi când o s-o dezlănțuim cu adevărat, ce-o 
să ne ajute să realizăm! A 

— Te rog, Molly! 

— O nouă lume, o nouă ordine, sfârşitul răutăţii. Împărăţia 
lui Dumnezeu pe pământ, cu Benben ca sistem de securitate şi 
nici un răufăcător prin preajmă! 

Blocurile din care era alcătuit tavanul începură să se 
desfacă, fâșii din cerul albastru fund acum tot mai vizibile. 

— Poți să faci și tu parte din toate astea, Flin, continuă 
Kiernan întinzând o mână spre el, părând să fi uitat că nu 
demult ordonase să fie executat. De ce să nu lucrezi cu noi? 
Stii mai multe despre piatră decât oricine altcineva, chiar și 
decât mine. Ne-a: putea sfătui, ne-ai putea ajuta să îi înțelegem 
întregul potențial. Vino cu noi. Ajută-ne să construim o lume 
nouă. Ce zici, Flin? Eşti de partea noastră? Vrei să ne ajuţi? 

— Eşti nebună! ţipă el dându-se înapoi, cu ochii când la 
Kiernan, când la tavan și la pereții camerei, care se cutre- 
murau și mai violent acum, crăpându-se ca o coajă de ou 
clocit. N-o poți controla! Te depășește. Ne depășește pe toți! 

Ea râse, întinzând degetul arătător spre el, ca o învăţătoare 
de şcoală de duminică și care își dojeneşte elevul neascultător. 

— O, puţin credincioșilor. O, ruşinos de puţin credincioși! 
Chiar crezi că El ne-ar fi dat ceva ce nu putem folosi? Ceva ce 
nu putem controla? 'Ţi se pare că n-o pot controla? 

Își desfăcu din nou braţele și, descleștându-și palmele, le 
puse încet pe creștetul pietrei. Spre consternarea lui Flin, 
sunetul vibrant încetini și se calmă până păl de tot, culorile 
dinăuntrul pietrei slăbind și dispărând. Pereții şi tavanul înce- 
tară să se mai cutremure. lotul se potoli și se linişti. Flin privi 
în Jur, nevenindu-i să creadă. 

— Dumnezeule, murmură el. Cum ai?... Dumnezeule! 

Kiernan strălucea. 

— Cum ţi-am spus, El nu ne-ar fi dat ceva ce nu putem 
controla. Și, crede-mă, o s-o folosim cu sau fără ajutorul tău. 

Trase o gură de aer, expiră, își lăsă capul pe spate și apoi 
închise ochii. 

— Fă linişte în fața Domnului, murmură ea. Pentru că ziua 
Domnului se apropie, Domnul a pregătit... 

Fu întreruptă de o bubuitură asurzitoare. Structura începu 
iarăși să se clatine violent. În aceeași clipă, Benben își reluă 

activitatea, sunetul fiind mult mai dur decât înainte, mai 
agresiv, ca răcnetul unui leu. Interiorul pietrei se aprinse, de o 
singură nuanță acum: un roșu livid, ca un foc, de parcă tot 
ceea ce se întâmplase până atunci — nuanțele spiralate, fulge- 
rele de lumină, aureola aurie — fusese doar un preambul, încăl- 
zirea, și acum Benben își dezvăluia în sfârşit adevărata natură. 

Kiernan deschise brusc ochii şi își înclină capul, zâmbetul 
de pe buze stingându-i-se, braţele devenindu-i brusc rigide, de 
parcă ar fi fost electrocutată. 

— Leşi! pă Flin. leși! 

Nu părea să-și poată ridica mâinile de pe piatră. Începu să 
tremure, cu ochii tot mai bulbucaţi, gura deschizându-i-se tot 
mai tare, până când păru că o să-i pocnească. maxilarul. Flin 
făcu un pas înainte, gândindu-se s-o ajute, s-o târască din 
camera de sticlă, dar, exact atunci, o bucată din obrazul ei se 
făcu galben, apoi maroniu ca o bucată de hârtie deasupra unei 
lumânări, bucata întinzându-se și întunecându-se înainte să 
explodeze brusc într-o flacără. Apărură și alte pete — pe mâini, 
pe gât, pe frunte, pe cap, pe braţe — la rândul lor devenind 
maronii și aprinzându-se, flăcările răspândindu-se și unindu-se, 
înfășurând-o, cuprinzând-o într-o îmbrățișare fierbinte. 
Întregul corp îi era în flăcări, o minge de foc aprigă, care avea 
în centrul său ceva ce aducea vag a siluetă omenească. 

Pentru o clipă, Flin rămase locului, prea șocat ca să se 
miște. „Charlie!“ i se păru că o aude țipând. „O, Charlie al 
meu!“ Apoi, când niște săgeți de lumină țâșniră din vârful pie- 
trei Benben, pătrunzând prin sticla care trebuia să fie impene- 
trabilă și ţâșnind prin tavanul camerei, pulverizând totul în 
cale, se răsuci și o luă la sănătoasa. 

Afară, oaza se dezintegrase mai repede decât se temute el 
inițial. Mult mai repede. Stâncile erau deja strânse în jurul 
platformei de piatră, contorsionând-o și zdrobind-o, ndicân- 
du-se deasupra lui ca doi coloşi care aveau să se unească. 
Pereţii templului începeau să se plieze, coloanele și pereții, și 

acoperișurile se clătinau, bombându-se și răsturnându-se încet 
într-o avalanșă de praf și moloz. Orice speranţă ar fi avut de-a 
ieși de-acolo pe unde intrase sau prin vreo poartă din laterala 
templului dispăru. Neavând nici o altă opțiune, se răsuci și fugi 
spre partea din spate a clădirii, rugându-se să existe vreo ieşire 
prin care să poată scăpa. 

Cotind și dându-se la o parte, ca să evite zidăria ce se 
prăbușea peste tot în jurul lui, un val de pietre care se rostogo- 
leau părând să fie chiar pe urmele lui, trecu în goană printr-o 
altă succesiune de curți și săli. Templul părea să se continue la 
nesfârșit şi începu să se întrebe dacă avea să-i găsească vreo- 
dată capătul când ieși într-o altă curte. În faţa lui se ridica un 
zid înalt de 15 metri, din blocuri solide de piatră. Fără vreo 
poartă sau vreo deschizătură și cu ziduri similare în stânga și 
în dreapta: își dădu seama că ajunsese într-o fundătură 
enormă. Era captiv. 

Ţipă de frustrare, alergând până la zid și lovindu-l cu dis- 
perare, știind că asta era totul, că nu avea cum să se întoarcă, 
nu prin tot haosul din spatele lui. 

— Nenorocitule! urlă el lovind zidul din nou și din nou. 
Porcănia dracului... 

Pământul de sub el se cutremură violent și, ca şi când ar fi 
fost alcătuit din cuburi de lemn pentru copii, zidul dispăru 
pur și simplu, îndepărtându-se de el și ieșind din câmpul lui 
vizual, pe panta din spatele platformei templului. Printr-un 
val de praf, apăru la vedere capătul de sus al oazei, chiar dea- 
supra lui — o stâncă verticală de-a lungul căreia se cățărau 
încet pereții lateral ai defileului. Soarele plana deasupra lui — 
o minge de foc aprinsă. 

Uimit, Flin se cățără pe ce mai rămăsese din bazele pere- 
ților și o luă printre copaci. O- pereche de siluete îngenun- 
cheate erau de-abia vizibile în depărtare, la baza stâncii. 
Păreau să examineze ceva de Jos. 

— Ce dracu” faceți! ţipă el la ei. Urcați! Începeţi să urcați! 

Abia de se auzi el însuși, darămite ei: Cobori în goană, 
croindu-și drum printre blocunle de zidărie căzute la pământ, 
oaza închizându-se în jurul lui, încă un fulger de lumină 
aprinsă erupând din Benben, în urma lui. 

În momentul în care Flin dispăruse pe trepte spre intrarea 
în templu, Zahir le făcuse semn Freyei și fratelui său să meargă 
mai departe, conducându-i pe lângă baza platformei de stâncă 
și înainte, printre copaci, spre capătul de sus al oazei — un spațiu 
orizontal de 200 de metri, care făcea legătura între părțile supe- 
rloare ale versanților lateral ai văii, ca baza unui triunghi. 
Când Freya intrase în wad, mai devreme - „Dumnezeule, 
parcă trecuse o viaţă de om de atunci, zeci de vieți“ —, capetele 
ei de sus păruseră a fi la 400 sau chiar 500 de metri depărtare. 
Acum, erau la mai puţin de jumătate și se închideau. 

— Cât timp crezi că avem la dispoziție? ţipă ea. 

Zahir ridică o mână, despărțindu-și degetele și deschise, și 
inchise palma de patru on. 

— Dar cum se poate? Cum o să ajungem acolo sus în două- 
zeci de minute? Sunt alpinistă profesionistă și n-aş putea s-o 
fac în mai puţin de două ore. 

Zahir doar o luă la fugă spre stâncă. Pomii din jurul lor se 
răriră treptat și apoi dispărură complet, lăsându-i să alerge pe 
un teren viran. La stânga și la dreapta lor, versanții văii nu 
erau foarte vizibili, valuri de praf ridicându-se de la baza lor, 
în vreme ce se rostogoleau înainte fără milă. Înaintea lor, blo- 
când soarele, acoperind valea de umbre adânci, se înălța 
fațada stâncii pe care trebuiau s-o urce. O întindere de piătră 
enormă, alarmant de goală și netedă, singura sa trăsătură 
notabilă — în afară de foarte ocazionalele cornișe și crăpături, 
și proeminențe — fiind un fel de cusătură șerpuită care urca 
exact prin mijlocul ei. Iniţial, Freya presupuse că era doar un 

filon de o culoare uşor diferită care traversa calcarul. On asta, 
ori o creastă subțire ieşită în afară, pe suprafaţa altminteri 
plană a stâncii. Numai când se apropiară de ea, văzu că nu era 
nici una, nici alta — că nu era deloc o caracteristică naturală, ci 
o scară enormă. Sau, mai bine zis, o serie întreagă de scări. 
Din lemn, şubrede, treptele lor fixate cu funii se cățărau pe 
peretele stâncii de la bază la vârf, ca o procesiune de minapozi 
enormi, cu un traseu în zigzag de la o cornișă la alta, de la o 
fisură la alta, de la o proeminentă la alta, folosind orice puncte 
de sprijin naturale disponibile ca să urce, făcând legătura între 
pământ și cer. Freya privi cu uimire. 

— Scara lui Nut, murmură ea amintindu-și inscripția pe 
care o găsiseră în Abydos. 

— Foarte solidă, spuse Zahir ajungând la baza stâncii și tră- 
gând tare de scara cea mai de jos, arătându-i modul în care 
cadrul ei fusese fixat în piatră cu piroane de bronz. Familia 
mea foloseşte multe sute ani. Noi reparăm. Păstrăm bun. 
Urcare lungă, dar urcare sigură. Acum, du-te! 

Se îndepărtă de scară și-i făcu semn Freyei să se urce pe ea, 
ridicându-și degetul mare în sensul că ar trebui să înceapă să 
se cațăre. 

— Dar tu? 

— Aştept sais Brodie. Urcăm împreună. Du-te, du-te! 

Ea încercă să protesteze, dar el nici n-o ascultă. 

— Eu urc rapid, insistă el, ca maimuta. 

Așa că ea făcu ce-i spusese. Puse piciorul pe scară și începu 
să urce. Fratele lui Zahir o urmă îndeaproape, cu pușca pe 
umăr, cei doi cățărându-se din treaptă în treaptă, îndepăr- 
tându-se constant de podeaua văii. Fațada stâncii se zgudui și 
tremură precum coastele unui animal agitat, dar scările ținură 
și, devenind mai încrezătoare în soliditatea lor, Freya se mișcă 
mai repede, silueta lui Zahir rămânând în spate, în urma lor 
văzându-se tot mai mult din vale. Tot mai mult haos și distrugere. 

Urcase vreo 20 de metri, lungimea a patru scări, drept în 
sus, și tocmai începea cel de-al cincilea set când stânca se 
zgudui puternic. Cu coada ochiului, surprinse mișcare sus, 
Anii de experienţă în cățărat îi ascuțiseră reacțiile și, în mod 
instinctiv, se lipi de scară, vârându-și capul între două trepte, 
ca să se protejeze cât mai mult posibil. O ploaie de pietre mici 
şi țărână îi căzu pe umeri, urmată de trei sau patru bucăți mai 
mari de piatră care trecură la doar câțiva centimetn pe lângă 
ea. Rămase nemișcată, se agăţă de scară, așteptând să vadă 
dacă prăbuşirea de stânci avea să continue. În afară de niște 
pietriș, părea că asta fusese tot. Precaută, se lăsă pe spate, 
uitându-se mai întâi în sus, apoi în Jos. 

— Eşti OK? pipă ea către Said, care era la câțiva metri sub ea. 

El ridică o mână, ca să arate că era nevătămat. Ea privi în 
altă parte, gata să-și continue drumul, apoi se răsuci din nou, 
aplecându-se și mai mult, concentrându-se asupra pământului 
de sub ea. 

— O, nu! Doamne, nu! 

Probabil că Said văzuse ce văzuse și ea, pentru că începuse 
deja să coboare, făcându-i semn să-și continue urcarea. Ea îl 
ignoră, urmându-l, coborând cât putea de repede. Răcnetul 
stâncilor, tremurul versantului, prăbușirea oazei — totul păl în 
vreme ce se concentră asupra unui mic petic de pământ 
de dedesubt, unde Zahir era întins pe spate, sub o piatră de 
mărimea unei capote de mașină. 

Ajunse la câțiva metn de sol și săn. Lovindu-se de nisip, se 
târi în patru labe spre Said, care stătea îngenuncheat lângă 
fratele lui. Acesta era țintuit de la piept în jos, mai mult mort 
decât viu. Degetele i se încleștaseră slab pe stâncă şi un firicel 
subțire de sânge îi curgea pe la colțul gurii. d 

— Trebuie s-o luăm de pe el, ţipă Freya strecurându-și mâl- 
nile sub lespede, chinuindu-se s-o ridice. 

Said stătea doar îngenuncheat, mângâindu-l pe fratele lui 
pe frunte, cu faţă liniștită, fără nici o expresie. Doar ochii 

trădau chinul pe care trebuia să-l simtă văzându-și fratele 
strivit și țintuit astfel. 

— Ajută-mă, Said! mormăi Freya. Te rog, trebuie s-o 
ridicăm de pe el. Trebuie să-l scoatem de-acolo. 

Era inutil și ea ştia, știuse din clipa în care văzuse ce se 
întâmplase. Lespedea era mult prea grea şi, chiar dacă, printr- 
un Miracol, ar fi reușit s-o îndepărteze, nu aveau cum să-l care 
pe Zahir 200 de metri pe o stâncă verticală și afară din oază, 
nu cu rănile pe care le-ar fi avut. Totuși, continuă să încerce să 
ridice lespedea, ochii umplându-i-se cu lacrimi, până când, în 
cele din urmă, mâna lui Zahir se funișă pe suprafaţa stâncii și, 
prinzând-o pe-a ei, i-o dădu la o parte. Îşi mișcă ușor capul, ca 
și cum ar fi spus: „N-are sens. Nu-ţi irosi energia“. 

— O, Doamne, Zahir! se înecă ea. 

El o prinse uşor de mână și, dându-și ochii peste cap, se 
uită la fratele lui, îi vorbi în arabă, vocea lui fiind un șuierat 
de-abia perceptibil, bule de sânge și mucus ieșindu-i din nări. 
Deși nu înţelegea ce-i zicea, Freya prinse din zbor cuvântul 
„Mohsen“ — numele fiului său — repetat de câteva ori și știu pe 
loc că-și făcea ultimele aranjamente, cerându-i lui Said să aibă 
grijă de familia lui. 

— O, Doamne, Zahir! repetă ea neajutorată, ținându-i 
mâna în a ei, mângâind-o. 

Lacrimi i se scurgeau acum pe faţă — lacrimi de neputinţă, 
de durere, de vină legată de toate îndoielile pe care le avuse 
față de el, de toate lucrurile rele pe care le gândise și spusese, 
când, de fapt, el fusese un om bun, un om cinstit. Un om care 
își dăduse viaţa ca s-o salveze pe-a ei. Îl judecase greșit, așa 
cum o judecase greșit și pe sora ei. Și, aşa cum nu reuşise s-o 
ajute pe Alex la nevoie, se părea că nu putea să-l ajute nici pe 
Zahir, așa că tot ce putea să facă era să-i mângâie mâna, 
să plângă și să se deteste pentru nenorocirile pe care părea să 
Je cauzeze mereu celor care o ajutau cel mai mult. 

„De ce greşesc mereu în halul ăsta? se gândi ea. Și de ce, 
de fiecare dată, oamenii buni plătesc pentru greşelile mele?“ 

Zahir păru să înţeleagă ce se petrecea în mintea ei, pentru 
că își ndică încet capul. 

- E OK, domnişoară Freya, rosti el, vocea lui find mai 
degrabă un cârâit acum. lu prietena mea bună. 

- Îmi pare rău, Zahir, țtipă ea. O să te scoatem de-aici. Îţi 
promit c-o să te scoatem de-aici. 

Începu din nou să se chinuie să ridice stânca. Nu pentru 
c-ar fi crezut c-ar avea vreo şansă s-o urnească, dar pentru că 
era insuportabil să stea fără să facă nimic, privind doar cum 
viaţa i se scurgea încet din trup. Din nou, Zahir dădu din cap 
şi îi împinse mâna la o parte, murmurând ceva. Vocea îi era 
prea slăbită, zgomotul de fundal prea copleşitor ca ea să audă 
ce zicea. Se aplecă spre el, ajungând cu urechea la câțiva cen- 
timetri de gura lui însângerată. 

— Ea fericită. 

— Ce? 

Mâna lui o strânse mai tare pe-a ei. 

— Ea fericită, repetă el repede, de parcă își canaliza puțina 
energie pe care o mai avea ca să se facă auzit și înțeles. Ea 
foarte fericită. 

— Cine, Zahir? Cine e fericită? 

— Doctor Alex, croncăni el. Doctor Alex foarte fericită. 

„Dehrează, se gândi ea, pluteşte într-o lume imaginară, 
între viață și moarte.“ Zahir o strânse și mai tare de mână, de 
parcă voia să-i demonstreze că lucrunle nu stăteau așa, că știa 
foarte bine ce spune. În jurul lor, oaza parcă se oprise şi tăcuse 
pentru o chpă, deşi Freya nu știa sigur dacă tot ceea ce se 
întâmpla era aievea sau dacă simțurile ei erau pur și simplu atât 
de concentrate asupra siluetei care zăcea lângă ea, încât toate 
celelalte lucruri fuseră îndepărtate spre marginea conștiinței. 

— Nu înţeleg, plânse ea. Cum adică Alex era fericită? 

— În Dakhla, șuieră el căutându-i privirea, susținându-1-o, 
încercând să-i explice. Ai întrebat dacă doctor Alex fencită. 
Când vii prima zi. Tu întrebat dacă ea fericită? 

Mintea Freyei se întoarse în timp, prin tot chinul eveni- 
mentelor recente, în acea primă dimineaţă în Dakhla, înainte 
să fi început totul. Zahir o dusese la el acasă, pentru ceai, ea 
intrase în camera greşită, găsise poza cu Alex pe perete, el o 
surprinsese acolo. 

— A fost fericită? îl întrebase ea. La sfârșit. A fost sora mea 
fericită? 

— Ea foarte fericită, șopti Zahir făcând eforturi pentru a 
rosti cuvintele. Noi adus aici. La oază. Când ea bolnavă. Am 
folosit funie, cărat în jos, ea văzut cu ochii ei. În pofida agoniei, 
el zâmbi. Ea foarte fericită. Ea fost cea mai fericită persoană 
din lume. 

Mintea Freyei se frământa din nou, ceva trăgând-o parcă 
de mânecă, o amintire vagă, o legătură pe care trebuia s-o 
facă. Gândurile i se învârtiră și i se rostogoliră înainte ca vocea 
lui Alex să-i răsune brusc în minte, la fel de clară și de puter- 
nică de parcă sora ei ar fi stat chiar acolo, lângă ea. Cuvintele 
pe care i le scrisese Freyei în acea ultimă scrisoare pe care i-o 
trimisese chiar înainte de moartea ei: 


Mai ti mintea povestea pe care ne-o spunea tata? Cum 
luna era de fapt o ușă și cum, dacă te urcai până la ea și o des- 
chideai, puteai să treci direct prin cer într-o altă lume? Mai pi 
minte cum visam la lumea aceea secretă — un loc frumos, 
magic, plin de flori și de cascade, și de păsări care puteau vorbi? 
Nu pot să-ți explic, Freya, nu într-un mod clar, dar, recent, am 
deschis ușa aceea și am aruncat o privire la lumea aceea și este 
la fel de magică după cum ne-am închipuit-o noi. Undeva, 
surioară, există întotdeauna o ușă și, dincolo de ea, o lumină, 


oricât de întunecate ar părea lucrurile. 

Și Freya își dădu seama că despre asta vorbise Alex: nu o 
amintire abstractă a unei fantezii din copilăne, ci ceva real, 
ceva tangibil — când Zahir o adusese în oază. Ultima mare 
călătorie pentru ea. Si, chiar dacă o durea la fel de tare că sora 
ei fusese ucisă, acum simţea ceva în plus, o licărire de lumină. 
Pentru că știa cât de mult trebuie să se fi bucurat Alex când 
ajunsese acolo, cât de entuziasmată trebuie să fi fost de locul 
acela, cât de fericită și de împlinită trebuie să se fi simțit în 
ultimele ei zile. Așa cum spusese chiar Alex: „Când ai văzut 
lumea aceea secretă, nu poți decât să te simți plin de speranţă“. 

— Mulţumesc, Zahir! suspină ea apucându-l de mână, mân- 
gâindu-i fruntea, abia băgând de seamă că stâncile începuseră 
să se deplaseze din nou în jurul lor, cu bubuituni. asurzitoare. Îţi 
mulțumesc că ai ajutat-o. Îți mulțumesc pentru tot! 

Făcu o pauză, apoi: 

— Eşti un beduin la fel de mare ca strămoșul tău Moham- 
med Wald Yusuf Ibrahim Sabri al-Rashaayda. 

Cum de își amintise tot numele, nici ea nu știa, dar zâm- 
betul lui se lărgi, expresia lui fund de-abia perceptibilă pe sub 
masca de sânge care îi acoperea acum partea inferioară a feţei. 
Cu un ultim efort de voinţă, el își elberă mâna și își pipăi 
diellaba, trăgând încet materialul de sub lespede, până îi găsi 
buzunarul. Dibui înăuntru şi scoase ceva, punându-l în palma 
Freyei . Era o busolă de metal verde, ciobită și foarte uzată, cu 
un capac rabatabil și un fir de alamă deasupra. Știu imediat că 
era a surorii ei, cea pe care o luase cu ea când hoinărise prin 
Markham County, care aparținuse cândva unui marinar din 
bătălia de la Iwo Jima. 

— Doctor Alex dat, șopti Zahir. Înainte să moară. Acum, 
aparține ție. j 

Freya privi în jos, către busolă, uitând de furia oazei din 
jurul ei. Deschizând capacul, văzu două inițiale scrijelite pe 
metalul de dedesubt: AH. Alexandra Hannen. Zâmbi și îl privi 
din nou pe Zahir, începu iarăși să-i mulțumească, dar, în cele 

câteva secunde cât atenţia îi fusese distrasă, capul acestuia 
căzuse într-o parte şi el încetase să mai respire. 

— EI pleacă, spuse Said simplu. Întinse mâna și şi-o trecu 
peste obrazul fratelui său, închizându-i ochii. 

— O, Zahir! se înecă Freya. 

Pentru o clipă, rămaseră îngenuncheaţi acolo, pământul 
cutremurându-se sub ei, pereții văii apropiindu-se tot mai 
mult, fulgere roșiatice erupând din vârful templului. Apoi, 
ridicându-se, Said îi făcu semn să meargă înapoi spre stâncă. 

— Dar nu-l putem lăsa aici, spuse Freya. Nu așa. 

— El siguranţă. El fericit. Acest loc bun pentru beduini. 

Ea rămase însă acolo, forțându-l pe Said să se aplece, s-o ia 
de braţ și s-o ridice. 

— Fratele meu vine aici ajutat la tine. El nu vrea tu mon. 
Te rog, vino, urcă! Pentru el. 

Freya nu-l putu contrazice și, după ce mai privi câteva 
secunde corpul zdrobit al lui Zahir, se întoarse și se grăbi spre 
baza stâncii. Said sărise deja pe scara cea mai de jos și urca 
inaintea ei. 

— Fu primul, ţipă el. Fiu sigur nu rupt. 

— Și Flin? ţipă ea. 

El se aplecă în afară și arătă cu degetul către terenul des- 
chis din fața stâncii. Englezul fugea spre ei, făcându-le semne 
disperate din mâini să înceapă să urce. 

— Tu urmează pe mine, strigă Said. OK? 

— OK, strigă ea. 

Egipteanul dădu din cap, se răsuci și începu să urce pe 
scară, mișcându-se cu viteza şi agilitatea unei feline, mâinile 
și picioarele lui de-abia atingând treptele în timp ce zbura în 
sus. Freya mai aşteptă puţin, nevrând să-l lase prea în urmă 
pe Flin. Apoi, aruncând o ultimă privire către trupul lui 
Zahir și murmurând un „Allez“, se prinse de scară și începu 
să urce. 

Tot drumul de la platforma templului, Flin răcnise la 
siluetele din depărtare, strigându-le să se miște din loc, neîn- 
țelegând de ce stăteau îngenuncheate. Numai când ajunse la 
baza stâncii şi văzu trupul lui Zahir prins sub piatră, își dădu 
seama de motivul lor. Se opri, privind în jos şi dând din cap, 
simțind multe din lucrurile pe care le simțise și Freya — 
tristețe, neputinţă, vină pentru felul în care îi vorbise lui 
Zahir în casa lui din Dakhla. Nu avea timp să mediteze pro- 
fund sau să-i aducă un ultim omagiu, așa cum i-ar fi plăcut. 
Se lăsă pe un genunchi, își puse o mână pe fruntea lui Zahir 
şi murmură un rămas-bun tradițional beduinilor. Apoi, 
sărind din nou în picioare, fugi spre stâncă și începu să se 
caţere. Pereţii văii erau acum la mai puţin de 150 de metri 
distanţă, aerul umplându-se cu valuri de praf și pictriș, oaza 
întunecându-se constant. 

Aflat destul de mult în urma celor doi, se forță cât putu de 
tare, încercând să recupereze puțin din distanța dintre ei, 
pământul rămânând în urma lui, scările scârțâind şi gemând 
sub greutatea lui. Din când în când, Freya se oprea și se lăsa pe 
spate, privind în jos. El îi făcu semn să meargă înainte și con- 
tinuă să urce, încercând să ignore stâncile care se strângeau tot 
mai tare și tremurul rocii, și arsura din plămâni și brațe, și 
picioare, să îşi concentreze toată energia doar ca să înainteze. 

Vreo 30 de metni, scănle urcau perfect pe verticală, una 
deasupra celeilalte, și avansă rapid. Apoi, la capătul celei de-a 
opta scări, linia se oprea brusc. În stânga lui pornea o funie 
orizontală, obligându-l s-o ia de-a lungul unei lespezi înguste — 
nu mai largă decât un pachet de țigări —, spre baza altui set-de 
scări. Acestea urcară alți 15 metn înainte să se oprească la 
rândul lor, o altă funie ducându-l de-a lungul altei lespezi, și 
mai îngustă — de data aceasta spre dreapta —, spre un alt set de 
trepte. Continuă așa, scănle mergând acum în zigzag pe fațada 

stâncii. Nu urcau niciodată mai mult de trei sau patru lungimi 
de scară înainte să se întrerupă și să reînceapă într-un alt loc, 
golul dintre fiecare set de scăn fiind traversat cu pași mărunți, 
cu ajutorul frânghiilor, de-a lungul unor lespezi şi crăpături 
care făceau să-i stea inima în loc. 

De ce egiptenii antici aranjaseră scănle așa, în zigzag, în 
loc să le lase să urce pur și simplu pe verticală, Flin nu avea nici 
cea mai mică idee. Probabil pentru că trebuiseră să ocolească 
stânci detenorate, se gândi el, unde piroanele lor de bronz nu 
se fixau bine. Oricare ar fi fost motivul — și nici măcar nu se 
gândi mai mult de-o clipă la asta —, urcușul lui fu mult încetinit 
deoarece era obligat s-o ia când la stânga, când la dreapta, 
trecând cu emoții de la un set de scări la altul. 

În spatele său, implozia oazei păru să se înteţească. Plat- 
forma templului era toată fărămițată acum, acoperită de praf, 
clădirile impunătoare fund doar o grămadă de ruine din mij- 
locul cărora Benben continua să trimită spectaculoase fulgere 
stacojii, ca niște raze laser. Scena era apocaliptică, un fel de 
descriere medievală a iadului. Nu zăbovi asupra gândului, 
hotărât să-și continue drumul pe stâncă, mâinile și picioarele 
alunecându-i în vreme ce încerca să meargă tot mai repede, 
riscând tot mai mult în disperarea lui de a nu fi prins între 
pereții care se închideau. 

Alunecă o dată, în timp ce traversa o cornișă între scări, 
bălăngănindu-se o clipă deasupra prăpastiei de 100 de metri 
care se deschidea vertiginos sub el, înainte să-și găsească sprijin 
pentru picioare și să se târască spre următorul set de trepte. 
Altă dată, una dintre treptele străvechi se rupse, lemnul înfi- 
gându-i-se în pulpă, făcându-l să urle de durere, sângele scur- 
gându-i-se pe picior, în bocanc. 

Aproape că își pierduse speranţa, convins că n-o să reu- 
șească, iar valea avea să se închidă în jurul lui înainte să ajungă 
sus și să ajungă în zona de siguranţă. Totuşi, continuă să se 
miște, refuzând să se dea bătut, nemaigândindu-se la durere și 

la epuizare, și la ameţeală, folosindu-și și ultimul strop de 
energie pe care îl mai avea ca să urce. Solul se îndepărta tot 
mai mult de el — acum, complet pierdut într-o ceaţă de moloz —, 
vârful stâncii se apropia tot mai mult și, în cele din urmă, dis- 
perarea se preschimbă în speranță când traversă o ultimă 
lespede scurtă şi privi deasupra lui un ultim set de cinci scări 
care îl ducea direct în vârf. 

Freya și Said rămăseseră agățați în partea de sus a 
urcușului, nevrând să-l lase prea în urmă. Acum, se aflau chiar 
sub vârf, țipând și gesticulând, încurajându-l să continue. El 
ţipă la rându-i, spunându-le să iasă dracului de acolo și, după 
o scurtă pauză în care trase niște aer în plămânii care îl dureau, 
își începu ultima parte a urcușului. Pereții văii erau acum cla- 
ustrofobic de apropiați. Urcă prima dintre cele cinci scări, fie- 
care muşchi din corp protestând. Apoi a doua, apoi a treia. 
Era la jumătatea celei de-a patra scări, la doar cinci metri de 
vârf, o explozie de adrenalină năpădindu-l, gândindu-se că 
aproape reuşise, strigătele de încurajare ale Freyei fiind acum 
clar perceptibile de sus, când un tremur violent străbătu 
întreaga stâncă. Prinzându-se bine de scară, Flin aşteptă să 
treacă, pentru a-și continua drumul. Atunci, simți scara clăti- 
nându-se sub el în timp ce mai întâi unul, apoi altul dintre 
piroanele cu care era prins capătul de sus al acesteia începură 
să joace în perete. Se opri, treptele se liniștiră, mai urcă vreo 
două trepte, scara clătinându-se din nou. Acum, putea să vadă 
piroanele din bronz ieșind din stâncă, partea de sus a scării 
mișcându-se odată cu ele, îndepărtându-se încet de perete. Se 
îmbrânci, dar era inutil. În vreme ce se agăţă cu disperare de 
ultima treaptă a următoarei scări, piroanele ieșiră de tot și 
nimic nu mai ținea treptele la locul lor. Pentru un moment 
scurt, ireal, totul păru să se oprească și avu senzaţia ciudată că 
se afla într-unul dintre acele filme mute, vechi, unde Harold 
Lloyd sau Buster Keaton făceau scamatorii la înălțime, sfidând 
gravitația. Apoi, balansându-se teribil, partea de sus a scării se 

arcui pe spate și se îndepărtă de zid, iar el căzu neajutorat în 
gol, cu mâinile încă agăţate de treapta de lemn, un țipăt isteric 
răsunând deasupra lui. 


Freya ar fi trebuit să știe că, în clipa în care totul părea să 
meargă bine, ceva avea să se întâmple ca să dea totul peste cap. 

Imediat ce ea și Said ajunseseră sus — târându-se pe 
pământul plat de deasupra stâncii —, ea se răsucise să vadă 
cum se descurca Flin. Valea se îngustase acum la o lungime 
puțin mai mare decât două terenuri de tenis, solul nemaifiind 
vizibil, nimic nemaifiind vizibil în afară de orbitoarea strălu- 
cire chihlimbane a pietrei Benben, care continua să arunce 
fulgere roși prin norul de praf, spre cer. În oricare alte 
circumstanțe, ar fi rămas înmărmunită de ceea ce vedea, de 
imposibilul scenei. Dar acum îl privea ţintă pe Flin, uitându-se 
atentă cum acesta urca ultimul set de scări, încrederea ei 
amplificându-se cu fiecare pas al lui. 

— Continuă, ţipă ea tot mai plină de speranţă când își dădu 
seama că avea să fie în regulă. O să reușești! Aproape ai ajuns! 
Continuă! 

Chiar în vreme ce fipa, pământul de sub picioarele ei se 
cutremură brusc şi scara pe care era Flin — „Isuse, era atât de 
aproape, la doar câțiva metri de vârf“ — începu să se îndepăr- 
teze de stâncă. Pentru câteva momente scurte, în care inima îi 
stătu în loc, păru că avea să ajungă până sus. Dar, în chpa 
aceea, piroanele care ţineau capătul de sus al scării ţâșniră din 
perete și totul se prăbuși, trăgându-l și pe Flin în Jos. 

— Nu! pipă ea acoperindu-și fața cu mâinile. O, Doamne, nu! 

Era înnebunită, distrusă, nevenindu-i să creadă că, după 
ce trecuseră prin atâtea în ultimele zile, după toate pencolele 
prin care trecuseră împreună, totul avea să se încheie așa, să se 
înece la mal. Era atât de înnebunită și de distrusă, încât, câteva 
secunde mai târziu, când auzi un „Alo“ îndepărtat, nici nu-l 
băgă în seamă, crezând că 1 se pare, din cauza șocului. Doar 

după ce țipătul se auzi din nou, mai insistent de data aceasta, 
strecurându-se în sus printre bufnitunle pietrelor care cădeau, 
în acelaşi timp Said apucând-o de umăr, își dădu seama că nu 
era doar în mintea el. Își luă mâinile de pe faţă și privi peste 
marginea prăpastiei. 

— Flin! Flin! 

Acesta se afla sub ea, la vreo zece metri, ținându-se de o 
scară, în vreme ce o alta — cea care se desprinsese de pe stâncă — 
se bălăngănea acum ca un braţ rupt. Își dădu imediat seama ce 
se întâmplase: în timp ce piroanele din capul scării cedaseră, 
cele de la capătul de jos — sau, cel puțin, unul dintre ele — răma- 
seră cumva înfipte în stâncă, treptele făcând un soi de salt în gol 
și lovindu-se de stânca de dedesubt. | 

Printr-un miracol, impactul nu îl dezechilibrase pe Flin și 
reuşise să se cațere pe scara de jos, oarecum în siguranţă. Freya 
simți un val euforic de bucurie și ușurare. Durase probabil 
numai câteva secunde, după care se evaporă, atunci când rea- 
liză ce se întâmpla. Era în viaţă, da, dar, cu siguranță, nu 
pentru mult timp. 

Nu era doar faptul că pereții văii se apropiau tot mai tare 
cu fiecare secundă, ca niște mâini gigantice gata să stnvească o 
muscă. l-ar mai fi rămas suficientă vreme să se cațere afară din 
oază. Problema era că nu avea pe ce să se caţere. Între partea 
de sus a scării pe care se cocoțase Flin și capătul de jos al celei 
care l-ar fi adus în vârf erau acum cinci metn de spațiu gol. 
Pentru o clipă, se gândi că ar putea pune la loc scara căzută, 
ca să acopere spațiul gol, dar, pe când privea, ultimul piron ieși 
din stâncă și scara căzu în iadul de dedesubt. 

— La naiba! șuieră ea. 

Urmă o pauză, toți rămânând înlemniţi, nimeni neștund 
ce să facă. Flin clătină din cap ca și cum ar fi zis „N-are nici un 
rost, n-am cum să urc“, orice șansă cât de mică ar fi avut scă- 
zând cu fiecare clipă care trecea. Apoi, știind că era inutil, dar 
că tot trebuia să încerce să-l ajute cumva, Freya se răsuci pe 

treapta cea mai de sus și începu să coboare. Said încercă 
s-o oprească, insistă că ar trebui să se ducă el, dar ea ştia că 
avea mai multe șanse. Dându-i la o parte mâna, continuă 
să coboare. 

Chiar și cel mai experimentat alpinist simte teama, iar 
Freya nu făcea excepție. Uneori, nu este așa puternică, doar îţi 
bate inima mai repede sau simți niște furnicături în stomac. 
Alteori, poate fi mai intensă, toată ființa ta părând a se strânge 
și a se chirci în timp ce tu te joci cu propria moarte. Freya 
cunoscuse ambele extreme și cele mai multe faze interme- 
diare. Dar nu fusese niciodată mai îngrozită ca acum, scara 
jucându-i sub picioare, stâncile care se apropiau blocându-i 
vederea periferică. Într-un fel oarecare, reuși să-și stăpânească 
frica, îngrămădind-o în cel mai îndepărtat colț al minții ei, și 
se forță să coboare, trecând de la treaptă la treaptă, până 
ajunse la baza scării. 

— Nu fi ridicolă! pă Flin făcându-i semn să plece. Pleacă! 
leși de-aici! 

Ea îl ignoră. Sărind de câteva ori, ca să vadă dacă scara 
incă era sigură, își încolăci un picior pe după treapta de jos, o 
apucă pe a doua de deasupra și se aplecă în afară, stând practic 
cu capul în Jos, întinzându-se spre el. Continuând să-i urle să 
se întoarcă, Fln îi imită mișcarea, dar în oglindă, urcându-se 
aproape până la capătul de sus al scării sale şi întinzându-și 
mâna spre ea. Chiar și când se întinseră la maximum, mai era 
aproape un metru între degetele lor. Încercară din nou şi din 
nou, forțându-se din greu, schimbându-și pozițiile, întinzându-și 
braţele până simțiră că tendoanele aveau să le pocnească, dar 
n-avea nici un rost și, în cele din urmă, trebuiră să se dea 
bătuți. Flin cobori câteva trepte, Freya se ridică din nou. 

— Nu poți să faci nimic, ţipă el uitându-se în dreapta și în 
stânga. Pereții stâncii se tot apropiau, fiind acum la limitele 
exterioare ale șirului de scări, treptele din lemn începând să 
pocnească și să se fărâmițeze, măcinate de un milion de tone 

de piatră solidă. Te rog, Freya, s-a terminat. leşi de-aici. Sal- 
vează-te! Te rog. 

Din nou, ea îl ignoră, lăsându-se din nou în afară și exa- 
minând suprafaţa stâncii de dedesubt, încercând să vadă dacă 
exista vreo modalitate de a se apropia de el, de a acoperi 
spațiul acela de-un metru. 

Avea o priză pentru picior chiar sub ea, o gaură zimţată în 
stâncă, formată atunci când pironul din partea de sus a scăni 
jeșise din stâncă. Dacă ar fi putut cobori până acolo, ținându-se 
în continuare de ultima treaptă, ar fi ajuns puţin mai aproape 
de el, s-ar fi putut apleca mai mult. 

Tot nu era destul. Privi disperată în stânga și în dreapta, 
căutând ceva — orice — care i-ar fi putut ajuta. O crăpătură 
orizontală traversa stânca la vreo doi metri deasupra scării lui 
Flin, suficientă ca priză pentru degete. Și, dacă ar fi reușit să 
ajungă până acolo, tot ar fi rămas cam 20 de centimentri între 
crăpătură și cel mai îndepărtat punct până la care și-ar fi putut 
întinde mâna. Țipă de frustrare. Putea la fel de bine să fie un 
kilometru. Nu aveau cum să reușească. 

— Îmi pare rău, ţipă ea. Îmi pare atât de rău. Pur ȘI simplu, 
nu pot... 

Se opri când ceva îi atrase atenția. Deasupra lui Flin și 
puțin la stânga: un pinten ce ieşea la câțiva centimetri din 
stâncă, exact de aceeași culoare ca stânca înconjurătoare, 
motiv pentru care nu îl observase înainte. „Poate, poate...“ 

— Ascultă, ţipă ea forțându-se să se facă auzită pe deasupra 
scrâșnetului rocilor care se pulverizau. Trebuie să faci exact 
cum îți spun eu. Fără întrebări, fără certuri, doar o faci! 

— Pentru numele lui Dumnezeu, Freya! i 

— Fără certuri! 

— ţi pierzi... 

— Fă-o! 

El dădu exasperat din mână, apoi făcu un semn din cap. 

— Trebuie să ajungi la crăpătura aia, ţipă ea coborându-și 
piciorul în gaura pe care o făcuse pironul, apucând ultima 
treaptă a scării ei și lăsându-se în jos. M-ai înțeles? Trebuie 
să-ți vâri degetele în crăpătura aia. 

— N-am cum... 

— Fă-o! 

Privind-o cu furie, mormăind, Flin începu să urce. Ajunse 
pe a patra treaptă de la capătul scării sale, apoi pe a treia, apoi 
pe a doua, întinzându-și braţele, hpindu-și trupul de stâncă, 
imbrățișând-o, trăgându-se în sus centimetru cu centimetru. 

— O să cad! strigă el. 

— O să cazi oricum într-un minut. Continuă! 

El rămase unde era, cu obrazul lipit de stâncă, tresărind, 
cu ochii închiși, aparent incapabil să meargă mai departe. 
Apoi, cu un efort suprem de voinţă și răcnind „La naiba“, se 
săltă până sus, pe ultima treaptă și se târî înspre fisură, întin- 
zându-se, forțându-se, clătinându-se. Pentru o clipă, păru că 
nu va reuși, că se va dezechilibra și va cădea. Apoi, mâna lui 
pipăi crăpătura și își vâri degetele înăuntru, apucându-se dis- 
perat de ea, în timp ce picioarele i se balansau instabile pe 
treaptă, de parcă ar fi fost o funie. Epuizată, plină de praf, 
îngrozită, Freya ţipă de fericire. 

— Acum, partea cea mai grea! 

— La dracu”! Sper că glumeșt! 

Îi explică, privind constant în stânga şi în dreapta, în 
vreme ce pereții văii se apropiaseră la vreo zece metri unul de 
celălalt. Trebuia să-și pună piciorul pe colțul acela ieșit în 
afară, îi spuse ea, și să-l folosească pentru a se propulsa spre 
mâna ei întinsă. Manevra din templul Abydos fusese o nebunie, 
dar asta era cu totul altceva. Și el nici măcar nu era alpinist 
profesionist. Nu mai avea alte opțiuni. Ori asta, on aștepta ca 
pereţii să-l strivească, lucru care avea să se întâmple în urmă- 
toarele câteva minute. Asigurându-se că știa ce-avea de făcut, 


Oaza ascunsă 503 


ea se propti într-o poziție cât mai bună și întinse un braţ, gata 
să-l prindă, întinzându-se cât putu de tare. 

— Flin, ai o singură șansă, ţipă ea. Așa că fă-o cum trebuie. 

— Al naibii să fiu dacă aveam de gând să greşesc. 

Fără să vrea, ea zâmbi. 

— Când vrei tu! ţipă ea. Dar asigură-te că nu mai durează 
prea mult. 

Ridicându-și privirea spre ea, apoi coborând-o din nou, ca 
să vadă pintenul, murmură o rugăciune, deși nu mai intrase 
într-o biserică de aproape două decenii, şi își puse piciorul pe 
ieșitură. Inspiră adânc și se împinse, scoțând un țipăt sălbatic, 
gutural pe când dădu drumul crăpături și își întinse mâna spre 
Freya. Ea îl prinse, mâna încolăcindu-i-se pe după a lui, cea- 
laltă mână a lui ridicându-se și apucând-o de încheietură, 
corpul lui legănându-se înainte și înapoi ca un pendul, picioa- 
rele alunecându-i pe suprafaţa stâncii. Era greu, mult mai greu 
decât își amintea că fusese în Abydos, și simți cum prinsoarea 
pe treaptă începe să-i alunece, iar umărul să îi pocnească de 
parcă întreg braţul avea să-i fie smuls. Cumva, reuși să se țină 
în continuare, în timp ce picioarele lui se zbăteau și, după ceea 
ce părură a fi ore, dar trebuie să fi fost doar secunde, el reuși 
să-și bage mai întâi vârful unui picior, apoi pe celălalt în crăpă- 
tură. Îndreptându-se, se stabiliză, luându-și cea mai mare 
parte din greutate de pe braţul ei. 

— Urcă peste mine! ţipă ea. Foloseşte-ți picioarele, urcă 
până la scară. Haide, nu mai e vreme! 

El începu să facă așa cum îi zisese ea, apoi se opri, balan- 
sându-se pe fațada stâncii, cu o mână prinsă de a ei, cu cealaltă 
de antebraţul ei, cu degetele de la picioare vârâte în crăpătură, 
între versanți fiind acum doar șase sau șapte metri. De jos se 
ridică praf, învăluindu-i. 

— Nu mai avem timp! ţipă ea tușind. Haide, Flin, urcă 
peste mine. Ai trecut de partea cea mai grea. 

Toată energia lui funoasă de acum câteva momente se 
epuizase. Atârna doar acolo, privind-o ţintă, cu o expresie ciu- 
dată pe față — în parte neliniște, în parte hotărâre. 

— Haide! strigă ea. Ce-ai? Trebuie să ieşim de aici! N-avem... 

— Eu am făcut-o, stngă el. 

— Ce? 

— Eu am făcut-o, Freya. Eu am omorât-o pe Alex. 

Fa îngheţă, traheea 1 se strânse de parcă era strangulată. 

— Eu i-am făcut injecția. Molly și Girgis n-au avut nici o 
legătură cu asta. Eu am făcut-o, Freya. Eu am omorât-o. 

Ea își deschise şi închise gura, fără ca vreun cuvânt să iasă 
din ea. 

— N-am vrut s-o fac, pă el. Te rog, crede-mă: era ultimul 
lucru de pe pământ pe care l-aș fi făcut. Dar m-a rugat. M-a 
implorat. Nu-și mai putea folosi picioarele, brațul, vederea o 
lăsa, auzul — ştia că o să fie tot mai rău, voia să mai aibă măcar 
puțin control. N-am putut s-o refuz. Te rog, încearcă să 
înţelegi. S-a frânt inima în mine, dar n-am putut s-o refuz. 

Pereţii văii erau acum la mai puţin de patru metri distanță, 
umbre gigantice zărindu-se printre noni de praf. Nici unul nici 
măcar nu observase. Freya atârna de scară, ținându-l de mână, 
Flin se bălăngănea pe crăpătură, ținând-o de braţ, amândoi 
prinși unul de celălalt într-o dimensiune doar a lor. 

— Mi-a spus că te iubește. Vocea îi era aspră, aproape 
imperceptibilă. Au fost ultimele ei cuvinte. Am stat pe verandă, 
am privit apusul, i-am injectat morfina, am tinut-o de mână. 
Și, chiar când își dădea sufletul, ţi-a șoptit numele. Mi-a zis că 
te iubește. Nu puteam să nu îți spun, Freya. Înţelegi? Nu 
puteam să nu îţi spun. Te-a iubit atât de mult. 

El o privi cu ochii lucindu-i. Gândurile o năpădiră pe 
Freya, emoțiile o învăluiră. Totul părea să se învârtă în jurul ei 
și să pulseze, de parcă lumea ei interioară reflecta haosul dina- 
fară. Dar, la urma urmei, în mijlocul șocului și al durerii, și al 
suferinţei, un lucru era sigur: ar fi făcut același lucru dacă Alex 

ar fi rugat-o. Și mai știa — din privirea lui, din tonul vocii, din 
tot ce văzuse și descoperise despre el în ultimele zile — că Flin 
o făcuse din bunătate, din milă, din dragoste pentru sora ei și 
nu putea nici să-l învinovăţească, nici să-l condamne pentru 
asta. Dimpotrivă, într-un fel foarte ciudat, simţea că-i era 
oarecum datoare. Luase povara aceea asupra lui. Fusese ală- 
turi de Alex la nevoie, când ea, sora ei, nu o făcuse. 

Toate acestea trecură ca un fulger prin mintea lui Freya, în 
doar câteva secunde, timpul încetinind parcă, făcând loc 
tuturor gândurilor. Apoi, cu un semn din cap, îl strânse de 
mână, spunându-i parcă: „Înţeleg. Acum, hai să ieşim naibii 
de-aici“ şi începu să-l tragă în sus pe stâncă, spre ea. Pentru o 
clipă, faţa lui ajunse chiar lângă a ei, iar ochii li se întâlniră, 
amândoi având pe buze un surâs ușor, înțelegător, de-abia 
vizibil prin perdeaua sufocantă de pietnș. Apoi, el se agăță de 
ea şi se cățără spre capătul de Jos al scării, pereții laterali ai văii 
practic atingându-i. 

— Du-te, ţipă ea. Continuă! 

— Tu prima! 

— Nu fi atât de englezoi! Du-te! Sunt chiar în spatele tău. 

Își legănă brațul liber și îl pălmui tare peste fund, ca să-l 
urnească. Atunci când el porni, ea reveni la scară și îl urmă, 
urcând cât de repede putea, mâinile ei atingând treptele în 
secunda în care piciorul lui Flin se ridica de pe ele, treptele tre- 
murând atât de tare, că nu-și dădea seama cum de rămâneau 
lipite de stâncă. Praful începu să se ridice puțin și-l văzu o 
secundă pe Said sus, aplecându-se cu brațul întins, făcându-le 
semne să se grăbească. Se îndreptară spre el, tușind și înecându- 
se, pereții strângându-se și mai mult în jurul lor, la nici un metru 
și jumătate unul de celălalt. Urcară tot mai mult, până când, Flin 
ajunse în sfârșit sus, iar Said îl apucă de tricou și-l trase. Freya 
era chiar în urma lui. Când stâncile îi atinseră umeni și părțile 
laterale ale scării, iar treptele începură să se îndoaie și să se 
umfle sub ea, lemnul să pocnească şi să se frângă, simți cum este 

prinsă de subrat și trasă sus, în aerul curat, limpede, minunat, 
de deasupra Gilfului. 

Trăgându-și sufletul, se dădură toți trei înapoi, privind 
cum ultimii centimetri ai văii se închiseră. Ceea ce cu nici o 
oră în urmă fusese o vale plină cu copaci, și clădiri, și cascade 
era acum doar o despicătură de vreo 40 de centimetri, raze de 
lumină roșiatică încă răzbătând din adâncunile ei. Acum erau 
doar 30 de centimetri, 20, 10, zgomotul asurzitor al pietrelor 
care se măcinau diminuându-se tot mai mult, făcând loc unei 
bubuituri joase. 

Exact când valea se închise, se auzi un bis dramatic. Din 
adâncimi, izbucni un răcnet ca un tunet — un leu cu plămânii 
de piatră, cum avea să-l descrie mai târziu Freya — și o lamă 
strălucitoare de lumină roșiatică erupse prin crăpătură, forţa ei 
aruncându-i pe spate, trântindu-i la pământ. 

— Nu o privi, strigă Flin prinzând-o pe Freya de braţ și rosto- 
golind-o, îndesându-i faţa în nisip. Închideţi ochii! Amândoi! 

Înainte, fulgerele veniseră și trecuseră, strălucind puțin îna- 
inte să se stingă ca niște stele căzătoare. De data aceasta, lumina 
persistă, ca un bisturiu imens de foc care urca şi se extindea, 
forțând încet pereți văi să se despartă din nou, în vreme ce 
forma un obelisc enorm de foc. Rămase acolo, legănându-se 
ușor, răcnetul devenind tot mai puternic, Freya simțind, ciudat, 
ca și cum ar fi fost arsă, dar fără să simtă durere sau disconfort. 
Apoi, ca și cum și-ar fi dovedit punctul de vedere, lumina se 
micșoră, retrăgându-se în pământ ca o flacără munibundă. Se 
mai auzi un ultim mârâit din piatră, apoi valea se închise și, de 
data aceasta, rămase închisă. Tăcere. 

Pentru o clipă, Freya rămase locului, apoi clipi și își des- 
chise ochii. Văzu portocaliu şi se gândi pentru o clipă, con- 
fuză, că retina îi fusese vătămată, înainte să-și dea seama că 
stătea cu nasul într-o floare: o floare portocale, fragilă, răsă- 
rise cumva în deșertul din jur. 

„Floarea este o orhidee din Sahara. Mi s-a spus că e foarte 
rară. Preţuieşte-o și gândește-te la mine.“ 

Zâmbi şi, întinzând braţul, îl prinse pe Flin de mână, știind 
că totul avea să fie bine. 


Ss 


Mai târziu, după ce se ridicară în picioare, se curățară și 
traseră în piept aerul curat, cei trei căutară o vreme în van cu 
privirea vreo urmă a Oazei Ascunse, apoi începură să traver- 
seze platoul Gilf Kebir, Said aflându-se în față. 

Inexplicabil, soarele părea să se fi mutat în partea cealaltă 
a cerului. Când ieşiseră din vale, fusese mult spre vest. Acum, 
era aproape deasupra capetelor lor, sincronizându-se din nou 
cu ceasul lui Flin, care spunea că era ora 14.16. Fuseseră în 
oază doar șase ore. Dar li se părea o viaţă întreagă. 

Se îndreptară spre nord, apoi intrară într-o albie îngustă, 
plină cu nisip, care cobora ușor spre est, purtându-i înapoi 
spre suprafața deșertului. 

— Foarte sigur, spuse Said lovind cu palma pereții stânci. 
Nu închide. 

— Mă bucur foarte mult să aud asta, zise Flin. 

La capătul de jos, albia se deschidea într-un mic golf din 
partea de est a Gilfului, unde Land Cruiserul lui Zahir era 
parcat la umbra unei surplombe ca o umbrelă. Băură apă şi 
vorbiră despre Zahir, iar Said scoase o trusă de prim ajutor 
și bandajă diversele tăieturi și răni ale lui Flin. „Nu fi femeie“, 
murmură el dezaprobator în timp ce englezul mormăia și 
scâncea. Apoi, urcară în mașina de teren și plecară înspre 
deșert, urmând creasta către sud, înapoi spre turnul de stâncă 
Și spre intrarea din nisip. 

În afară de asta, nu mai era nimic acolo. Găsiră destul de 
ușor avionașul, o pată rozalie, țipătoare, ce ieșea în evidenţă în 
deșertul care o înconjura, ca o picătură de vopsea pe o coală 

de hârtie. Dar secera curbată din piatră neagră se prăbușise și 
se sfărâmase, rămânând din ea doar o grămadă de bucăți 
sticloase de rocă, din care nu-ți puteai da seama de forma ei 
inițială. Și acolo unde ar fi trebuit să fie Gura lui Osiris nu era 
nimic, doar nisip plat, gol, perfect nivelat, perfect așezat. Până 
și deschizătura dreptunghiulară din piatră dispăruse, porțiunea 
aceea din stâncă părând să se fi dezintegrat și să fi alunecat, 
redusă la o grămadă de bolovani adunați la baza peretelui. 
Singurul lucru pe care îl găsiră, singurul indiciu că se întâm- 
plase ceva ciudat acolo, fu un triunghi de metal subțire, care 
ieşea din nisip ca o aripioară neagră. Le luă ceva timp să-și dea 
seama că era vârful unei elice de elicopter. Nu departe zăceau 
niște ochelari de soare, cu una din lentile spartă. 

— Ca și cum totul ar fi fost un vis, murmură Freya. 

— Te pot asigura că n-a fost, mormăi Flin ducându-și o 
mână la buza crăpată. 

— Nu fi femeie, mormăi Said. 

Se întoarseră la avionaș, Said așteptând în mașină în timp 
ce Flin se urcă în carlingă și verifică motorul. Părea să func- 
ționeze perfect și, lăsându-l să se încălzească, se dădu jos și 
merse spre Land Cruiser. Freya veni lângă el. 

— Sigur o să fü OK, Said? întrebă Flin aplecându-se spre 
fereastra şoferului. E drum lung până în Dakhla. 

— Eu, beduin. Acesta deșert. Bineînţeles OK. Întrebare 
proastă este. 

Fu de-abia vizibil, doar o zvâcnire a colțunlor gurii, dar, 
cu siguranță, zâmbea. Freya îl atinse pe braţ. 

— Mulţumesc, spuse ea. Sună atât de nepotrivit după tot 
ce-ați făcut tu și fratele tău pentru mine. Pentru amândoi. Dar 
iți mulțumesc! 

Said dădu doar uşor din cap și, aplecându-se în față, răsuci 
cheia și călcă ambreiajul, turând motorul. 

— Când vii Dakhla, vii casa mea, zise el uitându-se la ea. 
Tu bei ceai. Da? 

— Mi-ar plăcea să vin la tine acasă să bem ceai, spuse Freya. 
Ar fi o onoare. 

Mai dădu din cap o dată, ridică o mână în semn de 
rămas-bun și o porni prin nisipuri, claxonând în vreme ce 
prindea viteză. Îl priviră ducându-se, uitându-se după el până 
când vehiculul deveni doar o pată albă printre dune, apoi se 
răsuciră și se îndreptară spre avionaș. Flin se aplecă și ridică o 
bucată mică din ceea ce fusese cândva turnul de piatră curbat. 

— Suvenir, rosti el dându-i-o Freyei. O amintire a primei 
tale vizite în Egipt. 

Ea râse. 

— O s-o preţuiesc. 

Umplură rezervorul lui Miss Piggy, își puseră căștile, se 
urcară în carlingă și ieșiră pe fâșia de nisip plat pe care ateri- 
zaseră cu o noapte înainte. Flin merse înainte și înapoi, ca să 
încălzească uleiul, apoi crescu turațiile, trase de maneta de 
control și se ridicară în aer, zburând în cercuri și câștigând 
altitudine. De-o parte se înălța porțiunea de est a Gilfului, de 
cealaltă — o mare nesfârșită de deșert galben. 

— M-aș oferi să-ți arăt niște locuri, se auzi vocea lui prin 
microfon. Jebel Uweinat, Peștera Înotăţorilor. Dar, în cir- 
cumstanțele de față, cred că vrei doar să ajungi înapoi, să faci 
un duș și să te bagi direct în pat. 

Urmă o pauză, apoi umerii i se încordară. 

— Îmi pare rău. N-am vrut să... 

Se întoarse spre ea, neliniștit, rușinat. Freya doar zâmbi, îi 
făcu cu ochiul și își lăsă capul pe o parte, privind spre deșertul 
de dedesubt. 

Zburară prin zona în care fusese oaza; nu era nimic acolo 
în afară de piatră și pietriș, și tufișul pitic ciudat. Și păsări. Sute 
și sute de păsări care planau și se roteau, și se năpusteau de 
parcă ar fi căutat ceva. Flin se mai învârti de câteva ori, apoi 
înclină avionașul şi o luă spre nord-est, Sahara desfășurându-se 
în jurul lor — imensă și maiestuoasă, și incredibil de frumoasă. 

Zburară o vreme în tăcere, apoi Freya întinse o mână și o 
aşeză pe umărul lui Flin. 

— Putem vorbi despre Alex? întrebă ea. 

El îi luă mâna într-a lui. 

— Mi-ar plăcea foarte mult să vorbim despre Alex. 

Exact asta și făcură, Gilf Kebir rămânând încet în urma 
lor, un nou orizont deschizându-li-se în față. 


iS 


Zumzetul avionului se estompase și dispăruse. Și păsările 
se îndreptaseră spre nord, căutând noi case în cealaltă wadi, 
aflată în partea mai depărtată a Gilfului. Deșertul era perfect 
liniștit și perfect tăcut, și perfect gol. Doar soare, cer, nisip, 
pietre şi, jos, la baza stâncilor, lungată în umbra unor bolovani 
proaspăt căzuți, o șopârliță micuță, cu picăţele, ochii învâr- 
tindu-i-se leneși, limba ieșindu-i când și când. Până și ea dis- 
păru când un petic de nisip din faţa ei începu să tremure. 
De-abia perceptibil la început, tremurul se intensifică şi deveni 
mai puternic, deşertul umflându-se și învârtindu-se, și bom- 
bându-se până când, în cele din urmă, suprafaţa lui se desfăcu 
de tot, ca un sac plin. O mână cărnoasă, acoperită de inele ieși 
încleștată la iveală. La stânga apăru altă mână, ţâșnind din 
nisip ca o ciupercă luminoasă, grotescă. Se simți mai multă 
mișcare, mai multe vârtejuni, părți neclare de capete și 
membre, și piepturi, și două siluete musculoase, cu părul 
roșcat, se împinseră să iasă din pământ. Se ndicară bălăngă- 
nindu-se, nisipul scurgându-se peste tot. 

— Eşti OK? întrebă unul. 

— Aproape, răspunse celălalt. Tu? 

— Aproape. 

Se scuturară și priviră în Jur, cercetând împrejunmile. 

— Ehcopterele au dispărut. 

— Așa se pare. 

— Atunci, ar trebui s-o pornim. 

— Ar trebui. 

— Nu vrem ca mama să se îngrijoreze. 

— Cu siguranţă, nu vrem. 

— Mai ar?... 

Se căutară prin buzunare, fiecare scoțând o mână stră- 
lucitoare cu ceea ce păreau a fi nişte foiţe de aur. Rânjiră și 
bătură palma. Apoi, scoţându-și jachetele și aruncându-le 
peste umeri, se luară de braț și începură să meargă cu pași 
apăsați spre est, două puncte roșii, minuscule, târându-se prin- 
tr-o imensitate vastă de galben, sunetul cântecului lor rămâ- 
nând în urma lor: 


El-Ahly, El-Ahly 
Cei mai buni mereu vom fi, 
Jucăm putin, jucăm şi mult, 
Red Devils, cei mai de temut! 


ADEVĂRATA ZERZURA -— 
NOTA AUTORULUI 


Dintre numeroasele mituri și legende asociate cu Sahara, 
puţine dintre ele au reușit să capteze imaginația ca misterioasa 
oază pierdută Zerzura. 

Un presupus paradis luxuriant, cu palmieri și izvoare, se 
spune că Zerzura se află undeva în deșertul arzător al Libiei. 
Mulţi au afirmat că este doar un basm, un miraj, un El Dorado 
al nisipurilor. Dar asta nu i-a împiedicat pe oameni să o caute, 
iar o mare parte din explorarea timpurie, de pionierat a 
Saharei a fost făcută de cei care sperau să găsească acest loc 
ciudat și uitat al apelor. 

Numele Zerzura, în mod aproape sigur, derivă din cuvântul 
arab zarzar, însemnând graur sau pasăre mică. Apare pentru 
prima dată într-un manuscris din secolul al XIII-lea, scris de 
Osman el-Nabulsi, guvernatorul Fayyumului, care vorbește 
despre o oază abandonată undeva în deșert, la sud-vest de 
Fayyum. O descriere mai colorată și mai detahată apare două 
secole mai târziu, în Kitab al-Kanuz — Cartea Perlelor Ascunse. Un 
ghid medieval al vânătorilor de comori, Aztab, înșiruie în jur de 
400 de locații din Egipt unde sunt ascunse comori și subliniază 
magia și incantațiile necesare pentru a alunga spiritele rele 
care păzesc aceste comori. Potrivit Azfab-ului: „Oraşul Zerzura 
este alb ca un porumbel și pe poarta sa este cioplită o pasăre. 
Ia cu mâna ta cheia din ciocul păsării, apoi deschide poarta 

orașului... Întră și vei găsi mari bogății și pe rege, și pe regină 
dormind în castelul lor. Nu te apropia de ei, dar ia comoara“. 

Primul european care a menționat oaza a fost călătorul și 
egiptologul englez Sir John Gardner Wilkinson care, în 1835, 
scria că a auzit despre „Wadee Zerzoora“ — un loc cu palmieri 
și ruine aflat undeva în Marea cea Mare a Nisipunilor. Se pare 
că un beduin dăduse peste ea în vreme ce își căuta o cămilă 
pierdută, deși încercănile sale ulterioare de a găsi oaza din nou 
s-au dovedit a fi zadarnice (aceste două elemente — descope- 
rirea accidentală și incapacitatea de a localiza oaza din nou — 
apar în aproape toate poveștile legate de Zerzura). 

În secolul al XIX-lea, a crescut interesul academic atât 
faţă de Sahara, cât şi față de ideea unei oaze pierdute, mai ales 
după călătoria uimitoare a exploratorului german Gerhard 
Rohlf, în 1874, prin Marea cea Mare a Nisipunilor. Totuși, 
abia pe la începutul secolului XX, „goana după Zerzura“ a 
luat amploare. 

A fost perioada marilor explorări în Sahara, cu personalități 
ca Hassanein Bey, prințul Kemal el Din, Ladislaus Almásy, 
Patrick Clayton și Ralph Alger Bagnold — ca să numesc doar 
câțiva — care au călătorit și au cartografiat porțiuni vaste din 
ceea ce, până atunci, fusese un deșert necunoscut, neexplorat. 
Fascinaţia pentru Zerzura a fost unul dintre elementele-cheie 
ale acestor explorări și, chiar dacă nu fiecare expediție a 
demarat cu intenția de a găsi oaza, posibilitatea ca acest lucru 
să se întâmple nu a lipsit niciodată din mințile oamenilor. 
Subiectul a fost dezbătut în amănunțime în ziare și reviste de 
specialitate și s-a creat chiar și un club, Zerzura Club, format 
din persoane implicate în explorarea deşertului (fondat într-un 
bar din Wadi Halfa, în 1930, clubul se reunea anual în cadrul 
Societăţii Geografice din Londra, urmată de un dineu la 
Cafe Royal). 

Lucrările lui Almásy, ale lui Bagnold și altora au revo- 
luţionat călătoriile în deşert, împingând tot mai departe fron- 
tierele geografiei, geologiei, arheologiei și științei. Într-adevăr, 


514 Paul Sussman 


cartea lui Bagnold Fizica msipunlor eoliene — un studiu al proce- 
sului de formare și deplasare a dunelor — rămâne un text 
fundamental pe această temă și a fost folosit de NASA când 
și-a plănuit atenizănle pe Marte. 

Aventurile lor au avut un impact puternic și asupra cam- 
paniilor din nordul Africii în cel de-al Doilea Război Mondial, 
mulți membri ai Clubului Zerzura oferindu-și expertiza ca 
membri ai legendarului Long Range Desert Group al Armatei 
Britanice (fondat în 1940, de omniprezentul Bagnold). Almâsy 
a trecut de partea naziștilor, lucru pentru care colegii lui explo- 
ratori nu l-au iertat niciodată. 

Dar, cu toate acestea, Zerzura a rămas frustrant de incertă. 
S-au propus numeroase teorii în ceea ce priveşte locația aces- 
teia — în 1932, s-a creat o mare agitație când o expediție con- 
dusă de Clayton şi Almásy a descoperit din avion două văi 
verzi în nordul platoului Gilf Kebir (mai târziu, numite Wadi 
Abd el-Malik și Wadi Hamra). Deşi Almásy a susținut mereu 
că una sau amândouă din ele au stat la baza întregii legende 
legate de Zerzura, alții nu au fost atât de siguri, iar cercetănle 
au continuat și se desfășoară și în zilele noastre. 

Acum, că Sahara a fost cartografiată şi explorată în amă- 
nunțime — de la sol, din aer şi din spațiu —, este puțin probabil 
ca aceste cercetări să aibă succes, dar asta nu diminuează sub 
nici o formă magia Zerzurei. Dimpotrivă, i-o sporește, ducând 
oaza din dimensiunile terestre spre ceva mai mult simbolic. 

Așa cum a scris și marele Ralph Bagnold în cartea sa Mszpun 
hbiene, puterea Zerzurei constă nu atât în prezenţa fizică, dar 
mai ales în ceea ce reprezintă — fiorul explorării, magia locurilor 
secrete, atracţia pentru necunoscut. Într-o lume în care puţine 
colțun de pe glob mai sunt necartografiate, Zerzura ne dă 
speranță că mai există aventuri de trăit și mistere de rezolvat. 
Din acest punct de vedere, Zerzura va fi întotdeauna acolo, 
chiar și atunci când nu va mai rămâne nimic de explorat, pentru 
că tot ceea ce, pe de o parte, este o simplă oază pierdută din 

deșert, pe de altă parte, e ceva mult mai elementar, ceva ce zace 
adânc în fiecare dintre noi: dorinţa de a simți fiorul descoperirii. 


(Notă: Dacă doriți să aflați mai multe despre întreaga 
poveste a Zerzurei și despre cei implicați în ea, cea mai bună 
recomandare este de departe cartea lui Saul Kelly — The Lost 
Oasis: The Desert War and the Hunt for Zerzura!.) 


! Oaza pierdută: războiul din deșert și vânătoarea Zerzurei (în lb. engleză, în 
original) 


GLOSAR 


A Treia Dinastie — Ultima dintre cele trei dinastii din 
Perioada Dinastică 'Timpurie. A durat între 2649 și 2575 î.Hr. 

Abu Treika, Mohamed — Fotbalist egiptean cunoscut 
sub numele de „Egipteanul Zinedine Zidane“. Joacă pentru 
El-Ahly. Născut în 1978. 

Abydos — Centru de cult al zeului Osiris și loc de înmor- 
mântare a unora dintre faraonii timpurii ai Egiptului. De ase- 
menea, casa spectaculosului templu mortuar al faraonului 
Seti I. Aflat la 90 de kilometri nord de Luxor. 

Ahmadinejad, Mahmud — Președintele Republicii Iran. 
Născut în 1956. 

Aish baladi — Pâine grosieră de tip lipie, făcută din făină 
integrală. 

Akhenaten — Faraon din Dinastia a XVIII-a (Noul 
Regat). A domnit între 1353-1335 î.Hr. În general, considerat 
a fi tatăl lui Tutankhamon. 

Al-Ahram — Literal, Piramidele. Cel mai bine vândut cot- 
dian egiptean. 

Allez — În franceză, „Haide!“ Folosit de alpiniști pentru a 
se încuraja reciproc. 

Almásy, contele Ladislau (László) — Aristocrat 
maghiar, pilot, entuziast al vehiculelor motorizate și explorator 
al deșertului, unul dintre pionierii explorănlor sahanene la înce- 
putul secolului XX. A trăit între 1895 şi 1951. 

Amun-Ra — Unul dintre zeii cei mai importanți ai Noului 
Regat, al cărui centru de cult principal a fost la Waset, Luxorul 
din zilele noastre. O contopire a zeilor Ra și Amun. 

Ankh — Simbol cruciform. Semnul antic egiptean pentru 
viaţă. 

Apep — Un spirit al răului și haosului. Trăia în întuneric 
etern și a luat forma unui șarpe enorm. 

ARCE — American Research Center in Egypt (Centrul 
American de Cercetare din Egipt). O organizație care finan- 
ţează formarea, cercetarea și conservarea arheologică. 

Arête — Creastă ascuțită. În alpinism, se referă în general 
la o caracteristică verticală care poate fi folosită pentru a-l 
ajuta pe alpinist să urce. 

Asediul asupra ambasadei din Teheran — La 4 noiem- 
brie 1979, 300 de studenți militanți iranieni au luat cu asalt 
ambasada SUA din Teheran, luând 66 de ostatici americani. 
Un număr mic de ostatici au fost ulterior eliberați, dar 52 au 
rămas în captivitate timp de 444 zile. Au fost eliberați în cele din 
urmă, în 21 ianuarie 1981. 

Ash — Zeu egiptean antic al deşertului, în special asociat 
cu oaze. 

Ashmolean — Un muzeu din Oxford specializat în artă şi 
arheologie. Are o colecție vastă de artefacte egiptene. 

Astroman — Un traseu de alpinism ce urcă pe Washington 
Column, în Yosemite National Park. 

Atentatul cu bombă asupra ambasadei din Beirut — 
Atentat cu bombă sinucigaş din Liban, la 18 aprihe 1983, în 
care un camion plin cu explozibil a intrat în clădirea amba- 
sadei SUA, omorând 63 de oameni. Un grup autointitulat 
Organizația Jihadului Islamic și-a asumat responsabilitatea, 
deși cei mai mulți analiști consideră că mișcarea Hezbollah, 
sprijinită de iranieni, a fost în spatele atrocități. i 

Atentatul cu bombe asupra cazărmilor din Beirut — 
Dublu atentat sinucigaș cu bombe în Liban, la 23 octombrie 
1983, care a vizat Forţele Internaționale de Menţinere a Păcii 
care fuseseră dislocate în timpul Războiului Civil Libanez 

(1975-1991). Camioane pline cu explozibil, au intrat în sediul 
Marinei SUA, pe Aeroportul Internațional din Beirut și în 
barăcile armatei franceze din apropiere, ucigând 241 de mili- 
tan americani, 58 de parașutiști francezi și cinci cetăţeni liba- 
nezi. În general, se consideră că bombardamentele au fost 
opera militanților Hezbollah susținuți de Iran. 

Atum — Literal, „Totul“. Zeitate primordială egipteană a 
creației. Deseori asociată cu zeul-soare Ra, compunând 
numele compus Ra-Atum. 


Badarian - O cultură neolitică în partea de sud a văii 
Nilului, în jurul anului 4500 î.Hr. Numită după El-Badan, 
lângă Asyut, situl în care a fost identificată pentru prima dată. 

Bagnold, comandant de brigadă Ralph Alger - Una 
dintre marile figuri ale pionieratului în explorarea Saharei, la 
sfârşitul anilor '20 şi începutul anilor '30 (printre alte călătorii, 
a fostul primul care a traversat Marea de Nisip de la est spre 
vest, în 1932). În timpul celui de-al Doilea Război Mondial, a 
fondat legendarul Long Range Desert Group. A fost și un om 
de ştiinţă de talie mondială, a cărui carte despre mişcările 
dunelor, Fizica misipurilor eoliene, rămâne o lucrare de referință și 
în zilele noastre. A trăit între 1896 și 1990. 

Ball, dr. John — Unul dintre primii exploratori europeni 
ai deșertului de vest. A descoperit Abu Ballas, sau Dealul de 
Ceramică, în 1916. A scris numeroase articole despre deşert și 
oaza pierdută Zerzura. A trăit între 1872 și 1941. 

Banu Sulaim — Trib de beduini din Africa de Nord. 

Beato, Antonio — Fotograf anglo-italian care a realizat 
numeroase imagini ale monumentelor și oamenilor din Egipt. 
A trăit între 1825 și 1906. 

Bedja — Un tip de oală în formă de clopot, utilizată de 
vechii egipteni pentru a face pâine 

Benben — O piatră conică sau sub formă de obelisc vene- 
rată în luni, templul antic al Soarelui. 

Benu — Pasăre sacră asociată îndeaproape cu zeul creator 
Ra-Atum. A fost descrisă fie ca un cocostârc, fie ca o codobatură 

galbenă. Considerată de mulți cercetători drept prototipul 
Păsări Phoenix. 

Bersiim — Un tip de trifoi folosit ca nutreţ pentru vite în 
Egipt. 

Blix, Hans — Diplomat suedez care, între 2000 şi 2003, a 
fost şeful UNMOVIC (United Nations Monitoring, Inspection 
and Verification Commission — Comisia de monitorizare, 
inspectare şi verificare a Naţiunilor Unite), organizație însărci- 
nată cu investigarea armelor de distrugere în masă ale Ira- 
kului. Născut în 1928. 

Boat Pit — Câteva înmormântări egiptene regale au inclus 
puțuri care conțineau bărci în mărime naturală. Cinci astfel de 
puțuri înconjoară Marea Piramidă a lui Khufu din Giza, 
dintre care două — descoperite în 1954 — adăposteau navele 
intacte. 

Butneya - Zonă din Cairo renumită pentru hoți și 
traficanții ei de droguri. 


Came — Dispozitiv cu arc prins într-o crăpătură a stâncii, 
pentru a asigura coarda unui alpinist. 

Carabină - Inel oval sau în formă de D, cu o portiţă cu 
resort prin care poate fi trecută o coardă. Unul dintre cele mai 
de bază articole ale echipamentului de alpinism 

Carter, Howard - Arheolog englez, a descoperit, în 
1922, mormântul băiatului-faraon Tutankhamon, cea mai 
mare descoperire din istona arheologiei egiptene. Când s-a 
uitat prima dată în mormânt și a fost întrebat de către tovarășul 
și sponsorul său, Lordul Carnarvon, dacă vede ceva, Carter a 
rostit cuvintele nemuritoare: „Da, lucruri minunate!“ A trăit 
între anii 1874 și 1939. 

Cartuș — Oval alungit care include numele unui faragh. 

Câmpiile binecuvântate din Iaru — Termen din 
Egiptul antic pentru viața de apoi. Iaru era scris uneon „ialu“, 
despre care unii savanți au sugerat că este o derivare a terme- 
nului Câmpiile Ehzee. 

Clayton, locotenent-colonel Patrick — Inspector, 
soldat și explorator britanic al deșertului. A cartografiat supra- 
fete mari din deșertul de vest, în anii '20 și '30. A trăit între 
1896 și 1962. Alţi doi membri ai familiei Clayton au jucat, de 
asemenea, un rol important în explorarea Gilf Kebirului în 
anii '30: aviatorul britanic Sir Robert Clayton-East-Clayton 
(1908-1932), care a numit formațiunea Craterele lui Clayton, 
și soția acestuia, Lady Dorothy Clayton-East-Clayton (1908- 
1933), care a fost modelul pentru personajul Kristen Scott 
Thomas din filmul Pacientul englez. 

Coloana Washington - Turn de granit în formă de 
proră, de 350 metni, în Yosemite National Park. Extrem de 
popular printre alpiniști 

Consiliul Suprem al Antichităţilor — Parte din Minis- 
terul Egiptean de Cultură. Responsabil cu arheologia, monu- 
mentele și conservarea din Egipt. 

Copt — Creștin egiptean. Copţii sunt una dintre cele mai 
vechi comunități creștine din lume, datând încă din secolul I 
d.Hr., când sfântul Marcu a adus Evanghelia în Egipt. Repre- 
zintă aproximativ 10% din populația Egiptului modern. 
„Copt“ derivă din termenul grecesc antic A7gyptos, care, la 
rândul său provine din cuvântul antic egiptean hut-ka-Ptah — 
casa duhului Ptah. 

Cuneiform — Scriere mesopotamiană antică. 


David-Neel, Alexandra - Exploratoare, aventurieră, 
mistică și scriitoare franceză, cunoscută pentru călătoriile ei în 
Tibet și Himalaya. În 1924, a fost prima femeie europeană 
care a intrat în orașul interzis Lhasa. A trăit între 1868 și 1969. 

De Lancey Forth, locotenent-colonel Nowell Bar- 
nard — Soldat australian și explorator al deşertului. A luptat 
alături de Sudan Camel Corps în perioada 1907—1916. A trăit 
intre 1879 şi 1933. 

Desbhret — Literal, „teren roșu“. Cuvânt folosit de vechii 
egipteni pentru a descrie deşertul arid aflat de ambele părți ale 
Nilului. 

Dinastia a Opta — Dinastia de inaugurare a Noului 
Regat. A cuprins unii dintre cei mai mari și mai cunoscuți 
faraoni ai Egiptului, printre care Tuthmosis al III-lea, Amen- 
hotep al III-lea, Akhenaten și Tutankhamon. 

Dinastie — Istoricul antic Manetho împărțea istoria Egip- 
tului în 30 de dinastii, acestea rămânând în continuare fun- 
dația cronologiei egiptene antice. Dinastiile au fost ulterior 
grupate în regate și perioade. 

Dinastie Timpurie — Cea mai timpurie perioadă a isto- 
rici egiptene consemnate, când Valea Nilului a fost unificată 
prima dată ca stat. Cuprinde primele trei dinastii ale Egiptului 
antic și a durat din 2920 până în 2575 î.Hr. 

Djed - Simbol antic egiptean al stabilității, descris ca un 
pilon încărcat cu patru ramuri orizontale. Considerat a repre- 
zenta coloana vertebrală a zeului Osiris. 

Djedefre — Faraon din A Patra Dinastie (Regatul Vechi), 
fiul lui Khufu. A domnit între anii 2528 şi 2520 î.Hr. Numele 
lui este scris uneori Ra-djedef. 

Djellaba- Robă tradiţională purtată de bărbații și femeile 
egiptene. 

Djoser — Faraon din A Treia Dinastie (Dinastiile Tim- 
purii). A domnit între anii 2630 și 2611 î.Hr. Piramida sa în 
trepte de la Saqqara, chiar la sud de Cairo, a fost prima clădire 
monumentală de piatră din lume. 


El Capitan — Faţadă de granit abruptă, de 910 metri, din 
Yosemite National Park. Unul dintre marile trasee „Big Wall“ 
din lume. A fost cucerit pentru prima dată în 1958, de Warren 
Harding, Wayne Merry şi George Whitmore, care au inițiat o 
rută numită The Nose (Nasul). 

EI-Ahly — Club de fotbal celebru al orașului Cairo, fondat 
în 1907 (de englezul Mitchel Ince). Porecliņn Diavolii Roşii, au 
o rivalitate intensă și adesea violentă cu celălalt club de fotbal 
principal din Cairo, Zamalek. El-Ahly, în arabă, înseamnă 
„național“. 

Eneadă — Un grup de nouă divinități („eneadă“ provine 
din termenul grecesc nouă) asociate cu marele templu al 


soarelui din lunu. Grupul era format din Atum, Shu, Iefnet, 
Geb, Nut, Osiris, Isis, Set și Nephthys. 


FAAAS - Membru al Academiei Americane de Arte și 
Științe. 

Fairuz - Cântăreaţă libaneză celebră. Numele real: 
Nouhad Haddad. Anul naşterii: 1935. 

Fatir — Un tip de clăută. 

Fâșia Selima — Zonă vastă, formată în mare din nisip 
plan, cu o supafaţă de aproximativ 60 000 de kilometri pătrați 
în sudul Egiptului și nordul Sudanului. 

Fellaha (pl. fellaheen) — țăran. 

FlnstP - Membru al Institutului de Fizică. 

Freerider — Traseu de escaladă pe El-Capitan, în Yose- 


mite National Park. 


Gezira Sporting Club - Facilitate sportivă de 150 de 
acri pe Gezira Island, în centrul orașului Cairo. 

Giza — Platou în deșert (și oraș) la marginea de vest a 
orașului Cairo, situl piramidelor, al Sfinxului și a numeroase 
alte vestigii arheologice. 

Greco-roman -— Perioada finală a istoriei Egiptului antic, 
inaugurată odată cu cucerirea Egiptului de către Alexandru 
cel Mare, în 332 î.Hr., și care a durat până în anul 395 d.Hr. 
Ultima conducătoare egipteană a Egiptului a fost Cleopatra, 
care a murit în anul 30 î.Hr., după care ţara a fost condusă 


direct de Roma. 

Hafeez, Sayed Abd-el — Fotbalist egiptean (mijlocaș). 
Fost căpitan al El-Ahly. Născut în 1977. 

Hamas - Mişcare islamică naționalistă formată din 
militanți palestinieni, fondată în 1987. În arabă, „hamas“ 
înseamnă „zel“, dar este şi un acronim invers pentru „Mișcarea 
islamică de rezistență“. 

Hamdulillah — Literal, „Lăudat fie Allah“. 

Hassanein Bey, Ahmed Mohamed - Una dintre 
marile personalități de la începutul secolului XX ale politicii, 
culturii și explorări egiptene. În perioada 1922-1923, a între- 
prins o expediţie revoluționară, de opt luni, 3500 de kilometri 
de-a lungul Saharei, din Sollum, pe coasta mediteraneană a 
Egiptului, la el-Obeid în Sudan, descoperind pe atunci necu- 
noscutele Jebel Uweinat și Jebel Arkenu. A trăit între 1889 
și 1946. 

Hatshepsut — Regină din Dinastia a 18-a (Noul Regat), 
care a condus Egiptul între 1473 și 1458 î.Hr., ca faraoa- 
nă-asociată a fiului ei vitreg, Tuthmosis al III-lea. Templul ei 
mortuar de pe țărmul de vest al Nilului, la Luxor — unul dintre 
cele mai spectaculoase monumente din Egipt — a fost scena 
unui masacru notoriu în 1997, când extremiştii islamici au ucis 
58 de turiști și patru egipteni. 

Heliopolis — Literal, „Orașul Soarelui“. Numele grecesc 
al anticului oraş-templu egiptean lunu. 

Hezbollah - Literal, „Partidul lui Dumnezeu“. Grup 
militant format din islamici şiiţi, cu sediul în Liban. 

Hierakonpolis — Sit arheologic extrem de important în 
Egiptul de Sus. Cunoscut de egiptenii antici ca Nekhen, a fost 
unul dintre cele mai vechi centre urbane cunoscute de pe 
Valea Nilului, cu așezări datând din 4000 î.Hr. 

Hieratic — Formă cursivă de hieroglife. Echivalentul egip- 
tean al scrisului fără spații între literele cuvântului. o 

Holocen - Epocă geologică începând prin aproximativ 
10 000 î.Hr. și care durează până în prezent. 

Horus — Zeu egiptean antic, fiul lui Isis și al lui Osiris. 
Portretăzat cu corp de om și cap de șoim. 

Imma (pl. immam)— Batic sau turban. Purtat de bărbații 
din Egipt. 

Insulele Majnoon - Zonă de importanţă strategică în 
sudul Irakului, având numeroase zăcăminte de petrol și gaze 
naturale. 

Isis — Zeiță egipteană antică. Soția lui Osiris și mama lui 
Horus. Protectoare a morților. 

Iteru — Unitate de măsură egipteană antică, echivalentul 
a aproximativ 10,5 kilometri. De asemenea, numele egiptean 
antic pentru Nil. 

Iunu - Unul dintre marile orașe din Egiptul antic, alături 
de Mennefer (Memphis) și Waset (Teba/ Luxor). Situat în ceea 
ce este acum nordul orașului Cairo, a fost un centru de mare 
semnificație religioasă, adăpostind un vast templu dedicat 
zeului-soare Ra-Atum. 


Jihad Islamic — Grup islamic de militant palestinieni 
fondat la sfârșitul anilor 1970. 

Jihaz amn al-daoula — Serviciul de secuntate al 
Egiptului. 


Karkaday - Băutură răcoritoare făcută dintr-o infuzie de 
petale de hibiscus. Populară în tot Egiptul. 

Karnak — Templu vast chiar la nord de Luxor, cu clădiri 
care cuprind peste 2000 de ani de istone egipteană. Com- 
plexul a fost dedicat zeului Amun, deși erau venerate și alte 
divinități. 

Kemal el-Din Hussein, prințul — Milionar egiptean, 
cu descendență regală și explorator al deşertului. A descoperit 
și a numit Gilf Kebirul în 1926. Încă există un monument 
ridicat în cinstea sa în partea de sud a Gilfului, de către 
Ladislau Almásy. A trăit între 1874 şi 1932. 

Kemet- Literal, „teren negru“. Termenul folosit de egip- 
tenii antici pentru a desemna ţara lor. Egipt sau Aigyptos a fost 

utilizat inițial de grecii antici și este o formă a cuvântului 
egiptean hut-ka-Ptah — casa duhului lui Ptah. 

Kenem — Numele vechi al oaze: Kharga 

Khan al-Khalili: — Bazar mare în Cairo, unde se vând de 
toate, de la bijuterii la pipe cu apă, pietre prețioase şi confecții 
din piele. 

Khasekhemwy — Faraon din A Doua Dinastie (Dinastia 
Timpurie). A construit o sene de structuri monumentale, 
inclusiv un mormânt imens la Abydos. A murit în 2649 î.Hr. 

Khepri — Zeul egiptean antic al creației, înnoirii, renașterii 
și al soarelui-răsare. A fost reprezentat cu corp de om și cap de 
scarabeu sau de gândac. 

Khet- Unitate de măsură egipteană veche, echivalentul a 
52,5 metri. 

Khomeini — Marele ayatollah Ruhollah. Cleric și lider 
iranian șiit al Revoluției Iraniene din 1979. Lider religios și 
politic absolut al Iranului din 1979-1989. A trăit între 1900 și 
1989. 

Khufu — Faraon din A Patra Dinastie (Vechiul Regat), 
constructorul Marii Piramide de la Giza. Cunoscut și după 
versiunea greacă a numelui său, Keops. A domnit între 2551 
și 2528 î.Hr. 

Kufra — Oază mare în sud-estul Labiei. 


Lista Regelui Turin Papirus hieratic considerat ca 
datând din timpul domniei lui Ramses al II-lea (1290-1224 
î.Hr.), conținând o listă cu toți conducătorii din Egiptul antic 
până la Regatul Nou. Deși grav deteriorată și incompletă, este 
un instrument esențial pentru cronologia regilor egipteni. A 
fost descoperită în 1822, de călătorul italian Bernardino Dro- 
vetti și este expus în Muzeul Egiptean din Torino. 

Long Range Desert Group - Unitate specială“ de 
operațiuni a armatei britanice în timpul celui de-al Doilea 
Război Mondial. Fondat în 1940 de Ralph Bagnold, grupul 
desfășura operațiuni de recunoaștere, de colectare de infor- 
mații confidențiale și misiuni de sabotaj în întreaga Sahara. 

Lugal-Zagesi — Rege al Umma, oraș-stat sumenan. A 
domnit între 2375 şi 2350 î.Hr. 


Mahfuz, Naghib — Autor egiptean câștigător al Premiului 
Nobel, recunoscut pentru aducerea literaturii arabe în atenția 
publicului internațional. A trăit între 1911 şi 2006. 

Manetho -— Preot greco-egiptean, a cărui Aegyphaca, sau 
Istoria Egiptului, este o sursă esenţială pentru studiul Egiptului 
antic. Lucrarea originală nu a supravieţuit și este cunoscută 
doar prin pasajele citate de alți scriiton antici. Nu se știe 
aproape nimic despre Manetho în sine, în afară de faptul 
că a trăit în orașul Sebennytos din delta Nilului, în secolul 
al III-lea î.Hr. 

Manshiet Nasser — Cartier din Cairo aflat la extremi- 
tatea estică a orașului. Casa zabbaleenilor, gunoienii din Cairo. 
Este unul dintre puţinele locuri din oraș unde există porci. 

Marea de Nisip - Arie vastă de dune, de vreo 
300 000 de kilometri pătrați, în vestul Egiptului și estul Libiei. 

Mashhad - Al doilea mare oraș din Iran și unul dintre 
cele mai sfinte situri din Islamul șiit. 

Meb-nsw (pl. meb-nswt) — Măsură egipteană antică, 
sau cot regal, echivalentul a 525 mm. 

Midan Tahrir — Literal, „Piaţa Libertăţii“. Spaţiu vast, 
deschis, în centrul orașului Cairo. 

Molocchia — Fel de mâncare egiptean din frunze de nalbă 
fierte. Similară cu spanacul. 

Mubarak, Hosni — Președintele Egiptului începând cu 
1981. Născut în 1928. Soţia sa, Susan, este o filantroapă bine 
cunoscută. 

Muezzin — Oficial al moscheii care îi cheamă pe credin- 
cioşii islamici la rugăciune, de cinci on pe zi. 


Nakht — Scrib egiptean antic al cărui mormânt aflat pe 
malul vestic al Nilului, la Luxor, este pictat cu scene fru- 
moase din viața de zi cu zi a Egiptului, inclusiv muziciene și 
dansatoare. 

Nagada — Cultură predinastică numită după orașul 
Nagada - vechiul Nubt —, unde au fost descoperite prima dată 
vestigiile sale (de către arheologul englez Flinders Petrie). Peri- 
oada Nagada a durat între 4400 și 3000 î.Hr. și a fost esențială 
pentru dezvoltarea unui Egipt unificat. 

Nasser, Gamal Abdel — Al doilea președinte al Egip- 
tului, din 1956 până în 1970. A fost unul dintre liderii 
Revoluției Egiptene din 23 iule 1952 şi un personaj-cheie în 
politica arabă a secolului XX. A trăit între 1918 și 1970. 

Necropolis — Literal, „Orașul morților“. Loc de înmor- 
mântare. 

Nefertiti — Marea soție a faraonului Akhenaten din dinastia 
a XVIII-a. Numele ei înseamnă „Cea frumoasă a sosit“. 

Neith — Principala soție — și soră vitregă, și verișoară — a 
faraonului Pepi al II-lea, din Dinastia a VI-a. Neith este și 
numele unei zeițe egiptene antice a războiului. 

Neolitic — Literal, „piatră nouă“. Ultima și cea mai 
recentă etapă a Epocii de Piatră. În Egipt, a durat între 6000 
și 3500 î.Hr., deși se dezbate în continuare datarea exactă a 
penoadei. 

New Valley Governate — Una dintre regiunile adminis- 
trative/ guvernamentale ale Egiptului, în sud-vestul țării, in- 
clusiv oazele Kharga, Dakhla şi al-Farafra, precum și Gilf 
Kebir. Capitala sa este Kharga. 

Newbold, Sir Douglas — Explorator britanic care a 
călătorit foarte mult prin deșertul libian în timp ce servea în 
Serviciile Politice Sudaneze între anii 1920 și 1930. A trăit 
intre 1894 și 1944. 

Nisu — Cuvântul folosit de egipteni antici pentru a 
desemna un rege sau un conducător. Faraon — din Prr-aa, „casă 
mare“ — a început să fie utilizat doar în timpul celei de-a Opta 
Dinastii (1550-1307 î.Hr.) 

Nomarch — Egiptul Antic era împărțit în 42 de nomes, sau 
districte administrative, fiecare condus de un nomarch. În vre- 
muri de colaps guvernamental, nomarchii se desprindeau 

deseori de autoritatea centrală și conduceau ca domnitori cu 
drepturi depline. 
Nouă Arcuri — Duşmanii tradiționali ai Egiptului antic. 
Nut — Zeiţă egipteană antică a raiului și cerului. 


Omm — Mamă, în arabă. 

Osiris — Zeu egiptean al lumii de dincolo. 

Ostracon (pl. ostraca) — Bucată de ceramică sau calcar, 
cu imagini sau text. Echivalentul antic unui bileţel post-it. 

Oxyrhynchus -— Sit arheologic de lângă el-Bahnasa de 
azi, în Egiptul de Mijloc. În gropile de gunoi vechi au ieşit la 
iveală numeroase papirusuri grecești din Perioada Târzie a 
istoriei egiptene, inclusiv fragmente pierdute sau necunoscute 
de piese de teatru, poezii şi scrieri creștine vechi. 


Paleolitic — Literal, „piatră veche“. Cea mai veche fază a 
Fpocii de Piatră din dezvoltarea omenirii, când oamenii erau 
încă vânători-culegători itineranti. În Egipt, a durat între 700 000 
și 10 000 î.Hr., deşi se discută în continuare datarea precisă. 

Parcul Naţional Yosemite — Un parc național sălbauc, 
spectaculos, de 3081 kilometri pătrați, la poalele munților Sierra 
Nevada din California de Est. Conţine multe dintre manle 
trasee de alpinism din lume. 

Peninsula FAO -— Peninsulă de importanţă strategică în 
punctul cel mai sudic al Irakului. Scena unui conflict aprig în 
timpul războiului dintre Iran și Irak din 1980-1988. 

Pepi al II-lea — Faraon din a Șasea Dinastie. Ultimul 
mare domnitor al Regatului Vechi. Titlul său regal complet 
era Nefer-ka-Re Pepi. A domnit între 2246 şi 2152 î.Hr., cea 
mai lungă domnie consemnată a vreunui monarh. 

Peret — Unul dintre cele trei sezoane în care era împărțit 
anul egiptean vechi (celelalte erau Akhet și Shemu). Peret era 
sezonul de plantare și creștere, și dura aproximativ din octom- 
brie până în februarie. 

Perioada Intermediară — Cele trei mari Regate ale 
Egiptului Antic erau separate în trei „perioade intermediare“, 

în timpul cărora autoritatea centrală s-a prăbușit și puterea a 
fost centralizată, neexistând nici un rege care să domnească 
asupra întregii văi a Nilului. 

Perioada Târzie — După cum sugerează și numele, a fost 
perioada ultimilor ani ai statului egiptean, când s-a restabilit 
într-o oarecare măsură o autoritate centrală, după confuzia 
din a Treia Perioadă Intermediară. 

Petrie, William Matthew Flinders — Arheolog și egip- 
tolog. A lucrat foarte mult în Egipt şi Palestina și a stabilit 
multe dintre regulile de bază ale arheologiei moderne. Supra- 
numit „părintele vaselor de ceramică“, pentru interesul său în 
ceramica veche. A trăit între 1853 și 1942. 

Petroglifă — Imagine sau simbol înscris în piatră. 

Piastru — Unitate monetară egipteană de bază. O sută de 
piaștri valorează o liră egipteană. 

Piton — Cui de oțel sau aliaj introdus într-o crăpătură de 
stâncă, pentru a oferi sprijin și protecție alpiniștilor. 

Predinastic - Perioadă imediat anterioară apariției 
Egiptului faraonic, când s-au dezvoltat și coagulat elementele 
de bază ale civilizației egiptene. 

Primul Intermediar - Prima dintre cele trei perioade 
intermediare care a divizat cele trei man Regate ale Egiptului 
antic. A durat între 2134 și 2040 î.Hr. și a dus la fragmentarea 
statului egiptean în urma dominației centrale puternice a 
Vechiului Regat. 

Ptah — Zeu antic egiptean al meșteșuganilor și artizanilor, 
venerat în orașul Mennefer (Memphis). În unele legende egip- 
tene, el este considerat zeul creator suprem. Reprezentat ase- 
mător unei mumii, cu barbă şi bonetă. 

Ra (sau Re) — Zeu antic al soarelui la egipteni. Zeitatea 
supremă. 

Ra-Atum - Contopire a zeului soare Ra și a zeuluizcre- 
ator Atum. 

Regat — Istoria Egiptului antic se întinde pe o perioadă de 
aproape 3000 de ani, de la prima apariție a unui stat unificat, 
în jurul anului 3000 î.Hr., până la moartea Cleopatrei și impu- 

nerea dominației romane directe, în anul 30 î.Hr. În timpul 
acestui interval vast, au existat trei perioade extinse de unitate 
națională și guvernare centrală puternică, fiind cunoscute ca 
Regatul Vechi, Mijlociu și Nou. 

Regatul de Mijloc — Unul dintre cele trei mari regate ale 
Egiptului antic. Cuprinde Dinastule 11-14 și a durat între 
2040 și 1640 î.Hr. 

Regatul Nou — Ultimul dintre cele trei man regate ale 
Egiptului antic. Format din Dinastule 18-20, a durat între 1550 
și 1070 î.Hr. Unii dintre cei mai renumiți faraoni din istoria 
Egiptului, cum ar fi Tutankhamon și Ramses al II-lea, au 
domnit în timpul Noului Regat. 

Regatul Vechi — Primul dintre cele trei mari regate ale 
Egiptului antic. Format din Dinastule 4-8, a durat între 2575 
și 2134 î.Hr. În timpul Regatului Vechi au fost construite 
piramidele. 

Re-Horakhty — Zeul antic egiptean combinând atribu- 
tele lui Ra și Horus, unul dintre zeii principali ai Noului Regat. 
De obicei, reprezentat ca un om cu cap de vultur sau șoim. 

Rohlfs, Friedrich Gerhard — Fotograf, aventurier și 
explorator german. A călătont mult prin Sahara, făcând o tra- 
versare de referință dinspre sud spre nordul Mării de Nisip, în 
1874. A trăit între 1831 și 1896. 


Sahebee — Prietenul meu (de la Saheb, prieten). 

Saidi — Nativ din Egiptul de Sus (sau de Sud). Saidi tind să 
aibă pielea mai închisă la culoare decât cei din Egiptul de Jos 
(de Nord). 

Sas — Cuvânt plasat deseori înaintea numelor în araba 
egipteană, ca formă de adresare politicoasă. 

Sala Celor Două Adevăruri - Sala în care, conform 
mitologiei egiptene antice, inima celui decedat era cântărită cu 
pana lui Maat, sau adevărul. Dacă se considera că persoana 
decedată nu făcuse nici un rău, i se permitea să i se alăture lui 
Osinis în viaţa de apoi. 

Sală hipostilă — Sală mare, cu acoperişul susținut de 
coloane. 

Sanusi — Ordin religios musulman fondat în secolul al 
XIX-lea, cu sediul principal în Libia. 

Sarcofag — Literal, „mâncător de carne“. Recipient mare 
de piatră în care este plasat un cadavru, sau sicriu. 

Scarabeu - Gândac de bălegar. Considerat sacru în 
Egiptul antic. 

Senwosret Í — Faraon din Dinastia a noua (Regatul de 
Mijloc). A domnit între 1971 şi 1926 î.Hr. 

Seshat — Zeiță antică egipteană a scrisului, aritmeticii, 
arhitecturii și astronomiei. 

Set — Zeul furtunilor, al haosului, al întunericului și al 
deșertului. Înfăţişat cu corp de om şi cap de animal. 

Seti I — Faraon din Dinastia a Noua (Noul Regat), tatăl lui 
Ramses al II-lea. A domnit între 1306 și 1290 î.Hr. 

Shaal — Eşarfă mare, asemănătoare unui şal. 

Shedeh — Soi de vin din struguri roșii. Extrem de prețuit 
în Egiptul antic. | 

Shepen — Mac opiaceu. Folosit în scopuri medicinale de 
egiptenii antici, ca să inducă somnolenţă. 

Shisha — Pipă cu apă. Se găsește în cafenele și în case 
particulare din tot Egiptul şi Orientul Mijlociu. 

Shukran awi — Mulţumesc foarte mult. 

SMIEEE - Membru senior al Institutului de inginerie 
electrică și electronică. 

Sobek — Zeitate egipteană reprezentată cu corp de om și 
cap de crocodil. În afară de faptul că era zeul Nilului, Sobek 
era considerat și protectorul faraonului și al zeilor Ra și Set. 

Stark, Freya - Călătoare, exploratoare și scriitoare, 
celebră pentru călătoriile ei extraordinare prin Orientul Mij- 
lociu și Arabia. A fost numită Doamna Imperiului Britanic în 
1972. A trăit între 1893 și 1993. 

Stelă — Bloc drept din piatră sau din lemn, cu imagini și 
INSCrIpțI. 

Sunniţi — Cea mai numeroasă dintre cele două deno- 
minați principale ale Islamului, reprezentând aproximativ 
85% din musulmanii de pretutindeni. Sunniti îl consideră pe 
Abu Bakr, Mare Calif, ca succesor legitim al Profetului 
Mohamed şi cred că orice bărbat vrednic îi poate conduce pe 
credincioşi, indiferent de genealogie sau trecut. 


Șiiţi — Una dintre cele două denominații principale ale 
Islamului (cealaltă fiind sunniții). Chiar dacă şiiţi și sunniții 
împărtășesc aceleași precepte de credință de bază, există și 
anumite diferenţe esenţiale. În mare, şiiţii cred că, odată cu 
moartea Profetului Mohamed, conducerea comunității musul- 
manc ar fi trebuit să îi fie acordată verişorului/ ginerelui aces- 
tuia, Ali, și nu prietenului și consilierului său Abu Bakr. Pentru 
șiiți, autoritatea spirituală se regăsește exclusiv în cadrul fami- 
lei imediate a Profetului Mohamed, cu imami numiți direct 
de Alah. Denumirea este o prescurtare a arabicului sia atu ali — 
discipolii sau partidul lui Ali. Doar aproximativ 10-15% din 
musulmani sunt șiiți, deşi sunt o majoritate în Iran și Irak. 


Iaamiya — Formă egipteană de falafel. 

Talatat — Bloc standard de piatră decorată, utilizat la 
construirea templului faraonului Akhenaten (cca. 1353-1335 
1.FHr.). Faraonii ulteriori au dărâmat templul lui Akhenaten și 
au reutilizat blocurile acestuia în propriile monumente. Aproape 
40 000 de talatate au fost recuperate din intenorul coloanelor 
și de sub podelele din complexul templier de la Karnak. 

Tamam — Bine. 

Tasian — Cultură agricolă neolitică numită după Deir 
Tasa, situl din Egiptul de Sus unde a fost identificată pentru 
prima dată. A prosperat în jurul anului 4500 î.Hr. 

Taurul Mnevis — Taur venerat în templul Soarelui din 
unu. Considerat o întrupare a zeului suprem Ra-Atum. 

Tebu — Trib de nomazi sahaneni din Libia și Ciad. 

The Nose — Traseu de escaladă pe El-Capitan, în Yosemite 
National Park. Unul dintre cele mai cunoscute, dacă nu chiar 
cel mai cunoscut, trasee de escaladă pe stâncă din lume. 

Tin Hinan — Regină mitică a tribului Tuareg. 

Tjaty — Vizir, cel mai înalt oficial din Egiptul antic. 

Torly — Tocană egipteană cu carne — de obicei, miel sau 
vită — şi legume. 

Touria — Prăşitoare. Utilizată mult în agricultura și arhe- 
ologia egipteană. 

Tuareg — Trib nomad provenit din berberii din Africa de 
Nord. Locuiesc în regiunile deșertice din Mal, Niger și sudul 
Algeriei și se disting prin robele lor albastre. 

Tura - Închisoare mare în afara orașului Cairo. 

Tutankhamon — Băiat-rege din Dinastia a XVIII-a (Noul 
Regat), care a domnit între 1333 și 1323 î.Hr. Mormântul său 
aproape intact, descopenit în 1922 de către arheologul englez 
Howard Carter, este cea mai mare descoperire din istoria 
arheologiei egiptene. 


Wadi — Cuvânt arab pentru vale şi/sau albie de râu secată. 

Wadjet — Simbol egiptean de protecție, reprezentând 
ochiul zeului-șoim Horus. 

Wilkinson, Sir John Gardner — Călător englez, scnitor 
și egiptolog, adesea numit „Părintele egiptologie: britanice“. 
A trăit între 1797 și 1875. 

Wingate, general-maior Orde — Aventuner britanic și 
soldat. A lansat o expediție pe jos, în 1933, pentru a căuta 
Zerzura. A trăit între 1903 și 1944. 


Zabbaleen — Comunitate formată în mare parte din 
creştini copți, care colectează și reciclează gunoiul în Cairo. 
Modul lor de viață este în prezent ameninţat, deoatece 
autoritățile au adus contractori europeni care să preia admi- 
nistrarea deşeurilor din Cairo. 

Zamalek — Districtul din Cairo care ocupă partea de 
nord a insulei Gezira. De asemenea, numele unuia dintre cele 

două mari cluburi de fotbal ale orașului. Cunoscuţi sub numele 
de Cavalerii albi (White Knights), Zamalek se află în rivalitate 
feroce şi uneori violentă cu cealaltă echipă principală, El-Ahly. 

Zawty — Asyutul de azi. În Antichitate, a fost capitala celei 
de-a 13-a nome (district administrativ) din Egiptul de Sus. 


MULȚUMIRI 


Există un număr jenant de mare de persoane fără ale căror 
sfaturi, ajutor și sprijin această carte nu ar fi putut fi scrisă. În 
primul rând, soția mea iubită, Alcky, care a fost alături de 
mine cu sfaturi înțelepte și cuvinte liniștitoare, şi care a suportat 
mai multe decât orice soție ar trebui să suporte în acești ultimi 
doi ani. Îi datorez mai mult decât cu cât voi putea vreodată să 
o răsplătesc. 

Același lucru este valabil pentru minunatul meu agent, 
Laura Susijn, al cărei sprijin constant m-a ajutat să nu-mi 
pierd mințile și să rămân pe drumul cel bun, și editorul meu, 
Simon Taylor, un om cu o răbdare și o capacitate de încura- 
jare infinite. 

Profesorul Stephen Quirke, de la Muzeul Petne, m-a spri- 
jinit cu sfaturi de neprețuit legate de limba, mitologia și religia 
Egiptului antic, şi pot doar să-mi cer scuze pentru șirul nesfârșit 
de întrebări aiunte cu care l-am bătut la cap și cu libertățile 
semnificative pe care mi le-am permis cu răspunsunle sale. 
Departamentul Egiptului antic și al Sudanului din cadrul 
Muzeului Britanic m-a ajutat, de asemenea, să-mi astup nume- 
roasele lacune din cunoștințele mele de istorie a Egiptului și a 
hieroglifelor. Le mulțumesc în special dr. Julie Anderson, John 
Taylor, Renee Friedman, Richard Parkinson, Neal Spencer și 
Derek Welsby. De asemenea, lui Nicole Douek, Clair Ossian, 
Nicholas Reeves și Robert Morkot pentru consiliere cu privire la 
oazele, botanica, hierogdlifele și obeliscurile egiptene antice. 

Dr. Jon Taylor, curator al Colecţiilor de cuneiforme din 
cadrul Muzeului Britanic, și dr. Frances Reynolds din Oxford, 
din cadrul Facultății de Studii Orientale a Universități Oxford 
au fost suficient de amabili să mă ghideze cu privire la limba 
sumeriană antică; prietenii mei buni dr. Rasha Abdullah și 
Mohsen Kemal au făcut același lucru pentru limba arabă egip- 
teană contemporană. 

Până de curând, nu știam absolut nimic despre alpinism 
sau avioane ultraușoare. Datorită următoarelor persoane, 
acum sunt mai puțin ignorant în această privinţă: Ken Yager, 
din cadrul Asociației de Alpinism Yosemite, Chris McNamara, 
din cadrul SuperTopo, Paul Beaver, căpitanii Iain Gibson și 
Alex Keith, Lucy Kimbell, din cadrul Școlii de zbor Northamp- 
tonshire, și Roger Patrick, din cadrul P & M Aviation. Am fost 
la fel de neștiutor în ceea ce privea lumea traficului de mate- 
riale nucleare și a îmbogăținii uraniului. Următoarele per- 
soane mi-au dedicat cu generozitate timpul și expertiza lor, ca 
să mă ilumineze: profesorul Matthew Bunn, Facultatea de 
Guvernare John F. Kennedy, din cadrul Universităţi Harvard, 
Gregory S. Jones din cadrul Corporației RAND, Brent M. 
Eastman din cadrul Inițiativei pentru Combatarea Contra- 
bandei cu Arme Nucleare, Departamentul de Stat al SUA, 
Ben Timberlake și Charhe Smith. 

Un foarte recunoscător mulțumesc lui John Berry, pentru 
că m-a primit în ambasada SUA din Cairo, și lui Neil Gower 
pentru hărțile lui minunate, locotenent-colonelului Brian 
Maka din cadrul Pentagonului, lui Nashwa din cadrul Biroului 
Cultural Egiptean din Londra, lui Stephen Bagnold, Suzie 
Flowers, dr. Saul Kelly, Ken Walton, Peter Wirth și persona- 
lului Librăniei Britanice. 

Poate cea mai mare plăcere de a scrie această carte a fost 
oportunitatea pe care mi-a oferit-o de a cunoaște două grupuri 
de oameni foarte speciale. 

Mulțumită lui Suzy Greiss, Magda Tharwat Badea și per- 
sonalului Asociației pentru Protecția Mediului (APE), am 

putut pătrunde în, și am putut explora fascinanta lume a 
zabbaleenilor, o comunitate unică și care mulți ani a colectat şi 
reciclat gunoiul din Cairo. Puteţi afla mai multe despre ei și 
despre lucrarea neobosită a APE accesând www.ape.org.eg. 
Sylvia Smith și Richard Duebel mi-au furnizat informații și 
prezentări cruciale, și le sunt profund îndatorat și lor. 

La fel de neuitat a fost timpul petrecut cu beduinii din Oaza 
Dakhla. Shukran awi lui Youssef, Sayed și El Hag Abdel Hamid 
Zeydan, şi lui Nasser Halel Zayed — pentru ospitalitatea lor, 
informațiile lor și pentru multele zile magice petrecute în deșert. 
Dacă ajungeţi vreodată în Dakhla și vreți să afla mai multe 
despre beduini și cultura lor, opriț-vă la Tabăra beduinilor din 
Zeydan (http://www.dakhlabedouins.com). 

Nu în ultimul rând, aş dori să-i menționez'pe doi prieteni 
foarte dragi — Peter Bowron şi Paul Beard. Deși n-au fost direct 
implicați în procesul de elaborare a acestei cărți, m-am gândit 
des la ei, în ultimul timp. Mulţumesc pentru toate râsetele, 
băieți, și pentru că-mi faceți viața mai bogată, mai luminoasă, 
mai plăcută. Vă voi duce dorul și nu vă voi uita niciodată. 


2152 î.Hr., Egipt: în timp ce Vechiul Regat se destramă și 
anarhia cuprinde valea Nilului, 50 de preoți pornesc la 
adăpostul întunericului spre Deșertul de Vest, trăgând 
după ei o sanie pe care se află un obiect misterios. Ajunși 
la destinație, comit un ritual de sinucidere în masă... 

1988, Georgia, URSS: un avion decolează de pe un 
aerodrom, cu destinația Sudan, având o încărcătură care 
poate schimba fundamental balanța de puteri din zona 
Golfului. Însă dispare subit deasupra Deşertului de Vest 
din Egipt. 

În prezent: Dr. Freya Hannan sosește în Egipt pentru a 
participa la funeraliile surorii ei, o exploratoare care și-a 
petrecut ultimii ani în Orientul Mijlociu și care, aparent, 
s-a sinucis. 

Pentru Freya, acesta este punctul de pornire într-o 
aventură extraordinară care o va duce într-o expediţie 
uneori violentă, deseori periculoasă, în căutarea răspun- 


sului la unul dintre cele mai mare mistere ale arheologiei: 
locul unde se află Zerzura, legendara oază pierdută și cheia 
celui mai uimitor si terifiant secret ascuns acolo... 

